
Pentru tine, cititorule 


NOIA AUIOAREI 


Să știi că iubesc perdelele din mărgele. 


CAPITOLUL 1 


Stând în genunchi, Rosie Herpin trase adânc aer în piept 
pentru a se calma, ignorând pietricelele ascuţite care îi 
intrau în piele. Se aplecă în faţă, punându-și palma peste 
piatra albită și încălzită de soare. Nu era chiar confortabil 
să îngenuncheze într-o rochie mulată, dar astăzi nu putea 
să poarte blugi sau colanti. 

Inchise ochii, coborându-şi mâna către dreapta, trasând 
urmele superficiale cioplite cu trudă în piatra tocită. Nu era 
nevoie să se uite pentru a şti că ajunsese la nume - numele 
lui. 

lan Samuel Herpin. 

Trecând cu degetele pe deasupra fiecărei litere, le rosti în 
tăcere şi, când termină, ajungând la litera N din numele de 
familie, se opri. Rosie nu trebuia să continue pentru a ști 
care erau datele de dedesubt. lan avusese 23 de ani. Și nici 
nu trebuia să deschidă ochii pentru a citi singurul rând 
gravat în piatră, pentru că acel rând îi era întipărit în minte. 


SĂ-ȘI GĂSEASCĂ LINIŞTEA CARE L-A OCOLIT ÎN 
VIAŢĂ 


Rosie își retrase degetele de pe piatră, dar nu deschise 
ochii, ducând mâna la piept, chiar deasupra inimii. Detesta 
acele cuvinte. Părinţii lui, fie ei binecuvântaţi, le aleseseră, 
iar ea nu avusese, în acel moment, nici mintea şi nici inima 
să îi contrazică. Acum, își dorea să o fi făcut. 

Pe lan nu îl ocolise liniştea. Fusese chiar acolo, aştep- 
tându-l, înconjurându-l. Doar că liniștea... nu reușise să 
ajungă la el. 

Asta era diferenţa. 

Cel puţin, pentru Rosie. 

Trecuseră zece ani de când planurile lor de viitor - 
planuri care incluseseră diplome universitare, o casă cu o 
curte minunată, copii și, poate, cu voia lui Dumnezeu, 
nepoți pe care să-i răsfeţe la pensie — se sfârşiseră cu o 
armă despre care Rosie nici măcar nu știa că soţul ei o avea. 

Zece ani rememorând, din nou și din nou, timpul pe 
care îl petrecuseră împreună, căutând semnele că tot ceea 
ce fuseseră și tot ceea ce ar fi trebuit să devină era doar o 
faţadă, pentru că trăiau două vieţi diferite. Rosie crezuse că 
totul era perfect. Da, aveau probleme, așa cum avea toată 
lumea, dar nu era vorba despre nimic important. Dar 
pentru Ian? Viaţa lui nu fusese deloc perfectă. Totul fusese 


o luptă. Nu una constantă. Nu ceva cu care să se confrunte 
în fiecare zi. Lucrurile care îi măcinaseră gândurile și 
emoţiile erau bine ascunse. Depresia fusese un criminal 
tăcut. Absolut nimeni nu se așteptase la asta, nici familia, 
nici prietenii şi nici măcar Rosie. 

Abia mai târziu, peste mulţi, mulți ani, după foarte multă 
introspectie, Rosie ajunsese la concluzia incertă că viața lor 
nu fusese o minciună totală. Se luptase cu toate etapele 
durerii înainte de a ajunge în acel punct. Unele lucruri 
fuseseră adevărate. lan o iubise. Ştia că măcar asta era 
adevărat. O iubise din tot sufletul. 

Un cuplu încă din liceu. 

Asta fuseseră. 

Se căsătoriseră în vara în care terminaseră liceul și 
amândoi munciseră din greu ca să-și construiască o viaţă, 
poate un pic prea din greu, şi asta se adăugase la ceea ce îl 
măcina. El petrecuse mult timp la fabrica de zahăr, în 
vreme ce Rosie urma cursurile Universităţii Tulane, 
muncind pentru o diplomă în învățământ. Vorbiseră 
despre acele planuri - un viitor, unul pe care acum ştia că 
Ian şi-l dorea mai mult decât orice. 

Fa avea 23 de ani, aproape terminase facultatea, şi îşi 
căutau prima lor casă, când Rosie primise un telefon de la 
poliție în timp ce era în oraș, la brutăria părinților ei, şi i se 
spusese să nu se ducă acasă. 

Mai avea o lună până la absolvire, când Ian sunase la 
poliție şi spusese ce avea de gând să facă. Abia începuseră 
stresantul proces de a aplica pentru o ipotecă imobiliară, 
când aflase că bărbatul cu care era căsătorită de aproape 
cinci ani nu-și dorise ca ea să fie cea care să vină acasă și să 
îl găsească. Era cu o săptămână înainte de ziua lui de 
naștere, când visul lor american se transformase într-o 
tragedie americană. 

Ani de-a rândul, ea nu înţelesese de ce făcuse el asta. Ani 
de-a rândul în care se simţise atât de nervoasă și de 
vinovată, gândindu-se că ar fi trebuit să vadă ceva, că ar fi 
putut să facă ceva. Abia când s-a dus la Universitatea din 
Alabama și s-a înscris la programul de psihologie, a început 
să accepte că fuseseră semnale de alarmă pe care 
majoritatea oamenilor nu le-ar fi observat niciodată. 

Prin intermediul cursurilor şi al propriei experienţe, a 
învățat că depresia nu arată deloc așa cum cred oamenii - 
așa cum crezuse ea. 


lan zâmbea şi trăia, dar făcuse asta pentru Rosie. Făcuse 
asta pentru familia și prietenii lui. Zâmbise, râsese şi se 
trezise în fiecare zi și mersese la muncă, își făcuse planuri și 
lenevise duminica împreună cu ea pentru ca ea să nu îşi 
facă griji pentru el sau pentru ca ea să nu se simtă prost. Nu 
voia ca ea să se simtă la fel ca el. 

Și continuase să facă asta până când nu mai putuse. 

Vina se transformase, într-un final, în regret, și regretul 
se micşorase până devenise un ghem de emoţii care era 
mereu acolo, indiferent de ce făcea, atunci când își 
permitea să se gândească unde ar fi fost, cine ar fi fost dacă 
lucrurile ar fi fost altfel. Și asta era, ei bine, viaţa. 

Acum, deja trecuse mai mult timp de când el nu mai era 
decât timpul petrecut împreună, și, deși fiecare lună, fiecare 
an deveneau mai uşor de suportat, tot o distrugea câte 
puţin chiar și să-i spună numele. 

Rosie nu credea că poți trece, pur și simplu, peste 
pierderea cuiva pe care l-ai iubit cu adevărat, cineva care a 
fost nu numai prietenul tău cel mai bun, ci și jumătatea ta. 
Nu mai primeai înapoi partea aceea a ta pe care o dăduseși 
iremediabil unei alte persoane. Când persoana pleca, acea 
parte dispărea pentru totdeauna odată cu ea. Dar Rosie 
credea că poţi ajunge să accepţi că nu mai este acolo și să 
continui să trăieşti şi să te bucuri de viaţă. 

Nu era de nimic mai mândră cum era de faptul că făcuse 
întocmai asta. Nimeni, absolut nimeni, nu ar putea spune 
că era slabă, că nu își revenise, pentru că nimeni nu putea 
înțelege amalgamul turbulent și schimbător de emoţii 
profund violente care veneau odată cu pierderea unei 
persoane pe care o iubeai mai mult decât orice pe lume, 
atunci când aceasta se sinucidea. 

Nimeni. 

Nu obținuse doar o diplomă sau două, ci trei. leșise şi se 
distrase, genul acela nebunesc de distracție care părea că 
mai avea puțin şi devenea genul de distracţie care se 
termină cu venirea poliţiei. Transformase ceea ce obişnuia 
să fie o curiozitate pentru toate lucrurile paranormale - 
pasiune pe care o împărtăşise cu lan - într-o carieră 
secundară legitimă, unde îi întâlnise pe cei mai buni 
oameni din lume. Rosie ieșise și la întâlniri. Des. La naiba, 
tocmai ieşise la începutul săptămânii cu un tip pe care îl 
cunoscuse la brutăria părinţilor ei. Şi niciodată nu se 


abținuse. Niciodată. Viaţa era al naibii de scurtă pentru 
asta. 

Învăţase asta pe calea cea grea. 

Dar astăzi, la comemorarea a zece ani de la moartea lui 
Ian, era greu să nu simtă ca şi cum totul se întâmplase chiar 
ieri. Era aproape imposibil să nu fie cuprinsă de o tristeţe 
sufocantă. 

Ducându-şi mâna la gât, atinse lanţul de aur pe care îl 
purta mereu. Îl scoase de sub gulerul rochiei, strângându-și 
degetele în jurul inelului de aur. Verigheta soțului ei. O 
duse la buze și sărută metalul cald. 

Într-o zi, avea să pună acest inel undeva în siguranță. Ştia 
că avea să o facă, doar că acea zi nu venise încă. 

Deschizând ochii, își reținu lacrimile în timp ce îşi 
cobori privirea către buchetul de flori proaspete care se 
odihnea pe pământ. Bujori. Floarea ei preferată, pentru că 
Ian nu avea una. Erau boboci pe jumătate înfloriți, de un 
alb clar și cu roz în mijloc, un roz care avea să se 
transforme în cele din urmă în alb. Ridicând tulpinile 
umede, inhală parfumul puternic de trandafiri. 

Rosie trebuia să plece. Îi promisese prietenei ei Nikki că 
avea să o ajute astăzi cu mutatul, deci era timpul să se 
întoarcă la apartamentul ei, să se schimbe și să se poarte ca 
o bună prietenă. Se aplecă... 

O înjurătură joasă o făcu să tresară. În mod normal, nu 
auzea prea multe înjurături în cimitir. De obicei, lucrurile 
erau destul de liniștite. Pe buze îi apăru un mic rânjet. De 
regulă, înjurăturile şi cimitirele nu se potriveau. Cercetă cu 
privirea aleea îngustă din dreapta, însă nu văzu nimic. 
Lăsându-se pe spate, se uită în stânga şi găsi sursa. 

Un bărbat sprijinit într-un genunchi, cu spatele la ea, 
strângea florile care căzuseră într-o baltă rămasă după 
ultima furtună. Chiar şi de unde stătea ea, putea vedea că 
buchetul delicat pe care îl adusese era distrus. 

Punându-și o mână la ochi, miji ochii în lumina soarelui, 
uitându-se la bărbatul care se ridica. Era îmbrăcat ca și 
cum venise direct de la muncă. Pantaloni închiși la culoare 
asortaţi cu o cămașă albă cambrată. Mânecile erau suflecate 
până la coate, lăsând să se vadă brațele bronzate. Era final 
de septembrie, și în New Orleans încă era o atmosferă 
foarte sufocantă şi umedă, așa că își imagină că, dacă ea 
mai avea puţin şi murea de cald în rochia ei neagră, el mai 
avea puțin şi își dădea cămașa jos. 


Încă stând cu spatele la ea, bărbatul se uita la florile 
distruse. Se întoarse în cealaltă direcție, cu umerii 
încordaţi. Mergea grăbit, ducând florile la un stejar bătrân 
acoperit de mușchi. Era un mic coş de gunoi acolo, unul 
dintre puţinele din cimitir. Aruncă florile și apoi se 
întoarse, dispărând rapid pe una dintre numeroasele alei. 

Doamne, ce nasol! 

Părându-i rău pentru bărbat, decise să acționeze. Cu 
grijă, luă jumătate dintre fire și apoi se aplecă în faţă, 
punând restul în vaza din dreptul mormântului. Își luă 
cheile şi, în timp ce se ridica, îşi puse ochelarii de soare cu 
rame mov. Grăbindu-se pe aleea bătătorită, cu petice de 
iarbă, merse pe aleea pe care îl văzuse pe bărbat. Avu 
noroc, pentru că îl zări lângă mormântul în formă de 
piramidă. De acolo, el o luă la dreapta, iar ea, simțindu-se 
puţin ca un hărțuitor, merse în urma lui. 

Bineînţeles, putea să strige după el şi să-i dea cealaltă 
jumătate a buchetului de bujori, dar părea greșit să strige la 
un străin într-un cimitir. Asta era ceva ce mama ei nu ar fi 
privit cu ochi buni. 

Și nimeni nu o întrecea pe mama ei la asta. 

Bărbatul coti din nou și apoi ieși din raza ei vizuală. 
Ținând florile în mână, trecu pe lângă un mormânt cu o 
cruce mare și apoi îşi domoli pașii. 

Îl găsi. 

Stătea în faţa unui mausoleu masiv, flancat de doi îngeri 
perfecţi care plângeau, și doar stătea acolo, la fel de 
nemișcat precum îngerii aceia, cu brațele înţepenite pe 
lângă corp şi cu pumnii strânși. Ea făcu un pas în faţă în 
timp ce se uita la numele mausoleului. 

De Vincent. 

- La naiba! spuse ea și făcu ochii mari. 

Bărbatul se răsuci, și Rosie stătea, dintr-odată, la câţiva 
pași de Devil. 

Așa îl numeau revistele de cancan. 

Așa îl numea şi o mare parte a familiei ei. 

Lui Rosie îi plăcea să se gândească la el în visele ei cele 
mai sălbatice. 

Toată lumea din New Orleans, statul Louisiana, şi 
probabil mai mult de jumătate din ţară știa cine era Devlin 
de Vincent. În afara tuturor fotografiilor cu el și cu 
logodnica lui care erau publicate în mod constant la 
rubrica „Viaţă și timp liber“ a ziarului, el era cel mai mare 


dintre cei trei frați de Vincent care încă trăiau, moştenitorii 
unei averi pe care Rosie, împreună cu restul lumii, nici 
măcar nu și-o putea imagina. 

Ce mică e lumea. 

Doar la asta se putea gândi în timp ce se uita la el. 
Prietena ei Nikki lucra pentru familia de Vincent. Ei bine, 
lucra temporar acolo și, în prezent, avea o legătură cu 
fratele mijlociu. Întreaga situaţie era un dezastru complet 
în prezent, iar Gabriel de Vincent era pe lista „iubiţilor care 
trebuie să-și rezolve problemele“. 

Dar faima familiei de Vincent şi relația instabilă a 
prietenei ei cu Gabe nu erau singurele motive pentru care 
știa mai multe despre ei decât majoritatea oamenilor. 

Era din cauza casei lor — a terenului lor. 

Proprietatea familiei de Vincent era una dintre cele mai 
bântuite locaţii din întregul stat Louisiana. Rosie ştia asta 
pentru că fusese un pic obsedată de toate legendele din 
jurul proprietăţii și al familiei, dintre care una includea un 
blestem. Da. Se presupunea că familia şi proprietatea erau 
blestemate. Cât de tare era asta? Bine, poate că nu era 
pentru cei implicaţi, dar Rosie era fascinată de întreaga 
situație. 

Din cercetările pe care Rosie le făcuse cu mult timp în 
urmă, totul pornea chiar de la teren. New Orleansul fusese 
afectat de multe epidemii violente la sfârșitul secolului al 
XVIII-lea și începutul secolului al XIX-lea. Varicelă. Gripă 
spaniolă. Febră galbenă. Chiar și ciumă bubonică. Mii de 
oameni muriseră şi chiar şi mai mulți fuseseră puşi în 
carantină. Adesea, cei morți şi cei care erau pe moarte erau 
trimiși în același loc, lăsaţi să putrezească. Terenul pe care 
era amplasată casa familiei de Vincent fusese unul dintre 
acele locuri folosite frecvent în multe dintre aceste 
epidemii. Chiar și după ce casa fusese construită, terenurile 
din apropiere erau în continuare folosite în timpul 
epidemiilor ulterioare. Toate acele boli şi decese, 
amestecate cu toată durerea şi deznădejdea, aveau să lase în 
urmă energii negative. 

Și terenul familiei de Vincent chiar avea energii negative. 

Casa în sine luase foc de mai multe ori. Incendiile puteau 
fi explicate cu ușurință, dar toate acele morți suspecte? Mai 
erau și lucrurile pe care i le povestise prietena ei Nikki. 
Apoi, era vorba și despre blestemul familiei de Vincent, și 
ceva chiar și mai nebunesc? 


Liniile Ley. 

Liniile Ley erau, în esenţă, linii drepte de energie care 
circulau pe suprafața întregului pământ şi despre care se 
credea că aveau legături spirituale. Linia care pornea chiar 
de la Stonehenge traversa Oceanul Atlantic și trecea prin 
orașe precum New York, Washington, D.C., New Orleans. 
Și, conform cercetărilor ei, trecea direct prin proprietatea 
familiei de Vincent. 

Rosie ar fi făcut lucruri rele, teribile, pentru a intra în 
acea casă şi a investiga. 

Dar era puţin probabil ca asta să se întâmple. Când Rosie 
îi spusese despre asta lui Nikki, fusese respinsă mai rapid 
decât ea fugind după prăjituri proaspăt scoase din cuptor. 

Nu mai întâlnise până atunci un membru al familiei de 
Vincent și cu siguranţă nu îl întâlnise pe renumitul Devlin 
de Vincent, dar văzuse destule fotografii cu el pentru a ști 
că Devlin... ei bine, avea un efect anume asupra ei. 

Un efect pe care nu îl putea defini și care îi tura 
hormonii mai ceva ca un Impala din 1967. Cu umeri laţi și 
talie suplă, bărbatul era înalt, având peste un metru optzeci. 
Avea părul negru tuns scurt și genul de față care era 
considerată universal frumoasă. Pomeţi înalți și un nas 
drept, acvilin, alături de o pereche de buze pline care aveau 
un arc al lui Cupidon perfect, precum și un maxilar pătrat, 
ferm și o bărbie cu o mică gropiţă. 

Bărbatul era uimitor, însă, cu toate acestea, avea ceva 
rece, aproape detașat şi puţin nemilos în felul în care arăta. 
Oricui altcuiva, acest lucru i-ar fi scăzut din atractivitate, 
însă pentru Rosie? Îl făcea cu atât mai frumos. 

O, Dumnezeule, Rosie îşi aminti în acel moment. Cum 
de putuse uita? Nu era sigură, dar tatăl lui murise recent. 
Lawrence de Vincent murise în acelaşi mod în care murise 
mama fraților de Vincent - la fel cum murise Ian. 

De mâna lui. 

Cu toate acestea, Lawrence de Vincent nu folosise o 
armă. Se spânzurase. Sau asta se afirmase în secțiunea de 
cancan a ziarului. 

I se frângea inima pentru el, pentru toţi fraţii. Să treacă 
prin aşa ceva nu doar o dată, ci de două ori? Doamne, 
Dumnezeule... 

Devlin nu se întorsese complet înspre ea, dar se uita la 
ea, și ea se uita la el, și nu așa se așteptase ea să se 
desfășoare vizita ei la cimitir. 


- Te pot ajuta? întrebă el, și, Dumnezeule, vocea lui era 
la fel de pătrunzătoare precum oceanul. 

- Te-am văzut acolo, când ti-au căzut florile în băltoacă, 
spuse ea, apropiindu-se puţin de el. Am câteva în plus. M- 
am gândit că ti-ar fi de folos. 

Soarele îi lumină pomeţii în timp ce el își înclină capul 
într-o parte. Nu răspunse. 

- Le vrei? întrebă ea, întinzând braţele către el şi ţinând 
bujorii. 

Devlin tot nu răspunse. 

Ea îşi mușcă buza de jos şi decisese că, dacă tot intrase în 
horă, putea să şi joace. Păşind pe lângă bordura de piatră, 
merse spre Devlin. Serios, bărbatul era înalt, și ea trebui să- 
şi dea capul pe spate pentru a-i întâlni privirea. 

Ochii aceia. 

Gene negre, dese și groase, care îi încadrau ochii de 
culoarea golfului, un albastru-verzui uimitor. 

Ochii lui nu îi întâlniră pe ai ei. Nu, el părea că... se uita 
la gura ei. 

O cuprinse un val de căldură. „Are o logodnică.“ Sau, cel 
puţin, aşa credea ea. Asta îşi spuse, de vreo trei ori, în timp 
ce se opri din a-şi muşca buza de jos şi încercă să vorbească 
din nou. 

- Bujorii sunt favoriţii mei, explică ea, pentru că de ce 
nu? Cei care au parfum, adică. Nu toţi au, știai? 

El îşi îndreptă capul şi îşi ridică, într-un final, privirea 
către a ei. Aproape că își dorise să nu fi făcut asta, pentru că 
nu mai văzuse vreodată nişte ochi atât de intenşi, de serioşi. 
Ochi care nu aveau nici o urmă de umor. O privire care era 
clar tulburată. 

Şi totuşi, era, oare, surprinsă? Tatăl lui murise, și putea să 
jure că mai era ceva recent în ziare despre familia lor, care 
era tot un fel de dramă, dar, oricum, el era într-un cimitir, 
în fața mormântului familiei, aşa că, da, probabil era 
tulburat. 

Nu era și ea tulburată? 

- Nu ştiam asta, răspunse el. 

- Ei bine, acum ştii, spuse ea, încercând timid să 
zâmbească. 

- Cum miros? întrebă el după un moment de liniște. 

- De fapt, aceştia miros a trandafiri, şi cred că ai putea 
pur şi simplu să iei trandafiri dacă îţi place acel miros, dar 
mereu am crezut că bujorii sunt mai frumoşi. 


- Sunt, spuse el, coborându-şi privirea spre locul unde îi 
ținea ea. 

- Sunt ai tăi dacă îi vrei, zise Rosie, zâmbind un pic mai 
mult. 

Trecu un moment, apoi el se întinse să ia florile. Degetele 
lui îi atinseseră ușor degetele cu care ţinea mănunchiul de 
flori. Privirea ei zbură către faţa lui. Bărbatul zâmbi uşor. 
Atingerea fusese una fugară, dar ea se gândi... 

Părea de necrezut, dar Rosie se gândi că fusese dinadins. 

- Nu cred că oamenii fac asta des, spuse el, uitându-se la 
bujori, apoi din nou la ea. 

- Ce să facă? întrebă ea, lăsând mâna jos. 

- Să caute pe cineva într-un cimitir pentru a înlocui 
florile pe care acel cineva le-a scăpat din greșeală, explică 
el, ridicând privirea la zgomotul unui avion care zbura pe 
deasupra, îndreptându-se spre aeroport. Apoi, acea privire 
pierdută se îndreptă din nou spre ea cu aceeași intensitate 
ca mai devreme. Mă gândeam că altcuiva nu i-ar fi păsat 
deloc. 

- Sper că nu este adevărat, spuse Rosie ridicând dintr-un 
umăr. 

- Este, zise, ca și cum nu ar fi avut nici un dubiu. 
Mulţumesc! 

- Cu plăcere! 

El încuviință din cap și se întoarse înapoi către criptă. 
Rosie se opri un moment pentru a conștientiza cât de 
ciudată era întreaga situație. Chiar stătea acolo, vorbind cu 
Devlin de Vincent, și nu îl bătea la cap despre proprietatea 
lui bântuită. 

Merita o grămadă de prăjituri pentru că rezistase acelei 
porniri și pentru că dovedi, de fapt, că avea bunul-simţ de a 
respecta faptul că erau într-un cimitir şi că nu erau nici 
momentul, nici locul pentru astfel de discuții. 

Se gândi că era timpul să plece de lângă el, de vreme ce 
chiar era timpul să se ducă la Nikki, iar el avea nevoie de 
intimitate, dar simţea că trebuia să spună ceva. 

- Îmi pare rău pentru tatăl tău! 

Doar asta zise și tăcu, pentru că ştia că, atunci când 
oamenii pierdeau pe cineva în felul în care o făcuse Devlin, 
nimeni nu procesa situaţia în același fel. Unii doreau - 
căutau - confirmare şi voiau să vorbească despre asta. Alţii 
nu erau încă în acel punct, iar sinuciderea tatălui lui era 
recentă. 


Devlin se mai uită o dată la ea. Își înclină capul într-o 
parte, în timp ce o privire îngrijorată i se citi pe trăsăturile 
izbitoare. 

— Ştii cine sunt? 

- Sunt destul de sigură că toată lumea ştie cine eşti, zise 
ea Şi râse ușor. 

- Adevărat, murmură el, şi asta o făcu pe Rosie să-și 
dorească să râdă din nou. Nu avea nici un rost să nege. Ai 
ştiut cine sunt când am scăpat florile? 

- Nu, spuse ea râzând din nou. Erai cu spatele la mine și 
erai mult prea departe. Nu am ştiut decât că ești un tip. 

Felul în care se uita la ea o făcu să se întrebe dacă o 
credea sau nu, dar chiar nu era nimic ce ar fi putut spune 
pentru a schimba asta, dacă aşa stăteau lucrurile. Un nor 
trecu pe deasupra, și Rosie își ridică ochelarii de soare. Îşi 
prinsese de dimineață buclele la spate. Dacă nu ar fi făcut 
asta, era convinsă că părul ei ar fi fost tot zburlit din cauza 
umidității 

Ceva... ciudat se citi pe faţa lui în timp ce se uita la ea. Ea 
nu avea idee despre ce era vorba în timp ce învârtea cheile 
pe degetul arătător. 

- Ei bine, te-am reținut destul. 

- Florile nu sunt pentru Lawrence, spuse el, şi ea se 
gândi că era ciudat că Devlin îi spusese aşa în loc de „tata“. 
El făcu un pas în faţă, trecând pe lângă mormânt. Sunt în 
dezavantaj. 

- Da? întrebă ea şi îl privi cum îngenunchează şi abia 
atunci văzu numele. 

Marjorie de Vincent. Era mama lui? 

- Tu ştii cine sunt, dar eu nu știu cine eşti, spuse el în 
timp ce puse bujorii în vază. 

Rosie aproape că îi spuse cine era. Îi stătea pe vârful 
limbii, dar ea îi făcuse legătura lui Nikki cu un prieten 
comun care încercase să investigheze familia de Vincent 
pentru ziarul local, fără știrea lui Rosie. Nu ştia dacă Devlin 
auzise ceva despre asta, dar nu avea nici un sens să își 
asume un asemenea risc. 

- Nu contează, spuse ea în schimb. 

- Nu? replică el, întorcându-se către ea şi încruntându-se 
uşor. 

- Nu, răspunse ea zâmbind, în timp ce își mută privirea 
spre locul unde văzuse scris în piatră numele tatălui lui. 
Ştii, sunt convinsă că ai mai auzit asta, dar este adevărat. 


Poate nu vei înţelege niciodată de ce a făcut tatăl tău ceea ce 
a făcut, dar devine mai ușor... de gestionat. 

Devlin avea buzele întredeschise în timp ce se uita la ea. 

Rosie simți cum îi iau foc obrajii, pentru că bineînţeles 
că el ştia. Deja avea experiență cu asta, cu mama lui, și uite 
cum îi dădea ea sfaturi nesolicitate, precum o fraieră. 

- Cum te numești? întrebă el venind înspre ea, trecând 
pe lângă mormânt. 

Înainte de a putea răspunde, sună un telefon. Pentru o 
clipă, crezu că nu avea să răspundă, însă Devlin băgă mâna 
în buzunar, scoțând telefonul. 

- Îmi pare rău, spuse el. Trebuie să răspund. 

- Este în regulă. 

Devlin se întoarse, punându-și mâna în șold în timp ce 
vorbea la telefon. Asta era șansa ei să scape. Mai stătu 
câteva momente pentru a-i admira linia maxilarului şi 
lăţimea umerilor, apoi îşi puse ochelarii înapoi, făcând paşi 
în spate. 

Întorcându-se cu un zâmbet pe faţă, plecă de lângă 
Devlin de Vincent, știind că era foarte puţin probabil să-l 
mai vadă vreodată. 


CAPITOLUL 2 


Prințesa Silvermoon era numele ei de scenă, dar Rosie o 
ştia pur și simplu drept Sarah LePen. Prințesa Silvermoon 
era, fără îndoială, un nume absurd, dar, în domeniul în care 
lucra Sarah, trebuia să iasă în evidenţă. Mai ales într-un 
oraș în care nu puteai arunca o piatră fără a lovi un cititor 
în cărți sau un medium, și faptul că îți spuneai prințesă îţi 
aducea foarte multă atenţie. 

Dar Sarah era o adevărată Holyfield. 

Fra un medium ale cărei sentimente se dovedeau a fi 
aproape întotdeauna premoniţii, și, în afară de asta, putea 
comunica cu spirite reale. Rosie știa că era vorba despre 
mai mult decât faptul că Sarah se baza pe o intuiţie atent 
șlefuită sau despre faptul că era expertă în a citi limbajul 


corpului. O văzuse pe Sarah în acțiune de foarte multe ori 
pentru a ști că se conecta cu cineva, că putea răspunde 
aproape oricărei întrebări imposibile şi că putea să 
transmită informaţii șocant de precise celor cărora le citea 
în cărțile de tarot. 

Rosie o cunoscuse pe Sarah prin intermediul prietenei ei 
Jillian, cu câţiva ani în urmă. Jilly era fondatorul și 
coproprietarul NOPE - Echipa de Investigaţii Paranormale 
din New Orleans, care era, după părerea lui Rosie, una 
dintre cele mai bune echipe de investigaţii paranormale. 
Jilly o adusese pe Sarah în echipă când NOPE investiga o 
casă din Covington. Fosta proprietară a casei nu trecuse în 
lumea de dincolo și devenise o adevărată pacoste în casă, 
făcând gălăgie, furând lucruri, pe care le punea în locuri 
ciudate, pentru a-i speria pe copii. Sarah reușise să o facă 
pe bătrână să treacă în lumea de dincolo, spre marea 
bucurie a familiei. Și, din câte ştia Rosie, familia încă locuia 
în acea casă. Dar, uneori, spiritele puteau fi încăpăţânate. 
Fuseseră dăţi când Sarah nu reușise să le facă să treacă în 
lumea de dincolo, și atunci rămânea la latitudinea 
proprietarilor fie să îndepărteze cu forţa spiritele, fie să 
învețe să trăiască cu ele. 

Sarah fusese logodită până acum patru luni, când o 
presimțire o făcuse să vină acasă mai devreme decât de 
obicei, prinzându-l pe logodnicul ei cu, oricât de mult ar 
suna ca un clișeu, secretara lui. 

Așa că se mutase de curând într-un apartament de pe 
Ursulines, care nu era foarte departe de Rosie și unde, 
momentan, aceasta își cerea iertare. 

- Îmi pare rău că am întârziat! îi spuse ea lui Sarah în 
timp ce îşi arunca geanta pe canapea. Azi a fost... a fost un 
haos. A trebuit să o ajut pe prietena mea Nikki să se mute și 
a trebuit să o ajut pe Jilly cu un tur cu fantome. Ştii cum 
suni. 

- O nebunie și mereu se lungesc? zise Sarah amuzată, în 
timp ce ieșea din bucătărie. Avea părul blond strâns într-un 
coc neglijent, care arăta gata de a fi postat pe Instagram. 
Fra o femeie superbă care îi amintea lui Rosie de o versiune 
mai în vârstă a actriței Jennifer Lawrence. Când Sarah lucra 
în mod oficial, purta rochii largi și brățări care sunau 
precum clopoțeii de fiecare dată când se loveau unele de 
altele. Când era liberă, aşa cum era acum, purta colanţi 
negri şi o tunică neagră. Nu trebuie să îţi ceri scuze. Este în 


regulă. Nu am nimic plănuit pentru seara asta. Niciodată 
nu plănuiesc nimic pentru data asta. 

- Dar este vineri... 

- Şi avem o întâlnire programată în fiecare an în această 
zi, deci este în regulă, spuse ea în timp ce luă două 
suporturi mici pentru lumânări și le puse pe măsuţa de 
cafea. 

Sarah avea dreptate. 

În ultimii șase ani, Sarah încercase să comunice cu Ian în 
ziua comemorării morții lui. Precum Houdini și soţia lui, 
Rosie și lan aveau un cuvânt secret. Un cuvânt pe care 
numai ei l-ar ști. Era ceva ce inventaseră într-o seară, după 
ce băuseră aproape patru litri de vin și făcuseră un maraton 
al Dosarelor Mortii (The Dead Files) intr-una dintre 
duminicile lor de lenevit. Din moment ce și el era la fel de 
interesat de lucrurile paranormale ca ea, nu era atât de 
surprinzător că inventaseră un cuvânt care dovedea că un 
medium chiar comunica cu unul sau cu celălalt. 

Rosie avusese nevoie de patru ani pentru a ajunge în 
punctul în care era cât de cât pregătită pentru ceva de genul 
acesta. Nu avea, de fapt, întrebări pentru lan. Voia doar să 
ştie dacă era... în regulă. Atâta tot. 

Și, în ultimii şase ani, Sarah nu putuse să ajungă la el. 
Rosie nu ştia ce însemna asta. Sarah îi spusese mereu că 
asta nu însemna că nu era aproape de ea. Ci doar că nu se 
arăta. Poate că nu era pregătit să vorbească. Poate... poate 
nu era acolo, indiferent unde era acest acolo. 

În orice caz, Rosie o admira foarte mult pe Sarah și poate 
că avea și o mică pasiune pentru ea. Faptul că putea vorbi 
cu cei care muriseră o fascina complet pe Rosie. Sarah 
fusese mai mult decât deschisă cu privire la cum era când 
era mică, dar Rosie nu putea cu adevărat să înțeleagă sau 
măcar să înceapă să priceapă cum era să auzi voci pe care 
alții nu le puteau auzi, să simţi ceea ce alții nu puteau simți. 

Sarah și cei ca ea, care aveau cu adevărat un dar, erau ca 
niște eroi pentru Rosie. 

- Cum a fost turul? întrebă Sarah. 

- Nu a fost rău. Știind cum merge treaba, Rosie intră în 
bucătărie și luă celelalte două lumânări. Le aduse în 
sufragerie şi le puse în mijlocul măsuţei de cafea. Doar că 
mulți oameni au pus întrebări, ceea ce nu mă deranjează, 
însă ne-am împotmolit lângă casa sultanului. 


Sarah îşi dădu ochii peste cap în timp ce stinse luminile. 
Camera era învăluită în umbre domoale, tremurânde. 
Obloanele erau deja trase, împiedicând să intre luminile 
puternice ale orașului. Deja pornise muzica. Ei bine, nu era 
chiar muzică. Era un sunet jos de valuri ale oceanului, un 
sunet de fundal care o ajuta pe Sarah să se concentreze şi să 
blocheze sunetele din exterior. 

Ducându-se înapoi la Rosie, Sarah îngenunche pe o 
pernă albastră, groasă și strălucitoare. 

- Te referi la casa unde nu este absolut nici o dovadă că a 
locuit vreodată un sultan sau un frate al acestuia? Şi nici o 
dovadă a vreunui îngrozitor masacru sângeros? 

Chicotind, Rosie se așeză pe perna ei. Și aceasta era 
strălucitoare, dar era roz. 

- Unul dintre turişti voia să știe de ce nu îi ducem la casa 
Gardette-LaPrete, şi am încercat să îi explic că nu a existat 
niciodată nici o dovadă istorică a desfășurării unui 
asemenea masacru acolo și că, deşi locul este frumos, nu 
includem povești despre care nu există dovezi istorice. M-a 
contrazis, a menţionat toate faptele, care nu sunt fapte, ȘI 
oricine care se pricepe să caute pe Google și-ar fi dat seama 
de asta. 

- Te-a luat de sus, nu-i aşa? 

- Da, spuse ea și îşi încrucișă picioarele. I-am spus că 
nimeni nu afirmă că acea casă nu era bântuită. Doar că nu 
există dovezi care să susțină legenda. Nici măcar o singură 
relatare referitoare la crime în nici unul dintre ziare, iar 
ceva atât de grav pe cât se presupune că a fost acest 
eveniment ar fi apărut cu siguranţă în ziar. 

Sarah își întinse gâtul către stânga și apoi către dreapta în 
timp ce lumina de la flacăra lumânării îi dansa pe chip. 

- Locul ăla chiar este ciudat şi clar nu aș locui într-unul 
din acele apartamente, dar știi cum este... 

- Da. Fie crezi despre crimele din casa Gardette-LaPrete 
că sunt adevărate, fie nu. Nu există cale de mijloc. În orice 
caz, discuția ne-a făcut să ne lungim. Deci, și tu ţi-ai 
petrecut seara certându-te cu privire la un masacru care 
probabil nu a avut loc niciodată? 

- Nu, spuse ea râzând ușor. Dar mi-aş fi dorit. Am avut o 
ședință de spiritism cu un cuplu care tocmai își pierduse 
copilul. 

- O, nu! spuse Rosie cu umerii căzuți. 


Acele ședințe erau, cu siguranță, cele mai grele, și Rosie 
nu era sigură cum se descurca Sarah - cu familia și 
prietenii îndureraţi care erau atât de disperaţi să mai 
vorbească o ultimă dată cu cei dragi. Dar, indiferent de cât 
erau de îndureraţi acei oameni, Sarah nu îi putea minți. Nu 
le spunea lucruri vagi, așa cum făceau alţii din branșă, 
pentru a-i face să se simtă mai bine. Sarah era mereu 
sinceră, chiar și atunci când asta durea. 

- Ai putut contacta copilul? 

- Nu, spuse Sarah în timp ce își îndepărta o şuviță de păr 
de pe obraz. Copiii sunt... mereu este greu cu ei, mai ales 
când moartea este recentă. Am încercat să le explic asta, 
dar ei au vrut oricum să încerce. Vor să încerce din nou, 
dar i-am putut convinge să lase să mai treacă niște luni, 
continuă ea zâmbind, însă cu tristețe, în timp ce își punea 
mâinile pe măsuţa de cafea. Apropo, încă vrei să mergi cu 
mine la balul mascat de săptămâna viitoare, nu? 

- Cu siguranţă! spuse Rosie, încuviințând din cap cu 
entuziasm. Mă bucur că tot vrei să mergi, dar îți 
mulțumesc din nou că mă iei cu tine. Mereu am vrut să 
particip. 

Balul mascat anual organizat pentru strângerea de 
fonduri era locul unde se întâlneau cei mai bogați și mai 
puternici oameni din New Orleans, și Dumnezeu ştia ce 
mai făceau acolo, aşa că Rosie nu avusese niciodată ocazia 
să participe. Nu era prietenă la cataramă cu oamenii cu 
pretenții. 

Sarah mergea, de obicei, cu fostul ei logodnic, care 
obținea biletele exclusiviste pentru că lucra în biroul 
procurorului. Din ceea ce știau ele, fostul ei logodnic nu 
urma să fie acolo. Rosie spera, într-un fel, ca acesta să vină, 
pentru că aveau niște costume foarte sexy, și voia ca Sarah 
să îi poată arăta ce pierduse. 

- Abia aştepţi pentru că acea casă este bântuită, rânji 
Sarah. 

- Mă declar vinovată. 

Dormitorul de sus, ultimul de pe partea stângă, care avea 
priveliște spre curtea din spate, era unul dintre cele mai 
bântuite locuri din oraş. Legenda spune că o femeie care 
fusese omorâtă de un fost iubit gelos în noaptea de 
dinaintea nunţii bântuia camera, unii susținând că au văzut 
apariţia materială a fantomei, şi Rosie chiar avea să verifice 
asta. 


- Hai să vedem dacă îl putem contacta pe lan, da? 
propuse Sarah. 

Rosie încuviință. Uneori, Sarah avea nevoie de lucruri 
personale, dar, la început, încerca să stabilească legătura 
fără ele. Rosie nu se aştepta ca în seara aceasta să fie altfel 
decât în celelalte dăți. 

Dar voia să încerce, pentru că asta era promisiunea pe 
care şi-o făcuseră unul altuia. Şi poate că era doar o 
promisiune caraghioasă, una pe care lan nu o luase în 
serios, însă Rosie, da. 

- Închide ochii și imaginează-ţi-l pe Ian, spuse Sarah, cu 
voce domoală, în întuneric. Te voi anunța dacă apare. 

Cu alte cuvinte, asta însemna că Rosie trebuia să tacă din 
gură și să o lase pe Sarah să se concentreze. Așa că făcu 
asta, pentru că știa că Sarah nu voia ca ea să vorbească 
înainte de a-i pune ea o întrebare. La urma urmei, Rosie 
putea să-i dea din greșeală informaţii lui Sarah, și, pentru 
că erau prietene și Sarah știa multe despre lan, era deja 
dificil pentru Sarah să nu folosească ceea ce știa deja. 

Închizând ochii, se gândi la Ian. Sau încercă. Era... 
Dumnezeule, îi era greu să recunoască, dar devenea din ce 
în ce mai greu să și-l amintească. Trebuia să se concentreze 
tare ca detaliile să nu se estompeze, și asta necesita foarte 
mult efort. Rosie ştia că era normal, dar tot simțea că o 
durea inima. 

lan fusese frumos. 

Fusese înalt și deșirat. Genul de bărbat care putea mânca 
în fiecare zi aripioare de pui prăjite tăvălite prin orice fel de 
sos de pe pământ și hamburgeri şi să nu se îngraşe un 
gram. Rosie doar se uita la farfuria cu aripioare de pui și se 
îngrășa, dar nu și lan. Avusese părul castaniu-închis, tuns 
foarte scurt. Lui Rosie îi plăceau băieţii cu părul mai lung, 
dar lui Ian îi stătuse bine mereu cu părul scurt, din 
moment ce îi scotea în evidență pomeţii proeminenți. 
Avusese tenul un pic mai închis decât ea, datorită tatălui 
său, și ochii de un căprui-închis. Rosie păstră imaginea lui 
în minte - imaginea lui zâmbind, pentru că, Dumnezeule, 
avea un zâmbet frumos. Un zâmbet atât de contagios, încât 
nu aveai cum să nu zâmbești și tu. Iar râsul lui? O, 
Doamne, era... 

- Cineva este aici, anunţă Sarah, făcând-o pe Rosie să 
simtă cum i se strânge stomacul. Vocea este slabă. Foarte 
îndepărtată. Urmă o nouă pauză. Este vocea unei femei. 


Tresărind din gândurile ei, deschise ochii larg. Sarah 
stătea de cealaltă parte, cu ochii încă închiși. 

Se încruntă în timp ce strângea cu degetele măsuţa de 
cafea. 

- Rosalynn... 

Nimeni nu îi spunea Rosalynn cu excepţia părinților sau 
a surorii ei, când voiau să o enerveze. Pe de altă parte, 
bunica ei mereu îi spunea așa. 

- Mereu... ai urât numele ăsta, spuse Sarah, înclinându-și 
capul ușor în partea stângă. 

Un rânjet ironic îi apăru pe buze. Oricine o cunoștea pe 
Rosie ştia că nu îi plăcea numele ei întreg. Rosalynn June 
Pradine fusese numele ei înainte de căsătorie. După 
moartea lui lan, nu îl schimbase la loc. Nu văzuse rostul, şi, 
oricum, numele surorii ei era şi mai rău. Părinţii lor 
trebuiau să iasă în evidenţă cu orice şi o numiseră pe 
sărmana fată Belladonna, ceea ce însemna că purta numele 
unei plante extrem de otrăvitoare, cunoscute și ca 
mătrăgună. 

Cu toate acestea, alegerea numelor ciudate era o tradiţie 
a familiei din partea mamei. Mama ei era Juniper May 
(Mai) Pradine. Bella era Belladonna February (Februarie) 
Pradine. Da, era o modă. Al doilea prenume era luna în 
care părinţii lor jurau că le concepuseră. Aparent, acea 
tradiţie ciudată începuse cu bunica lor. 

Și bunica ei ştia foarte bine că nu îi plăcea deloc să i se 
spună așa. 

Era evident că nu era lan cel care se arătase, dar, dacă era 
bunica ei, Rosie nu se putea plânge. Mai apăruse şi înainte 
şi chiar îi spusese lui Rosie unde putea găsi mama ei un 
colier al bunicii pe care aceasta îl căuta de foarte multă 
vreme. 

Expirând încet, Rosie se uită cum Sarah ridică mâna 
către locul din spatele urechii stângi. Așa făcea de fiecare 
dată când auzea pe cineva. Se juca cu acea ureche, trăgând- 
o sau frecându-și degetele în spatele ei, sau își înclina capul 
în direcţia opusă. 

- Uşurel. Stai, spuse Sarah și își mișcă încet capul. Mai 
este o voce. Este mai puternică. Foarte puternică. Şi se 
arată. 

Rosie ridică din sprâncene. Asta... nu se mai întâmplase. 
Se aplecă în față și apoi se opri, în timp ce flăcările 
lumânărilor licăriră cu repeziciune. Încruntată, se uita când 


la o lumânare, când la cealaltă. Flăcările se mișcau ca și 
cum ar fi bătut vântul, dar nu era nici măcar un ventilator 
pornit. 

Rosie fu cuprinsă de un fior rece în timp ce ridica 
privirea spre Sarah, activându-i-se cel de-al șaselea simţ. 
Nu ca al lui Sarah, nimic atât de precis, dar era același 
sentiment pe care îl avea în timpul investigaţiilor, chiar 
înainte de a se întâmpla ceva ciudat. 

- Este vocea unui bărbat și..., zise Sarah în timp ce îşi 
freca partea din spate a urechii, și spune... Crede că este un 
nume drăguţ. Clătină din cap. Vorbeşte şi despre numele 
tău, dar... 

Rosie încercă să-și țină în frâu speranța care îi apăru în 
inimă. Doar pentru că era vorba despre un bărbat, unul 
care ştia că nu îi plăcea numele ei întreg, nu însemna că era 
Ian. Şi bunicul ei se arătase o dată, exact ca bunica ei, în 
urmă cu trei ani, și la fel se întâmplase şi cu un văr. 

Cu toate acestea, nu îi menţionaseră numele. Asta era... 
ciudat. 

- Cine..., spuse Sarah în timp ce își țuguia buzele şi 
strâmba din nas. Nu ştiu. Tot aud cuvântul... „bujori“? Da. 
Ceva în legătură cu bujorii. Deschise ochii. Care e treaba cu 
bujorii? 

- Bujorii sunt florile mele preferate, spuse Rosie trăgând 
adânc aer în piept. 

Încuviințând din cap încet, Sarah închise din nou ochii. 

- În regulă. Dar este vorba despre... ceva ce s-a întâmplat 
azi cu bujorii? 

- Azi? Nu... Stai! Da, spuse ea, cu ochii mari. Sfinte 
Sisoe... am dus bujori la cimitir. Mereu fac asta. În fiecare 
an. 

- Ai făcut ceva cu acele flori, corect? întrebă Sarah, 
lăsându-și capul într-o parte. El spune... Mai lent! ordonă 
Sarah ușor. Da. În regulă. Ai dat florile acelea cuiva? 

Rosie rămase cu gura căscată. Simţi cum o trec fiorii. 
Doar pentru că stătea mult în jurul fenomenelor 
paranormale nu însemna că nu se speria uneori. 

Și era un pic speriată. 

Nu era nici o cale, absolut nici una, prin care Sarah să fi 
ştiut una ca asta. Nu îi spusese nici măcar lui Nikki că se 
întâlnise cu Devlin la cimitir şi că vorbise cu el. 

- Da, admise Rosie, împreunându-și mâinile în poală. 
Chiar am dat florile cuiva. 


- Jumătate, o corectă Sarah. 

Rosie simţi cum îi bate foarte tare inima. 

- Spune că a fost frumos din partea ta, continuă Sarah, 
având ochii deschişi acum. Nu se uita la Rosie, ci la flăcări. 
El... Scuze! Este foarte haotic, și jumătate din ceea ce spune 
nu are sens. 

Acum, bătăile inimii i se acceleraseră. Într-un final, se 
conectase Sarah cu lan? 

- Mă poate auzi, nu-i aşa? 

Când Sarah încuviință absentă, trase rapid aer în piept. 

- Care este cuvântul nostru? 

- Nu este Ian, spuse Sarah, uitându-se la ea. 

- Poftim? 

- Nu este el, repetă ea. Nu cred... nici nu cred că acest 
spirit te cunoaşte. 

În regulă. Acum, îi era teamă un pic mai mult. 

- Poftim? 

- Se întâmplă uneori. Tresări în timp ce se concentra din 
nou asupra flăcărilor. Apoi, făcu ochii mari. Te-a văzut la 
cimitir. Asta este corect. 

- Ce spune? întrebă Rosie, aplecându-se în faţă. 

- Tot spune că nu are ce căuta acolo. Că nu ar trebui să 
fie acolo, spuse ea în timp ce își apucă lobul urechii cu 
degetele. Cred că vrea să spună... că nu ar trebui să fie mort. 

Fi bine, asta nu era deloc surprinzător. Mulţi oameni nu 
credeau că ar fi trebuit să moară. 

- Este nervos. Foarte nervos, spuse ea tresărind din nou. 
Ce este cu bujorii - am înţeles. Se uită din nou la Rosie. 
Spune că nu ar fi trebuit să-i dai lui florile. 

I se strânse stomacul. În regulă. Încă un detaliu pe care 
Sarah nu îl cunoștea. Rosie nu menţionase niciodată un 
bărbat. Vorbea, oare, despre Devlin? 

- De ce nu ar fi trebuit? 

- Nerecunoscător, spuse Sarah cu seriozitate, după un 
moment de tăcere. Greşeală. A făcut o greșeală. Asta tot 
spune. 

- Cine? 

- Nu știu. Nu reușesc să îl calmez. El... Dumnezeule! Își 
trecu mâna prin păr, aranjând șuvițele mai scurte. Este 
înfuriat. Tot ţipă că nu are ce căuta acolo. Trase adânc aer 
în piept. Moartea. 

Rosie îşi lăsă capul într-o parte. 


- Moartea, repetă Sarah, înecându-se dintr-odată. Spune 
ceva... despre moartea lui. Nu trebuia să se întâmple. 

- Serios? oftă Rosie. 

- Stai, spuse Sarah și îşi atinse gâtul. Spune - o, 
Dumnezeule! Făcu ochii mari. Nu. Am terminat. Nu pot - 
am terminat. Opresc această legătură. 

- OK, spuse Rosie, încuviințând din cap cu putere. 
Opreşte-o! Opreș... 

Sarah se dădu dintr-odată înapoi de la măsuţa de cafea în 
timp ce își duse mâinile în față. Făcu ochii mari. 

- Este aici. 

- Nu înţeleg. 

- Este. Aici, Rosie, spuse Sarah, uitându-se la ea. Nu în 
sensul metafizic. Nu... 

Un zgomot puternic se auzi de deasupra, ca și cum o 
mână uriaşă lovise tavanul. Amândouă tresăriră. 

lumânările se stinseseră - absolut toate. 

- La naiba, şopti Sarah, și Rosie o auzi cum se ridică 
repede. 

Pe Rosie o trecură fiorii în timp ce se uita în întuneric, și 
inima îi bătea cu putere. Se chinui să vadă sau să audă ceva, 
dar o auzi doar pe Sarah, care se grăbea către uşă. O 
secundă mai târziu, sufrageria fu inundată de lumină, și 
Rosie se uita la pernele colorate de pe canapeaua lui Sarah. 
Încet, se răsuci, uitându-se spre locul unde era Sarah. 

- Rosie..., spuse Sarah uitându-se la ea. 

- Asta chiar s-a întâmplat. Își simţea ochii de parcă mai 
aveau un pic și îi ieşeau din cap. Asta tocmai s-a întâmplat. 

- Tot spunea..., zise Sarah în timp ce clătina din cap și 
trăgea aer în piept cu putere. 

- Ce anume? 

- Tot spunea... Dumnezeule, nici nu vreau să spun asta 
cu voce tare, dar trebuie. Vizibil palidă, plecă de lângă 
perete. Tot spunea... că vine diavolul. 


CAPITOLUL 3 


Singurii diavoli pe care îi știa Rosie erau prăjiturile 
glazurate care erau de vină pentru şoldurile ei rotunde și 
unul dintre membrii familiei de Vincent. 

Dar putea acest spirit să vorbească despre unul dintre 
membrii familiei de Vincent? Sau, oare, chiar spiritul era un 
de Vincent? Părea o nebunie, dar... 

Strângând sticla de vin în mână, Sarah se așeză lângă 
Rosie pe canapea. Toate luminile erau aprinse în 
apartamentul ei, şi Sarah puse capăt oricărei încercări pe 
care Rosie dori să o facă pentru a comunica iar cu cel care 
încercase să se conecteze cu ele. Sarah susținea că spiritul 
plecase, dar, în timp ce Rosie sorbea din paharul ei cu vin, 
iar Sarah bea direct din sticlă, Rosie nu era sigură că o 
credea. 

- S-a mai întâmplat asta? întrebă Rosie în timp ce îşi 
urca picioarele pe canapea. 

Sarah se uită drept înainte, dar ochii ei albaștri se 
concentrară pe o tapiserie cu roz şi albastru, atârnată în 
spatele televizorului. 

- Da. Nu des, dar, uneori, un spirit va... veni împreună 
cu un alt spirit pentru a se conecta. Am avut ședințe unde 
oameni care nu se cunoșteau deloc apăreau şi voiau să 
vorbească. Adică, uneori, spiritul cunoaşte persoana, și 
persoana respectivă nu e conștientă asta, dar au fost cazuri 
în care apărea un spirit la nimereală. Se întoarse către Rosie 
în timp ce își duse mâna la gât, frecându-l din nou. Cred... 
cred că încerca să mă controleze. 

- Vorbeșşti serios? întrebă Rosie trăgând adânc aer în 
piept. 

Ea încuviință din cap. 

- Asta... asta nu e bine. 

Și nu era. Controlul nu era similar cu posedarea 
completă, dar tot putea să distrugă mintea, corpul și 
mediul înconjurător al unei persoane. Se întâmpla când un 
spirit prelua controlul asupra corpului unei persoane 
pentru a comunica prin intermediul acesteia. Oamenii se 
pot găsi în situaţii în care spun lucruri pe care nu le-ar 
spune în mod normal, având accent ciudat şi chiar 
deprinderi care nu îi caracterizează. Când o persoană era 
controlată, putea experimenta felul în care murise spiritul, 
și asta chiar putea să o bulverseze. 

Și, din experienţa ei cu investigaţiile, Rosie ştia că doar 
un spirit foarte puternic sau foarte hotărât putea controla o 


fiinţă umană. 

- Ştii, am lăsat, de multe ori, spiritele să preia controlul 
în timpul unei ședințe de spiritism, atunci când aşteptau să 
le dau permisiunea, dar tipul ăsta... nu a așteptat să-i dau 
permisiunea. Voia să mă controleze și era furios. 

Simţindu-se vinovată, Rosie o atinse pe Sarah pe braţ şi 
se înfioră când aceasta tresăltă speriată. 

- Îmi pare rău! Eu... 

- Nu este vina ta. Nu trebuie să îţi ceri scuze, dar trebuie 
să îți spun asta, și nu numai pentru că eşti prietena mea. 
Încă strângând cu putere sticla de vin, își lăsă în jos mâna și 
se întoarse spre Rosie. Sunt aproape sigură că acest spirit 
nu te cunoștea personal, dar am sentimentul că... 
încercarea lui de a se conecta cu tine prin intermediul altui 
spirit nu a fost o greşeală. 

Rosie păru uimită în timp ce îşi muşca buza de jos. Asta 
nu era ceva ce îşi dorea cineva să audă. Nici măcar ea. 

- Ai idee cine ar fi putut fi? o întrebă Sarah, apoi luă o 
altă înghițitură mare de vin. 

Rosie putea fi cu ușurință o călăuză pentru spirite, mai 
ales având în vedere toate investigaţiile la care luase parte 
în cadrul NOPE de-a lungul anilor, dar nu credea că avea 
legătură cu nici unul dintre acele cazuri. Îşi îndepărtă 
privirea de la Sarah, nefiind sigură dacă suspiciunile ei erau 
corecte sau nu. 

- Ce nu îmi spui? întrebă Sarah. 

Trăgând adânc aer în piept, Rosie se aplecă în față și își 
puse paharul de vin pe măsuţa de cafea. Nu își permisese să 
se gândească foarte mult la scurta întâlnire cu Devlin, 
pentru că nu avea nici un sens, dar nu se putea abţine să nu 
simtă că împărtășiseră... un moment, nu-i aşa? Acea 
conexiune care nu putea fi definită, care se putea crea chiar 
și între străini într-o perioadă scurtă de timp. 

- În regulă, asta o să sune și mai nebunesc decât ceea ce 
tocmai s-a întâmplat, dar, când eram azi la cimitir, l-am 
văzut pe tipul ăsta care și-a scăpat buchetul de flori într-o 
baltă, îi spuse lui Sarah. Florile erau distruse, și le-a 
aruncat, și eu aveam mai multe flori decât aveam nevoie. 
Am împărţit bujorii şi l-am căutat pe tip ca să îi dau o 
parte, pentru că probabil că nu era ceva tocmai plăcut, 
înţelegi? 

Sarah încuviinţă uşor din cap în timp ce mai luă o 
înghițitură. 


- Jur că habar nu am avut cine era până să-l găsesc stând 
în fața mausoleului familiei de Vincent. Era Devlin de 
Vincent. 

- Devil, spuse Sarah râzând ușor, apăsat. Mă face să mă 
simt mai bine gândul că se putea referi la o poreclă, nu la 
diavolul propriu-zis. 

Rosie pufăi la cuvintele ei. 

- Stii, se pare că aproape toată lumea îi ştie porecla, dar 
nimeni nu are habar de ce i se spune așa sau de la ce a 
pornit. 

- Nu știu, spuse ea ridicând dintr-un umăr. Cred că 
poreclele pentru toţi fraţii au început când erau la facultate, 
în nord, dar, da, mi-ar plăcea tare mult să știu de ce i se 
spune aşa. 

- Şi mie, murmură Sarah. Ce s-a întâmplat când i-ai dat 
florile? 

- Am vorbit câteva minute, apoi am plecat. Am crezut că 
era acolo din cauza tatălui său. Ştii, a murit recent. 

- Da? întrebă ea, albindu-se la faţă în timp ce privi în jos. 

- Da, s-a sinucis. l-am spus că îmi pare rău pentru 
moartea tatălui său, şi el m-a corectat spunând că florile 
erau pentru mama lui, continuă Rosie. M-am gândit că nu 
era încă pregătit să accepte moartea tatălui său, și înțeleg 
foarte bine asta. Oricum, de acolo, întreaga poveste cu 
bujorii. Nu i-am spus nici măcar lui Nikki când m-am 
întâlnit cu ea în seara asta, și știi că lucrează în casa familiei 
de Vincent. Crezi că spiritul era el - Lawrence de Vincent? 

- O, Doamne! 

Sarah se sprijini pe pernă, coborând sticla la nivelul 
abdomenului. 

- Ştii, este posibil. Putea să stea în preajma lui Devlin sau 
a cimitirului, să te vadă şi să se ataşeze de tine. 

- Dar de ce? Nu i-am cunoscut nici pe el, nici pe Devlin. 
A fost prima dată când l-am văzut în realitate. 

- Uneori, nu se ştie motivul pentru care un spirit se 
atașează de cineva. 

- Fi bine, asta nu e prea grozav, spuse Rosie, țuguindu-şi 
buzele. 

- Majoritatea oamenilor ar fi mult mai înspăimântați de 
această posibilitate, replică Sarah, uitându-se la ea cu o 
privire goală. 

- Majoritatea oamenilor nu vânează fantome, sublinie 
Rosie ridicând din umeri, deşi era un pic bulversată. Mai 


ales dacă această fantomă era una nervoasă. Nu era 
pregătită pentru o astfel de viață. Adică, hei, dacă e să fiu 
bântuită de o fantomă, presupun că un de Vincent este 
standardul suprem. 

- Nu este amuzant, chicoti Sarah, apoi o lovi uşor cu 
mâna peste gură. 

- Mda. Rosie rânji. Ba este, într-un fel. 

- Dar serios, spuse Sarah în timp ce își lăsă capul pe 
spate, pe canapea. Nu știu dacă era Lawrence sau altcineva, 
dar știu că era foarte supărat și... cred... cred că a mai spus 
ceva, chiar înainte de a întrerupe comunicarea, continuă şi 
expiră profund. Nu ştiu dacă l-am auzit bine. Încerca să mă 
controleze, și nu am nevoie de asta, așa că am întrerupt 
legătura, dar, dacă era Lawrence... 

- Ce? Ce crezi că a spus? 

- Cred că a spus că a fost ucis, zise ea întorcându-și faţa 
către Rosie. 


Așa cum era de aşteptat, în acea noapte, Rosie adormi cu 
dificultate. 

Înapoi în apartamentul și în patul ei, se uită la lumina 
stelelor fosforescente lipite pe tavanul camerei. Nu emanau 
o lumină verde, ci una caldă, albă, dar, da, tot erau cam de 
prost-gust. 

Lui Rosie îi plăceau la nebunie. 

Îi aminteau de spațiul infinit, și, deși părea un lucru 
ciudat de care vrea să-și amintească, i se părea într-un fel că 
era reconfortant faptul că, în marea schemă a lucrurilor, era 
doar o mică bucată de carne şi oase pe o piatră gigantică ce 
se învârtea în jurul soarelui. 

Stelele o ajutau și să adoarmă. De obicei. Dar nu în 
noaptea asta. În noaptea asta, nu se putea gândi decât la 
şedinţa cu Sarah și la întrebarea pe care i-o pusese prietena 
ei înainte de a pleca. 

„Vei spune ceva despre asta?“ 

Rosie pufni în râs în camera relativ întunecată. Avea să 
spună ceva? Cui? Lui Devlin? Da, asta nu avea să se 
întâmple. Neîncrederea ei nu însemna că Rosie nu o credea 
pe Sarah. O credea în totalitate. Sarah se conectase cu 
cineva care era foarte furios şi care foarte probabil fusese 
ucis, dar - și era un mare dar - cine ar fi crezut-o pe Rosie 
dacă ar fi mers să îi spună așa ceva? 


Una era ca ea să creadă ce îi spunea Sarah, pentru că 
Rosie văzuse niște lucruri ciudate, dar cineva care foarte 
probabil nu credea în fenomenele paranormale, chiar dacă 
casa lui părea bântuită, probabil nu ar fi deschis ca o 
persoană complet străină să vină la el și să îi dea o astfel de 
veste. 

Pentru că, de fapt, ar suna ca şi cum ar fi nebună. 

Mormăind, Rosie se rostogoli pe o parte și se uită prin 
cameră, către fereastra dormitorului la care se afla o perdea 
groasă. Fra singura fereastră din cameră. Era 
recunoscătoare că investise în acele draperii care blocau 
lumina, pentru că nici una dintre luminile strălucitoare din 
Cartierul Francez nu trecea prin ele. 

Rosie oftă. 

Nu era nici o şansă să spună ceva despre ce se întâmplase 
în seara asta. Nu îi cunoștea suficient de bine pe cei din 
familia de Vincent pentru a-i aborda, dar îi putea spune lui 
Nikki. Chiar dacă prietena ei credea în fenomenele 
paranormale, nu își imagina că s-ar simți confortabil să îi 
spună vreunui membru al familiei de Vincent ce auzise 
Rosie, pentru că, din nou, suna un pic nebunesc. 

În afară de toate astea, şi toate astea erau indeajuns ca 
Rosie să nu spună nimic, ea și Sarah nu puteau fi sigure că 
Lawrence fusese cel care apăruse pentru o perioadă scurtă 
de timp. Nu era ca și cum spiritul avusese un ecuson. Da, 
părea să fi fost el. Avea sens, până la urmă. Rosie fusese la 
cimitir şi îi dăduse bujorii lui Devlin. Oricât de ciudat suna, 
Lawrence putea să fie în preajma fiului său sau a cimitirului 
şi, dintr-un motiv bizar, să se ataşeze de Rosie. 

Întorcându-se din nou pe spate, închise ochii şi expiră 
puternic. 

Orice era posibil, ceea ce însemna că spiritul chiar putea 
fi Lawrence, dar însemna și că putea fi cineva care nu avea 
nici o legătură cu familia de Vincent, și era doar o 
coincidență ciudată, sau putea fi un alt membru al familiei 
de Vincent, altul decât Lawrence. Timp de ani de zile, 
familia aceea fusese chinuită de morţi suspecte şi de tot 
felul de drame. Era blestemată! Mulţi dintre membrii 
familiei de Vincent muriseră grămadă, în diferite feluri 
suspecte şi bizare. 

Dar dacă... dacă fusese Lawrence? Dacă venise în timpul 
şedinţei și voia să se știe că nu se sinucisese? Ci că fusese 


ucis? Asta era un lucru important. Ei nu şi-ar dori să știe 
asta? 

Dacă ea s-ar afla într-o situaţie similară, ar vrea să ştie. 
Se gândi că avea o perspectivă mai aparte asupra lucrurilor, 
dar acum nu era vorba despre ea. 

- Of, gemu, rostogolindu-se pe burtă și îngropându-și 
fața în pernă. 

„Vine diavolul. “ 

Gândurile i se tot învârteau în minte, dar, într-un final, 
după mult timp şi după ce aruncă jumătate dintre pături de 
pe ea, adormi. Nu avea idee câte ore trecuseră înainte de a 
fi trezită din visele cu sorbet de lămâie de soneria stridentă 
a telefonului. 

Gemând, căută telefonul la capătul noptierei, cu ochii 
închiși. Lovi cu mâna un pahar gol de plastic, aruncându-l 
pe jos. 

- La naiba! șopti ea, ridicându-şi faţa din pernă. 
Îndepărtând o șuviţă mai mare de pe faţă, se întinse și 
apucă telefonul. Mijind ochii, văzu faţa zâmbitoare a lui 
Nikki pe ecranul telefonului. Era extrem de devreme; genul 
de oră care nu era chiar dimineață, după părerea lui Rosie. 
Alo? răspunse ea în timp ce își lăsă din nou capul pe pernă. 

Bombăni şi apoi se crispă. Se auzea de parcă ar fi fumat 
cincizeci de pachete de ţigări. 

- Rosie? Sunt Nikki. Știu... este devreme, și îmi pare rău, 
spuse Nikki, şi, chiar şi pe jumătate adormită, Rosie se 
gândi că avea o voce ciudată, ca și cum plângea. Dar am 
nevoie de ajutorul tău. Sunt la spital. 


Rosie nu se trezise niciodată atât de repede. În momentul 
în care închise telefonul, aproape că ţâșni din pat. Teama îi 
strânse stomacul în timp ce găsi o pereche de colanți negri 
care păreau oarecum curați. Se îmbrăcă iute cu ei, 
împreună cu tricoul supradimensionat cu mesajul „Am 
prins fantome!“ Părul ei era mult prea dezastruos pentru a 
putea face ceva cu el, așa că luă o eșarfă, îndepărtându-și 
șuvițele de pe față. 

Îi mulţumi lui Dumnezeu și oricărei divinităţi la care se 
putea gândi că ţinea în mașină o rezervă de periuţe de dinţi 
de unică folosință. Se spălă pe dinţi în drum spre spital și, 
când dădu cu ochii de faţa învineţită şi lovită a lui Nikki, în 
vreme ce o aștepta afară, chiar în momentul în care soarele 
urca pe cer, lui Rosie i se sfâșie inima. 


Nu îi venea să creadă ce vedea - în timp ce o grăbea pe 
Nikki să intre în mașină - sau ceea ce aflase, şi, abia după 
ce o duse pe Nikki în dormitorul ei și se așeză, reuși să 
proceseze ce se întâmplase. 

Nimeni nu ar trebui să treacă prin ce trecuse Nikki 
Besson. 

- Dumnezeule, șopti ea, uitându-se la cana de cafea 
neatinsă. 

Frecându-și fața cu mâinile, expiră cu putere. 

Nikki putea să moară - aproape fusese omorâtă. 

Îşi puse pe genunchi mâinile tremurânde şi se uită peste 
umăr, la perdeaua din mărgele care separa dormitorul de 
sufragerie. Aseară, în timp ce Rosie făcea un tur prin 
Cartierul Francez, una dintre cele mai apropiate şi mai 
drăguțe prietene ale ei din lumea întreagă se lupta pentru 
viaţa el. 

Și, în timp ce se lupta, la propriu, să supravieţuiască, îl 
omorâse pe bărbatul care o atacase. 

Rosie se cutremură. 

Încet, privirea îi alunecă înspre laptopul deschis de pe 
măsuţa de cafea care fusese cândva o tablă de şah. Ceea ce 
se întâmplase era deja știrea de ultimă oră de pe pagina de 
internet a ziarului local. Din fericire, numele lui Nikki nu 
fusese menţionat, slavă Domnului, dar asta nu putea dura 
mult. 

- Parker Harrington... 

Rosie clătină din cap șocată. Nu îl cunoştea personal, dar 
auzise despre el. Familia Harrington era precum familia de 
Vincent. Foarte bogată, cu o lungă descendență în New 
Orleans și Louisiana. Familia Harrington semăna atât de 
mult cu familia de Vincent, încât sora mai mare a lui 
Parker era logodită cu Devlin de Vincent. 

Bărbatul pe care ea îl întâlnise cu mai puţin de 24 de ore 
în urmă în cimitir. 

Bărbatul al cărui tată era posibil să fi luat legătura cu 
Sarah și să le fi spus că fusese omorât. 

Şi acum, fratele logodnicei lui încercase să o omoare pe 
Nikki - Nikki, care era probabil cea mai dulce și mai bună 
persoană şi care îşi petrecea sfârșiturile de săptămână 
făcând voluntariat la adăpostul local de animale. 

Nikki se apărase cu... o daltă pentru cioplit lemnul. 

Rosie se cutremură din nou în timp ce se aplecă înainte 
și își luă cana. Din ceea ce ştia Nikki, nu se putea întoarce o 


vreme în apartamentul ei. Era locul crimei, și, dacă Rosie 
ştia ceva, știa că poliţia avea să plece pur și simplu. Luaseră 
cadavrul, dar nu aveau să curețe nimic. Nikki trebuia să 
facă asta. La fel cum Rosie fusese lăsată să se descurce 
singură după ce Ian se sinucisese. 

În nici un caz nu o putea lăsa pe Nikki să se ocupe de 
asta. În nici un caz. 

O cuprinse vina în timp ce se uita la cafeaua de culoare 
maro-deschis. Îi plăcea să fie dulce, cu mult zahăr şi cu 
frişcă. De fapt, era zahăr cu un pic de cafea. Dar acum, 
cafeaua tot avea un gust amar. Rosie stătuse în 
apartamentul lui Nikki timp de câteva ore în acea zi, și, din 
ce putuse afla de la Nikki, Parker venise cam la o oră de la 
plecarea ei. Dacă Rosie nu ar fi plecat... 

Era mai rău să fie bântuită de tot ce ar fi putut face decât 
era să fie bântuită de o fantomă. 

Luă o înghiţitură de cafea, și era pe punctul de a pune 
cana jos, când auzi o bătaie puternică în ușă. Trase adânc 
aer în piept. 

Poate avea un al șaselea simț sau ceva de genul acesta, 
dar Rosie cam bănuia cine se afla de cealaltă parte a uşii. 

Gabriel de Vincent. 

Nikki îi spusese că acesta fusese la spital și că aproape că 
se furişase ca să scape de el. Imediat, Rosie se gândise că 
Gabe avea să o caute peste tot pe Nikki şi avea să afle și 
unde locuia Rosie. Ridicându-se, ocoli măsuţa de cafea și 
parcurse distanța scurtă până la ușă. Descuind, 
întredeschise ușa. 

Și avusese dreptate. 

În faţa uşii era Gabe, în toată splendoarea lui de membru 
al familiei de Vincent. Se uită peste umărul lui, și inima îi 
sări în gât în același moment în care stomacul i se strânse. 
Gabe nu era singur. 

Devlin era cu el. 


CAPITOLUL 4 


O, Dumnezeule, se așteptase ca Gabe să vină, dar nu și el, 
nu fratele lui! Pentru un moment, fusese atât de surprinsă, 
încât tot ce putuse face fusese să se uite la ei. Deschise gura, 
dar el îşi scoase perechea de ochelari de soare argintii, în 
stilul aviator, îi atârnă de gulerul cămășii, după care ochii 
aceia verzi uimitori îi întâlniră pe ai ei. 

El urma să aibă atât de multe întrebări, și cum putea ea 
să răspundă? Cu siguranță avea să vrea să știe de ce nu îi 
spusese ieri cine era, din moment ce acum era evident că 
avea un fel de legătură cu familia lui. Ar crede-o dacă i-ar 
zice că nu se gândise că avea să îl revadă? Pentru că chiar 
asta crezuse. 

Devlin se holbă la ea din spatele lui Gabe, și el... se uită la 
ea, se uită prin ea, fața lui uimitor de frumoasă fiind lipsită 
de orice emoție şi de orice semn că ar fi recunoscut-o. Cu 
toate acestea, probabil își amintea de ea. Se cunoscuseră 
ieri, pentru numele lui Dumnezeu, în urmă cu mai puțin 
de 24 de ore, și ea crezuse că împărtăşiseră un moment 
impreună. 

- M-am gândit că vei veni aici, îi spuse ea lui Gabe, apoi 
se mai uită o dată la Devlin, așteptând ca el să spună ceva. 
Nimic. Se uita la ea impasibil. Sunt surprinsă să-l văd şi pe 
el aici. 

- Poftim? spuse Devlin și se dădu într-o parte. 

Atunci își dădu ea seama, înțelese cu adevărat că nu o 
recunoștea. Uau! Faptul că nu îi lăsase nici un fel de 
impresie era un mesaj de trezire la realitate destul de brutal. 

- Sunteţi aici pentru Nikki? întrebă ea, afectată mai mult 
decât ar fi trebuit. 

- Da, răspunse el. Mă lași să intru? 

Rosie blocă intrarea. O parte din ea voia să-l lase să intre, 
dar cealaltă parte știa că el şi Nikki nu avuseseră o 
interacțiune foarte lină în ultima vreme. Considera că 
aproape oricine merita o a doua şansă, dar era aproape 
sigură că Gabe era la cea de-a treia. 

- Depinde, spuse ea într-un final. O să te porti, în sfârşit, 
cum trebuie cu prietena mea? 

- Cine este femeia asta? întrebă Devlin. 

Rosie trase adânc aer în piept în timp ce îi aruncă o 
privire săgetătoare. Chiar nu își amintea de ea! Poate era 
pentru că nu dormise prea mult. Poate era din cauză că 
prietena ei cea mai bună aproape că murise şi că fusese 
bătută până aproape de moarte. Poate din cauza tuturor 


lucrurilor, amestecate cu faptul că un bărbat pe care îl 
văzuse cu mai puţin de 24 de ore în urmă nu mai știa nimic 
legat de ea. Rosie nu era o persoană răutăcioasă. În cea mai 
mare parte a timpului, îi plăcea să se considere destul de 
relaxată. Clar, se putea transforma într-o tigroaică atunci 
când era vorba să-i protejeze pe cei la care ținea, dar ştia că 
viața era mult prea scurtă pentru a fi o nesuferită și pentru 
a lua lucrurile mult prea în serios. 

Dar, acum, tigroaica ieşi la iveală cu toată forța. 

- Nume: Nu este, prenume: Treaba ta, spuse ea nervoasă, 
fără a-şi lua ochii de la Gabe. 

- Voi încerca, spuse Gabe cu o urmă de zâmbet pe buze. 

- Nu este de ajuns doar să încerci, amice. Nu şi acum. 
Rosie se uită şi văzu surpriza din ochii identici cu cei ai lui 
Devlin. Încercarea ta este precum încercarea mea de a nu 
mânca ultima prăjitură din frigider. Nu este deloc un 
succes. 

- În regulă, spuse el. O voi trata aşa cum merită. De 
aceea sunt aici. Mă lași să intru? 

Sperând că nu făcea o greşeală, se dădu la o parte şi 
deschise ușa. 

- Este în dormitor. 

- Mulţumesc, spuse Gabe intrând şi înclinând din cap în 
direcţia ei. 

- Nu mă face să regret asta, spuse ea, vorbind în şoaptă. 
Pentru că nu îţi va plăcea dacă o voi face. 

- Nu vei regreta, zise Gabe zâmbind, și Rosie trebuia să 
admită că era un zâmbet frumos. 

- Bine. 

Gabe se strecură pe lângă ea în timp ce Devlin intră în 
apartament. Putea să pună pariu că și el avea un zâmbet 
frumos. Bărbatul care vorbise cu ea cu o zi înainte pentru 
mai bine de zece minute nici nu se uita la ea. 

Se uita drept înainte, dincolo de fratele lui. 

- Aceea chiar este o perdea din mărgele? 

Tonul lui o făcu să se încrunte. Suna de parcă... de parcă 
tocmai văzuse un bătrân dezbrăcat care dansa. Devlin nu 
vorbise aşa cu o zi înainte. Evident, nu avuseseră o discuţie 
prea lungă, dar acel... acel dezgust rece nu existase. 

- Ai o problemă cu asta? replică ea descurajată de tonul 
lui și iritată de completa ei absență din memoria acestuia. 
Nu sunt pe gustul sau de nasul tău? 


- Sunt aproape sigur că majoritatea oamenilor care au 
trecut de vârsta de doisprezece ani le consideră lipsite de 
gust. 

- Poartă-te frumos! îi spuse Gabe lui Devlin în timp ce 
dădea laoparte mărgelele, dispărând în dormitor. 

Înghiţind cu greutate, Rosie se întoarse spre Devlin. 
Dacă el considera că perdelele din mărgele erau copilărești, 
bine că nu avea să vadă niciodată stelele fosforescente de pe 
tavanul ei. Deschise gura să spună ceva, dar nu reuși. 

Stătea foarte aproape de ieșirea din apartamentul ei, 
țeapăn precum o bară de oţel. Stătea ca și cum nu voia să 
intre mai mult şi încă se uita la perdeaua din mărgele. 

Pentru un moment, Rosie își permisese să fie captivată 
de el - ca atunci când fie ești hipnotizat de felul atrăgător în 
care arăta un tip, fie eşti impresionat de penisul lui, lucru 
care te face să treci cu vederea aspectele neplăcute ale 
persoanei respective. Asta făcea ea acum. Își permitea să 
ignore, doar pentru câteva secunde, faptul că el o uitase 
complet şi că se uita acum la perdeaua ei din mărgele ca şi 
cum a fi fost o crimă împotriva omenirii, și avea să se 
delecteze cu atractivitatea lui categorică. 

Devlin era îmbrăcat ca în ziua precedentă, cu o cămașă 
albă băgată cu grijă într-o pereche de pantaloni gri-închis. 
Pantofii îi erau atât de bine lustruiţi, încât Rosie își putea 
vedea reflexia în ei. Membrii familiei de Vincent aveau un 
ADN bun, și chiar se vedea asta când venea vorba despre 
Devlin. De la proeminența pomeţilor și până la linia 
ascuţită a maxilarului, avea genul de față pentru care Rosie 
și-ar fi dorit să aibă talentul de a desena, doar pentru a-i 
imortaliza unghiurile şi planurile. 

Avea părul perfect aranjat, și Rosie simţi nevoia aceasta 
sălbatică de a-și trece degetele prin el și de a-l ciufuli. Din 
nefericire, chiar şi cu toată atractivitatea sa şi cu ceea ce era 
aparent o conexiune unilaterală, Devlin se dovedea a fi un 
mare nemernic - cum puteau fi numai înfumuraţii bogaţi 
și privilegiați care se purtau ca și cum întreaga lume era a 
lor. 

- Chiar ai o problemă cu perdelele din mărgele, nu-i aşa? 
întrebă ea, încrucişându-și braţele la piept. 

- Cine nu ar avea? răspunse el fără a se uita la ea. Sunt 
perdele din mărgele. 

Niciodată în cei treizeci şi trei de ani ai lui Rosie 
petrecuţi pe această planetă nu întâlnise pe cineva atât de 


ofensat de perdelele din mărgele. Și văzuse o mulțime de 
lucruri bizare la viaţa ei. Odată, văzuse cum o carte zburase 
singură de pe raft. Văzuse o persoană moartă care își ridică 
braţele - un spasm post-mortem, dar, chiar și așa, fusese al 
naibii de înfricoșător și un pic traumatizant. De două ori 
văzuse apariția unei fantome, care până în prezent era în 
topul celor mai uimitoare cinci lucruri la care fusese 
martoră. Chiar seara trecută, un bărbat complet 
necunoscut apăruse în ședința ei de spiritism - un străin 
care putea fi chiar tatăl acestui bărbat. Și văzuse zilnic, 
deseori în fiecare oră, o mulțime de lucruri ciudate pe 
străzile aglomerate și înguste ale Cartierului Francez. Dar 
cineva care să fie ofensat de perdelele din mărgele? 

Asta era o premieră. 

Dumnezeule, dimineața asta... ultimele 24 de ore, de 
fapt, nu fuseseră deloc normale. 

- Măcar sunt făcute din lemn adevărat? întrebă el. 

- Da, spuse ea oftând și ridicând dintr-o sprânceană. 
Sunt făcute din bucăţi de PAL și, da, le-am cumpărat de la 
magazinul Walmart din cartier. 

Devlin nu îşi întoarse capul spre ea, ci doar privirea. 

- PAL-ul nu este lemn adevărat. 

- Este făcut din bucăţi de lemn, și, ultima dată când am 
verificat, bucăţile de lemn sunt lemn. 

- Conţine şi rumeguș și rășină artificială, răspunse el. 

- Și? 

- Nu este lemn adevărat. 

- Cum spui tu. 

- Cum spun eu? 

- Da, cum spui tu, repetă ea. 

- Nu poti să negi faptul că PAL-ul e lemn adevărat, spuse 
el întorcându-se spre ea, care stătea lângă măsuța de cafea. 

- Nu îmi vine să cred că încă vorbeşti despre PAL, spuse 
Rosie, râzând ușor. 

- Şi mie nu îmi vine să cred că tu crezi că PAL-ul e lemn 
adevărat, spuse el cu o privire uimită. 

- Încă vorbeşti despre PAL, spuse ea chicotind din nou 
în timp ce se întoarse și se îndreptă spre canapea. 

- Nu fac asta. 

- Ba da, asta faci, răspunse ea, așezându-se pe canapeaua 
confortabilă, probabil singurul lucru din apartamentul ei 
care costa ceva. Își luă cana, sperând că nu se răcise 
cafeaua. Și perdelele din mărgele sunt absolut uimitoare, fie 


că sunt din PAL, fie că nu. Aşa că nu îmi mai vorbi de rău 
perdelele mele excelente din mărgele. 

- Sunt perdele din mărgele, spuse el, sunând ca şi cum îi 
arăta un gândac imens pe perete. 

Bărbatul acesta îi testa răbdarea și bunătatea, așa cum nu 
o făcuse nimeni altcineva. 

- Ai fost rănit de perdelele din mărgele când erai mic? 
întrebă ea în timp ce își punea picioarele, încrucişându-le, 
pe măsuța de cafea. Nu au vrut să fie prietene cu tine sau 
ceva de genul acesta? 

Privirea i se întunecă. La naiba, întreaga faţă părea a i se 
întuneca. 

- În afara faptului că perdelele din mărgele sunt obiecte 
fără suflet incapabile să facă rău unei persoane sau să fie 
prietene cu una, o uşă ar fi de ajuns, nu-i aşa? 

- Ar fi de ajuns? Elegant spus, comentă ea pufnind în 
timp ce lua o gură de cafea. 

Devlin trase aer în piept, şi nările i se măriră. 

- Uite ce e, nu eu sunt cea care pare a fi fost atacată de 
perdelele din mărgele, aşa că scuză-mă că am pus o 
întrebare onestă. Adică, ai fost lovit de o perdea din 
mărgele? Chestiile alea pot ustura. 

- Sunt convins că întrebarea ta a fost onestă. 

- Complet, murmură ea. 

- Cât de des eşti tu lovită de perdelele din mărgele? 
întrebă el în timp ce veni spre ea cu pași încețţi, măsuraţi. 

- Mai des decât vreau să recunosc, spuse ea pufnind. 

- De ce nu îţi iei, pur și simplu, o ușă? întrebă el, cu o 
licărire ciudată în ochii albaștri-verzui, ca și cum subiectul 
îl interesa. Ar oferi mai multă intimitate. 

- De ce nu ieși tu pe ușa din spatele tău? ripostă ea. 

- Tocmai mi-ai spus să plec? întrebă el cu o privire în 
care acea licărire se intensifică. 

- Cu siguranţă asta pare că am făcut. 

- Stii, majoritatea oamenilor le-ar oferi ceva de băut 
oaspeților lor, continuă el uitându-se la ea, după un 
moment de pauză. 

- Ultima dată când am verificat, nu erai un oaspete, 
răspunse ea, strângându-și și mai cu putere cana de cafea. 

- Şi cum ai ajuns la această concluzie? 

- Ei bine, în principal, pentru că mai mult ca sigur nu te- 
am invitat în apartamentul meu pentru a-mi insulta 
perdeaua din mărgele. 


- Dacă îmi amintesc bine, tu ai deschis ușa şi m-ai lăsat 
să intru. 

- Nu îți amintești corect, spuse ea, țintuindu-i privirea. 
L-am lăsat pe fratele tău să intre. Tu te-ai invitat venind în 
urma lui și apoi ai început să-mi insulţi designul interior. 

Devlin râse - un râset profund, răgușit, care păru că-l 
surprinde, pentru că imediat închise gura. Râsetul nu o 
surprinse. Într-un mod enervant, o făcu să simtă un fior 
cald în stomac. Îi plăcea râsul lui, deși părea aspru. 

- Design interior? o luă el în derâdere, și Rosie se 
încordă. Pare că apartamentul tău a fost decorat de un copil 
de doisprezece ani obsedat de Dosarele X și de filme de 
groază mediocre. 

- OK, până aici mi-a fost cu tine, acum, că i-ai insultat 
pe Scully şi Mulder, spuse ea şi puse cana pe marginea 
mesei. Serios. 

Și ce era greșit cu filmele horror mediocre? Să lenevească 
și să se uite la filme cu zombi cu scenarii proaste era unul 
dintre modurile ei favorite de a petrece o după-amiază de 
duminică. 

El își întoarse privirea de la ea, uitându-se la rafturile cu 
cărți aliniate pe fiecare parte a televizorului ei. 

- Aceea este o enciclopedie a fantomelor? 

- Nu este evident titlul? 

Uitându-se peste umăr, el o ţintui cu o privire care putea 
fi caracterizată drept amuzată și ciudată. 

- Cum poate să existe o enciclopedie a fantomelor? 

Pentru o clipă, nu fu sigură cum să răspundă la această 
întrebare. O parte din ea voia să descrie exact cum era 
posibil acest lucru. Rezistă impulsului inutil. 

- Eşti un de Vincent. 

- Da, spuse el şi se mai uită o dată la ea. Mulţumesc că 
mi-ai amintit! 

- Locuieşti într-o casă despre care se spune..., continuă 
ea, ignorând comentariul lui. 

- Că este bântuită, şi că terenul și familia sunt 
blestemate, i-o tăie el. Da, ştiu. Chiar locuiesc acolo și sunt 
un de Vincent. 

- Deci, casa ta chiar este bântuită? întrebă ea, deja știind 
răspunsul. 

Devlin îşi țuguie buzele. 

- Ştii, sunt parte a unei echipe de investigaţii 
paranormale, spuse ea, neputând să se abţină, și bătu din 


palme. 

- De ce nu sunt surprins? replică el sec, ocolind măsuța 
de cafea. Era acum la celălalt capăt al canapelei. Cum se 
numește? Investigații Nebunești? 

Acum, buzele ei erau țuguiate. 

- Bună încercare, dar nu. Se numeşte Investigaţii 
Paranormale din New Orleans. 

- Investigaţii Paranormale... Stai, spuse el şi ridică dintr- 
o sprânceană. Este numit NOPE? 

- Da. Uşor de reținut, nu-i aşa? 

Batjocura care îi întunecă faţa remarcabilă dădea de 
înțeles că se gândea că era cel mai prostesc lucru, fără ca el 
să fie nevoit să spună ceva. 

- Glumeşti, nu-i așa? 

- Nu, nu glumesc. 

- Chiar faci parte din una dintre acele echipe de 
investigaţii? 

Rosie simți cum tigroaica din ea scoate din nou capul la 
suprafață. OK, acum chiar exagerase. 

- Nu este absolut nimic amuzant în ceea ce facem. Ești o 
persoană care nu crede în paranormal. Bine. Dar nu poţi 
sta la mine în casă, chiar în fața mea, și să mă insulti. 

- O persoană care nu crede în paranormal? murmură el. 

O cuprinse furia în timp ce își ridică privirea spre el. 
Dacă mai avea vreo îndoială că ar trebui să-i spună ce se 
întâmplase seara trecută cu Sarah, acum acea îndoială 
dispăruse. Dacă cineva locuia într-o casă precum cea în 
care locuia el şi tot nu credea, nu avea să creadă că era 
posibil ca ea să fi comunicat cu tatăl lui decedat. Şi asta era 
aiurea, pentru că, dacă acel spirit era Lawrence şi dacă ce 
zisese era adevărat, Devlin ar trebui să știe - familia lui ar 
trebui să ştie. 

Dar nu avea să le spună ea. 

- Până la urmă, de ce eşti aici? Gabe avea nevoie de un 
însoțitor? 

El se mișcă din nou, într-un final, făcând încă un pas 
spre ea. 

- Nu este treaba ta de ce sunt aici. 

- Eşti în casa mea, deci, da, este treaba mea, spuse Rosie 
ridicându-și mâinile. 

- Asta nu este casa ta. 

- Poftim? 

- Este apartamentul tău. 


- Vorbești serios? spuse ea, râzând ușor și uitându-se în 
altă parte. De ce atât de mulţi tipi care arată bine trebuie să 
fie atât de nesimtiti? Doamne, ești o figură! 

- Asta chiar sunt. 

- Nu era un compliment. 

- Eşti sigură în legătură cu asta? 

- Da. Sunt sigură. 

- Dacă zici tu, spuse el, părând complet dispreţuitor. 

- Cred că ești cea mai înțepată persoană pe care o 
cunosc, spuse ea, forțându-se să-și descleşteze pumnii. 

- Nu știi nimic despre mine. 

- Știu îndeajuns cât să îmi fie clar că ai nevoie de un 
hobby sau de o pasiune. Poate un alt regim de exerciţii 
pentru a te destinde ori poate că ai nevoie să te culci cu 
cineva. Ceva care să te relaxeze un pic. 

El deschise gura în timp ce se uita la ea. Părea jignit. 

- Tu chiar mi-ai spus serios că ar trebui să mă culc cu 
cineva? 

- Tu tocmai ai demonstrat ceea ce am spus? răspunse 
Rosie, dându-și ochii peste cap. 

- Te oferi voluntară? întrebă el după un moment. 

Rosie fu şocată de întrebarea lui. Era aproape convinsă 
că era logodit şi că urma să se căsătorească cu Sabrina 
Harrington. Pe de altă parte, din moment ce fratele 
Sabrinei era Parker, care tocmai încercase să o omoare pe 
Nikki, poate că logodna era anulată. 

Dintr-odată, se auzi un zgomot din dormitorul «ei, 
atrăgându-i atenţia. Suna precum un scâncet. O cuprinse 
îngrijorarea, așa că îşi luă picioarele de pe masă şi dădu să 
se ridice. 

- Nu face asta! 

- Poftim? întrebă ea întorcând capul spre Devlin. 

- Nu merge peste ei. 

Rosie se ridică şi se îndreptă de spate, ceea ce o aduse 
chiar la nivelul pieptului lui Devlin. Acea mică observaţie o 
făcu să simtă un fior în tot corpul. Bărbaţii înalți erau... 
erau foarte apetisanţi. Din nefericire, personalitatea acestui 
bărbat era oricum numai atractivă nu. 

- Te rog, spune-mi că este ceva în neregulă cu auzul meu 
şi că doar mi s-a părut că mi-ai spus ce să fac. 

- Fratele meu este acolo cu Nikki. Ea are nevoie de el și 
el are nevoie să fie acolo pentru ea, spuse el în șoaptă. O 
iubește. 


- Gabe o iubeşte? întrebă Rosie după un moment. 

Expresia de pe fața lui Devlin era ternă în timp ce 
încuviinţă din cap. 

- Uau! Pari atât de fericit în legătură cu asta. 

FI își încrucișă brațele, şi ea miji ochii. 

- Ce este? întrebă ea, imitându-l şi încrucișându-și 
braţele la piept. Nu eşti de acord cu relaţia lui cu Nikki? Nu 
crezi că ea este îndeajuns de bună... 

- Nu sunt de acord cu nici o relaţie, spuse el, 
întrerupând-o. Diferența de vârstă este un pic 
îngrijorătoare, dar, dacă insinuezi că nu sunt de acord 
pentru că este fiica unui membru al personalului nostru, 
asta este greşeala ta, nu a mea. 

- Stai - nu ești de acord cu nici o relație? Nu eşti logodit? 

- Nu mai sunt. 

Fi bine, asta clarifica suspiciunile ei de mai devreme. 

- Dar ai fost logodit. 

- Ce legătură are asta cu discuţia de acum? 

Rosie se uită la el timp de ceea ce i se păru un minut 
întreg înainte de a găsi cuvintele potrivite. 

- Nu erai într-o relație cât timp ai fost logodit? Nu ai 
iubit... 

- Nu trebuie să iubeşti pe cineva pentru a fi într-o relaţie 
sau pentru a fi logodit cu persoana respectivă, interveni el, 
şi Rosie făcu ochii mari. 

- Uau, murmură ea, așezându-se din nou. De ce ţi-ai 
face asta? 

- Ce să îmi fac? întrebă el, confuz. 

- Să te căsătorești cu cineva pe care nu îl iubești. De ce ai 
trece prin așa ceva? întrebă ea, cu sinceră curiozitate. De ce 
ai pune o altă persoană să treacă prin așa ceva? 

O umbră întunecată îi trecu peste chip, și Rosie știu 
dintr-odată că trecuse o limită nespusă cu acest bărbat. 
Însă se gândi că el avea o mulţime de linii de trecut. 

Faţa lui Devlin se făcu de culoarea granitului în timp ce 
se uita în jos la ea. 

- Mi se pare ironic să judeci logodna mea încheiată, ca şi 
cum ai fi un izvor de cunoaștere pe asemenea subiecte, 
când evident nu ești logodită sau căsătorită, locuind 
singură într-un apartament cu perdea din mărgele și cărți 
despre fantome. 

Rosie trase adânc aer în piept, simțind cum îi ardea 
gâtul. Poate că întrecuse un pic măsura cu el, dar el tocmai 


depășise orice măsură cu ea. 

- Am fost căsătorită, nemernicule, și, ca să ştii, nu am 
avut noi multe, dar mi-am iubit soțul și el m-a iubit pe 
mine. Ducându-şi mâna la gât, apucă lanţul de aur și îl 
scoase de sub tricou. Deci, chiar dacă nu mai trăiește, încă 
sunt aici cu izvorul meu de cunoaştere, știind exact ce 
înseamnă Să te căsătorești din dragoste și apoi să pierzi 
totul. 

- Îmi... începu el, şi o licărire de regret îi făcu ochii mari, 
iar linia maxilarului i se înmuie un pic. 

- Nu îţi cere scuze! Nu îmi pasă, spuse ea nervoasă, 
luându-și cana de cafea. Cafeaua călduță se vărsă peste 
buza cănii și peste degetele ei. 

Devlin se uită la ea pentru o clipă, apoi se întoarse. Con- 
versaţia se încheie pe loc. Devlin se duse la ușile balconului 
care dădeau spre Chartres Street şi se uită la telefonul său. 
Rosie porni televizorul, și, da, intenţionat dădu drumul la 
un episod din The Dead Files. 

Oftatul greu pe care Devlin îl scoase atunci când își dădu 
seama la ce se uita o făcu să se simtă mai bine cu privire la 
cât de întoarsă pe dos poate fi viaţa. 

După aproape o oră, Rosie îşi verifică prietena dând 
perdeaua laoparte cu grijă, atunci când se duse să pună 
cana în chiuvetă. Camera era întunecată, dar putea vedea 
umbra lui Nikki și a lui Gabe. O ținea atât de aproape, că 
Rosie abia îi putea distinge. 

Astfel, Gabe mai făcu un pas înainte pentru a fi scos de 
pe lista „iubiţilor care trebuie să-și rezolve problemele“. 

Când se întoarse, Devlin încă stătea în liniște lângă ușile 
balconului. Privirea îi fugi la mica ei bucătărie, și simţi că 
era momentul unei curățenii pentru a scăpa de furie. Era în 
spatele chiuvetei, întinzându-se spre uşa de dedesubt 
pentru a lua niște produse de curăţat, când Devlin vorbi 
pentru prima oară după aproape o oră. 

- M-ai minţit. 

- Poftim? întrebă ea ridicându-și capul. 

- Ieri, când ai spus că nu ştiai cine eram, dar evident 
știai, zise el, încă stând cu spatele la ea. 

- Deci, îţi amintești de mine, spuse ea uimită, în timp ce 
se ridica. 

- Cum aş putea să uit? răspunse el după un moment de 
liniște. 


- Clar aşa părea când m-ai văzut, spuse ea, încruntându- 
se. 

- Eram surprins să o văd pe femeia care mi-a dat flori 
într-un cimitir stând acum în acelaşi loc cu unul dintre 
angajații mei, răspunse el, şi Rosie îşi puse mâinile goale pe 
blatul din bucătărie. Aceeaşi femeie care a pretins, la 
început, că nu ştia cine eram. 

Rosie încercă să numere până la zece, dar reuși numai 
până la cinci. 

- Ştiu că pare greu de crezut, dar chiar nu ştiam cine erai 
când am văzut că ai scăpat florile. 

- Atunci, de ce nu mi-ai spus cine erai atunci când ţi-ai 
dat seama? 

Asta era o întrebare bună. Una la care nu avea un 
răspuns nemaipomenit, aşa că îi spuse adevărul. 

- Pentru că m-am gândit că nu te voi mai vedea 
vreodată. Nu conta cine eram. 

- Dar contează, spuse Devlin și se întoarse cu fața către 
ea, şi ea mai că își dori să nu o fi făcut. Privirea lui intensă o 
tulbura. Pentru că acum știu exact cine eşti, Rosie Herpin. 


CAPITOLUL 5 


Rosie simţi cum i se strânge stomacul în timp ce un fior 
li trecu pe spate. 

- Da. Cred că deja am stabilit asta. Sunt femeia care s-a 
purtat foarte frumos cu tine ieri şi care ţi-a adus bujori. 

- Şi eşti şi femeia care i-a prezentat-o pe Nikki lui Ross 
Haid, spuse el în timp ce făcu un pas în față. 

La naiba! Era adevărat. 

La naiba, când şi dacă să îl mai vadă pe Ross Haid, avea 
să-i dea una direct peste faţă. 

Îl întâlnise pe Ross în urmă cu doi ani, când scria un 
articol despre tururile cu fantome din Cartierul Francez. O 
căutase pentru a-i lua un interviu, şi se înţeleseseră imediat, 
ea apreciind isteţimea lui, iar el - umorul ei ironic. Nu 


crezuse nici într-un milion de ani că avea să folosească 
prietenia lor în felul în care o făcuse. 

- Un bărbat care se întâmplă să fie un jurnalist foarte 
hotărât să-mi distrugă familia. Cumva, fără să-și da seama, 
Devlin se apropiase mai mult de ea. Așa că, dacă te întrebi 
cumva dacă, chiar şi pentru o secundă, cred că nu ştiai ieri 
cine eram, te înșeli. 

Rosie simţi cum i se înroșește fața în timp ce se chinuia 
să vorbească în şoaptă, pentru a nu fi auziti. 

- În regulă, hai să lămurim câteva lucruri! Nu știam că 
Ross voia să o cunoască pe Nikki pentru că lucra pentru 
familia ta sau pentru relația ei cu Gabe. Nu i-aş face 
niciodată asta prietenei mele. 

El nu spuse nimic în timp ce își lăsă capul într-o parte. 

- Ross ştie foarte bine că trebuie să nu se apropie de 
mine acum, pentru că am fost destul de nervoasă când am 
aflat că s-a folosit de mine pentru a ajunge la Nikki, și nu 
vrei să mă vezi nervoasă, spuse ea, venind spre el. Și, 
pentru ultima dată, nu am știut cine erai până când te-am 
văzut stând în fata mormântului familiei de Vincent. 

Devlin era acum atât de aproape, încât îi simți parfumul. 
Fra un miros clar de lămâie amestecat cu aroma lemnoasă 
a lemnului de tec. Cu alte cuvinte, mirosea foarte, foarte 
bine, și, dacă nu ar fi fost un aşa nemernic, părţile ei 
femeiești ar fi apreciat mirosul parfumului său. 

Pe fața lui apăru un mic zâmbet. Un rânjet. 

- Trebuie să ştii ceva despre mine. 

- Nu cred că trebuie să știu nimic despre tine, spuse ea în 
timp ce își lăsă mâinile în jos. 

El scoase un sunet ironic ce nu prea suna a râset. 

- Ei bine, trebuie să știi că știu totul şi că, dacă se 
întâmplă să nu știu ceva, aflu. Așa că, bineînțeles, știu că 
Ross a încercat să ajungă la familia mea prin intermediul 
lui Nikki. Nu a fost deloc greu să aflu că o anumită Rosie 
Herpin era legătura dintre ei doi. Mi s-a oferit doar numele 
tău. 

OK. Asta era de-a dreptul ciudat. Nevoia de a scoate în 
evidență că orgoliul său era de mărime lacului 
Pontchartrain păli. 

- Cine ţi l-a spus? 

El ignoră întrebarea, în timp ce îşi lăsă un pic bărbia în 
JOS. 


- Trebuia să mă asigur că ştiu cum arăţi. Asta a fost 
greşeala mea, dar acum ştiu. 

- Cine ţi-a spus numele meu? întrebă ea. 

- Dacă mai faci vreodată ceva care să-mi pună familia în 
pericol, spuse el cu un zâmbet rece și dur, și asta o include 
şi pe Nikki, o să regreti. M-ai înţeles? 

Acel zâmbet și acele cuvinte erau de gheaţă și ar fi trebuit 
să o sperie, dar doar o enervară. 

- Tu chiar mă ameninți la mine în casă? 

- Cred că deja am stabilit că aceasta nu este o casă, ci un 
apartament, spuse el coborându-și și mai mult bărbia, 
ajungând cu buzele în dreptul buzelor ei, ca şi cum ar fi fost 
iubiti. 

Rosie nu era sigură ce o enervă la culme, făcând-o să 
treacă peste de starea de tigroaică, ajungând direct la cea de 
afurisită. Putea fi insinuarea că ar pune-o pe Nikki în 
pericol sau faptul că avu tupeul să o ameninte. La naiba, în 
acest moment, putea fi simpla lui prezență cea care 
declanșase asta. 

În orice caz, Rosie ridică mâna fără să se gândească. Nu 
voia să-l lovească, deși asta i-ar dat atât de multă satisfacţie, 
încât toţi terapeuţii din lume ar fi fost îngrijoraţi. Ridică 
mâna pentru a-l împinge în spate. 

Dar nu se întâmplă asta. 

Devlin avea reflexele unei afurisite de pisici, prinzând-o 
de încheietură înainte chiar de a se bucura că-l atinge. 
Tresări surprinsă şi miji ochii. 

- Voiai să mă lovești? 

- Nu, spuse ea printre dinţi, dorindu-și să poată trimite 
săgeți mortale cu privirea. 

- Mie aşa mi se pare, spuse el foarte încet. 

- Ei bine, am sentimentul că nu vezi o mulțime de 
lucruri așa cum sunt în realitate, spuse ea, smucindu-și 
mâna, dar el nu îi dădu drumul. Ştii, aveam de gând să te 
îndepărtez, din moment îmi invadezi spațiul personal. 

- Nu eu sunt cel care a intrat în spaţiul tău, spuse el în 
timp ce un muşchi al maxilarului i se încordă. Tu ai intrat 
în al meu. 

OK, asta era adevărat. 

- Mai este ceva ce trebuie să ştii. El își trase mâna, și, 
înainte ca Rosie să poată reacţiona, pieptul ei era, dintr- 
odată, lipit de al lui. Atingerea era bulversantă, trimițându-i 
o serie de senzaţii prin corp. Eu nu ameninț. Doar promit. 


Ea trase adânc aer în piept şi aproape instantaneu 
regretă, pentru că îi împinse pieptul şi mai aproape de 
pieptul lui şi... Dumnezeule, i se strângea stomacul în 
moduri care nu erau neplăcute. Simţi cum i se întăresc 
sfârcurile și începu să se roage ca el să nu simtă asta prin 
tricoul incredibil de subţire şi de uzat și prin sutienul din 
dantelă aproape inexistent în care dormise. 

Cu toate acestea, nu se retrase. 

- Nu cred că ştii să foloseşti cuvintele corect, pentru că 
ceea ce ai spus a sunat foarte mult a ameninţare. 

- Aşa a sunat? întrebă el, şi vocea îi sună mai profundă, 
mai aspră. Dintr-odată, ochii i se întunecară. Dacă asta a 
fost o ameninţare, nu pare să funcţioneze. 

- De ce anume? 

Devlin se mișcă doar un pic, şi următoarea suflare pe 
care Rosie o trase în piept i se opri în gât. Îl simţi pe 
abdomenul ei, tare şi gros, şi, dacă nu cumva avea ceva 
ciudat în partea din față a pantalonilor, atunci era clar 
excitat. 

Aşa era şi ea. 

Și se părea că amândoi erau nişte ciudaţi, pentru că ea 
tocmai încercase să-l îndepărteze și el tocmai o ameninţase, 
dar iată-i acum extrem de excitaţi, şi era foarte probabil ca 
ea să trebuiască să-şi caute cât mai repede un terapeut. 

Ochii lui cu gene groase o ţintuiau. Era ca şi cum aștepta 
ca ea să spună ceva sau să se retragă, însă ea nu făcu nimic 
altceva decât să-i înfrunte privirea, simțind cum o trecea 
un fior de plăcere. 

- Cred că are un efect cu totul diferit, spuse Devlin și îşi 
întredeschise buzele. 

Așa era. Dintr-o mulțime de motive greşite, aşa era, şi 
Rosie își mușcă buza de jos în timp ce şoldurile i se mișcară 
din proprie voinţă. 

- O să ne prefacem că nu mă simţi? întrebă el, destul de 
calm. 

- Da, răspunse ea dintr-odată. 

- Şi funcţionează? 

- Da, foarte bine. 

În momentul în care rosti acele cuvinte, îşi dădu seama 
de cât de ridicol sunau. 

Buzele lui Devlin zvâcniră, și ea voia doar ca el să... 

Se auziră pași din dormitor, şi amândoi reacționară în 
acelaşi timp. Devlin îi dădu drumul la încheietură ca și 


cum pielea ei l-ar fi ars, și Rosie sări foarte mult în spate. 

Perdeaua se dădu laoparte, mărgelele zornăind în timp 
ce se loveau una de cealaltă. Rosie spera să arate cât de cât 
normal în timp ce Gabe și Nikki intrau în cameră și nu ca 
și cum cu câteva secunde în urmă tocmai fusese pe punctul 
de a se freca de Devlin precum o pisică nu doar aflată în 
călduri, dar care avea și rabie. 

Gabe o ţinea strâns pe Nikki de după umeri şi nu păru 
deloc surprins că Devlin era încă acolo, dar, în momentul 
în care Rosie o văzu pe Nikki, nu se mai gândi la ce se 
întâmplase între ea și Devlin. O cuprinse un sentiment de 
ruşine. În timp ce ea se certa și făcea alte lucruri cu Devlin, 
Nikki fusese acolo, îndurerată şi trăind un coşmar care 
devenise realitate. 

Rosie se rușină. Cumva, vânătăile arătau şi mai rău 
acum. Se grăbi spre ea. 

- Hei, draga mea. Cum te simţi? 

- Mai bine. Mă simt mai bine, spuse Nikki încercând să 
zâmbească, dar era mai mult o grimasă. 

- Asta este bine, răspunse Rosie, uitându-se la Gabe, în 
timp ce Devlin veni mai aproape de ei. 

- Mă duc acasă la Gabe, spuse Nikki, și, dacă faţa ei nu 
ar fi arătat în halul în care arăta, Rosie știu că ar fi văzut-o 
cum se înroșește. 

- În regulă. Te pot ajuta cu ceva? 

- Deja ai făcut destule, răspunse Nikki. 

- Mulţumesc că ai luat-o pe Nikki de dimineaţă! inter- 
veni Gabe. 

- Nu am făcut mai nimic, aşa că nu este nevoie să-mi 
mulțumești, spuse Rosie, sărutând cu grijă singurul loc care 
nu era lovit de pe obrazul lui Nikki. Să-mi dai un mesaj mai 
târziu, OK? Când te simţi în stare? 

- Așa voi face. 

- Să ai grijă de fata mea! spuse Rosie, întorcându-se spre 
Gabe și uitându-se în ochii lui. 

- Mereu, răspunse Gabe. 

Se uită la el pentru un moment, îndeajuns de mult 
pentru ca el să înţeleagă că ar găsi, fără nici un dubiu, o 
preoteasă voodoo care să-l blesteme dacă greșea din nou 
față de Nikki. 

Un zâmbet ușor îi apăru lui Gabe pe față, și apoi se 
întoarse, conducând-o pe Nikki către uşă. Devlin era deja 
acolo, deschizând ușa pentru ei. Rosie venea în urma lor. 


Devlin ieşi pe hol în timp ce Rosie apucă marginea ușii. 
Se întoarse și se uită la ea, deschizând gura. 

- Toate ziarele de cancan se înșală, spuse ea, întâlnindu-i 
ochii. Te numesc Devil, dar ar trebui să-ți spună 
Nemernicul. 

Și, zicând asta, îi trânti ușa în față lui Devlin de Vincent. 


- Viu sau mort? Urmă o pauză. Sau ai vrea ca subiectul 
să dispară pur şi simplu? 

Stând în separeul privat luminat de o lumină difuză de la 
Red Stallion, duminică după-amiază, Devlin de Vincent 
decidea dacă cineva trăia, murea... sau, așa cum spusese pe 
scurt Archie Carr, dispărea pur şi simplu. 

Sincer, voia ca subiectul să fie mort şi îngropat. 

Asta l-ar face să zâmbească, dar, în timp ce se plimba cu 
degetul pe marginea paharului, știa că nu putea lăsa ca 
sentimentele lui legate de această persoană să îi stea în cale. 
Avea întrebări şi avea nevoie de răspunsuri. 

- Îl vreau în viaţă, răspunse el. 

- Asta va costa mai mult. 

Era ciudat cum să iei viața unui om costa mai puţin, dar, 
pe de altă parte, să ţii pe cineva în viață prezenta riscuri. 
Dev înțelesese asta. 

- Mi-am imaginat. 

- Mult mai mult. 

Încet, Dev își ridică privirea către bărbatul care stătea în 
fața lui. Archie era de-o seamă cu el, dar viața în cadrul 
armatei private îl erodase și îl întărise, făcându-l să pară 
mai bătrân de 38 de ani. Însă bărbatul era obişnuit cu 
moartea, și Dev îşi imagină că unele dintre acele riduri 
adânci de pe fața palidă a lui Archie și din jurul ochilor 
erau rezultatul faptelor pe care le făcuse în schimbul 
câștigurilor materiale. 

Oamenii mințeau când spuneau că banii nu îți pot 
cumpăra totul. 

Banii îti pot asigura orice. Viaţa. Moartea. Iubirea. 
Siguranța. Protecţia. Iertarea. Fericirea sau cel puţin o 
reproducere exactă a fericirii. Din experiența sa, Dev ştia că 
orice putea fi cumpărat sau negociat. Doar cei naivi și cei 
emoţionali credeau altfel, și Dev nu întâlnise niciodată o 
persoană care să nu poată fi cumpărată într-un fel sau altul. 

- Mi-am imaginat, repetă Dev. 


- Ce ai pentru mine? întrebă Archie, încuviinţând din 
cap după ce se uită la el un moment. 

- Tot ce ai nevoie este aici, spuse Dev şi împinse spre 
Archie, cu degetul arătător, un dosar închis. 

Bărbatul că păr roșcat luă dosarul și îl deschise. Dinspre 
el se auzi un chicot încet, răgușit. 

- Interesant. Are legătură cu ce a apărut peste tot la știri 
în acest weekend? 

Dev nu spuse nimic, ceea ce era un răspuns îndeajuns de 
bun. Vestea intenţiilor criminale ale lui Parker Harrington 
și a morţii sale fuseseră peste tot la ştiri. Era doar o 
chestiune de timp înainte ca sora lui Parker, fosta lui 
logodnică, să fie dată dispărută de familia ei. Sabrina era pe 
acolo. Undeva. Şi el avea să o găsească înainte ca altcineva 
să o facă. 

- Şi după ce localizez subiectul? întrebă Archie, 
închizând dosarul. 

- Ştii locul, cel din Bywater. 

- Același cod? 

El încuviință din cap. 

- Între timp, ţi-ai făcut rost de o armă, da? Doar în cazul 
în care nebuna se întoarce după tine, spuse Archie. 

- Bineînţeles. Mai este ceva ce aș vrea să faci pentru 
mine. 

- Te ascult, spuse Archie, punându-și brațul pe spatele 
spătarului. 

- Vreau să cercetezi ceva care îl implică pe unchiul meu. 

- Senatorul, spuse Archie, ridicând dintr-o sprânceană şi 
încruntându-se. 

- Este singurul unchi care mai este în viață, nu-i așa? 
spuse Dev, luând paharul în mână. Vreau să găsești tot ce 
poţi despre acea angajată a lui. 

- Cea care a dispărut? Andrea Joan? spuse Archie cu o 
licărire de interes în ochi. 

- Da. 

- Crezi că este moartă? întrebă el, părând a se gândi la 
asta. 

- Așa sper. Pentru binele ei, zise Dev după ceva timp. 

- Dumnezeule, murmură Archie. Era una dintre 
puținele persoane care înțelegea ce voia Dev să spună, 
pentru că ştia cam o zecime din ceea ce ştia Dev, şi Archie 
se gândea că era suficient pentru a-l ține treaz noaptea. Mă 
ocup. 


- Perfect. 

- Apropo de senator. Ai primit informaţiile mele în 
legătură cu ceea ce suspectai? 

- Chestia cu hotelul Ritz-Carlton cât eram eu plecat din 
oraș? întrebă Dev. 

- Şi de multe, multe ori înainte de asta, din ce mi-au spus 
contactele mele, spuse Archie. 

- Da. Luând o gură de alcool, se bucură de căldura care 
îl invada în timp ce băutura de culoarea chihlimbarului îi 
ardea gâtul. Aştept veşti de la tine. 

Încuviințând din cap, Archie se strecură spre capătul 
canapelei și apoi se opri, întâlnind privirea lui Dev. 

- Am văzut unele chestii nasoale. Am privit diavolul în 
față pentru a ști că diavolul are chip. Şi au fost momente 
când am fost îngrozit de ceea ce am văzut și de persoanele 
pe care le-am întâlnit. Pe tine? Nu te-am văzut niciodată 
zâmbind. Mă sperii un pic. 

Dev ridică dintr-o sprânceană. 

- 'Ţinem legătura, rânji Archie. 

Uitându-se la Archie cum pleacă din separeu și dispare 
în umbre, Dev își termină paharul de bourbon în timp ce 
se gândea la ceea ce tocmai recunoscuse Archie. 

„Mă sperii un pic.“ 

Chiar şi fraţilor lui le era teamă de el. Nu aveau nici un 
motiv, dar înţelegea de ce. Până la urmă, era dispus să facă 
orice ca să-şi protejeze fraţii, să facă ceea ce nimeni nu 
putea concepe. Dar ei nu știau ce știa el, şi aşa avea să 
rămână. 

El era scutul lor, şi asta nu urma să se schimbe niciodată. 

- Încă un pahar? 

Privirea lui Dev se întoarse către Justin, unul dintre 
chelnerii care era la Red Stallion de ani de zile. 

- Da. Mulţumesc! 

Înclinându-se, Justin luă paharul și dispăru. Dev se uită 
la telefonul său și vru să-l ia, dar se opri. Fratele lui era 
foarte ocupat în acest moment. Amândoi, de fapt. Lăsându- 
și capul pe spate și rezemându-l de marginea canapelei, 
expiră adânc, și, dintr-un motiv anume, îi apăru în minte o 
imagine. 

Nu o imagine oarecare. 

O persoană. 

O persoană pe care o văzuse pentru prima dată vineri. 


O persoană care îl căutase în cimitir pentru a-i oferi 
flori. O persoană care îi spusese că moartea tatălui său avea 
să devină mai ușor de gestionat, şi zisese asta ca și cum 
avea experiență cu astfel de lucruri. O persoană care se 
dovedise a avea o legătură cu jurnalistul acela nenorocit şi 
enervant. Și era, cu siguranță, cineva care nu era speriat de 
el. Nici pe departe. Nu simţise frică atunci când fusese 
lipită de el. 

Și el cu siguranţă simţise... ceva. 

Rosie Herpin. 

Un nume de familie creol care se potrivea cu tenul 
măsliniu. 

În faţa lui apăru un nou pahar, dar nu se întinse să-l ia. 

Perdea din mărgele? 

Femeia avea cea mai lipsită de gust perdea din mărgele în 
apartamentul ei. Ce fel de adult cu cea mai mică urmă de 
bun-gust ar avea perdele ieftine din mărgele în casă? Nu 
erau anii şaizeci sau șaptezeci, și Rosie nu era un copil 
amuzat de lucruri care zăngănesc şi care fac zgomot. 

La o zi după ce fratele său se jucase de-a cavalerul pe cal 
alb şi o recuperase pe menajera lor temporară din ceea ce 
Dev presupunea că era apartamentul celei mai bune 
prietene ale ei, asta era tot ce îi rămăsese în minte. 

A naibii perdea din mărgele. 

Dev nu avea nici o idee de ce se tot gândea la femeia asta. 

De fapt, asta nu era în întregime adevărat. Dacă era să fie 
sincer cu el pentru prima dată în viaţa lui, se gândea pentru 
că Rosie... îl intriga în mai multe feluri. Unul dintre motive 
fiind faptul că se uitase la el ca și cum simpla lui prezenţă în 
apartamentul ei contamina totul, inclusiv perdeaua din 
mărgele. 

Nimeni, în afara fraţilor lui, nu se uitase la el așa sau nu 
îndrăznise să se uite urât la el. 

Asta... îl făcuse să fie interesat. Şi avu nevoie să petreacă 
numai câteva minute cu Rosie pentru a-și da seama că nu 
semăna deloc cu vicleana... 

Alungă acele gânduri. Le îndepărtă în întregime. 

Dev se gândi unde locuia Rosie. Nu prea departe de 
Jackson Square. Cum naiba putea locui acolo, cu tot acel 
zgomot, era peste puterea lui de a înţelege. Își mută privirea 
la paharul de coniac. 

Frau două tipuri de persoane care locuiau în New 
Orleans. Cei care prosperau în zgomotul, mirosurile, 


priveliştile şi întreaga atmosferă din Cartierul Francez. Și 
erau cei care evitau Cartierul Francez cu orice pret. 

Presupunea că Rosie făcea parte din prima categorie. 

FI făcea parte din cea de-a doua. 

Dev nu știa multe despre ea. Putea schimba asta în 
câteva secunde dacă dorea. Un singur telefon, şi putea afla 
tot ce dorea. Vârsta. Locul nașterii. Familia. Fraţii. 
Educaţia. Locul de muncă. Totul. Putea afla chiar şi cum îi 
murise soțul. 

La naiba! 

Fusese un nesimtit în legătură cu asta, nu-i așa? 

Privirea i se mută din nou spre telefon. I se întâmplase 
cel mai ciudat lucru când stătuse în apartamentul lui Rosie 
în acea dimineaţă, aşteptându-și fratele şi certându-se cu ea 
în legătură cu ceea ce era lemnul adevărat. Se oprise... din 
gândit. 

Din a se gândi la orice. 

Dev nici nu își putea aduce aminte ultima dată când se 
întâmplase asta, și, ei bine, asta fusese o pauză plăcută. 

Devlin nu credea în coincidente, aşa că nu avea nici un 
dubiu că ea ştiuse cu exactitate cine era atunci când îl găsise 
în cimitir. Oare Ross îl urmărise și o trimisese? Foarte 
posibil, mai ales că era modul preferat al jurnalistului de a- 
și petrece timpul. Aparenta ei legătură foarte strânsă cu 
Nikki şi asocierea cu Ross o făceau pe Rosie să fie 
periculoasă. 

Deci, bineînţeles, se excitase foarte tare când se certase 
cu ea. 

Nici măcar nu voia să ştie ce spunea asta despre el, dar 
ştia că, tot timpul cât fusese cu Sabrina, și asta durase ani 
de zile, nu se excitase niciodată atât de repede. 

Acesta era motivul pentru care sexul, și nu se întâmplase 
des, cu Sabrina fusese o corvoadă, un mijloc pentru 
atingerea unui scop care nu era niciodată îndeplinit. Și nu 
era posibil ca Sabrina să nu-i fi simţit pasivitatea când 
venea vorba despre ea. Şi el era doar un instrument pentru 
ea. 

La naiba, nu voia să se gândească la Sabrina. Mai 
degrabă prefera să se gândească la femeia care se uitase la el 
ca şi cum voia să-l omoare dintr-o singură privire. 

Cum îl numise? 

A, da. Nemernic. 


Umerii i se ridicară într-un râs tăcut în timp ce îşi luă 
paharul. Chiar îl interesa o femeie care avea perdea din 
mărgele de lemn. O femeie cu ochi căprui-verzui - ochi 
care treceau de la căprui la verde în funcţie de cât de 
nervoasă era. 

La naiba! 

Ochi căprui-verzui. 

Îl duse cu mintea la vremea când era copil. Mama lui 
avea o prietenă care venea în vizită în fiecare sâmbătă. Asta 
era înainte ca fraţii şi sora lui să se nască, când erau doar el 
și mama lui și... sâmbetele. Doamna Windham o aducea 
mereu pe fiica ei cu ea. Fata era de aceeaşi vârstă cu Dev, 
plus, minus câteva luni. Tot ce își putea aminti era că avea 
părul blond şi ochi căprui-verzui. Cum o chema? 

Pearl. 

Obișnuiau să se joace în nenumăratele camere ale 
conacului, pentru că Lawrence nu era niciodată acasă 
sâmbăta, şi Dev putea fi el însuși. Într-o zi, alerga din 
dormitor în dormitor, căutând-o pe Pearl. Se jucau de-a v- 
ați ascunselea sau un joc caraghios de genul ăsta. Nu își 
putea aminti exact, dar îşi putea aminti că o găsise pe Pearl. 
Îl găsise şi pe Lawrence împreună cu doamna Windham 
într-una dintre acele camere. 

Prietena mamei sale nu mai venise după acea după- 
amiază. Dev nu o mai văzuse pe Pearl, şi sâmbetele se 
schimbaseră. Totul începuse să se schimbe din acea după- 
amiază de sâmbătă, şi abia ani mai târziu, când Dev era mai 
mare, începu să înţeleagă de ce. 

Când fusese ultima dată când se gândise la Pearl? La 
naiba! În urmă cu ani de zile. 

Gândurile i se întoarseră la Lawrence. Bărbatul acela era 
un virus care infecta tot ce atingea, asta era adevărat. Mult 
prea mulți oameni care făcuseră afaceri cu Lawrence, de la 
avocatul de drept succesoral, Edmond Oakes, până la 
oficiali înalţi ai orașului, fie deveniseră corupți și necinstiţi, 
fie erau implicaţi sau complici în ceea ce Dev suspecta cu 
privire la Lawrence. 

La naiba, Lawrence era mai mult decât un virus. Era un 
nenorocit de cancer. 

O umbră căzu peste masă, atrăgându-i atenţia. Justin 
stătea din nou acolo, ținând în mână un plic de hârtie 
galben-închis. 


— Îmi cer scuze că vă deranjez, domnule de Vincent, dar 
plicul acesta a fost lăsat pentru dumneavoastră la ușă. 

- Da? întrebă el şi luă plicul din mâna bărbatului. De că- 
tre cine? 

- Se pare că a fost pus în cutia poștală acum câteva 
momente. Nimeni nu a văzut cine l-a lăsat acolo. 

Interesant. 

- Mulţumesc, Justin! 

Bărbatul încuviinţă din cap şi apoi plecă repede, în timp 
ce Dev se uita la plic. Avea numele lui tipărit în centru. 
Întorcându-l, rupse partea de sus, desigilându-l. La început, 
crezu că nu era nimic în el, dar, când băgă mâna, simţi ceva 
neted. Dev scoase o fotografie. 

Ce naiba... 

O fotografie cu el și Lawrence de Vincent, tatăl lui. 
Fusese făcută la ultima gală de caritate la care participase 
Lawrence cu Dev, înainte ca Lawrence... să moară prematur 
și la doar câteva luni după ce suspiciunile lui Dev cu privire 
la Lawrence se confirmaseră în moduri la care nu se 
gândise niciodată. 

Nici unul din ei nu zâmbea în timp ce stăteau unul lângă 
altul. Nici unul nu arăta ca și cum și-ar fi dorit să fie acolo. 
Și nici unul din ei nu făcea o treabă prea bună în a-şi 
ascunde antipatia şi neîncrederea unul față de celălalt. 

Dev își amintea de noaptea balului Ulysses. În acea seară, 
în mașină, în drum spre eveniment, bărbatul care îl 
crescuse pe Dev și care îl făcuse ceea ce era astăzi îi spusese 
cu dispreţ că el şi Gabriel nu erau copiii lui. Doar Lucian și 
sora lui, Madeline, erau. 

La naiba, Dev nu simţise niciodată o uşurare mai mare 
ca atunci. Unii puteau crede că Dev era un monstru, dar, 
dacă ar ști ce știa el despre Lawrence, ar ști că ceea se 
spusese Archie mai devreme era adevărat. 

Răul adevărat avea întotdeauna un chip. 

Fraţii lui nu știau că Dev aflase adevărul înaintea lor. 
Frații lui abia de știau ceva. 

Nici măcar ce aflase Dev înaintea serii în care avusese loc 
balul Ulysses. Un secret atât de șocant, încât nici până în 
ziua de azi nu ştia cum să-l spună fraților lui. 

Cum să-l gestioneze chiar el. 

Dacă îi putea scuti pe frații lui de a şti cât de rău, cât de 
malefic era bărbatul care îi crescuse, atunci asta avea să 


facă. La naiba dacă nu avea să încerce să ducă cu el în 
mormânt ceea ce știa. Ar fi... mult mai bine. 

Dar nu fotografia era cea care îl făcu pe Dev să-şi 
încleşteze maxilarul. Nu era nici măcar ceea ce simboliza 
fotografia. Era mesajul scrijelit pe ea cu ceea ce părea a fi 
un ac sau un alt instrument subțire, ascuțit. 

„Stiu adevărul. “ 


CAPITOLUL 6 


Rosie petrecu cea mai mare parte a weekendului prinsă 
între repetarea discuţiei aprinse pe care o avusese cu 
Nemernicul de Vincent, fiind furioasă pe ea pentru lipsa 
trecătoare de rațiune când fusese de-a dreptul excitată de 
Nemernic și făcându-și griji pentru Nikki. 

Ceea ce însemna că era agitată şi nu putea sta liniștită 
mai mult de un minut. Asta o lăsă cu o singură opțiune. 

Curăţenie pentru a scăpa de furie. 

Atacă fiecare milimetru al apartamentului. Sufrageria şi 
bucătăria luceau practic, și, până termină baia de lângă 
dormitor, simţi că o persoană cu sistemul imunitar slăbit ar 
putea mânca în siguranță de pe jos. 

Baia era al doilea loc preferat al lui Rosie din apartament, 
după balcon. Balconul ocupa primul loc numai datorită 
scaunelor confortabile și priveliștii. După ce muncea toată 
ziua, fie ocupată cu registrul de contabilitate, fie lucrând în 
bucătăria brutăriei părinţilor ei, în timp ce aceștia, cu cele 
mai bune intenții, o întrebau sistematic pe Rosie când avea 
să-şi folosească la ceva una dintre cele trei diplome 
universitare, era plăcut să stea acolo și să se uite la oameni. 

Acea scenă specială — cea rezervată doar celor care erau 
pregătiți să se căsătorească şi să aibă copii. 

Rosie deja avusese asta - cel puţin, partea cu căsătoria şi 
nu era sigură dacă urma să mai aibă vreodată așa ceva sau 
dacă își dorea. 

La finalul acelor zile, când părinţii ei și sora ei, Bella, 
erau pe capul ei, Rosie nu voia nimic mai mult decât să stea 


cu picioarele în sus și să bea un vin pe balcon, sub 
ventilatoarele care mergeau, nefăcând nimic altceva decât 
să se uite la oameni și să asculte. 

Cada cu picioare în formă de labe de animal și balconul 
erau ceea ce o făcuseră să cumpere apartamentul. Dăduse 
peste el în urmă cu doi ani. Durase ceva să intre în 
apartament, pentru că proprietarul lăsase foarte multe 
lucruri personale în el. 

Dar aşteptarea meritase. 

Apartamentul ei era oarecum micuț, dar, prin 
comparaţie, baia era imensă. Era ca și cum apartamentul ar 
fi fost construit în jurul băii. Cel puţin, asta îi plăcea să 
creadă. În realitate, probabil că baia fusese inițial un 
dormitor sau ceva de genul, dar era minunată. 

O chiuvetă dublă şi o oglindă lungă ofereau mai mult 
decât suficient spațiu pentru toate produsele de machiaj și 
pentru păr, ceea ce era destul de uimitor, având în vedere 
că avea o obsesie pentru produsele de machiaj. Căuta în 
permanenţă fondul de ten perfect. Culoarea pielii ei îi 
ușura misiunea. Fondul de ten arăta de multe ori perfect în 
luminile blânde ale băii, dar, odată ce ieșea în lumina 
soarelui, fie era prea albă la față, fie arăta de parcă s-ar fi 
ars. Aşa că sertarele erau pline cu mostre şi sticluțe pe 
jumătate goale, de care nu se despărțise, pentru că, poate, 
într-o bună zi, printr-o minune, fondul de ten a avea să i se 
potrivească. Baia nu numai că avea acea măsuţă de machiaj 
cu loc pentru scaun, dar avea şi o cadă frumoasă de 
porțelan, care fusese în apartament de la începuturile 
timpului. 

Avea şi un duş de o mărime decentă, cu o cabină de duş 
clasică. Îi plăcea să stea în baie, să întindă braţele și 
picioarele şi să facă forme de îngeri fără să atingă nimic. Și, 
dacă făcea asta acum, știa că rămânea curată, pentru că 
frecase podeaua timp de aproape o oră. 

Curăţenia pentru a scăpa de furie semăna foarte mult cu 
curăţenia făcută când eşti deprimat, pe care o făcea de 
fiecare dată când îşi permitea să se gândească la Ian. Nu era 
mare surpriză faptul că se gândea la el, din moment ce 
tocmai fusese la comemorarea mortii lui, dar, în ultimii 
zece ani, chiar nu fusese zi în care Rosie să nu își 
amintească de el. 

La naiba, aproape de fiecare dată când mergea la 
Pradines Praline, patiseria de care se ocupa familia ei de 


când fusese înființată, se gândea cum lan obișnuia să vină 
aici după şcoală şi să înveţe într-unul dintre micile 
separeuri din partea din față a magazinului. 

Uneori, când era la patiserie, în spatele casei de marcat, 
și dacă se chinuia suficient de mult, îl putea vedea stând 
acolo, cu pixul în gură, în timp ce își făcea temele. 

Acelea erau amintirile pe care le prețuia. 

Și Devlin credea că ea nu știa nimic despre căsătorie și 
dragoste? Ce nesimtit! 

Enervată din nou, ieși tropăind din bucătărie și se duse 
spre sticla de vin muscat din frigider. Își puse un pahar și se 
îndreptă spre laptopul ei, care era deschis pe măsuţa de 
cafea. 

Avea nevoie să-și distragă atenţia și știa metoda perfectă. 
Filmuleţul care îi fusese trimis în această dimineaţă era pus 
pe pauză. Deja îl văzuse de mai mult de douăzeci de ori şi 
era pregătită să-l vadă din nou de încă douăzeci de ori. 

Și nu era un filmuleţ cu cățeluși care se dădeau peste cap 
și care erau al naibii de drăgălași. Era ceva mult mai bun de 
atât. 

Așezându-se pe canapea, își puse laptopul pe genunchi și 
porni filmarea. 

NOPE surprinsese ceva în acea filmare. 

Nu era o apariţie în care și oase, dar umbra care țâşșnea 
pe hol nu era, cu siguranţă, un iepuraș plutitor din fum. 

Punându-și vinul deoparte, îşi luă ochelarii cu rame roşii 
și trase ecranul cât putu de aproape de faţa ei. Dădu din 
nou drumul filmării cu imaginea granulată. În momentul 
în care umbra fără forme apăru la capătul holului, vizavi de 
camera copilului, apăsă pe butonul de pauză. Oftând, 
încercă să îşi dea seama ce însemna acea masă amorfă. 

Arăta ca o pată pe camera de filmat sau ca o sacoşă de 
cumpărături zburătoare, dar ea știa că nu asta era. Dădu 
din nou drumul la film, cu încetinitorul. Tot arăta precum 
o sacoşă de cumpărături fără forme când dispăru în 
peretele de pe partea cealaltă. Ceea ce urmă putea fi descris 
precum sunetul unui baros lovind podeaua. 

Rosie se aștepta la acel zgomot, dar acesta tot o făcu să 
tresară şi să-i bată inima cu putere. Oricare era sursa acelui 
sunet, clar era ceva fizic. Camera tremură și, câteva 
secunde mai târziu, ea putu auzi copilul plângând în 
încăpere. 

- La naiba, şopti ea, și un mic zâmbet îi apăru pe față. 


Nu o apariţie în carne şi oase, dar clar era ceva în casa 
aceea. 

Orice ar fi fost ceea ce fusese surprins pe camera de 
filmat nu părea să fie mare lucru pentru cineva care nu avea 
experienţă, dar era un fel de dovadă, şi îi dădu speranța că 
avea să descopere și altceva, pentru că abia vineri 
instalaseră camera de filmat în casa familiei Mendez, din 
Garden District. Să surprindă ceva atât de repede era un 
semn bun - pentru Rosie și echipa ei. 

Nu și pentru biata familie Mendez. 

Contactaseră NOPE în urmă cu mai puţin de o lună. 
Maureen şi Preston Mendez cumpăraseră casa construită 
relativ recent de pe Third Street în urmă cu câţiva ani. Nu 
avuseseră nici un fel de probleme înainte de a se naște fiul 
lor. Conform celor spuse de familia Mendez, totul începuse 
cu zgomot de pași și alte sunete, precum pocnituri şi 
bubuituri care nu puteau fi explicate. Apoi, începuseră să 
surprindă cu coada ochiului mișcare, unele lucruri 
dispăreau și apăreau aleatoriu în locuri ciudate. Lucruri 
care puteau fi ușor de ignorat sau care puteau fi puse pe 
seama faptului că abia se mutaseră ori pe neatenţia unuia 
din ei, însă situația evoluase treptat în săptămânile şi lunile 
ce urmaseră. Atât soțul, cât și soția susținuseră că văzuseră 
conturul unei siluete pe holul de sus, lângă camera fiului 
lor Steve. Bubuiturile neașteptate crescuseră în intensitate, 
zgâlțâind până la urmă întreaga casă, după cum reuşise să 
surprindă şi camera de filmat. Senzaţiei că erau urmăriți și 
priviți în toată casa li se adăugase faptul că ușile începuseră 
să se trântească și, conform celor spuse de cuplu, 
începuseră să se întâmple tot felul de lucruri stranii. 

Apariţii. În carne şi oase. 

Preston pretinsese că văzuse ceea ce părea a fi un bătrân 
în camera lui Steve, lângă pătuţ. Descrisese apariția ca fiind 
cu un aspect solid în jurul capului, al umerilor, al pieptului, 
în timp ce partea de jos a corpului era mai transparentă. 
Preston fusese atât de surprins de priveliște, încât nu 
remarcase din ce perioadă erau hainele sau orice alt detaliu 
în afară de aerul mai rece decât de obicei care se simţise în 
cameră. Apariţia dispăruse chiar sub ochii lui. 

Temându-se pentru siguranța copilului lor, mai ales că 
Apariţia fusese văzută în camera fiului lor, şi un pic mai 
mult decât speriaţi, cei doi soți au apelat la NOPE. 
Majoritatea fantomelor nu voiau să facă rău. Dacă bântuiau 


în mod activ, spre deosebire de fantomele reziduale, 
majoritatea timpului erau doar curioase. Cu toate acestea, 
uneori, ceea ce oamenii aveau în case nu erau fantome. 

Uneori, era vorba despre cu totul altceva. 

Rosie îşi lăsă laptopul jos și puse un semn acelui segment 
din film. Salvându-l, îi trimise fişierul lui Lance Page, care 
avea tehnologia necesară pentru a izola imaginile și a le 
mări fără a pierde din calitate. Întinzându-se după perna de 
lângă ea, îşi luă telefonul și îi trimise repede un mesaj lui 
Lance, pentru a-l anunța că urma să primească filmarea. 
Înainte de a pune telefonul deoparte, se uită prin mesaje, 
până ajunse la ultimul, trimis de prietena ei Nikki. 


Faţa doare ca naiba, dar sunt OK. 


Rosie se uită la mesaj pentru ceea ce păru o oră, deși nu 
trecură decât câteva momente. Ştia că Nikki era bine fizic, 
dar emoţional? Mental? Asta era altă treabă, însă Rosie nu 
avea nevoie de cea de-a treia diplomă nefolosită, de data 
aceasta în psihologie, pentru a şti acest lucru. 

lăsându-și telefonul pe pernă, se aplecă în față şi își puse 
înapoi laptopul pe măsuţa de cafea. Îşi scoase ochelarii și îi 
puse pe laptop. 

Se uită la ușile închise ale balconului. Se lăsase 
întunericul, dar zumzetul traficului şi al vocilor era mai 
puternic acum. Când închise ochii, îi apăru în minte cea 
mai enervantă imagine. Îl văzu imediat în fata ochilor pe 
Devlin stând în faţa acelor uși. 

Dumnezeule, chiar arăta bine, dar era și un mare 
nemernic - un mare nemernic foarte atrăgător. 

Un nemernic arogant, rigid, pretențios și insuportabil, 
cam la fel de cald și de prietenos precum o casă bântuită. 

Deschizând ochii, îşi ţuguie buzele. Sâmbăta dimineaţa 
el era îmbrăcat ca şi cum ar fi mers la o întâlnire de afaceri, 
purtând pantaloni gri și o cămașă. Cu toate acestea, arăta 
uimitor, la fel cum arătase la cimitir, dar ea se îndoia că el 
deţinea vreo pereche de blugi. 

Amintindu-și privirea lui când îi spusese că era un 
nemernic, chicoti. Îşi dori să fi avut prezenţa de spirit de a 
ține telefonul în mână, pentru că ar fi fost incredibil să îi 
surprindă privirea şocată. Și-ar fi schimbat poza de profil 
de pe Facebook cu acea poză doar pentru a fi nesuferită. 


Îi scăpă un alt chicot în timp ce se uită la ceasul în formă 
de lamă pe care i-l dăduse prietena ei Bree. Numai 
Dumnezeu poate ști unde găsise un ceas în formă de lamă, 
dar Rosie nu se plângea. Ceasul era extraordinar, și ea avea 
o slăbiciune pentru animalele acelea adorabile. 

Era aproape ora 10.00, și ar fi trebuit să fie obosită, după 
ce se trezise devreme ieri şi la fel și azi, pentru a se duce la 
Pradine și a pregăti întâlnirea de la biserică, dar era trează 
şi agitată. 

Și doar un lucru liniştea agitația. 

Gogoșile de la Du Monde. 

Din nefericire, asta însemna că trebuia să se schimbe. 
Chiar dacă era noapte și pe străzi umblau tot felul de 
oameni, Rosie nu avea de gând să iasă purtând doar un top 
scurt, boxeri şi şosete groase până la genunchi. 

Cu toate acestea, gogoșile meritau efortul. 

Sărind în picioare, tocmai dădea să se răsucească ușor, 
când îi sună telefonul. Pe buze îi apăru un zâmbet când 
văzu numele lui Lance și fotografia lui caraghioasă purtând 
o bentiță de care erau agăţate mici fantome din plastic. 

- Salut, prietene, răspunse ea în timp ce îşi ridica 
paharul cu vin. Am crezut că lucrezi în seara asta. 

- Nu. Am terminat mai devreme, răspunse el. Lance era 
la EMT, şi, Doamne, slujba lui nu lăsa nici un moment de 
plictiseală. Am văzut filmarea. Nu am reuşit să mă uit 
foarte bine, dar, fir-ar, nu îmi vine să cred că deja am 
surprins ceva. 

- Ştiu, spuse ea sorbind din vin. La naiba, este acolo! 

- Trebuie să ne întoarcem în casa aia şi să mai petrecem 
o noapte acolo. 

- Da, însă membrii familiei nu au fost încă de acord. 
Voiau ajutorul lor, dar NOPE nu putuse dedica acelei 
misiuni decât câteva ore de investigaţii. Şi dacă nu vor... 

- Dacă nu vor, spuse Lance oftând, atunci cred că 
suntem păcăliți. 

- Şi eu. Terminând vinul, își duse paharul în bucătărie. 
NOPE dezvăluia şi scotea la lumină mai mult înșelătorii 
decât fapte reale, dar asta era natura meseriei lor. Jilly a 
spus că va suna mâine familia, cu informaţii actualizate. 
Vom avea până atunci imaginile de pe film mărite? 

- Bineînțeles. Urmă o pauză, timp în care Rosie își puse 
paharul în chiuvetă. Faci ceva în seara asta? 


- Nimic, cu excepţia faptului că voiam să mă duc până la 
Du Monde. 

- Vrei să-ți ţin companie? 

Rosie rânji. Lance locuia departe de canal și avea destul 
de mult de mers până la Du Monde, dar, la fel ca ea, Lance 
era pasăre de noapte şi era dispus la orice. 

- Dacă ești sigur că vrei să mergi cu mine. 

- Scumpo, mereu vreau, răspunse el. 

Rânjetul i se mări în timp se depărta de masa din 
bucătărie. Se simţea o urmă de tachinare în vorbele lui, dar 
mai era ceva - ceva mai mult. O cuprinse neliniștea. Lance 
era drăguţ şi un tip de treabă, în general, dar era unul 
dintre prietenii ei cei mai apropiați. Ştia foarte bine să nu 
depășească acea graniță, oricât de ușor ar fi fost. Și în 
ultima vreme? Lance îi trimisese tot felul de semnale care 
puteau da de înțeles că era interesat de mai mult. Invitaţii la 
cină. Apărea pe neaşteptate la Pradines cu băutura ei 
favorită - cafea cu caramel sărat - sau surprinzând-o cu 
gustarea ei favorită, acele chestii în cutii Graze care aveau 
gust de usturoi şi erau foarte gustoase şi deloc ușor de găsit. 
Sau putea să fie doar un prieten extraordinar, şi ea vedea 
mai mult decât era cazul. 

Probabil, ultima variantă. 

- Eşti acolo, Rosie? întrebă el. 

- Da, spuse ea, dregându-și vocea. Scuze! Mi-a fugit 
mintea. Un weekend ciudat. 

- Un motiv în plus să închei weekendul cu gogoși. 

- Nu au fost vreodată spuse cuvinte mai adevărate, zise 
ea relaxându-se, dându-și ochii peste cap. Am nevoie de 
cincisprezece minute să mă schimb. OK? 

- Perfect. Ne vedem acolo. 

Închizând, îşi lăsă telefonul în bucătărie şi se grăbi în 
dormitor, zâmbind când perdeaua zornăi odios în urma ei. 
Luând în grabă din dulap o pereche de colanti cu model, își 
scoase şosetele, aproape împiedicându-se în timp ce făcea 
asta. 

Încercă să şi-l imagineze pe Devlin cum se ducea dintr- 
odată să ia gogoși la zece noaptea și izbucni în râs. Cu 
colanţii trași până la genunchi, căzu pe spate, aterizând pe 
pat. 

Rosie putea pune pariu că Devlin de Vincent era la fel de 
spontan precum o programare la stomatolog. 


Lui Devlin nu îi plăceau surprizele. 

Mai ales când acea surpriză venea sub forma unchiului 
său, Stefan de Vincent, așteptându-l în biroul lui de acasă, 
luni dimineaţa. 

- Îmi pare rău! Domnul senator a insistat că nu poate 
aștepta, explică Richard Besson în timp ce Dev mergea pe 
holul de la cel de-al doilea etaj. 

Vechiul administrator al casei era parte din această casă 
în aceeași măsură ca un membru al familiei de Vincent, 
ocupându-se de casă, împreună cu soţia sa, de când Dev 
era copil. Livie era, pentru moment, în concediu din 
motive medicale, și fiica lor, Nikki, venise să îi ţină locul. 
Cu toate acestea, Nikki nu mai era un înlocuitor potrivit, 
nici măcar temporar, dintr-o mulţime de motive. 

Dev se gândi în treacăt la ce credea Besson despre relaţia 
fiicei lui cu Gabe. Chiar dacă Gabe era, de departe, cel 
mai... plăcut dintre toţi fraţii, tot era un de Vincent, și 
Besson văzuse o groază de lucruri în timpul cât muncise 
acolo. 

Besson știa, de asemenea, multe lucruri. 

Acel mic acces de curiozitate îi dispăru în timp ce 
privirea i se aţinti spre ușa din lambriuri care ducea spre 
biroul lui. Simti cum i se încleştează maxilarul. 

- Este în regulă, spuse Dev în timp ce își aranja butonii 
de la cămașă. Poţi, te rog, să aduci o cană de cafea când ai 
timp? 

- Bineînţeles, spuse Besson şi dădu să se întoarcă. 

- Richard? spuse Dev, care se oprise în timp ce Besson se 
întorcea, coborându-şi brațele şi scuturându-şi mânecile. 

- Da? răspunse bărbatul, cu un licăr de surprindere pe 
chip. 

Deschise gura și apoi o închise la loc. Trecu un moment 
în care se gândi ce voia să spună. 

- Îmi pare rău pentru ce s-a întâmplat cu fiica ta. Mă voi 
asigura ca astfel de lucruri să nu se mai întâmple, spuse el 
încet, apropiindu-se de bărbatul mai în vârstă. 

- Nu am nici o îndoială că veţi..., începu Besson, 
dregându-și vocea, după ce se uită la el pentru o clipă. Că 
veți avea grijă ca fiica mea să fie în siguranţă. Mulţumesc! 

- Trebuie să vorbim mai târziu despre un înlocuitor 
temporar pentru Livie, spuse Dev. Nikki nu mai este 
potrivită pentru acest post. 

Tatăl ei deschise gura să spună ceva. 


- Are o relaţie cu fratele meu, sublinie Dev, uitându-se în 
ochii negri ai bărbatului. Nu cred că vrei să îi servească 
mâncarea și să și strângă în urma lui. 

- Nu. Nu vreau, spuse Besson, cu un zâmbet slab pe față. 

- Bine. 

- Voi aduce o cană de cafea proaspătă în biroul 
dumneavoastră imediat, îi spuse el, zâmbind în continuare. 

Înclinând uşor din cap către bărbat, Dev se întoarse și se 
apropie de ușile biroului. Puse mâna pe clanță și împinse. 

Biroul lui era luminat de razele de soare care băteau prin 
ferestrele de la vest, dar se vedea un nor negru stând cu 
spatele la ușă. 

Lawrence de Vincent fusese răul în stare pură. Fratele lui 
geamăn, Stefan, prin comparaţie, era doar un idiot 
nenorocit. 

- Drăguţ din partea ta că mi te-ai alăturat, spuse Stefan. 

Dev zâmbi în timp ce închise ușa în urma lui. Ura vocea 
lui Stefan, pentru că suna precum vocea lui Lawrence. 

- Drăguţ din partea ta că ai venit neanunţat, după ce nu 
mi-ai răspuns la telefon tot weekendul. 

- Am fost în D.C și am fost destul de ocupat. 

- Atât de ocupat, că nu ai putut folosi un telefon? replică 
Dev în timp ce se plimba prin birou. 

Trecând de unchiul său, simţi mirosul de trabucuri 
cubaneze. Un miros greu, dulce, precum al celor pe care le 
fuma Lawrence. Se duse în spatele biroului şi doar atunci se 
uită la unchiul său. 

Cu ochii albaștri-verzui caracteristici și cu părul închis la 
culoare cu numai o tentă de gri la tâmple, arăta clar a de 
Vincent. Riduri fine se vedeau la colțurile ochilor și al 
buzelor. Fie că era datorită mâinii pricepute a unui doctor 
sau genelor bune, bărbatul îmbătrânea frumos. 

Stefan semăna perfect cu Lawrence. În definitiv, erau 
gemeni identici, așa că, de fiecare dată când Dev trebuia să 
se uite la Stefan, era ca şi cum se uita la singurul om pe care 
îl ura cu toată inima. 

Probabil că unchiul său era foarte sus în lista cu lucruri 
pe care Dev le ura, și Stefan își merita din plin această 
poziţie, dar, dacă ar fi fost să îi compare pe cei doi bărbaţi, 
Lawrence era mai rău. 

Lawrence ar fi mereu mai rău. 

- Am fost ocupat să reprezint acest stat minunat. Să 
conduci ţara îți consumă mult timp, spuse Stefan zâmbind 


la Dev, în timp ce acesta se aşeză, jucându-se cu brăţara de 
aur a ceasului Rolex de la încheietura sa. Dar am presupus 
că m-ai sunat din cauza a ceea ce s-a întâmplat vineri seara, 
așa că iată-mă. 

- Deci, ai văzut știrea? 

- Cum aș fi putut să nu o văd? replică el pufnind. Apare 
pe toate canalele. Fratele logodnicei unui de Vincent ucis în 
timp ce încerca să omoare pe cineva? Este o ditamai ştirea 
pentru ticăloşi. 

- Ticăloși? 

- Jurnaliștii, spuse Stefan, fluturând dintr-o mână. Nu le 
place nimic mai mult decât un scandal marca de Vincent. 
Mai ales acelui reporter de la Advocate. Ross Haid? Când 
veneam încoace, m-au sunat de la birou să-mi spună că el 
era deja acolo, punând întrebări. 

Devin strâmbă din nas. Chiar şi numai menționarea 
numelui lui Ross Haid în oricare altă zi l-ar fi enervat foarte 
tare. Însă îl amuză să audă că reporterul îl sâcâia pe Stefan. 

- Ei bine, chiar ai multă experienţă cu reporterii care îţi 
scormonesc prin afaceri, nu-i așa? 

- Am multă experiență cu presa care face din țânţar 
armăsar, spuse el țuguind buzele. 

- Un stagiar care lipseşte și despre care se presupune că e 
mort este un lucru minor? 

- Pentru mine, da, spuse Stefan ridicând dintr-un umăr. 
Ce a făcut Parker, mai exact? 

- Nu știi? 

- Ştiu că presa crede că a fost o neînțelegere domestică. 
Numele victimei a fost ascuns, dar se crede că a atacat pe 
cineva și că a fost omorât în timp ce făcea asta, răspunse 
Stefan. Cred că este ciudat, fiindcă nu am avut habar că 
Parker avea vreo... relaţie de tip domestic. 

- Parker a atacat-o pe Nikki, spuse Dev, necrezând nici o 
secundă că Stefan nu știa. 

- Nicolette Besson? întrebă Stefan râzând. Fata 
menajerei? 

- Vrei să spui iubita lui Gabe, zise Dev, cu o privire 
goală. 

- Poftim? întrebă Stefan râzând din nou în timp ce se 
sprijini de spătarul scaunului. Dumnezeule! Și-o trage cu 
acea mică... 

- Ai grijă! îl avertiză Dev uşor. Mă îndoiesc că ti-ar 
plăcea ce s-ar întâmpla dacă Gabe te-ar auzi vorbind așa. 


- De parcă îți pasă cum vorbesc despre ea, pufni Stefan, 
dându-și ochii peste cap. Fata aceea mereu a avut o pasiune 
pentru el, nu-i așa? continuă Stefan după o pauză. Cred că 
este un bărbat norocos. 

Dev simţi cum se încordează. Aceea era o afirmaţie 
interesantă venind din partea unchiului său. Nikki 
crescuse, practic, în casa lor când era mai mică, 
petrecându-şi aici multe dintre vacanţele de vară, în timp 
ce părinţii ei lucrau. Bineînţeles, Stefan venise şi plecase de- 
acasă de-a lungul anilor, dar Dev nu crezuse că unchiul său 
era atât de la curent cu pasiunea de adolescentă, 
neîmpărtășită, a lui Nikki pentru fratele lui. 

În mod evident, Dev subestimase abilităţile de observare 
ale unchiului său. Se gândi la fotografia pe care o primise 
duminică. 

- Parker s-a dus după ea? întrebă Stefan. 

- Și chiar nu ştiai asta? 

- Bineînțeles că nu, spuse Stefan, surprins. Cum aș fi 
putut şti? 

Cineva bătu la ușă, și Dev ridică mâna, făcându-i semn 
lui Stefan să tacă din gură. 

- Intră! 

Besson intră, și mirosul cafelei proaspăt prăjite îl acoperi 
pe cel de trabuc. Bărbatul era rapid precum un glonţ, 
servind cafeaua și apoi plecând. Dev se gândi că Besson nu 
era chiar un admirator al senatorului, deşi avea un 
comportament mult prea profesionist pentru a o arăta. 

De aceea îi plăcea de Besson. 

Stefan aşteptă până când ușa se închise. 

- Nu crezi că Sabrina a avut ceva de-a face cu faptul că 
fratele ei... 

- Ştiu sigur că Sabrina a avut legătură cu ceea ce Parker a 
încercat să-i facă lui Nikki. Mai ştiu și că îl urmărea pe 
Gabe încă din facultate, spuse el, și când unchiul său se uită 
la el, ridică dintr-o sprânceană. Și mai știu și că ea și Parker 
au fost responsabili pentru accidentul Emmei. 

- Emma Rothchild? întrebă Stefan, înghețând cu cafea la 
jumătatea distanţei spre gură. Femeia cu care Gabe a avut o 
relaţie cu mult timp în urmă? 

Expresia lui Dev se îmbună în timp ce se uita la unchiul 
său. Când ieșise la iveală vestea că Sabrina fusese implicată 
în moartea Emmei, Dev fusese şocat, căci crezuse că ştia de 
ce era capabilă Sabrina. Nu estimase însă bine cât putea fi 


de... bolnavă acea femeie. Era o greșeală cu care Dev era 
nevoit să trăiască. 

- Dumnezeule! Nu glumești. 

- De ce aş glumi cu așa ceva? întrebă Dev. 

- De ce ai minţi despre modul în care a murit fratele 
meu? replică Stefan în timp ce sorbea din cafea. 

- Acum, Stefan, ştii că Lawrence s-a spânzurat, răspunse 
Dev, ridicându-și cafeaua. Era neagră. Fără zahăr. Fără 
frişcă. La fel de amară precum o noapte de iarnă. Hai să nu 
o luăm de la capăt. 

- Asta nu o s-o înghit, Devlin, spuse Stefan ridicându-şi 
cana. Ştiu că fratele meu nu s-a sinucis. 

- Hmm. Spune-mi ceva, Stefan, zise Dev, lăsându-se pe 
spate, cu picioarele încrucișate. Așteptă până când Stefan 
bău din cafea. Crezi că nu ştiu că ţi-ai tras-o cu Sabrina? 

Bărbatul sări în sus, înecându-se cu cafeaua, care se 
împrăștie pe costum. Rânji de i se văzură dinţii. Ce naiba? 

Lui Dev îi venea să râdă, dar nu făcu asta. 

- Ştii unde este Sabrina? Familia ei nu a mai văzut-o de 
vineri dimineaţă. 

- Habar nu am unde este femeia aceea. 

- Deci, spui că nu ştii unde este? 

- Da! exclamă Stefan şi trânti cana de cafea pe masă cu 
destulă putere pentru a sparge porțelanul. Dev oftă. Și ești 
nebun dacă crezi că m-am culcat cu Sabrina. 

- Oh, știu sigur că ai fost cu Sabrina, și știu că săptămâna 
trecută nu a fost prima dată. 

- Cred că glumeşti, răspunse Stefan, eliberând un râset 
ce părea forțat. Dacă chiar credeai că logodnica ta se culca 
cu mine, de ce naiba mai erai logodit cu ea? Ce spune asta 
despre tine? 

- Am motivele mele, spuse Dev luând o înghiţitură, 
chiar dacă stomacul i se strânsese de un amestec de dezgust 
şi ură - motive care, aş putea să adaug, nu mai sunt 
necesare. 

- Mereu ai motivele tale, nu-i așa, Devlin? spuse 
senatorul, apoi strânse din dinţi. Crezi că nu știu ce încerci 
să obţii cu o asemenea acuzație scandaloasă? Tactică de 
diversiune. Pomenesc despre fratele meu, și mereu găseşti o 
modalitate de a nu vorbi despre el. 

- Deci, nu erai cu ea la Ritz cât timp am lipsit din oraș, 
weekendul trecut? întrebă Dev. 


- Ai pus pe cineva să mă urmărească? întrebă Stefan, cu 
ochii mijiţi. 

- Răspunde la întrebare, Stefan! 

- A venit să mă vadă când eram cu nişte invitaţi acolo, 
spuse unchiul său în timp ce trase puternic aer pe nas. Era 
îngrijorată în legătură cu logodna voastră, fiind destul de 
supărată, aș putea spune. Presupun că logodna este anulată. 

- Este. Dev știa că acea scuză era o minciună. Trebuie să 
te le fi oferit un spectacol pe cinste oaspeţilor tăi. Poţi 
presupune fără grijă că te-ai lins pe bot de donația pe care 
familia Harrington ar fi plănuit să o facă pentru campania 
ta viitoare, în vederea realegerii. 

— Ştii care este defectul tău fatal? replică Stefan. 

- Nu am multe, dar luminează-mă! 

- Crezi că ştii totul, spuse el cu superioritate, în timp ce 
se aplecă în față, apucând mânerele scaunului și dând să se 
ridice. 

Dev ridică dintr-o sprânceană în timp ce se uita în ochii 
unchiului său. 

- Şi adevărul este că nu știi nimic, completă Stefan 
ridicându-se, iar Dev nu fu deloc surprins de acea ultimă 
afirmaţie, gândindu-se că Stefan putea mai mult de atât. O 
zi bună, Devlin! 

- Stefan? spuse el când unchiul ajunse la ușă. 

- Ce e? răspunse Stefan oprindu-se și întorcându-se spre 
el. 

Se gândi la arma pe care o ţinea în sertarul de sus al 
biroului. Fraţii lui ştiau unde era. Stefan nu știa. O parte 
din el voia să o scoată și să termine cu Stefan chiar acolo, 
dar nu era un criminal. Nu așa. 

- Dacă aflu că o ascunzi pe Sabrina sau că știi unde este 
și nu mi-ai spus, nu numai că îţi voi lua totul, spuse Dev 
zâmbind, ci te voi distruge de-a dreptul. 


CAPITOLUL 7 


Din bucătărie se auzeau râsete, oprindu-l pe Dev în timp 
ce își lua pe el geaca sport Cucinelli. Era aproape de 
intrarea din spate a bucătăriei, cea care dădea înspre holul 
lung și îngust care ducea spre scările din spate şi spre 
verandă. 

Sunetul îi era atât de nefamiliar, încât nu se mișcă preț de 
câteva secunde. Un râset dezlănţuit, fericit nu era ceva ce se 
auzea des în casa lui. 

Fraţii lui erau acolo, cu partenerele lor. Dev se gândi că 
pregăteau ei cina, din moment ce Besson fusese înștiințat 
că sarcinile de seară erau suspendate până la noi 
instrucțiuni. Bărbatul trebuia să stea acasă cu soţia lui 
bolnavă, şi Dev era sigur că nu avea să cadă casa dacă nu 
era nimeni aici seara. 

- Nu sunt sigură că așa trebuie să funcționeze, o auzi 
spunând pe Julia și ridică dintr-o sprânceană. 

Lucian și Julia cumpăraseră în Garden District o casă 
veche în stil Victorian, care era în prezent renovată. Se 
gândi că, în curând, casa avea să fie gata şi Lucian avea... să 
plece. 

Dev se bucura foarte mult pentru el. 

Își imagină că Gabe nu avea să rămână mult în urma lui 
Lucian, având în vedere că deja căutase o locuinţă 
temporară în Baton Rouge, pentru a fi mai aproape de fiul 
său. Și apoi, avea să fie doar Dev. 

Era ironic cum lucrurile se întorceau mereu la el. 

Îşi aranjă gulerul jachetei şi începu să meargă. Făcu 
câţiva pași, când simţi un aer rece la ceafă. Se opri şi se uită 
peste umăr. 

Ceva întunecat se mişcă la capătul lung şi îngust al 
holului. 

Nu avea habar ce naiba era, pentru că surprinse mișcarea 
rapidă cu coada ochiului abia cu câteva secunde înainte de 
a dispărea. Încruntându-se, se întoarse și se uită. Ușa spre 
casa scării era închisă, și, dacă cineva era acolo, nu avea 
unde să se ducă sau să se ascundă. 

„Deci, casa ta chiar este bântuită?“ 

Îi veni în minte întrebarea lui Rosie şi se surprinse 
zâmbind. NOPE. Acela era acronimul pentru echipa de 
investigaţii paranormale. Cât de... ironic. 

- Dev? 

Se întoarse spre sunetul vocii lui Lucian. Cel mai mic 
dintre fraţii de Vincent stătea în faţa uşii care ducea către 


cămară și către bucătărie. Ţinea în mână o sticlă de vin 
nedeschisă. Cu excepţia ochilor albaștri-verzui, Lucian nu 
semăna deloc cu el sau cu Gabe. Cu părul și cu pielea 
deschise la culoare, Lucian semăna cu mama lor, și nu era 
de mirare că toţi se gândiseră că Lawrence nu era tatăl lui 
Lucian şi al surorii lui gemene. Toţi crezuseră că era vorba 
despre un bărbat necunoscut, cineva care se purtase, 
probabil, mai frumos cu mama lor decât o făcuse 
Lawrence. 

Evident că fusese un șoc când se descoperise că 
Lawrence era, într-adevăr, tatăl biologic și că, de fapt, Gabe 
și Dev nu erau copiii lui. Însă asta nu fusese singura veste 
șocantă din ultimele luni. Mai erau și întreaga nebunie cu 
sora lor, Madeline, și adevărul cu privire la ce se întâmplase 
cu mama lor. 

- Ce faci? întrebă Lucian. 

- Mă gândesc, răspunse el. 

- Serios, zise Lucian, ridicând din sprâncene. Stai pur şi 
simplu în hol și te gândeşti? 

- Așa se pare. 

- Asta nici măcar nu este ciudat, răspunse el cu o privire 
îngrijorată. Am auzit că a fost senatorul pe-aici dimineaţă, 
continuă el cu un rânjet. 

- A fost, dar mă îndoiesc că va reveni prea curând. 

- Serios? întrebă Lucian în timp ce se îndrepta spre 
bucătărie, așteptându-se, în mod evident, ca Dev să îl 
urmeze. Dev oftă. Ştie pe unde umblă Sabrina? 

- Susține că nu știe. 

- Îl crezi? întrebă Lucian în timp ce traversa holul. 

- Nici pentru o secundă, răspunse Dev. Dar nu contează. 
Am pus pe cineva să o caute. 

Lucian încuviință din cap și îi întâlni privirea lui Dev. 

- Nu îmi place deloc că Sabrina are legătură cu asta, şi 
ştii cât de mult am displăcut-o şi că asta nu o să se schimbe, 
dar mă bucur că ai scăpat, în sfârşit, de ea. 

- Eu am ales să fiu cu ea, spuse Dev înclinându-și capul 
într-o parte. Asta era pe jumătate adevărat. Lawrence 
venise cu ideea logodnei lor și fusese cel mai înverșunat 
susținător al uniunii dintre imperiile familiilor de Vincent 
și Harrington, dar Dev acceptase. Însă nu din acele motive. 
Nu e ca și cum a fost împotriva voinţei mele. 

- Da, ai acceptat, și, da, am auzit că ai avut motivele 
tale - unele pe care, naiba să mă ia, nu le voi înţelege 


niciodată -, dar, într-un final, nu va fi soţia ta, aşa că slavă 
Domnului, frate, ăsta este un motiv de sărbătoare, spuse el 
în timp ce ridică sticla de vin. Acum, poţi găsi pe cineva 
care nu este o afurisită de primă clasă. 

- Nu am de gând să găsesc pe cineva deocamdată, spuse 
Dev în timp ce se holba la fratele său. 

- Nu în astfel de momente se întâmplă să găsești? replică 
Lucian și se întoarse înainte de a-l putea vedea pe Dev 
încruntându-se şi deschise ușa de la bucătărie. Uitaţi pe 
cine am găsit umblând pe hol, adâncit în gânduri legate de 
chestii specifice familiei de Vincent. 

Oftând, Dev prinse ușa înainte ca aceasta să se balanseze 
înapoi şi să-l lovească în față. Chiar ar fi trebuit să nu mai 
zăbovească mai devreme. 

Bucătăria rezultase din unirea a ceea ce cândva fuseseră 
două camere şi fusese renovată de-a lungul anilor. Mamei 
lor i-ar fi plăcut aspectul de acum, cu dulapurile albe şi 
blaturile spaţioase din marmură gri. În centru era o insulă 
îndeajuns de mare pentru a putea găzdui întreaga echipă de 
fotbal. I-ar fi plăcut asta. 

Julia şi Nikki stăteau pe scaune înalte. Ambele femei se 
întoarseră spre el. Julia zâmbi spre el. Nikki nu se întoarse 
complet, fiindcă încă se mișca cu greutate și arăta ca şi cum 
și să zâmbească ar fi fost dureros, aşa că doar îi făcu cu 
mâna. Nici una din ele nu îl plăcea cu adevărat și probabil 
că nici nu erau încântate să îl vadă în bucătărie cu ele. Dev 
știa asta şi chiar nu le putea învinui. Adevărul fie spus, nu 
era sigur că îi păsa de asta sau nu. Ştia că ar fi trebuit - în 
definitiv, fraţii lui ţineau foarte mult la ele —, dar el avea mai 
degrabă o atitudine... ambivalentă. 

În cea mai mare parte a timpului. 

De cealaltă parte a insulei din bucătărie stătea Gabe, în 
fața unui vas din oţel şi al unui șir de legume tăiate. 

- Lucian pregătește cina, anunţă Gabe în timp ce cel mai 
mic dintre frații de Vincent i se alătură, punând sticla de 
vin pe masă. Sau încearcă să o facă. 

- Hei! Știu ce fac, spuse Lucian în timp ce se întinse 
peste masă și trase de capătul cozii Juliei. Nu-i aşa? 

- Sper că ştii, pentru că suntem morţi de foame, spuse 
ea. 

- Nu aveti încredere în calitățile mele culinare, replică el, 
făcând ochi mari şi îndreptându-se. Dar tu, Nikki? 


- În mod ciudat, sunt ușurată că pot mânca doar lichide 
acum, răspunse ea. 

Dev rânji în timp ce Gabe râse în barbă. 

- Asta este nepoliticos, spuse Lucian în timp ce luă un 
pachet cu carne de vită. O să vă înghiţiți cuvintele și la 
propriu, şi la figurat. 

- Nu cred că îți poţi mânca cuvintele la propriu, spuse 
Julia încruntându-se. 

- Oh, ba poţi. 

Julia deschise gura să spună ceva, dar se opri și clătină 
din cap. Avea o privire drăgăstoasă în timp ce se uita la 
Lucian. Era îndrăgostită de el, asta era clar. Trebuia să fii 
topit după el pentru a-l putea suporta. 

- De ce nu stai cu noi? întrebă Gabe în timp ce se 
îndrepta spre locul unde stătea Nikki. Nu o atinse când se 
aplecă peste blat, dar Dev văzu că voise să facă asta. Nu pot 
garanta că această oală sub presiune va funcţiona... 

- Va funcţiona, spuse Lucian întorcându-se către Gabe. 
Nu este chiar așa complicat. Pui vita în oală și apeşi pe 
câteva butoane. 

- Ce este o oală sub presiune? întrebă Dev, mutându-și 
privirea spre mașinăria de pe masă. 

- Pregăteşte mâncarea, spuse Lucian și făcu o pauză 
pentru un efect dramatic. Numaidecât. 

Ceva nu suna bine în legătură cu asta. 

- Este ceva în genul unui slowcooker, doar că mâncarea 
se gătește rapid, explică Nikki, vorbind încet. Stâlcea un pic 
cuvintele din cauza buzei sparte şi a maxilarului învinețit. 
Se presupune că poţi găti carnea de vită în treizeci de 
minute. 

Asta chiar nu părea în regulă. 

- Am cumpărat-o azi, spuse Lucian mândru. De la 
magazin. 

- Serios, replică Dev sec. Singur? 

- Am fost cu el, interveni Julia. 

- Este adevărat, admise Lucian. 

- Ia cina cu noi! interveni din nou Gabe. Ar fi corect ca 
toţi să fim otrăviţi în același timp. 

- Fi bine, deși oferta este tentantă, va trebui să refuz. Am 
planuri pentru cină. Planuri care includeau un file gătit 
medium-rare și nimic din această... chestie de familie. Să 
aveţi o seară frumoasă și să vă bucuraţi de... oala sub 
presiune! 


Lucian miji ochii, dar Dev se întoarse şi plecă înainte ca 
vreunul din fraţii lui să spună ceva. Ajunse în hol, aproape 
de ușa de la intrare, când auzi că era strigat din nou. „Atât 
de aproape“, se gândi el. Avea chiar și cheile de la mașină în 
mână. Se întoarse. 

Nikki era în hol, înghițită aproape cu totul de ceea ce 
presupuse el că era un vechi hanorac de la Harvard al lui 
Gabe. 

- Nu te rețin, pentru că ştiu că ești ocupat. 

Dev așteptă, neavând habar despre ce voia Nikki să 
discute cu el, din moment ce, de obicei, se ferea din calea 
lui, evitându-l. 

Fa veni înspre el, apoi se opri. 

- Voiam doar să-ţi mulțumesc pentru că ai avut grijă ca 
tatăl meu să nu lucreze peste program în această perioadă, 
acoperind atât turele de dimineaţă, cât și cele de după- 
amiază. 

El nu ştiu ce să spună, așa că doar se uită la ea. 

- Ştiu că nu este plăcut. Adică, Lucian e acum acolo, 
încercând să gătească la o oală sub presiune, spuse ea și 
schiță un zâmbet slab cu partea gurii care nu era învineţită. 
Așa că, da, voiam să-ți mulțumesc. 

De ce naiba îi mulțumea Nikki? Dacă ar fi reușit să o 
controleze pe Sabrina, aşa cum credea că făcea, ea nu ar 
mai fi stat acolo arătând ca și cum fuse implicată într-o 
luptă corp la corp şi pierduse. Chiar rămăsese fără cuvinte. 

Nikki îşi ridică privirea, apoi se înclină spre el. Dev 
îngheță când ea își puse mâinile în jurul lui. Nu era o 
îmbrăţișare strânsă. Ar fi durut-o prea tare să facă asta, dar 
era o îmbrăţişare, şi Dev nu își putu aminti când fusese 
îmbrățișat ultima oară. Probabil de către mama ei, Livie, 
după moartea mamei lui? Asta fusese cu mai bine de zece 
ani în urmă. 

- Mulţumesc, mormăi Nikki, trăgându-se înapoi. 

Înlemnit precum o afurisită de statuie, el stătea şi se uita 
la Nikki cum se întorcea în bucătărie. O secundă mai 
târziu, îl văzu pe Gabe stând în pragul ușii. Nesuferitul 
zâmbea. 

Dev trebuia să plece naibii din casa asta, şi făcu întocmai 
fără a mai ezita nici o secundă. 


Mirosind de parcă se îmbăiase în zahăr și extract de 
vanilie, Rosie se uita la hol, acolo unde fusese cândva 


covorul, acum acoperit cu o prelată albastră prinsă cu 
piuneze. 

Se cutremură de parcă ar fi călcat careva peste 
mormântul ei. Muşcându-și buza de jos, se uită la bărbatul 
care stătea lângă ea. Și el se uita în aceeași direcție, şi ea se 
gândi că și el era la fel de afectat, dacă nu mai mult. 

Ăla era locul unde murise Parker Harrington. 

- Mulţumesc, spuse Gabe cu voce răguşită în timp ce se 
întoarse spre ea. Pentru că ai venit și ai făcut asta. Nic avea 
nevoie de niște haine, dar nu vreau să aleg ceva nepotrivit. 

- Este în regulă. Mă bucur să pot ajuta, spuse Rosie și se 
întoarse înapoi în hol. Gabe trecuse pe la patiserie în 
această dimineaţă și o întrebase dacă putea să-l ajute să ia 
niște haine pentru Nikki, așa că bineînțeles că fusese de 
acord. Trebuise mai întâi să oprească la croitoreasă să-și ia 
costumul pentru balul mascat, care acum era întins pe 
bancheta din spate a mașinii, protejat de o folie pentru 
haine. 

- Am voie să calc pe prelată? 

- Da. Dedesubt este ridicat covorul, dar este în regulă să 
calci pe ea. 

Trăgând adânc aer în piept, merse înainte ţinând vechea 
geantă Vera Bradley și încercă să nu se gândească la faptul 
că probabil călca pe sânge care se strecurase pe sub podea. 
Ai fi zis că, din moment ce cercetase locuri ciudate 
bântuite, asta nu ar speria-o. 

Dar o speria. 

- Încearcă să nu te gândești, o sfătui Gabe, și Rosie își 
dădu seama că probabil se vedea pe fața ei cât era de 
speriată. 

- Încerc, spuse ea înaintând pe vârfuri. Nu prea 
funcționează. 

Trecu repede peste prelată și apoi de-a lungul holului 
scurt. Ușa de la cameră era deschisă, şi, când intră, îşi dădu 
seama că dormitorul era așa cum îl lăsase Nikki. 

Pe pat şi pe jos erau împrăștiate prosoape, și știa din ceea 
ce îi spusese Nikki că le împăturea când venise Parker. Pe 
comodă era o lampă spartă, cu abajurul stricat. 

- Ştii, am fost aici, spuse Rosie în timp ce puse geanta pe 
pat și o deschise. Se întoarse spre comodă, acolo unde 
presupunea că Nikki își ținea majoritatea hainelor mai 
confortabile, și își dădu o şuviță de păr de pe faţă. Vinerea 


trecută? Am ajutat-o să despacheteze, şi aș fi stat mai mult, 
dar aveam ceva de făcut. 

Gabe era tăcut în locul unde aștepta, pe hol. 

Ducându-se la comodă, ea îngenunche și începu să 
deschidă sertarele. Avu noroc, pentru că găsi imediat un 
teanc de tricouri şi colanti. 

- Dacă aș fi rămas, aș fi fost aici. Aș fi putut - nu știu, 
spuse ea în timp ce lua nişte colanti. Poate, dacă aș fi fost 
aici, nu ar fi încercat să o rănească. 

- Nu ar trebui să o iei în direcţia aia, spuse Gabe în timp 
ce se sprijinea de tocul ușii. 

- Este destul de greu să nu faci asta, spuse ea luând 
câteva tricouri dintr-un teanc. 

- Dacă ai fi rămas, te-ar fi putut ataca sau mai rău. 

Fra adevărat, dar asta nu o făcea să se simtă mai puţin 
vinovată. Duse lucrurile pe pat, după care le vâri în geantă. 

- Eu ar fi trebuit să fiu aici, spuse Gabe după câteva 
momente. Dacă nu aş fi dat-o în bară cu Nic, aș fi fost aici. 
Nimic din toate astea nu s-ar fi întâmplat. 

Rosie se uită la el. El se uita în față, dar ea își putu da 
seama că nu o vedea. Vedea cu ochii minţii ce se 
întâmplase aici. 

- Mi-ai spus să nu o iau în direcţia aia, dar e clar că și tu 
faci asta. 

- E destul de greu să nu faci asta, spuse el uitându-se la 
ea. 

- Sper doar să poată reveni aici şi să se bucure de 
apartament. Era așa încântată de locul acesta. Nu vreau să-l 
piardă. 

- Nici eu. 

- Atunci, cred că trebuie să ne asigurăm că nu are să se 
întâmple asta. 

- Sună ca un plan bun, spuse Gabe zâmbind și încuviință 
din cap. 

Gândindu-se la ce spusese Dev despre ceea ce simțea 
Gabe pentru Nikki, se întrebă dacă Nikki știa. Probabil că 
nu. La cum o cunoștea pe Nikki, ar fi ultima care să-și dea 
seama. 

Rosie strânse în grabă lucruri care să-i ajungă lui Nikki 
pentru două săptămâni, inclusiv lenjerie. Când închise 
geanta, acesta era plină cu vârf și cântărea probabil o tonă. 

- O iau eu, spuse Gabe, venind lângă ea când Rosie dădu 
să ridice geanta. 


O prinse de toartă, punând-o pe umăr ca și cum nu 
cântărea nimic. 

Îndepărtându-şi o şuviță de pe față, Rosie se întoarse și 
se uită la Gabe. 

- Aș vrea să o văd pe Nikki. Ştiu că este la tine şi tot 
restul, dar chiar aș vrea să o pot vizita. 

- Cred că i-ar plăcea să te vadă, spuse Gabe intorcându- 
se către ușă. Eşti binevenită să vii și acum. 

Rosie fu surprinsă. Se aștepta să fie nevoie de muncă de 
convingere, să îl roage şi să îl implore. Membrii familiei de 
Vincent erau vestiți pentru discreţia lor. 

- Serios? 

- Da. Cred că ar fi o surpriză frumoasă pentru ea, spuse 
el, uitându-se la ea peste umăr. Pari șocată. Te așteptai să te 
refuz? 

- Îmi pare rău! Cred că aşa mă aşteptam, spuse Rosie 
clipind încet. 

- Şi de ce, oare? întrebă el mirat. 

- Ei bine, fratele tău... 

Ea se întrerupse. 

- Dev? Nu îţi face griji în privinţa lui, spuse el. E puţin 
probabil să fie acasă. 

O cuprinse un sentiment ciudat, un amestec de uşurare 
și, în mod straniu, dezamăgire. Era spre binele ei să nu-l 
mai vadă niciodată pe Dev, aşa că nu înțelegea deloc 
dezamăgirea. 

Dar cui îi păsa? Pentru că, la naiba, avea să o vadă pe 
Nikki și avea să intre în conacul de Vincent, unul dintre 
cele mai bântuite locuri din toate timpurile. 


CAPITOLUL 8 


Chiar dacă Rosie nu l-ar fi urmat pe Gabe, ar fi știut cum 
să ajungă la conacul de Vincent datorită investigaţiilor pe 
care le făcuse. Nu spusese nimic despre asta, din moment 
ce o făcea să pară precum un hărțuitor ciudat, și se îndoia 
că Gabe ar fi apreciat interesul ei. 


Deja se simţea un pic precum un hărțuitor, unul ieftin, 
ținându-se cu mașina ei Corolla după mașina Porsche 
sofisticată a lui Gabe. Nu avea idee ce tip de Porche 
conducea, dar își imagina că valora mai mult decât ar fi ea 
vreodată dispusă să plătească pentru o mașină. 

Lance o sună chiar în timp ce încetinea şi intra pe 
drumul privat de acces. Lăsă ca apelul să fie preluat de 
mesageria vocală în timp ce înainta pe drumul șerpuit 
mărginit de stejari înalți. Tillandsia creştea din abundență, 
atârnând din copaci, creând un acoperiş care aproape că 
bloca soarele de toamnă. Era chiar foarte frumos și feeric, 
și, conştientizarea faptului că acești copaci şi acele plante 
fuseseră acolo cu mult înainte ca oamenii să revendice 
acest teritoriu te făcea să te simţi umil. 

Copacii se răriră şi în raza vizuală apărură coline verzi. 
Drumul continuă pentru încă aproape un kilometru și 
jumătate. Dădu și peste alți copaci de-a lungul lui. Rosie se 
simțea, în acest moment, ca și cum mergea într-un alt stat, 
dar, până la urmă, apăru o poartă imensă în faţa unei 
clădiri mici care semăna cu un punct de verificare. 

După ce trecu de poartă, văzu într-un final casa. 

- La naiba, Dumnezeule şi Sfântă Fecioară! şopti ea, 
apucând cu putere volanul în timp ce se aplecă în față. 

Nu erau poze cu casa de Vincent nicăieri pe internet, nici 
măcar vederi aeriene, ceea ce părea imposibil în vremurile 
astea, dar era adevărat. Așa că asta era prima dată când 
vedea acest loc. 

Părea la fel de mare precum Casa Albă! 

Partea centrală a structurii avea trei etaje, şi fiecare parte 
era flancată de mici anexe, care păreau a avea două etaje. 
Fiecare parte a clădirii era conectată de următoarea cu 
balcoane și pasaje de legătură la fiecare nivel. În timp ce se 
apropia, putu vedea ventilatoarele care se învârteau în 
tavan. 

Coloane groase înconjurau fațada casei şi continuau de-a 
lungul întregii clădiri. Obloanele erau mari și negre, ferigi 
dese atârnau de balustradele din fier forjat de la nivelurile 
superioare și întreaga casă era acoperită de lujeri de vie. 

Asta nu era normal, pentru a nu spune mai multe. 

Unele dintre casele mai vechi din zonă aveau probleme 
din cauza lujerilor şi a iederii, dar o casă precum aceasta, 
acoperită în întregime? Unde proprietarii aveau mijloacele 
necesare pentru a păstra clădirea curată? 


Rosie trebuia să nu se mai holbeze la casă și să fie atentă, 
pentru că Gabe se îndrepta spre aripa din stânga și ea risca 
să intre cu mașina direct pe uşa din faţă. 

Îl urmă spre o clădire separată, despre care își dădu 
seama că era garajul - un garaj îndeajuns de mare pentru 
cel puţin zece mașini. Câte maşini aveau acești oameni? 

Gabe nu parcă pe unul dintre locuri, ci se opri în faţă, şi 
aşa făcu şi Rosie, trăgând mașina lângă a lui. Îşi înșfăcă 
telefonul, îl băgă într-unul dintre buzunarele pantalonilor, 
luă geanta de pe scaunul de lângă ea şi ieși. 

Gabe deja o aştepta în spatele mașinii ei Corolla, cu 
geanta cu haine în mână și cu ochelarii de soare argintii 
acoperindu-i ochii. Își strânsese părul la spate, firele negre 
de păr fiind bine prinse la baza gâtului. 

- Urmează-mă! 

- Ce este cu toată iedera? întrebă Rosie, grăbindu-se să-l 
prindă din urmă. 

- Ştii, asta este o întrebare foarte bună. Traversă aleea și 
apoi păşi pe veranda care se întindea de-a lungul casei. 
Vine din grădina de trandafiri din spate și s-a împrăștiat 
fără a mai putea fi controlată. Lawrence - tatăl nostru? 
Obișnuia să taie lujerii în fiecare an, dar creşteau la loc, și 
încă foarte repede. Ciudat, nu-i așa? 

- Da, spuse ea în timp ce se uita cum lujerii se cățărau pe 
exteriorul casei. Asta este foarte ciudat. 

Gabe rânji în timp ce începu să urce treptele acoperite de 
afară. 

- Uneori, mă întreb dacă lujerii încearcă să sufoce casa. 

Fa ridică din sprâncene. Existaseră cazuri de evenimente 
anormale și stranii legate de vegetaţii în locuri cu activitate 
paranormală crescută. Îi veni în minte pădurea Hoia Baciu, 
unde era un cerc inexplicabil unde nu creștea nimic şi unde 
se înregistraseră o mulțime de experiențe paranormale, dar 
nu văzuse niciodată ceva de genul acesta. 

- Aceasta este intrarea mea personală, spuse Gabe în 
timp ce ocolea al doilea rând de trepte. Cea a lui Lucian 
este în aripa din dreapta, dar se mută, iar a lui Dev este 
acolo, spuse el arătând în sus cu bărbia. 

Dintr-un motiv prostesc, ei i se strânse stomacul la 
menționarea numelui lui Devlin. Pășiră pe terasa largă de 
la cel de-al doilea nivel. Rosie îl urmă pe după colț şi apoi 
văzu o mai multe scaune confortabile aliniate. Era acolo și 
o carte închisă, una care părea un vechi roman istoric de 


dragoste, judecând după rochia frumoasă pe care o purta 
modelul de pe copertă. Cartea era la capătul mesei din 
răchită. ledera ajunsese până la acest etaj, întinzându-se de- 
a lungul pereţilor și chiar învârtindu-se în jurul picioarelor 
scaunelor. Când se uită spre acoperiș, nu fu surprinsă să 
vadă că și acesta era acoperit de iederă. Jos, era o piscină 
ovală imensă și... 

- Acela este un avion? întrebă ea. 

- Este al lui Dev, chicoti Gabe în timp ce deschidea ușa. 

- Are un avion? întrebă ea întorcându-se spre el. De ce 
ar avea nevoie de un avion? 

- Călătoreşte foarte mult în interesul companiei. 
Presupun că este mai ușor pentru el să aibă propriul avion 
privat, răspunse Gabe. Este foarte util atunci când vrei să te 
duci undeva din scurt. 

- Îmi dau seama. De fapt, asta era o minciună. Rosie nu 
își putea imagina cum era să se trezească într-o zi și să 
decidă dintr-odată să se ducă la Paris sau în Caraibe, să iasă 
din casă şi să se urce într-un avion privat. Era ca și cum 
creierul ei respingea pur și simplu ideea - și ea era o 
persoană destul de spontană. 

- Rosie? se auzi vocea lui Nikki de undeva din adâncul 
casei. Tu ești? 

Gabe se dădu laoparte, lăsând-o pe Rosie să intre în ceea 
ce clar nu era un dormitor obișnuit dintr-o casă. Era un 
apartament. 

Un apartament de trei ori mai mare decât al ei. 

Simţindu-se nelalocul ei, se uită la Nikki. 

- Surpriză? 

- Ce faci aici? întrebă Nikki, venind spre ea. 

- L-am ajutat pe Gabe să îţi aducă niște lucruri, zise ea şi 
își puse poșeta pe un scaun de lângă ușă. O întâmpină pe 
Nikki la jumătatea drumului, prinzându-i mâinile reci în 
ale ei. Am vrut să te văd, și el a zis că pot veni. 

- Serios? replică Nikki, şi ochiul nerănit se făcu mare, 
privind spre Gabe. 

- Nu am crezut că este o problemă, răspunse el. Voi duce 
lucrurile în dormitor. 

Nikki se holbă la el o clipă, apoi își îndreptă atenţia către 
Rosie. 

- Mă bucur să te văd! Sunt doar surprinsă. Nu prea le 
place să aibă musafiri. 


- Tu eşti surprinsă? chicoti Rosie. Eram pregătită să îl 
implor ca să pot veni să te văd, ba chiar să-ţi ţin hainele 
ostatice, dar nu a trebuit să duc muncă de convingere. 

- Asta este... uau! În regulă, spuse ea şi se uită spre locul 
pe unde Gabe se făcuse nevăzut. Stai jos? întrebă ea și, fără 
a mai aştepta un răspuns de la Rosie, o conduse spre 
canapea. Tocmai m-am trezit, așa că ai venit la fix. 

- Arăți mult mai bine. 

- Eşti așa o mincinoasă, dar îți mulțumesc. 

Nu era chiar o minciună. Umflăturile se mai retrăseseră, 
și ochiul stâng se deschidea un pic, dar, da, încă arăta 
destul de îngrozitor. 

- Cum te simţi? 

- Mult mai bine. Mă dor diverse, dar sunt în viață. 

- Cum merge treaba cu Gabe? șopti Rosie uitându-se 
spre hol. 

- Bine, cred, răspunse Nikki lăsându-se pe pernele 
groase. Adică, nu am vorbit despre nimic, dar... 

- Te-a instalat aici, în reşedinţa de Vincent, m-a căutat ca 
să se asigure că ia lucrurile potrivite şi chiar m-a lăsat să te 
vizitez, șopti din nou Rosie, amintindu-și ce îi spusese 
Devlin. Şi frat... 

- Vreți ceva de băut? strigă Gabe din hol. 

- Îţi spun mai târziu, zise Rosie, dezumflându-se. 

- În regulă, răspunse Nikki, uitându-se la ea. 

Chiar atunci, apăru Gabe, şi amândouă se hotărâră că 
aveau nevoie de o ceașcă de ceai îndulcit. Era ciudat să se 
afle în reședința familiei de Vincent și să fie servită cu ceai 
de către un de Vincent. Era atât de suprarealist, încât nici 
nu se gândi să pornească aparatul care înregistra 
fenomenele vocale, pe care îl avea mereu la ea. 

- Sunt surprinsă că nu ai nici un obiect din acela 
electronic portabil care măsoară chestii şi că nu iei notite, 
spuse Nikki intuind, probabil, la ce se gândea. 

- Un ce? întrebă Gabe, așezându-se pe un scaun de bar 
aflat în jurul insulei de bucătărie. 

- Un aparat de măsurat EMF. Detectează obiectele 
încărcate electric, precum cablurile electrice și fantomele. 

- Fantomele? repetă el. 

- Dap. Vezi tu, se presupune că, atunci când spiritele 
sunt prin preajmă, emit energie în aer, şi un aparat de 
măsurat va înregistra asta. 


- Chiar am văzut-o folosind unul, spuse Nikki 
încuviințând din cap, și a pornit dintr-odată, într-un loc 
unde nu erau în apropiere cabluri electrice sau surse de 
electricitate. 

Se referea la cimitirul acela vechi de lângă Tuscaloosa, 
unde o întâlnise pe Nikki, la Universitatea din Alabama. 

- Nu am un aparat de măsurat EMF cu mine, dar am 
reportofonul FVE. 

Gabe o privi cu interes în timp ce îşi propti picioarele pe 
marginea de jos a scaunului. Atunci, ea își dădu seama că el 
se descălțase. 

- Și ăsta ce face? 

Rânjind, ea se uită la Nikki și văzu că privirea i se 
înmuiase în timp ce se uita la Gabe. 

- Deci, FVE este acronimul pentru „fenomene vocale 
electronice“.  Reportofonul poate înregistra voci 
intenționate - voci pe care le auzi -, dar surprinde şi voci 
pe care nu le poţi auzi. De cele mai multe ori, înregistrează 
doar cuvinte sau fraze scurte, dar, dacă ai un loc cu multe 
fenomene vocale electronice, atunci ar fi bine să aduci o 
cutie pentru spirite. 

- Precum o placă Ouija? întrebă Gabe, coborându-şi 
ceaşca de cafea. 

- La naiba, nu, nu mă încurc cu prostiile alea, spuse 
Rosie aplecându-se în faţă. Uneori, spiritele au nevoie de 
energie pentru a comunica, și există dovezi că zgomotul alb 
care se aude pe frecvențele radio poate oferi energia 
necesară. O cutie pentru spirite oferă acea energie. 

- De ce nu foloseşti o placă Ouija? întrebă Gabe, și ea nu 
sesiză pic de judecată în tonul lui. Doar pură curiozitate. 
M-am gândit că vânătorii de fantome ar fi foarte interesaţi 
de asta. 

- Doar vânătorii de fantome cărora nu le pasă de ușile pe 
care le-ar putea deschide sau pe cine pot contacta, spuse 
Rosie, gândindu-se ce se întâmplase cu Sarah. Uneori, să fii 
medium era ca şi cum ai fi o placă Ouija umblătoare. Şi să 
nu mai spun că mama ar lua-o razna dacă aș umbla cu așa 
ceva, spuse ea. Făcu o pauză, uitându-se la Nikki. Aş putea 
să scot reportofonul, să văd dacă surprindem... 

- Nu. În nici un caz, spuse Gabe ridicând o mână. Nu 
vreau să știu ce ar putea spune sau nu fantomele. Prefer să 
mă prefac că totul legat de această casă este absolut normal. 


- Gabe și fraţii lui au această abilitate remarcabilă de a 
găsi o explicaţie pentru tot ce văd sau aud aici, interveni 
Nikki. 

- De parcă tu nu faci la fel, spuse Gabe râzând în timp ce 
Nikki se bosumflă. 

Rosie fu cuprinsă de bucurie. Gabe părea mult mai 
deschis la chestiile paranormale. Cel puţin, putea vorbi 
despre asta. 

- Deci, ce... 

- Un-oh, murmură Nikki, privind spre ușile de sticlă ale 
balconului. 

Rosie se uită şi ea și își simți pe dată stomacul în gât. 
Fiecare celulă din corpul ei păru să îngheţe în timp ce îl 
privea pe Devlin de Vincent deschizând ușa balconului și 
intrând în sufrageria lui Gabe. 

Fără să vrea, îl analiză cu privirea. Pantaloni negri 
mulați. Cămașă albă croită pe măsură, care îi scotea în 
evidență umerii și pieptul lat. Părul închis la culoare era 
perfect coafat, la fel ca înainte, nici un fir nefiind nelalocul 
lui, și era perfect bărbierit. 

Nu părea posibil. 

- Cineva nu ştie să bată la ușă, murmură Gabe. 

Devlin nu păru să-l audă pe fratele său și nici măcar să 
observe că mai era şi altcineva în încăpere, pentru că acei 
ochi uimitor de verzi erau aţintiți asupra ei. Se opri chiar la 
intrarea în sufragerie, lăsând ușa deschisă în urma lui. 

- Ce caută ea aici? 

Rosie se încordă, ca şi cum cineva i-ar fi tunat oțel prin 
șira spinării, şi se opri din a se mai uita la el. Spusese „ea“ 
ca şi cum ar fi fost un fel de boală venerică, ṣi asta era, ei 
bine, al naibii de insultător. 

- Am venit să fac scandal și să trezesc cine ştie ce 
demon. 

Nikki se îneacă cu ceea ce părea a fi un râset. 

Devlin se uită la ea, cu o expresie indescifrabilă. 

- Îmi vizitez prietena, spuse Rosie dându-și ochii peste 
cap. Atâta tot. 

- Chiar aşa? remarcă el. 

- Uh. Da? răspunse ea. 

- Bună, Dev, zise Gabe ridicând paharul în direcţia lui. 
Nu știi asta, Rosie, dar Dev are o abilitate ieșită din comun 
de a ști când ne vizitează cineva care nu este de-al casei. 
Făcu o pauză. Este destul de ciudat. 


- Oricât ar suna de interesant să ai o abilitate ieșită din 
comun, nu aşa am ştiut că era cineva străin aici, răspunse 
Devlin fără a-şi lua ochii de la ea. Maşina ei îmi stă în 
drum. 

- Aveţi locuri de parcare nominale? întrebă Rosie, 
simțind că o buşeşte râsul. La voi acasă? 

El miji ochii. 

- Îi place ca lucrurile să fie organizate, răspunse Gabe. 
Pentru orice, chiar și pentru maşina lui, îi place să aibă un 
loc — locul lui. 

- Pot răspunde şi singur, spuse Devlin sec și, în cele din 
urmă, se uită la fratele lui, iar ea simți că putea respira 
ușurată. Dar mulțumesc că ai vorbit pentru mine! 

- Cu plăcere, spuse Gabe şi luă o înghițitură. 

Dev se uită la fratele lui, şi apoi acea privire neobișnuit 
de intensă reveni la Rosie. 

- Dar nu ai parcat pe locul meu. De fapt, îmi blochezi 
accesul spre locul meu de parcare în garaj. 

Fa se uită din nou la el, blocată pentru un moment, 
întrebându-se dacă chiar vorbea serios. 

- Vrei să-mi mut maşina? 

- Ar fi fost foarte drăguţ din partea ta să spui asta când 
am zis că mașina ta îmi stă în drum, spuse el pe un ton 
neutru. 

Nikki se încordă lângă ea, în timp ce Gabe oftă. 

- Nu este nevoie să-ți muţi mașina, spuse Gabe. Dev este 
în regulă. 

Devlin o ţintui cu privirea, şi era o provocare în acea 
privire. 

- Stii ce? Îmi voi muta maşina, spuse ea înghițind o 
mulțime de cuvinte care ar fi făcut să fie dată afară din casă 
pentru totdeauna şi se ridică. 

- Rosie..., începu Nikki. 

- Nu, este în regulă, spuse Rosie zâmbind către prietena 
ei și apoi se întoarse spre Devlin, cu un zâmbet mare pe 
față în vreme ce se uita către el. Sunt mai mult decât 
bucuroasă să-mi mut mașina din calea lui. Până la urmă, 
nu vreau să se streseze din cauza asta. 

- Nu mă stresez din cauza asta, spuse el și se încruntă, 
urmărind-o cum se duce la poșetă. 

- Nu știu ce să zic în privinţa asta. Scotocind prin geantă, 
scoase cheile. Pari a fi la un loc de parcare ocupat distanţă 


de un atac de cord, și nu vreau să fiu responsabilă de așa 
ceva. 

Se mai auzi un chicotit înfundat, dar de data asta părea 
să vină dinspre Gabe. 

- Revin imediat, spuse ea către ei, ţinând cheile în mână. 

- OK, murmură Nikki. 

Ducându-se spre uși — uşi pe care le bloca Devlin -, se 
opri şi se uită la el. 

- Îmi permiti? 

El rămase neclintit o clipă și apoi încet, dinadins, păși în 
lateral. 

- Mulţumesc, amice. 

Trecând de el, îl bătu pe braţ și apoi ieși imediat. Pe cer 
apăruseră nori, şi în aer se simțea miros de ploaie. Venea o 
furtună, atât la propriu, cât şi la figurat. 

Pentru că, bineînţeles, Devlin era chiar lângă ea. Se uită 
la el peste umăr. 

- Mă urmărești pentru a te asigura că îmi mut mașina? 

- Nu te urmăresc, spuse el ridicând dintr-o sprânceană. 

- Așa pare, răspunse ea, uitându-se în altă parte. Sau te 
temi că o să-ţi distrug proprietatea? 

- Ar trebui să îmi fac griji? întrebă el ajungând-o din 
urmă și ținând cu ușurință pasul cu ritmul ei alert, care 
aproape că o lăsa fără aer. 

Rosie își dădu din nou ochii peste cap până ajunse la 
trepte şi începu să coboare. 

- Da. Foarte îngrijorat. Sunt un şof... Ajunse la capătul 
balconului şi văzu garajul imens de dedesubt și mașina care 
nu era acolo când venise ea. Rămase cu gura căscată. O 
camionetă? întrebă. 

- Asta pare să fie, spuse Devlin oprindu-se lângă ea. 

Un pic confuză, nu putea decât să se uite cu insistenţă. 
Parcată de cealaltă parte a maşinii ei Corolla era... o 
camionetă. Părea un Ford. Nici măcar nu unul nou. Fra 
negru și avea noroi uscat pe roți. Nu era un Porsche. Sau un 
Jaguar. Ori un Benz. Sau orice alt tip de mașină de lux care 
costa cât o casă în oraș. 

Bărbatul acesta avea un avion privat, dar conducea o 
camionetă? 

- Este ceva în neregulă cu o camionetă? întrebă el. 

Fa clipi şi clătină din cap. Nu era nimic în neregulă cu 
acea mașină, dar era ceva neașteptat. Nu conta. Alegerea 


lui, oricât de surprinzătoare era, nu conta. Întorcându-se, 
păși spre scări. 

- Nu te urmăresc, apropo, spuse el. După ce muţi 
mașina, va trebui să o mut pe a mea. 

Ei bine, asta avea sens... 

Ea icni când Dev se mișcă brusc. În secunda asta, era 
lângă ea, şi, în secunda următoare, bloca treptele de jos. Fa 
strânse balustrada acoperită de lujeri. 

- Cum aș putea să îmi mișc mașina dacă blochezi scara? 
Sau te aştepţi să fac un ocol prin toată casa pentru a ajunge 
jos? 

- Umbli adesea prin case? întrebă el uitându-se în ochii 
ei, chiar dacă era cu două trepte mai jos decât ea. 

- În fiecare zi. Aşa îmi fac exerciţiile. 

- Trebuie să fie interesant. 

- Chiar este interesant. 

El se aplecă dintr-odată în față, și Rosie trase adânc aer 
în piept, nefiind pregătită să îl aibă atât de aproape de ea. 
Imediat, se gândi la după-amiaza de sâmbătă. La el. La ea. 
Corpurile lor lipite unul de celălalt. Și el se gândea tot la 
asta? 

- Miroși precum..., începu el, ridicându-și genele negre. 

- Dacă spui ceva impertinent, cu siguranță te voi 
împinge pe scări. 

- Asta nu ar fi foarte drăguţ din partea ta, Rosie, spuse el, 
și albastrul din ochii lui deveni mai profund. 

Fa îşi ținu din nou respirația, pentru că era destul de 
sigură că fusese prima dată când îi rostise numele, și, cu 
vocea aia adâncă a lui, o făcu să simtă fiori în tot corpul. 

- Dar ce voiam să spun, înainte de a mă întrerupe într- 
un mod atât de nepoliticos, continuă Devlin. Miroși a 
vanilie și... 

Se opri, ca şi cum nu știa cum să identifice mirosul pe 
care îl simţea. 

- Zahăr. Zahăr brun, mai exact, spuse Rosie oftând. 
Lucrez la Pradines Praline, și de acolo m-am dus direct la 
Nikki pentru a-i lua haine curate. Probabil nu ai auzit 
niciodată despre acel loc. 

- Am auzit. Au niște praline extraordinare, spuse el 
înclinându-și capul într-o parte. Nu am știut că lucrezi 
acolo. 

- A fost o afacere de familie încă de la început și acum 
este patiseria părinţilor mei, spuse ea, surprinzând licărirea 


de uimire din ochii lui. Nu mi te imaginez mâncând 
praline. 

- Nu? replică el ridicând dintr-o sprânceană. 

- Mda, mi te imaginez mâncând legume crude, multă 
friptură fără grăsime şi sfeclă. 

- Sfeclă? 

- Nu asta mănâncă oamenii când sunt în permanenţă 
constipaţi? 

- Tocmai ai insinuat că sunt constipat? întrebă el uimit. 

- Asta ar explica atitudinea, nu-i aşa? 

- Atunci, ce ar explica-o pe a ta? 

- A mea nu are nici o legătură cu ce mănânc, ci este 
influențată de persoanele care se află în preajma mea, Dev. 

- Nimeni în afară de fraţii mei nu îmi spune Dev, zise el 
urcând o treaptă, înghesuind-o şi uitându-se la ea de sus 
acum. 

- Oh, îmi pare rău? Am nevoie de permisiunea ta pentru 
a folosi varianta scurtă a numelui tău? 

- Ar trebui. Până la urmă, aşa este politicos. 

Rosie nu se putu abtine. Își dădu ochii peste cap într-un 
fel foarte evident. 

- Cum ti s-ar părea să-ți spun Rose? 

- Chiar este un nume drăguţ, și nu m-ar deranja, spuse 
ea. Rosa ar fi mult mai potrivit, din moment ce numele 
meu este Rosalynn. 

- Rosalynn? Atât de sudic, șopti el într-un fel care o 
enervă. 

- În regulă, nu îţi voi spune Dev, Dev. 

- Tocmai ai făcut, asta, remarcă el sec. 

- Ce-ar fi să-ți spun Nesuferit? Sună mult mai potrivit. 

- Tocmai ai făcut asta. 

- Atunci, este perfect. Îţi voi... Telefonul îi sună în 
buzunar. Îl scoase şi văzu că era din nou Lance. Mă scuzi. 
Ridică mâna și îi făcu semn lui Dev să tacă în timp ce 
răspundea la telefon. Alo? 

Dev se uita la ea - nu, se uita cu gura căscată la ea. 

Fa se strâmbă auzindu-l pe Lance plângându-se: 

- Te-am sunat toată după-amiaza. Ce naiba ai făcut? Am 
veşti legate de familia Mendez. 

- Îmi pare rău, știu. Doar că am fost foarte ocupată azi, și 
acum nu este un moment bun. 

- S-a întâmplat ceva? întrebă Lance, cu îngrijorarea 
simţindu-i-se în voce. 


- Dacă nu era un moment bun, de ce ai răspuns la 
telefon? întrebă Devlin. 

- S-a auzi vocea unui tip? vru să știe Lance, chiar când 
Rosie îi făcu semn lui Devlin să tacă din gură. 

- Tocmai mi-ai zis să tac din gură? întrebară amândoi în 
acelaşi timp. 

- Nu ţi-am spus să taci din gură, Lance, spuse Rosie în 
timp ce strângea telefonul. Nu ţi-aş spune niciodată să taci 
din gură. Uite ce e, pot să te sun un pic mai târziu? Sunt în 
toiul unei dezbateri foarte importante cu Devlin de Vincent 
dacă pot sau nu să îi spun Nesuferit în loc de Dev. 

Devlin rămase cu gura căscată, şi, pentru o clipă, ea se 
gândi că avea să cadă pe spate. Șocul din ochii lui era prima 
reacție reală pe care o văzuse la el. 

- Devlin de Vincent - acel Devin de Vincent? se auzi 
vocea lui Lance, ca și cum și el mai avea puţin și cădea pe 
spate. 

- Da, spuse ea, întâlnind privirea uimită a lui Devlin. 
Acel Devlin de Vincent. Deci, pot, te rog, să te sun mai 
încolo? Nu cred că va dura mult, după cum probabil nu 
durează nimic mult în cazul lui. 

Devlin închise gura. 

- Oh, da. Sună-mă imediat ce poţi, spuse Lance cu vocea 
plină de confuzie. 

- Mulţumesc, dragule! zise Rosie terminând apelul şi 
vârând telefonul în buzunar. Eşti tot aici? Speram să o iei 
înainte şi să cobori. 

- Cine era la telefon? întrebă el. 

- Papa. Poţi, te rog, să te dai la o parte din calea mea, ca 
să îmi pot muta maşina înainte ca preţioasa ta camionetă să 
fie udată de vreun strop de ploaie, chiar dacă arată de parcă 
ar avea nevoie să fie spălată? 

- Nu, spuse el. 

- Nu? 

- Nu, repetă el, apoi se apropie. 

Nu erau la fel de aproape cum fuseseră duminică, dar ea 
putea vedea nuanțele de verde din ochii lui albaștri. 
Suficient de aproape încât, dacă trăgea îndeajuns de mult 
aer în piept, pieptul ei l-ar fi atins pe al lui, și știa că asta nu 
era bine, pentru că, oricât de îngrozitor ar fi fost, corpul ei 
dorea acea apropiere. Cu toate acestea, creierul ei nu era de 
acord cu corpul ei. Creierul ei lua serios în calcul 


consecințele pe care le-ar avea de îndurat dacă l-ar împinge 
ușor pe trepte. 

- Vreau să asculți tot ce spun, pentru că nu voi repeta, 
spuse el, cu o vocea atât de înceată, că abia îl auzi. Nu ar 
trebui să fiu nevoit să subliniez cât de nepoliticos este să 
răspunzi la telefon în mijlocul unei conversații, una în care 
o insulți pe cealaltă persoană, dar apoi să îmi spui să tac? 
Nici atunci când eram copil nu mi se spunea să tac. 

- Cred că există o prima dată pentru toate, spuse ea, cu 
inima bătându-i cu putere. 

- Nu mă asculti. Dacă ai fi făcut-o, nu ai mai fi vorbit. 

- Te ascult, spuse Rosie, mijind ochii. 

- Bine. Tăcerea trebuie să fie ceva nou pentru tine, 
continuă el și, când ea deschise gura, îi puse degetele peste 
buze. Fu atât de surprinsă de contact, încât chiar tăcu. Nu 
am terminat, Rosalynn. 

Oh, Dumnezeule! 

El își duse degetul sub bărbia ei, și atingerea era atât de 
ciudat de blândă în comparaţie cu linia încordată a 
maxilarului lui. Apoi, își înclină capul într-o parte, gura 
fiindu-i foarte aproape de a ei. 

Oh, Dumnezeule, urma să o sărute? 

Asta ar fi fost o întorsătură drastică a situaţiei, atât de 
drastică, încât ea rămase neclintită în timp ce simţi o 
durere puternică și ascuţită în sâni, care cobori în stomac și 
mai jos, mult mai jos. 

„Aşteaptă. Rosie cea rea. Rea. Rea. Rea.“ 

Nu voia ca el să o sărute. Era un nesimtit de primă clasă. 

Dar, da, sfârcurile ei erau tari, şi, da, ceva era în neregulă 
cu ea, Și, nu, nu o sărută. 

- Să mi se spună să tac din gură a fost o premieră pentru 
mine și Sigur nu se va repeta, spuse el, cu siguranţă 
nesărutând-o. Dar cel mai important? Insinuarea pe care ai 
făcut-o la telefon cum că nimic nu durează mult cu mine? 
Te pot asigura că nu este cazul. El își trecu degetele peste 
buzele ei, făcând-o să icnească. Durează mai mult decât 
sunt convins că poţi rezista tu, şi m-ai ruga să mă opresc şi 
totodată m-ai implora să continui. Te pot asigura, nimeni 
nu ti-ar trage-o vreodată mai tare şi mai mult. 

Oh! 

Dumnezeule! 

Rosie chiar rămăsese fără cuvinte. Cu adevărat șocată și 
amuţită, în timp ce corpul ei și mintea erau într-un 


adevărat conflict. Mintea îi spunea să se simtă jignită, genul 
de jignire care să o facă să-l lovească între picioare, și 
corpul ei se topise, de parcă prin vene îi curgea lavă 
încinsă, aducând la viaţă un foc — o nevoie pe care nu o mai 
experimentase înainte, nici măcar cu lan. 

Devlin îşi trecu din nou degetul peste buza ei de jos, 
trăgând de ea înainte de a-şi cobori mâna. 

- Dar asta, draga mea, este ceva ce nu vei avea niciodată 
onoarea să experimentezi cu mine, pentru că doar ideea de 
a mă culca cu tine mă face să râd. 

Cuvintele lui o făcură să se simtă de parcă ar fi fost 
stropită cu o găleată cu apă rece. Focul fu stins într-o 
clipită. Ceea ce spusese... era... incredibil. Nimeni, 
niciodată în viaţa ei, nu vorbise aşa cu ea. Niciodată. Simti 
în gât un nod îngrozitor de emoţii. Cuvintele lui o durură 
mai mult decât ar fi trebuit, probabil pentru că se apropia 
acea perioadă a lunii şi era mult prea emotivă. 

Uitându-se în ochii ei mari de uimire, el se întoarse și 
plecă. 

- Acum, te poţi duce să-ți muţi maşina. 

O mie de cuvinte de ripostă îi veniră în minte. Îi putea 
spune vorbe care l-ar fi făcut să pară mic în comparaţie cu 
ea, dar... nu merita. Nu merita nici măcar din impertinenţa 
sau din timpul ei. 

Nu merita nimic. 

Dar asta nu însemna că nu avea să-i răspundă, pentru că 
nu era genul de femeie care să lase un bărbat să îi vorbească 
așa. 

Înghiţind nodul din gât, ea se uită în ochii lui, cu flăcări 
in privire. 

- Cred că ai greşit. Cred că ai vrut să spui că a te culca cu 
mine este o onoare pe care nu o vei merita vreodată şi de 
aceea nu se va întâmpla niciodată, Dev. 

Ceva îi lumină faţa, ceva ce arăta destul de mult a 
respect - un respect nesigur, dar ea nu dădea nici două 
cepe degerate pe ceea ce simţea sau gândea Devlin de 
Vincent. 

Trecând pe lângă el, cobori treptele fără a se uita în urmă 
şi fără a mai spune ceva. 

Era în multe feluri. Uşor țăcănită. Clar un pic ciudată. 
Uneori, iresponsabilă şi probabil bea prea mult vin și 
mânca mult prea multe dulciuri, dar nu se făcuse niciodată 
preş în faţa bărbaţilor şi clar nu avea să înceapă acum. 


CAPITOLUL 9 


- Ce naiba făceai cu de Vincent? 

Asta fu prima întrebare pe care Lance i-o adresă lui 
Rosie când se întâlni cu ea acasă la Jilly. Stătea pe terasă, 
așteptând-o. 

Lance era cu câțiva ani mai mare, cu o claie de păr 
castaniu, ochi mari căprui și față de copil. Bărbatul probabil 
ar arăta de douăzeci de ani şi la patruzeci şi chiar era un tip 
de treabă. 

Un bărbat bun care trecuse prin multe după ce se 
întorsese acasă din Afganistan. Nu era un subiect despre 
care vorbea des, dar Rosie ştia că făcuse ceva în spatele 
liniilor de urgente medicale când fusese în armată. Știind 
asta, se gândi că el văzuse lucruri pe care nimeni nu ar 
trebui să le vadă. 

Iubita pe care o avea de câţiva ani părea să se fi încurcat 
cu altcineva fără să-i spună. Nu îi fusese chiar ușor să se 
adapteze la viaţa de civil, iar să-și găsească de lucru fusese 
și mai greu. Având în vedere tot ce experimentase în 
străinătate și viața care părea să fi mers înainte fără el când 
revenise acasă, pornise greu la început. 

Dar Lance era dovada rezilienței umane. Fusese lovit de 
câteva ori, dar se ridicase, şi iată-l. 

Rosie îşi aranjă bareta genţii în timp ce urca uşor 
treptele. 

- Ţi-o aminteşti pe Nikki, corect? Prietena mea de la 
Universitatea din Alabama? Se întâlnește cu unul dintre 
frați - Gabriel. Era la ei acasă, și m-am dus să o vizitez, 
spuse ea, evitând să ofere detalii, pentru că nu se prea știa 
că Nikki fusese implicată în povestea cu Parker. Nu că nu ar 
fi avut încredere în Lance. Nu era însă povestea ei de 
împărtăşit. Şi Devlin era acolo, adăugă. Este un... nesuferit, 
aşa că m-am certat cu el. 

- OK, înainte de toate, nu îmi vine să cred că ai fost în 
casa familiei de Vincent, spuse Lance ridicând din 
sprâncenele roşcate. Și apoi, te-ai certat cu Devlin de 
Vincent. 


Rosie ridică din umeri ca și cum nu îi păsa, dar se simţi 
că era un gest forțat. Oricât de prostesc părea, pentru că 
Devlin era practic un necunoscut pentru ea, chiar îi păsa, 
fiindcă nu își putea imagina cum şi de ce cineva putea fi 
atât de nesuferit aparent fără motiv. Bineînţeles, nici ea nu 
fusese foarte drăguță cu el când venise la ea acasă, dar el se 
purtase de parcă nu o cunoştea și fusese nepoliticos cu ea 
din momentul în care intrase pe ușă. Bărbatul pe care îl 
întâlnise în cimitir, deși distant, fusese politicos. Nu acela 
era Devlin pe care îl văzuse, între timp, de două ori. 

Era ca și cum voia ca oamenii să-l urască. 

- Ba să crezi! spuse ea, alungând din minte gândurile 
despre Devlin, în timp ce bareta genţii începu din nou să-i 
alunece de pe umăr. 

- Cum era casa? întrebă el, şi Rosie ştiu la ce se referea. 

La fel ca ea, Lance știa totul despre legendele și zvonurile 
legate de casa familiei de Vincent. 

- Nu am apucat să văd mare lucru, dar era ceva foarte 
ciudat. Îi spuse despre iedera care creştea peste tot. Nu am 
văzut nimic asemănător în viața mea. 

- Peste tot? întrebă el, și i se văzu interesul în ochii 
căprui. 

- Peste toată faţada exterioară, confirmă ea. 

- La naiba, asta este o nebunie! exclamă Lance trecându- 
și mâna prin părul ondulat și ciufulit. Deci, crezi că ne poţi 
facilita accesul în casă? Sau ar putea Nikki? 

- Mda, asta nu se va întâmpla, spuse Rosie râzând ușor. 

- De ce nu? întrebă el încruntându-se. 

Fa prinse geanta chiar înainte de a-i pica de pe umăr. 
Dumnezeule, ura această geantă, cu baretele ei scurte, dar, 
la naiba, fața făcută din bucăţi de material era așa drăguță. 

- În afară de faptul că familia de Vincent este renumită 
pentru cât e de retrasă, sunt foarte sigură că Devlin mă 
urăște. 

- Te urăște? Cum ar putea cineva să te urască? întrebă el, 
ridicându-se în timp ce ea ajunse la ultima treaptă, și o 
îmbrățişă. Eşti dată naibii! 

- Stiu, spuse Rosie râzând uşor. Nu voia să mai petreacă 
nici o clipă gândindu-se la Devlin. Deci, care este vestea 
cea nouă despre familia Mendez? 

- O să o las pe Jully să îţi dea detaliile, spuse el luându-și 
braţele de pe umerii ei. 


Jilly era în sufrageria îngustă, vorbind la telefon cu iubita 
ei, judecând după cearta potolită care se auzea și după 
modul în care se plimba prin fața teancului nesigur de 
cărți. Se certau în legătură cu orice, şi singurul lucru asupra 
căruia erau de acord era faptul că nu exista nimeni 
altcineva pentru ele. Erau complet diferite, de la modul în 
care arătau şi se îmbrăcau şi până la faptul că Jilly era 
vegetariană, iar Liz se considera o carnivoră cunoscătoare. 

Dar Rosie nu credea că mai cunoștea alți doi oameni 
care să se iubească mai mult ca ele. 

Se trânti în vechiul fotoliu, în timp ce Jilly se întoarse, 
făcându-i semn cu mâna liberă. 

- Ştii că te iubesc, iubito, dar trebuie să închid. Rosie şi 
Lance sunt aici - da. Jilly își dădu ochii peste cap. Liz vă 
salută. 

- Bună, răspunse Rosie, râzând la Lance. Lucrează? 

- Da. Va veni aici curând. Poftim? Jilly se duse şi își luă 
paharul cu vin. Liz va veni în patruzeci de minute. Închid. 
Urmă o pauză, și trăsăturile feței i se îmblânziră. Ştii că îmi 
este dor de tine. Mereu îmi este dor de tine! Acum, taci din 
gură și întoarce-te la treabă, ca să poţi pleca la timp măcar 
o dată. Vreţi ceva de băut? Nu? Perfect, spuse Jilly în timp 
ce își aruncă telefonul pe canapea, unde ateriză pe o 
cuvertură pufoasă din pluș. Mă bucur să văd că încă 
trăieşti, Rosie. 

- Am ratat câteva apeluri şi ați crezut că am murit? 
întrebă Rosie ridicând dintr-o sprânceană. 

- Suntem în New Orleans, răspunse ea și își dădu după 
ureche părul închis la culoare. Orice este posibil. 

- Exagerezi un pic, comentă Rosie. 

- Va trebui să fiu de acord cu Rosie, interveni Lance, care 
stătea pe brațul fotoliului ei. 

- Bineînţeles că ești de acord cu ea. O iubești, spuse Jilly 
zâmbind dulce. 

Rosie se încordă, în timp ce Lance se întoarse cu spatele 
la ea. 

- În orice caz, spuse Jilly ignorându-l, chiar am vorbit cu 
Preston Mendez, şi, așa cum ne-a cerut, nu i-am arătat încă 
soției lui ce am surprins pe cameră. 

Preston ceruse să aprobe tot ce surprindeam pe cameră 
înainte de a-i arăta soţiei lui, și echipa lor respectase asta, 
chiar dacă Rosie credea că Maureen trebuia să ştie. 


Înțelesese că bărbatul nu voia să-și supere soția, dar până la 
urmă trebuia să vadă filmarea. 

- Nu mai trebuie să spun, a părut destul de deranjat de 
ceea ce a fost surprins în filmare sâmbătă seara, continuă 
ea, luând o gură de vin. Nu a auzit lovitura, dar s-a trezit 
când copilul a început să plângă. 

- Ne va lăsa să stăm peste noapte acolo? întrebă Lance. 

- Încă discută despre asta cu soția lui, spuse Jilly, dar 
cred că ne vor lăsa. I-am explicat de un milion de ori cum 
de am putea să strângem mai multe dovezi dacă am putea 
rămâne peste noapte. 

- Între timp, ar trebui să ne lase cel puţin să instalăm 
niște reportofoane EVP în casă, sugeră Rosie. 

- De acord. Dar oamenii sunt ciudaţi când vine vorba 
despre a avea în casă ceva care să le înregistreze discuţiile. 
Stii asta, spuse Jilly şi se aşeză pe canapea. Dar, copii, este 
timpul să vă spun ceva cu adevărat ciudat. Ceva ce am 
descoperit vorbind cu Preston mai devreme, și fie este o 
coincidenţă bizară, fie e soarta. 

- Ai idee despre ce vorbește? întrebă Rosie uitându-se la 
Lance. 

- Nu prea. 

- Nu ştie, dar, când a venit, mai devreme, a spus că erai 
cu un de Vincent când te-a sunat. Este adevărat? 

Jilly practic tremura de entuziasm - sau poate că băuse 
una dintre băuturile acelea energizante. 

Se încruntă în timp ce expiră prelung. Ultima persoană 
la care voia să se gândească sau despre care voia să 
vorbească era un de Vincent. 

- Da, eram, dar ce legătură are asta cu orice? 

- Uite aici fie este o supercoincidenţă, fie lucrurile devin 
foarte ciudate, spuse Jilly râzând. După cum știi, familia 
Mendez nu a avut nici un fel de activitate în casă până când 
nu a sosit pe lume bebelușul. Am presupus, bineînţeles, că 
asta a fost cauza activităţii... 

- Da..., zise Rosie. 

- Dar am aflat că, atunci când bebelușul a fost adus 
acasă, casa de lângă ei, care fusese goală, a fost vândută 
unui cuplu tânăr drăguţ. 

Rosie chiar nu avea idee unde voia Jilly să ajungă cu asta 
şi se întrebă dacă fumase iarbă înainte de a veni ea aici. 

- Casa de lângă ei a suferit un amplu proces de renovare 
care a durat luni întregi şi încă nu s-a terminat, explică Jilly, 


închinând cu paharul de vin, înainte de a-l pune pe măsuţa 
de cafea. Şi care este principalul lucru care agită fantomele? 

- Renovările, răspunse Lance. 

- Corect, admise Jilly bătând din palme. 

Aplecându-se în față, Rosie îşi puse un picior peste altul. 

- În regulă. Au fost cazuri de renovări într-o casă care au 
dus la activități în altă casă. Și, dacă așa stau lucrurile, 
înseamnă că asta este o veste bună pentru familie. De 
obicei, lucrurile se calmează odată ce renovările sunt 
finalizate. 

- Sau spiritul se întoarce în casa din care a plecat, adăugă 
Lance. 

- În orice caz, ce legătură are asta cu familia de Vincent? 
întrebă Rosie. 

- Cine crezi că a cumpărat casa de lângă cea a familiei 
Mendez? răspunse Jilly muşcându-şi buza de jos în timp ce 
se uita la ei. Lucian de Vincent. 

Rosie rămase cu gura căscată. 

- Poftim? întrebă Lance, înlemnit. 

- Dap, spuse Jilly şi încuviinţă din cap. Preston s-a 
întâlnit cu el în weekend. S-a întâmplat să fie afară, în 
grădină, când Lucian și iubita lui au venit să verifice stadiul 
renovărilor. Acum, spuneţi-mi voi mie, este asta doar o 
coincidență bizară ca o persoană care se întâmplă să 
locuiască în casa considerată cea mai bântuită din Statele 
Unite să se mute lângă familia care a raportat activităţi 
ciudate în casa ei în aceeași perioadă? 

Rosie rămase fără cuvinte. 

- Fantomele pot urmări uneori oamenii - ştii, să fie o 
persoană bântuită în loc de casa ori proprietatea, dar..., 
începu Lance, trecându-și mâna prin păr. Dar, Doamne, ce 
lume mică! 

- Şi, cum pare că ai devenit prietenă la cataramă cu un 
de Vincent, spuse Jilly rânjind și uitându-se la Rosie, care 
dădu să corecteze groaznica presupunere pe care o făcuse 
Jilly, însă aceasta continuă: Trebuie să ne introduci în casa 
de lângă cea a familiei Mendez. 

- Mda, asta nu se va întâmpla, spuse Rosie, revenindu-şi 
din uimire. 

- Sunt dispusă să pariez pe întreaga mea ediție princeps 
cu autograf a seriei „Amurg“ că asta se va întâmpla, spuse 
Jilly râzând demonic. 


- Eşti un nesimtit, știi asta? 

Dev își ridică privirea de la computerul său spre locul în 
care stătea Gabe. Era târziu, aproape de miezul nopții, şi 
coloanele de numere - depozite în bănci din China, Rusia 
și Uzbekistan - îi dădeau o afurisită de durere de cap. 
Depozite în bănci din ţări în care Dev ştia al naibii de bine 
că nu făceau îndeajuns de multe afaceri pentru a asigura 
depozite de sume cu șapte cifre. 

Contabilul care analizase fraudele financiare avusese 
nevoie de luni de zile pentru a scoate la lumină o serie de 
conturi false și transferuri și toată informaţia falsă pusă la 
dispoziție de unii dintre avocaţii lui Lawrence și de către 
consilierii lui financiari, apoi să caute să vadă de unde 
plecaseră iniţial depozitele, şi aceste bănci confirmau cele 
mai sumbre suspiciuni ale lui Dev. 

Așa că, pentru moment, chiar nu avea răbdarea necesară 
pentru orice voia Gabe să discute cu el. 

- Nu sunt foarte sigur la ce te referi, dar nu prea am chef 
de această discuţie, spuse Dev în timp ce ascunse tabelele, 
înainte de a se lăsa pe spate în scaunul său. 

- Niciodată nu ai chef de nimic, comentă Gabe 
plimbându-se prin birou şi îşi puse mâinile pe spătarul 
celor două scaune aflate în fața biroului lui Dev. Dar îţi voi 
reaminti. 

- Bineînţeles. 

- Felul în care ai vorbit cu prietena lui Nikki azi? spuse 
Gabe strângând din dinți. A fost inacceptabil. 

- Inacceptabil pentru cine? întrebă Dev, enervându-se. 

- Pentru orice ființă umană decentă, răspunse Gabe. Ai 
făcut-o să-și mute mașina, şi pentru ce? De obicei, nu îţi 
pasă dacă îţi parchezi camioneta în afara garajului. 

Asta nu era chiar neadevărat, și, adevărul fie spus, Dev 
nu era sigur de ce îi ceruse lui Rosie să-și mute maşina. 
Cererea fusese... imatură și stupidă. Chiar și el putea 
recunoaşte asta în sinea lui. O făcuse pentru că ştia... ştia că 
ar enerva-o şi, dintr-un motiv anume, voia să facă asta. 

- Ai așteptat până la miezul nopţii pentru a avea această 
conversație? 

- Am așteptat până a adormit Nikki și m-am asigurat că 
nu are iar vreun coșmar, zise Gabe împingând scaunele. 
Acum, Nikki are nevoie să fie înconjurată de prietenii ei, de 
familie şi de oameni cărora le pasă de ea. Și, dacă asta 


presupune ca Rosie să vină să o viziteze, trebuie să treci 
naibii peste asta. 

- Nu îmi pasă dacă Rosie vine să o viziteze, răspunse 
Dev. 

- Serios? Nu îţi pasă? Sigur nu aşa a părut. Din 
momentul în care ai ştiut că era cineva aici, ai făcut-o să se 
simtă la fel de binevenită precum o pisică într-o cameră 
plină de câini. 

Contrar a ceea ce credea fratele lui, nu avea un al şaselea 
simţ care îi spunea atunci când veneau musafiri şi nici nu 
pierduse timpul gândindu-se la ceea ce făceau aceştia când 
erau aici. Atâta timp cât musafirii fraților lui nu umblau de 
colo-colo şi se fereau naibii din calea lui, puţin îi păsa. 

Îşi cobori privirea la paharul de bourbon de pe birou. 
Gabe habar nu avea cât de nesimtit fusese cu Rosie. La 
naiba! Chiar și Dev simţi o urmă de... vină. Şi totuși, femeia 
aia îi apăsa toate butoanele - butoane de care nici nu fusese 
conștient —, dar fusese irațional şi crud cu ea. Ce îi 
spusese... 

Nu numai că nu fusese necesar, dar era şi o minciună. 

Nu partea în care spusese că l-ar implora deopotrivă să 
se oprească şi să continue. Sau partea în care o asigurase că 
nimeni nu ar face sex cu ea mai tare şi mai mult. Asta era 
adevărat. Însă faptul că numai ideea de a se culca cu ea îl 
făcea să râdă era o minciună. 

Nu era nimic amuzant în legătură cu asta, și se gândise 
mult la acest lucru de sâmbătă dimineața. Deşi era deja 
convins că ea... Expirând cu putere, Dev ridică paharul de 
bourbon şi luă o înghițitură. Rosie ar fi ca nimeni altcineva. 
Deja ştia asta. 

- Mai e ceva despre care voiai să vorbim? întrebă el, 
ridicând privirea către Gabe. 

- Ce naiba ţi-a făcut bărbatul ăla? ripostă fratele lui după 
un moment de linişte. 

- Care bărbat? întrebă Dev fără a schița măcar o mișcare 
a mușchilor. 

- Nu juca jocul ăla! cu mine. Ştii bine că mă refer la 
Lawrence. Ce naiba ţi-a făcut de ai devenit atât de jalnic? 

Pentru un moment, nu îi veni să creadă că fratele lui îl 
întrebase asta, dar apoi își aminti că Gabe nu știa. Nici 
Lucian. Se uită ţintă la fratele lui, dorindu-și să se întoarcă 
la Nikki. Nu pentru că voia ca Gabe să dispară naibii din 


fața lui. Ci pentru că nu voia ca fratele lui să dezgroape 
secrete recente. 

- Ce ţi-a făcut, Dev? insistă Gabe, care nu pleca. Nu încă. 
Trebuie să știu, căci, cu fiecare zi care trece, devii din ce în 
ce mai mult ca el, şi asta mă înspăimântă. 

Dev strânse din dinţi, și mâna dreaptă i se încordă pe 
pahar. Nu putea nici măcar să vorbească. 

Gabe îl privi pentru un moment ce părea nesfârșit, apoi 
scoase un râset scurt şi aspru, clătinând din cap. 

- Nu contează. Noapte bună, Dev! 

Dev rămase acolo, uitându-se la fratele lui cum ieşea din 
birou, închizând ușa în urma lui. Simţi paharul greu în 
mână în timp ce cuvintele lui Gabe îi sunau în minte: 
„Devii din ce în ce mai mult ca el“. Dev nu avea să devină 
niciodată Lawrence. Niciodată. 

Corpul lui Dev reacţionă de la sine. 

Ridicându-se, aruncă paharul de bourbon de-a lungul 
camerei. Se lovi de uşa închisă, făcându-se ţăndări. Băutura 
și sticla se împrăștiară pe podeaua de lemn masiv. El 
rămase locului, nemișcat, pentru câteva clipe şi apoi trase 
adânc, încet aer în piept. Își aranjă butonii cămășii și se 
aşeză, revenind cu atenţia la dovada lucrurilor în care 
fusese implicat Lawrence de Vincent. 


CAPITOLUL 10 


În după-amiaza următoare, Dev stătea în faţa ferestrei 
înalte până în tavan și se uita la oraş, mintea alergându-i în 
ceea ce simţea a fi o mie de direcţii, chiar dacă era la fel de 
neclintit precum clădirea în care se afla. 

Tocmai terminase o întâlnire cu reprezentanţi ai 
administrației oraşului cu privire la demararea planurilor 
proiectului pe care de Vincent Industrials îl finanța. Ceea 
ce începuse ca un nou birou se transformase într-un al 
afurisit de complex medical, dar facilitatea de ultimă 
generație însemna ca dr. Flores să păstreze discreţia de 


fiecare dată când familia lui avea nevoie de asistență 
medicală, și, pentru asta, nu exista preţ. 

Până la urmă, dacă nu ar fi fost discreţia dr. Flores, 
lumea ar fi putut descoperi cu uşurinţă că sora lui Madeline 
fusese în viaţă în ultimii zece ani, şi, dacă această 
informaţie se afla vreodată, aveau să apară multe întrebări. 
Unele la care Dev şi familia lui ar prefera să nu răspundă, 
având în vedere unde ar duce acele întrebări. 

Lumea nu trebuia să ştie că sora lui dispăruse de 
bunăvoie, că se culcase cu vărul lui și că fusese o criminală. 

Probabil asta era o trăsătură de familie. 

Îi sună telefonul, și se întoarse, mergând uşor către birou. 
Apăsă pe buton și răspunse. 

- Da? 

În difuzor se auzi vocea lui Derek Frain, asistentul lui. 

- Ross Haid a venit să vă vadă. Urmă o pauză, şi iritarea 
lui Derek fu evidentă în cele două cuvinte rostite: Din nou. 

Dev strânse din dinţi în timp ce se uita la telefon. 
Bărbatul fusese tenace când venea vorba despre familia de 
Vincent, fiind convins de implicarea acesteia în cine știe ce 
mare conspirație şi în afaceri dubioase. 

În mod ironic, Ross avea dreptate, dar nu căuta în locul 
potrivit. Ca de obicei. 

Însă Dev ştia că ceea ce îl mâna pe Ross era mult mai 
personal decât nevoia de a scrie o poveste despre familia de 
Vincent pe care să o citească toată lumea, și, spre deosebire 
de unchiul său şi de restul familiei, nu evita astfel de 
întâlniri, care deveneau foarte punctuale, cu Ross. 

- Invită-l înăuntru, spuse Dev. 

- Da, domnule. 

Nici nu apucă bine să se așeze la birou, că asistentul lui 
deschise ușa şi îl invită înăuntru pe jurnalistul de la 
Advocate. Derek nu trebui să întrebe dacă aveau nevoie de 
ceva. Închise pur și simplu uşa în urma lui, lăsându-l pe 
Dev singur cu jurnalistul. 

- Nu arăţi prea fericit acum, zise Ross și zâmbi, scoțând 
la iveală o dantură albă, dreaptă. 

- Sunt vreodată fericit când vii? replică el. 

Complet netemător, bărbatul mai tânăr păși în față. 

- M-am gândit că ai vrea să dai o declaraţie cu privire la 
ultima și destul de scandaloasa faptă a lui Parker 
Harrington. 


- Deja am dat o declaraţie, spuse Dev și se lăsă pe spate 
în scaunul său, așa cum sunt convins că bine știi. 

- Ah, da, dar m-am gândit că trebui să fie mai mult decât 
prostiile standard, mai ales având în vedere faptul că fratele 
femeii cu care eşti logodit a încercat să omoare pe cineva, 
iar Sabrina a fost dată dispărută, spuse Ross așezându-se pe 
scaunul din fața biroului. 

- Atunci, te-ai gândit prost, răspunse sec Dev. Şi Sabrina 
nu mai este logodnica mea. 

- Asta este interesant, spuse Ross, cu interes în ochi. 

- Nu chiar. Logodna s-a terminat acum mai bine de o 
lună. Spuse minciuna cu aceeași ușurință cu care ar fi spus 
adevărul, dar mereu avusese acest dar, nu-i așa? Acesta este 
un lucru pe care îl învățase de la Lawrence. Nu știai asta? 
continuă. Mă aşteptam ca un jurnalist cu talentul tău să fi 
aflat. 

- Ştii ce mi se pare şi mai interesant? ripostă Ross 
strângând din dinţi. Totala lipsă de informaţii cu privire la 
victima lui Parker. Este ca şi cum femeia aceasta nu există 
sau are legătură cu cineva sau cu o familie îndeajuns de 
puternică încât să facă această informaţie să nu apară în 
spațiul public, și ştii la cine mă duce gândul? La familia de 
Vincent. 

- Sau ar trebui să te facă să te gândești că, oricine o fi 
persoana din interior care îţi oferă informaţii despre 
investigaţiile poliției, îşi face, pentru prima oară, treaba și 
ascunde identitatea victimei. 

- Sunt convins că aşa stau lucrurile, spuse Ross rânjind 
cu superioritate, şi că nu are nici o legătură cu faptul că 
noului șef al poliţiei îi este teamă să nu pățească ce a păţit 
cel de dinaintea lui. 

- Să moară din cauza unei probleme cardiace? întrebă 
Dev ridicând dintr-o sprânceană. Sper că nu. 

- Da, spuse Ross zâmbind ușor. Sunt convins că a murit 
de cauze naturale, aşa cum sunt sigur că tatăl tău s-a 
spânzurat. 

- Ai o imaginaţie atât de bogată, Ross, spuse Dev, râzând 
cu superioritate. 

- Imaginaţie? Duc lipsă în acest sens. 

- Stii, chiar mă bucur că m-ai vizitat azi, spuse uitându- 
se la el, punându-și un picior peste altul şi împreunându-și 
degetele. 

- Serios? replică sec Ross. 


- Ce se întâmplă cu Rosie Herpin? 

- Rosie? Ce este cu ea? întrebă Ross mirat. 

- Tu, dintre toţi oamenii, o să faci pe modestul? spuse 
Dev uitându-se la el. Ce relaţie ai cu ea? 

- Relaţia mea? spuse Ross râzând. Nu este treaba ta. 

- Având în vedere că nu ai nici o problemă să te bagi în 
treburile mele, ar trebui să nu ai nici o problemă nici cu 
faptul că pun întrebări, răspunse Dev. Care este legătura ta 
cu ea? 

- De ce ai pune o asemenea întrebare? ceru Ross să afle 
după un moment lung de tăcere. 

- Crezi că nu ştiu că Rosie este cea care te-a prezentat lui 
Nikki? întrebă Dev ridicând dintr-o sprânceană. Prietenia 
ta cu Rosie este destul de convenabilă. 

- O cunosc pe Rosie de vreo doi ani, spuse Ross 
strângând din dinţi. Înainte de a ști cine era Nicolette 
Besson. 

- Serios? replică Dev, uitându-se la el. Dacă te foloseşti 
de ea pentru a obține informaţii, aşa cum ai încercat să faci 
cu Nikki, o pui într-o situaţie foarte proastă. Să sperăm că 
nu îi vei face asta unei persoane nevinovate. Asta dacă, 
bineînţeles, nu are legătură cu ceea ce pui tu la cale. 

- Voi face orice pentru a afla adevărul, zise Ross după un 
moment lung de pauză, și nările i se dilatară. 

- Așa va face şi Rosie? întrebă Dev. Este dispusă? 

- Văd că nu ajung nicăieri cu această conversaţie, spuse 
Ross cu superioritate, prinzându-se de braţele scaunului. 
Nu este nevoie să mă conduci. 

- Stai! zise Dev zâmbind când reporterul se opri. Mai am 
o întrebare pentru tine. Ceva despre care am fost curios. 

- Sunt numai urechi, răspunse Ross mirat. 

- Crezi că nu ştiu cine a fost prietena ta? întrebă Dev. 
Sau este. Din moment ce încă este considerată dispărută. 

Bărbatul se schimbă la faţă. Privirea i se ascuţi, la fel ca 
trăsăturile feței. Tot corpul i se încordă. 

- Ştiu de ce tot apari. Ştiu ce gândești și ce crezi despre 
familia mea şi despre implicarea ei, continuă Dev. Ba 
înțeleg şi de ce nu renunti. 

- Chiar înţelegi, Devlin? ripostă Ross strângând pumnii 
cu putere. 

- Înţeleg. 

Și înțelegea. Înţelegea în feluri în care spera ca Ross să nu 
aibă ghinionul să afle. 


- Atunci, trebuie să știi că nu voi renunța până când nu 
voi afla adevărul despre ce i s-a întâmplat, răspunse Ross. Și 
să nu îndrăznești să stai în fața mea și să-mi spui că nici 
unul dintre voi nu a avut legătură cu dispariţia ei. 

Dev tăcu în timp ce se uita la el. 

- În tot acest timp, nu mi-ai spus niciodată că știi, 
răspunse Ross cu un rânjet. De ce ai pomenit acum despre 
asta, Devlin? Mă apropii prea mult de adevăr? 

- Nu ai fost niciodată mai departe de adevăr, spuse Dev. 
Și, dacă vei continua pe acest drum, nu vei ajunge niciodată 
la el. 

- Mă ameninţi? întrebă Ross, enervându-se. 

- Este un sfat, răspunse Dev. Gratis. Şi un alt sfat? Nu îmi 
trimite o altă fotografie cu cuvintele „Știu adevărul“ scrise 
pe ea. Nu suntem într-un roman poliţist. 

- Şi cum ştii că am fost eu? 

- Pentru că nu sunt prost, Ross. 

- Du-te naibii! zise Ross ridicându-se. Habar nu ai ce 
știu. Habar nu ai cât de aproape sunt să vă demasc pe toți, 
nenorociţilor! 

- Să ne demaşti ca fiind ce? întrebă el, un pic curios. 

- Ceea ce sunteţi cu toţii, zise Ross. Nişte criminali! 


CAPITOLUL 11 


Costumul era... era, pur și simplu, spectaculos. 

Rosie se învârti şi se răsuci în fața oglinzii mari prinse de 
ușa de la baie. Nu avusese timp și nu probase rochia pentru 
a se asigura că era în regulă înainte de bal. Aşa că, iată-o 
vineri, în noaptea balului mascat, și ea abia ce o aprobase. 

Mulțumită tuturor sfinţilor, era potrivă - rochia se 
potrivea, în mod clar. 

Rosie găsise vechea rochie de mireasă într-un magazin 
de vechituri și, când o cumpărase, în toată splendoarea ei 
crem și ivoar, nu fusese sigură cum putea fi transformată 
într-o ținută adecvată, dar acum nu arăta deloc precum 
rochia de mireasă pe care o cumpărase. 


Un mic rânjet îi apăru încet pe față. Rochia era din 
mătase cu căptușeală de nailon, permițându-i croitoresei să 
o transforme. Era vopsită în roșu aprins, și detaliile cu 
mărgele de pe corsaj fuseseră scoase, vopsite în negru și 
folosite în jurul gulerului rochiei, al mânecilor largi și al 
tivului. Fără corsetul negru, corsajul ar fi fost larg, dar, cu 
acesta, sânii nu îi arătaseră niciodată mai bine și talia nu-i 
arătase nicicând mai subţire, şi nici măcar nu îl strânsese 
cât de mult se putea. 

Ştia că unele femei ar fi purtat pantalonași sau o jupă 
pentru a crea volumul specific perioadei pe care o 
reprezenta balul mascat, dar se hotări să nu poarte lenjeria 
grea și copleșitoare. Îi plăcea felul în care simţea rochia pe 
coapse şi pe şolduri. De ce să strice asta cu o lenjerie 
imensă? 

Dacă Devlin ar fi văzut-o în rochia asta, şi-ar fi înghiţit 
cuvintele şi apoi le-ar fi scuipat înapoi. Rosie zâmbi cu un 
aer de superioritate la imaginea din oglindă. Dar era puţin 
probabil să o vadă. Nu că ar fi vrut asta, dar nu se gândi 
nici o secundă că Devlin avea să fie la balul mascat. 
Costumele erau o cerinţă obligatorie, nu o excepţie, și nu 
și-l putea imagina purtând fie și doar o mască. Probabil 
dădea o mulțime de bani organizatorilor şi rezolva treaba. 

Rosie se întoarse, verifică spatele, apoi se roti. Zâmbetul 
îi crescu în timp ce îşi aranjă corsetul. 

- Arăţi minunat, draga mea, auzi o voce, în timp ce 
mărgelele perdelei zornăiră. 

Rosie îşi ridică privirea și o văzu pe mama ei zâmbind la 
ea în oglindă. Mama ei venise pe la ea după serviciu şi o 
ajutase să se îmbrace. Rosie nu semăna deloc cu mama sau 
cu sora ei. Bella avea aceiaşi ochi închişi la culoare şi piele 
măslinie, împreună cu silueta zveltă, graţioasă, care îi 
amintea lui Rosie de o balerină elegantă. 

„Zveltă“ și „graţioasă“ erau două cuvinte pe care nimeni 
în toate minţile nu le-ar fi folosit pentru a o descrie. Mai 
degrabă, robustă şi ciudată. 

Un văr mai în vârsta de-al ei obișnuia să o tachineze fără 
milă atunci când erau copii, susținând că fusese găsită pe 
malul râului, și, pentru că era tânără și prostuţă, se dusese 
direct la mama ei, plângând isteric, pentru că era convinsă 
că fusese un copil nedorit găsit pe malul râului sau furat. 

Atunci fusese, probabil, prima și clar nu ultima dată 
când părinţii ei se întrebaseră cât de credulă era, dar 


copiii - chiar și din familie - puteau fi atât de al naibii de 
răutăcioși. 

Abia când Rosie se făcuse mai mare începuse să mai 
semene cu tatăl ei. Dar toate cele trei femei din familia 
Pradine aveau părul bunicii. Bucle mari, voluminoase, într- 
un amestec de castaniu și maroniu; Rosie care avea părul 
într-un castaniu mai închis şi pistruii tatălui ei. Erau foarte 
puţin vizibili, cu atât mai puţin când se machia, dar erau 
acolo, dovedind că genele erau ciudate. 

- Mulţumesc, mamă! 

Mama ei se uită la rochie, în timp ce se așeză în fotoliul 
mare, în stil Victorian, cu perne de un verde smarald, pe 
care Rosie îl pusese în colț, lângă uşile balconului. 

- Nu îmi vine să cred că a fost o rochie de mireasă. 

- Stiu, nu? Se întoarse de la oglindă și merse spre dulap. 
Luă masca. Nu crezi că este prea simplă, nu? 

- Draga mea, cu rochia asta, ai putea şi doar să-ți pictezi 
o mască. 

Rosie râse. Masca era una ieftină, cumpărată de la un 
magazin de suvenire. Era roşie cu dantelă neagră pe 
margine, simplă în comparaţie cu cele decorate cu pene și 
bijuterii. 

- M-ai văzut încercând să desenez un om? Sub nici o 
formă nu voi picta o mască. 

Mama ei îşi puse un picior peste celălalt. Se oprise la 
Rosie imediat ce terminase treaba la patiserie, dar nu avea 
nici urmă de făină pe ea. Când Rosie pleca de acolo, arăta 
de parcă s-ar fi tăvălit în făină. 

- Îţi lași părul desfăcut? 

Rosie încuviință din cap. Își făcuse cărare pe mijloc, şi, 
atâta timp cât umiditatea era în limite rezonabile, buclele 
nu aveau să arate ca o mare minge de cârlionți. 

- Ştiu că, probabil, toată lumea va avea părul prins, dar, 
orice i-aş face, ar arăta minunat când plec de aici, ca apoi să 
arate de parcă un porc spinos a murit în părul meu. 

- Exagerezi un pic, replică mama ei. Cu toate acestea, 
îmi place cum îţi stă cu el desfăcut. Te face să arăţi sexy. 

- Aş putea muri fericită dacă nu mi-ai mai zice că sunt 
sexy, mamă. 

Mama ei își dădu ochii peste cap. 

- Sarah vine aici sau... 

- Mă întâlnesc cu ea la casă. 


- Deci, ai şi alte planuri weekendul acesta în afară de bal? 
întrebă mama ei după o pauză. 

- Nu chiar, zise ea clătinând din cap, punând masca pe 
măsuța de toaletă. 

Asta se putea schimba dacă Jilly reușea să convingă 
familia Mendez să îi lase să facă o investigaţie mai de 
durată. Nu mai fusese surprinsă nici un fel de activitate pe 
camera de filmat, și, chiar acum, Jilly încerca și să-i 
convingă pe cei doi soți să permită echipei NOPE să o 
aducă pe Sarah să vadă dacă putea comunica, dar ezitau să 
facă asta, ceea ce li se părea ciudat atât ei, cât și lui Lance, 
însă oamenii erau ciudaţi, chiar și cei normali care credeau 
că aveau casa bântuită. 

Bineînţeles, Jilly era acum convinsă că activitatea venea 
de la casa cumpărată de Lucian și, după părerea ei, asta 
explica de ce erau pauze lungi în activitate. Încă o bătea la 
cap pe Rosie să obţină acces la casă. Chiar azi, îi lăsase un 
mesaj atât de lung, încât se întrerupsese atunci când ajunse 
la cel de-al zecelea motiv pentru care Rosie trebuia să-l 
roage pe unul dintre membrii familiei de Vincent sau pe 
Nikki să intervină. 

- Este perfect, spuse mama ei. 

- De ce este perfect? întrebă ea, mijind ochii către mama 
ei, în timp ce își îndreptă corsetul. 

Mama ei zâmbi, şi era acel zâmbet pe care Rosie îl știa 
mult prea bine. Era mult prea nerăbdător, prea binevoitor, 
şi se vedea o strălucire aparte în ochii ei căprui. Rosie își 
adună curajul pentru ce urma. 

- Ei bine, este un tip pe care cred că ai fi încântată să-l 
cunoşti, spuse mama ei. 

Rosie deschise gura să spună ceva, în timp ce degetele îi 
încremeniră pe marginea de jos a corsetului. 

- Este prieten cu Adrian, continuă mama ei. Adrian era 
soțul surorii ei. Este terapeut pulmonar, divorțat, dar nu de 
curând. Conform celor spuse de Bella, este foarte... 

- Mamă, o întrerupse Rosie. 

- Ce e? zise ea cu o privire perfect inocentă. Doar îţi 
spun că este un bărbat care sunt aproape sigură că este liber 
în acest weekend şi căruia i-ar plăcea să te cunoască. 

- Te rog, spune-mi că nu m-ai scos din nou la mezat. 

- Nu aș face niciodată așa ceva. Oftatul ei de revoltă nu 
avu mare efect, având în vedere faptul că mama ei nu doar 
O dată, ci de trei ori îi aranjase întâlniri fără ştirea ei. 


- Faptul că îţi aranjez o întâlnire nu înseamnă că te scot 
la mezat. 

- Ei bine, este aproape același lucru, răspunse ea, 
întorcându-se la corset. Nu este ca şi cum nu aș ieşi la 
întâlniri. 

— Să intri pe Tinder nu înseamnă să ieşi la întâlniri. 

- Mamă, spuse Rosie strâmbând din nas. De parcă ai şti 
ce este Tinder. 

- Oh, ştiu foarte bine ce este, şi, sinceră să fiu, sunt 
geloasă că nu exista aşa ceva pe vremea când eram singură. 
Îl iubesc pe tatăl tău din toată inima, dar ar fi fost drăguţ să 
am această mică aplicaţie în telefon. 

Clătinând din cap, trase adânc aer în piept, și coastele îi 
atinseră corsetul. Chestiile astea erau cel mai greu de 
îndurat, dar erau al naibii de sexy. 

- Ai sta nonstop pe telefon. 

- Dar, serios, lui Erik - numele lui este Erik - i-ar plăcea 
tare mult să te întâlnească. Îţi voi trimite numărul lui de 
telefon. 

Rosie închise ochii şi spuse o mică rugăciune. Nu era o 
rugăciune bună. Începea cu „Pruncule lisus, te rog ajută- 
mă, aşa că nu era sigură că ruga avea să îi fie ascultată, dar 
merita să încerce. 

— Ai numărul de telefon al acestui tip? 

- Pentru tine. Nu pentru mine. 

- Ei bine, da, evident, spuse Rosie, apoi făcu o pauză. 
Sau, cel puţin, așa sper. 

- Nu am spus că te vei întâlni cu el, dar sper că îi vei 
trimite un mesaj. Se ridică de pe fotoliu şi se apropie de 
locul unde stătea Rosie, cercetând-o cu privirea. Vreau 
doar să fii fericită, draga mea. 

- Sunt fericită. Nu arăt fericită? Pentru că sunt. Am, într- 
un final, şansa să mă duc la balul mascat, așa că sunt al 
naibii de încântată. 

- Ştiu, dar nu la asta m-am referit, spuse ea, mângâind-o 
pe Rosie cu un deget pe obraz. Vreau să găsești acea fericire 
pe care ai avut-o cu lan. 

Lui Rosie i se tăie răsuflarea. 

- Mamă... 

- Stiu, draga mea. Știu că au trecut zece ani şi că ai mers 
mai departe. Știu asta, dar... îmi fac griji pentru tine. Esti 
fiica mea, și îmi fac griji că nu îţi vei permite să mai găseşti 
genul acela de dragoste, şi, sincer, ce scop au toate astea, 


care e rostul vieții, când nu ai pe nimeni cu care să le 
îimpărtășeşti? 

- Am oameni cu care să împărtăşesc. Pe tine. Pe tata. Pe 
Bella. Prietenii mei. 

- Nu la asta mă refeream. 

- Poate... poate că nu voi mai găsi genul acela de 
dragoste, spuse Rosie trăgând uşor aer în piept şi, 
desprinzându-se din îmbrăţișarea mamei, făcu un pas în 
spate și se uită în ochii ei. Poate că el a fost alesul, şi eu nu 
sunt genul care să aibă parte de mai mulţi aleși. Și sunt 
împăcată cu asta. 

- Chiar ești, Rosie? întrebă mama ei cu o privire tristă. 

Chiar conta dacă era? Pentru că, dacă Ian fusese singurul 
ales pentru ea, nu conta dacă era împăcată sau nu cu asta. 
Viaţa reală nu era mereu plină de finaluri fericite, şi foarte 
mulți oameni nu ajungeau să experimenteze asta. Cel mai 
adesea, lucrurile erau fix opusul la „fericiți până la adânci 
bătrânețţi 

Și poate că așa era și în cazul lui Rosie. Finalul ei fericit 
nu avea să fie împreună cu un bărbat sau cu o femeie. 
Trebuia să-l găsească în interiorul ei. 

Se gândi că asta deja era adevărat în cazul ei, dar, după 
momente de genul acesta, nu mai era sigură. 


CAPITOLUL 12 


- Am un sentiment ciudat în legătură cu seara asta. 

Strângând fusta lungă a ţinutei ei astfel încât să nu cadă 
grămadă în fața casei din St. Charles, Rosie se opri brusc şi 
se întoarse pentru a se uita la Sarah. Rosie abia ajunsese, și 
o găsi pe Sarah așteptând-o la colțul străzii. 

Sarah arăta uimitor în costumul ei. Era mai înaltă cu un 
cap decât Rosie, avea tenul de culoarea piersicii și părul 
blond bogat strâns într-un coc în vârful capului. Era 
îmbrăcată la fel ca Rosie, cu o mască roşie cu dantelă 
neagră și cu o rochie roşie cu negru cu mâneci largi şi cu 
corset, corsajul din dantelă având un decolteu atât de 


adânc, încât erau şanse ca sânii să îi iasă la înaintare cândva 
pe parcursul serii. 

Nu că Rosie ar fi fost în măsură să comenteze. Dacă se 
apleca, era foarte probabil ca sânii să i se reverse sau poate 
chiar ca ea să leşine, căci primul lucru pe care îl făcuse 
Sarah când o văzuse pe Rosie fusese să-i strângă corsetul 
într-atât încât se mira că nu i se rupseseră coastele. 

- Adică, un sentiment rău, de genul „hai să mergem 
acasă ? întrebă acum Rosie. Sau doar un sentiment ciudat 
la modul general? 

Ignorând privirile nemulțumite ale celorlalți petrecăreţi, 
care erau nevoiţi să le ocolească, Sarah închise ochii și se 
apropie mai mult de Rosie. 

- Este un sentiment destul de puternic. 

Rosie aşteptă o explicaţie mai elaborată, simțind un fior 
la ceafă. Aerul serii era rece, dar ştia că nu temperatura o 
făcea să tremure. 

- Încep să simt că nu ar fi trebuit să-ţi accept invitaţia. 

Râzând la remarca ei, Sarah își înclină capul într-o parte, 
şi Rosie se minună că nu se dezechilibra cu părul ăla bogat 
prins în creștet. 

- Dacă ţi-aș fi spus că urma să-ţi pierzi un deget în seara 
asta, tot ai fi aici. Ţi-ai dorit să participi la balul mascat de 
ani de zile. 

- Adevărat. Un bărbat trecu pe lângă ele îmbrăcat 
precum, presupuse Rosie, vampirul Lestat şi îi distrase 
atenția. Era un costum destul de reuşit. Se concentră din 
nou la Sarah. Dar ai un sentiment ciudat. 

- Nu este un sentiment rău. Doar că aud vocea asta. O 
lampă licări, aruncând o lumină difuză galbenă pe gardul 
din coceni amenajat în fața conacului. Sarah se întoarse, 
ridicând cele două plicuri ivoar pentru a-și face vânt. 
Bineînţeles că nu existau bilete online sau invitații pentru 
balul mascat. Totul era de modă veche, cu invitaţii pe 
hârtie. 

- A fost, mai degrabă, o șoaptă. 

- O şoaptă? Rosie era obişnuită cu așa ceva când venea 
vorba despre Sarah, cu şoaptele și senzațiile apărute din 
senin. Ştii ce a șoptit? 

Sarah încuviință din cap, și o şuviţă de păr îi căzu pe faţă, 
atingând masca. 

- Dacă nu există riscuri, nu există recompense. 


- Serios? răspunse Rosie sec. O fantomă ţi-a șoptit un 
discurs motivational la ureche? 

- Amuzant, nu-i aşa? spuse Sarah ridicând din umeri. I- 
ai zis vreunuia dintre membri familiei de Vincent ce s-a 
întâmplat în timpul sesiunii noastre? 

Rosie era obișnuită şi cu faptul că Sarah schimba mereu 
subiectul. 

- Nu. Nu cred că m-ar crede, dar, ei bine, sunt ocupați cu 
o mulțime de lucruri, explică ea, gândindu-se la Nikki. Nu 
este cel mai ușor lucru pe care să-l aduci într-o conversație 
cu un străin. 

- Sunt destul de şocată că nu l-ai găsit pe unul dintre ei 
să-i spui, zise Sarah cu surprindere în ochi. 

Rosie își țuguie buzele. Era greu să explice de ce nu 
spusese nimic. E adevărat, marea majoritate a oamenilor ar 
fi înțeles de ce, pentru că suna foarte nebunesc şi chiar o 
deranja pe Rosie că nu împărtăşise acea informaţie, dar 
asta însemna să discute cu unul dintre membrii familiei de 
Vincent și posibil să-i atragă atenţia lui Devlin. 

Ceea ce era inevitabil, din moment ce plănuia să o 
viziteze din nou pe Nikki. 

- Ar trebui să mergem, spuse Sarah după ce se uită la ea 
o clipă. 

Şi, cu asta, Sarah se avântă în mulțimea de oameni care 
se strecura prin intrarea îngustă din gard. Era un lucru bun 
că lui Rosie îi plăceau ciudățeniile, dar, la naiba, Sarah 
putea fi foarte ciudată uneori. 

Ținându-și poalele rochiei, o prinse pe Sarah din urmă și 
se uită la conacul uimitor în stil grecesc, amplasat lângă 
Universitatea Loyola. Rosie îl văzuse de sute de ori, dar 
niciodată aşa. Niciodată în noaptea legendarului bal 
mascat, unde veneau cei mai puternici și mai bogaţi 
oameni din New Orleans și Dumnezeu știe ce se întâmpla. 
Dar Rosie nu era interesată de nimic din toate astea. 

Rosie îşi trecu o mână peste poşeta cu perle, simțind 
micul reportofon, și rânji. Unicul ei scop în seara asta era 
să inregistreze vocea miresei omorâte. 

Fra foarte puţin probabil să mai aibă această şansă, așa 
că poate vocea pe care o auzise Sarah îi transmisese un 
mesaj foarte important, dacă nu chiar incredibil de siropos. 
Nu exista recompensă fără riscuri. 

Poarta era păzită de câțiva paznici, acesta fiind motivul 
pentru care dura foarte mult să intre, dar Sarah le arătă 


invitațiile, şi trecută imediat, încetinind pasul pe măsură ce 
înaintau pe proprietate. Peste tot în jur vedeau dantelă alb 
cu negru, o mare de tafta, măști cu pene și ace de păr 
elaborate. Doamnele aveau aluniţe pictate și feţele pudrate 
precum prăjiturile din făină de orez și la gât purtau coliere 
care păreau a fi din smaralde și safire autentice. 

Un miros grețos de parfum amestecat cu apă de colonie 
o ameți pe Rosie. Ei bine, probabil şi corsetul avea ceva de- 
a face cu asta, dar rezistă. Spera că înăuntru avea să 
găsească vin, ideal din acela scump, pe care ea nu l-ar 
cumpăra, pentru că nu îşi permitea. 

- Chiar este frumos, nu-i așa? spuse Sarah luând-o de 
braț pe Rosie. 

Chiar era. Conacul era retras mult de la stradă, și părea 
că fiecare lumină din interior era aprinsă. Peluza din față 
era scăldată într-o lumină albă difuză, și lampioane din 
hârtie atârnau de stâlpi. Aleea lată ducea către un set de 
trepte care erau lungi cât lățimea casei. 

- Mulţumesc că m-ai invitat! spuse Rosie strângând-o de 
un braț. Ştiu că deja ţi-am mulțumit, dar merită să repet. 
Este o experiență uimitoare. 

- O experiență uimitoare să ne strecurăm în acel 
dormitor? îi șopti Sarah aplecându-se spre ea. 

- Cum îndrăznești să sugerezi astfel de lucruri? replică 
Rosie făcând pe timida şi prefăcându-se a icni indignată. 

- Uh-huh, spuse Sarah râzând în timp ce urcau treptele. 
Dacă ești prinsă, nu te cunosc. 

- O să mă asigur că voi striga numele fostului tău 
logodnic de sus, ca să îl audă toată lumea. 

- Aşa te vreau. 

Simţi pe pielea încinsă aerul rece în timp ce trecură în 
foaierul mare, sub formă ovală. Probabil foloseau magia 
voodoo pentru a menţine aerul rece în interior, cu toate 
acele corpuri înghesuite și cu ușile lăsate deschise, dar era 
recunoscătoare pentru asta. Se așteptase să se simtă ca într- 
o saună în interior, dar spaţiul era destul de aerisit. 

Era greu să se conecteze cu acel spaţiu, date fiind gălăgia, 
zumzetul conversatiei și prezenţa oamenilor peste tot. Era 
atât de mult de auzit și de văzut, încât era un pic copleșită, 
şi îi aminti de încercările de a merge pe străzi în timpul 
sărbătorii de Mardi Gras. Se uită la feţele ascunse și la 
corpurile costumate. Dacă era aici o persoană cunoscută, 
ceea ce era puţin probabil, pentru că nu își petrecea timpul 


alături de asemenea persoane pretenţioase, nu ar fi 
recunoscut-o... Făcu ochii mari. La naiba, bărbaţii purtau... 

- Pantaloni de călărie, șopti Rosie, pe faţă apărându-i un 
zâmbet ușor în timp ce își plimba privirea peste tot și 
remarca pantalonii gri, negri și în culoarea pielii, foarte 
mulaţi. Mulţi dintre ei aveau asortate ghete de călărie 
autentice. Din cine ştie ce motiv, nu observase asta când era 
afară. Poartă pantaloni de călărie, sublinie ea. 

- Exact. 

- Crezi că au suspensori pe sub pantaloni? 

Sarah pufni. 

- Ştii, aşa ar fi cu adevărat adecvați timpurilor de atunci, 
şopti Rosie. Pentru că unele dintre... acele pachete nu arată 
veridic. 

- Chiar sper că priveliștea ce ni se oferă nu este din 
cauză că poartă suspensori, replică ea. Cu toate acestea, 
sunt câteva piese bune pe-aici. 

O femeie din faţa lor se uită peste umăr, cu buzele-i date 
cu ruj roșu aprins curbate într-un zâmbet uşor în timp ce le 
studie, privirea stăruindu-i sub nivelul bărbiei lor. 

- Multe lucruri... drăguțe în seara asta aici, răspunse 
femeia și apoi le făcu cu ochiul, înainte de a se întoarce. 

Sarah şi Rosie se uitară lung una la alta. 

- Trebuie să găsim rapid ceva de băut, spuse Sarah și o 
luă de braţ de Rosie. Ar trebui să fie în stânga, în sala cea 
mare. 

Rosie o lăsă pe Sarah să o conducă şi, în timp ce se 
desprinseră de mulțime, putură vedea mai mult din casă. 
Admiră pereţii de stejar și scara impresionantă din 
chiparos. Camerele erau decorate cu medalioane din ipsos 
și cu mulaje elaborate, despre care îşi imagină că erau 
originale. Sarah avea dreptate. Nu numai că în sala cea 
mare era instalat barul, dar mulțimea era mai puțin 
numeroasă, ceea ce era surprinzător, din moment ce acolo 
era alcoolul. Un grup mic de femei era lângă fereastra 
mare, uitându-se la bărbaţii care stăteau la bar. 

- Hai să torni pe gât niște vin dulce, zise Sarah râzând. Şi 
eu nişte whisky scump ca naiba. 

- Este un plan minunat, zise Rosie în timp ce se apropiau 
de bar. 

- Mă scuzaţi, domnilor, spuse Sarah cu voce îmbietoare, 
cu accent sudic. Ne putem strecura și noi? 


Doi dintre cei mai apropiaţi bărbaţi se întoarseră, şi, la 
naiba, dar privirile lor erau la fel de ostentative ca femeia 
din foaier. 

- Bineînţeles, șopti unul din ei și se dădu laoparte, așa 
cum făcu și celălalt. Amândoi aveau părul deschis la 
culoarea și ochi căprui, maxilar puternic și zâmbet frumos. 
Cu jumătate de față ascunsă, doar atât putu vedea din 
trăsăturile lor. Hotări că erau frumoși în timp ce zâmbi la 
ei, pentru că majoritatea bărbaţilor erau frumoși când 
purtau mască. 

- Mulţumesc, spuse ea. 

- Voi ce beţi? întrebă Sarah, și, în timp ce aceștia 
răspundeau, Rosie surprinse privirea barmanului. 

Care era aţintită asupra sânilor ei. Comandă băuturile, 
apoi se întoarse spre cei doi bărbaţi, sprijinindu-se cu 
şoldul de bar. 

„Vreau să găsești acea fericire pe care ai avut-o cu Ian.“ 

Cuvintele mamei ei i se strecurară în minte fără voia ei, 
dar insistente şi răsunătoare. Voia să mai experimenteze 
asta? Da, voia, dar și nu voia... Dându-și seama că unul 
dintre bărbaţi vorbea cu ea, își reveni din reverie. 

- Poftim? 

- Este în regulă, spuse el cu un zâmbet cald. Spuneam că 
mă numesc Theo. Tu? 

- Rosie, răspunse ea, acceptând paharul de vin roze, 
acidulat. 

- Îmi place. Eşti de pe aici, Rosie? 

Sorbind din vin, ea se uită la Sarah. Prietena ei se 
descurca de minune în încercarea de a-l uita pe fostul ei 
logodnic. 

- Născută și crescută aici. Dar tu? 

Din Baton Rouge, dar îmi place să cred că am fost 
adoptat de New Orleans, răspunse el. Sunt aici de patru ani. 

- Ei bine, știi ce se spune despre New Orleans? Fie te 
acceptă cu brațele deschise, fie te respinge categoric. 

- Nimic mai adevărat, zise Theo şi ridică paharul. 

Rosie era pe cale să-l întrebe ce îl adusese în New 
Orleans, când se întâmplă - senzația că degete calde trasau 
o dâră pe spatele ei. Veni de nicăieri, și, înainte de a deveni 
conştientă de ceea ce făcea, se uită peste umăr. Privirea ei 
poposi asupra lui cu o precizie înfiorătoare. 

Bărbatul se sprijinea de bar, cu picioarele încrucişate în 
dreptul gleznelor şi cu braţele pe tejghea. Bea o băutură de 


culoarea chihlimbarului dintr-un pahar mic și se uita direct 
la ea. Privirile li se întâlniră, şi Rosie deveni vigilentă, 
simțind cum o trec fiorii în ciuda mânecilor lungi ale 
rochiei. 

Stai un pic... 

Chiar și cu mască și fiind prea departe pentru a-i putea 
vedea culoarea ochilor, recunoscu părul negru perfect 
aranjat şi bărbia ca de granit. 

La naiba, era Devlin de Vincent. 

Nu îi venea să creadă. Niciodată nu se gândise cu 
adevărat că el putea fi aici. Nimic din felul lui de a fi nu 
dădea de înțeles că ar participa la vreun bal mascat și ar 
purta o mască, dar el era acela și arăta... 

Rosie rămase cu gura căscată. Purta pantaloni strâmţi 
negri și arăta... O trecu un fior, dar acesta era fierbinte, ca și 
cum ar fi stat prea aproape de o flacără. 

Oh, de ce era Dumnezeu aşa crud? Cu mare efort, ea 
ridică privirea. Cu masca pe față şi purtând acei pantaloni, 
arăta ca şi cum ar fi apărut direct dintr-o fantezie. 

Pe buze i se citi un zâmbet de superioritate în timp ce îşi 
ridică paharul în direcţia ei. 

Pentru numele lui Dumnezeu, probabil că ea avea cel 
mai mare ghinion. Chiar nu voia să-l vadă, mai ales după 
replicile lui atunci când fusese la el acasă. 

Înainte de a se întoarce cu spatele la el, îşi ridică paharul 
cu vin către el, precum și degetul mijlociu. 

Rosie se concentră din nou la... la naiba, cum îl chema? 
Nu își putu aminti, și acum acesta se uita la ea într-un mod 
care dădea de înţeles că el vorbise și ea nu ascultase. Cum 
ar fi putut? Chiar şi cu spatele la Devlin, îl putea simţi 
uitându-se la ea. 

Nu mai putea rămâne în această încăpere, și, în plus, nu 
venise aici ca sa flirteze cu bărbaţi frumoși al căror nume 
nu şi-l putea aminti sau ca să simtă ochii lui ațintiţi asupra 
el. 

Cerându-și scuze faţă de bărbatul din fața ei, se uită către 
Sarah. Cu o singură privire, aceasta înțelese unde urma să 
se ducă Rosie. Ignorând prezența lui Devlin, care stătea la 
capătul barului, ieși cât putu de repede din încăpere, 
sperând că avea să arate senzual în timp ce făcea asta și nu 
ca şi cum ar șchiopăta. 

Singurul lucru bun al faptului că el se afla aici în seara 
asta era că avea ocazia să o vadă. Pe ea şi rochia minunată 


care îi făcea sânii să arate absolut uimitor, așa că măcar asta 
era o consolare. 

Hotărâtă să nu mai petreacă nici măcar un minut 
stresându-se cu privire la apariţia neaşteptată a lui Devlin, 
intră în foaierul încă plin de oameni. Se întâmpla ceva spre 
partea din spate a casei, unde cânta o trupă. Se strecură pe 
lângă un grup care stătea lângă scara cea mare. Cu paharul 
de vin în mână, urcă treptele aşa cum ar fi învăţat-o mama 
ei. 

Merse ca şi cum avea toate motivele pentru a fi acolo şi, 
ca de obicei, funcționă. Nimeni nu o opri. Nimeni nu o 
strigă în timp ce îşi plimba mâna de-a lungul balustradei 
frumoase din lemn. Ajunse la cel de-al doilea etaj cu un 
zâmbet îngâmfat. 

Putea foarte bine să fie spion. 

Sau ninja. 

Sau, şi mai bine, un spion-ninja. 

Întorcându-se către dreapta, îşi prinse piciorul în 
marginea covorului. Alunecă și încercă să se sprijine în 
mâna liberă. Ca prin miracol, nu își vărsă băutura. 

Bun, categoric nu putea fi spion sau ninja. 

Clătinând din cap, merse până la holul care ducea către 
spatele casei. „Te rog să fie deschisă. Te rog să fie deschisă.“ 
Puse mâna pe clanţa uşii de la ultimul dormitor de pe 
stânga. Uşa se deschise, iar ea răsuflă uşurată. 

Aprinse lumina și se uită prin cameră în timp ce înainta, 
lăsând ușa întredeschisă. Încăperea era destul de mică și cu 
puțin mobilier. Lângă un perete, erau un pat și o noptieră, 
comoda fiind pe peretele de lângă ușă. Lângă fereastră era o 
oglindă. Totul era nou, aşa că, dintr-un motiv anume, nu se 
simţi atât de vinovată când îşi puse paharul pe noptieră. 

Era oarecum lipsit de etică să umble prin acea cameră 
fără a avea permisiunea, dar nimeni în locul ei nu ar fi ratat 
şansa. Atât Lance, cât şi Jilly făcuseră același lucru - de mai 
mult ori şi fuseseră, nu o dată, prinşi. 

Deschizându-şi poșeta, căută reportofonul. 

- Rosie, se auzi o voce puternică, mult prea familiară. Ce 
surpriză! 


CAPITOLUL 13 


Dev o recunoscu imediat ce intră în sala mare a balului 
împreună cu blonda înaltă, înainte chiar ca ea să fie 
conștientă de prezenţa lui. Cum ar fi putut să nu o remarce? 
Fiecare femeie de la bal era îmbrăcată fie să ademenească, 
fie să impresioneze, dat nici una - nici măcar o femeie de 
aici - nu era la fel de în elementul ei precum Rosie. Era 
seducătoarea, și toți ochii erau aţintiți asupra ei. 

Rochia aceea... 

Dumnezeule! Spre deosebire de majoritatea femeilor de 
aici, nu purta jupa aceea ridicolă care mărea volumul fustei. 
A ei era mai degrabă un înveliș roșu cu negru, învăluindu-i 
coapsele şi șoldurile la fiecare pas, cu talia joasă și cu 
corset. Rochia aceea... 

„La naiba...“ 

Voia să găsească un sac de pânză și să o acopere cu el. 

Şi mai voia şi să sfâşie rochia aceea cu dinţii. 

Bourbonul pe care îl băuse îl arse pe gât în timp ce 
privirea îi zăbovi pe umflăturile delicate de deasupra 
dantelei negre. O văzuse pe Rosie doar în tricouri largi, dar, 
în puţinele momente în care corpurile lor se atinseseră, 
simţise îndeajuns de mult pentru a ști că avea sânii tari și 
voluminoși. Văzând-o în rochia aceea, aproape că îi era 
imposibil să ignore cât de frumos îi era corpul, cu toate 
acele forme delicate ascunse de material. 

Nu rezolvă mare lucru nici când reuși, în cele din urmă, 
să-şi ridice privirea către faţa ei. Buzele-i pline erau date cu 
un ruj roşu delicat și ochii îi fulgerau pe sub masca simplă 
cu roşu și negru. Era împotriva curentului în multe feluri. 
Avea părul lăsat pe umeri în loc să fie prins într-un mod 
complicat. Buclele acelea groase îi mângâiau fața sub formă 
de inimă şi îi cădeau pe umeri, fiind mai lungi decât se 
așteptase. Rosie nu purta nici un fel de bijuterie - în afara 
lănțişorului de aur, cel pe care era verigheta soţului ei 
decedat -, şi asta o făcea chiar mai elegantă decât cele care 
aveau la gât şi la urechi diamante de mii de dolari. 

Rosie te lăsa pur și simplu fără cuvinte. 

Nu că nu observase asta înainte, chiar și când purta 
haine largi și avea părul prins la spate. Din momentul în 
care o văzuse în apartamentul ei, se gândise că era 
frumoasă, dar acum își dădea seama de cât de uimitor de 
frumoasă era. Şi cunoscuse multe femei frumoase, unele 
care se născuseră așa și altele care ajunseseră așa datorită 


mâinilor unui chirurg abil. Nici una nu se putea compara 
cu Rosie, pentru că ea era precum focul. 

Simţurile i se ascuţiră şi corpul i se trezi la viață doar 
văzând-o, şi știa că nu avea nimic de-a face cu conversaţia 
lor superficială sau cu ceea ce credea despre ea. 

Dev reacționa pur și simplu la ea, și, la naiba, asta era 
ceva rar şi nu îi plăcea. Deloc. 

Că era surprins să o vadă la balul mascat era puţin spus, 
dar descoperea că Rosie avea obiceiul de a apărea pe 
neașteptate. 

Se gândi la ceea ce îi spusese Gabe și simți o undă de 
vinovăţie, însă Dev se îndoia că apariţiile ei erau atât de 
întâmplătoare. Probabil, mai degrabă, extrem de calculate, 
pentru că nu avea cum să nu își imagineze că el urma să fie 
acolo. 

Când ea ieșise din încăpere, o urmărise, chiar dacă știa 
că nu trebuia să facă asta. Nu avea habar ce punea Rosie la 
cale, dar era sigur că avea legătură cu nenorocitul ăla de 
jurnalist, și asta însemna că trebuia să stea naibii departe de 
ea, însă curiozitatea preluă controlul când ea urcă scările 
din chiparos și se duse spre un dormitor mai mic aflat în 
partea din spate a casei. Ce naiba avea de gând să facă? 
Nimic bun, dacă era să se ia după ochii mari cu care se uita 
la el acum. Arăta de parcă ar fi fost prinsă încercând să fure 
bijuteriile coroanei. 

- Ce faci aici, sus? întrebă ea, scoțând mâna din poșetă. 

- Am o întrebare mai bună. Ţinând în mână paharul de 
bourbon, se sprijini de uşa pe care o închise. Ce cauţi tu la 
balul mascat? 

- Încerc să petrec o seară plăcută, fără drame, răspunse 
ea, și pieptul acela al ei frumos care îl distrăgea se umflă în 
momentul în care trase aer în piept. Dar se pare că nu se va 
întâmpla asta. 

- Nu asta am întrebat, și știi bine, spuse el zâmbind cu 
superioritate. Nu ai mai fost până acum la acest eveniment, 
adăugă după o pauză. Aş fi remarcat. 

- Oh, serios? replică ea strângând cu putere poşeta. 

Dev încuviință din cap. 

- Sunt sute de persoane acolo jos. Cum ai putea ști dacă 
am mai fost la acest eveniment și tu pur și simplu nu m-ai 
observat? 

- Nu există nici o şansă să nu te fi observat. Nu dacă erai 
îmbrăcată așa. 


- Nu sunt sigură că acesta a fost un compliment, spuse 
ea după o perioadă de tăcere în care încercă să îşi dea 
seama ce voise el să spună, dar, cunoscându-te, probabil a 
fost o insultă. 

- Nu a fost o insultă, răspunse el. Arăţi minunat. 
Uimitor, sincer. Dacă ai mai fi fost la acest eveniment și ai fi 
arătat aşa, te-aş fi remarcat imediat. 

Buzele lui Rosie se depărtară, atrăgându-i atenţia. El nu 
fusese niciodată genul de tip înnebunit după sărutat. La 
naiba, nu o sărutase nici măcar o dată pe Sabrina, în special 
pentru că nu își dorise buzele acelei femei nicăieri în 
apropierea buzelor lui, dar niciodată nu își dorise mai mult 
să știe ce gust aveau buzele unei femei și cum se simțeau 
decât îşi dorea în acest moment. 

- Eşti beat? întrebă ea. 

- Aș vrea eu, răspunse el ridicând dintr-o sprânceană. 

Ea se uită prin cameră înainte ca privirea să i se întoarcă 
la el. 

- Prietena mea avea o invitaţie în plus și ştia că mi-am 
dorit dintotdeauna să particip la acest bal, aşa că m-a 
invitat, spuse ea după câteva momente. 

- Blonda cu care ei venit? întrebă el. 

Rosie se uită la el în timp ce încuviință din cap. 

- Dar asta nu lămurește ce cauţi în camera asta, în loc să 
fii cu prietena ta, bucurându-te de petrecere. 

- Mă bucur de petrecere. 

- Singură? Într-un dormitor la etaj, unde sunt sigur că 
nu le este permis oaspeților să se plimbe? întrebă el. 

- Te-ai gândit, oare, că poate te-am văzut și încercam să 
mă ascund? spuse ea strângând din buzele alea 
ademenitoare. 

- Pentru nimic în lume nu cred că ai fugi vreodată de 
mine. 

Rosie își dădu ochii peste cap. 

- Ce faci aici? 

- Măsor cadrul ușii pentru o perdea din mărgele. Tu ce 
cauţi aici? 

El izbucni într-un râset ce nu suna familiar nici măcar 
pentru urechile lui. 

- Sunt convins că proprietarii vor aprecia decorul 
suplimentar, dar mă îndoiesc sincer că asta faci. Sau cel 
puţin sper că nu asta faci. 


- Nu mi-ai răspuns la întrebare, spuse ea mijind ochii. 
Tu ce cauţi aici, sus? 

- Te-am urmărit, recunoscu el. 

- Ei bine, nu numai că asta este ciudat, dar este și 
deranjant, zise ea clipind. 

- De ce anume? întrebă el luând o gură de bourbon, 
uitându-se la ea cu ochii pe jumătate deschişi. 

- Pentru că sunt sigură că m-ai urmărit doar ca să mă 
insulți, şi nu îţi voi acorda luxul acesta, zise ea luându-și 
paharul cu vin și apropiindu-se, cu bărbia ridicată. Aşa că 
poţi să te dai la o parte din ușă? 

- Nu te-am urmărit pentru a te insulta. Sunt destul de 
sigur că am stabilit asta când am spus că arăţi minunat. 

- Serios? veni răspunsul ei sec. Chiar dacă restul 
conversaţiilor noastre, cu excepţia celei din cimitir, s-au 
terminat cu tine insultându-mă pe mine? De ce ar fi diferit 
în seara asta? 

În seara asta era diferit. El nu știa cum de ştia așa. Poate 
că era instinctul, dar ştia că seara asta nu era ca nici o alta 
de dinainte. 

- Mereu ești așa certăreață? 

- Mereu ești așa plin de tine? ripostă ea. Oh, stai! Nu 
răspunde! Deja știu. Ești. 

- Plin de mine? Nu am mai auzit sintagma asta de când... 
aveam 13 ani. 

- Și? 

- Cine mai spune asta? 

- Eu, zise ea zâmbind, şi zâmbetul i se duse direct în 
penis, întărindu-l. O readuc la viață cu stil. 

- Credeam că sunt un nemernic, zise el zâmbind. 

- Eşti ambele. Un nemernic plin de sine. 

- Asta este destul de impresionant. 

- Nu chiar, zise ea și luă o gură din vin. 

Dev o privi cum își plimbă degetul pe marginea 
paharului și își dădu seama că era ciudat de gelos pe 
paharul de vin. Voia ca ea să-l atingă pe el așa, dar, având 
în vedere faptul că cel mai probabil îl ura, nu avea să se 
întâmple asta... Dar apoi, îl simţise în dimineața aceea din 
apartamentul ei, și putea jura că văzuse excitare în privirea 
ei şi în respiraţia ei sacadată. 

- Cred... cred că ar trebui să îmi cer scuze, spuse el, 
ridicându-și privirea către ea. 

- Pentru ce anume? întrebă Rosie, sorbind iar din vin. 


Dev simţi cum penisul i se întăreşte când ea scoase limba 
pentru a prinde o picătură de vin de pe buza de jos. 

- O să mă faci să spun, nu-i aşa? 

- Nu este evident? Da, zise ea zâmbind ușor. Pentru că, 
atunci când ai rostit cuvântul „scuze“, a sunat de parcă te 
înecai. 

- Nu este adevărat. 

- Te înecai cu aroganta ta, adăugă ea. 

- În regulă. M-am purtat precum un nesimtit. 

- Când anume? În apartamentul meu când mi-ai insultat 
decorul interior sau când ai insinuat că aveam motive 
ascunse pentru a-ți da florile în cimitir? 

El deschise gura, dar nu apucă să spună ceva, pentru că, 
aparent, Rosie nu terminase. 

- Sau când ai insinuat că urmăream să îi fac cine ştie ce 
infamie familiei tale doar pentru că am prezentat-o pe 
prietena mea unui tip? Se opri în faţa lui, coborând mâna 
în care avea paharul, și, pentru o secundă, se gândi că avea 
să verse conţinutul pe el. Sau îţi ceri scuze pentru că m-ai 
făcut să îmi mut mașina şi să nu mă simt complet 
binevenită în timp ce îmi vizitam prietena? Stai! Nu am 
terminat. Îţi ceri scuze pentru că ai spus că doar ideea de a 
face sex cu mine este ridicolă? 

- Da, zise el, aflând că Rosie avea o memorie 
remarcabilă. Da. Îmi cer scuze pentru toate astea. Îmi... 
pare rău! 

- Nici dacă ai încerca nu ai părea mai puţin credibil, 
spuse ea ridicându-și capul. 

Era sincer. Şi asta era - ei bine, era adevărat. Poate că 
interpretase greşit? Poate că o făcea vinovată prin asociere? 
Nu era sigur, dar... simţea vină, şi el nu simţea vină pentru 
multe lucruri. 

- Am fost un nemernic cu tine. 

- Da, ai fost, dar nu poţi să te deznemerniceşti. 

- Să mă deznemernicesc? întrebă el clipind nedumerit. 

Fa chicoti, şi el nici măcar nu ripostă. Nu ezită. Râse ca 
răspuns la sunetul scos de ea, surprinzându-se chiar şi pe 
el. 

- Da, să te deznemernicești, zise ea terminându-și vinul 
şi apoi ridică din umeri. Nu cred că este posibil. 

- Orice este posibil când îmi propun. 

Fa pufni. 

- Deci, nu îmi accepţi scuzele? 


- Nu chiar. Cuvintele nu au valoare. Acţiunile reprezintă 
totul. 

- Sunt de acord cu asta, spuse el şi ridică paharul către 
ea, apoi termină conţinutul, bucurându-se de gura de 
bourbon. Eşti un mister pentru mine, și asta este... diferit, 
recunoscu el, aşezându-şi paharul pe comodă. Aş putea afla 
tot ce aş dori despre tine dând un simplu telefon, însă, cu 
toate asta, nu am făcut-o. Numai asta și este un mister. 

- OK, nici nu ştiu de unde să încep, aşa că voi spune uau, 
asta ar fi o încălcare gravă a intimităţii. 

- Ar fi. 

- Şi doar asta ai de spus? întrebă Rosie, holbându-se la el 
pentru o clipă. 

- Da, răspunse el, îndreptându-se și îndepărtându-se de 
ușă. Dar nu am făcut asta. 

- Crezi că meriți un premiu pentru că nu ai fost un 
hărțuitor? 

Se întâmplă din nou. Zâmbetul pe care nu îl putu opri și 
pe care nici nu încercă să-l oprească. 

- Cred că da. 

- Uau! Rosie râse, şi nu era un râset amar sau rece. Eşti... 
O figură. 

- O să o iau ca pe un compliment. 

- Bineînţeles, spuse ea ridicând dintr-un umăr. Ei bine, 
dacă chiar ai da telefonul acela ciudat, nu ai afla nimic 
interesant. Am avut o viață destul de plictisitoare. 

- Acum, asta este o minciună, şopti el făcând un pas în 
față. Mă îndoiesc că există ceva legat de tine care să fie 
plictisitor. 

- Chiar vrei să ştii ce făceam aici? întrebă ea după un 
moment lung, în care privirile li se întâlniră. 

- Da, vreau, spuse el, cu adevărat interesat. 

Ea se mai uită la el o clipă, apoi se întoarse, ducându-se 
până la noptieră, pentru a-și lăsa paharul acolo. El o 
urmări, zăbovind cu privirea pe mişcarea șoldurilor ei. 

Dumnezeule! 

Îi ploua în gură? Pentru că aşa avea senzaţia. 

Rosie se întoarse cu faţa la el, deschizându-și poşeta. 

- Această cameră este bântuită. 

Dev deschise gura şi apoi o închise imediat. 

- Legenda spune că o mireasă a fost omorâtă aici de 
către un iubit gelos, în noaptea de dinaintea nunții, 
continuă ea, scoțând un obiect mic, dreptunghiular. Se 


presupune că îi poți surprinde vocea pe reportofon. De 
aceea am venit aici. 

- Reportofon, spuse el surprins, deşi nu ar fi trebuit să 
fie. 

- Da, un dispozitiv electronic... 

- Ştiu ce este, spuse şi se apropie de ea, lângă pat. Ai găsit 
ceva? 

- Nu. M-ai întrerupt tu. 

- Îmi permiti? întrebă el întinzând mâna. 

Fa ezită, apoi i-l dădu. Degetele li se atinseră în timp ce 
el lua cutiuţa rectangulară neagră. Întorcând reportofonul, 
verifică să vadă dacă era oprit. Era, dar asta nu însemna că 
nu fusese pornit în tot acest timp. 

Dumnezeule, chiar și el știa că părea paranoic. 

Dev alungă gândul din minte în timp ce îi înapoie 
dispozitivul lui Rosie. 

- Nu vei încerca să... investighezi camera acum? întrebă 
el când ea îl puse înapoi în geantă. 

- Cu tine în cameră? replică ea uitându-se la el cu o 
privire amuzată. Da, mai degrabă aș face o lobotomie. 

- Exagerezi. 

- Închizând poșeta, o puse pe pat, şi lui îi plăcu asta, 
pentru că însemna că nu avea de gând să plece chiar atunci. 
Nu ar fi trebuit să îi placă asta, fiindcă trebuia să fie jos 
când începea licitaţia. 

- Nu crezi în fantome, spuse ea, uitându-se în dreapta 
lor. În oglindă li se vedea reflexia. Așa că, fiind aici, ar face 
ca întreaga încercare să fie nu numai inutilă, ci chiar 
dureroasă. 

Dev nu știu de ce spuse ce spuse, punând în cuvinte 
gânduri pe care nu li le mărturisise nici măcar fraţilor lui, 
dar seara asta... da, seara asta era diferită. 

- Nu am zis niciodată că nu cred în fantome. 

- Sunt destul de sigură că ai spus, zise ea cu ochi mari. 

- Nu cred în multe dintre lucrurile pe care le fac 
vânătorii de fantome și nebunii de genul ăsta. Sunt de 
părere că majoritatea sunt escroci sau nebuni, dar nu am 
spus niciodată că nu cred. Sunt multe prostii, și puţine 
lucruri sunt adevărate când vine vorba despre aşa ceva. 

Fa se uită la el ca și cum nu ar fi știut ce să spună în 
primă fază, apoi îl întrebă ceva ce îl mai întrebase: 

- Casa ta este bântuită, Devlin? 


El își mușcă buza, gândindu-se cum să răspundă la 
această întrebare. 

- Lucrurile... lucrurile se întâmplă într-o manieră 
proprie acolo. Lucruri care nu pot fi explicate cu uşurinţă. 

- Ce fel de lucruri? întrebă ea, cu interesul citindu-i-se în 
ochii aceia frumoși. 

- Sunete care nu pot fi explicate. Lucruri care se mişcă 
fără să le atingă cineva, spuse el așezându-se pe pat și 
întinzându-și picioarele. Am văzut... 

- Ce ai văzut? întrebă ea așezându-se lângă el, într-o 
poziţie destul de rigidă, din cauza corsetului. 

- Am văzut umbre, spuse el uitându-se la ea. Mișcări pe 
care le-am surprins cu coada ochiului când nimeni 
altcineva nu era în cameră sau pe holuri. 

Fa se aplecă spre el, punând o mână pe pat, lângă coapsa 
lui. El trase adânc aer în piept, simțind miros de... nucă de 
COCOS. 

- Deci, crezi că este bântuită casa ta? Atunci, de ce ai 
avut acea reacţie când te-am întrebat prima dată? 

- Pentru că sunt un nemernic? spuse el uitându-se din 
nou la gura ei și simțind nevoie să-şi depărteze coapsele. 

- Sună destul de corect, zise ea zâmbind. 

- Pot să cred numai ce văd şi ceea ce mi s-a întâmplat, 
spuse el. 

- Dar dacă ai văzut şi ai auzit lucruri în casa ta, cum poți 
avea o atitudine atât de disprețuitoare față de vânătorii de 
fantome și faţă de experienţele altor oameni? 

- Pentru că, aşa cum am spus, cred că majoritatea sunt 
escroci sau nebuni. 

- Crezi asta şi despre mine? întrebă ea, zâmbetul 
dispărându-i de pe faţă. 

- Cred că tu crezi în ceea ce faci, spuse el, neștiind ce 
credea, de fapt, despre ea. 

- O alegere frumoasă de cuvinte, replică ea, mijind ochii. 

FI ridică din umeri. 

- Nu înţeleg, spuse ea după un moment. Ai fost martor 
la activităţi supranaturale şi, cu toate astea, te îndoiești în 
mod automat de afirmaţiile altcuiva? Nu pricep. 

Dev se lăsă pe spate, sprijinindu-se pe un braţ în timp ce 
se înclină spre ea. 

- Chiar săptămâna asta am văzut ceva, spuse și simți 
cum îi apare un zâmbet în colțul gurii. O umbră neagră la 


celălalt capăt al holului. M-am gândit la tine când am 
văzut-o. 

- Sunt convinsă că ai fost copleșit de gânduri fericite. 

- Nu le-aş numi chiar fericite, șopti el, uitându-se la 
fereastră. Tu ai văzut vreodată ceva, cu ochii tăi? 

- Da, spuse ea repede. Am văzut fantome și le-am auzit. 

Dintr-un motiv anume, Dev se gândi la acea după- 
amiază de sâmbătă, pe când era copil, ultima dată când 
prietena mamei lui o adusese pe Pearl la ei. 

- Deci, crezi în viața de după moarte? 

Rosie își cobori bărbia, și câteva bucle îi căzură pe umeri, 
ajungându-i la sâni. 

- Ceva este după moarte. Dacă nu ar fi, nu ar exista 
spirite. Și, dacă nu ar fi, ce rost ar mai avea toate astea? 
Toată bucuria şi tristețea, toate eșecurile şi succesele. 
Trecem prin această viaţă și apoi doar să murim şi asta să 
fie tot? Nu vreau să cred asta. Urmă o pauză, când își lipi 
buzele pline una de cealaltă. Nu pot, continuă ea. 

Dev simţi cum i se strânge pieptul în timp ce ea își ridică 
privirea către el. Exact ca înainte, cuvintele îi apărură pe 
limbă. Cuvinte pe care nu le mai spusese cu voce tare nici 
unei alte ființe umane. 

Poate pentru că ea era un străin pentru el, dar în același 
timp nu era. Poate pentru că știa atât de puţine despre el și 
el știa atât de puţine despre ea. Și poate pentru că ea nu era 
impresionată de el. Nu era fascinată și nu încerca să-l 
ademenească. Se gândea că exista posibilitatea ca ea să 
lucreze cu Ross, dar ceea ce ştia cu siguranţă era că ea nu se 
temea absolut deloc de el. 

Așa că poate știa totuși de ce spuse ceea ce îi ieşi din 
gură. 

- Am murit o dată. 

- Poftim? întrebă ea uitându-se la el, ducându-și degetele 
la firul care ținea masca. 

- Nu face asta! spuse el prinzând-o de încheietură. Este... 
mai uşor în felul acesta. 

Fa se uită la el, apoi privirea îi cobori spre locul unde 
mâna lui o ţinea pe a ei. 

- Ai murit? întrebă ea după un moment lung de tăcere. 

- Probabil ar fi trebuit să detaliez, spuse el cu un zâmbet 
pe buze. Când eram tânăr - copil mic, de fapt —, am fost... 
rănit destul de grav. Am murit, dar am fost readus la viaţă. 


- Oh, Dumnezeule! spuse ea aplecându-se în faţă în timp 
ce își puse ambele mâini pe pat, lângă coapsele lui. Nu am 
trecut niciodată prin aşa ceva. Adică, am vorbit cu oameni 
care au trecut prin asta, dar... Ce ai păţit? 

Fraţii lui nu se născuseră încă şi nici nu ştiau despre asta. 
Singurii oameni în viaţă, în afară de el, care ştiau ce se 
întâmplase în noaptea de după ce o găsise pe mama lui 
Pearl în cameră cu tatăl lui erau Besson și soţia lui, Livie, şi 
aşa avea să rămână. 

- Eram un copil, mă jucam. M-am rănit. 

Fa se uită la el pentru o clipă, în timp ce, cu mâna liberă, 
începu să frământe lănţişorul de la gât. 

- Îţi aminteşti ce s-a întâmplat când ai... 

- Murit? Degetele lui Dev păreau să se miște din proprie 
voinţă, găsindu-şi drum pe sub mânecile ei. A fost acum 
mulți ani, şi unele dintre amintiri şi-au pierdut din 
intensitate, însă îmi amintesc frânturi. Deși sună ca un 
clișeu, era o lumină albă. Nici un tunel. Dar era o lumină 
strălucitoare. Era tot ce puteam vedea şi... 

- Şi ce? întrebă ea în timp ce degetele îi înlemniră pe 
lănţişor. 

O parte din el nu credea că spunea toate astea - și nici 
măcar nu putea da vina pe bourbon. 

- Am auzit vocea bunicii mele. 

Chiar și cu masca pe față, putu vedea că trăsăturile ei se 
înmoaie în timp ce el își plimba degetele pe încheietura 
mâinii ei. 

- Trebuie să fi fost un moment special, nu-i așa? Adică, 
sunt convinsă că, fiind un copil, erai speriat şi confuz, dar 
să auzi vocea unei persoane dragi care a murit? Asta... 
Trase adânc aer în piept, și, când vorbi, tonul îi era 
melancolic. Trebuie să fi fost extraordinar. 

Dintr-odată, era ceva ce Dev voia să ştie - nu, avea 
nevoie să ştie. 

- Cum a murit soțul tău? 

Rosie îşi trase mâna, şi el îi dădu drumul. Ea se îndreptă 
în timp ce îşi puse mâinile în poală. 

- Nu ne cunoaştem atât de bine pentru o asemenea 
discuţie. 

- Tocmai ţi-am spus că am murit şi am auzit vocea 
bunicii mele. Câte ar trebui să mai ştim unul despre celălalt 
pentru a-mi spune asta? 


- Ai dreptate, și nu îmi place să recunosc asta, zise ea 
după un moment de tăcere şi apoi râse. 

- Mereu am argumente bune. 

- Asta rămâne de văzut, replică Rosie strâmbând din 
nas. Se uită către degetele ei, apoi îşi ridică privirea către el. 
Am..., începu ea şi îşi muşcă buza, uitându-se în altă parte. 

- Ce anume? 

- Vreau să te rog ceva, zise ridicând din umeri. Probabil 
vei refuza, dar tocmai mi-ai spus că ai casa bântuită și... 

- Nu îmi vei investiga casa, zise el sec. Şi nu mi-ai 
răspuns la întrebare. 

- Nu îţi voi investiga casa. Nu chiar, adăugă, mijind 
ochii. Fratele tău renovează o casă în Garden District. 
Vreau să intru în casa aceea, împreună cu echipa mea. 

- Să faceți ce? întrebă Dev, lăsându-și capul pe spate. 

- Avem un client care locuiește alături și care a avut niște 
experiențe dramatice cu fantome. Credem că vin de la casa 
pe care o renovează Lucian, explică ea. Poţi vorbi cu 
Lucian, să-l convingi să ne lase să îi verificăm casa? 

- Stai să înțeleg. Vrei ca fratele mei să te lase în casa lui, 
să verifici dacă este bântuită? 

Fa încuviinţă din cap. 

Dev chiar nu știa cum să răspundă la așa ceva, dar apoi o 
văzu cum își suge buza de jos. Oricât de aiurea era, își dădu 
seama că avea avantajul negocierii, şi era ceva ce își dorea. 
Își dorea, de fapt, multe lucruri. 

- Te voi introduce în casă. 

- Poftim? întrebă ea uimită. Vorbești serios? 

- Cu o condiţie, spuse el, cu un rânjet pe buze. 

- Ce condiţie? 

El se ridică și se apropie îndeajuns de mult încât să o 
simtă cum respiră. Mirosul de nucă de cocos îl ademeni 
din nou. 

- Este o condiţie destul de serioasă. 

- OK? Despre ce este vorba? 

Nu plănuise să spună ce urma să spună. Nu era calculat 
așa cum dorea el şi cum era obișnuit. Condiţia lui era... pur 
și simplu, ceva ce îşi dorea. 

- Să mă săruți, şopti el. Asta este condiția mea. Să mă 
săruți. 


CAPITOLUL 14 


Rosie era aproape convinsă că nu îl auzise bine. 

- Cred că e nevoie să repeti. 

- Condiţia este un sărut, spuse el plecându-și genele 
dese. 

În regulă. 

Îl auzise bine. 

- Vrei să mă săruţi? zise ea, simțindu-se prostește fiindcă 
întreba asta şi din cauza fâlfâirilor pe care le simţea în 
stomac. 

- Da, vreau, spuse el cu un zâmbet, apoi rămase tăcut 
câteva clipe. Foarte mult. 

Fâlfâirile se mutară acum în piept, și simţi ca și cum un 
cuib de fluturi avea să-i iasă de acolo. 

- Este din cauza rochiei, nu-i aşa? spuse ea, pe jumătate 
în glumă. 

- Este, răspunse el ridicând o mână şi punând doar 
vârful degetului pe dantela neagră de pe umărul ei. 
Atingerea uşoară o făcu să simtă cum i se strânge stomacul, 
precum și muşchii de mai jos. Şi este mult mai mult de atât. 

- Serios? Cum așa? 

El își plimbă degetul încet, al naibii de încet, peste 
clavicula ei. 

- Chiar trebuie să explic de ce vreau să te sărut? 

- Având în vedere că acum câteva zile ai spus că ideea... 

- Știu ce am spus, o întrerupse el, și degetul îi ajunse la 
sânii ei. Întregul ei corp tresăltă în timp ce o cuprinse un 
val dulce de căldură. Era o minciună. 

Îi veni greu să respire, şi dădu vina pe corset pentru asta. 

- Deci, ce părere ai? întrebă el plimbându-și degetul pe 
centrul corsetului ei, acolo unde se întâlneau sânii ei. Simti 
o dorință puternică şi imediată, în timp ce el își plimba 
degetul pe rochia ei, trăgând uşor de ea. Își ridică genele, şi 
ochii aceia remarcabili o ţintuiră. Despre condiția mea? 

Niciodată într-un milion de ani nu se gândise Rosie că 
avea să fie în această situaţie. Nici măcar în cele mai 
imposibile fantezii ale ei nu îşi imaginase un asemenea 
moment cu Devlin de Vincent. 

Și avusese nişte fantezii destul de sălbatice. Una implica 
un costum de Moș Crăciun, dar nu avea să se gândească la 
asta acum. 

Din clipa în care el intrase în cameră, totul devenise 
ireal. Faptul că nu săriseră unul la gâtul celuilalt și că el 
împărtășise ceva atât de personal cu ea era o dovadă pentru 


cât de ciudată avea să fie seara aceasta, așa că de ce era atât 
de uimită că el voia să o sărute? 

Seara aceasta era... pur și simplu, era diferită. 

Privirea ei se plimbă pe fața lui. Poate era din cauza 
măștilor. Oricât de prostește suna, o făcea să se simtă de 
parcă nu erau ei. Nu era sigură de ce, dar singurul lucru pe 
care îl știa era că, în ciuda tuturor vorbelor pe care și se 
spuseseră unul altuia, voia să îl sărute. 

Și Rosie învățase cu mult timp în urmă că e bine să faci 
ce îți dorești atunci când ai ocazia. 

- În regulă, şopti ea. Sunt de acord cu condiţia ta. 

Devlin rămase nemișcat, respirația dansându-i pe buzele 
ei. 

- Atunci, fă-o! 

Stomacul ei se strânse ca și cum era într-un carusel ce 
urma să coboare o pantă abruptă. Punându-și mâna pe pat, 
se aplecă şi își înclină capul. O miime de secundă mai 
târziu, buzele ei le atingeau pe ale lui. Era cea mai uşoară 
atingere a buzelor lor, dar el scoase acest sunet care îi 
trimise un fior sălbatic, fierbinte, în tot corpul. Veni din 
străfundul lui, un geamăt care îi cuprinse tot corpul. Buzele 
lui erau catifelate şi ferme, şi, când ea le atinse cu vârful 
limbii, el le deschise pentru a o primi. 

Rosie se cutremură în timp ce limba ei o atinse pe a lui. 
Simţi gust de bourbon, şi, deşi nu era o fată căreia să îi 
placă whiskul, gustul i se păru delicios. Păcătos. Imoral. 
Încet, își ridică mâna și o puse pe pieptul lui tare. Putea 
jura că îi simţea inima bătând sub palmă. În momentul în 
care îl atinse, sărutul se schimbă. 

Poate că Rosie începuse, dar acum Devlin avea control 
deplin. 

El adânci sărutul, gustând-o aşa cum făcuse şi ea cu el. 
Își puse o mână pe ceafa ei, şi acele săruturi încete, adânci, 
care o puneau pe jar, se schimbară. Își mișcă limba 
împreună cu a ei cu o foame pe care cu greu o controla, ca 
şi cum abia se putea abtine. 

Un alt fior o străbătu în timp ce simţi un val de căldură 
în stomac. Ameţită și fără aer, gemu în gura lui în vreme ce 
degetele i se încleștau pe cămașă. Dev o sărută de parcă ar 
fi vrut ca nici o parte din ea să nu rămână neexplorată. 

O răscoli modul în care o sărută. 

Apoi, mâna care era pe pieptul ei se mută, trecându-i 
peste sâni. Corpul ei reacţionă, și ea se împinse în palma 


lui, vrând dintr-odată mai mult. 

El gemu din nou şi întrerupse sărutul. 

- Rosie, suspină el, aproape lipit de gura ei. Ce ești? 

Fa nu înţelese întrebarea, dar nu conta, pentru că el o 
sărută și o tot sărută până când zvâcnirile din trupul ei se 
amplificară și tot corpul începu să îi vibreze. 

El îi atinse sânii cu degetele, și spatele ei se arcui. Rosie 
făcu ceea ce dorise să facă încă de când îl văzuse în 
apartamentul ei. Își ridică mâna și își trecu degetele prin 
părul lui. Avea părul moale, deloc aspru, și mai lung decât 
se așteptase. Nu înțelegea cum putea să îl aranjeze să stea 
pe spate fără a folosi vreun produs, dar era recunoscătoare 
pentru asta, plimbându-și degetele prin el, trăgând de 
vârfuri când ajunse la ceafă. 

Era absorbită de săruturile lui, cufundându-se tot mai 
mult, şi îl simţea şi pe el urmând-o. Săruturile deveneau 
frenetice, adânci şi sălbatice. ÎI trase din nou de păr. 

Devlin gemu, mușcând-o în timp ce se trase înapoi. Încă 
avea masca pe faţă, şi ochii aceia deschişi la culoare ardeau. 

- Nu cred că va fi de ajuns condiţia mea. 

- Nu va fi? întrebă ea în timp ce se legăna ușor, 
plimbându-și degetele în sus și în jos pe pieptul lui. 

- Nu, spuse el. Cuvântul era aspru, gutural. Îi trimise un 
fior pe şira spinării. Vreau să aduc un amendament 
condiţiei. 

- Ce fel de amendament? întrebă ea cu voce ce sună 
aspru, fixându-l cu ochii pe jumătate închiși. 

- Am nevoie de mai mult decât un sărut. 

- Ai idee de ce anume ai avea nevoie? întrebă ea în timp 
ce inima începu să îi bată și mai tare și îşi trecu degetele 
prin părul lui, mulțumită să îl vadă ciufulit. 

- Am multe idei, spuse el luându-și mâna de pe sânii ei. 

Lucrurile scăpau repede de sub control. Rosie știa asta şi 
mai știa că erau câteva motive pentru care ar fi trebuit să se 
oprească sau măcar să încetinească, dar, dacă asta era o 
maşină, avea să apese pedala de acceleraţie şi să îi arunce 
pe amândoi în prăpastie. 

- Atunci, de ce nu îmi arăţi? spuse ea întâlnindu-i 
privirea. 

O sclipire lacomă apăru în ochii lui. Fără a spune un 
cuvânt, o luă de mână și se ridică, trăgând-o după el. Fa se 
aşteptă ca el să o strângă în braţe, dar Dev nu făcu asta. O 


întoarse, astfel că acum era cu spatele la el. li dădu drumul 
la mână și şi le puse pe ale lui pe umerii ei. 

- Ne vezi? întrebă el. 

La început, ea nu înțelese ce voia să spună, dar, în timp 
ce își plimbă privirea prin cameră, văzu reflexia în oglindă. 

- Da, spuse ea, trăgând uşor aer în piept. 

- Vreau să ştiu. O mângâie cu o mână pe braţ, peste talie 
și şolduri. Cealaltă mână cobori uşor, şi degetele lungi şi 
elegante se strânseră peste unul din sânii ei. Plăcându-i 
asta - plăcându-i prea mult -, îşi mușcă buza. La ce te 
gândești când ne vezi în oglindă? întrebă el. 

La ce se gândea? Rosie clătină ușor din cap. Reflexia lor 
era un sacrilegiu decadent. El stând în spatele ei, cu o mână 
pe șolduri şi cu cealaltă strângând-o uşor de un sân. Cu 
măştile pe faţă şi cu buzele întredeschise. 

- Mă gândesc că... vreau să știu care este amendamentul 
tău, spuse ea. 

- Eşti nerăbdătoare, nu-i așa? 

- Mereu. 

Devlin scoase un sunet care lui Rosie îi aminti de un 
chicot aspru, apoi el veni mai aproape de ea și o trase până 
se lipi de el. 

Îl simţi, îi simţi puterea ca de oţel. Era mult mai înalt, dar 
cumva corpurile lor se potriveau, şoldurile lui lipite de 
fundul ei, și ea îl simţi acolo, tare și gros. 

- Spune-mi, Rosie, o să te prefaci din nou? întrebă el, și 
respiraţia lui trecu peste tâmpla ei. O să te prefaci că nu 
simţi cât de tare te doresc? 

În loc să îi răspundă prin cuvinte, ea își împinse şoldurile 
înspre el și le undui. Geamătul lui adânc se transformă într- 
un mormăit, şi o prinse mai bine de şolduri în timp ce se 
împinse înspre fundul ei. 

- În regulă, spuse el. Nu te prefaci. 

- Nu, spuse ea, lăsându-și capul să îi cadă pe pieptul lui. 
Tu te prefaci? 

- Nu. Da. Ambele? zise el, cutremurându-se. 

- Asta este confuz. 

- Şi complicat, Rosie. Atât de complicat. O prinse cu 
dinții de lobul urechii, mușcându-i pielea moale. Ea icni și 
se cutremură. Vreau să te uiţi la noi. 

- Mă uit, spuse ea, abia putând să vorbească. 

- Foarte bine, șopti el, sărutând-o pe gât, în timp ce îi 
strângea în pumni rochia. Nu vreau să pierzi nici o clipă 


din ce se întâmplă. 

Nici ea nu voia asta, așa că se uită la el în timp ce îi ridică 
poalele rochiei, puţin câte puţin. Scoţând la iveală mai întâi 
gamba şi apoi genunchiul, până când apăru una din coapse 
în reflexia din oglindă, și simţi cum o lasă picioarele. EI se 
opri. 

Devlin sărută spaţiul din spatele urechii, apoi îşi lipi 
obrazul de al ei. Îl putea vedea uitându-se la ea în imaginea 
din oglindă în timp ce îi ridica rochia până la brâu, dând 
materialul laoparte, dezgolind-o. 

- La naiba! gemu el. 

Îi plăcu felul în care spuse asta, aşa că șoldurile se 
mișcară uşor în semn de răspuns. 

- Fără chiloti? 

- Nu am vrut să se vadă linia lor prin fustă, explică ea, 
simțind cum începea să îi ardă fața. Și urăsc chiloţii tanga. 

- Mmm, spuse el şi se împinse înspre ea. Obraznică. 

- Nu ești de acord, Devlin? întrebă ea rânjind. 

El îi strânse unul din sâni, făcând-o să geamă, în timp ce 
durerea fu imediat urmată de un val de plăcere. 

- Niciodată nu am fost mai de acord cu ceva, spuse el şi 
își întoarse capul, plimbându-și buzele pe obrazul ei în 
timp ce se uita la ea. Frumos. Foarte frumos. Ridică 
piciorul. 

Ea scoase un oftat prelung. Sprijinindu-se de mâna lui, 
chiar deasupra locului unde îi ţinea rochia, se echilibră 
astfel încât să-şi ridice piciorul, punându-l pe marginea 
patului. 

Era goală şi deschisă în faţa lui, și, Dumnezeule, Devlin 
avea o privire pofticioasă și devoratoare, și ea își dorea să 
fie devorată. Consumată. Luată. 

- Eşti..., spuse el şi o sărută pe maxilar, apoi își îndreptă 
bărbia pentru a se uita din nou la imaginea din oglindă. 
Eşti desăvârșită. Absolut delicioasă. Uită-te la tine! 

Se uita. 

- Eşti... complicat. 

Acel cuvânt din nou. „Complicat.“ Simţi asta până în 
străfunduri. Da. Simţi că îi tremurau coapsele - că îi 
tremura tot corpul. Încercă să stea nemișcată, lăsând un 
bărbat care o făcuse să simtă atât furie iraţională, cât şi 
dorință să se uite cât dorea, lăsând un străin care se 
pricepea să taie în carne vie cu vorbele şi să o facă să-și 
piardă minţile cu săruturile. Complicat. Și ea nu era o 


femeie reținută. Îi plăcea să creadă că era o femeie 
aventuroasă când venea vorba despre petrecerea timpului 
într-o manieră distractivă, sexy, dar asta era ceva diferit şi 
nou pentru ea. O făcu să se simtă vulnerabilă şi expusă. Nu 
se simţise niciodată aşa, cu nimeni. Aşa că, da, era 
complicat. 

- 'Ţine-ţi fusta, îi ordonă el ușor. 

Rosie făcu întocmai, fără să întrebe. Îşi tinu rochia, aşa 
că rămase expusă în fața lui - a lor. 

Cu mâna liberă acum, el se mută spre coapsa ei 
dezgolită. Inima ei bătea de să-i iasă din piept. Observă 
imediat. Nu că pielea îi era mai închisă la culoare decât a 
lui sau cât de mare îi era mâna pe coapsa ei, ci cum îi 
simţea palma. Cât de aspre îi erau mâinile. Îi aminteau de 
cele ale lui lan. Mâinile cuiva care lucra cu ele, și asta o 
şocă, pentru că nu îşi imaginase că el avea palmele 
muncite. Se gândise că le avea moi şi îngrijite. Protejate. 

- Mai mult, gemu el. 

Fa își depărtă picioarele cât putu de mult fără a-și pierde 
echilibrul. Mâna de pe coapsa ei nu se mişcă o lungă 
perioadă de timp. Se simţi ca o eternitate, în vreme ce aerul 
rece îi învăluia carnea înfierbântată. 

- Mai este ceva ce îmi amintesc, spuse el în timp ce îşi 
strecură mâna de-a lungul coapsei ei, ducându-se din ce în 
ce mai aproape spre locul unde îl dorea și care pulsa. Din 
noaptea în care am murit? Nu era un tunel, spuse el, și ea 
tremură în timp ce degetul lui se plimbă pe pliul coapsei ei 
şi apoi spre exterior. Dar era atât de al naibii de frig, 
continuă el. Nu am mai simţit niciodată așa frig. Era adânc, 
fără sfârșit, şi dincolo de partea fizică. Înţelegi? Nu simţeam 
frigul pe piele sau în oase. Eram eu. De atunci, am tot 
simţit acea răceală. 

Ea înghiţi cu greutate şi, poate, în alte circumstanţe, şi-ar 
fi putut aminti dacă alți oameni care avuseseră experienţe 
similare simţiseră la fel, dar în acel moment nu fu capabilă. 
Era un singur lucru pe care voia să îl știe. 

- Acum, îţi este frig? 

- Nu, spuse el, apoi îşi strecură mâna pe interiorul 
coapsei ei și îi mută cu grijă piciorul, apropiindu-i 
picioarele până când se vedea numai o mică parte a locului 
ei cel mai vulnerabil. Acum, ard. 

- Bine, şopti ea. Nu vreau să îţi fie frig. 


El înlemni în spatele ei, cu mâna sub piciorul ei. Trecu 
un moment lung, tensionat, după care zise: 

- M-ai lăsa să intru în tine acum, nu-i aşa? 

- Te-aş lăsa să faci orice acum, spuse ea tremurând, fără 
a-i fi rușine să recunoască adevărul, însă temându-se să 
facă asta în timp ce el îşi plimba mâna pe bazinul ei. 

- Stiu. O sărută pe tâmple, și, din cine știe ce motiv, asta 
o făcu să simtă cum i se strânge pieptul. Asta face ca 
lucrurile să fie periculoase. 

- De ce? 

- Pentru că vreau să te aplec și să mă afund adânc în 
tine, încât să mă simţi timp de multe zile de-acum înainte, 
spuse el mângâindu-i pielea delicată. 

- Cum este asta periculos? întrebă ea, cuprinsă de 
dorință pură. 

Devlin nu răspunse, dar își înălță capul, astfel încât să 
poată vedea din nou imaginea lor în oglindă. Privirile li se 
întâlniră, și el o atinse ușor, chiar în centru, mângâindu-i 
pliurile. Respirația i se opri în timp ce coapsele îi zvâcniră. 
O mângâie cu vârful degetului peste clitoris, împrăştiindu-i 
umezeala. Apoi, intră în ea, doar vârful degetului, și Rosie 
îl simţi răsucindu-se adânc în ea, simţi o încordare a 
mușchilor, atât de rapidă, că avu impresia că urma să 
ajungă la orgasm chiar atunci. 

Devlin scoase un sunet răgușit, și Rosie îl simţi încordat 
în spatele ei. Îl aşteptă să își împingă degetele în ea, să o 
penetreze tare și repede. Așteptă, respirând cu repeziciune. 
Aşteptă... 

Dintr-odată, Devlin își trase mâna. 

- Vine cineva. 

Probabil, avea un auz extraordinar, pentru că tot ce putea 
ea auzi erau bătăile inimii ei şi rugămințile nespuse pe care 
era pe cale să le rostească. 

- Poftim? suspină ea. 

- Proastă sincronizare. Îi trase piciorul de pe pat şi, 
pentru că ea încă nu se mișca, îi luă mâna liberă, lăsându-i 
rochia să cadă la loc, șifonată. Nu vreau ca să mai vadă 
cineva asta. 

Simti un chicot puternic în gât în timp ce el o îndepărtă 
de pat, încă stând lipit de ea. 

- Dev? se auzi vocea unui bărbat de pe hol. Eşti aici, sus? 
Este nevoie de tine jos, pe scenă, și toată lumea bună 
devine agitată. 


- Da, zise el pe deasupra capului ei, înjurând printre 
dinți în timp ce o prinse de talie. Vin imediat. 

- În regulă, veni răspunsul în care se simţea curiozitatea. 
Te aştept. Aici. Urmă o pauză. În hol. Singur. 

Rosie îşi strânse buzele. 

- Bineînţeles, șopti el, în timp ce erecţia se împingea spre 
ea. 

Rosie își puse mâna peste gură, oprindu-și chicotul care 
îi scăpă în cele din urmă. 

- Crezi că este amuzant? întrebă el, întorcând-o cu faţa 
către el. Era o lumină în ochii lui pe care nu o mai văzuse 
până atunci. Abia pot merge, și trebuie să fiu pe scenă, 
unde voi sta în faţa a sute de persoane. 

- Îmi pare rău! spuse ea, încercând să-şi stăpânească un 
nou râset, în timp ce își puse mâinile pe pieptul lui. Vrei să 
mă ocup eu? Sunt destul de rapidă și de bună la asta. Sau 
aşa mi s-a spus. 

- Dumnezeule! exclamă el, lumina din ochi fiindu-i 
înlocuită de o foamete absolută. Această sugestie nu ajută, 
continuă, în timp ce îi luă bărbia în mâini. 

- Dar ar putea, îl tachină ea, începând să îşi coboare 
mâna spre vintrea lui. 

- Eşti... belea, spuse el, prinzând-o de încheietură. 

- Acesta este numele meu mijlociu. De fapt, numele meu 
mijlociu este June. Belea este porecla mea. Sună mai bine. 

- Rosalynn June? întrebă el în timp ce îşi înclină capul. 

- Da, spuse ea. 

- Ei bine, Rosalynn June, oricât de mult mi-ar plăcea să 
îți simt gura pe penisul meu, am senzaţia că asta doar ar 
înrăutăți lucrurile. 

- Oh, nu, va face lucrurile mult, mult mai bune. Îți pro... 

- Mă plictisesc așteptându-te, spuse vocea din nou. 
Intru. 

- Dacă vii aici, jur pe Dumnezeu..., începu Devlin, 
desprinzându-se de ea. 

Ușa se deschise larg, și în prag apăru un blond înalt, cu o 
mască cu pană, ce părea făcută manual. 

Devlin păși astfel încât să stea în fața ei, blocând-o pe 
jumătate. 

- Ei bine, ce naiba faci aici, Dev? întrebă bărbatul, pe 
buze apărându-i un surâs care se transformă într-un 
zâmbet larg. Cu... Bărbatul se aplecă într-o parte, încercând 
să vadă pe după Devlin. Cine este aceasta? 


- Dacă nu ieşi acum, te voi îndepărta cu forţa, şi te va 
durea, răspunse Devlin în timp ce Rosie făcu ochii mari. 

- Dar sunt curios, Dev. Şi ştii ce se întâmplă când sunt 
curios. 

Ea făcu legătura. Ce spusese Devlin despre oamenii care 
îi ziceau Dev? Erau doar fratii lui? 

- Pleacă! răspunse Devlin. 

- Bine, oftă bărbatul. Se uită la Rosie, şi ea se gândi că 
ochii lui semănau cu ai lui Devlin. La revedere, doamnă 
misterioasă, sper că ne vom revedea! 

Devlin expiră cu putere în timp ce bărbatul ieșea din 
cameră, închizând uşa în urma lui. După o clipă, se 
întoarse către ea. 

- Frecţia e tot acolo, ca să știi, spuse Rosie în timp ce îşi 
plecă privirea. 

- Da, sunt conștient de asta, mulțumesc, spuse el. 

- Oferta încă este valabilă, spuse Rosie rânjind, 
neputându-se abţine. 

- Belea, zise el printre dinţi în timp ce se uită la ușa 
închisă. Nasoală belea. 

- Poftim? 

- Nu, nu tu, spuse el uitându-se din nou la ea. 

- Nu eu, răspunse ea uitându-se la părul lui ciufulit. Stai! 
Lasă-mă să rezolv măcar asta. 

Devlin îşi ridică privirea în timp ce ea se săltă pe vârfuri 
și îi dădu părul pe spate. În vreme ce ea îi aranja părul cât 
putea de bine, el o privea ca și cum nu înțelegea ce făcea. 

- Gata, spuse ea şi reveni la locul ei. Nu este perfect, dar 
nu arăţi de parcă... 

- Am fost la câteva secunde distanță de a avea degetele 
într-o păsărică umedă? 

La naiba, chiar zisese asta. 

Deşi nu era genul de femeie care să se ruşineze ușor, 
simți cu certitudine cum corpul îi ia foc şi cum o cuprinde 
dorința. 

- Fi bine, încă ai erectie, așa că, da, aşa arăţi, dar să 
sperăm că rezolvi asta înainte de a te urca pe scenă. 

- Trebuie să plec, spuse Devlin, râzând uşor. 

- Știu, zise ea, dându-se înapoi. 

- Nu vreau, spuse el, rămânând nemișcat preţ de un 
moment. 

Respirația ei făcu lucrul ăla prostesc: i se blocă în gât. 
Unii oameni nu credeau că era ceva real. Că puteai rămâne 


astfel fără aer. Rosie ştia că se putea, şi ceva între ei se 
schimbă în acel moment. Era ciudat că nu se întâmplase 
când flirtase cu ea sau când o sărutase ori chiar când o 
atinsese. Ci acum, când stătea în fața ei, deschis și... și 
uman. Nu rece și detașat. Și ea își dădu seama că... îi plăcea 
de acest Devlin. 

Îi plăcea de acest Devlin care recunoscuse că avea o casă 
bântuită și care îi mărturisise că murise o dată. Îi plăcea de 
acest Devlin care purta o mască și care săruta... 
Dumnezeule, săruta precum un bărbat care putea face tot 
ce spusese în ziua aceea pe trepte. Îi plăcea acest Devlin 
care abia o atinsese și o dusese la un pas de orgasm, care se 
uita la ea precum un bărbat înfometat. 

Vina începu să iasă la suprafaţă și să se agite. Pentru că îi 
plăcea de acest Devlin, voia să îi spună despre tatăl lui - 
despre ce se întâmplase în timpul sesiunii cu Sarah. Părea 
atât de incorect că nu îi spusese, pentru că, dacă ar fi fost în 
locul lui, ar fi vrut să ştie. 

Dar acum, nu era momentul. 

- Ştiu, spuse ea în cele din urmă. 

Devlin o mai privi un pic, apoi încuviință din cap înainte 
de a pleca. Se opri în ușă şi se uită la ea. 

- Condiţia mea pentru accesul în casa lui Lucian? 
Tocmai l-ai întâlnit pe Lucian, apropo, spuse el cu jumătate 
de rânjet poznaș pe faţă. Nu trebuia decât să îi ceri voie. Te- 
ar fi lăsat înăuntru. Iubita lui este îngrozită de fantome și ar 
dori să ştie, cu siguranță, dacă noua lor casă este bântuiră. 
Nu trebuia să apelezi la mine. 

Ea rămase cu gura căscată și izbucni în cel mai puternic 
râset pe care îl eliberase vreodată. 

- Nemernicule! 

- Ținem legătura, spuse el uitându-se la ea, făcându-i cu 
ochiul şi apoi înclinându-se. 


CAPITOLUL 15 


Lucian îl aștepta în hol, arătând plictisit în timp ce se 
sprijinea de perete, lângă unul dintre tablouri. Era 
imaginea unui braţ de râu, surprins la apus și redat atât de 
real, încât arăta mai degrabă a fotografie decât a tablou. 

Fratele mai mic al lui Dev era enervant, dar era şi un 
pictor extrem de talentat. 

- Chiar nu era nevoie să mă aștepți aici, spuse el, trecând 
pe lângă fratele lui. 

- Cine era? întrebă Lucian. 

Dev ajunse până la jumătatea holului înainte de a-și da 
seama că Lucian nu se mișcase. Se opri şi se întoarse. 

- Ce faci? 

- Aştept, spuse el cu o sclipire malițioasă în ochi. Cine 
este, Dev? 

Simţi cum îl cuprinde furia, provocându-i mâncărimi. 
Nu era sigur ce îl enerva mai tare. Faptul că fusese atât de 
aproape de a simţi ceea ce era absolut sigur că era rai sau 
faptul că ştia că fratele lui putea fi precum un câine turbat 
cu o jucărie de ronţăit când își dorea. Era însă și destul de 
conștient de sine încât să admită că lăsase dorinţa să îi 
domine rațiunea, ceva ce nu permisese înainte. Nu regreta 
ce se întâmplase. Doar că nu ştia cum să... proceseze totul, 
mai ales când ştia că ceea ce împărtăşise cu Rosie era ceva 
ce nu vorbise cu nimeni altcineva, şi dacă lucra cumva cu 
Ross? 

Era prea târziu să dezbată asta. 

- Unde este Julia? întrebă el. 

- Jos, își face prieteni. Lucian rânji. Nu la modul în care 
îți făceai tu prieteni în camera aceea. Îmi pare rău, într-un 
fel, că te-am întrerupt. 

- Asta ar fi o premieră, spuse Dev strângând din dinți. 

- Ştiu, corect? 

Privirea fratelui său se îndreptă din nou spre încăperea 
din care tocmai ieșise Dev. Ştia că era doar o chestiune de 
timp înainte ca Rosie să iasă, și, dacă Lucian avea să fie încă 
aici, o putea asalta pe femeie cu întrebări. Lucian adesea nu 
avea rețineri și nu vedea necesar să aibă. 

- Haide! îl chemă el pe Lucian. Trebuie să fiu jos, şi 
presupun că vrei să te întorci la Julia? 

Fratele său ezită, apoi se desprinse de perete. Îl ajunse 
imediat din urmă. 

- O să îmi spui despre ea? 


Dev chiar nu voia asta, dar se gândi că Lucian avea să o 
recunoască dacă ea chiar avea să îi cerceteze casa. Să spună 
că era șocat că acceptase asta încă îl tulbura. Nu minţise 
atunci când îi zisese că nu ar fi trebuit decât să îl întrebe pe 
Lucian, dar relaţia ei cu Ross, oricare era aceasta, făcea ca 
orice îi spunea să fie un risc, însă, din nou, era un pic cam 
târziu pentru asta şi exista totuși șansa ca Rosie să nu fi 
mințit când spusese că nu știuse despre intenţiile lui Ross. 

- Este o prietena de-a lui Nikki. De fapt, vorbeam despre 
tine, zise el când ajunseră în capătul scărilor. 

- OK. Nu mă aşteptam la asta, spuse Lucian uitându-se 
la el. 

Ceea ce îi spunea fratelui său nu era neapărat o 
minciună. Doar omitea o serie de întâmplări care avuseseră 
Joc în acea cameră. 

- Te voi pune la curent după licitaţie. 

Fratele lui era tăcut în timp ce coborau treptele și o 
mulțime de oameni costumaţi îi salutau. Cu toate acestea, 
liniştea nu dură. 

- Deci, este o prietenă a lui Nikki şi vorbeați despre 
mine - ultima parte este interesantă, dar este altceva ce 
vreau să ştiu. Ce treabă are ea cu tine? 

Dev se opri pe ultimele trepte și apoi, ca și cum ar fi fost 
obligat, se uită peste umăr și în sus pe scări. Simţi ceva în 
interior, de parcă ar fi zărit-o așteptând. Nu știa despre ce 
era vorba și, la naiba, voia să afle, şi asta... asta nu îi era 
caracteristic. Să vrea să afle totul despre Rosie nu era o 
mişcare isteață, nu chiar acum. Niciodată. 

- Dev? îl strigă ușor Lucian şi, fără să-l privească, știa că 
fratele lui se uita la el cu atenţie. 

- Nu știu, spuse într-un final Dev, şi acesta era adevărul. 
Chiar nu ştiu. 


- Eşti sigură că este în regulă dacă plec cu Theo? întrebă 
Sarah, după ce îşi dăduse jos masca. 

- Bineînţeles. 

Rosie avea o mulţime de întrebări, în special cum de 
ajunsese să discute cu Theo, tipul care vorbise cu Rosie 
înainte ca ea să fugă din încăpere, dar asta trebuia să 
aștepte, din moment ce acesta aștepta la capătul scărilor. 

Fa şi Sarah stăteau pe terasa lată, sub unul dintre 
ventilatoarele prinse în tavan. Balul mascat se apropia de 


final, şi jumătate dintre invitaţi plecaseră sau erau amețiţi 
de la nesfârșitele rânduri de șampanie și whisky. 

- Şi de ce pleci? Ai cunoscut pe cineva! spuse Sarah în 
timp ce privirea i-o căuta pe a ei. 

- Nu chiar, răspunse ea, şi asta nu era o minciună, având 
în vedere că îl știa pe Devlin de dinainte. 

— Ştii, știu că ai cunoscut pe cineva, spuse prietena ei, 
înclinându-și capul. E ca şi cum simţurile... 

- Încetează! Rosie râse. Hai, du-te! Și să nu te porţi 
Cuviincios în seara asta. 

- Nici nu aveam de gând, răspunse Sarah cu viclenie, 
râzând în timp ce făcu un semn peste umăr spre locul în 
care aștepta Theo. Ai cu ce să ajungi? 

Rosie încuviință din cap în timp ce un cuplu mai în 
vârstă se împletici pe scări. Avea de gând să ia un Uber 
către casă. 

- Distracţie plăcută! 

Sarah zâmbi în timp ce se îndrepta spre capătul scărilor. 
Se opri şi se întoarse către Rosie. 

- Îți aminteşti ce se spune despre a dansa cu diavolul, 
Rosie? 

Rămase cu gura căscată în timp ce se holba la prietena ei. 
Devil. Rosie nu se putea gândi decât la Devlin. 

- Dar ceea ce nu se spune este că uneori trebuie să te 
arzi. Sarah îi făcu cu ochiul. Să ai o seară frumoasă, Rosie! 

Rămase fără replică în timp ce o urmărea pe Sarah 
coborând grăbită scările. Nu avusese timpul necesar și nici 
ocazia să îi spună lui Sarah despre ce se întâmplase sus, în 
cameră, cu Devlin. Sau că era aici așteptându-l, pentru că 
asta făcea. 

Păstrarea secretelor față cu prietenii cu puteri 
supranaturale era, uneori, o sarcină dificilă. 

Trase adânc aer în piept și se retrase iar într-un loc 
ascuns. Sprijinindu-se de balustradă, nu își permise să se 
gândească foarte mult la ceea ce făcea, pentru că, oricât de 
curajoasă şi de îndrăzneață era, era posibil să se sperie. Spre 
deosebire de ceea ce urma să facă Sarah, ea nu aștepta să 
continue ce începuse sus cu Devlin. 

Deși nu ar fi avut nimic împotrivă. 

Dar motivul pentru care era aici, așteptând, era să-i 
spună lui Devlin, până la urmă, ce se întâmplase când 
avusese sesiunea cu Sarah. Stomacul i se strânse un pic la 
gândul acesta. Din moment ce Devlin recunoscuse că avea 


casa bântuită, se gândi că nu avea să o considere complet 
nebună pentru că adusese un medium, dar nu era sigură 
cum ar reacţiona. Tot ce ştia era că nu mai putea aștepta. 

Şi nici nu mai trebuia. 

Trei dintre ei ieșiră din casă în același timp. Prima era o 
brunetă înaltă, cu forme, care purta o rochie asemănătoare 
cu a ei și părul ondulat prins. Încă purta masca în timp ce 
se uita la bărbatul care o ţinea de mijloc. Un bărbat pe care 
acum îl recunoscu. Era Lucian. Își dăduse masca la o parte, 
ciufulindu-și părul. Îi spunea ceva femeii, făcând-o să râdă. 
Devlin era în spatele lor, cu masca încă impecabil la locul 
ei. 

Trăgând adânc aer în piept, dădu să iasă din umbră, dar, 
înainte de a se putea mișca, Devlin se întoarse și se uită 
direct la ea. 

Inima îi sări din piept exact aşa cum sărise Sarah 
treptele. Cum de știuse că stătea acolo? O cuprinse un fior 
fierbinte, făcând-o să se simtă agitată. 

- Îmi cer scuze, îi spuse el fratelui său, plecând de lângă 
ei, spre ea. 

Lucian se întoarse, şi Rosie avu impresia că putea vedea 
până în adâncul ei. 

- Întrebări, Dev. Am multe, multe întrebări. 

- Haide! spuse femeia de lângă el, trecându-și un braț pe 
după al lui. Aseară, mi-ai promis gogoși și cafea cu lapte. 

- Aşa este, spuse Lucian încă uitându-se spre Rosie. Și tu 
ce mi-ai promis, în schimb? 

- Lucian! Femeia râse în timp ce îl lovi peste braț. Hai să 
mergem! 

Chicotind, Lucian se uită în altă parte în timp ce o lăsă 
pe femeie să-l tragă în jos pe scări. Fericită că era întuneric 
acolo unde stătea, simți cum roșește în timp ce Devlin 
venea spre ea. 

- Îmi pare rău..., începu ea în timp ce el se apropie 
îndeajuns de mult pentru a o auzi. Ştiu că este târziu și jur 
că am un motiv destul de întemeiat să te aştept. Ei bine, 
este un motiv ciudat, și nu sunt sigură că îl vei considera 
întemeiat, dar pot să te asigur că te aştept ca o hărțuitoare. 
Sunt... 

- Vino cu mine! 

Devlin o luă de mână și nu prea îi dădu de ales. 

O luă de unde stătea, mergând pe după terasa care 
înconjura casa. Nu avea habar încotro se îndreptau când 


coborâră câteva trepte până în curtea din spate pustie şi 
întunecată, o zonă care fusese golită cu mai bine de o oră în 
urmă. 

Ea se uită împrejur, la lampioanele împrăștiate, atârnate 
în copaci, dar asta era tot ce putea vedea. 

- Nu cred că ar trebui să fim aici. 

- Sunt un de Vincent, răspunse el, oprindu-se şi 
întorcându-se către ea. Pot să fiu aici. 

Rosie deschise gura pentru a-i spune câtă aroganță 
denota acea replică. Şi pentru a sublinia că era atât e 
întuneric aici, încât nimeni nu putea spune că era un de 
Vincent sau nu. 

Dar nu avu această șansă. 

Luând-o de mijloc, Devlin o ridică. Ea icni speriată când 
se simţi trasă spre el și, în același timp, lipită de ceea ce 
părea a fi un copac. 

Sentimentul neașteptat de a se simţi prinsă între pieptul 
lui puternic și trunchiul de copac aspru o copleşi. Se 
încovoie uşor, trăgând superficial aer în piept. 

Înainte chiar de a putea înţelege ce se întâmpla, el o 
sărută într-un mod brutal, sălbatic, care o zăpăci și mai 
tare. Buzele i se depărtară, şi Devlin o sărută şi mai adânc, 
limba lui întâlnind-o pe a ei, făcând-o să rămână fără aer şi 
fără judecată. 

Dumnezeule, bărbatul acesta chiar ştia să sărute. 

Pentru că săruta ca și cum era înfometat după ea, doar 
după ea, şi, la fel ca înainte, se desfătă știind că nu mai 
fusese sărutată aşa. Săruta cu brutalitate, ca și cum simtea 
în mod natural că ei îi plăcea și că, plăcându-i, îşi dorea 
mai mult. 

Și la naiba dacă nu voia mai mult! 

Voia să-și înfășoare picioarele în jurul șoldurilor lui ca să 
simtă într-un loc mult mai interesant acea protuberanță 
care se împingea în abdomenul ei, dar picioarele, din cauza 
rochiei, îi erau blocate între picioarele lui. 

Devlin se opri din a o săruta și își sprijini fruntea dea ei 
în timp ce un braț i se strângea în jurul taliei ei. 

- Nu îmi pasă de ce mă așteptai afară. 

Un fior îi trecu prin tot corpul și își înfrânse un geamăt 
în timp ce el o sărută de-a lungul maxilarului și apoi mai 
jos. Era foarte confuză și își simțea pulsul bătându-i cu 
putere. Dorinţa îi curgea prin vene într-un fel care umbrea 
orice altceva. 


- Sunt doar al naibii de recunoscător că ești aici, spuse el 
cu gura aproape lipită de gâtul ei, acolo unde se simțea 
pulsul bătând cu putere. Ştii cât de nebunesc este asta? 

Într-un fel ciudat, știa. Îl strânse și mai cu putere de 
cămașă când el își înălță capul. Lumina lunii îi trecu peste 
mască și peste linia înaltă a pomeţilor. 

- Am ceva şi mai nebunesc să-ţi spun. 

- Îmi poţi spune mai târziu? O atinse ușor pe buze, 
făcând-o să tremure. Acceptă să-mi spui mai târziu, acasă 
la mine. 

Lui Rosie îi veni să râdă, pentru că, din nou, acesta era 
Devlin cel pe care îl plăcea. Când îl așteptase mai devreme 
afară, nu avusese habar cum avea să reacționeze. Dacă avea 
să regrete ce făcuseră în acel dormitor sau dacă avea să se 
poarte ca şi cum nu o cunoștea. Crezuse că se pregătise 
pentru orice, dar greşise. 

Nu se pregătise pentru asta. 

Cu toate acestea, Sarah avea dreptate. Dansa cu diavolul 
şi voia să se ardă. Rău. 

- Rosalynn. 

Îi șopti numele într-un fel în care o făcu chiar să îi placă 
să îl audă. 

- În regulă, şopti ea, închizând ochii. Dar trebuie să îţi 
spun ceva mai întâi, bine? 

Devlin gemu într-un fel foarte sexy şi o mușcă de buza 
de jos. 

- Trebuie să-mi spui că sunt un nenorocit? Pentru că 
deja am stabilit asta. 

- Nu, zise ea rânjind. 

- Vrei să îmi spui că perdeaua din mărgele de la tine de- 
acasă e făcută din lemn? întrebă el, plimbându-și limba pe 
marginea buzei ei. Pentru că, Rosie dragă, PAL-ul nu este 
lemn adevărat. 

Asta o făcu să râdă, un râs care veni din interior şi care 
păru să aibă un efect ciudat asupra lui Devlin, pentru că el 
gemu din nou și își culcuşi capul în spaţiul dintre gâtul şi 
umărul ei. Stătu liniștit pentru o clipă, apoi își înălță capul. 

- Ce ești? 

Era a doua oară când îi adresa acea întrebare şi a doua 
oară când nu pricepea ce voia să spună. 

- Nu înțeleg. 

- Nici eu. Urmă o pauză, apoi o ridică și mai sus şi, de 
data asta, când își împinse şoldurile către ea, erecţia lui îşi 


găsi locul care ardea de dorinţă. Ce vrei să îmi spui? 

Îl strânse cu putere de umeri în timp ce miezul îi pulsa 
de dorinţă. 

- Va suna foarte ciudat, dar trebuie să îmi promiţi că mă 
vei asculta. 

- Tot ce are legătură cu tine este ciudat, spuse el 
schimbând, din nou, poziția. Şi ăsta e un compliment. 

Fa chiar crezu asta. 

- Prietena mea este medium... 

- De ce nu sunt surprins? chicoti Devlin. 

Fa își înăbuși un râs, care se pierdu într-un geamăt în 
timp ce el îi prinse urechea între dinţi. 

- Îmi este foarte greu să mă concentrez și să continui să 
vorbesc când... faci toate astea. 

- Sunt convins că poţi face mai multe lucruri în acelaşi 
timp, spuse el rotindu-și din nou şoldurile și sărutând-o pe 
tâmplă. Ce este cu prietena ta medium? 

Fa avu nevoie de câteva momente pentru a-și aduna 
gândurile. 

- Îţi aminteşti ziua în care ne-am întâlnit în cimitir? 
Înainte de a-mi insulta perdeaua din mărgele de lemn? 

- Îmi amintesc, spuse el, strecurându-și mâna peste talia 
ei, spre sân. 

- Am avut o sesiune cu ea în seara aceea, spuse lăsându- 
şi capul pe spate. Mi-a spus ceva ce o să sune... 

- De necrezut? completă el în timp ce o săruta pe bărbie 
și mai jos, cu degetul mare dezmierdându-i sânul. O să 
sune ciudat? 

- Da, răspunse ea, deschizând ochii și uitându-se în sus, 
către stelele mici care acopereau cerul. O parte uriaşă din 
ea nu voia să continue. Degetul de pe sânul ei îi distrăgea 
atenția și, dacă îşi pleca bărbia, gura lui ar fi din nou la 
nivelul gurii ei. În timpul sesiunii, s-a întâmplat... ceva 
bizar. A apărut cineva necunoscut. Cred... Simţi neliniștea 
în stomac, scăzându-i dorinţa care îi cuprinsese tot corpul. 
Cred că a fost tatăl tău. 

Devlin nu numai că se opri. Simţi sub palme cum i se 
încordară mușchii. Simţi cum i se tensionă corpul. Își 
ridică din nou capul. 

- Poftim? 

- Cred că tatăl tău a venit și mi-a vorbit, spuse Rosie 
plecându-și bărbia, dorindu-și să nu fi avut masca și să îi 
poată vedea expresia feței. 


- Şi ce a spus? întrebă Devlin după o pauză lungă. 

Tonul sec al vocii lui îi aminti de acea zi în apartamentul 
ei. Îşi umezi buzele. 

- Tot spunea că... nu ar fi trebuit să fie el, și era nervos, 
foarte nervos. 

- Chiar așa? 

- A spus că a fost omorât, Devlin, zise ea, înghițind cu 
greutate. 

El reacționă imediat. 

Devlin îi dădu drumul, și, fără nici un avertisment, Rosie 
atinse pământul cu picioarele şi alunecă într-o parte. El o 
prinse înainte să cadă, ţinând-o de umeri îndeajuns de 
mult cât să se echilibreze, după care îi dădu drumul. 

- Ce ai spus? întrebă, fără a se îndepărta. 

- Cred că tatăl tău a fost cel care a venit, repetă ea, apoi îi 
spuse repede despre bujori. A zis că a fost omorât, Devlin. 
Și, dacă aș fi în locul tău, aș vrea să știu. 

- Deci, vrei să îmi spui că un medium ţi-a zis asta? Cine 
este mediumul? 

- Asta nu contează, răspunse ea, nevrând să menţioneze 
numele lui Sarah. Nu până când nu avea să ştie ce 
intenționa să facă Devlin în cu această informaţie. Doar m- 
am gândit că ar trebui să ştii. 

- Sau te-ai gândit că ar trebui să știu că tu crezi că tatăl 
meu a fost omorât? o provocă el. 

- Poftim? Rosie se încruntă. Nici măcar nu înțeleg ce 
înseamnă asta. 

- Nu? întrebă el, ținând-o cu putere de umeri. Chiar vrei 
să cred că un medium ţi-a spus asta şi nu, ştiu și eu, 
prietenul tău Ross Haid? 

- Poftim? izbucni ea smucindu-se din prinsoarea lui şi 
dându-se un pas în spate. Asta nu are nici o legătură cu 
Ross. Nu am mai vorbit cu el de săptămâni, şi de ce ar 
crede asta? 

- Este o întrebare bună, Rosie. Un aer rece se simţi 
deodată în grădină. Poate mă lămureșşti tu. 

- Oh, Dumnezeule, Devlin, nu am idee de ce ar crede 
asta, dar poate ştie ceva. Poate ar trebui să îl asculti! 

Devlin făcu un pas către ea, și ea văzu în lumina lunii 
licărirea din ochii lui. 

- Incredibil, mârâi el, nu într-o manieră prietenoasă, ci 
într-un fel care spunea că era nervos. Al naibii de 
incredibil. 


Rosie nu putea fi complet surprinsă de reacţia lui. Cu 
toate acestea, era neașteptat că-l adusese în discuţie pe 
Ross. 

- Ştiu că sună ca şi cum... 

- Ca şi cum ar fi vorbele unui nebun? 

- Poftim? spuse ea printre dinţi, trăgând aer în piept cu 
putere. 

Devlin râse sec şi aspru, un râset complet lipsit de umor. 

- Probabil mă crezi idiot dacă ai impresia că o să înghit 
prostia asta cu mediumul. 

- Unde altundeva crezi că aş fi auzit asta? ripostă ea 
uimită. 

- Serios? întrebă el pe un ton ironic. Despre asta a fost 
vorba în seara asta? Ştiai că aveam să te urmăresc. Te-ai 
prefăcut a fi ce naiba te prefaci că ești, ca să mă faci să 
vorbesc despre tatăl meu? 

- M-am prefăcut? Cum naiba m-am prefăcut? replică 
Rosie, ridicându-și mâinile în aer. Trebuie să te duci să te 
cauţi, prietene. M-ai urmărit până sus mai devreme. Nu am 
vrut să faci asta. 

— Sigur. 

- Ți s-a părut că am fost câtuşi de puţin fericită să dau cu 
ochii de tine acolo sus? întrebă ea, cu ochii mijiţi. 

- Ai părut foarte fericită cât am avut degetele între 
coapsele tale, ripostă el. Și, surpriză, surpriză, nici nu a 
durat foarte mult să te conving să ajungem acolo. 

Până aici. 

Până chiar acolo. 

- Eşti aşa un nemernic, zise ea, strângându-și pumnii. 
Dumnezeule! Eşti aşa un nemernic, și știi asta. Nu se poate 
să nu știi. 

- Poate că sunt un nemernic, dar măcar nu sunt un 
mincinos uneltitor. 

- Mă numești mincinoasă uneltitoare pentru că m-am 
gândit că poate ai vrea să știi că există posibilitatea ca tatăl 
tău să nu se fi sinucis? Simti cum o ard pe gât cuvintele 
rostite. Sincer. Eşti un nemernic! 

- Sunt sigur că deja am stabilit asta. 

Fa îi aruncă o privire pe care el nici măcar nu o putu 
vedea, dar o făcu să se simtă mai bine. 

- Uită că am spus ceva despre asta. 

- Deja am făcut asta. 


Simti cum îi ia foc pielea în timp ce furia se răspândea în 
ea ca o furtună vijelioasă. Acesta nu era Devlin pe care îl 
plăcea. 

- Acesta ești tu cel adevărat, nu-i aşa? Nu Devlin care a 
fost sus sau cel care doar mă tachina. Acesta ești tu cu 
adevărat. 

Devlin nu răspunse la asta, şi marea dezamăgire care o 
cuprinse era o pătură groasă, aspră. Făcu un pas în spate și 
dădu să se întoarcă. 

- Presupun că nu se mai pune problema să vii la mine, 
spuse el, şi ea simţi ironia din vorbele lui. 

Întorcându-se, Rosie se năpăstui asupra lui şi se asigură 
că, atunci când ridică mâna și îşi întinse degetul mijlociu, el 
o vede. 

- Du-te. Naibii. 

- Sună bine, spuse el oftând cu putere. 

Îi mai arătă o dată degetul mijlociu, doar pentru 
satisfacția ei. 

- Clasic, Rosie. 

- Poate că ai mai mulţi bani decât păcate, dar nu ai ști ce 
este aia clasă nici dacă te-ar lovi peste faţă, răspunse ea. 

- Mda, ripostă el. Lasă-mă să-ţi spun un lucru foarte 
clar. Nu vrei să te apuci să vorbești în stânga și în dreapta 
că Lawrence a fost omorât. Nu vrei să faci această greșeală. 

- Cui aş spune asta, în afară de tine? întrebă ea 
ridicându-şi mâinile în aer. Şi, în mod evident, aia a fost o 
greşeală. 

- Vorbesc serios, Rosie. 

- Şi eu, zise ea şi dădu iar să se întoarcă, nu numai 
furioasă, ci și al naibii de dezamăgită. Nici nu ai idee. Seara 
asta a fost... 

- A fost ce? O mascaradă? Un joc pentru a mă face să 
spun secretele familiei, ca să poţi da fuga cu ele la Ross? 

Pufnind, clătină din cap. Seara asta nu fusese o 
mascaradă sau o prefăcătorie. Seara asta fusese frumoasă. 

- Nu ai idee cât de mult te înșeli în legătură cu tot. La 
revedere, Dev! Nu o păstrăm legătura. Niciodată. 


CAPITOLUL 16 


- Gabe mi-a spus că mă iubeşte, o anunţă Nikki la 
telefon sâmbătă dimineaţă, și Rosie scoase un țipăt, 
scăpând blugii pe care îi împăturea. Nikki râse, părând a se 
simţi de un milion de ori mai bună bine data trecută când 
vorbise Rosie cu ea. Îmi dau seama că ești fericită. 

- Sunt! Rosie era în genunchi în faţa dulapului ei îngust, 
trezindu-se devreme cu o nevoia nebună de a face ordine. 
În regulă, îti aminteşti ce încercam să îți spun când am 
venit în vizită, dar a intrat Gabe? 

- Da. 

Ținând telefonul cu umărul, ridică blugii pe care îi 
scăpase şi începu să îi împăturească. Încercam să îţi spun 
că, oficial, Gabe nu mai era pe Lista Iubiţilor Cărora Să Le 
Vină Mintea la Cap. 

- Cred că, în mod cert, nu mai este pe acea listă, fu de 
acord Nikki. Dar de ce crezi asta? Fram absolut convinsă că 
voiai să îi dai una. 

- Oh, tot vreau să îi dau una pentru toate faptele din 
trecut. Mai era şi un de Vincent căruia voia să-i dea una, 
dar refuză chiar şi să se gândească la numele lui în acest 
moment. Căută înăuntru, luând un alt teanc de blugi pe 
care nu îi purtase de mai bine de un an, dar de care nu era 
pregătită să se despartă. Strânse tot de pe podea. Dar ar fi o 
lovitură prietenoasă, adăugă. 

- Ar trebui să mă întorc în apartamentul meu săptămâna 
viitoare, spuse Nikki. Gabe vrea să mai aştept, dar trebuie 
să o fac acum. 

- Înţeleg foarte bine. Cu cât aştepţi mai mult... Se 
întrerupse, ca și cum văzu ceva ce nu observase înainte. În 
spatele dulapului era o mică gaură, acolo unde se lipea de 
perete. Se desprindea? Asta însemna că trebuia să sune 
proprietarul. 

- Ştiu. Cu cât aştept mai mult, cu atât va fi mai greu, 
termină Nikki, făcând-o să fie iar atentă la ea. Dar Gabe va 
fi acolo, şi asta va face ca totul să fie mai ușor. 

Zâmbind, Rosie se așeză în fund şi luă următorul teanc 
de blugi pe care nu îi mai purtase de ceva vreme. 

- Nikki, sunt atât de fericită pentru tine, că aş putea 
plânge! 

- Ce? Nu plânge! 

- Nu pot promite nimic, pentru că sunt destul de 
emotivă acum, dar, draga mea, ai o a doua șansă cu un 
bărbat de care ai fost îndrăgostită ani de zile, spuse Rosie, 


oftând de fericire în timp ce începu să împăturească blugii. 
Ştii cât de imposibil este asta? Eşti precum un unicorn. 

Nikki râse din nou, și fiecare sunet părea mai relaxat 
decât anteriorul. 

- Mă simt precum un unicorn. Sincer. În orice caz, te-ai 
dus până la urmă aseară la balul mascat? 

- Da, m-am dus, spuse ea în timp ce puse în poală o 
pereche de blugi, ridicându-și capul şi luând telefonul în 
mână. 

- Te-ai simţit bine? întrebă Nikki. Nu prea pare să îţi fi 
plăcut. 

Rosie nu era sigură cum să răspundă la întrebare, pentru 
că se simţise bine, foarte bine, și apoi nu se mai simţise 
bine. Chiar încerca să nu se gândească la el, pentru că, 
atunci când făcea asta, îi venea să arunce cu lucruri în 
stânga și în dreapta. 

Sau să facă ordine. 

Acesta fiind motivul pentru care își devasta dulapul în 
zorii zilei. 

Partea cea mai rea, când se trezise prima dată, fusese că 
nu mai simţea furia de aseară. Oh, nu, se trezise simțind 
ceva cu totul diferit, oricât de mult îi displăcea acest lucru. 
Reluase imediat în minte ce se întâmplase seara trecută, 
partea din dormitor şi de la copac, partea de dinainte ca 
totul să o ia razna, ceea ce o făcuse să se înfierbânte şi să-l 
dorească şi să caute în noptieră mica jucărie cunoscută 
drept Afemeiatul. 

Dar acum, că se sculase şi umbla prin casă, ceea ce 
simțea când se gândea la el nu era dorință. Mai degrabă, o 
mare doză de furie față de el şi față de ea însăși, pentru că 
ar fi trebuit să ştie mai bine. Un nenorocit era un nenorocit, 
chiar dacă erau momente în care nu era așa. 

- Rosie? Eşti acolo? întrebă Nikki. 

- Scuze! M-au luat gândurile, spuse ea clipind. Da, m-am 
simţit foarte bine. Şi Sarah la fel. Cred că a cunoscut un tip 
aseară. 

- Serios? Asta este bine. 

Și Rosie credea că era bine pentru ea. Nu că Sarah ar fi 
căutat o relaţie pe termen lung acum, dar era fericită că o 
vedea pe prietena ei simțindu-se bine după ce avusese parte 
de o despărțire atât de urâtă. 

- Dar tu? întrebă ea, și Rosie făcu ochii mari. 


Nu era posibil ca Nikki să știe despre Devlin, pentru că 
era mult mai probabil ca ea să renunțe la gogoși decât ca 
Devlin să spună cuiva ce se întâmplase între ei. Nu că ar fi 
crezut că el ar fi ascuns asta din motive infame, şi ea nu îi 
acorda credit pentru ceva ce nu merita, dar avea 
sentimentul că Devlin rar împărtășea ceva cu cineva. 

Acesta fiind și motivul pentru care fusese atât de 
surprinsă că vorbise deschis cu ea - cu ea, dintre toți 
oamenii. Şi de aceea simţise că putea să îi spună despre ce 
se întâmplase în timpul sesiunii cu Sarah. 

Doamne, cât se înşelase. 

- M-am simţit foarte bine, spuse Rosie într-un final. Voia 
să spună cuiva - la naiba, oricui - despre ce se întâmplase 
cu Devlin, dar era mult prea ciudat să vorbească despre 
asta cu Nikki. Casa a fost absolut minunată. Sunt sigură că 
vei merge anul viitor. 

- Poate, spuse ea, şi se auzi cum trage adânc aer în piept, 
făcând-o pe Rosie să se încrunte. O secundă mai târziu, se 
auzi un chicot şi apoi Nikki spunând: Gabe, vorbesc la 
telefon. 

- Oh, Doamne! șopti Rosie, rânjind. Te las. 

- Este în regulă. Pot vorbi... 

Se auzi din nou un sunet care semăna foarte tare cu un 
geamăt, şi Rosie făcu ochii mari. 

- Sună-mă mai târziu, replică Rosie, râzând, fără a dori 
să audă ce urma să se întâmple. Concentrează-te să faci 
dragoste cu bărbatul tău! 

Râsul lui Nikki drept răspuns fu întrerupt când Rosie 
închise telefonul. Aruncă telefonul pe teancul de haine şi se 
aşeză pe covorul gri pufos. Închizând ochii, își lăsă braţele 
pe lângă ea. 

Seara trecută părea ca a fi un vis ciudat/coșmar. Tot nu 
își putea da seama cum trecuseră de la replici acide... la 
mâna lui între coapsele ei și ea spunându-i că l-ar lăsa să-i 
facă orice, pentru a încheia seara cu ea arătându-i nu o 
dată, ci de două ori degetul din mijloc. 

Clar totul escaladase foarte repede. 

- Dumnezeule, șopti ea. 

De fapt, ştia exact cum se întâmplase asta. Totul începuse 
cu un sărut, dar, Doamne, bărbatul ăla știa să sărute. Rosie 
era înnebunită după bărbați care sărutau bine. Era 
adevărat. 


Dacă nu i-ar fi spus despre sesiunea cu Sarah și doar ar fi 
plecat de la balul mascat, cine știe ce ar fi decurs din ceea ce 
se întâmplase în dormitor. Nu era îndeajuns de naivă să 
creadă că ar fi putut avea loc o relaţie. Înainte de a-l vedea 
afară, îl văzuse în sufragerie, unde avea loc licitația. Mai că 
fusese înghițit de femei cu rochii elegante și bărbaţi cu 
măști. 

Stând în spate, privindu-l alături de oameni ca el - cu 
alte cuvinte, văzându-l cu oameni care erau atât de bogaţi, 
încât aveau vreo şase case, și bone, şi menajere, şi asistenţi 
personali... Fusese o experiență edificatoare. Se potrivea 
foarte bine cu ei, şi ea nu. Familia ei nu era săracă. Frau 
oameni harnici din clasa de mijloc, care munceau în fiecare 
zi pentru ceea ce aveau. Nu presupunea că nici unul dintre 
bogaţii prezenţi la gală nu muncea pentru bani. Ştia că 
mulți făceau asta, dar Devlin trăia și respira într-o lume 
care îi era atât de incredibil de străină ei, încât nu părea 
reală. 

Și dacă ar fi plecat de la bal în acel moment, atunci seara 
trecută ar fi putut fi catalogată drept plăcută. Nu ar fi fost 
ceva care pur şi simplu s-a întâmplat, pentru că nu era nici 
prostuţă, nici naivă. Nu ar fi fost începutul a nimic. Era 
vorba doar despre doi oameni care iniţial se contraseră, 
apoi se simţiseră foarte bine pentru câteva minute scurte, 
reacționând la faptul evident că erau atrași unul de celălalt. 
Și aşa ar fi trebuit să se termine seara trecută, dar ea a 
trebuit să facă ce credea că era gestul potrivit. Uf. Nu 
regreta că îi spusese ce se întâmplase cu Sarah. Dacă era să 
regrete ceva, regreta faptul că fusese îndeajuns de prostuță 
încât să creadă că Devlin cel care purta mască era diferit 
față de Devlin cel arogant, sarcastic și critic, cu care era 
obișnuită. 

Și totuşi, dezamăgirea? Era reală. Nu era nici un dubiu, 
pentru că... pentru că Rosie nu mai simţise ce simţise seara 
trecută cu Devlin de când... de când cu Ian, şi asta fusese 
ceva atât de frumos, încât devenise ceva atât de urât. 
Aproape că recunoscuse asta în faţa lui Devlin, și era acum 
al naibii de recunoscătoare că ținuse ascunsă acea parte din 
ea. 

Rosie deschise ochii. Se simțeau ciudat de umezi. 

Ce spunea mereu bunica ei? Plânsul doar strica 
machiajul. Un zâmbet obosit îi apăru în colțul gurii. Bunicii 
ei cu siguranță îi plăcea machiajul ei. 


Era timpul să se adune şi să depășească momentul, 
pentru că nu era nimic de depășit. Îi spusese mamei ei că 
avea să o ajute azi la patiserie, și Jilly și Lance voiau să se 
întâlnească toţi trei în seara asta pentru a vorbi despre 
cazul Mendez. 

Și, mulțumită spuselor lui Devlin, știa acum că nici 
măcar nu trebuia să se bazeze pe el pentru a avea acces la 
noua casă a lui Lucian. Trebuia doar să vorbească cu 
Lucian, și probabil ar fi trebuit să o roage pe Nikki să îi dea 
numărul lui de telefon. 

Ridicându-se, luă telefonul şi tastă un mesaj nu foarte 
rapid către Nikki, rugând-o să-i dea numărul ei de telefon 
lui Lucian şi explicându-i că era în legătură cu noua lui 
casă. Mesajul ei suna un pic bizar, dar îi trimisese mesaje şi 
mai ciudate lui Nikki. Nu aștepta un răspuns rapid de la 
Nikki, având în vedere cum se încheiase convorbirea cu ea, 
așa că reveni la aranjatul hainelor, mândră că era Rosie cea 
isteață și realistă şi că îl uitase complet pe Devlin. 

Și asta însemna că probabil nu avea să îl mai vadă, mai 
ales din moment ce Nikki urma să se mute în curând 
înapoi în apartamentul ei, şi nu era ca şi cum ea și Devlin 
umblau prin aceleaşi locuri. 

Perfect. 

Până la urmă, nu spusese mama ei că avea un tip pe care 
voia să i-l prezinte? Un prieten al cumnatului ei? Părea 


momentul potrivit să exploreze acea relaţie. 


Transpiraţia aluneca pe pieptul gol al lui Devlin în timp 
ce refrenul de la Freak on a Leash se auzea în căşti, în 
vreme ce alerga pe bandă. Se antrena de o oră, și muşchii 
gambelor şi ai coapselor urlau, dar el se forța. Se forța până 
în punctul în care corpul lui era gata-gata să cedeze, şi apoi, 
doar apoi, renunţa. 

Nu ajunsese încă în acel punct. Era aproape, dar nu 
acolo. 

Dacă se oprea acum, era doar o chestiune de timp 
înainte de a se trezi cu mâna în jurul penisului, supărat pe 
lume în timp ce se masturba, și nu era asta o combinaţie 
aiurea? 

Cu toate acestea, adevărul era că avea erecţie încă de 
aseară, avusese chiar și când stătuse acolo şi o ascultase pe 
Rosie spunând prostiile acelea despre Lawrence, şi nici 


măcar gândul că fusese păcălit nu îl împiedicase să se simtă 
astfel. 

Deja rezolvase singur problema, la propriu, de trei ori de 
atunci. O dată când se întorsese seara trecută, apoi în 
mijlocul nopţii și încă o dată când se trezise în această 
dimineaţă, şi, cu toate astea, dacă își permitea să se 
gândească la cum o atinsese sau la ce gusta avea gura ei, 
imediat... 

- La naiba! mormăi el, simțind că se întâmpla din nou, 
chiar în timp ce alerga, deși era atât de supărat. 

Excitarea cobori de-a lungul şirei spinării, direct în 
vintre. 

Lovind cu degetul butoanele, crescu viteza, până când 
întreaga bandă zornăia. 

Dev își încleștă maxilarul în timp ce încerca să alunge 
din minte gândurile despre Rosie și toată dulceața aceea 
nefolosită, însă eşuă - eșuă într-un mod al naibii de 
spectaculos. 

Ce naiba fusese în mintea lui? Să o supravegheze nu 
implica limba și degetele lui. 

Se blestemă singur. 

Deviase seara trecută, făcând greșeli pe care chiar nu și le 
permitea, şi el nu făcea greșeli. Niciodată. Dar, la naiba, 
dacă nu ar fi... Dacă nu ce? 

Să nu o fi sărutat? Să nu o fi atins? Să nu se fi deschis 
către ea? Toate acestea și multe altele? 

Îi spusese chestii pe care nu ar fi trebuit să i le spună, 
lucruri pe care nu le vorbise nici cu frații lui, şi era chiar 
mai ciudat faptul că dorise să o ducă la el acasă. Nu în acest 
loc, la conacul de Vincent, ci în locul care era doar al lui şi 
de care nu știau nici fraţii săi. Şi ea îl trăsese pe sfoară. 

Evident, Ross o pusese să facă asta. 

„Oare chiar o pusese?“ îi spunea o voce enervantă în 
minte. Rosie păruse cu adevărat enervată și supărată când 
el pomenise despre Ross, dar apoi, din câte ştia el, putea fi o 
actriţă foarte bună. Totul putea fi o mascaradă. 

Totul, cu excepția gemetelor ei și a felului în care corpul 
ei răspundea la atingerile lui. Acolo nu fusese o 
prefăcătorie. Dar asta nu însemna nimic într-un final, 
corect? 

Cineva te putea uri și te putea dori în același timp. 
Exemplul grăitor era Sabrina. Dev era convins că femeia 
aceea îl ura. La naiba, fusese obsedată de fratele lui, Gabe, 


încă din facultate, şi, cu toate acestea, îl dorise pe Dev. Ei 
bine, dorise să şi-o tragă cu el și să își bată joc de el, și 
foarte des. Și nu numai fiindcă făcea tot ce îi stătea în 
putinţă pentru a obține numele de Vincent. 

Ștergându-şi transpiraţia de pe ochi, înjură printre dinți. 
Poate de aceea avea o erecţie permanentă. Nu mai fusese cu 
Sabrina de când totul începuse să meargă prost. De fapt, cu 
mai bine de o lună înainte de asta. 

La naiba, nu mai fusese cu nimeni. 

Voia ca acesta să fie motivul, dar nu se mai minţise 
înainte și cu siguranță nu avea să înceapă să o facă acum. 

Fra din cauza ei - a lui Rosie, iar ea era la degetul mic al 
lui Ross. Asta era singura explicaţie logică, pentru că ideea 
ca Lawrence să apară în timpul unei şedinţe de spiritism 
pentru a-i spune ei, o străină, că fusese omorât era definiţia 
absurdului. 

Putea recunoaște că se întâmplau unele chestii ciudate la 
el acasă, că experimentase și el chestiile astea ciudate, dar 
spiritul lui Lawrence care să spună cuiva - care mai și avea 
o legătură cu Ross Haid - că fusese omorât? 

De-a dreptul absurd! 

Dev simţi o presiune în piept, la întrecere cu arsura 
constantă puternică. 

Ross juca un joc periculos și o implica și pe Rosie. 

Presiunea din piept se dublă. Dumnezeule, nu voia să se 
gândească la asta. În orice caz, asta nu avea să se termine 
bine pentru Ross. 

Nu avea să se termine bine pentru Rosie. 

Dar dacă ea nu era... 

Alungă acel gând. Nu conta. Urma să afle în curând, 
când și nu dacă Ross avea să vină din nou la el știind despre 
experiența aproape de moarte a lui Dev. Jurnalistul nu avea 
cum să nu pomenească despre asta. 

Și dacă, oricât de puţin probabil, ea spunea adevărul, 
atunci... 

Nu ar fi fost asta chiar mai rău? 

O întrebare mai bună, atunci - era Rosie o amenințare? 

Lui Dev nu îi plăcea acea idee şi, cu siguranţă, nu îi 
plăcea că avea o problemă cu acea idee. Rosie nu trebuia să 
însemne nimic pentru el — nu însemna nimic. Își încleştă 
pumnii în timp ce alerga. Nu conta nimeni în afară de 
familia lui. Așa fusese dintotdeauna. Asta era... 


Dintr-odată, îi sună telefonul, răzbind prin sunetul 
puternic al tobelor. O privire rapidă, și știu că era Archie. 
Oprind banda de alergare, răspunse la telefon. 

- Ce ai pentru mine? întrebă el repede, coborând de pa 
bandă și oprind-o. 

- A dat-o în bară, se auzi un răspuns grav. A folosit marți 
cartea de credit în Texas. A rezervat o cameră de hotel în 
Houston. Sabrina a eliberat ieri camera. Nu este mare 
lucru, dar știu ce mașină folosește. Aparent, nu i-a lăsat 
bacşiş valetului, aşa că acesta a fost mai mult decât dispus 
să vorbească. Este cu un Mercedes negru. Am obținut 
numărul de înmatriculare de la hotel. 

- Mercedes negru? întrebă Dev și se încruntă în timp ce 
luă prosopul şi se șterse pe piept. Sabrina nu conducea un 
Mercedes. 

- Şi nici Parker sau altcineva din familia apropiată, dacă 
ne luăm după maşinile pe care le au înregistrate. Genul de 
informaţii la care Archie avea acces făceau să merite fiecare 
ban pe care îl cerea. Cu toate acestea, plăcuțele de 
înmatriculare sunt false. 

- Cum poţi fi sigur? întrebă Dev în timp ce aruncă 
prosopul în coșul de rufe şi se întoarse spre ușă. 

- Erau numere temporare care nu s-au întors la dealeri, 
răspunse Archie. 

- La naiba! spuse el trecându-și mâna prin părul ud. Și 
este o pistă moartă? 

- Nu neapărat, zise Archie, și se simţi un zâmbet în 
vocea lui. De data asta, norocul a fost de partea noastră. 
Valetul este un pic cleptoman, și i-a cotrobăit în torpedou. 
I-a văzut cardul de asigurare. Am numele companiei și sunt 
sigur că pot obţine informaţiile necesare, precum numărul 
de înmatriculare al plăcuțelor adevărate. Ar trebui să 
dureze câteva zile. Între timp, am niște amici care lucrează 
pentru poliţia din Texas și o caută. 

- Perfect. Sprijinindu-se de perete, îşi întinse gambele 
care îl dureau. Ceva veşti despre stagiară? 

- Nimic din ceea ce jumătate de lume nu a auzit deja şi 
ce tu să nu ştii deja, dar încă scormonesc. 

- Bine, spuse el şi se îndepărtă de la perete. Sună-mă 
imediat ce ai veşti noi. 

- Bineînţeles. 

Convorbirea se încheie, şi Dev își puse telefonul în 
buzunar. O parte din tensiunea din umeri i se eliberă. Poate 


că o dăduse în bară seara trecută, dar cel puţin ajungeau 
undeva în povestea cu Sabrina. Și erau şi veşti bune. 
Sabrina părea a fi departe de aici, ceea ce era o veste bună 
pentru fratele lui și pentru nepotul său. Ştia că Gabe se 
stresa din pricina Sabrinei. Nu îl putea învinui din cauza 
asta. 

Dar Sabrina nu avea să mai fie o problemă pentru mult 
timp. Şi seara trecută, cu Rosie? 

Nu avea să mai facă aceeași greşeală. 

Având nevoie de un duș, traversă camera și deschise ușa. 
Se opri dintr-odată. 

Gabe stătea în fața lui, cu părul strâns într-un coc, dar nu 
era îmbrăcat ca și cum venise la sală. Doar dacă nu cumva 
era pregătit să alerge în blugi. 

Și descult. 

- Tocmai te căutam, spuse Gabe, blocând uşa. 

- Nu poate aștepta? 

- Sigur, dar mă gândesc că vrei să auzi ce am de spus. Pe 
fața fratelui său apăru un rânjet care îl făcu pe Dev să facă 
ochii mari. Tocmai stăteam în grădină, bucurându-mi de 
dimineaţa răcoroasă cu Lucian, Julia și Nic. Ştii tu, făcând 
chestiile de familie la care tu nu iei niciodată parte. 

- În regulă. Mulţumesc că ai împărtășit cu mine! 

- Cu plăcere! răspunse Gabe. A fost o conversaţie foarte 
ciudată. Vezi tu, Nic a vorbit cu Rosie azi-dimineaţă. 

Neștiind unde bătea fratele lui cu asta și știind că 
discuția putea duce oriunde, Dev rămase impasibil. Era o 
șansă ca Rosie să-i fi spus lui Nikki despre ce se întâmplase 
între ei. Frau prietene. Vorbeau despre lucruri de genul 
acesta. 

- Este bine de știut. 

- Şi, ei bine, după ce au terminat conversaţia, Rosie i-a 
trimis un mesaj. A durat ceva până când Nic a văzut 
mesajul, dar Rosie o ruga ceva ciudat... și îi spunea ceva 
ciudat, continuă Gabe, punându-și mâna pe tocul ușii şi 
sprijinindu-se. Rosie voia numărul de telefon al lui Lucian. 

Ticăloasa! 

Îl cuprinse un val ciudat de emotie. În loc să fie ceea ce 
ar fi fost o bârfă normală cu prietena ei despre ceea ce 
făcuseră ea și Dev, terminându-se cu el fiind asaltat de 
fratele lui în legătură cu asta, lucrurile stăteau cu totul 
altfel. Rosie nu era normală. În loc să simtă ușurare, era 
iritat... şi amuzat. 


- Pentru că, aparent, crede că noua casă a lui Lucian şi a 
Juliei este bântuită și vrea să investigheze? Sunt sigur că ştii 
cum a reacţionat Julia. A fost singura ei condiţie când 
căutau o casă nouă. Fără fantome. În ochii lui Gabe apăru o 
lumină nefirească. Lucian a fost mai mult decât fericit să-i 
dea lui Nic numărul lui de telefon, mai ales după ce Nic a 
precizat că Rosie a fost la bal aseară. Interesant, Lucian nu a 
întâlnit-o niciodată pe Rosie. 

Dev trase adânc aer în piept, încercând inutil să se 
calmeze. Rosie făcuse rost de numărul de telefon al lui 
Lucian. Incredibil. 

- Dar apoi, Lucian a început să vorbească, și știi cum e. 
A pomenit despre... femeia cu care te-a văzut aseară. 

Bineînţeles că pomenise despre asta. 

De ce ar trebui Dev să-și facă griji că Rosie ar spune 
ceva, când Lucian probabil scrisese deja o mică poveste 
despre ce văzuse şi o şi publicase? 

- De fapt, Lucian a cunoscut-o pe Rosie, spuse Gabe, 
apoi făcu o pauză dramatică, de care fratele lor mai mic ar 
fi mândru. Aseară. Frați... 

- Hei. Scuză-mă! 

Împingându-l la o parte pe fratele lui, Dev porni spre 
scările din spate. Îl auzi pe Gabe strigându-i numele, dar nu 
se ori. 

Rosie chiar credea că putea să treacă de el şi să se ducă 
direct la Lucian? Că Dev ar permite asta? Zisese că ar fi 
putut să îl întrebe chiar ea pe Lucian, dar nu vorbise serios. 

Fi bine, asta era... complet inacceptabil. 


CAPITOLUL 17 


Dev îl privi pe Lucian ieșind în hol şi închizând uşa 
apartamentului său. Cămaşa albă, simplă, pe care o purta 
era acoperită de pete gri de cărbune. 

Probabil că fratele său muncea. 

- Ce s-a întâmplat? întrebă Lucian. 


Dev îşi aruncă privirea spre ușa închisă. Se gândi că Julia 
era acolo, și asta i se păru interesant - că fratele său putea 
lucra la tablourile şi la schițele lui cu Julia acolo. Credea că 
pictura era o îndeletnicire singuratică. 

- Ştiu că Rosie vrea numărul tău de telefon, spuse Dev, 
trecând direct la subiect. Nu vreau să iei legătura cu ea. 

Lucian se sprijini de ușă și îşi arcui o sprânceană. 

- Nu știam că ești în poziţia de a decide ce pot și ce nu 
pot face, Dev. 

- Mi-am petrecut întreaga ta viață încercând să-ți spun 
ce să faci, adesea în avantajul tău, dar, de data asta, te rog să 
nu o suni. 

- Mă rogi? întrebă Lucian râzând. Sigur nu a sunat ca o 
rugăminte la început. 

Dev se uită la el. 

- Ea este femeia cu care erai aseară, spuse Lucian după 
câteva clipe. Nu-i așa? Prietena lui Nikki. Rosie. 

— Ştii deja răspunsul la asta. 

- Da, dar dintr-un anumit motiv, vreau să te aud că 
recunosti asta. 

- De ce? 

- Pentru că m-ar amuza. 

- Ei bine, din moment ce trăiesc ca să te amuz, da, ea 
este femeia cu care m-ai văzut aseară și, da, aveam de gând 
să te pun la curent cu ce am vorbit. 

- Deci, prostia cum că noua noastră casă ar fi bântuită 
este adevărată? întrebă fratele lui în timp ce își ștergea 
mâinile pe blugi. 

- Pe cât de adevărată ar putea fi o afirmaţie a unei echipe 
care se ocupă de activităţi paranormale, mormăi Dev. 

- La naiba, Dev! Acum Julia știe. Este complet de acord 
ca o echipă să se ducă acolo și să alunge orice o fi în acea 
casă. Nu am nici o șansă să scap din asta, spuse Lucian. 
Este singurul lucru pe care și l-a dorit Julia cu privire la 
casă. Nu o bucătărie modernă sau o cadă mare într-un 
dormitor principal. A cerut în mod specific să nu fie 
fantome. 

- Cel mai probabil, casa ta nu este bântuită, îi spuse Dev, 
gândindu-se că numai în New Orleans și-ar trece cineva 
așa ceva pe lista cu lucruri de evitat. Rosie este... Nu știu 
dacă putem avea încredere în motivele ei. 

- Poftim? întrebă el, încruntându-se. 

- Uite ce e, este prietenă cu reporterul acela... 


- Afurisitul de Ross Haid? 

- Da. 

- La naiba! spuse el şi ridică o mână, trecând-o prin păr, 
lăsând în urmă dungi de cărbune. Serios? Pentru că este 
prietenă cu Nikki și... 

- I-a aranjat o întâlnire lui Nikki cu Ross înainte ca ea să 
fie cu Gabe. Ross voia să o folosească pe Nikki ca să obțină 
informaţii despre noi. 

- Rosie știa de ce era interesat Ross de Nikki? 

Era o întrebare bună. 

- Nu cred în coincidente. 

- Sunt ceva real, amice. 

- Uite ce e, tot ce te rog este să nu o contactezi. Nu ştim 
ce planuri are. 

- După ce v-am văzut împreună aseară, sunt destul de 
sigur că îți pot spune care era planul ei, adăugă Lucian cu 
un rânjet. Şi care era al tău. 

- Nu ştii ce ai văzut aseară, răspunse el. Poţi chema pe 
cineva să se uite la casa ta. Vânători de fantome. Vreun 
medium. Nu îmi pasă. Dar nu pe Rosie. Asta este tot ce te 
rog. 

Lucian își plecă uşor capul. Trecu un lung moment de 
tăcere. 

- În regulă. Pentru că mă rogi cu adevărat asta, nu voi 
lua legătura cu ea. 

Pentru un moment, Dev se gândi că avea o halucinație 
indusă de febră, căci fratele lui mai mic era, în cele din 
urmă, de acord cu ceva ce îl rugase el. Se uită ţintă la el și 
văzu că vorbea serios. 

Asta chiar era ceva incredibil. 

- Mulţumesc, zise Dev, ştiind că rareori spunea asta 
cuiva, cu atât mai puțin fratelui său mai mic. 

Lucian încuviinţă din cap. 

- Te las să revii la treabă, spuse Dev și dădu să se 
întoarcă. 

- Dev? 

- Da, răspunse el şi se întoarse cu fața către Lucian. 

- Ai întrebat-o pe Rosie dacă lucra cu Ross? 

- Da, am întrebat-o. 

— Şi ce a spus? 

- A spus că nu, dar nu mă aştept de la ea să recunoască. 

- Hmm, spuse Lucian şi se îndepărtă de ușă. 

- Ce e? întrebă Dev, încruntându-se din nou. 


- Nimic, zise Lucian şi ridică din umeri. Doar mă 
întrebam dacă te-ai gândit vreo clipă că poate chiar spune 
adevărul. 

Da, se gândise la asta. 

Aproape de fiecare dată când se gândea la ea şi la Ross şi 
la prostia pe care i-o spusese ea seara trecută. Se gândise că 
ar putea spune adevărul. 

Dar asta nu o făcea mai puţin periculoasă. 

Nu îl făcea pe el mai puțin inteligent. 

Ceea ce ştia era că, sub nici o formă, nu îl putea lăsa pe 
Lucian să petreacă timp cu Rosie. Fratele lui era mult prea 
vorbăreț, și Dev nu putea risca nicicum ca acesta să 
vorbească Dumnezeu știe ce cu Rosie. 

Făcea asta pentru fraţii lui - ca întotdeauna. 

Cel puţin, asta continua să își spună. 


Agitaţia de sâmbătă seară nici nu se terminase, și Rosie 
era deja gata să uite întregul weekend. 

Nimic nu mergea cum trebuia. Începu la aproximativ 
cinci minute după ce îşi termină de aranjat dulapul și sună 
mama ei, întrebând-o dacă putea veni mai devreme. Unul 
dintre angajaţi era bolnav. 

Nu era mare lucru, cu excepția faptului că sunase Jilly un 
pic mai devreme, dorind veşti cu privire la casa lui Lucian. 
Rosie încercase să îi explice că se ocupa de asta, dar Jilly 
părea să creadă că Rosie nu trebuia decât să pocnească din 
degete ca să facă să îi apară o cheie în mână. Rosie era 
destul de sigură că Nikki avea să facă rost de numărul de 
telefon al lui Lucian sau că urma să i-l dea pe al ei lui 
Lucian. Toată lumea trebuia să aibă răbdare, pentru că nu 
avea de gând să îl facă pe Devlin să se țină de înțelegere. 
Mai degrabă şi-ar fi smuls fiecare fir de păr de pe corp cu o 
pensetă ruginită decât să rostească încă o dată numele lui 
Devlin. 

Devlin de Vincent era acum pe De Nementionat în Pre- 
zenţa Ei. 

Era o listă nouä. 

Cafeaua era și ea pe listă, din moment ce voia o doză 
nouă de cofeină de după-amiază, şi al naibii aparat de cafea 
decisese să nu mai funcționeze. Ziua continua să fie din ce 
in ce mai proastă. 

Rosie se hotărâse să meargă pe jos către patiserie şi 
aproape că muri pe drum când un taxi tăie curba și mai că 


o luă pe sus, făcând-o să scape cafeaua pe care o cumpărase 
de pe drum - și care costase ridicol de mult având în 
vedere că era numai o afurisită de cafea. 

La o stradă distanță de patiserie, i se dezlipi toată talpa 
ghetelor. Se dezlipi ca şi cum un desfăcător de conserve 
invizibil i se prinse de picior. Şi erau ghetele ei favorite, din 
piele întoarsă uzată, cu un toc mic. Foarte drăguţe. 

Uf. 

Așadar, purta șlapi chiar dacă afară era o toamnă 
răcoroasă și îi îngheţau picioarele, în timp ce ghetele ei 
stăteau în biroul părinţilor ei de la patiserie, pentru că 
mama ei jurase că le putea repara, dar Rosie știa că urma să 
toarne nişte lipici şi să termine treaba. 

Mai rău, mama ei încurcase folia de plastic de sub 
tejghea - cea pe care tatăl ei o instalase cu ani-lumină în 
urmă - în așa hal, încât era nevoie de o diplomă în 
inginerie pentru a descurca drăcia naibii. 

Pe Rosie începură să o doară genunchii - stătuse în 
genunchi atât de mult timp, încercând să repare drăcia 
naibii, în vreme ce mama ei rămăsese lângă ea, cu mâinile 
în șolduri. Rosie zgârie cu unghia ceea ce spera să fie 
capătul foliei, în timp ce sora ei mai mică, Bella, se ocupa 
de contabilitate. 

- Folia aia de plastic mă pune la încercare. Mama ei se 
aplecă peste ea, închizând ușa de sticlă la proaspăt coaptele 
brioşe cu ciocolată. 

Oprindu-se, Rosie se întoarse pentru a se uita la mama 
el. 

- Cum te pune la încercare? Tu ai încurcat-o. 

- Şi supraveghez în timp ce o repari, aşa cum ar face un 
bun proprietar şi o bună mamă, răspunse ea, făcându-i cu 
ochiul când Rosie își țuguie buzele. 

De undeva din spatele mamei ei, o auzi pe Bella pufnind. 

- Ce ai făcut chestiei ăsteia? şopti Rosie, întorcând din 
nou rola, pentru că ceea ce crezuse ea că era capătul foliei 
nu era. Nu sunt plătită suficient de bine pentru a avea de-a 
face cu asta. 

- Eşti norocoasă că ești plătită, îi răspunse mama ei. 

- Este doar o folie, interveni Bella. Nu poate fi atât de 
dificil de rezolvat. 

- Doar o folie? Ai încercat vreodată să găsești capătul 
încurcat al unei mingi de folie de un metru? Rosie trase 


adânc aer în piept. Să naşti trebuie să fie mai uşor decât 
asta. 

- Ai înnebunit? Să naști nu este mai ușor, spuse Bella. 
Știu, pentru că... 

- Ai doi copii frumoși, și eu nu am copii şi nici bucurii şi 
o să mor neiubită, singură, cu cincisprezece pisici care vor 
sărbători peste cadavrul meu, termină Rosie pentru ea, 
exasperată. Deci, de ce nu vii aici să repari asta cu magia 
nașterii de copii? 

- Dar te descurci atât de bine, îi răspunse sora ei. 
Apropo, mama a spus că ai fi interesată să te întâlneşti cu 
prietenul lui Adrian. 

- Nu asta i-am spus mamei, zise Rosie închizând ochii. 
Am spus... 

- Aşa îmi amintesc, o întrerupse mama ei. 

- Devil este un mincinos, șopti Rosie printre dinţi în 
timp ce deschidea ochii. 

Dimineaţa acestei zile, când se gândise să vorbească cu 
mama și cu sora ei despre oferta de a se întâlni cu prietenul 
lui Adrian, părea a fi într-o altă viată după după-amiaza pe 
care o avusese. 

- Ce ai spus? întrebă mama ei. 

- Nimic, oftă Rosie. Nu vreau să fiu prezentată nimănui 
acum. 

Și acesta era adevărul, chiar dacă dimineaţă luase pentru 
scurt timp în calcul varianta asta. Cu toate astea, se 
deșteptase, conștientizând că să vrea să cunoască acum pe 
cineva doar pentru că era nervoasă din cauza altcuiva nu 
era chiar cea mai deşteaptă idee. 

Undeva între momentul în care i se stricase maşina de 
cafea și cel în care aproape că fusese omorâtă de 
taximetrist, se hotărâse să se ţină departe de orice bărbat. 

Cel puţin, pentru următoarea lună. 

- Oh, Dumne..., începu mama ei și o lovi cu genunchiul 
în spate, făcând-o să mormăie. Acesta este un bărbat bine 
făcut. 

- Mama, şopti ea, aruncându-i o privire de unde era 
ascunsă. Cu toate acestea, era în zadar, din moment ce 
mama ei se uita drept înainte, cu un zâmbet ciudat pe față. 

- Și aş putea să adaug că este şi foarte chipeș? continuă 
ea, și Rosie îşi dădu ochii peste cap. Pare genul de un bărbat 
care ştie cum să te țină trează toată noaptea. 


- Care ştie și se mândreşte cu asta, zise Bella, şi Rosie 
strâmbă din nas. Dacă nu aș fi căsătorită... 

- Și eu la fel, dragul meu copil, şi eu la fel. 

Rosie avea teoria aceasta că, de îndată ce aveai copii, 
puteai să vorbeşti deschis despre cum ar fi să te culci cu 
același bărbat ca mama ta. Era ca un fel de legătură ciudată 
pe care o împărtășeau mama și fiica. Teoria ei putea fi 
complet eronată, dar evidenţa din viaţa reală sugera că ar 
putea avea dreptate. 

- Dacă te aude tata vorbind așa..., mormăi Rosie, reuşind 
într-un final să desfacă rola de plastic. 

Era o ameninţare fără sens. Tatăl lor fie ar râde de ea, fie 
ar căuta să aibă un avantaj în fața oricărui bărbat despre 
care vorbea. 

- Stai, şopti-ţipă Bella, și Rosie fu convinsă că unii dintre 
clienți o auziseră. Vine aici și arată... Oh, Dumnezeule, știu 
cine este! 

Probabil era tipul de pe stradă care se îmbrăca precum 
Ronald McDonald. 

Clopoţelul de la ușă zornăi și apoi Rosie o auzi dintr- 
odată pe mama ei vorbind de parcă era un personaj din Pe 
aripile vântului. 

- Bună, scumpule! Cum te pot ajuta? 

Rosie își lăsă capul să cadă într-o parte și închise strâns 
ochii. Mama ei era un dezastru ambulant. 

- Bună, se auzi o voce groasă, cunoscută. Sper să mă poţi 
ajuta. 

Rosie făcu ochii mari. Vocea aceea... 

- Caut pe cineva care cred că lucrează aici? spuse el, şi 
urmă o pauză. O cheamă Rosie. 

Nu. 

În nici un caz. 

Încet, Rosie își înălță capul şi se uită la mama ei, în timp 
ce aceasta se uita, în jos, către ea. 

- Lucrează aici o fată pe nume Rosie, spuse mama «ei, 
uitându-se la ea cu ochii mijiţi. Și se întâmplă să știu unde e 
fiica mea cea minunată și foarte singură. 

Oh, Dumnezeule! 

Rosie se ridică, dar se dezechilibră și căzu în fund, în 
timp ce o umbră traversă tejgheaua. Apăru o față mult prea 
cunoscută, și Rosie era sigură că avea halucinaţii. 

- Am găsit-o, spuse el, și, dacă nu cumva avea şi 
halucinaţii auditive, chiar era el, stând în magazinul 


familiei ei, uitându-se în jos către ea, cu un zâmbet 
îngâmfat pe chip. 
Devlin. 


CAPITOLUL 18 


- Ce faci aici? izbucni Rosie. 

Devlin se uită la ea o urmă de curiozitate marcându-i 
expresia altfel detaşată. Avea mâinile pe tejghea, cu degetele 
lungi răsfirate, şi abia atunci își dădu ea seama de cât de 
mari îi erau mâinile. Era un lucru ciudat să observe asta, 
mai ales având în vedere că fusese foarte apropiată și 
intimă cu acele mâini și degete, dar era o zi ciudată — câteva 
zile ciudate. 

- Ce faci întinsă pe jos? întrebă el, sunând de parcă nu s- 
ar fi putut gândi la un motiv pentru care ea să stea pe jos. 

- Meditez, spuse ea, simțind cum îi crește iritarea. 

- Pare un loc ciudat să faci asta, spuse el înclinându-şi 
capul într-o parte. 

- Acum îţi spune o minciună. De fapt, a căzut, clarifică 
mama œi lucrurile, binevoitoare. Este un pic 
neîndemânatică, dar fata mea este foarte educată. Ştii că are 
trei diplome? 

- Nu, spuse Devlin, pe faţa căruia apăru o licărire de 
surprindere. Nu știam. 

- Dar sunt sigură că ştii că este uimitor de frumoasă. 

Rosie întoarse capul încet către mama ei - mama ei care 
imediat avea să fie moartă. 

Mama zâmbi, scoțând la iveală un rând alb de dinți. 

- Educată şi frumoasă ca o plăcinţică, dar tare 
neîndemânatică, precum un crocodil cu trei picioare. 

Rosie rămase cu gura căscată. Un crocodil cu trei 
picioare. În primul rând, nu era neîndemânatică şi, în al 
doilea rând, un crocodil cu trei picioare? 

- Este frumoasă, răspunse Devlin, și spuse asta pe acelaşi 
ton neutru pe care îl folosise în primele dăți când se 
întâlniseră. 


Asta o făcu să simtă o presiune ciudată în piept, complet 
nedorită. Nu avea de ce să simtă asta, pentru că nu îl plăcea 
pe acest bărbat. Absolut deloc, și era timpul ca Devlin să 
plece. 

Pentru că văzu cum expresia mamei ei se înmuie, văzu că 
femeia privi către locul unde Rosie încă stătea pe jos și 
înapoi către Devlin. 

Mama ei auzea sunete de fanfară şi cu siguranță deja își 
imagina batiste care fluturau în aer și umbrele care se 
învârteau. 

Era oficial. 

În mod evident, Devlin venise din străfundurile iadului 
pentru a o chinui, căci se părea că ea atrăgea o karma 
nasoală sau ceva de genul ăsta. 

- Ai un moment să vorbim? întrebă Devlin, și ea se uită 
înapoi la el. Asta, dacă ai terminat de meditat. 

- Are timp, răspunse mama ei pentru ea. 

- Atât de mult timp, interveni Bella. 

Oh, Dumnezeule, avea să le rănească pe amândouă. 

- De fapt, nu am timp deloc. Sunt foarte ocupată... 

- Stând pe podea? 

O singură sprânceană închisă la culoare se ridică. 

- Da, se răsti ea. Am chestii de făcut aici. 

- Ca de exemplu? întrebă el. 

- Chestii, spuse ea, încrucişându-şi mâinile. Chestii 
importante. 

- Doar face pe amuzanta, spuse Bella, care era, dintr- 
odată, lângă ea. Nu are nimic de făcut. 

- Bella! se răsti Rosie, desfăcându-și braţele și punându- 
şi mâinile pe podea. După cum vezi, sunt foarte... 

- 'Talentată la reparat folii de plastic, o întrerupse Bella, 
în timp ce adidașii îi erau foarte aproape de a-i strivi 
degetele lui Rosie. La asta a lucrat întreaga după-amiază, 
dar știi ce? 

- Hmm? murmură Devlin. 

- Este pauza ei de cină! anunţă Bella, ca și cum Rosie 
fusese nominalizată pentru Premiul Nobel, ceea ce era 
ridicol. 

Totul era ridicol. 

Rosie şi Bella nu aveau pauze de prânz sau de cină. 

- Perfect, spuse Devlin. 

Mama se apropie de ea şi o privea ca atunci când 
adolescenta Rosie nu voia să se dea jos din pat. Era privirea 


aia care spunea că avea să o târască afară din pat și să îi facă 
vânt spre școală. 

Nu se îndoi pentru vreo clipă că mama ei ar fi în stare să 
o ia de pe podea și să o arunce în braţele lui Devlin. 

Rosie se ridică şi își dădu seama imediat că avea 
spectatori de cealaltă parte a tejghelei. În afară de Devlin, 
mai erau acolo trei clienţi obişnuiţi, care veneau atât de des 
la patiserie, că practic puteau lucra acolo. Cindy și sotul ei, 
Benny, amândoi cu părul grizonant și cu chipul ridat, se 
uitau la Devlin şi la ele de parcă erau la un joc de tenis. 
Alături de ei era Laurie, o tânără tăcută, care își petrecea 
cea mai mare parte a după-amiezilor învățând la una dintre 
mesele micuţe de lângă fereastră. Mergea la facultate la 
Loyola. 

Rosie zâmbi spre ei. 

Laurie rânji în timp ce îşi plecă privirea, lăsându-și părul 
negru des să alunece în față și să îi ascundă fața. 

- Bună ziua, scumpo! Cindy își mişcă sprâncenele în 
direcția lui Devlin, în timp ce îşi puse mâna în jurul 
brațului soțului ei. Ce schimbare plăcută de peisaj azi! 

- Peisajul ăsta îmi place mereu, mormăi Benny și făcu cu 
ochiul în direcţia lor. 

- Aşa te vreau, răspunse mama lui Rosie cu un zâmbet 
mare. Orice te tentează este din partea casei. 

- Nu știu. Cindy îl măsură pe Devlin din cap până în 
picioare, ca şi cum ar fi fost de vânzare. Aveţi un de 
Vincent aici. Simt că trebuie să vă plătesc numai pentru 
asta. 

Bella chicoti. 

Devlin se uită peste umăr la cuplul mai în vârstă şi 
înapoi la Rosie. Părea atât de confuz și de inconfortabil, 
încât Rosie reuși cu greu să nu râdă. 

Nu socializase niciodată cu oamenii de rând? 

Acel gând îi îngreună efortul de a nu râde, pentru că, 
într-un fel, cei din familia de Vincent erau regalităţi 
americane. 

Cu excepţia faptului că Devlin clar era un broscoi, nu un 
prinţ. 

Dar apoi, se întâmplă cel mai rău lucru cu putinţă. Rosie 
auzi vocea groasă a tatălui ei din străfundurile bucătăriei. 

- Ce se întâmplă acolo? întrebă el și, în timp ce vorbea, 
sunetul vocii se apropia. Este o petrecere şi eu nu sunt 
invitat? 


Rosie făcu ochii mari. Sub nici o formă nu îl putea lăsa 
pe tatăl ei să vină aici şi să îl vadă pe Devlin. Ar avea 
întrebări. Multe. Unele stânjenitoare. Intră în acţiune, 
sărind din spatele tejghelei. 

- Vrei să vorbim, vom face asta afară. 

- De ce? strigă Bella. Este destul spaţiu aici. 

Rosie se uită urât la sora ei şi apoi se întoarse către 
Devlin. Se holba la ea de parcă vorbise cifrat, dar aruncă o 
privire la cei adunaţi în jurul tejghelei şi o urmă afară, sub 
un cer cenușiu. Avea să fie o altă zi ploioasă. 

Oprindu-se sub umbrarul cu dungi negre și aurii, Rosie 
își încrucișă brațele, își lăsă capul pe spate şi îi aruncă săgeți 
mortale. Deschise gura. 

Devlin i-o luă înainte: 

- Mereu vorbeşti cu oamenii de parcă ai lătra la ei? 

- Să latru? Spui că sunt un câine? 

- Nu asta spun, zise el plecându-şi capul într-o parte, dar 
îmi amintești de un câine din acela mic. Din acela pufos, 
care sare la gleznele oamenilor când vrea atenţie. 

Lui Rosie nu îi venea să creadă. Chiar nu îi venea să 
creadă. 

- Chiar ai spus că îți amintesc de un Pomeranian? 

- Nu mă gândisem la un Pomeranian, dar acum, că ai 
menționat... 

- Ai venit aici ca să continui să mă insulti? întrebă ea, 
vorbind în şoaptă, în timp ce oamenii treceau pe lângă ei 
pe stradă. M-ai căutat folosind tot felul de mijloace ascunse 
pentru a-mi spune că sunt precum un câine mic, gălăgios? 

Dev își plecă bărbia, și buzele i se mișcară ca și cum ar fi 
vrut să zâmbească. 

- Nu a fost nevoie să folosesc metode ascunse pentru a te 
găsi. 

- Oh, serios? Atunci, cum ai știut că sunt aici? 

- De fapt, chiar tu mi-ai spus că lucrezi aici. 

Fa deschise gura pentru a spune ceva, apoi o închise 
imediat. Avea dreptate. Menţionase asta. 

Devlin mustăci. 

- În fine. Nu ţi-ai folosit toate insultele aseară? Sunt 
foarte sigură că am fost destul de clară că nu vreau să mai 
vorbesc cu tine sau să te mai văd vreodată. 

- Ai spus asta foarte clar, dar se pare că este predestinat 
ca drumurile noastre să se tot întâlnească, răspunse el sec. 


- Nu. Categoric nu. Drumurile noastre merg în direcţii 
foarte diferite. Tu eşti est. Eu sunt vest. Aşa că, la revedere... 

- Mi-aş dori ca lucrurile să stea aşa. 

- Eşti conștient de faptul că stai în fața mea, spuse ea 
țuguindu-și buzele, în faţa patiseriei părinților mei, după ce 
m-ai acuzat că sunt o mincinoasă uneltitoare şi, practic, o 
nebună, și tocmai m-ai jignit din nou? 

- Cum te-am jignit din nou? 

- Tocmai ai spus că ţi-ai dori ca drumurile noastre să nu 
se întâlnească. 

- Am spus asta, zise el, în timp ce un colţ al gurii i se 
ridică, dar eşti conștientă de faptul că m-ai insultat de cum 
ai deschis gura? 

- Ştiu asta, dar eu am voie, pentru că eşti un mare... 

- Nemernic, termină el pentru ea. 

- Da. Și, dacă îţi amintești bine, nu poţi să te 
deznemerniceşti. La revedere... 

- Sunt aici din cauza înţelegerii noastre. 

- Cred că glumești, spuse Rosie făcând ochii mari. 

Genele acelea dese și lungi se ridicară, și ochii aceia 
deschiși la culoare îi întâlniră pe ai ei. 

- Ți se pare că glumesc? 

- Arăţi de parcă ai avea nevoie de un şut în fund. 

El râse, părând surprins. Cu toate acestea, îşi reveni atât 
de repede încât ea chiar se întrebă dacă auzise râsetul sau 
nu. 

- Ai cerut numărul de telefon al lui Lucian. 

— Aşa este. 

- Pentru a putea intra în casa lui. 

- Este adevărat, răspunse ea, uitându-se la o femeie care 
conducea o fetiță în patiserie. Așa, încă nu pricep ce cauţi 
aici. 

- Sunt aici pentru că nu îl vei implica pe fratele meu... 

- Nu îl implic pe fratele tău în nimic, îl întrerupse ea. Și 
jur că, dacă sugerezi cumva că intenționez să fac altceva 
decât ţi-am spus în legătură cu casa lui Lucian, îmi voi ieşi 
din minți şi nu voi fi responsabilă pentru acţiunile mele. 

- Nu aș vrea să se întâmple asta, spuse el pe un ton sec. 

- Nu, răspunse ea, uitându-se la el. Nu ai vrea. 

- Deşi, gândindu-mă, spuse el, cred că știu ce se 
întâmplă când... îţi ieşi din minţi. Poate că aș fi interesat să 
se întâmple asta, Rosie. 


Şi uite-l din nou, acel fior pe care nu și-l dorea, provocat 
de ceea ce spusese şi de felul în care îi rostise numele. Cum 
se putea ca un bărbat, un bărbat pe care nu îl plăcea, să îi 
provoace o asemenea reacţie? 

- Dacă mi-aş ieşi din minţi, nu ar fi nimic asemănător cu 
ce s-a întâmplat aseară, răspunse ea. Am cerut numărul de 
telefon al fratelui tău pentru a vedea dacă ar permite 
echipei mele să intre în casă. Ştii asta. 

- Ceea ce voiam să spun, înainte de a fi întrerupt atât de 
nepoliticos, zise el şi se apropie atât de mult, încât marginea 
a ceea ce părea a fi o pereche ridicol de scumpă de pantofi 
se atinse de șlapii ei vechi Old Navy. Nu vreau să-l implici 
pe Lucian în investigaţii paranormale de nici un fel. 

- Şi de ce nu ? 

- Dacă l-ai cunoaște pe fratele meu, nu ar fi nevoie să pui 
întrebarea asta, spuse el, pe un ton sec. Am făcut o 
înțelegere cu tine. Am de gând să mă ţin de ea. Te voi duce 
în casa lui Lucian. 

- Mai degrabă aș înota în lacul Pontchartrain și apoi aş 
face baie în râul Mississippi decât să mai stau vreodată aici 
să vorbesc cu tine, spuse ea inspirând adânc aer în piept. 
Eşti conştient de asta, corect? 

- La naiba! spuse el uitându-se ţintă la ea. 

Rosie simți că roșește. Spusese „la naiba“ în același fel în 
care îi pronunţase numele. Grav. Adânc. Fierbinte. Şi ura 
asta — simpla reacţie la o replică. La el. 

- Faci ca lucrurile să fie atât de complicate, spuse el. 

- Aş spune că îmi pare rău, zise încercând să pară 
stăpână pe ea, dar nu îmi pare rău. Nimic nu trebuie să fie 
complicat, pentru că nu este nici un motiv ca tu să fii aici şi 
nu există nici un motiv real ca Lucian să nu mă lasă să 
intru, împreună cu echipa mea, în casa lui. 

- Cred că nu ai înțeles ce am spus despre faptul că faci ca 
lucrurile să fie complicate. Nu este vorba despre faptul că 
sunt aici, discutând cu tine despre casa lui Lucian. În ochii 
aceia albaștri-verzui se vedea o văpaie şi, în timp îi susținu 
privirea, Rosie începu să se simtă ca şi cum stătea prea 
aproape de soare, cu câteva clipe înainte de a se arde. Faci 
ca lucrurile să fie complicate pentru că, de fapt... îmi place 
de tine. 

- În regulă. Probabil ai ceva probleme dacă apari din se... 

Surprinse cu coada ochiului mișcare şi se întoarse spre 
patiserie. Mama, împreună cu sora ei, stăteau la fereastră, 


cu fețele lipite de geam. 

La naiba, erau ridicole. 

Rosie îl luă pe Devlin de mână și îl trase din fața 
ferestrei, departe de privirile iscoditoare, în timp ce încerca 
să ignore cât de puternic și de cald era braţul lui pe sub 
cămașa albă, subțire. Mâna îi alunecă pe brațul lui atunci 
când el opuse rezistență, dar continuă să îl tragă până când 
o urmă. Oprindu-se la colțul străzii, se întoarse să îi spună 
ceva lui Devlin, dar orice voise să-i spună îi muri pe limbă. 

El se uita spre mâna cu care îl apucase. Rosie tresări. 
Cumva, îl luase de mână. Îl ţinea de mână! Ce fel de magie 
voodoo o determinase să facă asta? Pentru că, serios, nu 
avea habar că îl luase de mână. Aşa că nu era responsabilă 
de asta. Deloc. 

Rosie dădu să își tragă mâna, dar el o opri, împletindu-şi 
degetele printre ale ei. 

Încet, îşi ridică privirea de la mâinile lor către ochii ei. 

- Îmi pare rău pentru... cum s-au terminat lucrurile între 
noi aseară şi aş vrea să mă revanșez față de tine. 

- Poftim? 

Buzele i se curbară ușor. Nu era chiar un zâmbet. Nici 
măcar jumătate de zâmbet şi sub nici o formă nu aducea cu 
zâmbetele pe care și le permisese atunci când purtase 
mască. 

- Aş vrea să mă revanșez faţă de tine. 

Rosie se uită în jurul lor, aproape așteptându-se să sară 
cineva afară dintr-una dintre mașinile parcate de-a lungul 
străzii, cu un aparat de fotografiat. Nu putea să vorbească 
serios, dar, când se uită din nou la el, văzu adevărul în 
privirea lui. Era foarte serios. 

Voia să se revanşeze faţă de ea? 

- Am trecut de punctul acela, spuse ea și încercă să-şi 
elibereze mâna. Am depășit cu mult punctul în care să te 
revanşezi față de mine. 

- Nici măcar nu ai auzit cum am de gând să mă 
revanșez. 

- Nu prea îmi pasă. 

- Oh, cred că îţi va păsa, spuse el, şi în ochi i se văzu o 
ușoară căldură. Fac un nou amendament aranjamentului 
nostru. 

Fa rămase iar cu gura căscată, şi era absolut convinsă că 
arăta precum un pește scos din apă. 


- Nu vor fi amendamente noi. De ce? Pentru că seara 
trecută nu s-a întâmplat. A fost o plăsmuire a imaginației 
noastre. 

- Dar crezi că o să uit ce s-a întâmplat aseară? întrebă el 
încruntându-se. 

- Eu deja am uitat. 

Era atât de neadevărat. 

- Fi bine, știu că asta este o minciună, răspunse Devlin, 
dându-și seama că juca teatru. Nu se poate să fi uitat cum 
s-a simțit să ai mâna mea între picioare, şopti el. 

Rosie icni. Era departe de a fi pudică, dar stăteau în 
mijlocul drumului! Dar apoi, probabil că oamenii din New 
Orleans au auzit conversații mai ciudate decât aceasta. 

- Şi foarte sigur nu am uitat că ai spus că m-ai lasă să fac 
orice, continuă el şi, spre groaza ei, fiorul acela fierbinte, 
puternic reveni, și el văzu asta. lată. Nu ai uitat nimic, 
Rosie. 

Doamne, îl dispreţuia pe bărbatul acesta. 

- Trebuie să-ţi readuc aminte cât de nemernic ai fost? Nu 
cred că e cazul, dar, dacă vrei să fac o listă, se rezolvă. 

- Nu, suspină el. Nu va fi nevoie. 

- Bun. Putem, astfel, să depășim momentul? Lucian 
poate lăsa echipa în casa lui, și noi doi nu trebuie să ne mai 
întâlnim vreodată. Asta sună... 

- Amendamentul, interveni el, ridicându-şi colțul buzei 
când ea miji ochii. Cred că îţi va plăcea acest amendament. 

- Devlin... 

- Te voi duce în casă - doar pe tine. Nu o echipă de 
oameni. Nu străini. Este casa fratelui meu. Nu vreau ca 
necunoscuţi să își bage nasul. 

Fa deschise gura. 

- Mă îndoiesc că vei găsi ceva... 

- Tot aşa cum nu aş găsi nimic în casa ta? sări ea. Sau ai 
uitat că ai recunoscut că ai casa bântuită? 

- Nu am uitat, dar asta nu înseamnă că am să cred vreo 
clipă că o fantomă folosește casa fratelui meu din când în 
când. 

Fi bine, când punea problema așa, suna prosteșşte. 

- Îmi poţi da drumul la mână? 

- Nu. 

- Nu? 

- Îmi este teamă că vei fugi de mine dacă fac asta. 

- Fix asta vreau, răspunse ea. 


- Şi de aceea nu îți dau drumul. Degetul mare i se mişcă 
în centrul palmei într-o rotire înceată, domoală. Când vei 
termina de investigat casa, atunci asta este. Nu va trebui să 
îți mai faci griji că drumurile noastre se vor întâlni și eu nu 
va trebui să îmi fac griji că vei lua legătura cu fratele meu, 
spuse el. Şi nu va mai trebui să îţi faci griji că mă vei mai 
întâlni vreodată. 

- Acesta este noul tău amendament? 

- Te voi duce în casă în noapte asta, spuse el 
încuviinţând din cap. 

- În seara asta? întrebă ea cu voce piţigăiată. 

- În seara asta sau deloc. Acestea sunt opţiunile tale. 

- Am planuri pentru seara asta, spuse ea uitându-se 
uimită la el. 

- Cum ar fi? 

- Ce vrei să spui cu asta? O spui de parcă nu a fi posibil 
să am planuri. 

În afară de a se întâlni cu Jilly şi cu Lance, nu avea, de 
fapt, planuri, dar nu era nevoie ca el să știe asta. 

- Dacă ai vrea îndeajuns de mult să intri în casa lui 
Lucian, ţi-ai schimba planurile. 

- Dacă planurile mele nu pot fi schimbate? replică ea 
trăgându-şi mâna, dar el nu îi dădu drumul. 

- Atunci, cred că nu vrei îndeajuns de mult să cercetezi 
casa lui Lucian, spuse el după ce se uită la ea o clipă. 

Rosie strânse atât de tare din dinţi, încât era o minune că 
nu își sparse un molar. O parte din ea voia să îi spună să 
uite totul, dar Jilly ar strânge-o de gât, pe bună dreptate, 
dacă ar refuza o asemenea oportunitate. 

- Bine, spuse. Voi face asta pentru echipă. 

- Vei face asta pentru echipă? comentă Devlin cu 
superioritate. Ai vrut să intri în casa asta, Rosie. Am făcut o 
înțelegere și mă voi ține de ea. 

- Am vrut să intru în casa asta fără tine, îl corectă ea. Și 
nu aș fi avut nici o problemă cu tine onorând înţelegerea 
dacă nu ai fi fost... 

- Un nemernic. Am înţeles. Ne întâlnim la casă în seara 
asta, la ora 21.00. Îi dădu drumul mâinii. Şi să nu întârzii! 

- Tu să nu întârzii, spuse Rosie abținându-se de la a-i 
spune că avea o problemă cu timpul. 

- Eu nu întârzii niciodată Rosie, replică el, începând să 
se retragă. Ne vedem diseară! 


- „Eu nu întârzii niciodată”, șopti ea printre dinţi în timp 
ce el se întoarse și plecă. Bla, bla, nemernicule! 

Punând laolaltă o combinaţie impresionantă de 
înjurături, ea se intoarse în patiserie. 

Mama și sora ei o așteptau în fața tejghelei. Asta era o 
problemă, pentru că Cindy şi Benny încă aşteptau să fie 
serviţi, la fel și Laurie. 

Și stăteau și ei acolo, uitându-se la ea exact la fel ca 
mama Și Ca sora el. 

- Hei? spuse Rosie și făcu semn către clienți. 

Sora ei ignoră asta şi se îndreptă direct spre locul unde 
stătea Rosie și o apucă de obraji cu mâinile ei calde și 
mirosind a zahăr. 

- În regulă, trebuie să spui tot chiar acum. 

- Nu ştiu la ce te referi. 

- Oh, nu. Nu. Nu. Îmi vei spune exact de ce Devlin de 
Vincent tocmai a venit aici căutându-te și de ce părea că 
mai aveați puţin până fie să vă sărutaţi, fie să vă luaţi la 
bătaie. 

Îndepărtându-se de sora ei, Rosie se duse spre tejghea. 

- Nu aşa părea. 

- Așa părea, interveni mama ei. 

- Vreau toate detaliile, insistă Bella. Toate detaliile, Rosie. 

- Nu este nimic de spus. Doar vorbeam. Atâta tot. 

- Draga mea, nu doar vorbeşti cu un bărbat care arată 
așa, spuse Cindy ridicând din sprâncenele cărunte. Crede- 
mă, ştiu. Eu şi Benny arareori vorbeam la început. 

- Adevărat, murmură Benny în timp ce se sprijinea de 
tejghea. 

- Doar vorbeam, așa că putem, vă rog, să ne întoarcem la 
treabă şi să trecem peste asta? 

- Mmm-hmm. 

Mama ei veni din spatele tejghelei. Se concentră pe 
cuplu, dar Rosie știa ce însemna acel mmm-hmm în 
limbajul lui Juniper Pradine. Şi Laurie știa, având în vedere 
privirea compătimitoare pe care o aruncă în direcţia ei. 
Toată lumea care venea des la Pradines ştia ce însemna. 

Poate că mama lui Rosie nu continua discuţia, dar mai 
mult ca sigur nu renunța. 


CAPITOLUL 19 


- Este al naibii de uimitor, spuse Jilly, cu ochii mari. 

- Absolut, admise Liz plecându-și capul cu păr blond. 

- Eşti sigură că nici unul dintre noi nu poate merge cu 
tine? întrebă Lance aflat într-un colț, acasă la Jilly și Liz, cu 
mâinile încrucişate. Venise direct de la muncă, îmbrăcat în 
uniforma de paramedic de culoare albastră. Nu îmi place 
ideea de a face asta singură, noaptea cu cine ştie ce tip. 

- Nu este cine ce știe ce tip, răspunse Jilly înainte de a o 
putea face Rosie. Este Devlin de Vincent. 

- Asta nu înseamnă că va fi în siguranţă cu el. Lance se 
încruntă. Probabil chiar mai puţin în siguranţă, având în 
vedere cine este, continuă el mijind ochii către ea. Nu ştiam 
că vă plăceți. 

- Nu ne plăcem, dar sunt în siguranță cu el. Oricât de 
nebunesc suna, Rosie credea asta. Poate că era un 
nemernic, dar nu îi dădea o senzaţie nașpa, nu în sensul 
acela. Este... nesuferit, dar nu periculos. 

Lance nu părea convins. 

Când se trezise în dimineața asta, Rosie chiar nu își 
imaginase cum avea să se desfășoare ziua. Ceea ce își dorea 
cu adevărat era să se bage în pat cu o sticlă de vin şi o 
pungă de chipsuri - cu smântână şi ceapă, mai exact. Nu 
era vorbă că nu era entuziasmată în legătură cu investigarea 
acestei case, dar, după ce îndurase toată seara întrebările 
interminabile ale mamei ei şi ale Bellei, nu era sigură că 
mai era în stare să de-a face cu Devlin. 

Închizând fermoarul ghiozdanului plin de echipamente, 
Jilly îşi îndepărtă de pe faţă buclele mici şi negre. 

- Dacă putem surprinde dovezi care să susţină faptul că 
fantomele vin din casa vecină, ar fi o mare ușurare pentru 
Preston și soția lui. 

- Cred că ar fi o uşurare numai dacă apariţiile s-ar opri 
sau dacă fantomele ar rămâne în casa de alături, comentă 
Liz. 

- Da, dar dacă nu își au originea în casa lor, sunt lucruri 
mai uşoare pe care le-am putea sugera să le facă pentru a 
opri apariţiile, spuse Jilly şi se uită la prietena ei. 

- Simt că, orice am sugera noi, nu ar face nimic până la 
urmă, spuse Liz trântindu-se pe canapea. 

- Putem să nu avem din nou această conversaţie? întrebă 
Jilly punând ghiozdanul pe măsuta de cafea. 

- Ba chiar vom avea din nou această conversaţie, 
răspunse Liz rânjind în timp ce își prinse părul lung într-o 


coadă. Uite ce e, tot cred ce am spus când am văzut apariţia 
pe filmare. Nu trebuia să le fi spus nimic până nu știam mai 
multe. Acum, aproape ne-au îndepărtat complet. Este prea 
mult pentru ei. 

- Cum este prea mult, când ei ne-au chemat de la bun 
început? întrebă Jilly, îndreptându-se. 

Rosie îi aruncă lui Lance o privire discretă. Pe fața 
acestuia apăru un zâmbet neîncrezător. 

- Nu este prima dată pentru tine, spuse Liz, care își dădu 
drumul la păr și începu să îl despletească. Ştii că oamenii 
reacționează diferit la apariţii atunci când probele sunt 
foarte solide. 

Era adevărat. 

Unii oameni erau ușuraţi, chiar încântați să afle că nu 
vedeau sau nu auzeau lucruri din senin. Alţii sperau ca 
echipa să găsească o explicaţie logică, nu supranaturală, 
pentru aparițiile respective. Uneori, când era varianta a 
doua, când erau confruntați cu dovada supranaturală, 
alegerea de a ignora şi de a se preface că nu se întâmpla 
nimic era cea mai bună cale de urmat. 

Asta nu însemna că apariţiile dispăreau. 

Rosie luă ghiozdanul greu, punându-l pe umăr. 

- Cu toate acestea, uitaţi care este treaba. Am 
sentimentul că, dacă în seara asta surprind dovezi, 
proprietarul - Lucian - o să dorească să facă ceva în 
această privință, dar nu sunt sigură că echipa noastră va fi 
aceea care se va ocupa de asta. 

- Și de ce nu? întrebă Jilly uitându-se la ea încruntată. 
Suntem cea mai bună echipă din acest oraș. 

- Eu și Devlin chiar nu ne înțelegem. Este o poveste 
lungă, complicată, care chiar nu are sens, adăugă Rosie 
repede când Liz deschise gura pentru a pune un milion de 
întrebări, dar, dacă este ceva în casa aceea, să fiți pregătiți să 
fim daţi laoparte. 

- Este o prostie, spuse Jilly punându-și mâinile în 
şolduri. Dacă găseşti un spirit, este spiritul nostru. 

- Nu sunt sigură că aşa funcţionează, spuse Rosie, 
uitându-se la telefonul ei. Şoferul ei de Uber era la câteva 
minute distanță. 

- Așa o fi pe Tărâmul Jilly, cu populaţia Jilly. Liz își 
mușcă buza de jos, nereușind să-și ascundă zâmbetul când 
prietena ei se uită la ea. Ce? Este adevărat. 


- Ce-ar fi să ne punem problema asta când va apărea, 
sugeră Lance, veșnicul mediator. Privirea lui întâlni din 
nou privirea lui Rosie. Chiar nu îmi place ideea că te duci 
acolo singură cu el. Nu este un înţelept. 

Nimic care îl implica pe Devlin nu părea înțelept, şi ea 
avea sentimentul că seara asta avea să fie o mare 
încurcătură. Dar, uneori, spiritele reacționau la ceea ce era 
în jurul lor, şi bunul Dumnezeu ştia că ea şi Devlin puteau 
cu siguranţă să creeze o atmosferă tensionată. 

- Totul va fi bine, spuse ea și zâmbi către Lance, sperând 
să-l liniștească. Singurul lucru care este în pericol este 
răbdarea mea. 

- Ai totul? chicoti Liz. 

- Sper că da, spuse ea și făcu o pauză. Ai pus o sticlă de 
vin în rucsacul acesta? 

Asta le făcu pe fete să râdă, dar Lance mormăi ceva 
despre faptul că nimeni nu îl asculta. Prinzând breteaua 
ghiozdanului, Rosie se îndreptă spre ieșire, cu echipa pe 
urme. 

- Cât timp crezi că va dura? întrebă Jilly. 

Mintea lui Rosie o luă imediat razna, pentru că, atunci 
când se gândi la cât ar dura cu Devlin, îi apăru în minte o 
imagine cu ei în oglindă. Imediat o cuprinse un val de 
căldură. 

Asta era o idee atât de proastă. 

- Rosie? întrebă Lance. 

- Scuze, spuse ea clipind. Nu ştiu. Câteva ore, dacă sunt 
norocoasă? Habar nu am cum vor decurge lucrurile. Nu 
este chiar un om care crede în chestii de genul ăsta. Ceea ce 
tot i se părea bizar, dar nu mai conta. Farurile apărură pe 
stradă, încetinind. Cred că a ajuns mașina mea. 

- Fă-ne mândri! zise Liz şi sări spre Rosie, îmbrăţișând- 
O. 

- Voi încerca, spuse ea dându-se înapoi și strâmbând din 
nas. 

O urmară pe trepte şi pe aleea îngustă către locul unde se 
oprise mașina. 

- Sună-ne când termini, spuse Jilly. Indiferent de cât de 
târziu este. 

- Nu uita! o atenționă Lance. Pentru că voi veni acasă la 
tine ca să mă asigur că eşti în viaţă. 

- Uau, spuse Rosie râzând și deschise uşa din spate a 
mașinii. Uraţi-mi noroc! Voi avea nevoie de el. 


- Vei fi bine, spuse Jilly. 

- Ne vei face atât de mândri, încât vom da o petrecere, 
comentă Liz. 

- Arăţi de parcă ai avea nevoie de un adult, mormăi 
Lance. 


Rosie întârzia. 

Dev se uită la ceas. Zece minute şi timpul încă trecea. Nu 
că era complet surprins. Nu se gândise nici o secundă că ea 
avea să ajungă la timp. Cunoscând-o, întârzia dinadins. 

Stătea pe terasa casei lui Lucian, cu mâinile încrucişate la 
piept, în timp ce se uita la ușa casei de alături. Cea mai 
mare parte a casei era blocată de copaci, astfel că putea 
vedea numai vârful unui turnuleţ în stil victorian. Era un 
pic curios cu privire la oamenii care locuiau în acea casă. 
Dacă erau întregi la minte era lucrul care îl zgândărea cel 
mai tare. 

Privirea i se aţinti din nou spre stradă în timp ce se 
apropia o maşină. Frau multe lucruri pe care le putea face 
cu timpul lui, dar iată că era aici, stând pe o terasă noaptea, 
așteptând un investigator de fenomene paranormale, care 
era posibil să lucreze cu un jurnalist care era hotărât să-i 
doboare familia. 

Ciudat, abia aştepta să se întâmple asta. 

Nu pentru că abia aștepta să o vadă, ci pentru că era o 
bună oportunitate să decidă cât de periculoasă era. Ea chiar 
credea că spiritul lui Lawrence o vizitase sau minţea? 

Asta era ce își spunea sieşi în timp ce o mașină se apropie 
şi se opri. Cobori în grabă treptele și se duse spre poartă. 
Sub lumina caldă a luminilor de pe stradă, o văzu în timp 
ce trăgea un ghiozdan mare de pe bancheta din spate. Părul 
îi era prins sus într-o claie de bucle, dar avea ceva elegant în 
înfăţişare şi în lungimea gâtului. Dev descuie poarta în 
timp ce ea se întoarse spre el. 

Chiar și în întuneric, putea citi ce scria pe tricoul ei 
negru. 

„Fetele fac lucrurile mai bine.“ 

Luându-şi rămas-bun de la şofer, Rosie veni uşor către 
poartă. Atât de încet, încât Dev era convins că o ţestoasă ar 
merge mai repede. 

- Ai întârziat, spuse el, deschizându-i poarta. 

- Da? 


Dev se uită la ea în timp ce trecu pe lângă el. Nu crezu 
nici măcar pentru o secundă că ea nu era conștientă de 
asta. Ghiozdanul pe care îl ducea în spate părea să 
cântărească jumătate din greutatea ei. 

- Stai! 

Oprindu-se, se întoarse către el. Era întuneric pe alee, 
aşa că nu îi văzu trăsăturile în timp ce se duse către ea şi îi 
luă ghiozdanul. În momentul în care degetele lui atinseră 
bareta, ea tresări. 

- Dumnezeule! Ce ai în ghiozdanul ăsta? 

- Un copil mic, răspunse ea. Mulţumesc! 

Chiar se simțea ca și cum avea un copil mic acolo. 

- Hai să terminăm cu asta! spuse el, întinzând un braț. 

- Pari încântat. Ştii, nu trebuia..., spuse ea şi se împiedică 
de ceva de pe jos. 

El o prinse de o mână în timp ce ea râse cu poftă. 

- Ups! 

- Deci, eşti la fel de îndemânatică precum un crocodil cu 
trei picioare? 

- Doar atunci când este întuneric beznă şi nu văd pe 
unde pășesc, pufni ea şi apoi făcu o pauză. Acum, îmi poţi 
da drumul la mână. 

Încă o ţinea de mână? Da. Clar avea sub palmă pielea 
fină a mâinii ei. 

- Eşti sigură? Ultimul lucru de care avem nevoie este să- 
ti rupi un picior... 

- Și apoi, să dau în judecată un de Vincent pentru 
pagube? 

- Nu ai face aşa ceva, nu-i aşa? spuse el ţuguindu-și 
buzele. 

- Depinde de cât de tare mă enervezi în seara asta, 
răspunse ea şi începu să meargă spre trepte. 

Era o lejeritate în vocea ei care... îi plăcea lui Dev, și își 
dădu seama că, chiar şi atunci când era nervoasă pe el sau 
când era excitată de către el, nu se simțea sfială în vocea ei 
şi nu vorbea cu o ranchiună. Sigur, avea o gură mare, dar 
nu vorbea tâmpenii. Spre deosebire de Sabrina, care scotea 
pe gură numai replici foarte bine exersate şi avea şi intenţii 
ascunse. 

Rosie îl aşteptă în capătul treptelor. 

- Uşa este descuiată. Poţi intra. 

Deschise uşa de la intrare şi pătrunse în holul luminat. El 
fusese deja înăuntru, aprinzând o parte dintre luminile de 


jos. Imediat, privirea îi alunecă spre locul unde blugii tociţi 
se mulau pe fundul ei drăgălaș. Sub formă de inimă. 
Perfect. Deja îşi putea imagina cum s-ar simţi să îl prindă... 

Opri iureșul de gânduri. Dacă îşi lăsa mintea să o ia pe 
drumul ăla, nu mai avea nici o şansă să rămână măcar un 
pic obiectiv sau alert. Situaţia de seara trecută se 
transformase imediat în ceva la care nu se așteptase. 

Dev nu repeta seara aia. 

- Uau! exclamă ea încet. 

Alăturându-i-se, Dev închise uşa în urma lui. 

- Ce este? Deja simţi prezenţa unui spirit? 

- Nu sunt medium, spuse Rosie uitându-se la el peste 
umăr. 

El ştia asta. 

- Ei bine, asta este dezamăgitor. 

- Îhâm, şopti ea, întorcându-se şi mergând spre dreapta, 
către sufragerie şi bucătărie. Mă minunam pentru că 
această casă chiar este frumoasă, chiar şi în stadiul acesta al 
renovărilor. 

Dev se uită împrejur. Tot ce vedea erau unelte 
împrăștiate, bănci de lucru şi prelate acoperind dulapurile 
şi mesele din bucătărie care fuseseră montate. 

- Lucian a spus că se va termina curând. Nu sunt sigur 
că așa stau lucrurile. 

- Etajul este terminat? întrebă ea cu un mic rânjet, în 
timp ce ocolea insula din bucătărie. 

- Din câte am putut vedea, totul era gata, cu excepţia băii 
principale. 

- Atunci, înseamnă că nu sunt atât de departe de 
finalizare, spuse ea ridicând din umeri. 

Veni spre el, şi el nu avu cum să nu observe că nu era 
deloc machiată. Avea un luciu roz pe buze care îi făcea gura 
drăguță. Asta părea tot. Tot ce strălucea venea din 
interiorul ei. Nici un artificiu. Fizic, cel puţin, atât cât îşi 
putea da el seama. Altceva? La întrebarea asta nu putea 
răspunde. Sau nu voia. 

- Îmi dai geanta? întrebă Rosie întinzând mâna. 

- Unde vrei să o pun? replică el, gândindu-se că era mult 
prea grea pentru ea. 

- Hm, murmură ea şi se întoarse. Cred că pe masă este 
în regulă. 

- Ce ai aici? întrebă el, în timp ce duse geanta în 
bucătărie şi o puse pe masă. 


- Echipament, răspunse ea, venind lângă el și deschizând 
geanta. Îi simţi parfumul uşor. Nucă de cocos. Tot ce am 
nevoie pentru a investiga. 

- Ar trebui să fie interesant. Aplecându-se spre ea, se 
sprijini de masa din bucătărie. 

- Vei fi șocat și uimit, zise ea căutând înăuntru și scoțând 
un mic aparat. L-ai mai văzut. Este un reportofon. 

- Ah, da. Cel mai modern aparat dintre aparatele de 
prins fantome. 

- Ai fi surprins de ce poţi surprinde cu asta, spuse Rosie 
râzând. Întorcându-se către el, își ridică privirea. Astăzi, 
ochii aceia erau mai mult căprui decât verzi. Doar de atât 
am nevoie acum. 

- Şi de la mine de ce ai nevoie? În momentul în care rosti 
întrebarea, îşi dădu seama de cum sunase. 

Dev nu era singurul. 

Rosie trase ușor aer în piept în timp ce se uită spre el. Își 
întredeschise buzele şi, când şi le umezi, el simţi cum era 
cuprins de o dorinţă fierbinte. 

La naiba! 

Asta nu era bine. 

Dregându-și vocea, Rosie se concentră la bucătăria 
aproape terminată. 

- Am nevoie să nu stai în calea mea. 

El se uită la ea, întrebându-se cum de nu observase seara 
trecută ce gene groase avea. 

- Nu sunt sigur că acest lucru este posibil, recunoscu el. 

- Trebuie să faci să fie posibil, replică ea, îndepărtându- 
se de el. 

Dev ezită un moment, apoi se îndepărtă de masă. Casa 
mirosea a lemn proaspăt și a vopsea în timp ce pătrunseră 
în sufragerie. 

- Echipa mea a făcut niște cercetări despre casa aceasta. 
Nimic din ce nu este deja știut, adăugă ea. A fost construită 
în o mie opt sute cincizeci şi nouă, şi foştii proprietari au 
stat în casă o perioadă destul de lungă de timp. Sunt sigură 
că astea sunt primele renovări majore. Deci, acestea sunt 
veşti bune. 

- Da? 

- Da, spuse ea uitându-se spre tavan. Vezi, dacă o casă 
are probleme serioase cu apariţiile, atunci constaţi că se 
schimbă proprietarii de mai multe ori în decursul unor 


perioade scurte de timp. Asta dacă proprietarul nu este din 
familia de Vincent. 

El își arcui o sprânceană la această aluzie. 

leșind din sufragerie, ea merse spre zona care ducea spre 
verandă. 

- Renovările pot trezi spiritele, pentru că se schimbă 
totul în jur. Uneori, activitatea spiritelor se linişteşte de 
îndată ce renovările se termină, dar alteori devine mai 
intensă. 

- Sau uneori casa încetează să se mai liniștească. 

- Casele se liniștesc imediat după ce sunt construite, 
spuse ea râzând. Dacă o casă face „sunete“ zeci de ani mai 
târziu, spuse ea, și, da, folosi ghilimelele, atunci, există o 
problemă cu fundaţia. Oricum, credem că renovarea 
aceasta a trezit niște fantome sau... 

- Sau? întrebă el, oprindu-se la intrarea pe verandă. 

Zona aceasta a casei era întunecată, pentru că încă nu 
fuseseră instalate luminile. 

- Sau o fantomă de acasă de la tine l-a urmărit pe 
Lucian. 

Începuse să regrete serios că recunoscuse că avea casa 
bântuită. 

- Este posibil aşa ceva? 

- Oh, da. Spiritele pot forma un soi de atașament și să se 
ducă oriunde se duce persoana de care sunt atașate. Din 
casă în casă, spuse ea şi se uită la el. Din cimitire în case. 

- Din cimitire la ședințe de spiritism? comentă el mijind 
ochii. 

- Da, zise ea uitându-se la el. Şi, dacă se întâmplă să fii 
cu un medium, nu vei avea nevoie de nimic din toate astea 
pentru a auzi ceea ce spune, continuă, făcând semn de jur 
împrejur cu reportofonul. Este destul de dificil să scapi de 
acele apariţii, așa că să sperăm că nu este cazul. 

Un mușchi din maxilar i se încordă atunci când ea trecu 
pe lângă el. Simpla atingere îi făcea tot corpul să vibreze. Se 
întoarse, și dintr-odată simţi nevoia să știe. 

- De ce? 

- Ce anume? întrebă ea uitându-se peste umăr. 

- De ce eşti aşa preocupată de asta? 

Încet, ea se întoarse înapoi către el, stând în arcada 
dintre veranda slab luminată şi sufragerie. 

- M-am trezit într-o zi şi m-am gândit: „Vreau să vânez 
fantome“. 


- Era o întrebare serioasă, Rosie. 

Clătinând ușor din cap, ceea ce făcu ca o buclă să îi cadă 
pe frunte, oftă profund în timp ce ridică din umeri. 

- Deci, chiar vrei să știi? 

- Întreb, nu-i așa? 

- Da, ei bine, nu înțeleg de ce ai vrea să ştii ceva despre 
mine. Se uită în jos către reportofon, așa că nu văzu cum i 
se încordase maxilarul. Nu a fost nimic grozav, așa cum a 
fost cu Jilly sau cu Liz, prietenele mele, care, de fapt, au pus 
bazele NOPE. Ele au văzut fantome când erau mici, și asta 
a dus la o obsesie de-o viaţă. Eu? Doar am... Am fost mereu 
interesată, de când eram adolescentă, și cred că s-a 
întâmplat asta pentru că spiritele sunt... dovada că există 
ceva după moarte. Că nu doar murim şi încetăm să 
existăm. Am urât acest gând, așa că asta m-a făcut să încep 
să caut despre lucruri precum apariţiile şi reîncarnările. 
Chiar și partea ocultă. 

- Partea ocultă? 

- Da. De genul Wicca. Am avut o perioadă, pe când 
eram adolescentă, în care am vrut să studiez Wicca, dar am 
renunţat repede, pentru că sunt leneșă, și asta presupune 
foarte multă muncă. 

Nimic în ceea ce o privea pe Rosie nu părea a avea vreo 
tangenţă cu lenea. 

- Mama ta a spus că ai trei diplome. Este adevărat? 

- Da. 

- Nu cu lene obţii trei diplome, sublinie el, un pic uimit 
de faptul că femeia care stătea în fața lui cu un reportofon 
în mână avea trei diplome de licenţă. 

- Adevărat, dar este clar că nu știi volumul de muncă 
necesar pentru a practica Wicca, spuse ea cu un zâmbet în 
voce ce nu i se reflecta și pe chip. În orice caz, așa a început 
în cazul meu. Nevoia de a-mi demonstra că toate acestea - 
viața și dragostea, şi durerea, și moartea, și ura —, toate au 
un scop. Presupun că aș fi putut să-l găsesc pe lisus sau 
ceva de genul ăsta. Pare mult mai... acceptabil, dar mai 
degrabă surprind pe acest reportofon vocea unui soldat din 
Războiul Civil decât vocea lui Dumnezeu, așa că... 

- Crezi în Dumnezeu? întrebă el cu un zâmbet 
neîncrezător. 

- Da. Cred. Poate că nu merg la biserică în fiecare 
duminică, dar cred, spuse ea şi făcu o pauză. Tu crezi? 


- Da, răspunse el după un moment lung. Dacă există un 
rai... 

- Există un iad, termină ea. 

El ştia deja unde urma, probabil, să ajungă după moarte. 

- În orice caz, aşa cum am spus, nimic interesant, zise 
Rosie dându-se un pas în spate şi apoi întorcându-se. 
Trebuie să stingem luminile. 

- Am văzut... lucruri în casa mea în plină zi. 

- Ei bine, nu eşti tu special? replică ea și se opri din nou. 

- Foarte. 

- Îhâm, răspunse ea înclinându-și capul. Ştii, spiritele 
apar în orice moment al zilei. Dovezile au demonstrat că 
spiritele nu pot spune cât este ceasul. 

- Asta trebuie să fie enervant. 

- Mereu în întârziere la întâlniri, nu? replică ea, şi, de 
unde stătea el în întuneric, un zâmbet ironic îi apăru pe 
buze. Motivul pentru care facem investigaţii noaptea este 
pentru că noi suntem mai deschişi și mai sensibili atunci la 
genul acesta de activități. 

- Cu alte cuvinte, vedem şi auzim lucruri când este 
întuneric și linişte. 

- Voi începe, îl avertiză Rosie, şi oftatul i se auzi în toată 
camera. 

Dev descoperi că nu era pregătit ca ea să facă asta. Unul 
dintre motivele pentru care se hotărâse să o lase aici era ca 
să își dea seama de intențiile ei. 

- În ce domenii sunt diplomele tale? întrebă el, și ştiu al 
naibii de bine că întrebarea asta nu avea nici o treabă cu 
legătura ei cu Ross. 

- Am o diplomă în engleză, care îmi certifică dreptul de 
a fi profesoară, spuse ea mergând prin sufragerie. Nu am 
folosit-o niciodată. M-am întors la școală şi am obţinut o 
diplomă în afaceri, care m-a plictisit de moarte, dar m-am 
gândit că era utilă. Apoi, am mers la Universitatea din 
Alabama și am absolvit psihologia. 

- Asta este... 

- Zăpăcitor? întrebă ea râzând în timp ce merse în 
bucătărie, și el o urmă. 

Găsind întrerupătorul, stinse lumina. 

- Nu. Voiam să spun impresionant. 

- Uau! exclamă Rosie și se răsuci către el. Tocmai mi-ai 
făcut un compliment? Aplecându-se în față, îl lovi uşor 
peste piept, apoi se trase înapoi. Sunt bulversată. 


- Nu m-aş entuziasma așa tare. 

Avea tonul sec, dar se străduia să-şi mascheze un 
zâmbet. 

- Sun atât de entuziasmată. Se învârti în faţa lui. Era așa 
bună la asta, încât el se întrebă dacă luase lecţii de dans. 
Viața mea este completă, Devlin de Vincent crede că sunt 
impresionantă! 

- Nu sunt necesare toate astea. 

- Ba sunt! leşi dansând din bucătărie, prin sufragerie. 
Cine mai are nevoie să găsească o fantomă în seara asta? 
Viața mea este completă! 

Stând în bucătărie, Devlin își ridică privirea către tavan 
şi... zâmbi. Simţi cum i se întind buzele, şi nu era asta 
aiurea? Era convins că ea râdea de el, dar se simțea... 
amuzat. 

Pentru că Rosie era... Dumnezeule, putea fi la fel de rea 
pentru el, pentru familia lui, precum Sabrina, dar era atât 
de... ea. Absolut deloc impresionată de el. 

Clătinând din cap, merse după ea şi o găsi în hol chiar 
când stingea lumina. 

- Încep înregistrarea, îl avertiză ea. 

El încuviință din cap. 

Rosie îl studie o clipă, apoi se întoarse și porni 
reportofonul. Mergând în mijlocul a ceea ce urma să fie 
sufrageria, se uită spre tavan. 

- Salutare, spuse ea, dregându-și vocea. Este cineva aici, 
cu noi? 

Dev îşi arcui o sprânceană. 

- Cineva care dorește să vorbească cu noi? Rămase 
tăcută câteva momente, în timp ce mergea încet prin 
cameră. Mă numesc Rosie. Îmi poţi spune numele tău? 
Urmă un nou moment de tăcere în vreme ce se plimba prin 
hol. De ce ești aici? 

Aceasta era întrebarea serii, nu-i aşa? 

- Mai e cineva aici? întrebă Rosie oprindu-se la trepte. 

- În mod evident, da, şopti Dev. Suntem noi aici. 

- Serios? zise Rosie și se întoarse către el. 

- Ce? Pare o întrebare prostească. Evident că mai e 
cineva. Suntem noi aici. 

- Nu asta am vrut să spun când am pus întrebarea, 
explică ea. Întreb dacă sunt mai multe spirite aici. 

- Cum de ştii că e măcar un spirit aici? 

Rosie se uită la el. 


- Şi întrebarea ta nu a fost foarte clară, continuă el, 
ducându-se după ea în hol. Ce se întâmplă dacă zice că da, 
dar se referă la faptul că suntem noi aici, nu la o altă 
fantomă? 

- Bine, spuse ea, părând exasperată în timp ce se 
întoarse. Mai este un alt spirit cu tine? 

Dev rânji la spatele ei, în timp ce își băgă mâinile în 
buzunar. 

- De ce eşti aici? întrebă ea. 

- Habar nu am, spuse el, neputând să se abţină, chiar 
dacă știa că nu vorbea cu el. 

- Nu vorbesc cu tine, Devlin, spuse Rosie şi se întoarse 
către el, trăgând aer în piept cu putere 

- Oh, șopti el. Greșeala mea. 

Fa miji ochi și, după câteva clipe, se concentră din nou. 

- Câţi ani ai? 

- Am eu o întrebare. 

- Bineînţeles că ai, spuse Rosie dându-și capul pe spate. 

- Când întrebi câţi ani are un spirit, te referi la vârsta pe 
care o avea când au murit sau de cât timp e blocat în 
existenţa acesta rece, stearpă. 

- Eşti conştient că se înregistrează totul, da? 

El zâmbi ironic. 

- Şi asta înseamnă că altcineva în afară de mine ar putea 
asculta înregistrarea asta? 

Zâmbetul îi păli. Miji ochii. Nu fusese de acord cu asta. 

- Îmi poţi spune dacă te supără ce se întâmplă cu această 
casă? continuă Rosie, rânjind la Devlin şi îndepărtându-se 
de el. 

Dev pufni. 

- Câţi suntem aici? întrebă ea, uitându-se la el peste 
umăr, apoi mutându-și privirea. 

Nu întrebase asta deja? 

Rosie intră în ceea ce urma să devină zona de luat masa. 
Mulura decorativă era montată, iar cornișa era depozitată 
într-un colț. El se sprijini de tocul uşii. 

- E ceva ce vrei să spui... 

O  întrerupse un pocnet puternic. Sunetul sună 
tulburător în acea liniște și, pentru o clipă, păru să vină din 
toate direcţiile. După care, Dev îl auzi. 

Sunet de paşi, chiar deasupra lor. 


CAPITOLUL 20 


Privirea lui Dev ţâşni către locul unde stătea Rosie. În 
întuneric, numai cu lumina argintie a lunii care răzbătea 
prin ferestre, nu își putea da seama de expresia feței ei. 

Dar o auzi. 

- Cred că asta a venit de sus, șopti ea. Este posibil să fie 
cineva acolo? 

- Nu. Îndepărtându-se de ușă, Dev merse în hol și se uită 
în susul scărilor. Fusese la etaj înainte de a veni Rosie. Doar 
dacă a urcat cineva pe balcon. 

- Trebuie să vedem despre ce este vorba, spuse Rosie, 
venind, în liniște, alături de el în hol. 

- Stai aici, jos, zise el, deja urcând scările. 

- Poftim? ripostă ea cu glas scăzut. 

Oprindu-se la jumătate, Dev se uită peste umăr. 

- În cazul în care este cineva hotărât să omoare pe 
vreunul din noi, poţi să stai aici, jos? 

- Nu este un criminal în serie, șopti ea în timp ce urca 
scările în urma lui. Tocmai ai spus că nu poate fi nimeni 
aici. 

- Şi am spus şi că cineva ar fi putut intra pe balcon. 

- Sărind de pe terasa de dedesubt precum un cangur sau 
un supererou? În vocea ei se putea simţi clar încântarea. 
Ştii că nu este o persoană acolo sus. 

Dev nu putea fi sigur. Era mult mai probabil să fi fost un 
criminal cu un topor decât un spirit, aşa că nu voia ca 
Rosie să urce scările, dând peste Dumnezeu ştie ce. 

- Nu rămân jos, spuse ea. Nu am venit ca să mă dau 
bătută de fiecare dată când se aude un zgomot. 

Iritat, Dev îşi dădu seama că avea două opţiuni. Să o lege 
de ceva pentru a o obliga să rămână jos, și asta suna mult 
mai distractiv decât ar fi trebuit, sau să o lase să urce. 

- Cel puţin, stai în spatele meu, spuse el oftând și apoi se 
întoarse, urcând din nou scările. 

- Da, domnule. 

Maxilarul lui se încordă atunci când ajunse în capătul 
scărilor și aprinse luminile. Holul se despărțea în două 


direcții. Nu se vedea nicăieri nimic, dar zgomotul păruse să 
vină de deasupra zonei de luat masa, adică din dormitorul 
principal sau din camera de oaspeți de alături. La ambele se 
putea ajunge din balcon. Porni în direcţia aceea, cu Rosie la 
un pas în spatele lui. Deschise dormitorul pentru oaspeţi, 
dar nu erau lumini pe care le putea aprinde în acea cameră. 

Traversând camera către ușile balconului, le găsi 
încuiate. Când se întoarse, o văzu pe Rosie îndreptându-se 
spre dormitorul principal. 

- La naiba, mârâi el, ieşind repede din cameră. O prinse 
pe hol. Nu am spus să stai în urma mea? 

- Stau, insistă ea. 

- Nu, nu stai. Trecând pe lângă ea, se apropie de ușile 
duble care duceau către dormitor. Le deschise și se uită prin 
încăperea mare pe măsură ce ochii i se obișnuiau cu 
camera luminată doar de lună. 

- Hmm. Văzând ceva pe podea, se duse într-acolo și se 
aplecă. Cred că am găsit sursa zgomotului. 

Rosie veni la el, cu lumina verde a reportofonului încă 
aprinsă. 

- O cască de muncitor? 

- Da, spuse el şi se întoarse către masa de lucru aflată în 
colț. Probabil a căzut şi s-a rostogolit pe podea. 

Fa stătea în centrul camerei, uitându-se la el în timp ce 
lumina palidă a lunii îi mângâia obrazul. 

- O cască rostogolindu-se ţie îți sună a paşi? 

Ei bine, nu chiar. 

- Ce am auzit într-o casă întunecată și liniştită pe care tu 
o suspectezi a fi bântuită a sunat ca zgomot de pași. Asta nu 
inseamnă că erau pași. 

- Și nu este nici o șansă ca zgomotul auzit să fi fost de la 
o cască rostogolindu-se pe podea, îl contrazise ea. Și, 
apropo, cum a căzut de pe masa de lucru și s-a rostogolit pe 
podea? Din cauza vântului invizibil? 

El începu să zâmbească, dar se opri. 

- Probabil a fost pusă pe marginea mesei și faptul că am 
mers prin casă a mișcat-o. Şi, apropo, tot vântul este 
invizibil. 

- Nu asta am vrut să spun. Nu mai contează. Mă duc să 
îmi iau aparatul de măsurat câmpul electromagnetic. 

- Aparatul de ce... 

Rosie plecase deja. 


Clătinând din cap, Dev puse înapoi casca pe masa de 
lucru şi se hotări să verifice celelalte camere. Nimic nu era 
mișcat de la locul lui şi nu găsi nici o fantomă ascunsă în 
vreun dulap. Habar nu avea ce auziseră, că fusese casca sau 
un spirit, și se îndoia că orice urma să facă Rosie avea să îi 
dumirească. 

Rosie mergea acum din cameră în cameră cu un fel de 
cititor pentru câmpuri magnetice, în timp ce punea aceleaşi 
afurisite de întrebări pe care le pusese şi când erau jos. 

În timp ce mergea tăcut în urma ei, putea practic să-și 
imagineze expresia lui Gabe și a lui Lucian dacă l-ar fi 
văzut acum. Lucian fusese amuzat când luase cheile de la el 
mai devreme, dar se gândi că fie ar fi șocați, fie ar leşina de 
râs. 

Detectorul de câmpuri electromagnetice nu înregistră 
nici un fel de citiri ciudate, conform celor spuse de Rosie, 
dar asta nu o descurajă. Parcă se scursese o eternitate cât 
stătu sus, trecând de la întrebări vagi și cu final deschis la 
întrebări mai detaliate. Fusese spiritul în zonă în timpul 
Războiului Civil? Murise recent? Când se întoarseră în ceea 
ce avea să devină dormitorul principal al lui Lucian și al 
Juliei şi în baia neterminată, ea începu să aștepte câteva 
secunde - uneori, minute - înainte de a pune o nouă 
întrebare. 

Dev descoperi că treaba asta cu vânatul de fantome 
necesita o groază de răbdare. 

Foarte probabil, dacă ar fi fost cu altcineva, s-ar fi 
plictisit al naibii de rău. Dar apoi, nu ar fi făcut asta cu 
altcineva, însă, cu Rosie, i se părea destul de... amuzant. 
Rosie era foarte serioasă în legătură cu asta. Rămase atentă 
în timp ce minutele se transformară în ore. Dacă se auzea 
orice mic zgomot undeva în casă, devenea nemișcată şi 
foarte tăcută şi asculta timp de aproximativ cinci minute, 
și, dacă el făcea vreun zgomot în tot acest timp - să respire 
prea tare, de exemplu -, ea îi făcea semn să tacă. 

Faptul că era redus la tăcere nu îl enerva așa cum se 
întâmplase data trecută când ea îi ceruse să tacă. 

Dar, oricât de amuzant era doar să stea deoparte și să se 
uite la Rosie, când ajunseră jos, aproape că strigă de 
ușurare când ea închise reportofonul. 

- Am terminat? 

Ea râse în timp ce luă geanta și o puse pe masa acoperită 
din bucătărie. 


- Nu chiar. 

Dintr-un motiv anume, nu era sigur dacă se simțea 
ușurat sau dezamăgit. 

- Ai adresat efectiv toate întrebările posibile. Ce mai poţi 
face? 

- Mai sunt multe. Trebuie să fac fotografii. 

- Fotografii? 

- Uneori, poți surprinde un spirit ori o sferă luminoasă... 

- Sau o particulă de praf? sugeră el. 

- Uneori, poţi surprinde spiritele în fotografie, spuse 
Rosie aruncându-i o privire amuzantă. Folosim un aparat 
foto care face fotografii cu rezoluţie mare, explică ea. 
Adesea, de îndată ce le încarci, vei găsi în fotografii lucruri 
pe care nu le poţi vedea cu ochiul liber. 

- Este necesar? 

- Da, spuse ea și se uită la el. Poţi oricând să pleci și să te 
întorci când termin. Nu te obligă nimeni să stai aici. 

Fra adevărat. 

Dar nu plecă. 

În schimb, o urmă încă o dată, mergând din cameră în 
cameră, în timp ce ea făcea fotografii. 

- Înţeleg că Nikki se mută curând înapoi în 
apartamentul ei, spuse ea în timp ce mergeau prin 
sufragerie. 

- Așa am auzit. 

- Cred că asta te face fericit. 

- A crescut în casa aia. Sunt obișnuit să o văd, spuse el 
ridicând din umeri. 

- Presupun că nu va dura mult până când Gabe și Nikki 
vor locui împreună, continuă ea și făcu o poză, iar blițul 
aproape îi orbi. Cum Lucian se mută, vei fi... Făcu o pauză, 
apoi fredonă: Singuuur. Atât de singuuuur. 

- Te rog, nu face asta din nou! spuse el întorcându-se 
ușor către ea. 

În timp ce se întoarse, ea chicoti și, în același timp, făcu o 
nouă poză la un colț. 

- Este o ditamai casa în care să locuiești singur. 

- Este. Dev nu era sigur cât avea să rămână acolo după 
ce plecau ceilalți. 

- Vreau să îţi pun o întrebare indiscretă, dar care ar fi 
normală pentru altcineva, spuse Rosie în timp ce urca 
treptele. 

- Atunci, de ce nu ar fi normal să mă întrebi pe mine? 


- Pentru că probabil vei crede că întreb din cine știe ce 
motiv ascuns, spuse ea lăsând în jos aparatul de fotografiat. 

- Probabil, recunoscu el. Probabil nu vei ști dacă nu vei 
întreba. 

- Probabil că nu, spuse Rosie în timp ce continua să urce 
treptele, cu el în urma ei. 

- Deci mă întrebi? zise el, așteptând ca ea să continue în 
timp ce o urma. 

- Nu m-am hotărât încă. 

- Întreabă, Rosie! 

Ea ajunse pe treapta de sus, oprindu-se să facă o 
fotografie. 

- Ce s-a întâmplat cu tine şi cu logodnica ta? 

Nu era o întrebare la care să se aştepte, și deveni 
suspicios. 

- Ce vrei să spui? 

- Înţeleg de ce nu sunteți împreună, spuse ea făcând o 
fotografie în partea cealaltă a holului, după care începu din 
nou să meargă. Adică, ce a încercat să facă fratele ei... Cred 
că, dacă chiar ai ține la cineva, ai trece peste asta, oricând 
de nebunesc pare. 

- Cred că da, şopti el. 

- Am uitat, spuse ea, întorcându-se cu faţa spre el şi 
înclinându-şi capul într-o parte. 

- Ce ai uitat? 

- Că ai spus că nu o iubeai - ei bine, nu ai spus chiar 
asta, dar așa a sunat. Rosie se răsuci și intră în dressing. De 
ce ai fi logodit cu cineva pe care nu-l iubești? 

Dev nu era sigur că putea răspunde la întrebarea ei. 
Trebuia să fie atent. Dacă lucra cu Ross, Rosie putea folosi 
informaţia asta pentru a-i face familia de râs sau pentru a 
obține informaţii pe care Ross credea că le putea smulge de 
la Dev. 

- Nu trebuie să-mi răspunzi, spuse ea și mai făcu o poză. 

- Stiu. Așteptă pe hol în timp ce ea se mișcă prin cameră, 
făcând fotografii peretelui. Deschise gura, apoi o închise, 
după care încercă din nou. Membrii familiei Harrington 
erau prieteni cu Lawrence, și am mers la aceleași școli și 
facultăți. Lawrence a stat mereu cu un ochi pe afacerea lor, 
şi cred... că îi plăcea ideea ca familiile noastre să se unească. 

- Ai fost, de fapt, un aranjament matrimonial din motive 
financiare? întrebă ea aplecându-se către el. 


- Cred că poţi să spui asta, zise el tuşind sec. Voia ca 
unul dintre noi să se însoare cu un Harrington, dar... 

- Dar ce? 

- Dar nu a mers. 

- Ei bine, cred că este o binecuvântare, pe termen lung, 
spuse ea şi se duse la cealaltă ușă. Nu trebuie să fii cu o 
persoană pe care nu o iubeşti. Mai bine singur decât așa. 

Dev nu avu un răspuns la asta. Nu iubise pe nimeni 
altcineva în afară de membrii familiei. 

- Ai auzit că a dispărut, corect? întrebă el, pentru a vedea 
ce răspundea. Sabrina? 

- Așa am auzit, spuse Rosie intrând în dormitorul 
principal. Este o nebunie. Te face să te întrebi dacă a avut 
vreo legătură cu ce a încercat Parker. 

El se încruntă în timp ce se uita la spatele ei. Sabrina 
fusese în spatele a ceea ce încercase să facă Parker. Fie 
Nikki nu îi spusese asta, fie se făcea că nu știa. 

- Să sperăm că o găsește cineva, continuă ea, făcând o 
fotografie. De dragul lui Nikki, cel puţin, pentru că știu că o 
sperie, chiar dacă nu a spus nimic. M-ar speria și pe mine. 

- Ţi-ai iubit soțul? o întrebă Dev uitându-se la ea în timp 
ce făcea fotografii în dormitorul principal. 

- Cu fiecare răsuflare, spuse Rosie, ieşind din cameră. 
Am terminat aici, sus. 

- Asta înseamnă că încă îl iubeşti? 

- Da, spuse ea, părând confuză. Doar pentru că nu mai 
este aici nu înseamnă că voi înceta să îl iubesc. O parte din 
mine îl va iubi mereu. 

Dev dădu să o întrebe ce se întâmplase cu el, dar se opri. 
Acea informaţie nu îl ajuta să își dea seama dacă ea 
reprezenta un risc pentru el și era... prea personală. Nu 
avea nevoie să ştie. 

Întorcându-se la geanta din bucătărie, Rosie puse 
aparatul de fotografiat pe masă şi scoase ceva care îi aminti 
lui Dev de un radio vechi. 

- Înainte de a întreba, nu am terminat încă. Trebuie să 
folosesc cutia de spirite. 

- O cutie de spirite? 

- Oh, nu o să-ţi placă asta, spuse ea cu un zâmbet 
îngrijorător. 


Rosie avusese dreptate. 


Din clipa în care porni cutia de spirite şi începu să caute 
canale radio şi frecvenţe într-un ritm alarmant, Devin arăta 
de parcă voia să ia cutia şi să o arunce pe fereastră. 

Sau să se arunce el pe fereastră. 

Ea se chinui să nu râdă. Nu se auziră voci pe frecvențele 
radio, aşa că îi făcu o favoare lui Devlin și nu folosi aparatul 
timp îndelungat. 

În clipa în care îl închise, Dev își duse o mână la frunte. 

- A fost cel mai insuportabil lucru pe care l-am auzit. 
Sunt convins că poate fi folosit cu eficienţă ca obiect de 
tortură. 

Rosie chicoti în timp ce aprinse din nou lumina în 
bucătărie. Fusese destul de rău. 

- Tot ce trebuie să fac este să montez niște camere de 
filmat și termin. 

- Camere de filmat? 

- Doar două mici. Una sus, în dormitorul principal, 
unde a căzut casca pe podea, spuse ea râzând când el miji 
ochii. Şi una probabil aici, jos, zise şi se răsuci după ce 
scoase o cameră de luat vederi din geantă. Cred că aici este 
bine. Are un unghi bun. 

Devlin se oferi să ajute, dar ea îi făcu semn că nu era 
nevoie. Ar dura mai mult să îi explice cum să o instaleze 
decât dacă ar instala-o singură. În momentul în care ea 
cobori, Devlin era sprijinit de masa din bucătărie, 
butonând telefonul. Era târziu, aproape ora 2.00 dimineaţa, 
şi el arăta la fel de aranjat ca atunci când venise. 

Ea, pe de altă parte, se simţea sfârşită. 

Ducându-se spre geanta ei, se uită la el și nu putu să nu 
se întrebe ce avea să facă el după. Avea să se ducă direct 
acasă, să se bage în pat, sau avea pe cineva, undeva, 
așteptându-l? După seara trecută, îşi imagina că avea o 
legiune de femei la care putea apela, indiferent de oră, și 
care erau pregătite pentru el. 

Atâta timp cât îşi ţinea gura închisă. 

Îşi mușcă buza de jos în timp ce punea în geantă 
reportofonul şi aparatul pentru măsurarea câmpului 
electromagnetic, alături de cutia de spirite. Devlin nu își 
ținuse gura închisă în seara asta, şi fusese... plăcut să stea de 
vorbă cu el. Chiar și când era enervant cu întrebările în 
timp ce ea își făcea treaba, se simţise... bine. 

Cu Devlin de Vincent. 


Distracţia cu el nu era ceva ce considerase posibil. Fi 
bine, distracţia care nu presupunea a se săruta cu el. Aia cu 
siguranță fusese distractiv. 

Căscând, închise fermoarul genţii. Era timpul să se ducă 
acasă. 

- Ştii dacă va fi cineva aici mâine? 

Dev se uită la ea de unde stătea în bucătărie. 

- Se poate să fie. 

- Trebuie să vină cineva la un moment dat să ia camerele 
de filmat. Am lăsat cutiile lângă ele, explică ea. Cineva le 
poate pune pe terasă. 

- Pot să ţi le aduc eu. 

- Nu va fi nevoie, spuse ea simțind un mic fior enervant 
în piept. 

- De ce nu? întrebă el, ridicând dintr-o sprânceană. 

- Nu este nevoie. 

- Mă voi asigura că sunt pe terasă mâine după-amiază, 
spuse el, cu o privire pe care o cunoștea. 

- Perfect. Deci, în continuare, ne vom uita pe 
înregistrări. Să vedem dacă găsim ceva. Dacă găsim... 

- Dacă găsiți, contactaţi-mă pe mine. 

- Nu am numărul tău de telefon, spuse ea, aplecându-se 
înainte și încrucișându-și mâinile. Şi probabil nu vrei să 
mi-l dai. 

- Cred că pot avea încredere în tine încât să-ţi dau 
numărul meu de telefon. 

- Nu se ştie niciodată. Aș putea să îl public online. 

- Sau să-l scrii pe pereţi, în vreo baie. Sunaţi pentru a vă 
distra? 

- Mai degrabă, sunaţi dacă vreţi să vă enervaţi, dar, da, 
răspunse ea. 

- Ai telefonul la tine? întrebă Devlin râzând ușor. Îţi voi 
da numărul meu. 

- Da, spuse ea și îl scoase din buzunarul din față al 
genții. După ce Dev îi dădu numărul, deschise aplicaţia 
Uber. Fi bine, asta este tot pe seara asta. Mulţumesc că ai 
făcut asta și nu... 

- Și nu ce? întrebă el mirat. 

- Si nu m-ai făcut... să îmi doresc să mă arunc de la etaj, 
spuse ea zâmbind în timp ce îşi luă geanta de pe masă. Așa 
că mulțumesc pentru asta! 

Devlin înaintă și, fără să spună un cuvânt, îi luă geanta. 
Frau tăcuți în timp ce ieșeau din casă. Cât el încuie, ea se 


uită să vadă dacă era vreun Uber prin apropiere. Din 
fericire, era unul la mai puțin de cinci minute distanţă. 

- Ei bine, voi chema un Uber, spuse Rosie când el se 
întoarse către ea. Multumesc... 

- Te pot duce eu acasă. 

Surprinsă, nu ştiu ce să spună la început. 

- Voi chema... 

- Urcă-te în mașină, Rosie! 

Era destul de prostesc să refuze oferta. Corect? Se uită în 
jos către telefonul ei, apoi se hotări. 

- Poţi spune „te rog? 

Ajungând la locul pasagerului, el îi deschise ușa. 

- Poţi, te rog, să te urci în afurisita de mașină? 

Rosie zâmbi. 

- Din moment ce m-ai rugat atât de drăguţ, îţi voi 
accepta oferta. 

- Sunt onorat, şopti el în timp ce urca în mașină. 

Devlin se aplecă în față și puse geanta la picioarele ei. 

Relaxându-se, Rosie se lăsă pe spate și închise ochii în 
timp ce el deschise poarta. Seara aceasta nu fusese deloc 
rea. Avea câteva ore de înregistrări şi, din fericire, 
reportofonul surprinsese sunetul pe care îl auziseră. Nu se 
gândi nici o clipă că fusese un zgomot făcut de cască, așa că 
poate înregistrările surprinseseră o voce sau ceva. 

Dev dădu cu spatele, apoi se opri din nou pentru a 
închide poarta. De îndată ce el reveni, Rosie deschise ochii. 

- Îţi este frig? întrebă el fixând-o cu privirea aceea 
intensă caracteristică. 

- Un pic. 

El dădu drumul la căldură şi porni în jos pe stradă. Ea se 
uită prin interiorul mașinii. Camioneta nu era nouă, dar 
fusese păstrată într-o stare bună. Drăguţă și curată. 

- În regulă, spuse ea curioasă. Trebuie să întreb. De ce 
această camionetă? 

- De ce nu? 

- Este o maşină destul de veche, spuse ea uitându-se la 
el. 

- Și? replică el, cu privirea aţintită asupra drumului. 

- Și? Uite ce este, nu o insult. Maşina mea este destul de 
veche, dar tu valorezi cât? Un triliard de dolari? Și conduci 
o camionetă veche, demodată? 

- Nu valorez un trilion de dolari, răspunse el, și ea îşi 
dădu ochii peste cap în timp ce chicoti în scaunul 


confortabil. Îmi place mașina asta, spuse el uitându-se la ea. 
De ce? Este ceva în neregulă cu ea? 

- Nu. De ce ai crede că ar fi? 

- Pentru că întrebi despre ea, spuse el. De aceea. 

- Sunt doar surprinsă. Mi-am imaginat că ai avea un 
Porsche sau un Ferrari ori ceva de genul. 

- Am un Porsche, spuse el concentrându-se din nou asu- 
pra drumului. 

- Bineînţeles, comentă ea. 

- Nu am un Ferrari. 

- La naiba! Ce spune clubul despre asta? 

- Clubul? 

- Presupun că oamenii bogați fac parte dintr-un fel de 
club secret al oamenilor bogaţi, explică ea. Îmi imaginez că 
acest club al oamenilor bogaţi are reguli. De exemplu, 
despre ce fel de mașină trebuie să ai. 

- Esti... 

- Cum? 

- Ciudată. 

- Deci, nu există nici un club al oamenilor bogaţi? 
întrebă Rosie râzând obosită. 

- Sunt cluburi, spuse el după un moment de tăcere. 

- Ştiam eu! 

- Eu nu fac parte din ele, adăugă el. 

- Oh. Fi bine. Este plictisitor, zise ea și oftă dramatic. 
Speram că ai putea să-mi spui despre regulile lor și să-mi 
zici dacă teoria mea este corectă. 

- Ce teorie? 

- Că Iluminatii sunt reali. 

- Ciudată, repetă el, scoțând un râset zdravăn, dar scurt. 
Prea scurt. Eşti ciudată. 

- Ştii, spuse ea, lăsându-și capul pe spate, rezemat de 
tetieră, în timp ce se uita la el. Ai voie să râzi şi să zâmbești. 

- Știu, răspunse el uitându-se la ea. 

- Ştii? 

La semafor, se uită la ea câteva secunde, apoi privi înapoi 
la drum. 

Oh, nu! 

Se părea că Rosie mersese prea departe, pentru că el nu 
mai vorbi timp de câteva minute. 

Dar apoi, spuse: 

- Sabrina ura această camionetă. Cred că a mers o 
singură dată cu ea. 


În regulă. Nu se așteptase la afirmaţia asta. 

- Sabrina pare o scorpie. 

- Şi eu sunt curios de ceva, spuse el pufnind în timp ce 
intra pe autostradă. 

- Întreabă! Sunt o carte deschisă. 

- Nu eşti o carte deschisă, răspunse el, punându-și o 
mână în poală. Cum l-ai întâlnit pe Ross? 

- La un club secret pentru conspiratori și mincinoși. 

- Aşa mă gândeam şi eu. 

- Ne-am întâlnit cam acum doi ani, spuse ea râzând și 
închizând ochii. Lucra la un material despre tururile cu 
fantome din Cartierul Francez. 

- Acum doi ani? 

- Da. Nu îl știu de mult timp, spuse ea acoperind un 
căscat. Fram prieteni. Adică, nu a fost niciodată nimic 
personal sau ceva de genul ăsta, dar ieşeam să bem 
împreună şi să discutăm când ne vedeam. Nu în ultima 
vreme, spuse ea, înainte ca el să se agaţe de asta. Când a 
început să fie interesat de Nikki, m-am gândit că intenţiile 
îi erau sincere. 

Când el nu răspunse, ea deschise ochii. Era concentrat la 
drum. Dură câteva clipe să vadă că erau aproape de Canal 
Street. Rosie se uită înapoi la el. 

- Nici măcar nu pari obosit. 

- Nu dorm prea mult, răspunse el. Așa că, de obicei, nu 
sunt în pat la ora asta. 

- Uau! zise ea clipind. Aş putea să dorm 12 ore dacă nu 
aş avea lucruri de făcut. 

- Trebuie să fie plăcut. 

- De ce nu dormi mult? 

- Așa am fost mereu. Mașina încetini în timp ce traficul 
se aglomeră — mereu erau oameni în oraş, mai ales la sfârșit 
de săptămână. De când eram mic. 

Rosie se gândi un moment și crezu că înţelese la ce se 
referea. 

- Nu ai mai dormit de când ai avut accidentul, cel în care 
ai aproape ai murit? 

- Nu de atunci. 

Acela fu ultimul lucru pe care îl spuse Devlin. Restul 
scurtei călătorii către apartamentul ei se petrecu în linişte, 
şi nu era sigură dacă motivul era ceva ce fusese spus sau 
faptul că nu mai aveau nimic de spus. 

El opri şi dădu să scoată cheile. 


- Te pot conduce. 

- Nu este nevoie, răspunse ea, desfăcând centura de 
siguranţă și luând geanta. Apreciez că m-ai adus, Devlin. 

Fa se îndreptă spre ușă, apoi se uită înapoi la el. Privirile 
li se întâlniră, și se uitară unul la altul câteva clipe. Simti o 
senzaţie caldă, nedorită în stomac. 

- Ne-am... ne-am înţeles bine în seara asta. 

- Aşa este, spuse el coborându-și genele acelea dese. 
Ceea ce probabil înseamnă că ar trebui să încheiem acum, 
înainte ca lucrul acesta să se schimbe. 

Fa își feri privirea, dar ochii i se duseră în cel mai 
nepotrivit loc cu putinţă. Spre gura lui. Nu putea uita cum 
fusese să simtă buzele lui pe ale ei. Căldura din stomac îi 
cuprinse tot corpul și o parte mică din ea, necugetată, voia 
să îl invite înăuntru. 

Dar rațiunea câștigă. 

- Noapte bună, Devlin! spuse ea. 

Devlin trase adânc aer în piept, și Rosie văzu cât de tare 
strângea volanul. Avea încheieturile degetelor aproape albe. 

- Noapte bună, Rosie! 


CAPITOLUL 21 


Jilly luă aparatele de filmat duminică dimineața, când se 
duse să discute cu familia Mendez. Frau puse în cutii și O 
așteptau, și Rosie ştiu că Devlin fusese cel care se dusese 
acolo, le dăduse jos și le pusese pe terasă. 

Liz și Jilly urmau să revadă casetele, și Rosie avea de 
gând să se ocupe de înregistrarea audio până în seara asta, 
luni cel târziu, ceea ce însemna că urechile ei trebuiau să fie 
lipite de căşti - însă nu asta făcea ea. 

În schimb, era încă în pat şi căuta informaţii despre 
Devlin de Vincent. 

Nu era chiar cel mai mândru moment al ei. 

Dar asta făcuse în ultimele... Dumnezeule, de câte ore 
făcea asta? Prea multe, dar erau o grămadă de lucruri pe 
internet despre Devlin, de când era copil și până recent, cu 


câteva săptămâni în urmă, când se discutase despre ruperea 
logodnei lui cu dispăruta moștenitoare a averii Harrington. 

Frau articole despre mama lor, şi unele dintre ele păreau 
axate pe modul în care murise, intrând în detalii grotești 
despre cum sărise de pe acoperișul casei lor. Toate aceste 
articole vechi, arhivate, menţionau ceva ce Rosie uitase. 

Sora lor dispăruse în aceeași noapte în care mama lor se 
sinucisese. 

Madeline de Vincent. 

Nimeni nu mai vorbea despre ea acum, nu-i aşa? În 
ziare, cel puţin. Nu era sigură dacă frații mai vorbeau. Dacă 
se întrebau ce se întâmplase cu sora lor. Se gândi că cel mai 
greu fusese probabil pentru Lucian, de vreme ce el şi 
Madeline erau gemeni. 

Frau câteva articole despre moartea tatălui lor, şi o făcu 
pe Rosie să se gândească la faptul că Dev nu îi spunea 
niciodată „tată“. Mereu era Lawrence. Și asta era... ciudat. 

Și găsi o mulțime de fotografii cu Devlin și cu fosta lui 
logodnică. Rosie avea o amintire vagă despre cum arăta 
femeia, căci văzuse, de-a lungul anilor, câteva fotografii cu 
ea în ziare, dar uitase cât era de frumoasă. 

Fra o fotografie cu ei la care se surprinse uitându-se mult 
timp, dar se părea că nu îşi putea lua privirea de la ea. 
Stăteau unul lângă altul, amândoi îmbrăcaţi ca și cum erau 
la un fel de gală. Devlin arăta... dumnezeieşte, ca un zeu 
îmbrăcat într-un smoching negru, și Sabrina arăta precum 
o zeiță. Avea părul blond strâns într-un coc elegant și pielea 
fără cusur, la fel ca zâmbetul roşu impecabil. Purta o rochie 
extraordinară, neagră, fără bretele, strâmtă până la 
genunchi și de acolo evazată. 

Dacă Rosie ar purta o asemenea rochie, ar arăta cu 
doisprezece centimetri mai scundă și cu douăzeci de 
kilograme mai grasă, dar cineva la fel de înalt și de slab 
cum era Sabrina arăta precum un fotomodel parizian. 

Frau extrem de frumoşi împreună. 

Și nu era pic de căldură între ei în fotografie. 

În nici una dintre fotografii. 

Dar era atât de evident acest lucru în fotografia asta, 
încât era dureros să te uiţi la ea. Stăteau foarte încordați. 
Zâmbetul Sabrinei era perfect, dar modul cum strângea din 
ochi arăta că era un pic nervoasă. Devlin, pe de altă parte, 
părea rece și indiferent lângă ea. Puţinul pe care îl ştia 
Rosie despre relaţia lor era evident în fotografiile cu ei. 


Oamenii ăştia doi nu se iubeau. Rosie nu era sigură nici 
că se plăceau unul pe celălalt. De ce ar merita să unești 
averea, chiar și numai prin nume, cu cineva pe care nu îl 
suporţi? Trebuia să fie mai mult de atât. 

Cel puţin, aşa spera Rosie, pentru că ce spunea despre 
Devlin faptul că dăduse curs dorinței tatălui său o perioadă 
atât de lungă de timp? 

Închizând calculatorul, se rostogoli pe spate. Erau 
menţionate lucruri în cele mai scandaloase articole, poveşti 
despre câte decese și boli misterioase se năpăstuiseră 
asupra familiei de Vincent de-a lungul deceniilor. Era 
pomenit blestemul. Erau povești pe care Rosie le ştia deja, 
pentru că alimentau întreaga mitologie a blestemului de 
Vincent. 

Dar aceste morți şi dispariții erau foarte reale. Aceștia 
fuseseră oameni în carne și oase cândva. Familii. Nu mituri 
și povești amuzante, care să fie spuse peste tot. Dacă aceasta 
ar fi familia ei, probabil ar reacţiona ca Devlin când venea 
vorba despre protejarea familiei. Nu era de mirare că era 
aşa... paranoic. 

O cuprinse un sentiment de vină că făcuse cercetări 
despre blestem şi despre apariții. O făcuse fără să se 
gândească vreun pic la faptul că ei erau oameni reali. 
Fusese atât de detașată de tot până acum. 

Îşi muşcă buza de jos cu gândul la ceea ce observase; 
singurul lucru pe care nu avea cum să uite că îl văzuse. 

Nu că ar trebui să conteze pentru ea ce se spunea despre 
Devlin, dar nu era nici măcar o fotografie cu el zâmbind, și 
cele pe care le găsise pe internet se întindeau de-a lungul 
anilor. Nu zâmbea în cele în care era cu fraţii lui sau cu 
tatăl lui. Nici măcar în cele mai vechi, când era adolescent 
şi era cu mama lui, care era la fel de blondă și cu pielea 
deschisă la culoare ca Lucian. Era mereu atât de incredibil 
de... înlemnit în poze. Dacă ar fi avut ochii închiși, ai fi zis 
că dormea sau că era... mort. 

Dumnezeule, aşa părea, ca şi cum ar fi fost mort. 

Rosie nu ştia foarte multe despre experiențele pe care le 
aveau oamenii ajunși la un pas de moarte, exceptând câteva 
cazuri despre care citise pe internet şi explicaţiile 
psihologice și biologice ale acestor fenomene. Dar citise că 
acele experienţe schimbau oamenii. 

Se întrebă dacă Sarah avea vreo explicaţie care să meargă 
dincolo de știință, pentru că, dacă ar fi căutat pe internet, ar 


fi dat peste o mulțime de informaţii și nu ar fi știut cum să 
Je discearnă pe cele bune de cele rele. 

Cum fusese Devlin înainte de accident? Era mic, așa că, 
și dacă fusese un copil fericit şi fără griji, nu însemna 
neapărat că avea să fie la fel şi ca adult. Personalitatea nu 
era bătută în cuie la vârsta aceea, dar dacă... dacă moartea îl 
schimbase? 

- Prea departe, șopti Rosie în timp ce își dădu o buclă pe 
după ureche. Mă duc prea departe. 

Nu îl cunoștea pe Devlin îndeajuns de bine ca măcar să 
înceapă să își dea cu presupusul dacă experienţa din 
copilărie îl schimbase sau nu. 

Și nu conta dacă se întâmplase asta. 

Dacă nu se găsea nimic la Lucian acasă, nu mai avea de 
ce să aibă de-a face cu el. Dar dacă găseau ceva? Rosie știa 
ce avea de făcut. 

Ar înceta să se ocupe personal de caz. 

Aceea era singura variantă isteață. Poate că ea şi Devlin 
se înţeleseseră timp de câteva ore și poate că văzuse o altă 
parte a lui, una care includea zâmbete şi râsete, dar 
bărbatul ăla era complicat. 

Prea complicat. 

Și, în ciuda a toate astea, îi trezise un interes care trebuia 
reprimat. Poate că nu ştia totul despre Devlin, dar ştia că 
interesul doar avea să sporească, mai ales dacă Devlin de 
aseară era cel real, şi interesul acesta împreună cu atracția 
pe care o simțea chiar și atunci când era nervoasă pe el... 
Era convinsă că asta însemna un singur lucru. 

Nu s-ar termina bine pentru ea. 


Rosie se sculă în cele din urmă din pat şi reascultă 
înregistrările. În regulă, asta nu era chiar adevărat. 
Reascultă înregistrările în timp ce stătea în pat. Odată ce 
termină, când era aproape 19.00 seara, se duse acasă la Liz 
și la Jilly. 

- Hei. Liz o conduse în sufragerie, unde Jilly se uita la 
filmarea din casa lui Lucian. Deci, cum a fost aseară? 

- De fapt, a fost bine. Nu ne-am omorât reciproc. 

- Am auzit asta. Veşti bune, spuse Jilly, apăsând butonul 
de pauză și scoțându-șşi căştile din urechi. 

Rosie zâmbi în timp ce se așeză pe fotoliul pe care îl 
aveau sub una dintre plantele-păianjen. 

- Da, cam de aia sunt aici. 


- Am crezut că îţi era dor de noi, spuse Liz așezându-se 
lângă Jilly. 

- Îmi era. Jur. 

- Nu, nu îţi era, spuse Jilly strâmbând din nas. Deci, ceva 
pe reportofon? 

- Muncă. Muncă. Liz se aplecă și o sărută pe Jilly pe 
obraz. Bine că te iubesc. 

- Bine că ești interesată de aceleaşi lucruri, sublinie 
Rosie. Deci, am terminat înregistrările. Zgomotul de pași 
despre care v-am scris când am ajuns acasă dimineață? A 
fost înregistrat de reportofon. Este un sunet destul de 
înfundat, dar poate fi amplificat. 

- Minunat, spuse Jilly şi puse căștile pe măsuţa de cafea. 

- Şi sunt câteva lucruri pe care le-am semnalat pentru 
Lance, continuă Rosie, așezându-se mai confortabil în 
fotoliul pufos. Au mai fost câteva lucruri surprinse. Jur că 
unul sună ca un nume, când eram sus în unul dintre 
dormitoare, dar nu pot înţelege. 

În ochii lui Liz se văzu interesul. 

- Nu sunt sigură ce sau dacă am surprins ceva 
concludent, dar cred că trebuie să o aducem pe Sarah, 
pentru orice eventualitate. Să o rugăm să facă un ghidaj. 

- De acord, spuse Jilly punându-și mâinile pe genunchi. 
Putem face ghida... 

- Deci, revenind la celălalt motiv pentru care sunt aici. 
Rosie trase aer în piept. După ce căutase pe internet 
informaţii despre Devlin şi după ce înţelesese că devenea 
tot mai interesată de el pe măsură ce petreceau mai mult 
timp împreună, horătâse ce trebuia să facă. Eu o să mă 
retrag din această... 

- Poveste? spuse Liz binevoitoare. 

- Ceva de genul, răspunse Rosie râzând. O să ies din 
această investigaţie. 

- Poftim? sări Jilly uitându-se la ea. Nu poţi vorbi serios. 
Ai fost obsedată de întreaga treabă cu blestemul de Vincent 
şi cu apariţiile, încă de când te cunosc. Ştiu că nu este vorba 
despre conacul de Vincent, dar este una dintre casele lor. 
Stiu că nu pare să te înţelegi cu Devlin, dar nu pot să cred 
că nu vrei să participi la asta. 

- Nu au mers lucrurile cum trebuie aseară? întrebă Liz, 
cu o privire îngrijorată. 

- Nu, lucrurile au mers destul de bine. Adică, m-a cam 
distras în timpul înregistrărilor, spuse ea, apoi făcu o pauză, 


zâmbind. De fapt, a fost destul de amuzant, dar, cum 
prietena mea are o relație cu Gabriel, pur şi simplu mi se 
pare ciudat. 

Amândouă se uitară la ea. 

- Şi, chiar dacă nu l-am omorât aseară, nu prea ne-am 
înțeles..., spuse ea, gândindu-se la cât de bine se 
înțeleseseră vineri seara, înainte ca ea să-i spună despre 
şedinţa de spiritism. În orice caz, cred că este mai bine să 
preluaţi voi acest caz. 

- Uau, şopti Jilly, încă uitându-se la ea. 

- S-a întâmplat ceva între voi doi? întrebă Liz, 
aplecându-se în faţă. 

- Poftim? Simti o gaură în stomac. De ce întrebi asta? 

- Pentru că nu te-am auzit niciodată refuzând să lucrezi 
la un caz, răspunse Jilly, uitându-se la Liz înainte de a privi 
din nou la Rosie. Şi aproape că ai ţipat „Poftim?“ 

- Nu este adevărat, spuse ea. 

- Ba da, ripostă Liz rânjind. 

- Deci, voi presupune că s-a întâmplat ceva între voi doi. 

- Eu... în regulă, ceva s-a întâmplat între noi, spuse Rosie 
oftând şi afundându-se în fotoliu, și nu încerc să ascund 
asta sau ceva de genul acesta, dar mă simt ciudat să fiu 
parte din investigația asta acum. Deci, da. 

- Vom avea nevoie de un pic mai multe detalii, zise Jilly 
închizând laptopul. 

- Ne-am sărutat şi ne-am pipăit vineri seara la balul 
mascat, spuse Rosie ridicându-și mâinile. Nu este mare 
lucru. 

- Hm. Este mare lucru, spuse Liz. Nu este logodit? 

- S-au despărțit, explică ea. Ne-am sărutat, şi a fost 
nemaipomenit. Bărbatul ăsta poate săruta şi face... chestii, 
şi ne-am înţeles bine aseară, dar, de fapt, nu ne plăcem unul 
pe celălalt. 

- Mereu mă giugiulesc cu oamenii care nu îmi plac, 
spuse Liz sec. De aceea sunt cu Jilly. 

- Simt că sunt mai multe lucruri pe care nu ni le spui, 
pufni Jilly. 

Rosie doar îşi ridică sprâncenele şi mâinile din nou. 

Erau mai multe lucruri pe care nu le spunea și nu avea de 
gând să le spună, pentru că se gândea că destui oameni, 
inclusiv ea, ziseseră tot felul de lucruri despre familia de 
Vincent. Şi, chiar dacă nu ar fi fost vorba despre de 
Vincent, Rosie nu era genul care să povestească cu fetele ce 


făcea cu băieţii. Nu avea nici o problemă să asculte în timp 
ce alți oameni vorbeau despre viaţa lor amoroasă, dar, 
pentru ea, era ceva personal. Ţinea lucrurile pentru ea. 

Amândouă fetele ştiau asta. 

- În regulă. Bine, spuse Liz. Voi încerca să uit că prietena 
mea a fost atât de aproape și de intimă cu Devil, dar bravo 
ție pentru asta! Practic, te-ai sărutat cu o celebritate. 

Fa rânji, dar refuză să se gândească la faptul că se 
giugiulise cu el, pentru că asta ar fi făcut-o să vrea să repete 
experienţa, și ştia că el ar fi îndepărtat-o iar. 

- Îi voi trimite numerele voastre de telefon, căci sunt 
sigură că ar lua-o razna dacă v-aş da vouă numărul lui. 
Asta ca să ştiţi, în caz că primiţi din senin un apel sau un 
mesaj de la un număr necunoscut. 

- Super, spuse Jilly și se sprijini de Liz. Preluăm noi de 
aici. Sunt sigură că Devlin va fi încântat să lucreze cu noi. 

- Da, sunt sigură că va fi, spuse Rosie cu un zâmbet slab, 
simțind în piept o zvâcnire de dezamăgire. 


CAPITOLUL 22 


Dev stătea în biroul lui din oraș, luni dimineața, uitându- 
se la telefon. Îşi încleşta maxilarul citind pentru a 
douăzecea oară mesajul. 

Indiferent de câte ori îl citea, mesajul lui Rosie nu se 
schimba ca prin minune. Și era un mesaj destul de lung. De 
fapt, un paragraf. Cine trimite mesaje atât de lungi şi să le 
încheie cu... un emoticon sub formă de cap de găină? 

Habar nu avea ce reprezenta capul de găină, dar restul 
mesajului era destul de clar. Îl pasa unei prietene pe care o 
chema Jilly, deși nu era în poziţia de a-l pasa altcuiva, din 
moment ce, după părerea lui, situaţia nu justifica acest 
lucru. 

Apoi, ea scrisese: „ Mulţumesc pentru că mi-ai confirmat 
ceea ce știam deja. Că oamenii bogaţi chiar au cluburi 
secrete“. Prima dată când citise asta, zâmbise. Şi apoi: 


„Chiar sper că Lucian nu are o problemă cu spiritele, dar, 
dacă e așa, Jilly se va ocupa de asta“. 

Și aşa se termina. 

Mesajul acesta era un mod de a-i da papucii. Asta își 
imagina că primeau oamenii după o întâlnire care mersese 
bine, dar unul nu mai dorea să îl vadă pe celălalt. Nu fusese 
niciodată situaţia de acum. 

Lui Dev nu îi plăcea. Deloc. 

Ce naiba? 

Se îndreptă spre telefon şi se opri chiar înainte de a-l 
ridica. O suna? Da, exact asta voia să facă. Dar de ce? Nu 
avea nici un motiv să o contacteze. 

Dev ridică telefonul. La naiba că fusese expediat astfel. 
Avea să... 

Dintr-odată, sună telefonul, luându-l prin surprindere. 
Recunoscu numărul. 

Archie. 

Va trebui să se ocupe de Rosie mai târziu. 

- Ce ai pentru mine? întrebă Dev de la biroul său şi se 
întoarse către peretele de sticlă din spatele său. 

Modul în care era amplasat oferea o privelişte 
spectaculoasă către oraş, mai ales noaptea. 

- Ceva destul de aiurea, omule. Am convins compania 
de asigurări să îmi dea numărul de identificare al maşinii, 
explică el, și Dev se întrebă, curios, cum reușise să obțină 
acea informaţie. Care m-a dus la persoana pe numele căreia 
este înregistrată. Nu o să îți vină să crezi. 

- Cine? 

- Un Lawrence de Vincent, răspunse el. 

- Poftim? întrebă el strângând telefonul în mână în timp 
ce se întorcea de la fereastră. Lawrence nu avea un 
Mercedes. Tipul a condus doar Porsche. Ai fi zis că 
beneficia de o ofertă care avea la bază loialitatea față de ei. 

- Poate că așa este, dar asta arată registrele. Urmă o 
pauză. Revin când știu mai multe. 

Dev strânse din dinţi în timp ce convorbirea se 
întrerupse. De ce naiba avea Sabrina o maşină înregistrată 
pe numele lui Lawrence - o mașină despre a cărei existență 
Dev nu știa? Şi cum naiba îi scăpase avocatului tatălui său 
acea maşină când avusese de reglat treburile cu 
proprietăţile şi cu banii, după moartea lui. 

Dev se îndoia că îi scăpase acest lucru. 


Ceea ce însemna că nenorocitul ascunsese mașina și cine 
ştie ce altceva. 

Asta era inacceptabil. 

Întorcându-se la biroul său, își luă cheile şi ieşi în grabă. 
Derek se ridică în timp ce Dev trecea pe lângă el. 

- Anulează-mi toate întâlnirile de după-amiază. 

Asistentul lui știa foarte bine să nu pună întrebări cu 
privire la instrucţiunile pe care le primea. Încuviinţă din 
cap în timp ce se așeza, cu o mână spre tastatură și cu 
cealaltă spre căştile atașate telefonului. 

Prea nerăbdător să aștepte liftul, Dev cobori pe scări cele 
zece etaje. Biroul avocatului lui Lawrence era la mai puţin 
de patru străzi distanță, și avocatul urma să primească o 
vizită neașteptată. Ajungând la parter, înclină din cap către 
secretară şi traversă holul, mergând pe sub tavanului în stil 
art deco gândit să se potrivească cu Empire State Building. 
Trecu prin uşile duble ale holului și apoi păși afară, într-o zi 
noroasă şi un aer surprinzător de rece. 

Făcu un afurisit de pas către dreapta, când își auzi 
numele și recunoscu imediat vocea. 

- Devlin, ce surpriză plăcută! Tocmai veneam la tine. 

Strângând din dinţi atât de tare, încât fu de mirare că nu 
și-i sparse, se întoarse încet. Unchiul lui ieşea dintr-o 
mașină neagră de oraș, aranjându-și sacoul costumului său 
gri. 

- Stefan, spuse Dev, așteptând lângă ușile rotative. Sunt 
surprins să te văd aici. 

- De ce oare? întrebă el cu o jumătate de zâmbet pe față, 
în timp ce se îndrepta către el. 

- M-am gândit că, după ultima noastră discuţie, nu vei 
mai veni O vreme. 

- Ca să vezi! Figura amuzată a lui Stefan îi aminti lui Dev 
atât de mult de Lawrence, încât îi veni să-l lovească pe 
Stefan de să-l lase lat. Trebuie să discut ceva cu tine. Putem 
merge în biroul tău? 

- Nu am timp acum, răspunse Dev. Dacă vrei să vorbim, 
va trebui să o facem aici și să te mişti repede. 

Expresia amuzată dispăru ca și cum ar fi fost o mască. Se 
apropie de Dev, departe de portar. 

- Nu îmi vei acorda nici măcar minimul de respect, nu-i 
aşa? 

- Nu, spuse Dev, care era mai înalt decât Stefan cu cinci 
centimetri, așa că erau cu ochii aproape la același nivel. 


- Cât de curând, vei regreta această... atitudine față de 
mine, spuse el strângând din dinți. 

- Mă îndoiesc, oftă Dev. Despre ce voiai să vorbeşti cu 
mine? 

- M-am întâlnit cu un vechi prieten zilele trecute la cină 
și mi-a spus un lucru foarte ciudat, zise Stefan în timp ce își 
plimba degetele peste cureaua ceasului. 

- Chiar așa? replică Dev, cu indiferenţă. 

- Da. În mod surprinzător, discuţia a deviat de la 
moartea lui Lawrence către tine. Își încleştă dinţii și mai 
tare. Ceea ce a fost foarte interesant, nu crezi? 

- Poţi trece la subiect și să-mi spui ce intenționai să îmi 
spui? îl repezi Dev. 

- Prietenul acesta al meu locuiește în Nebraska. Stefan 
făcu o pauză când o maşină claxonă. Mi-a spus un lucru 
foarte ciudat. Acum, locuieşte în Omaha, dar s-a întâlnit cu 
un cuplu dintr-un sat micuţ din mijlocul pustietăţii. Cei 
doi erau foarte entuziasmați. Auziseră că un de Vincent 
venise în orașul lor cu câteva luni în urmă. Moștenitorul, 
mai exact. 

- Şi? întrebă Dev încordându-se, dar păstrându-și expre- 
sia indiferentă. 

- Și sunt curios, spuse Stefan zâmbind. Ce ai face în 
Nebraska, dintre toate locurile? 

Uitându-se la unchiul său, nu își putu da seama dacă 
Stefan ştia de ce ar merge Devlin acolo sau ce era în 
Nebraska. Nu existase nici o dovadă că ştia, dar Devlin era 
conștient că nu era cazul să-l subestimeze. 

- M-am uitat la o proprietate. Asta nu era complet 
neadevărat. M-am gândit să extind portofoliul nostru de 
staţiuni. 

- În Nebraska? întrebă el încet, prea încet. Cine s-ar duce 
acolo în vacanţă? 

- Mulţi oameni, Stefan, zise Devlin, înclinându-și capul. 
Oameni care mai degrabă ar fi înconjurați de sălbăticiune 
decât de plaje și de mulțimi. Oameni care vor... să se piardă 
un pic. 

- Interesant. 

- Nu chiar, spuse el zâmbind cu superioritate. Trebuie să 
plec. 

- Sunt convins, replică Stefan întorcându-se la mașina 
care aștepta. Oh, apropo, un mic sfat de la cineva care ştie, 


continuă el și îi făcu cu ochiul. Ar trebui să fii mai atent 
cu... indiscreţiile tale. 

- Poftim? răspunse Dev, mijind ochii. 

- Să te întâlneşti cu o femeie la un eveniment de 
amploare, atât de curând după dispariția Sabrinei, este, ei 
bine, destul de scandalos, Devlin, spuse el cu un zâmbet 
cunoscător. 

- Nu te-am văzut la balul mascat, spuse el simțind cum i 
se ridică părul pe spate. 

- Am ajuns târziu. Stefan ridică din umeri. Mă aşteptam 
ca tu, dintre toți oamenii, să fii mai atent. Sincer, am fost 
destul de surprins să văd că o conduci în curte - o curte 
întunecată. Să sperăm că am fost singurul care te-a văzut şi 
care te-a recunoscut. 

Lui Dev puţin îi păsa dacă îl văzuse cineva plecând cu 
Rosie. Îl interesa doar dacă Stefan auzise conversaţia lor. 
Simţi cum îl cuprinde furia. 

- Ne-ai urmărit? 

- Spre deosebire de alţii, nu m-aș cobori la un asemenea 
comportament grosolan, spuse el și se uită la ceas în timp 
ce spunea acea insultă patetică. Trebuie să plec. Dădu să se 
întoarcă, dar se opri, uitându-se încă o dată la Dev. Din ce 
am putut vedea, este o femeie... foarte frumoasă. Deloc 
precum Sabrina, sunt convins. Acei ochi, aproape identici 
cu ai lui Dev, se ridicară pentru a-i întâlni privirea. Sunt 
convins că trebuie să aibă ceva... unic de ţi-a atras atenția. 

Dev rămase tăcut şi impasibil, dar, pe dinăuntru, simțea 
cum un mic infern se transforma în furie. Ştia că nu trebuia 
să lase să se vadă, oricât de mult își dorea să-l avertizeze pe 
Stefan ca nici măcar să nu se gândească la Rosie. Dacă ar fi 
făcut asta, nu ar fi reuşit decât să atragă și mai mult atenţia 
asupra ei. 

- Asta o face... interesantă, spuse Stefan cu un zâmbet 
care nu i se oglindi şi în ochi. Foarte interesantă, de fapt. 

x 

- Îmi pare rău, dar domnul Oakes este foarte ocupat. 
Secretara veni în fața biroului, grăbindu-se după Dev în 
timp ce acesta mergea pe hol. Îi voi spune că aţi trecut pe- 
aici. 

Dev o ignoră. După întâlnirea cu Stefan și după ce fusese 
nevoit să aştepte pentru a se asigura că nu fusese urmărit, 
avea răbdare foarte puţină, spre deloc. 

- Domnule de Vincent, vă rog. Nu puteţi merge... 


Prea târziu. 

Punându-şi mâinile pe ușile duble de lemn - uși pe care 
le făcuse fratele lui —, le împinse și le deschise. 

O înjurătură înăbușită de auzi din spatele biroului, de la 
Edmond Oakes, mai exact. Care era foarte ocupat. Avea o 
femeie în poală, o femeie blondă și mult mai tânără decât 
soția lui, pe care o avea de douăzeci şi ceva de ani. 

- Îmi pare atât de rău, domnule Oakes. Am încercat să-l 
opresc, spuse pe nerăsuflate secretara. Nu a ascultat. 

- Dumnezeule, Devlin! exclamă Edmond de undeva din 
spatele femeii. Puteai, cel puţin, să baţi la ușă. 

- Puteam, spuse el înaintând și așezându-se pe un scaun. 
Își arcui o sprânceană în timp ce femeia se dădu jos din 
poala bărbatului, strângându-și marginile cămăşii și 
scoţându-l la iveală pe avocatul tatălui lui. 

Edmond Oakes era un bărbat care îmbătrânea urât - un 
bărbat căruia îi mai trebuia doar un pahar de bourbon 
înainte ca ficatul să-i cedeze, dacă înfățișarea gălbuie era un 
semn. Partea din față a cămășii îi era descheiată, scoțând la 
iveală un tricou alb care se întindea pe pieptul lui de parcă 
mai avea puţin și pocnea. Părul vopsit castaniu era ciufulit, 
și Dev știu că, atunci când bâjbâia pe sub birou, își închidea 
pantalonii. 

Dev habar nu avea de ce îl folosise Lawrence pe acest 
bărbat. Nu era foarte cunoscut sau cu recomandări bune. 
Privirea îi fugi către locul unde tânăra vioaie își încheia 
bluza, cu spatele la ei. Femeia se uită peste umăr către Dev. 
Fra tânără. La fel de tânără ca Nikki. Probabil avea vreo 
douăzeci şi puțin de ani. 

Se concentră din nou asupra lui Edmond. Ei bine, 
avocatul în vârstă avea ceva în comun cu Lawrence. 
Evident. 

Chiar acum, ochii lui roșii făceau tot posibilul să se uite 
prin Dev. 

- Îmi pare rău, domnişoară Davis, va trebui să 
continuăm mai târziu. 

- Bineînţeles, încuviință domnișoara Davis. În timp ce 
trecu pe lângă Dev, îi făcu cu ochiul. Bună ziua, domnule 
de Vincent! 

El înclină din cap și aşteptă până când auzi ușa 
închizându-se în urma lor. 

- Câţi ani are, Edmond? 


Avocatul lui Lawrence pufni în timp ce se ridică de pe 
scaun. Avea cămaşa și tricoul scoase din pantaloni. 

- Este îndeajuns de mare. Domnișoara Davis este noua 
mea asistentă. Se duse agale către dulapul cu băuturi 
alcoolice care ocupa mai mult spaţiu pe perete decât o 
făceau cărțile de drept. Este programatoarea mea 
personală. 

- Aşa se cheamă mai nou? 

- Vrei să bei ceva? pufni el. 

- Nu, dar te rog, serveşte-te! 

Edmond chiar asta făcu, punându-și un pahar cu whisky. 

- Cu ce te pot ajuta azi, Devlin? Presupun că este ceva 
destul de important, din moment ce nici măcar nu ai 
încercat să stabileşti o întâlnire. 

- Este, spuse Dev în timp ce se sprijinea în cot și se uita 
la avocat cum reveni la birou şi se aşeză pe scaun. Vreau să 
știu de ce nu am avut cunoștință de un Mercedes negru 
deținut de Lawrence. 

- Poftim? întrebă bărbatul, înlemnind cu paharul la 
jumătatea drumului către gură. 

- Lawrence a avut un Mercedes negru. Nu am știut asta, 
din moment ce nu era inclus în hârtiile care îi detaliau 
averea, cu care ai venit la mine, spuse el, uitându-se la o 
pată roşie de pe faţa bărbatului, ce se întindea peste venele 
subțiri sub forma unei pânze de păianjen. Acum, îmi 
imaginez că un avocat cu atât de mulţi ani de experiență ca 
tine ar fi descoperit bunuri nedeclarate şi nu le-ar fi lăsat 
netrecute în documente. Sau erau în documente, în unele 
care nu mi-au fost arătate. 

Edmond dădu paharul pe gât, bând conţinutul dintr-o 
înghițitură impresionantă. Arătându-și dinţii, clătină din 
cap în timp ce punea paharul gol pe birou. 

- Acum, Devlin, știi că, atunci când o persoană solicită 
ca bunurile sale să fie private... 

- Ți se pare că mi-ar păsa de legile de confidenţialitate 
privind averea lui Lawrence? 

- Devlin... 

- Sunt convins că arăt ca şi cum îmi pasă de ce era un 
Mercedes printre aceste bunuri fără ca eu să ştiu și de ce 
Sabrina Harrington este în posesia acestui Mercedes. 

Edmond se uită la el în timp ce îşi luă mâna de pe pahar. 

- Va trebui să o întrebi pe domnişoara Harrington acest 
lucru. 


- Şi sunt sigur că ai auzit că Sabrina a dispărut, răspunse 
Dev. Așa că va fi dificil să o întreb. 

- Desigur, cu toată..., începu el, după care tuși sec, 
puterea la degetul tău mic, o poţi găsi pe domnișoara 
Harrington și o poţi întreba lucrul acesta. 

Dev zâmbi uşor, în timp ce mâna lui Edmond zvâcni. 

Bărbatul înghiţi în sec în timp ce liniștea dintre ei se 
prelungea. 

- Devlin, trebuie să înţelegi că nu pot, prin lege, să 
împărtășesc nici un detaliu pe care clientul meu mi l-a 
încredinţat să-l ţin confidential. 

- Este în regulă. Dev îşi puse picioarele pe biroul 
bărbatului, încrucișându-le în dreptul gleznelor. Atunci, 
trebuie să înţelegi că ţi-am oferit această oportunitate, 
pentru a preveni ce urmează să se întâmple. 

- Ce urmează să se întâmple? întrebă Edmond 
înlemnind, chiar și mâna oprindu-i-se din zvâcnit. 

- Ei bine, ești la un telefon depărare de a pierde tot. 

- Poftim? 

- Nu ai înțeles ce am spus? întrebă Dev ridicând din 
sprâncene. Pot să repet. Ţi s-a oferit oportunitatea de a-ţi 
menţine stilul de viață. Pot schimba asta cu un simplu 
telefon, și ce se va întâmpla după acel telefon va fi, probabil, 
meritat pe deplin. 

- Mă ameninţi? întrebă el cu voce groasă în timp ce se 
uita la Dev. 

- Am o întrebare pentru tine. Ce crezi că ar face soţia ta 
dacă ar afla că te culci cu asistenta ta? Ar divorța de tine? 
Ar lua jumătate din tot? Asta ar fi groaznic, dar nu este cel 
mai rău lucru pe care ţi-l pot face. Dev zâmbi din nou, un 
zâmbet glacial. Stiu că ai oferit informaţii false pentru 
Lawrence - informaţii legate de bănci din țări precum 
Rusia și China. Știu şi pentru ce erau folosite acele bănci. 
Spune-mi, Edmond, știi pentru ce erau folosite băncile 
acelea? 

Edmond păli atât de repede, încât, pentru o clipă, Devlin 
se gândi că bărbatul avea să facă atac de cord. Trânti 
ambele mâini pe birou și se aplecă înainte. 

- Devlin, îţi jur, nu am nimic de-a face cu ce implicau 
acele sume. Am făcut doar ce m-a rugat tatăl tău să fac. 
Este un de Vincent, exact ca tine. Nimeni nu refuză un de 
Vincent. 


- Cred că poţi spune poliţiei asta, dar sunt sigur că vor 
folosi cuvinte cu care ești foarte familiar, zise Dev. 
Complice. Părtaș. 

Edmond privi în altă parte, respirând rapid și sacadat. 
Poate chiar avea un atac de inimă. Dev spera să scoată 
informaţii de la el înainte să se întâmple asta. 

- Ei bine... Dev își luă picioarele de pe birou. Văd că ai 
ales... 

- Stai, spuse Edmond cu voce răguşită în timp ce 
întoarse capul către Dev. Am nevoie de puţin timp. 

- Nu te grăbi! Dev făcu o pauză. Dar să nu dureze foarte 
mult. Sunt un om ocupat. 

Edmond se întinse spre telefon și apăsă o tastă. Secretara 
răspunse imediat. 

- Da, domnule Oakes? 

- Adu-mi dosarul de Vincent. Cel cu eticheta roşie, 
spuse el cu voce răgușită. Am nevoie de el acum. 

- Bineînţeles. 

Privirea lui Edmond se îndreptă către Dev. 

- 'Ți-l va aduce în câteva clipe. 

- Perfect. 

Din fericire pentru Edmond, secretara intră grăbită cu 
dosarul. Îl puse pe masă și ieşi repede din încăpere. 

Edmond luă dosarul și îl deschise. Părând mulțumit de 
documente, îl închise și i-l întinse peste birou. 

- 'Trebuie să înţelegi ceva. 

Dev se îndoia de asta în timp ce lua dosarul. 

- Am auzit despre cât de... crud putea fi Lawrence. Sunt 
convins că toată lumea din oraș ştia asta, așa că nu a fost 
niciodată intenția mea să lucrez pentru el, spuse Edmond 
lăsându-se greu pe spătarul scaunului, şi Dev se gândi că 
nu își imaginase vreo clipă că ziua de azi avea să fie așa 
atunci când o avea pe blondă în poala lui. Dar, la fel ca tine, 
Lawrence avea un mod a-i determina pe oameni să facă ce 
voia el. A descoperit că am o mică problemă cu jocurile de 
Noroc... şi iată-ne aici. 

- Deci, iată-ne aici, spuse Dev și luă dosarul. 

- I-am zis lui Lawrence că vei afla, continuă el trecându- 
şi mâna peste faţă. Ai obţinut lucrul pentru care ai venit. 
Acum, ieşi naibii din biroul meu! 


CAPITOLUL 23 


- Dumnezeule, şopti Dev, uitându-se la documentele 
proprietăţii. 

Nu numai că Lawrence avea un Mercedes și i-l lăsase 
Sabrinei la moartea sa, dar Dev descoperise că Lawrence 
avea o proprietate în Cartierul Francez, o clădire care părea 
să găzduiască o afacere și un apartament. Ceva în legătură 
cu adresa îi era familiar. 

Chartres Street. 

În documente, proprietatea apărea ca fiind deţinută de 
Vincent Properties, dar nu era o proprietate din portofoliul 
lor, așa că asta nu lămurea cine o administra și de ce fusese 
ținută separat. 

Și, mai mult, chiar crezuse Lawrence că Dev nu avea să 
afle până la urmă? Mercedesul era un lucru - un lucru 
foarte aiurea -, dar o întreagă proprietate? Până la urmă, 
ceva ar fi apărut despre ea. Taxe. O reclamaţie. Ceva. 

Dev se lăsă pe spate, clătinând uşor din cap. Ştia că 
Sabrina avea o relaţie strânsă cu Stefan, dar nu şi cu 
Lawrence. Aşa că de ce Dumnezeu i-ar lăsa Lawrence o 
mașină? 

Dar apoi, poate că Sabrina avea o relaţie cu Lawrence. 

Dumnezeule! 

Dezgustul în cuprinse precum o tornadă. Nu știuse 
niciodată ce legătură era între Sabrina și Stefan. Fusese 
vorba doar despre sex? Femeia aia chiar avea un... apetit 
aparte pentru bărbaţii puternici, chiar și dacă numai se 
credea că exercitau acea putere. Dar Lawrence? Bărbatul 
despre care Sabrina credea că era tatăl lui Devlin? Pe de altă 
parte, dacă nu avea nici o problemă să se culce cu unchiul 
lui, poate că Dev îi acorda totuşi mult prea mult credit 
gândindu-se că s-ar fi încurcat cu tatăl lui. 

Dev pur și simplu nu pricepea. 

Fra una dintre întrebările la care avea nevoie să-i 
răspundă Sabrina. De ce voia să se căsătorească cu el dacă 
era înnebunită după Gabe, se culca cu Stefan și poate și cu 
Lawrence? Trebuia să fie mai mult de atât și, cum ea avea o 
mașină de la Lawrence, probabil era amestecată în treburile 
în care fusese implicat Lawrence. 

Lawrence era o boală, și Dev avea senzaţia că abia 
începea să descopere cât de molipsitor fusese cu adevărat și 
câți oameni implicase. 

Dar chiar nu putea pune toate faptele Sabrinei pe seama 
lui Lawrence, nu-i aşa? Femeia aia nu era în toate mințile. 


Dev ştiuse asta - știa de foarte mult timp. Era motivul 
pentru care se încurcase cu ea, căci, dacă nu ar fi făcut 
asta... Se gândi la Gabe, și i se strânse stomacul. Problema 
cu planul lui în ceea ce o privea pe Sabrina fusese că 
avusese impresia că o putea controla. 

Se înșelase în privința asta. 

Aplecându-se în față, deschise Google și tastă repede 
adresa proprietăţii. Apăru harta, și în stânga paginii era o 
fotografie a proprietăţii. 

- La naiba! șopti el, dându-se înapoi din fața ecranului. 
Nu este posibil. 

Recunoscu imediat clădirea cu două etaje cu cărămizi şi 
piatră neagră. Era una din multele din cartier, dar fusese la 
aceasta. De curând. Nu avea cum să uite magazinul voodoo 
de la primul etaj sau apartamentul de la cel de-al doilea 
eta). 

Sau pe femeia care locuia în apartament. 

Lawrence deţinea clădirea în care locuia Rosie Herpin. 

Dev râse uşor în tip ce se uita la fotografia de pe prima 
pagină. Chiar dacă credea în coincidenţe, asta ar fi prea 
mult. Rosie era mult prea conectată. Prietenă cu Nikki. 
Avea legături cu Ross Haid. Pretinsese că spiritul lui 
Lawrence îi zisese că fusese ucis şi acum locuia în clădirea 
deținută de Vincent Properties şi ascunsă de Lawrence. 

La naiba... 

Ridică din nou hârtiile, mâna liberă strângându-se într- 
un pumn în timp ce îl cuprinse furia. Deţineau câteva 
proprietăţi în tot statul Louisiana, așa că de ce ar fi aceasta 
ascunsă? 

Dev trebuia să afle, ceea ce însemna că era necesar să 
descopere nu doar cine administra acea clădire, ci și ce se 
afla acolo de îl determinase pe Lawrence să nu dezvăluie 
existența ei. Şi cineva cu niște ochi fascinanțţi și o atitudine 
feroce ce îl excita la maximum avea o grămadă de explicaţii 
de dat, începând cu... 

Buf! 

Devlin înlemni. 

Buf! 

Ce naiba? Punând hârtiile jos, ridică privirea. 

Buf! 

Şi încă o dată, un pocnet distinct... pe podea, din 
încăperea de dedesubt. 

Biroul lui Lawrence era chiar sub biroul lui. 


Acum, asta nu avea nici un sens, pentru că nimeni nu 
avea voie să intre acolo. Nici măcar Besson. 

Închise dosarul și se întinse să ia din sertar cheile de la 
biroul de dedesubt. O luă pe uşa de la exterior, din moment 
ce era mai rapid pe acolo, venind pe ușa din spate a etajului 
principal. Merse pe holul gol, ajungând la ușile închise ale 
biroului lui Lawrence. Răsuci de mâner. 

Ușa era încuiată. 

- Ce naiba? 

Miji ochii în timp ce auzi bufnitura din nou. Buf! Clar se 
auzea din birou. 

Descuie şi deschise ușa. Aerul rece îl asaltă în timp ce 
intră în cameră. Razele de soare intrau uşor pe sub perdele 
și se strecurau pe podeaua din lemn masiv. Covorul 
oriental fusese luat, dar, în afară de asta, biroul arăta așa 
cum îl lăsase Lawrence. 

Își ridică privirea către ventilatorul din tavan. Se rotea 
încet şi în nici un caz nu era sursa sunetului, dar ştia că acel 
ventilator ar fi trebuit să fie oprit. Besson nu l-ar fi lăsat 
pornit când camera era sigilată. 

Se gândi la ce spuse Stefan despre Nebraska. Era ceva ce 
trebuia să verifice. Dar nu chiar acum. 

Simţi zimţii cheii în palmă în timp ce se uita la tavan. Nu 
trebui să facă vreun efort pentru a-l vedea pe Lawrence 
atârnând de acel ventilator. Buza de sus i se curbă uşor. 
Ce. 

Simţi pe ceafă o suflare glacială. Dev se răsuci, dar nu 
stătea nimeni în spatele lui. 

Nimeni vizibil, cel puţin. 

Își mușcă buza de jos în timp ce se uita prin birou. Nu 
era nimic care să fi putut face acel zgomot sau care să 
cauzeze valul de aer rece. 

leșind din birou, închise și încuie ușa. Făcu un singur 
pas înainte să audă din nou zgomotul. O bufnitură 
distinctă care venea din birou. 


Cu ochii lipiți de ecranul laptopului, Rosie se întinse fără 
să se uite după paharul de vin. Ştia că, dacă își lua privirea 
chiar şi pentru o secundă, risca să rateze ceva de pe 
filmarea din casa familiei Mendez. 

Nu era ca şi cum fantomele pierdeau vremea prin zonă. 

Până atunci, nu surprinsese altceva decât câteva roto- 
coale de praf plutind prin aer. Se gândi că și fantomele se 


relaxau duminica. 

Expirând adânc, se uită cu atenţie la ecran. Jilly şi Liz 
revăzuseră înregistrarea din casa lui Lucian şi îi spuseseră 
noutăţile de dimineaţă. Nu văzuseră nimic spectaculos, 
doar ceea ce presupuneau a fi sfere de lumină. Îi 
trimiseseră lui Lance filmarea pentru a se uita şi el și 
așteptau ca Devlin să le contacteze. 

Din câte ştia Rosie, nu le contactase de când îi trimisese 
mesajul. 

Lovi cu degetele, din neatentie, paharul, dar îl prinse 
înainte să se verse. Luând o înghiţitură, își mișcă degetele 
de la picioare în timp ce se lăsa mai jos pe canapea. 

Familia Mendez tot nu le dăduse voie să facă investigații 
mai de amploare, mai ales că se părea că activitatea se 
liniștise, dar le permisese să instaleze din nou camerele de 
filmat și să le lase să înregistreze. Pentru moment. Rosie 
avea sentimentul că asta urma să se schimbe dacă 
activitatea continua să scadă în intensitate. 

Și asta nu era ceva neobișnuit. Uneori, era agitaţie pentru 
o vreme, ca apoi să nu se mai întâmple nimic timp de luni 
sau ani de zile. 

Își îndreptă paharul în timp ce se uita la holul de pe 
ecran. În partea dreaptă, jos, a ecranului se vedea ora 2.24 
dimineața, şi Rosie oftă. Asta era singura parte care nu îi 
plăcea când venea vorba despre investigaţii. Erau multe 
momente moarte până la marea lovitură, şi asta dacă se 
întâmpla să surprinzi ceva. 

Și erau oameni precum Devlin care habar nu aveau câtă 
muncă presupunea așa ceva. Nu era un hobby. Era precum 
un job - unul pentru care nu erai plătit -, dar presupunea 
că, după seara de sâmbătă, el înţelegea mai bine despre ce 
era vorba. 

Dumnezeule, era atât de distrasă! 

Puse filmarea pe pauză şi bău restul vinului dintr-o 
înghițitură de care Sarah ar fi fost mândră. Punându-și 
paharul deoparte, își lăsă capul pe spate. 

Terminase cu el, dar partea din mintea ei care voia să ştie 
momentul exact în care lan se decisese să-și pună capăt 
zilelor era aceeași care o determinase să studieze psihologia 
la Universitatea din Alabama. Îi plăcea să înţeleagă 
oamenii. 

Şi Devlin? Bărbatul acesta îi dădea dureri de cap. Credea 
în fantome, dar aparent doar în cele care îi bântuiau casa. 


Aproape murise, dar credea că mediumurile erau doar 
nişte escroci. În mod clar nu avea încredere în nimeni, dar 
împărtășise cu ea ceva atât de incredibil de personal, deși 
abia o cunoştea. O acuzase că era implicată în cine știe ce 
conspirație majoră pentru a-i distruge familia, dar voia, de 
asemenea, să o ducă la el acasă pentru niște mici 
dezmăţuri. O irita la nebunie, dar putea și să o ducă pe 
culmile plăcerii cu un sărut și o atingere. 

Putea să facă o lucrare de licenţă despre acest bărbat. 

Holbându-se la tavan, își strânse buzele. De ce se gândea 
la el? Fuseseră bărbaţi cu care chiar avusese relaţii la care se 
gândise mai puţin, ceea ce era al naibii de ridicol, pentru că 
ea... 

O bătaie la ușă o smulse din visare. Ridicându-se, puse 
laptopul deoparte înainte de a se duce la ușă în picioarele 
goale. Se uită la ceas. Era aproape nouă seara și, deşi nu era 
atât de târziu, nu aștepta pe nimeni. 

Dar apoi, din moment ce locuia în Cartierul Francez, se 
trezea adesea cu neanunțaţi pentru a-și mai reveni din 
beție înainte de a se duce acasă. 

Punând laptopul pe măsuţa de cafea, se ridică și se duse 
la ușa de la intrare în timp ce trase de marginile 
puloverului ei lung de culoare gri. Mai avea pe ea doar un 
maiou şi niște pantaloni scurţi de pijama, aşa că nu era 
îmbrăcată pentru musafiri. 

Descuie și întredeschise ușa îndeajuns de mult pentru a 
vedea cine era de partea cealaltă, şi fu de ajuns ca inima să 
înceapă să-i bată atât de repede, că aproape îi sări din piept. 
Îngheţă fără a mai spune nimic, în timp ce se uita la părul 
negru coafat cu grijă, la ochii albaștri-verzui cu gene 
imposibil de lungi și la un maxilar împietrit. 

Devlin de Vincent era acasă la ea. 

Din nou. 


CAPITOLUL 24 


Ca şi cum ar fi fost sub o vrajă a deciziilor greşite, 
deschise uşa complet, uitându-se la Devlin în întregime. 
Rosti cu voce tare primul gând prostesc care îi trecu prin 
minte: 

- Este trecut de ora nouă seara, şi tu porţi pantaloni și 
cămașă. Exact ca sâmbătă. Clătină uşor din cap, un pic 
uimită. Incredibil! 

- Poftim? murmură el, încruntându-se. 

- Ai blugi? Pantaloni de trening? De pijama? întrebă ea. 
Dormi în pantaloni de costum? 

- Bineînţeles că nu. 

- Nu te cred, şopti ea. 

- Dumnezeule, spuse Devlin uitându-se la ea o clipă, 
apoi măsurând-o din cap în picioare. 

- Ce e? întrebă ea încordându-se. 

- Tu ce porți? Privirea îi era atât de intensă când îi 
cercetă picioarele, încă se simţi ca o atingere adevărată. 
Înclină capul când ajunse la coapsele ei. Ai tacos pe 
pantaloni? 

- Da, domnule. „Joia de taco“ este sărbătoare naţională. 

El îşi muşcă buza de jos, și ea uri faptul că simţi acea 
mușcătură tocmai în stomac, sub forma unui fior cald care 
O enerva. 

- Este luni, Rosie. 

Simţi din nou o căldură în stomac, și era complet 
enervată de asta — de toate acestea. 

- Mă pregătesc pentru „joia de taco', mulțumesc frumos. 

- Hmm, spuse el şi își ridică privirea, muşcându-şi din 
nou buza de jos. 

Atunci, observă că marginile puloverului ei se depărtară, 
şi ea nu trebui să se uite în jos pentru a şti că probabil 
observase cât de afectată era de el. 

Ceea ce însemna că această conversaţie îşi depăşise 
limitele. 

- Nu te mai uita galeş la mine! spuse ea. Şi zi-mi de ce 
eşti aici. Ți-am trimis un mesaj și ţi-am spus să le 
contactezi... 

- Ştiu ce mi-ai scris. Dev își ridică uşor privirea către ea, 
şi era o căldură în ochii lui care o trimise cu gândul la seara 
balului mascat. Nu sunt aici din cauza mesajului, şi chiar 
este dificil să nu mi se scurgă ochii la tine. 

- Atunci, trebuie să te străduieşti - de fapt, asta nu 
contează. Dădu să închidă uşa. O să mă prefac că nu eşti 


aici, voi închide uşa şi mă voi întoarce la ce făceam. 

- Trebuie să intru, spuse el prinzând ușa înainte ca ea să 
o închidă. 

- Şi eu am nevoie de un milion de dolari, dar nu mă vezi 
că vin la ușa ta. 

- Fi bine, ar fi uşa potrivită la care să baţi dacă ai avea 
nevoie, spuse el arcuindu-şi o sprânceană. 

- Frumos, spuse Rosie dându-și ochii peste cap. Chiar 
nu ştiu ce cauţi aici dacă nu are legătură cu mesajul pe care 
ti l-am trimis - stai, spuse ea şi simţi cum îngrijorarea îi 
cuprinde tot corpul. Nikki este în regulă? S-a întâmplat 
ceva? 

- Nikki este bine, îi spuse el. Din câte ştiu, este în 
continuare cocoloșită de fratele meu. 

- Aşa cum și trebuie să fie, spuse ea cu ușurare. Pentru o 
clipă, se temuse că se întâmplase ceva, aşa că era fericită să 
audă că nu era cazul. Mai rămâne o întrebare. Eşti beat? 

- Poftim? 

- Eşti beat? repetä ea. 

Se uită la ea de parcă îl pusese să facă calcule matematice 
in minte. 

- Nu sunt beat. 

- Atunci, ce cauţi aici, Devlin? Sunt destul de sigură sau 
cel puţin sper că ai înţeles că mesajul meu era... 

- Un mesaj în care te descotoroseai de mine? Expresia îi 
era de necitit. Da. Am înțeles foarte bine că mă expediai, 
Rosie. Dar nu de aceea sunt aici. 

Ei bine, sună ciudat să îl audă punând problema aşa. Și 
mai rău, Rosie era - oh, Dumnezeule - dezamăgită că el nu 
venise pentru că ea încercase să întrerupă legătura cu el și 
să reducă şansele de a fi unul în preajma celuilalt, și asta, ei 
bine, asta nu avea nici un sens. Dar era ceea ce simțea în 
piept, o senzaţie ca şi cum se dezumfla un balon. 

Și era complet aiurea. 

- Atunci, de ce ești aici? întrebă ea mutându-și greutatea 
corpului de pe un picior pe altul. 

- Lawrence a deţinut această clădire. 

Ea nu se așteptase la ceea ce spusese el. 

- Poftim? 

- Tocmai am descoperit că întreaga clădire e deținută de 
Vincent Properties, spuse el în timp ce privirea i se ascuți. 
Magazinul de dedesubt şi apartamentul acesta. 


Rosie deschise gura, dar avu nevoie de câteva clipe 
pentru a găsi ce să spună. Era şocată. Pentru numele lui 
Dumnezeu, nu avea habar cine era proprietarul acestei 
clădiri. Avusese treabă numai cu administratorul, dar, dacă 
familia de Vincent chiar deţinea această clădire, asta era... 

Uau. Asta o trimitea cu gândul la ceea ce spusese Devlin 
sâmbătă, în faţa patiseriei. Drumurile lor chiar erau... 
destinate să se întâlnească. Oricât de prostesc suna, simţi 
un fior pe spate. 

Era... ireal. 

La început, fusese obsesia ei pentru conacul de Vincent 
și legenda din jurul lui. Apoi, fusese prietenia cu Nikki, 
care îi făcuse legătura cu familia de Vincent. Fusese la 
cimitir în același timp cu Dev, şi nu putea să uite spiritul 
care venise la ea în timpul ședinței de spiritism, spirit care 
putea foarte bine să fie tatăl lui. Şi acum, asta? Locul în care 
stătea era proprietatea familiei de Vincent? 

Frau mult prea multe coincidente, atât de multe, încât 
până și oamenii care nu erau superstițioși începeau să 
creadă că era implicată o putere supranaturală - o putere 
cu un simţ al umorului macabru. 

Dar ceva... ceva se întâmpla aici. Ceva foarte ciudat. 

Un pic uimită, se dădu laoparte. Devlin își ridică iar 
privirea către ea, și avea în ochi o strălucire curioasă. 

- Poţi intra. Vocea îi sună aspru chiar şi în urechile ei. 
Nu am știut că familia ta deţine clădirea. 

Devlin intră, şi ea închise şi încuie ușa în urma lui. 

- Serios? întrebă el. 

- Da. Serios, zise ea încrucișându-și brațele, simțind fiori 
reci și valuri de căldură în același timp. Nu înțeleg. Adică, 
habar nu aveam cine deține clădirea. Am avut de-a face 
doar cu administratorul. 

Dev nu se uita la ea. Se uita prin sufragerie și bucătărie, 
ca şi cum căuta ceva. 

- Cine este administratorul clădirii? 

- Stai un pic, spuse ea, un pic confuză. Tocmai ai aflat că 
detii clădirea asta? Adică, astăzi? 

- Da, spuse el mergând înainte, către zona bucătăriei. 

- Cum de este posibil așa ceva? 

- Asta este o întrebare bună, spuse Dev ducându-se în 
spatele mesei. Ştiam despre fiecare proprietate din 
portofoliul nostru, cu excepţia acesteia. Această proprietate 


este trecută în documentele lui Lawrence. Se opri și se uită 
la ea. Şi nu aveai habar că deținem această clădire? 

- Uh. Nu. Așa cum am spus. Am interacționat numai cu 
administratorul. Am presupus că el deţine clădirea. Se duse 
la frigider și scoase de sub un magnet o carte de vizită pe 
care erau trecute datele de contact ale administratorului. 
Avea numărul lui salvat în telefon. Punând cartea de vizită 
pe masă, o împinse către el. Îl poţi întreba singur. Îl cheamă 
Carl Tassi. Am numărul lui de telefon. 

- Mulţumesc, spuse el și luă cartea de vizită. O puse în 
buzunar, apoi îngenunche, dispărând din faţa ei. 

- Ce faci? întrebă ea, după care auzi deschizându-se ușa 
dulapului. Ce naiba? Ţâşnind pe după dulap, alunecă și se 
opri. De ce naiba scotocești prin dulapurile mele? 

- Trebuie să fie un motiv pentru care proprietatea asta a 
fost ținută ascunsă, spuse el, aplecându-se. 

- Dacă este un motiv, cu siguranță nu o să-l găsești 
printre produsele de curăţenie. 

Devlin se uită la ea în timp ce închise ușile și se duse la 
următorul dulap. 

„Oh, Dumnezeule!“ 

- Omule, nu poţi veni pe nepusă masă în casa mea și să 
începi să-mi cauţi printre lucruri! 

- Deja am avut discuţia asta, Rosie, spuse el în timp ce se 
uita în dulapul în care erau milioane de boluri. Este un 
apartament. Nu o casă. 

- Oh, Dumnezeule! spuse ea cu voce tare în timp ce 
ridică mâinile în aer. Nu se întâmplă așa ceva. 

Devlin se ridică și trecu pe lângă ea, mutându-se la 
celălalt rând de dulapuri. 

- Aparent, am băut prea mult vin, m-am ridicat, am 
căzut şi m-am lovit la cap, continuă ea întorcându-se către 
el. Este singura explicaţie pentru ce se întâmplă. 

- Se întâmplă des asta? întrebă el în timp ce cotrobăia 
prin dulapurile ei precum un urs prin gunoaie. 

- Da, cel puţin de două ori pe săptămână. Sunt o 
alcoolică. Nu! spuse ea tăios. Ce cauţi? 

- Nu ştiu, spuse el închizând ușa ultimului dulap, după 
care se întoarse, mergând spre sufragerie. 

- Cauti prin apartamentul meu ceva și nici măcar nu știi 
ce e? Ai mâncat sare de baie azi? Ar trebui să sun pe 
cineva? Un adult? Un îngrijitor? 

Devlin îi aruncă o privire amuzată peste umăr. 


- Persoanele dragi ție știu unde eşti? 

El oftă - oftă ca şi cum el era ăla exasperat, când, de fapt, 
venise în casa ei, neinvitat, și îi umbla prin lucruri... Asta 
era pură nebunie. 

Fa îl urmă către bibliotecă, unde el începu să se uite în 
spatele raftului. 

- În regulă. Serios. Este o nebunie și, venind de la mine, 
este destul de grav. 

Îndepărtându-se de bibliotecă, Dev se întoarse către ea. 
Privirile li se întâlniră în timp ce el făcu un pas către ea. 

- Vreau să te cred. Oricât de inexplicabil pare, vreau să 
cred că nu ai nici o legătură cu Ross - nici o legătură cu 
Lawrence. Vreau, dar nu cred în coincidente. 

- Ți-am spus cum l-am întâlnit pe Ross, zise ea. Și știi că 
nu l-am întâlnit niciodată pe tatăl tău. Niciodată. 

- Am crezut că l-ai întâlnit pe Lawrence în timpul 
şedinţei de spiritism? 

- Credeam că ai luat aia drept o minciună sfruntată? 

- Ai un şifonier? întrebă Devlin pufnind. 

- Uh. Da, spuse ea încruntându-se. 

El se întoarse către perdeaua din mărgele de lemn și 
zâmbi. Rosie îşi dădu ochii peste cap, dar apoi el porni spre 
perdea. 

- Să nu îndrăzneşti! zise ea alergând către el. 

- Atât Lawrence, cât şi mama mea aveau obiceiul acesta 
de a ascunde lucruri în șifoniere. Dacă ceva a fost ascuns 
aici, ceva despre care nu voia ca eu să știu, ar putea fi acolo. 

Depărtă mărgelele precum Moise Marea Roşie. Ea se 
jură pe Dumnezeu şi pe Sfântul Duh că el nu avea să atingă 
lucrurile acelea. Dev făcu un pas în dormitorul întunecat şi 
se opri atât de repede, încât ea se lovi de spatele lui. 

- Ce naiba? 

— Ce? 

Fa trecu pe lângă el, gândindu-se că trebuia să fie o 
apariţie în carne și oase în dormitorul ei. 

Nici o fantomă. 

- Sunt... stele care lucesc în întuneric? întrebă Devlin 
uitându-se la tavanul ei. 

- Dacă faci un comentariu sarcastic despre ele, te arunc 
pe fereastră. Tropăind până la întrerupător, aprinse lumina. 
Jur. 

Încet, el îşi cobori bărbia și se uită la ea. 

— Ştii cum să arunci pe cineva pe fereastră? 


- Nu, dar învăţ al naibii de repede. 

El se uită la ea pentru o clipă, apoi privirea îi ţâșni spre 
pat. Din fericire, era făcut, dar se holbă atât de mult la el, 
încât ea începu să se simtă un pic inconfortabil. Nu într-un 
sens rău, dar într-un fel în care o făcu să-şi dea seama că 
hormonii ei erau complet scăpaţi de sub control. Ca şi cum 
trecea printr-o criză a vârstei mijlocii sau ceva de genul. 

Se uită la ea, și Rosie simţi din nou privirea aceea a lui 
cercetătoare înainte de a se întoarce. 

- Acela este dulapul? 

- Acolo este baia. 

- Asta este o surpriză, spuse el privind-o neîncrezător şi 
deschise ușa. 

- Ce? Că nu am mintit? Am stricat surpriza. Nu te-am 
minţit. Deloc. 

- Nu mă aşteptam ca baia ta să fie atât de mare, asta am 
vrut să spun. Ridică din umeri, apoi închise ușa. O secundă 
mai târziu, era la ușa dulapului. Sunt surprins că nu este o 
perdea din mărgele aici. 

- Oh, să-ţi stea în gâ... 

- Acesta este singurul dulap? întrebă el şi îl deschise 
înainte ca ea să poată spune vreun cuvânt. 

- Da, unii dintre noi nu avem dulapuri în care să putem 
intra, de dimensiunea unei mici case. Se grăbi către el și 
reuși să se strecoare pe sub braţul lui întins, așezându-se 
între el și dulap. Nu o să îmi răscolești dulapul. Am 
petrecut întreaga dimineaţă de sâmbătă făcând ordine 
pentru a scăpa de furie. 

- Ordine pentru a scăpa de furie? întrebă el uitându-se 
în jos către ea, confuz la auzul unei asemenea expresii. 

- Da, este ceva ce oamenii fac atunci când sunt supăraţi 
pe oameni sau situaţii, explică ea. Dar evident că nu ai cum 
să știi asta, din moment ce nu pari a avea emoții umane. 

- Am emoții umane, spuse el. 

- Continuă să-ţi spui asta, prietene. Poate într-o zi vei fi 
un băiat adevărat. 

Devlin îşi țuguie buzele. 

- Ah! Stai! Am greșit. Există o emotie. Iritarea. Furia, 
spuse ea, uitându-se urât la el. Nervoasă pe el. Pe ea. La 
cum destinul îi tot aducea împreună. Așa că ar trebui să 
înţelegi conceptul de ordine pentru a scăpa de furie. Poate 
ar trebui să încerci. Să dai liber o zi personalului. 


- Nimeni nu vorbește cu mine aşa cum vorbeşti tu, spuse 
el făcând ochii mari. 

- O să risc şi o să sugerez că mai mulți oameni ar trebui 
să-ți spună ce simt cu adevărat, zise ea punându-și mâinile 
în șolduri. 

— Şi tu ce simţi cu adevărat? întrebă el plecându-și capul. 

- Sunt destul de convinsă că este evident, răspunse ea. 
Nu te plac. 

- Am crezut că nu eşti o mincinoasă, spuse el rânjind. 

- Nu sunt, spuse ea printre dinți. 

- Dar minţi acum, Rosie. 

- Nu mint. 

- Oh, ba da. Spui că nu mă placi, dar amândoi știm că nu 
este adevărat. 

Rosie râse - îi râse direct în faţă în timp ce se ridică pe 
vârfuri. 

- Eşti nebun dacă crezi că așa stau lucrurile pentru că o 
dată din cinci dăţi ne înțelegem. Și, după cum îţi amintești, 
aș ști, având în vedere că deţin o diplomă în psihologie. 

- Ei bine, ce spune diploma aia în psihologie despre 
faptul că mi-ai spus că m-ai lăsa să-ţi fac orice în timp ce 
îmi frecai penisul, acum câteva nopţi? întrebă el cu un 
zâmbet superior. 

Ea trase aer în piept cu putere și, pentru ceea ce se simţi 
ca o eternitate, nu avu nici un răspuns. O încuiase. 

- Aş spune că am suferit de nebunie temporară. 

- Minti din nou, Rosie, șopti el în timp ce îşi plecă și mai 
mult capul, și deja nu am încredere în tine, așa că nu îţi faci 
nici un bine aici. 

- Puțin îmi pasă dacă ai încredere în mine. Nu sunt aici 
pentru problemele tale. Furia și ceva mai fierbinte ardeau 
în ea. Ce s-a întâmplat între noi la balul mascat a fost o 
chestie singulară. 

- A fost? 

- Da. M-ai putea săruta chiar acum, şi ar fi la fel de 
încântător precum ar fi să mă sărut cu o bucată de sushi. 

- Este asta o provocare? întrebă el punând mâinile pe 
tocul uşii, chiar deasupra capului lui Rosie. 

- Nu, este doar adevărul, chicoti ea. Poate că ai o față 
drăguță și un corp frumos, dar sunt la fel de excitată 
precum... 

Devlin se mișcă atât de repede, încât ea nu avu nici o 
șansă să reacționeze. Îşi puse mâinile în jurul gâtului ei cu 


o secundă înainte ca gura lui să se lipească de a ei. 

Nu era nimic tandru sau întrebător la acel sărut. Era dur 
și rapid, și era precum un chibrit aprins într-o piscină de 
benzină. Nu era loc de gânduri sau de rațiune. Întregul 
corp al lui Rosie explodă drept răspuns, şi nu era sigură 
cum se întâmplă ce se întâmplă apoi, dar o săruta ca și cum 
ar fi vrut să îi devoreze fiecare respiraţie şi ea îi răspundea 
la sărut, strângându-i și șifonându-i afurisita de cămașă 
imaculată şi impecabilă. 

Un braţ al lui se înfăşură pe după talia ei, în timp ce o 
trăgea din dreptul ușii dulapului și o lipea de perete. Se 
împinse în ea, iar mâna îi alunecă de la ceafă spre bărbia ei. 
Îl simţi apăsându-i în abdomen, tare şi gros, și lavă topită 
incepu să îi curgă prin vene. 

Era atât, atât de greşit, și nu se putea opri nici dacă ar fi 
vrut. Piciorul i se mișcă din proprie voinţă. Devlin părea a 
ști ce își dorea ea, pentru că o ridică și se împinse din nou 
în ea, dar de data asta - oh, Doamne -, de data asta, cea 
mai tare parte a lui era împinsă în cea mai moale parte a ei. 

Și insista. 

Gura lui se mișcă peste a ei și îi putea gusta dorinţa în 
sărut, o putea simţi când limba i se mișcă peste dinţii și 
limba ei şi în felul în care buzele i se mișcau peste ale ei, în 
timp ce mâna pe care o avuse pe maxilarul ei cobori. 
Puloverul îi căzu de pe umăr în timp ce se freca de el, 
strângându-l de umăr atunci când el îi mângâie un sân și 
apoi se duse în jos, pe sub tricou. 

Se îneca în el şi nu putea respira, dar nici că îi păsa. 
Inima îi bătea cu putere și își simţea pulsul în tot corpul. 

- În regulă, în regulă, răsuflă ea, trăgând aer în piept 
când el întrerupse sărutul. Ai dovedit că ai dreptate. 

- Da? Mâna de sub tricou îi strânse sânul. Atingerea 
palmei lui o făcu să își piardă răsuflarea abia recăpătată. Nu 
sunt sigur că am dovedit că am dreptate. 

Rosie gemu, arcuindu-şi spatele, în timp ce acele degete 
sprintene se jucau cu sfârcul ei tensionat. 

- Dar acel sunet pe care l-ai făcut? O sărută în timp ce o 
strânse şi mai tare cu mâna din jurul taliei şi îşi cobori gura 
spre gâtul ei. Cred că sunt pe cale dovedesc că am dreptate. 

- Nemernicule, gemu ea, cu pielea fierbinte şi cu corpul 
plin de dorinţă. 

- Nu este frumos, spuse el chicotind. 


Fa își strecură mâna în părul lui şi trase, ridicându-i gura 
de pe gâtul ei. Deschise ochii. 

- Poate că nu este frumos, dar este adevărat. 

- Vrei să mă opresc? întrebă el în timp ce ochii aceia 
albaștri-verzui ardeau. 

Rosie își lipi strâns buzele în timp ce se uita la el. Trebuia 
să spună da înainte ca lucrurile să scape și mai mult de sub 
control - și erau deja destul de mult scăpate de sub control. 

- Rosie? întrebă el în timp ce îşi scoase mâna de sub 
tricoul ei și o prinse de șold. Vrei să mă opresc? 

Voia? 

- Nu, şopti ea. 

- Atunci, la naiba, spuse el pe un ton răgușit, adânc. 

Devlin o trase de lângă perete şi o puse pe picioare. Apoi 
îi dădu drumul și păși înapoi. 

Fa se uită la el, la modul în care pieptul i se mişca acum 
cu repeziciune, și putea vedea cât era de excitat. Erecția i se 
vedea prin pantalonii gri. 

- Te oprești? întrebă ea. 

- La naiba, nu, spuse el, cu voce răgușită. Doar... savurez 
momentul. 

- De ce? întrebă Rosie, simțind cum se înfierbântă și mai 
tare. 

- Pentru că ești un pericol frumos, spuse el ridicând 
privirea către ea. 

- Nu sunt un pericol, ripostă ea, simțind cum i se 
strânge inima. 

- Atunci, ce ești? întrebă el făcând un pas mare și 
ajungând exact în fața ei. 

- Sunt doar... Rosie, răspunse ea închizând ochii când îi 
simţi mâna pe şolduri. 

- Nu eşti doar orice. Răsuflarea fierbinte ajungea pe 
fruntea ei în timp ce îi prinse marginile maioului. Este cea 
mai mare minciună pe care ai spus-o până acum. 

Rosie deschise gura, dar el îi ridică bluza, adunând 
materialul în mâini și strângându-l sub brațele ei, 
dezvelindu-i pieptul. 

- Dumnezeule, spuse el cu buzele întredeschise. 

Părea imposibil, dar dorința se înteţi în sânii ei până în 
punctul în care deveni aproape dureroasă. 

- Îţi plac? întrebă ea, ţinându-şi mâinile pe lângă corp. 

- Da, spuse el. 


Se simți ameţită pe măsură ce aerul rece din cameră îi 
tachina sânii. 

- Mult? adăugă ea. 

- Da. 

- Asta e... drăguţ. Își muşcă buza de jos. Dar tot nu te 
plac, Devlin. Nimic din toate astea nu înseamnă că te plac. 

- Nu îmi pasă, spuse el. 

- În regulă. 

- Pentru că ştiu adevărul. 

Apoi se aplecă ușor, coborându-și gura fierbinte și 
umedă pe sânul ei. Rosie ţipă de plăcere în timp ce el o 
săruta și o mușca sugându-i sfârcul și apoi dându-i drumul. 
Se mută la celălalt sân şi, cu fiecare sucţiune, cu fiecare 
mușcătură ușoară a dinților lui, trimitea un impuls direct 
în miezul ei. 

- Ce... ce adevăr? întrebă ea, cu capul lăsat pe spate în 
timp ce mâna lui se strecură către abdomenul ei. 

- Poate că nu mă placi, spuse el sărutând-o pe sâni. Dar 
îți place asta. 

Ea gemu în timp ce mâna lui alunecă pe fundul ei, 
prinzând-o de fese. Şoldurile îi tresăriră și se mișcară în 
timp ce el își ținea mâna apăsată pe miezul ei fierbinte. 

- Îţi place asta mult, adăugă el, trecând cu degetele peste 
centrul umed, ce pulsa. Nu-i aşa? 

Rosie strânse din buze, dar şoldurile i se mişcară la 
atingerea lui. 

- Îmi place. Mi-a plăcut vineri seară. Gura lui se mișcă 
pe gâtul ei, până la ureche. Mi-a plăcut atât de mult, că m- 
am masturbat de nici nu mai ştiu câte ori de atunci. Nu a 
fost nevoie decât să mă gândesc la cât de mătăsoasă erai, la 
cât de umedă. Apoi, mi-am amintit gustul tău și mi te-am 
imaginat luându-mi penisul în gură. Niciodată nu am 
terminat mai repede. 

Oh, Dumnezeule, cine s-ar fi gândit că Devlin putea 
vorbi astfel? 

Întregul corp i se topi. 

= Bla 

- Ce? Degetul continuă să i se miște, înainte şi înapoi. 
Fără să intre în ea. Ce este, Rosie? 

- Si mie mi-a plăcut. Își mișcă ușor capul înainte, 
lăsându-l că cadă pe pieptul lui. Și eu am făcut-o. 

- Ce ai făcut? întrebă el, în timp ce degetul i se opri. 


- M-am gândit la tine, spuse ea și îi strânse cămașa în 
pumn. M-am gândit la tine când m-am atins. 

- La naiba, reuși să spună Devlin după câteva secunde de 
uimire. 

- Am terminat... gândindu-mă la ce ai făcut, șopti ea. 
Chiar dacă nu te plac. 

- Şi eu la fel. Îşi scoase mâna din pantalonii ei şi apoi îi 
trase în jos, dincolo de coapsele ei. Alunecară până jos, 
căzându-i la picioarele. Îi depărtă picioarele cu coapsa. O să 
ofer material nou pentru amândoi. 

Și așa şi făcu. 

Devlin de Vincent căzu în genunchi în faţa ei. Mâinile 
mari îi cuprinseră coapsele, și apoi gura lui era pe ea. 

Întregul ei corp tresări în timp ce ea deschise larg ochii. 
Gemu trăgând aer în piept când limba lui se plimbă pe 
toată lungimea ei și apoi se strecură înăuntru. 

- La naiba! Tresări, ducându-şi mâna spre capul lui, spre 
părul lui. Devlin. 

El gemu în timp ce o gusta, în timp ce îşi plimba limba 
pe mănunchiul de nervi. Îşi închise gura peste ea, și ea se 
arcui în față. 

- Oh, Dumnezeule! 

Soldurile i se mişcară în timp ce mâna i se plimbă pe 
coapsă și în sus, apoi o penetră adânc cu degetul. 

Și apoi... se înfruptă din ea. 

Tot corpul ei se cutremură. Pufnituri repezi şi gemete 
ușoare. Picioarele începură să-i tremure în timp ce mușchii 
din interior i se încordară, iar şoldurile i se mişcară fără 
rușine, călărindu-i gura şi degetele. 

Gene dese se ridicară, şi el se uită în sus către ea în timp 
ce o mai penetră cu un deget. 

Asta era. 

Orgasmul ei veni deodată, zguduind-o precum un val 
care zdrobea fiecare părticică din ea. Termină și aproape că 
nu se mai putu ţine pe picioare. Neavând habar cum de nu 
se prăbuşise în timp ce el storcea fiecare tremur din ea, 
gâfâia după aer în momentul în care el înălță capul. 

Tremurând toată, Rosie se uită în jos la el și îl văzu cum 
își trece limba peste buze. Doar această simplă priveliște îi 
trimise un nou val de plăcere în corp. 

- Da, spuse el. Clar am oferit material nou. 

Așa făcuse, se gândi ea în timp ce el se ridică în fata ei, 
cu corpul încordat și vibrând de dorință neeliberată. Își 


puse mâna în jurul gâtului ei și îşi apropie gura de gura ei. 

Sărutul... 

Gustul lui și gustul ei amestecându-se pe limbile lor trezi 
ceva în ea. Se simțea ca şi cum ar fi fost beată. Era ca atunci 
când te scufundai și îţi ţineai respiraţia până simţeai că îţi 
ardeau plămânii şi începeai să vezi cu picăţele. Era ca şi 
cum erai consumat de dorinţă și nu mai existau rațiune, 
voință, vreun sfârșit. 

- Tot nu mă placi? întrebă el cu buzele aproape de buzele 
ei. 

- Nu, răspunse ea în timp ce mâinile îi alunecară pe 
pieptul lui, către curea. 

- Atunci, dovedeşte-o, îi ceru el zâmbind în timp mâna 
lui se încordă pe ceafa ei. 


CAPITOLUL 25 


Nu acesta fusese motivul pentru care venise în seara asta. 
Ce căuta... ce bănuieli avea în privința ei? Nimic din toate 
astea nu mai contau. Mintea lui Dev se întunecă în 
momentul în care gura lui o atinse pe a ei, și din acel 
moment era pierdut. 

Fra ca şi cum Rosie avea o superputere, liniștind 
zbuciumul necontenit din mintea lui. 

Și tot ce conta acum era că Rosie ştia ce voia el şi că voia 
Şi ea. 

Închise ochii în timp ce ea îi scoase cămașa din pantaloni 
şi apoi îi descheie cureaua, deschizându-i repede nasturele 
pantalonului şi fermoarul. Încă îi putea simţi gustul pe 
buze în timp ce ea îi trase pantalonii în jos, eliberându-l. 

- Asta nu înseamnă că te plac, spuse ea cu voce răgușită 
şi îl făcu să zâmbească. Tot cred că eşti un nemernic. 

- Ştiu. 

Rosie îl luă în mână, şi zâmbetul îi dispăru de pe buze în 
timp ce gemu. Deschise ochii și își lăsă bărbia în piept. Ea 
se uita la el, ridicându-şi privirea către el în timp ce își 
plimba mâna pe toată lungimea lui, de la bază către vârf. 


Continuă să se uite la el în vreme ce își trecu degetul peste 
capul penisului lui. 

- Fir-ar! gemu el. 

Fa se aplecă, sărutându-i centrul pieptului, prin tricou, și 
la naiba dacă asta nu îl făcu să simtă acea presiune ciudată 
ducându-se în jos. 

Era neașteptat. 

Puternic. 

Tulburător ca naiba. 

Dar apoi, ea cobori, se aplecă în genunchi, exact așa cum 
făcuse și el cu ea. Simţi cum i se încordează muşchii în 
vreme ce respiraţia ei caldă îi ajungea pe penis. 

Neputând să se uite în altă parte, se uită la ea în timp ce 
își afunda mâna în părul ei cârlionțat. Era imaginea 
păcatului. Puloverul îi căzuse pe umeri şi avea maioul încă 
ridicat deasupra braţelor. Sânii aceia care îl făceau să 
saliveze şi sfârcurile rotunde care ieșeau de sub tricou. 
Lanțul de aur și inelul pe care le purta mereu erau acolo, 
inelul stând între sânii ei, ea fiind goală în rest, până jos și 
între coapsele alea frumoase. 

Dev ştia că putea avea orgasm doar văzând-o așa, cu 
sânii goi și cu tot raiul acela dintre picioarele ei strălucind. 

Fa se aplecă, și limba aceea jucăușă și rapidă luă locul 
degetelor. 

Îl cuprinse un ciclon de senzaţii, zguduindu-l până în 
străfunduri. Uitându-se la ea cum îl gusta și îl lingea, 
simțindu-i limba fierbinte și umedă pe pielea lui sensibilă, 
era ca și cum ar fi avut o experienţă religioasă. 

- Chiar nu mă placi, nu-i aşa? 

- Deloc, spuse ea cu un zâmbet pe buzele umflate. 

- Îmi dau seama, spuse el împingându-i un pic capul. 
Rosie? 

- Da? spuse ea cu ochii umbriţi. 

- Arată-mi cât de mult mă urăști! 

- Dacă ai tăcea naibii pentru cinci secunde, ţi-aş arăta, 
spuse ea cu un zâmbet mai mare în timp ce îl strângea cu 
mâna. 

El râse răguşit, dar termină cu un geamăt în timp ce ea 
își puse gura în jurul capului penisului lui și îl supse cu 
putere. 

Rosie -— la naiba, ştia ce făcea. Dar apoi, căldura gurii ei îi 
înnebuni simţurile, aşa că nu era foarte singur dacă era ea 
sau talentul ei. 


La naiba! 

Era doar ea. 

Dar îl sugea, şi îl lingea, şi îl freca. Cu ambele mâini. Cu 
una îi prinse testiculele şi îl înnebuni din nou. 

Nu dură mult înainte ca el să înceapă să se miște în gura 
ei, intrând şi ieșind, și încercă să nu se grăbească, 
impunându-și să se controleze şi să se abțină. 

Rosie gemu cu penisul lui în gură, spunându-i că îi 
plăcea la fel de mult ca lui, și orice aparent control se duse 
naibii. 

Se împinse în gura ei în timp ce o ţinea de cap, se pierdu 
complet în vreme ce simţi un val de dorință pe șira spinării 
în partea din spate a picioarelor. 

Se întâmplă cel mai ciudat lucru. Lumina de deasupra, 
cea care era montată în tavan, se aprinse rapid. Se opri o 
dată şi apoi porni din nou, luminând intens înainte de a se 
stabiliza. Probabil era un val de curent electric, dar apoi 
simți primul impuls care îi ajunse în penis și făcu ceva ce 
nu mai făcuse niciodată cu o femeie. 

- Rosie, îi strigă el numele, și sunetul îi însemnă pielea și 
răsună în mintea lui și îl lovi direct în piept. Nu mai 
strigase niciodată numele unui iubite. Niciodată. 

Ea nu încercă să se retragă, ci îl cuprinse cu gura și mai 
mult, cu totul, întregul corp cutremurându-i-se în timp ce 
aproape ajungea la orgasm, și ea continuă până când nimic 
nu mai rămase din el. Nimic. 

Abia atunci el îi împinse capul și ea se uită la el, cu ochii 
sclipindu-i. Era... Dumnezeule, nu găsea cuvintele potrivite 
pentru a o descrie în acel moment. Era atât de frumoasă, 
precum un înger învăluit în păcat, și vru... 

Rosie dădu să se ridice. 

- Nu. 

- Nu? întrebă ea, cu ochii mari. 

- Nu, repetă el. Nu am terminat cu tine. 


Stăteau unul lângă altul, întinşi pe podea, amândoi 
respirând profund şi prelung. Rosie nu era sigură că se 
putea mișca. La naiba, nu știa cum ajunseseră amândoi aici, 
jos, întinși pe covorul pufos. Ce se întâmplă după ce Devlin 
îi spuse că nu terminase cu ea era o amintire înceţoşată de 
săruturi și mâini lacome, care se terminase într-un al doilea 
orgasm la fel de puternic precum primul, de data asta cu 
mâinile. Nici măcar nu făcuseră sex, şi deja experimentase 


mai multă plăcere decât în ultimii zece ani, de când murise 
lan. 

Şi fusese... Dumnezeule, nici măcar nu știa ce să creadă 
despre asta. 

Dar căldura şi strălucirea acelei pasiuni disperate se 
stingeau şi, în timp ce Rosie stătea acolo, uitându-se la 
tavan, se gândea cum doi oameni puteau să treacă de la a se 
certa în felul acela la a sta întinși pe jos pe jumătate 
dezbrăcaţi. Era a doua oară când se întâmpla asta. Închise 
ochii și trase adânc aer în piept. 

„Se pare că este predestinat ca drumurile noastre să se 
tot întâlnească. 

Ce tocmai făcuseră? Nu regreta. Dumnezeule, nici o 
părticică din corpul ei nu putea regreta, dar asta... ce 
însemna asta? 

- Nimic, șopti ea. 

- Poftim? 

- Tot nu te plac, spuse ea, deschizând ochii. 

- Ai mai zis asta, și tocmai am dovedit că nu este 
adevărat, spuse el întorcându-șşi capul către ea. 

- Ce tocmai am făcut nu înseamnă că te plac. Rosie nu 
era sigură dacă minţea sau nu, și asta o făcea să nu se simtă 
confortabil. Bărbatul acesta putea fi greu de gestionat, în 
mai multe feluri, dar erau momente, momente foarte 
scurte, în care vedea părticele a ceea ce credea că ar putea fi 
dacă şi-ar permite. Se ridică şi căută din priviri pantalonii. 
Frau lângă perdeaua din mărgele. Cum naiba ajunseseră 
tocmai acolo? Se uită la el. Încă avea cămaşa ridicată, 
lăsând la iveală marginile ferme ale abdomenului său. Încă 
avea pantalonii descheiaţi, și penisul era pe jumătate la 
vedere, strălucind, pe jumătate erect. Se înroși şi se uită în 
altă parte. 

Tipul era complicat. 

Tipul era, se gândi ea, un pic defect. 

Tipul era absolut uimitor. 

Și erau trei factori care te făceau să fugi cât vedeai cât 
ochii, dar ea nu alerga, nu-i așa? Doar dacă nu cumva 
faptul că îi făcuse o felaţie însemna că fugea cât putea de 
tare... Se îndoia. Improbabil era şi faptul că ceea ce tocmai 
împărtăşiseră schimba ceva important între ei. 

- Ce am făcut nu înseamnă nimic. Spuse asta și își dori 
să fie adevărat, dintr-o mulţime de motive. Adică, cred că 


nici pentru tine nu a însemnat nimic, corect? A fost 
distractiv și... da, a fost distractiv. 

Devlin nu răspunse în timp ce ea se ridică, picioarele 
tremurându-i. Își aranjă tricoul și îşi strânse puloverul în 
timp ce păși peste el. Nu ajunse prea departe. Fl întinse 
mâna și o prinse de gambă, oprind-o. 

- Crezi că sunt un monstru, nu-i așa? 

- Nu... nu ştiu ce cred, spuse ea uitându-se la el, în timp 
ce respiraţia i se acceleră, dar să te gândești la cineva ca la 
un monstru est destul de... dur. 

- Da, zise el și îi dădu drumul la gambă. Trecu o clipă 
până când ea ajunse la locul unde erau pantalonii ei. Stele 
care strălucesc în întuneric şi perdea din mărgele, adăugă 
Dev. 

Luându-și pantalonii, Rosie se uită la el peste umăr. Încă 
stătea întins, uitându-se la tavanul ei. Avea o privire 
relaxată pe care nu o mai văzuse înainte, o îmblânzire a 
maxilarului şi a expresiei. Arăta... uman. Ăsta ar fi un 
lucru ciudat pe care să-l gândeşti despre cineva, cu excepția 
lui Devlin, așa că era ceva important. Instinctiv, știu că 
foarte puţin oameni îl văzuseră așa, relaxat și... eliberat. 

Și asta îl făcea... ce? Ce îl făcea asta pentru ea? Rosie 
clătină din cap în timp ce își trăgea pantalonii. 

- Sună ca un cântec vechi country, nu-i aşa? spuse el 
odihnindu-și mâinile pe abdomen în timp ce expira adânc. 

- Cam aşa. Din nou decentă, se întoarse către el. Sună ca 
un cântec pe care tu l-ai detesta. 

El zâmbi uşor. Nu era un zâmbet complet, totuși era un 
zâmbet. 

- Este ceva în neregulă cu luminile tale, apropo. 

- Ce vrei să spui? întrebă ea ridicând dintr-o sprânceană. 

- Au clipit mai devreme. S-au stins și s-au aprins din 
nou. 

- Este ciudat. Nu s-a mai întâmplat. Se duse către pat şi 
se aşeză pe marginea acestuia. Din nou, se așternu liniștea 
în ei. Asta... nu este sănătos, știi, corect? Să te cerți și apoi 
să te giugiuleşti? 

- Sunt convins că am făcut mai mult decât ceea ce 
majoritatea consideră că înseamnă a te giugiuli. 

- Ai dreptate, dar asta nu schimbă faptul că nu este chiar 
cel mai sănătos lucru. 

Ridicându-și mâinile, le trecu peste față şi apoi prin păr. 

- Nu tot ce este bun este şi nesănătos? 


Fa râse ușor în timp ce îşi prinse genunchii cu palmele. 
Se concentră asupra dulapului, în timp ce el își cobori 
mâinile către talie. Ştia ce făcea - se aranja și își închidea 
pantalonii. 

- Pot să te întreb ceva? 

El nu răspunse în timp ce se ridică. 

- Tu tot nu ai încredere în mine, nu-i așa? întrebă ea, 
luând tăcerea lui drept un răspuns afirmativ. 

- Chiar vrei să răspund la întrebarea asta? replică el şi se 
aplecă în faţă, și corpul îi era atât de lung, încât putu să se 
sprijine de pat, alături de picioarele ei. 

- Da. 

- Nu am, spuse el, după un moment de tăcere. 

Fa trase adânc aer în piept și nu era chiar surprinsă de 
răspuns, dar era... Rosie nu era sigură ce simţea în legătură 
cu asta. 

- Ştiu că sunt lucruri despre mine care te fac să fii 
suspicios, dar nu am făcut nimic să merit neîncrederea ta, 
spuse ea. Nimeni nu are „mincinos manipulator“ trecut în 
capul listei cu lucrurile pe care ar vrea să le gândească 
ceilalți despre el. 

- Nu ar fi trebuit să îţi spun acele lucruri, zise el după un 
moment. Nu că asta ar fi o scuză, dar, în apărarea mea, am 
fost un pic luat prin surprindere de toată treaba cu ședința 
de spiritism. 

- Înţeleg asta. Adică, acesta este motivul pentru care nu 
am spus nimic la început și pentru care nu am amintit 
despre asta sâmbătă seara, dar este o mare diferenţă între a 
fi luat prin surprindere şi a fi un nemernic. 

- Stiu, spuse el trăgând adânc aer în piept. Între Ross 
și... familia mea este un trecut urât. Tu ai legătură cu el, și 
am fost surprins, așa că... am tras o concluzie care sper să 
fie greşită. 

- Speri să fie greșită? Rosie oftă. Este greșită, Devlin. Nu 
am minţit când am spus că nu am mai vorbit cu Ross de 
săptămâni bune. Şi ce ţi-am zis despre şedinţa de spiritism 
este adevărat, oricât de nebunesc pare. 

El își mușcă buza de jos. Trecură câteva clipe. 

- Oamenii îmi vânează familia, Rosie. Au făcut asta timp 
de ani de zile. Oamenii încearcă să se folosească de noi. 
Oamenii încearcă să facă bani şi să se ridice profesional pe 
seama tragediilor noastre. Nu pot să fiu îndeajuns de atent. 
Nici unul dintre noi nu poate fi. 


Rosie putea înțelege toate astea. Chiar putea, pentru că 
știa cât de ciudat suna treaba cu Lawrence și înțelegea că 
erau peste tot o groază de oameni care ar fi vrut să-i 
manipuleze, cumva, pe cei din familia de Vincent. Până la 
urmă, putuse găsi pe internet cum arătase viața lui. 
Înţelegea toate astea, dar nimic nu scuza comportamentul 
lui. 

- Uite ce e, înțeleg că ai motivele tale pentru care 
presupui mereu ce este mai rău despre cineva, dar ai fost 
nemernic de mai multe ori decât ai fost drăguţ, şi, oricât de 
uimitor și de fantastic a fost ce am făcut, nu compensează 
pentru ce a fost înainte, știi? Nu voi fi sacul de box al 
nimănui. 

El tăcu din nou. 

- Nu cred că este vorba doar despre mine, spuse ea și se 
uită la el. Cred că nu ai încredere în nimeni. 

- Am încredere în frații mei. 

Ei bine, măcar atât. 

- De ce îţi este atât de greu să ai încredere în oameni? 
Trebuie să fie mai mult decât faptul că diverși străini au 
încercat să profite de tine. Trebuie să fie ceva mai profund 
de atât. 

- Mulţi oameni pur și simplu nu sunt de încredere, 
Rosie, spuse el pufnind. 

- Dar cum știi cine este, când tu nici măcar nu le dai o 
șansă? replică ea ridicând dintr-o sprânceană. 

El nu răspunse. 

- Am o altă întrebare. 

- Bineînțeles că ai. 

- De ce... îi spui tatălui tău Lawrence și nu, nu știu, tata? 

Umerii i se încordară atât de tare, încât văzu şi ea şi, cum 
el nu răspunse un timp atât de lung, se gândi că nu avea să 
mai răspundă, dar apoi el vorbi: 

- Nu a fost un om bun, Rosie. 

- Nu... nu am știu asta, zise ea, rămânând nemișcată. 

- Adevărul despre majoritatea oamenilor malefici este că 
sunt extrem de talentaţi în a-i face pe ceilalți să creadă că 
sunt buni, îi spuse el. Şi Lawrence a fost foarte talentat la 
asta și a fost şi malefic. Nu a fost doar rău sau răutăcios. 
Cred că Ross ştie câte ceva. Frații mei ştiu câte ceva, dar nu 
ştiu totul. Nu au habar de ce era în stare cu adevărat. 

Rosie își muşcă buza de jos. Voia să îi spună că 
împărtășea cu ea ceva ce ai fi împărtășit cu cineva în care 


aveai încredere, dar se abţinu. Nu spuse nimic. Poate că 
fuseseră de ajutor orele de psihologie şi pregătirea din 
facultate, dar ştia că, dacă ar fi subliniat ce remarcase, Dev 
s-ar fi închis în el, şi ea nu voia ca el să facă asta. 

- A fost precum... o boală, infectând pe oricine venea în 
contact cu el, continuă el, cu voce distantă. Uneori, aceştia 
nici nu știau. 

- Îmi... îmi pare rău! zise ea, dorindu-și să poată spună 
mai mult. 

- Omul a murit. Devlin își lăsă capul pe spate, și ea îi 
văzu ochii închiși. Şi, astfel, lumea este un loc mai bun. 

Fa tresări. Era un lucru destul de dur pe care să-l spui 
despre tatăl tău, indiferent de situaţie, dar apoi, nu îi 
cunoscuse tatăl. Dacă tatăl ei ar fi fost un criminal în serie, 
de exemplu, probabil ar fi simţit la fel ca Devlin, și asta 
trebuia să te afecteze cumva, nu-i aşa? Să-ţi urăști propriul 
sânge şi propria carne, chiar dacă ura era justificată. 

Devlin întoarse capul într-o parte și apoi în cealaltă. 

- Lawrence a fost implicat în lucruri care nu erau chiar 
legale, așa că nu am nevoie de prea multă imaginaţie 
pentru a mă prinde că a avut un motiv pentru care a ţinut 
acest loc ascuns. 

- Avea habar că ştiai despre ceea ce făcea? 

- Am crezut că nu ştia, spuse Devlin și făcu o pauză. Dar 
încep să cred că am greșit presupunând asta. 

Rosie se juca acum cu marginea puloverului ei. Voia să-l 
întrebe dacă lucrurile în care era implicat Lawrence ar fi 
putut duce la moartea lui, sinucidere sau crimă. 

- Şi ai spus că Ross știe despre o parte dintre aceste 
lucruri. 

- O parte. Da. 

- De aceea imi spui asta, pentru că nu este ceva ce nu 
ştie deja şi nu este prea detaliat. 

Devlin nu răspunse, dar deschise ochii. 

- E treaba ta dacă crezi că spun adevărul sau nu. Nu a 
mea. Și nu cred că pot face ceva pentru a schimba asta. 

- Si nu crezi că este ciudat că locuiești într-un 
apartament dintr-o clădire deţinută de Lawrence, pe care a 
tinut-o ascunsă de mine? zise Lawrence ridicând un picior. 

- Cred că este al naibii de ciudat, ca să fiu sinceră. Și un 
pic înspăimântător, dar îmi plac lucrurile înspăimântătoare. 

- Evident, spuse el făcând un zgomot care sună ca şi cum 
ar râde. 


- Poate că este... soarta. Ai spus că drumurile noastre 
sunt menite să se întâlnească, şi poate că este adevărat. Ştiu 
că sunt lucruri care se întâmplă, pe care nu le poate explica 
nimeni. Așa că poate există un motiv? Lucrează o forță mai 
puternică? zise ea, simțindu-se un pic vulnerabilă din cauza 
faptului că recunoștea asta cu voce tare. 

Apoi aşteptă ca el să râdă sau să insinueze că asta era o 
prostie. Și apoi se simţi și mai vulnerabilă. 

Dacă era un fel de soartă ciudată? Dacă era destinul? 
Poate că asta le suna stupid sau prostesc unor oameni, dar 
la fel era și cu spiritele și cu blestemele. Și cu îngerii şi cu 
demonii. Erau multe lucruri pe care oamenii nu le văzuseră 
niciodată cu ochii lor, dar în care credeau. Erau multe 
lucruri pe care nimeni nu le putea explica. 

Aşa că Rosie renunţă. 

Renunţă la tot ce avea legătură cu ei - cu mesajul pe care 
îl trimisese, cu decizia a se izola. Clar era ceva între ei, o 
chimie incredibilă și poate... poate ceva mai mult. Nu 
putea nega asta, și puteau afla dacă Dev dărâma zidurile pe 
care el le construise. 

Trase adânc aer în piept şi se decise. 

- Mint când spun că nu îmi place de tine. Îmi place. 
Începe... să-mi placă foarte mult de tine. Nici nu sunt 
sigură de ce, adăugă ea râzând. Dar îmi place. De aceea m- 
am retras din investigația cu Lucian. Este... nu știu. Bat 
câmpii, continuă ea, expirând nervoasă. Poţi avea încredere 
în mine, Devlin. 

El nu zise nimic. 

Rosie își îndreptă umerii și încercă din nou: 

- Am putea să o luăm de la capăt. Bună, spuse ea, 
aplecându-se în față, şi îi întinse o mână. Sunt Rosie 
Herpin. Un vânător de fantome extraordinar. 

FI nu spuse nici un cuvânt timp de mai multe minute și, 
în acest timp, ceva se schimbă în el. Aproape ca şi cum îl 
putea vedea cum peticea găurile sau crăpăturile care se 
formaseră în zidurile acelea. Fuseseră imediat acoperite. 

- Oamenii nu o pot lua de la capăt, Rosie, spuse Devlin. 
Ar trebui să plec. 

Fu ca şi cum un suflu de aer polar intră în cameră. „Ar 
trebui să plec.“ Acele cuvinte circulau în aer. Rănită, dădu 
înapoi şi pentru un moment îngheţă. Uau. Doar la asta se 
putea gândi. Uau. Stătea acolo, înfiorată, simțind cum gâtul 


îi ardea deodată, în timp ce se uita la el îndreptându-se spre 
perdeaua din mărgele. 

- Nu este nevoie să mă conduci, zise Devlin în timp ce 
dădu perdeaua laoparte, și zornăitul ușor răsună cu ecou. 
La revedere, Rosie! 

Fa nu deschise gura. Nu zise nimic. Şi Devlin nu se uită 
înapoi. Nu privi în urmă nici măcar o dată în timp ce ieşea 
din apartament. 


CAPITOLUL 26 


Era un nemernic. 

Era un nemernic incompetent. 

Zâmbind cu superioritate la asta, Dev bău restul de 
bourbon în timp ce mergea prin sufrageria casei sale, către 
bucătărie. Nu sufrageria conacului de Vincent. Nu voia să 
se ducă înapoi acolo în seara asta. Chiar nu putea. Aşa că se 
dusese la apartamentul lui din Port. 

Apartamentul spaţios cu vedere panoramică era dotat cu 
toate cele necesare, dar arăta momentan ca o casă scoasă la 
vânzare. Nu venea aici des. Uneori, treceau săptămâni 
înainte de a se întoarce. Uneori, le spunea fraților săi că 
pleca din oraș, dar, de fapt, venea aici și doar pierdea 
vremea. 

Dar acesta era locul lui, despre care nu știau nici măcar 
Gabe și Lucian. 

Presupuse că, în momentul acesta, semăna cu Lawrence 
mai mult decât voia să recunoască. Nu ţinea la fel de multe 
secrete? Secrete mari. Secrete care schimbau vieți. 

Punând paharul pe masa din bucătărie, luă sticla de 
coniac. Seara asta nu fusese așa cum plănuise. La naiba! 
Nici măcar nu verificase tot apartamentul lui Rosie, dar, 
oare, chiar fusese acela motivul pentru care se dusese 
acolo? Chiar se așteptase să găsească un teanc secret de 
informații? 

Pe cine păcălea? 


Dev văzuse oportunitatea de a o căuta pe Rosie și se 
folosise de ea, oricât de irațional sunau argumentele. 

Adevărul era că voia să o vadă. Voia linistea care venea 
cu ea. Voia să se piardă pentru puţină vreme. 

Și asta era atât de incredibil de nechibzuit, nu-i aşa? Să se 
ducă după ceea ce chiar își dorea. Să fie egoist, chiar şi 
numai pentru o scurtă perioadă? Nu avusese luxul acesta 
încă de când era copil. 

„Poţi avea încredere în mine, Devlin.“ 

Luă o înghițitură direct din sticlă în timp ce se îndrepta 
spre dormitor. Stând la ferestre, se uită spre luminile 
sclipitoare ale orașului. Strânse sticla cu putere, închise 
ochii și își rezemă fruntea pe geamul rece. 

Simţi prezenţa înainte de a auzi cum se deschide o ușă. 
Nu era uşa principală. Nu. Venea dintr-unul dintre 
dormitoare. Probabil ar fi trebuit să verifice camerele 
înainte de a deschide sticla de băutură. Răsucindu-se de la 
fereastră, Dev aşteptă - și nu trebui să aștepte mult. 

O umbră se făcu din ce în ce mai mare în hol, în luminile 
slabe din dormitor. Silueta se opri la ușă. 

Dev mai luă o înghiţitură din sticlă. 

- Am crezut că ţi-am spus că nu este sigur aici. 

Fu întâmpinat de tăcere. 

- Nu cred că ai folosit cuvântul „sigur“ Mai degrabă „nu 
este ușor pentru mine să fiu aici“ 

- Acelaşi lucru. Ridicând din umeri, Dev se întoarse 
înapoi la fereastră. Când vii aici, trebuie să ai grijă. Deja ai 
fost văzut o dată, şi nimeni nu te poate vedea. 

- Știu. Urmă o pauză. Evident. 

- De ce ești aici? întrebă Dev și mai luă o înghiţitură. 

- Asta o să sune ciudat. 

- Încep să mă obișnuiesc cu lucruri ciudate, spuse Dev 
zâmbind și se gândi la Rosie. 

- Bine. Urmă un oftat greu. Pentru că am avut un 
sentiment straniu. Ştii tu, ca și cum urma să se întâmple 
ceva, dar nu mi-am putut aminti ce anume. Ca şi cum am 
ratat o întâlnire. Am avut sentimentele acelea, cu 
întreruperi, toată viaţa. Cel puţin, acum știu de ce. 

Zâmbetul îi dispăru de pe față în timp ce mai luă o 
înghițitură. Băutura îl pișcă, arzându-i gâtul. 

- Eşti în regulă, Devlin? 

Dev închise ochii în timp ce lăsă sticla jos şi spuse o 
minciună pe care îi venea din ce în ce mai greu să o 


spună - o minciună care nu ar fi crezută acum. 
- Sunt bine. 


Nu era o problemă să adoarmă. Rosie încuie după 
Devlin și se ghemui, strângând din ochi ca să nu mai simtă 
arsura. Nu își aminti să fi dormit. Ştia doar că se trezise şi 
soarele nici măcar nu apăruse pe cer, iar stele străluceau 
albe pe tavanul ei. 

O durea pieptul în timp ce se uita la tavan. O durea 
pieptul, și era complet trează şi ştia de ce. Devlin. Lăsase 
garda jos doar o fracțiune de secundă, și el îi trântise ușa 
drept în față. 

Ştia că nu ar fi trebuit să recunoască față de el că îl 
plăcea. Partea cea mai rea, recunoscuse asta față de ea, ceea 
ce era mult mai dăunător decât să fie ruşinată. Și, da, era 
rușşinată. Cine nu ar fi după ce ar recunoaște că îi place de 
cineva și i-ar spune că poate avea încredere în ea, ca acea 
persoană să iasă efectiv pe ușă imediat ce ar auzi acele 
cuvinte? 

Dar nu rușinea era ceea ce o făcea să fie trează la primele 
ore ale dimineții. 

Ce naiba era în neregulă cu ea? 

Gemând, se frecă la ochi până când jură că putea vedea 
stele verzi. 

Nu era nimic în neregulă cu ea. Doar era interesată de 
un tip care chiar nu merita interesul ei - un tip pe care ea 
nu putea, în ciuda tuturor eforturilor, nici măcar să înceapă 
să-l înţeleagă. 

Dar o parte din ea voia asta. O parte mare, și era mai 
mult decât faptul că el era precum un puzzle pe care voia 
să-l rezolve. 

Coborându-și mâinile pe lângă corp, se întoarse pe o 
parte. Avusese destule relaţii de când murise soțul ei, însă 
nici una nu o trezise în mijlocul nopţii, din motive bune 
sau rele. E drept, fuseseră multe nopți cu Ian în care se 
trezise aşa, şi existaseră şi motive bune, şi motive rele 
pentru asta. 

Doar doi oameni din viața ei avuseseră un asemenea 
efect asupra ei. Pe unul din ei crezuse că îl cunoştea ca pe 
propriul buzunar, și nu fusese așa. Și celălalt? Nici măcar 
nu putea să înceapă să-l cunoască sau să-l înțeleagă. 

Pentru ceea ce părea a fi a suta oară, îşi spuse că totul era 
spre binele ei. Ultimul lucru de care avea nevoie era cineva 


precum Devlin care să vină pe nepusă masă în 
apartamentul ei, căutând Dumnezeu știe... 

Stai! 

Rosie se ridică. Ce căuta? Nu ştia, pentru că nici el nu 
ştia, dar credea că exista ceva aici - ceva ascuns, ceea ce 
părea bizar. Cu toate acestea, încă o dată, erau o mulțime 
de lucruri bizare în lume. 

Dădu așternuturile laoparte şi cobori din pat. Dev 
mersese la dulapul ei ca și cum fusese convins că era ceva 
ascuns acolo. 

] se tăie răsuflarea când îşi aminti că văzuse bucata de 
perete din spatele dulapului. Arăta ca și cum mai avea 
puţin și cădea, probabil din cauza renovărilor de mântuială, 
dar... 

Poate era ceva aici. 

Suna ridicol, pe bună dreptate, dar sări din pat și se grăbi 
spre întrerupător. Aprinse lumina, tresărind când ieşi din 
întuneric direct în lumină. Deschizând ușa dulapului, ezită 
și chiar se gândi la ceea ce urma să facă. 

- Chiar mă uit în dulapul meu la ora 4.00 dimineaţa? se 
întrebă ea în liniştea din cameră. Da. Da, asta fac. 

Dându-și părul laoparte de pe faţă, îngenunche şi luă cu 
grijă teancurile de blugi pe care nu le-ar purta niciodată şi 
le scoase din dulap. Mijind ochii, se aplecă, împingând 
umerașele. Era prea întuneric. Ridicându-se, își luă 
telefonul din pat şi aprinse lanterna. Se întoarse la dulap. În 
lumina puternică, văzu separarea dintre pereți. 

- În regulă, spuse ea. Fie nu este nimic acolo și voi face 
ca tot dulapul să cadă pe mine, fie, mai rău, voi scoate la 
iveală un cuib de păianjeni, fie voi găsi ceva. Cum ar fi... un 
schelet. Strâmbă din nas. Asta e macabru. 

Sprijinindu-și telefonul de perete, îşi strecură degete prin 
crăpătură și trase. Peretele se mişcă aproximativ doi 
centimetri și jumătate. Rugându-se să nu dezgroape oase, 
păianjeni și să nu cadă întreaga clădire pe ea, strânse din 
buze şi trase din nou. Jumătate din perete cedă ca și cum 
nici măcar nu era prinsă de ceva, dar se agăță de o altă 
bucată. 

Bucata de rigips se crăpă, apoi cedă și ea. Tencuiala se 
împrăștie în aer. Ascunzându-și fata cu mâna, se lăsă pe 
spate, prinzând cu degetele o bucată de perete. 

- Îh, gemu ea, deschizând ochii. 


Praf alb acoperi o parte dintre cămășşile atârnate. 
Probabil ar fi trebuit să scoată hainele. Prea târziu pentru 
asta. Oftând la gândul maldărului de haine pe care va 
trebui să le spele, se întoarse la bucata de perete. Frau 
balamale ruginite, dar nu era doar o bucată de perete. Era 
un fel de ușă. 

Pe care o rupsese. 

- Ce naiba? spuse Rosie luând telefonul şi aplecându-se, 
luminând gaura pe care o făcuse. 

La început, nu văzu decât bârne de lemn - bârne de 
lemn solide -, dar apoi roti telefonul în jos. Ceva... ceva 
era cu siguranţă aici. Pătrat și gros. De fapt, erau mai multe 
lucruri aici. 

Inima începu să-i bată cu putere în timp ce simţi un fior 
rece pe spate. O parte din ea chiar nu credea că găsise, într- 
adevăr, ceva. 

Gândindu-se că asta era mult prea ireal, scotoci 
înăuntru, luă primul obiect şi îl trase afară. 

Un album foto acoperit de praf. 

Rosie se întoarse cu spatele la dulap și își plimbă degetele 
peste album, ștergând praful de pe el înainte de a-l pune 
deoparte. Aplecându-se înapoi în dulap, prinse ceva rece şi 
moale. 

- Un... iPad? Întorcându-l, observă că era cu adevărat 
un iPad prăfuit. În regulă, asta este... asta este uau! 

Neavând nici o idee dacă mai era ceva acolo, luă 
telefonul și se aplecă, luminând în jos spre ceea ce părea a fi 
o cămăruţă. Mai era ceva acolo. O cutie subțire, 
rectangulară. O luă și recunoscu materialul la atingere. 

O cutie de bijuterii. 

Cu inima încă bătându-i cu putere în piept, se așeză în 
genunchi şi deschise cutia. 

- Uau, șopti ea, făcând ochii mari în timp ce se uita la o 
brățară cu diamante. O brățară frumoasă, foarte bine 
păstrată. 

Incredibil! 

Își ridică privirea spre dulap în timp ce ţinea în mână 
caseta de bijuterii. Devlin venise aici crezând că avea să 
găsească ceva ascuns, și iată - la naiba, erau o brățară cu 
diamante, un iPad dintre toate lucrurile și... un album foto. 

Rosie se uită spre album în timp ce puse caseta pe podea. 
I se strânse stomacul când îl ridică. Prinzându-i marginile 
prăfuite, ezită înainte de a-l deschide. Nu știu de ce aşteptă 


câteva clipe, dar fiorul acela reveni, cuprinzându-i umerii, 
şi părea că avea o mică voce în minte care îi spunea să nu se 
uite. 

Să pună brăţara, tableta şi albumul înapoi în perete, 
pentru că, deși nu Dumnezeu pusese lucrurile acelea acolo, 
cineva făcuse asta dintr-un motiv anume. 

Rosie deschise albumul. 

Frau două fotografii pe prima pagină - una cu palmieri 
și cea de-a doua cu o plajă strălucitoare și apa unui ocean 
limpede. Întoarse pagina şi văzu fotografia unui bărbat 
stând pe un şezlong pe o terasă, fără cămașă și într-un slip 
cu roșu şi albastru. O pereche de ochelari şi o şapcă de 
baseball îi acopereau fața. Fotografia de jos era a unei femei 
mai tinere cu părul blond-castaniu, probabil un pic mai 
mare decât Nikki. Și ea purta ochelari de soare, zâmbind 
către aparatul de fotografiat în timp ce ţinea în mână două 
pahare cu ceva ce părea a fi un cocktail tropical. 

Rosie întoarse pagina şi tresări în timp ce se uită la 
următoarea fotografie - imaginea unui cuplu seara, stând 
în fața unor torţe care ardeau. Fără ochelari de soare. Fără 
pălării. Amândoi purtau ghirlande de flori albastre și roz. 
Fata era foarte drăguță și îi părea vag cunoscută lui Rosie, 
ca și cum o mai văzuse, dar nu femeia o făcu să tresare. Ci 
bărbatul care stătea lângă ea, cu mâna pe după umerii 
femeii, în timp ce zâmbea la ea. 


Îl ştia. 
- Oh, Dumnezeule! 
Era Ross Haid. 
CAPITOLUL 27 
- Poftim. 


Rosie fu smulsă din gândurile sale în timp ce chelnerul 
cu cămașă albă îi puse băutura carbogazoasă pe masă, în 
fața ei. 

- Mulţumesc. 

- Mai ai nevoie de ceva? 


- Nu. Aştept pe cineva, spuse ea ridicându-și paharul, iar 
chelnerul încuviință din cap și se duse să se ocupe de 
clienţii de la celelalte mese. 

Ridicându-și privirea de unde stătea în separeul ei, 
ascunsă lângă scara în spirală care îţi lua ochii și care ducea 
la etaj, îl văzu pe Ross Haid deschizând cu repeziciune ușa 
de la Palace Café. 

Fuseseră câteva momente în viaţa lui Rosie în care îi 
venise să se bată singură. 

Acesta era unul dintre ele. 

Dar, după ce găsise în apartamentul ei, trebuia să 
vorbească cu Ross, și asta nu era o discuţie pe care să o 
poată avea la telefon, pentru că serios, ce naiba? De ce erau 
fotografii cu Ross, un reporter care urmărea familia de 
Vincent, ascunse în apartamentul ei - un apartament 
deținut de familia de Vincent. Dacă Devlin descoperea 
asta... 

Dumnezeule! 

Nu ar putea să-l învinuiască pe Devlin că se gândea că 
era şi ea cumva implicată în acea nebunie, pentru că asta... 
asta era dovada. 

Rosie se juca cu şerveţelul în timp ce îl urmărea pe Ross 
trecând pe lângă mese, majoritatea goale. Restaurantul nu 
era încă ridicol de aglomerat, fiindcă era devreme, dar, 
peste o oră, toate mesele din interior și din exterior aveau 
să fie pline, deși părea că stătea să plouă cu găleata. 

O tentativă de zâmbet apăru pe fața lui frumoasă în timp 
ce se strecură în separeul din faţa ei. 

- Trebuie să spun, Rosie, încă sunt surprins că m-ai 
sunat în dimineaţa asta şi că ai vrut să ne întâlnim. 

Nu la fel de surprinsă pe cât era ea, având în vedere că, 
ultima dată când vorbise cu el, îl ameninţase cu bătaia. 

- Nu am de gând să avem o discuţie lungă, Ross. Tot nu 
te plac. 

Şi avea un ton complet diferit fată de atunci când îi 
spusese asta lui Devlin. 

Ross știa că era adevărat. Zâmbetul îi dispăru de pe chip 
în timp ce se lăsă pe spate și își trecu o mână prin părul 
blond. 

- Merit furia ta. Ar fi trebuit să fiu sincer. 

- Dacă ai fi fost sincer cu mine, nu ți-aş fi aranjat 
niciodată o întâlnire cu Nikki, zise ea și își desfăcu hârtia 
de pe pai. De aceea nu ai fost sincer. 


- Eram interesat de Nikki și nu doar... 

- Nu vreau să aud, zise ea şi ridică o mână, reducându-l 
la tăcere. Pentru că sunt atât de aproape de a te lovi în 
testicule pe sub masă, şi nu de aceea am venit. 

- Atunci, de ce ai veni? întrebă el încleștându-și dinţii în 
timp ce se uita în altă parte. 

- Am ceva care cred că ţi se va părea interesant, spuse 
Rosie şi luă o înghiţitură din băutură, plăcându-i la 
nebunie gustul de rădăcină de sassafras. Căută în geantă și 
scoase fotografia. Poftim! 

El se încruntă cât se holbă la ea preț de câteva secunde, 
apoi se uită în jos. Păli atât de repede, încât părea că se 
simțea rău. Luă imediat fotografia. 

- Unde... unde ai găsit asta? 

- În dulapul din apartamentul meu, îi explică ea. Era un 
album foto plin cu poze de vacanţă. Păreau a fi din Hawaii. 

Ross nu răspunse cât timp se uită la fotografia cu el şi 
domnișoara misterioasă. 

- Deci, vreau să ştiu de ce este ascunsă în dulapul meu o 
fotografie cu tine şi o femeie. 

El clătină uşor din cap în timp ce mâna începu să-i 
tremure. 

- Ai găsi asta în dulapul tău? 

- Da, spuse ea punându-și un picior peste altul. Este 
foarte ciudat, corect? 

- Eu... Se uită la ea. Ai găsit și altceva? 

- Nu, minţi ea cu seninătate. Doar albumul foto. 

- Ai adus albumul cu tine? 

- Doar fotografia aceasta, spuse Rosie. Vreau să ştiu de 
ce era în dulapul meu. 

Înghiţind cu greutate, Ross lăsă fotografia pe masă cu 
fața în jos şi puse o palmă peste ea. 

- Nu ştii cine este? 

- Nu. Ar trebui? 

- Dumnezeule, murmură el, închizând ochii. Cât de 
repede uită oamenii! 

Rosie habar nu avea ce voia să spună cu asta. 

- Te-am văzut vinerea trecută - la balul mascat. 

- Poftim, întrebă Rosie, tresărind surprinsă. 

El deschise ochii, şi privirea aceea maronie se întoarse 
câtre ea. 

- Te-am recunoscut imediat, chiar și cu masca. Am fost 
foarte surprins să te văd acolo. Ai plecat și te-ai dus sus, 


continuă el. Şi Devlin de Vincent te-a urmat la puţin timp 
după aceea. 

Ea îşi mușcă interiorul buzei. Fusese atât de evident? 
Observaseră și altii? Îi veni în minte o întrebare mai bună. 

- Ne-ai urmărit? 

- Doar cât să știu că ai fost într-o cameră cu el, spuse 
după câteva clipe de tăcere. Atât. 

Rosie trase rapid aer în piept în timp ce strânse mâna din 
poală într-un pumn. Auzise ce vorbiseră? Simţi repulsie. 
Nu era sigură că putea avea încredere că era onest când 
spunea că nu trăsese cu urechea, pentru că adevărul era că 
nu îl cunoștea pe bărbatul care stătea în faţa ei. Crezuse că 
îl știa la un moment dat, dar nu mai era cazul. 

- Ai... auzit ce am vorbit? 

El ezită, și Rosie știu. Ştiu că auzise ceva, şi era suficient, 
dar, înainte ca el să continue sau ca ea să reacționeze, veni 
un chelner cu o cămașă albă. 

- Aţi dori să comandaţi ceva? întrebă chelnerul, 
mutându-și privirea de la unul la celălalt. 

În timp ce Ross clătină din cap, ea se forță să-și 
descleșteze pumnul. Își înfipse unghiile în palmă, lăsând 
mici urme în spate. 

- Nu comandăm nimic, spuse ea. 

Chelnerul ridică dintr-o sprânceană, dar se retrase cu 
înțelepciune, ducându-se să verifice alte mese, în timp ce 
Rosie se concentră să respire încet, adânc. 

- Rosie..., spuse Ross închizând pentru o clipă ochii. 

- Taci din gură! zise ea printre dinţi. Nu sunt aici să aud 
despre apucăturile tale ciudate, perverse, de hărțuitor. De 
ce era fotografia asta... 

- Cei din familia de Vincent mi-au omorât iubita. 

Fiecare mușchi din corp i se încordă în timp ce se uita la 
Ross, corpul reacționând înaintea creierului. 

- Vrei să știi despre această fotografie? întrebă Ross 
aplecându-se în față, privind-o în ochii măriţi de uimire. 
Plesni cu palma peste fotografie, făcând să tremure 
paharele şi tacâmurile. Mi-au ucis iubita şi au şters urmele. 
Știu că au făcut asta. Doar că nu pot dovedi. Nu încă. 

- Despre ce vorbeşti? întrebă ea, ţinând strâns bareta 
genții. 

- Îţi aminteşti de o femeie pe nume Andrea Joan? întrebă 
el, cu chipul marcat de încordare. 


- Îmi este familiar, răspunse ea, încercând să-şi 
amintească. 

- A lucrat pentru Stefan de Vincent, răspunse el, cu voce 
răguşită. 

Femeia care dispăruse. La naiba! Rosie făcu ochii și mai 
mari. Acum, își amintea numele. Fusese în ziare timp de 
luni întregi, înainte ca toată lumea să... nu mai vorbească 
despre ea, să înceteze, pur și simplu, să se întrebe ce s-ar fi 
putut întâmpla cu ea și dacă mai era în viață sau nu. 

- Văd că acum îţi aminteşti, spuse Ross cu un râset uscat, 
frânt. Femeia aceea din fotografia cu mine? Este Andrea. 

- La naiba! șopti ea, mintea ducându-i-se într-o mie de 
direcţii diferite în timp ce trase adânc aer în piept. 
Credeam că a dispărut... 

- Să fi dispărut? Buzele i se curbară când râse din nou, la 
fel de sec. Asta este ce vor ei ca toţi ceilalți să creadă. Până 
la urmă, aşa au făcut să pară. În ochii lumii, pare că pur și 
simplu a plecat, lăsând totul în urmă, dar eu nu cred că asta 
s-a întâmplat. 

- Nu știu ce să spun, zise ea simțindu-se înfrigurată, dar 
asta nu lămurește de ce era ascunsă în dulapul meu o 
fotografie cu voi doi. 

- Ne-am cunoscut la Tulane, spuse Ross, bând un pic de 
apă și dregându-şi vocea. Nu am crezut niciodată în 
dragoste la prima vedere. Credeam că sunt baliverne, până 
când am văzut-o stând la cursul de comunicare din primul 
an. Mi s-a părut cea mai frumoasă femeie pe care o 
văzusem vreodată, iar prima dată când s-a certat cu mine - 
susținea că trei inele de putere nu au fost făcute de 
Sauron -, m-am îndrăgostit de ea. 

- Stăpânul inelelor? întrebă ea uimită. 

- Mari fani. Un zâmbet slab apăru şi dispăru rapid. Când 
i-a fost oferit postul din cadrul biroului senatorului, un 
internship plătit, a considerat că aia era şansa ei. Fra un 
lucru important. Andrea a fost atât de bucuroasă, și, înainte 
să dispară, am... Se opri, apoi mai sorbi din apă. Voiam să 
o cer în căsătorie. A... dispărut acum aproape doi ani, şi 
oamenii deja au uitat că a existat vreodată. 

Pe Rosie o cuprinse tristețea în timp ce se uita la el cum 
strângea poza între degete. Încă era supărată pe el, dar 
asta... Dumnezeule, asta era trist. 

- Înainte de a dispărea, începuse să se poarte ciudat. Își 
strecură mâna pe sub masă, lăsând fotografia pe masă. 


Lucra până la ore ciudate, târzii, și a deveni distrasă și 
distantă. Era... nu ştiu cum altfel să spun decât că devenise 
paranoică. Convinsă că o urmărea cineva. Nu am reușit să 
o fac să vorbească cu mine, să-mi spună ce se întâmpla. 
Mereu îmi zicea că nu voia să mă implice, pentru că mă 
cunoștea - știa totul despre mine, ştia că, foarte probabil, 
m-aș fi implicat. Făcu o pauză, uitându-se în jur prin 
restaurantul aproape gol. Ceva se întâmpla cu senatorul - 
cu familia de Vincent. Atât știam, pentru că... am început 
să o urmăresc. Cu o săptămâna înainte de a dispărea, s-a 
întâlnit cu Lawrence de Vincent la Ritz. 

Deși rămase impasibilă, Rosie nu își putu împiedica 
mintea să întoarcă pe toate părţile această informaţie. 
Pentru ea, suna ca și cum Andrea ar fi avut o aventură. 

- Cum de știi că a fost Lawrence, nu Stefan? Erau gemeni 
identici, corect? 

- Corect. Dar m-am apropiat îndeajuns de mult pentru a 
face diferenţa. Mi-am făcut temele, Rosie. Stefan purta 
mereu un Rolex din aur la mâna dreaptă. Lawrence îl purta 
la mâna stângă, explică el. În afară de asta, Stefan era la un 
eveniment în Baton Rouge în seara aceea. S-a întâlnit cu 
Lawrence. 

Deşi nu ar fi trebuit să continue conversaţia aceasta, nu 
se putu abţine. 

- Ce înseamnă asta? De ce s-ar fi dus la Lawrence? 

- Cred că s-a dus la Lawrence pentru a vorbi despre 
lucrurile în care era implicat Stefan. Nu știu de ce ar fi avut 
încredere în el, dar presupun că nu mai contează acum, 
zise, încleștându-şi dinţii. Pentru că Lawrence este mort. 

- Lawrence s-a... 

- Nu. Nu, nu a făcut asta, Rosie, spuse Ross, punându-și 
din nou palmele pe masă. Asta este o prostie. Poliţia a știut. 
Detectivul acela? Cel care a murit? 

- Cel care a suferit un atac de cord în timp ce conducea? 

- Avea în jur de patruzeci de ani, fără să fi avut probleme 
cu inima înainte, dar a avut un atac de cord care l-a făcut să 
piardă controlul mașinii și să se răstoarne? pufni el. Fii 
serioasă! 

Mulţi oameni nu știu că au probleme cu inima înainte de 
a muri din cauza unui atac de cord. 

- Ross... 

- Stiu că sună ciudat, dar ascultă-mă! Familia de Vincent 
este implicată în ceva grav, și are bani fără limite și resurse 


pentru a acoperi asta, spuse el în șoaptă. Uită-te la ce s-a 
întâmplat cu familia Harrington. Parker a murit. Sabrina a 
dispărut? 

Rosie înlemni. Reporterul habar nu avea că Nikki era 
implicată în moartea lui Parker, și ea sigur nu avea să-i 
spună. 

- În regulă. Poate că senatorul făcea ceva dubios şi a fost 
implicată și prietena ta? Ce legătură are asta cu Devlin și ce 
legătură are cu faptul că fotografia ta era în dulapul meu? 

- Cred că Devlin şi-a omorât tatăl, spuse el, lăsându-și 
bărbia în piept şi ridicând privirea către ea. 

Ea rămase cu gura căscată și pentru un lung moment nu 
se putu gândi la nimic, dar apoi îi reveni în minte seara cu 
Sarah. 

Omorât. 

Asta credea Sarah că spusese spiritul, și dacă avuseseră 
dreptate în presupunerea lor cum că spiritul era Lawrence? 

Dar să sugereze că Devlin era un criminal? Rosie clătină 
din cap. 

- De ce crezi asta? întrebă ea. 

- În afara faptul că are privirea rece, moartă a unui 
psihopat? ripostă el. 

- Nu este adevărat, replică Rosie. 

- Serios? spuse Ross și se aplecă spre ea. Ai o relație cu 
el, nu-i așa? Rosie, Dumnezeule, trebuie... 

- Ce am sau nu cu Devlin nu este treaba ta, spuse ea, 
întrerupându-l. Dar este treaba mea de ce asta era în 
apartamentul meu. 

Ross se lăsă pe spate, strângând din buze. Trecură câteva 
clipe. 

- Andrea a stat în apartamentul ăla. 

Lui Rosie i se strânse stomacul. Rămase fără cuvinte. 
Sfinte... Un fior trecu prin ea. Se mutase în apartament cu 
doi ani în urmă. Andrea lipsea de un pic mai mult de doi 
ani, şi fusese o decalare cu mutatul, pentru că locatarul 
precedent își lăsase... lucrurile acolo. 

- Oh, Dumnezeule, şopti ea. Locuia în același 
apartament ca femeia dispărută? În apartamentul deţinut 
de familia de Vincent? Ross știa asta? Ştia... Stai! Zise. Se 
concentră asupra lui Ross. Stai un pic. 

- Ce este? 

- Tu... ai venit la mine să faci materialul acela despre 
tururile de fantome din Cartierul Francez. A fost la o lună 


după ce m-am mutat în apartament. Nu te mai văzusem 
înainte de asta. 

- Rosie..., spuse Ross aplecându-se din nou în faţă, 
prinzând marginea mesei. 

- Ştiai că m-am mutat în apartamentul ei când m-ai 
căutat? întrebă ea, cu ochii mari. De aceea m-ai căutat? 

- Nu înţelegi, spuse el. Am început să investighez ce 
făceau familia de Vincent şi angajaţii lor. Ai apărut pe 
radarul meu când am văzut că erai din Alabama și erai 
prietenă cu Nikki, fiica oamenilor care lucrau pentru ei. 

Uimită, Rosie se lăsă pe spate. 

- Dumnezeule, Ross, m-ai căutat pentru că eram 
prietenă cu Nikki şi pentru că locuiam în fostul apartament 
al prietenei mele? 

- Ascultă, tot nu înţelegi. Erai într-un fel legată de 
familia de Vincent şi te mutaseşi în apartamentul iubitei 
mele dispărute, explică el. Asta este suspicios ca naiba. 

Totul... totul era suspicios ca naiba în acest moment. 

- Nu ştiam despre chestia ascunsă în dulap, mărturisi 
Ross. Este foarte ciudat că a ascuns un album foto acolo. 
Eşti sigură că nu era şi altceva, Rosie? Este foarte 
important. Dacă mai era ceva, ar putea fi cu adevărat 
important. Eşti sigură? 

- Da, spuse Rosie şi îl privi în ochi. Sunt sigură. 


CAPITOLUL 28 


Pentru a doua oară într-o zi, Rosie urma să facă ceva 
pentru care i-ar veni să se bată singură. 

Și nici măcar nu era prânzul. 

Strângând degetele în jurul curelei genţii ei grele, ridică 
cealaltă mână pentru a bate la uşă, dar, înainte de a putea 
atinge uşa, acesta se deschise cu putere. 

Richard Besson stătea în faţa ei, încruntându-se în timp 
ce se uita la ea. 

- Rosie! Ce surpriză! 


- Bună, spuse ea zâmbind în timp ce bărbatul păși în 
față, îmbrăţișând-o repede, călduros. 

- Ai venit să o vizitezi pe Nikki? întrebă el, prinzând-o 
de umeri. Este în apartamentul lui Gabe. Te pot conduce 
acolo... 

- Nu am venit să o văd pe Nikki. Am venit să-l văd pe 
Devlin. 

- Ai venit să-l vezi pe Devlin? întrebă el cu vădită 
surprindere. 

- Da, spuse ea cu un zâmbet care spera să nu pară ciudat. 
Stiu că sună bizar, dar chiar trebuie să-l văd. Este aici? 

Expresia de pe faţa tatălui lui Nikki se netezi, și pentru 
un moment se temu că urma să o refuze și să-i spună să 
plece. 

- De fapt, chiar este aici. Nu a plecat încă la birou, spuse 
Richard dându-se înapoi şi ţinând ușa pentru ea. Pot 
verifica dacă este disponibil. 

- Ar fi minunat. Mulţumesc, răspunse ea urmându-l 
înăuntru, oprindu-se într-un hol masiv, grandios, care era, 
probabil, de mărimea întregului ei apartament. 

- Intră, spuse Richard, închizând uşa în urma ei. Te voi 
conduce să-l aștepți în sufragerie. 

Privirea i se mută de la candelabrul masiv la scara 
impozantă, şi apoi, într-un final, înapoi la Richard. O 
conducea spre partea dreaptă, printr-o arcadă care se lega 
de un hol lung. Oriunde se uita, era ceva la care se putea 
Zgâi. 

- Lucrătura de lemn este uimitoare. Pe cuvântul meu, 
spuse ea, uitându-se la marginea care părea a avea gravată 
pe ea viță-de-vie. 

- Da. Nu-i așa? spuse Richard conducând-o pe lângă 
câteva uși închise, înainte de a se opri în faţa uneia care 
părea la fel ca toate celelalte pe lângă care trecuseră. Gabriel 
a lucrat toată lemnăria pe care o vezi aici şi mare parte din 
mobilă. 

- Uau! Nikki îi spusese despre pasiunea lui Gabe, dar 
Rosie nu conștientizase până în acel moment cât de talentat 
era. 

- Ia loc aici, și mă voi duce să văd dacă Devlin este 
disponibil. În regulă? Când Rosie încuviință din cap, 
Richard zâmbi la ea. Ai dori ceva? O băutură? 

Rosie clătină din cap în timp ce se uita prin sufragerie - 
o cameră care avea genul de scaune şi canapele elegante 


care arătau de parcă nu stătuse nimeni niciodată pe ele. 

- Sunt bine. 

Richard încuviinţă şi porni spre ușă. Se opri şi se întoarse 
câtre ea. 

- Nu am apucat să-ți mulțumesc pentru că ai fost alături 
de fiica mea. 

- Oh, spuse ea, simțind că roșește. Nu este mare lucru. 
Asta fac prietenii. 

- Asta fac prietenii adevăraţi, Rosie. Este o diferenţă. 

Richard plecă înainte ca ea să aibă șansa de a răspunde. 
Uitându-se în urma lui, închise ochii și își lăsă capul pe 
spate. 

Îl lăsase pe Ross în cafenea şi se dusese direct la 
apartamentul ei şi luase restul... lucrurilor. Probabil că 
paranoia lui Devlin era molipsitoare, pentru că așteptase să 
vadă dacă Ross nu o urmărise înainte de a se urca în 
mașină și de a merge la conacul de Vincent. 

O parte din ea nu gândise, pentru că ar fi putut să-l sune 
pe Devlin, dar asta era ceva ce trebuia ca el să vadă, nu să 
audă la telefon. Rosie expiră cu putere în timp ce se apropie 
de canapelele din catifea. Ar putea fi o greșeală faptul că 
venise aici, dar, dintr-un motiv necunoscut, și poate că era 
vorba despre instinct, nu crezuse ce îi spusese Ross. Că Dev 
își omorâse tatăl. Dar asta nu însemna că familia - probabil 
senatorul - nu avusese ceva de-a face cu dispariţia acelei 
biete fete sau cu moartea lui Lawrence. 

Rosie chiar nu avea habar ce naiba se întâmpla, dar nu 
avea încredere în Ross. Nu după tot ce aflase, și știa că 
Devlin habar nu avusese până în acest weekend că 
apartamentul ei era deținut de tatăl lui. Și cu siguranţă nu 
ştia ce era ascuns în acel dulap. 

Indiferent de ce se întâmpla, el trebuia să ştie despre asta. 

Mușcându-și buza, se roti încet şi se uită prin cameră. 
Fra frumoasă. O mobilă uimitoare aranjată în jurul unui 
şemineu mare. Tablouri interesante erau atârnate pe pereți. 
Punându-și geanta pe canapeaua în stil victorian, se duse 
către unul dintre tablouri. Părea a fi un cimitir - morminte 
în umbre gri. Dumnezeule! Opera de artă era atât de bine 
realizată, că aproape arăta ca o fotografie. Doar la o privire 
mai atentă puteai vedea urmele de pensulă. Privirea îi căzu 
pe colțul din dreapta, la inițialele LDV. 

Rosie îşi plecă uşor capul într-o parte. 

- LDV... 


- Înseamnă Lucian de Vincent. 

- Dumnezeule, spuse Rosie un pic speriată, întorcându- 
se și văzând că nu era singură. Nici nu te-am auzit intrând, 
spuse ea, punându-și o palmă pe piept. 

- Pot fi foarte tăcut când vreau, ceea ce nu se întâmplă 
foarte des, spuse blondul de Vincent, zâmbind. Nu am avut 
ocazia să ne cunoaştem... oficial, nu-i așa? spuse el 
zâmbind în timp ce se sprijini de marginea șemineului. 

- Nu, zise ea îndepărtându-se de tablou. Sunt... 

- Rosie, completă el în timp ce rânjetul i se transformă 
într-un zâmbet pe care ea nu îl văzuse pe faţa fratelui lui. 
Știu cine eşti şi am atâtea întrebări pentru tine. 


Dev simţea efectele faptului că băuse prea mult şi 
dormise prea puţin în timp ce cobori de pe banda de 
alergare şi luă un prosop curat. 

Transpira alcool, Dumnezeule! 

Probabil ar fi fost înțelept să-şi ia o zi de pauză, dar 
alergatul îi oprea gândurile. Mereu făcuse asta. În 
momentul în care adidașii atingeau banda de alergat sau 
cimentul, nu se mai gândea la nimic. Mintea i se liniștea, şi 
constatase în această după-amiază că liniştea pe care o 
simţea când alerga era diferită de liniştea pe care o simțea 
în prezenţa lui Rosie. Greşise atunci crezând că erau 
asemănătoare, dar nu era aşa. Când era cu ea, nu se gândea 
la Lawrence sau la fraţii lui, la Sabrina, sau la ce era în 
Nebraska și acum în apartamentul lui. Dar tot se gândea. 
Nu ca atunci când alerga, însă mintea îi era uşor 
concentrată asupra ei când era cu ea, și, la naiba, era 
aproape la fel de bine ca liniștea pe care o avea când alerga. 

„Poţi avea încredere în mine.“ 

La naiba! 

Cuvintele acelea aveau să-l bântuie. 

Ștergându-și fața, îşi scoase căștile din urechi în timp ce 
se îndrepta spre coşul de rufe. Aruncă în el prosopul și apoi 
deschise ușa. Făcu câțiva pași când Besson veni de după 
colț. 

- Te-am căutat, spuse Besson, care avea pasul unui 
bărbat mult mai tânăr. Ai un vizitator. 

- Te rog, spune-mi că nu este Stefan, răspunse el, 
oprindu-se. 

- Nu. Este Rosie Herpin, zise bărbatul într-o manieră 
profesionistă. 


- Poftim? întrebă Dev clipind. 

- Este Rosie Herpin, repetă Besson, prinzându-și mâinile 
la spate. Este prietenă cu... 

- Stiu cine este. Nu îi venea să creadă că venise aici. 
Unde este? 

- În vechea sufragerie. 

Întorcându-se, porni pe hol, cu inima bătându-i mai tare 
decât atunci când alerga. 

- Devlin, strigă Besson. O clipă, te rog? 

- Da? răspunse el oprindu-se şi uitându-se peste umăr, 
nerăbdător. 

- Vrei să îți iei un moment să te... aranjezi? spuse 
Besson cu o privire confuză. 

Pentru o clipă, Dev nu era sigur la ce se referea Besson, 
dar apoi bărbatul se uită direct la pieptul gol al lui Dev. 

- O pot ruga pe Nikki să stea cu ea cât aşteaptă, se oferi 
Besson. 

Acesta ar fi lucrul cel mai potrivit. Tricoul și tot corpul îi 
erau ude leoarcă. 

- Nu va fi nevoie. 

O licărire de surprindere luă locul confuziei de pe fața 
bărbatului mai în vârstă, și Dev nu îl putea învinui pentru 
acea privire, dar nu avea să piardă timpul spălându-se şi 
schimbându-se. Plecă repede pe hol și făcu dreapta. În 
câteva clipe, era lângă sufragerie, şi încetini paşii în timp ce 
auzi râsete care veneau din încăpere. 

Ce naiba? 

Grăbi pasul și blestemă printre dinţi în timp ce se întinse 
spre mânerul uşii. Auzi râsul lui Lucian împreună cu al lui 
Rosie. La naiba! Rosie singură cu Lucian nu avea să se 
termine bine pentru el. Deschise uşa cu repeziciune, și 
privirea lui o găsi imediat pe Rosie. Ciudat ca naiba, dar 
primul loc unde se uită fu acolo unde era ea, pe canapea. În 
acel moment, uită complet că nu era singură. Era doar ea. 

Fa se uită la el, şi ochii aceia căprui se măriră. Buclele ei 
groase erau despletite, căzându-i pe umeri și încadrându-i 
fața sub formă de inimă. Era îmbrăcată lejer, cu o bluză 
largă cu mâneci lungi, care îi alunecă şi îi lăsă la vedere 
pielea ademenitoare de pe umăr. Cine ştiuse că acel umăr 
poate fi atât de... tentant. 

Dev o văzuse pe Rosie cu mai puţin de 24 de ore în urmă 
şi tot era tulburat de ea, încă era prins cu garda jos de... tot 


ce avea legătură cu ea. Era imobilizat de asta, complet 
vrăjit. Era, negreşit, ceva greşit în legătură cu asta. 

Cineva îşi drese glasul, și, cu mare efort, Dev își luă 
privirea de la ea, uitându-se către locul unde stătea Lucian. 

- Ce faci aici? întrebă el. 

- Îi ţineam companie lui Rosie în timp ce te aștepta, 
spuse Lucian cu un zâmbet răutăcios. I-am spus că este 
posibil să dureze, din moment ce eşti la sală, dar în mod 
evident am subestimat cât de dornic eşti să i te alături, zise 
el măsurându-l pe Dev din cap până în picioare. Tocmai îi 
spuneam despre momentul în care ai fost suspendat din 
comitetul şcolar pentru că ai încălcat restricția de 
circulație. 

- Despre ce vorbeşti? întrebă Dev încruntându-se. 

- Se face că nu înțelege. Nu îl lăsa să te păcălească, spuse 
Lucian, făcându-i cu ochiul lui Rosie. Dev este mult mai 
sălbatic decât lasă să se vadă. Este aşa un rebel. 

- Da? şopti Rosie, străduindu-se să nu râdă. 

- Stiu despre ce vorbeşti. Cu toate astea, cred că nu spui 
întreaga poveste, remarcă el sec. Am fost prins încălcând 
restricțiile pentru că Gabriel și Lucian s-au hotărât să fugă 
legând cearceafurile unele de altele pentru a ieși pe 
fereastră. Eram acolo pentru a-i împiedica să-și rupă gâtul. 

- Mereu eşti acolo pentru a ne împiedica să facem vreo 
prostie, spuse Lucian sarcastic. 

- De cele mai multe ori şi clar nu mereu, spuse Dev 
uitându-se din nou la Rosie. Dacă ne scuzi, Lucian? 

- Bineînţeles, spuse acesta ridicându-se şi întorcându-se 
către Rosie. Roagă-i pe colegii tăi să mă contacteze direct în 
legătură cu casa. 

- Așa voi face, spuse Rosie. 

Dev deschise gura. 

- Perfect. Voi prelua eu de aici, adăugă Lucian. Nu uita 
de oferta mea. Sper că ni te vei alătura, Rosie. 

- Să vi se alăture pentru ce? întrebă Dev, uitându-se din 
nou la fratele său. 

Lucian doar zâmbi și apoi trecu pe lângă el în timp ce 
ieşea din cameră, închizând ușa în urma lui. 

- Să i te alături pentru ce? o întrebă el pe Rosie, 
întorcându-șşi privirea din nou către ea. 

- Uau! spuse ea, uitându-se la el. Chiar ai și alţi 
pantaloni. Sunt şocată. El îşi lăsă capul într-o parte. Lucian 
m-a invitat la cină cu el și cu prietena lui la finalul lunii, 


răspunse ea. Și cu Gabe şi Nikki. Organizează un fel de 
petrecere. 

- Te-a invitat? Petrecerea în cauză era cea la care plănuia 
să o ceară în căsătorie pe Julia. Faptul că o invitase pe 
Rosie, o femeie pe care nici unul dintre ei nu o cunoștea, 
însemna că punea, cu siguranţă, ceva la cale. Deci, vei fi a 
cincea roată la căruță? 

- De fapt, aş fi a cincea roată la căruță dacă aș fi singura 
persoană care ar mai participa, spuse ea zâmbind, dar am 
impresia că este o petrecere, nu o întâlnire la cină, și 
presupun că și tu vei fi acolo. 

Dev avea să fie. 

- De aceea ai merge? Pentru că ai presupune că aș fi şi eu 
la petrecere? 

Trecură câteva clipe lungi, şi apoi ea expiră adânc în 
timp ce își puse mâinile pe genunchi. 

- Nu am de gând să merg. Așa că nu trebuie să-ţi faci 
griji din cauza mea. 

- De ce ai venit, Rosie? întrebă el, simțindu-se un pic 
dezamăgit de răspunsul ei, dar ignorând asta. 

Rosie își luă privirea de la el și se uită la geanta de lângă 
ea. 

- Am găsit ceva ce cred că ar trebui să vezi. De fapt, am 
și aflat ceva ce ar trebui să știi, spuse ea uitându-se din nou 
la el şi se încruntă. Crezi că ai putea găsi un tricou care nu 
este lipit de tine? 

- De ce? Te face să te simţi inconfortabil? întrebă el 
ridicând dintr-o sprânceană. 

- Da. 

- Ai văzut... şi ai simţit mult mai mult decât pieptul 
meu, spuse el apropiindu-se de ea. 

- Stiu. Se foi pe canapea și se uită la el într-un fel care îl 
făcu să se întrebe dacă îşi dorea să-l atingă. Penisului lui îi 
plăcu acea idee. Probabil că... te duci des la sală. 

- Alerg zilnic. Deci, nu este vorba că te face să te simți 
inconfortabil. Te distrage. 

- Dacă aș spune da, ai găsi un alt tricou? întrebă ea 
ridicându-și uşor privirea către el. 

- Nu. 

- Atunci, va trebui să mă împac cu situaţia, spuse ea 
zâmbind. 

- Da. Va trebui. 


- În fine. Am văzut suficiente copuri frumoase la viaţa 
mea. Al tău e frumos, dar nu este special. 

El rămase uimit, dar, înainte de a îi cere să detalieze, ea 
continuă: 

- După seara trecută, mi-am amintit ceva. Cu câteva zile 
în urmă, când făceam ordine pentru a scăpa de furie în du- 
lapul meu... 

- Acel lucru pe care aparent îl fac doar oamenii cu 
sentimente umane cu care eu nu sunt familiar? 

- Da. Acel lucru. În orice caz, când făceam ordine în 
dulap, am văzut că era ceva ciudat la peretele din spatele 
dulapului, dar am uitat de asta până după ce ai plecat. 

- Ce vrei să spui prin „ciudat“? întrebă el, în mod vădit 
curios. 

- Era ca și cum peretele se desprinsese, dar nu se 
desprinsese. Probabil a fost o uşă ascunsă sau ceva de 
genul, spuse ea. Am tras de ea, şi era ceva acolo în spate. De 
fapt, erau trei lucruri acolo. 

- Ce ai găsit, Rosie? întrebă el, simțind transpiraţia rece 
pe piele. 

- Chiar sper că iau decizia corectă aducându-ţi ţie astea 
și că nu voi sfârşi precum ultimul locatar al apartamentului 
meu, spuse ea umezindu-și buza de jos şi luându-și geanta. 

- Ce vrei să spui cu ultimul locatar? 

- Nu ştii? M-am mutat în apartamentul meu acum 
aproximativ doi ani, şi știi cine a dispărut cam în aceeaşi 
perioadă? întrebă ea prinzând partea de sus a gențţii. 
Andrea Joan. Cea care lucra pentru unchiul tău. 

- Andrea Joan a locuit în apartamentul tău? întrebă el 
simțind că i se mișcă podeaua de sub picioare. 

- Aşa se pare. Nu numai asta, era iubita lui Ross Haid, 
spuse ea cu un râset nervos. Ceva ce am aflat în această 
dimineață. Căutând în geantă, scoase un album foto de 
culoare cafenie și îl puse pe măsuta de cafea. Ăsta era acolo. 
Sunt doar nişte fotografii din vacanţă. Ross este în ele. Ştiai 
că era prietena lui? 

- Ştiam, spuse Dev, luând albumul și deschizându-l. 

- Bineînţeles, șopti Rosie. Ştiai că m-a căutat, când ne- 
am cunoscut, doar pentru că m-am mutat în acel 
apartament şi pentru că ştia că sunt prietenă cu Nikki? 

- Am suspectat că s-a împrietenit cu tine datorită relației 
tale cu Nikki, spuse el încordându-se și uitându-se la ea, 


dar nu am ştiu că prietena lui a locuit acolo. Nu aceea era 
adresa din dosarul ei. 

- Ross a confirmat că era apartamentul ei, spuse ea. M- 
am întâlnit cu el în această dimineaţă, pentru că am văzut 
albumul foto și nu am știut cine era ea. 

- Chiar aşa? 

Dev se încordă în timp ce închise albumul foto. 

- Da. M-a întrebat dacă albumul foto a fost singurul 
lucru pe care l-am găsit şi i-am spus că da, dar nu este 
adevărat. Am mai găsit două lucruri. Căută în geantă şi 
scoase cutia subţire de bijuterii. Este o brățară cu diamante. 
Destul de ciudat să ascundă cineva asta împreună cu un 
album foto, corect? 

- Corect, zise el şi luă cutia și o deschise. 

Strânse din dinţi în timp ce se uita la brățară. 

- Dar nu acesta este lucrul cel mai ciudat. Mai era și un 
iPad acolo, continuă ea şi îl scoase, şi Dev aproape căzu din 
picioare. Este închis, dar mă gândesc că trebuie încărcat 
și... un tip cu talentele şi banii tăi poate să găsească pe 
cineva care să îl deblocheze. Aplecându-se, îl puse pe 
măsuţa de cafea. Habar nu aveam că a locuit acolo sau că 
lucrurile astea erau acolo. Și habar nu am ce este pe acel 
iPad, pentru că trebuie să fie ceva, corect? Altfel, de ce ai 
ascunde așa ceva? 

La naiba! 

Dev puse cutia pe masă şi se uită la iPad. Numai 
Dumnezeu știa ce era pe acel dispozitiv, dar Rosie avea 
dreptate. Avea mijloacele să afle. O parte din el deja putea 
ghici. Indiferent de ce era pe tableta aceea, probabil era 
motivul pentru care Andrea dispăruse. 

- Asta nu este tot, spuse Rosie, uitându-se la ușa închisă. 
Mai e și ce a spus Ross, și poate că deja știi asta... 

- Crede că avem ceva de-a face cu dispariţia fetei? A fost 
destul de clar în trecut. 

- Nu este tot ce crede, spuse Rosie punând geanta înapoi 
pe canapea. 

- Îmi pot imagina, răspunse el sec. 

- Mi-a spus că... e de părere că ţi-ai omorât tatăl. 

Un muşchi i se încordă de-a lungul maxilarului în timp 
ce se gândi înapoi la fotografia pe care o primise la Red 
Stallion. 

- A spus de ce crede asta? 

- Nu chiar. 


— Şi tu ce crezi, Rosie? 

- Sincer? Nu ştiu ce să cred. Adică, cred că este posibil ca 
Andrea să fi avut o relaţie cu unchiul tău. Din ce alt motiv 
ar ascunde o brățară? Și, din felul în care a vorbit Ross, se 
înțelegea că ea avea o relaţie, şi poate... poate ce s-a 
întâmplat cu Andrea a avut o legătură cu tatăl tău, spuse ea. 
Ross a zis că Andrea părea paranoică şi că s-a şi întâlnit cu 
Lawrence cu o săptămână înainte să dispară. Poate chiar 
știa ceva şi i-a spus lui - i-a spus ce știa și... 

- Și a fost omorâtă din cauza asta? continuă el. 

Fa își trecu mâinile peste coapse și se ridică. 

- Poate? Uite ce e, habar nu am ce se întâmplă aici, dar ai 
venit în apartamentul meu pentru că ai aflat că era 
proprietatea tatălui tău. Şi apoi, am aflat că apartamentul 
fusese închiriat de femeia aceasta care avea legătură cu 
unchiul tău şi care apoi a dispărut. Ceva se petrece aici. Nu 
ştiu ce, dar este ciudat, zise ea în timp ce se plimba agitată 
prin fața canapelei. Doar m-am gândit că trebuia să știi. 

Dev nu ştia cum să interpreteze toate acestea - că îi 
adusese aceste lucruri. 

- Și nu ai crezut că Ross trebuie să știe? 

- Ross este un mincinos, îi răspunse Rosie. Nu că nu îi 
înțeleg nevoia de a descoperi ce s-a întâmplat cu prietena 
lui, dar nu a fost niciodată sincer cu mine. Este un 
mincinos. 

Mișcându-se fără să se gândească, Dev păşi în faţa lui 
Rosie. Ea se opri dintr-odată şi își lăsă capul pe spate. Fiind 
atât de aproape, el putu vedea reflexele verzui din ochii ei. 
Fa își cobori genele, şi Dev ştiu că se uita la pieptul lui 
transpirat. Ea făcu un pas înapoi, şi el avu nevoie de toată 
puterea pentru a rezista în fața tentației de a se duce după 
ea. 

- Ai luat legătura cu administratorul clădirii? întrebă 
Rosie trăgând adânc aer în piept. 

- I-am lăsat un mesaj la prima oră în această dimineaţă. 

- Bine. Mă poți ține la curent? Strâmbă din nas într-un 
mod adorabil. Stai! Nu cred că vreau să știu dacă afli ceva. 

Simti un fior care îl străbătu dinspre stomac către piept. 
Dacă era cine ştie ce plan elaborat de Ross, atunci nu ar 
vrea să ştie? 

La naiba! 

Dev simţea că mai avea puţin și leşina acolo. Era posibil 
ca ea să nu fi mintit în tot acest timp? Ca vocea aceea care îi 


tot șoptea în minte să fi avut dreptate? 

- În orice caz, acesta este motivul pentru care am venit, 
și sper... sper că am făcut alegerea corectă, zise ea şi se 
întoarse, își luă geanta și o puse pe un pe umăr. Nu știu ce 
se întâmplă cu familia ta. Se pare că multe... chiar foarte 
multe, şi mă rog ca toată situaţia să nu a afecteze pe Nikki 
mai mult decât... 

- Nu o va afecta, spuse el, privirea alunecându-i spre 
umărul ei gol. Asta îți pot promite. 

- Te... te cred, zise ea uitându-se din nou la el. 

Simţi cum tot corpul îi tresare, dar era doar inima lui. 

- De ce ai avea încredere în mine? întrebă el, sincer 
derutat. Dacă ceea ce suspectează Ross este adevărat şi 
Andrea a dispărut pentru că a găsit ceva care îl implică pe 
Stefan, de ce ai veni la mine? Același lucru ți se poate 
întâmpla și ţie. 

- Asta este o întrebare bună, mai ales având în vedere că 
tu nu ai încredere în mine, dar știu sigur că Ross m-a 
minţit de la început, spuse ea, uitându-se la el. Și, din ceea 
ce ştiu, tu nu m-ai minţit. De aceea. 

Dev se uită în altă parte, şi apoi, pentru prima dată după 
foarte, foarte mult timp, îşi dori să spună adevărul. Că nu 
era decât un mincinos, iar minciunile lui erau mai rele 
decât orice minciuni ale lui Ross. 


CAPITOLUL 29 


Devlin nu ajunse foarte departe înainte de a se întâlni cu 
Lucian. Fratele lui se uită la ceea ce ţinea Dev în mână și se 
încruntă. 

- Vreau să ştiu de ce ţii în mână un album foto, o brățară 
și un iPad? întrebă el. 

- Nu. Nu vrei. 

- Pare că ai de gând să pui ceva la cale aici, spuse el, 
ajungându-l din urmă pe trepte. Trecură câteva clipe de 
linişte surprinzătoare. Îmi place de ea. 

Dev se opri şi se uită la Lucian. 


- Vorbesc despre Rosie, în cazul în care te întrebai. 

- Cât ați vorbit de ştii că îţi place de ea? 

- Am vorbit destul pentru a ști că nu este deloc precum 
Sabrina. 

- Asta nu spune mult, știi, nu? 

- Nu spune şi spune, zise Lucian râzând. 

- Ce crezi despre ea? 

- Mă întrebi serios asta? 

- Da. 

- Nu m-ai întrebat niciodată ce cred și nici nu ţi-a păsat 
niciodată ce cred..., spuse Lucian, clipind surprins. 

- Îmi pasă de ceea ce crezi, îl întrerupse Dev și aşteptă 
până când fratele lui se uită la el. Ura surprinderea din 
privirea acestuia. Chiar îmi pasă. 

- Nu este... ceea ce îmi spui de obicei. 

Ăsta era adevărul, şi Dev nu era sigur cum să răspundă. 

- Am vorbit serios, zise Dev. 

- Şi... te cred, spuse Lucian arătând ca şi cum ar fi căzut 
dacă l-ar fi atins chiar și o pană. Nikki spune doar lucruri 
bune despre ea. Este isteață și foarte amuzantă. Și 
frumoasă. 

- Este... foarte frumoasă, dar este..., începu Dev 
trăgând aer în piept, însă fără folos. 

- IĮ l-a prezentat pe Ross lui Nikki. Și ce dacă? Ce altceva 
a mai făcut? 

Nu putea răspunde cu adevărat la asta. Dumnezeule, nu 
putea. Totul era suspicios, dar nu erau lucruri pe care le 
făcuse ea. 

„Poţi avea încredere în mine.“ 

Nu avusese încredere în ea, dar ea avusese încredere în 
el — îndeajuns încât să aducă dovezile care, dacă ar fi ajuns 
în mâinile lui Ross, ar fi putut să-i distrugă întreaga familie, 
chiar dacă fraţii lui nu știau ce se întâmplase. 

- Am făcut lucruri mai nebunești şi mai puțin demne de 
încredere la viaţa mea, după cum știi. 

- Dumnezeule, nu știu tot, spuse Dev zâmbind. 

- Îmi place de ea, repetă el. Cel mai mult, îmi place cum 
eşti tu când ești cu ea. 

- Poftim? Dev se încruntă. Nu ai... 

- Ai uitat că te-am văzut cu ea la balul mascat. Am văzut 
că ai încercat să o ascunzi de mine. Am văzut că m-ai făcut 
să plec de lângă ușă pentru ca ea să poată ieși, spuse 
Lucian, zâmbind când Dev miji ochii. Și tocmai te-am 


văzut intrând într-o cameră în care era ea fără să mergi 
întâi să te speli şi să-ți pui niște haine adecvate pe tine. Tu, 
Devlin de Vincent, cel care este însăși definiţia eleganţei, 
erai categoric... nearanjat. 

- Nearanjat? 

- Transpirat. Pe jumătate dezbrăcat. Nu te-am văzut 
niciodată așa. Nici măcar când eram mici, sublinie Lucian. 
Și nu te-am văzut aşa cu o femeie. Niciodată. Așa că, da, 
îmi place de ea și îmi place de tine în preajma ei. Și, zicând 
asta, Lucian îl bătu pe umăr și zise: Nu permite ca faptele 
Sabrinei și ale lui Lawrence să facă mai mult rău decât au 
făcut deja. Acum, am o femeie pe care trebuie să o stresez. 
Cu toate astea, îi place când fac asta. 

Dev se uită cum Lucian pleca, gândindu-se că fratele lui 
mai mic era mult mai atent la detalii decât crezuse cineva. 


Rosie era în bucătăria patiseriei în dimineața următoare, 
punând foile de praline să se răcească pe mese, făcând tot 
ce îi stătea în putinţă să nu se gândească la ceea ce găsise în 
dulapul ei, la ce spusese Ross și cum reacționase Dev. 

Nu se gândea la nimic din toate astea. 

În schimb, era concentrată asupra a ceea ce urma să facă 
de acum înainte. Neliniştea o cuprinse din nou, şi asta se 
termina, de obicei, cu ea înscriindu-se la o nouă facultate, 
dar, serios, deja făcuse suficiente împrumuturi cât să 
plătească până la pensie. 

Deci, încă fără facultate pentru ea. 

Ceea ce însemna că fie trebuia să își folosească una 
dintre diplome într-un fel sau... sau poate era timpul să se 
mute. Aruncând mănușile de bucătărie deoparte, se uită în 
sus spre intrarea în patiserie. Ura ideea de a-și părăsi 
familia, dar Bella urma să moștenească patiseria asta, așa 
cum și trebuia. Dedicase timp şi efort, și, în afară de asta, 
Rosie nu s-ar duce departe. Poate.. 

Întregul corp i se blocă. 

Pe cine păcălea? Nu voia să plece din New Orleans. Acest 
oraș ciudat, cultural şi nebun era casa ei - singura ei casă. 
Dar neliniștea asta? Era o mâncărime ce revenea la câțiva 
ani. Nu se simţise aşa înainte de lan, dar pe atunci era 
tânără și... 

Sora ei apăru în ușă, şi tricoul ei negru de lucru nu avea 
nici măcar o urmă de făină pe el. Nu știa ce putere magică 


avea mama ei de nu se murdărea niciodată de făină, dar 
clar i-o transmisese Bellei. 

Rosie era acoperită de făină peste tot. 

Probabil și inhalase din greşeală. 

— Hei, spuse ea. 

- Eşti ocupată? întrebă Bella. 

- Nu. Trebuie doar să se răcească, zise Rosie 
îndepărtându-se de masă. Ai nevoie de ajutor în față? 

- Nu chiar, spuse ea zâmbind. Ai un vizitator. Este și 
momentul perfect, de vreme ce mama și tata nu sunt aici 
acum Și vin mai târziu. 

- De ce ar... 

Se întrerupse în timp ce cineva apăru alături de Bella în 
ușa bucătăriei. I se tăie respiraţia când îl văzu pe Devlin 
trecând pe lângă sora ei. 

- În regulă. Înţeleg de ce ai spune asta. 

Bella zâmbi cu superioritate și apoi se uită la ea cu o 
privire care spunea, din nou, că Rosie avea multe explicaţii 
de dat. 

În acel moment, Rosie simţea că Dumnezeu avea mult 
explicaţii de dat. 

Devlin înclină din cap către Bella, și apoi privirea aceea 
intensă se opri asupra ei. Era îmbrăcat așa cum îl vedea ea 
în mod normal, ca şi cum pleca de la o întâlnire 
importantă de afaceri, dar tot ce vedea era cămașa care se 
mula pe mușchii lui, lăsând puţin loc imaginaţiei. 

Nu avea să poată uita asta niciodată. 

- Faci praline? întrebă Devlin, uitându-se la masă. 

Prezenţa lui în bucătărie era neobișnuită, și el părea a 
ocupa tot spaţiul. 

- Da, spuse ea. Luând un prosop umed, se șterse pe 
mâini și apoi îl aruncă pe masă. Se gândi că el venise din 
cauza a ceea ce îi dăduse ea în ziua anterioară. Vrei să 
mergem în spate? Este mai privat. 

El se uită la ea ciudat și apoi încuviinţă iar. 

Întrebându-se de ce îi bătea inima cu putere, se întoarse 
să-l conducă pe uşa strâmtă, într-o curticică unde părinţii 
ei montaseră mese de plastic şi scaune, pentru ca angajaţii 
să le folosească în timpul pauzelor. Pereţii înalţi din 
cărămidă, acoperiți cu iederă, permiteau un pic de 
intimitate față de aleea din spate, şi, când trandafirii erau 
înfloriți, era chiar frumos aici. 


- Ce pot face pentru tine? întrebă ea așezându-se pe 
unul dintre scaunele vechi și împreunându-și palmele. 

Devlin nu se așeză, ci rămase în faţa ei și, când ea puse 
acea întrebare, își înclină capul. 

- Este o întrebare cu multiple înțelesuri, Rosie. 

- Nu chiar, spuse ea, simțind cum căldura i se aduna în 
vintre. 

- Hmm, murmură el, întorcându-se către ea. 

- De ce ești aici? întrebă ea, respirând repede. Presupun 
că are legătură cu ce ţi-am adus ieri. 

- Nu are, spuse Devlin luând scaunul de plastic cu o 
singură mână. Nu chiar. 

- În regulă, zise ea urmărindu-l cum trăgea scaunul 
aproape de ea. 

Îl puse în faţa ei şi se aşeză. 

- Trebuie să vorbim. 

Fi i se păru că Dev arată mai degrabă ciudat stând pe 
vechiul scaun de plastic, îmbrăcat cum era. Ridică privirea 
către fața lui. 

- Despre ce, Devlin? 

- Despre multe lucruri. Se aplecă spre ea, sprijinindu-şi 
mâinile pe genunchi. M-am gândit. 

- Felicitări! 

- M-am gândit la noi, spuse el zâmbind. 

- La noi? icni Rosie. Nu există un „noi. 

- Există, în mod clar, un noi. 

- Ce este de discutat când vine vorba despre noi? întrebă 
ea confuză, neputând să se uite la el decât câteva secunde. 

- Multe. 

- În regulă, spuse ea. Trebuie să detaliezi un pic, pentru 
că am încercat să vorbesc cu tine, Devlin. Nu ai înțeles 
asta? Când ai venit la apartamentul meu și după ce am 
făcut ce am făcut, am încercat să vorbesc cu tine. Eşti 
conștient de asta? 

- Da, spuse el plecându-și genele, care îi acoperiră ochii. 

- Nu cred, răspunse ea aplecându-se în față și vorbind în 
şoaptă. Și chiar nu este nimic de vorbit. Nu ai încredere în 
mine. Nu ai încredere în nimeni, și nu ştiu cum poate 
cineva să construiască o prietenie fără asta. 

- Şi noi ce construim aici, Rosie? întrebă el la fel de încet 
ca ea. 

- Nimic, nu construim nimic, spuse ea trăgând adânc 
aer în piept. 


- Nu este adevărat. Ne îndreptăm către ceva de când mi- 
ai dat bujorii în cimitir. Se mișcă uşor, întinzând un picior, 
astfel încât genunchiul i-l atingea pe al ei. Nu construim o 
prietenie. 

- Uau, Devlin, zise ea făcând ochii mari. Puteai să-mi 
trimiți un mesaj cu asta sau să o ţii pentru tine. 

- Nu înţelegi ce vreau să spun, zise el zâmbind ușor. 
Numai o idee de zâmbet. Doar o urmă mică de emoție. 
Uite ce e, nu sunt bun la asta, la... 

- Vorbit? sugeră ea. La a te comporta ca un om? 

- La ambele, cred, spuse el țuguindu-și buzele. 

- Mă bucur că suntem de acord, zise ea punându-și 
mâinile pe braţele scaunului și dând să se ridice. Trebuie să 
mă întorc la treabă. 

- M-am înșelat în privinţa ta. 

Rosie se opri. 

Ochi de culoarea mării în timpul iernii se uitau la ea. 

- Te-am judecat pe nedrept. Am crezut ce este mai rău 
despre tine, pentru că eu... Se îndreptă și se uită în altă 
parte. Am văzut cei mai răi oameni. Nu este o scuză. Deloc. 
Dar știu că te-am judecat greşit, și... vreau să mă revanșez 
față de tine. 

- Să te revanşezi fată de mine? întrebă ea confuză. 
Poftim? Vrei să-mi cumperi o maşină nouă? Să repari 
dulapul pentru mine? Pentru că am nevoie să fie reparat. 

- Mă gândeam la o cină la Firestones, spuse el, şi 
zâmbetul acela apăru din nou pe buzele lui. 

- Firestones? șopti ea. Acel Firestones? 

- Este unul singur. 

- Dar... Rosie se întrerupse. Nu mâncase niciodată la 
Firestones, pentru că era atât de scump, încât aveai senzaţia 
că trebuia să plătești și doar pentru că intrai în restaurant. 
Toată lumea din oraș ştia de mâncarea lor. Erau legendari, 
cu fripturi care ţi se topeau în gură și fructe de mare atât de 
proaspete și de gustoase, încât nu trebuia să-şi faci griji că 
te-ai putea îmbolnăvi. În mod normal, şi-ar fi dat mâna 
stângă pentru o șansă de a se duce la Firestones, dar nu se 
putea gândi la o cină cu Devlin nicăieri. Mă inviti la o cină 
cu tine? La Firestones? 

FI se întinse şi îi aranjă bucla care îi căzuse pe obraz. 

- Da, te invit. 

- Dar nici măcar nu ne plăcem unul pe altul. 


- Nu cred că este neapărat adevărat. Ți-am dat destule 
motive ca să nu vrei să mă placi, dar pot schimba asta, 
spuse el, dându-i părul pe după ureche, făcând-o să tresară. 
Îmi place de tine, Rosie! 

- Ai un mod foarte ciudat de a le arăta oamenilor că îi 
placi. 

- Încerc să repar asta, răspunse el, ridicând dintr-o 
sprânceană. Vreau să repar asta, spuse el după câteva clipe. 

Ea râse, dar sunetul muri între tufele de trandafiri, în 
timp ce se uita la el. 

- Vorbești serios, nu-i așa? 

- Da. 

Nu putea decât să se uite la Devlin. Nu se așteptase la 
asta. Nu după ce el plecase când Rosie îi spusese că putea 
avea încredere în ea, când ea încercase să o ia de la capăt. 
Devlin fusese destul de clar, dar iată-l aici, stând în faţa ei, 
invitând-o la o... 

- Este o întâlnire? întrebă ea și inima îi tresăltă un pic. 
Adică, o întâlnire adevărată? 

- Am impresia că există un singur fel de întâlnire. 

- Nu. Nu este adevărat. Sunt tot felul de întâlniri. Sunt 
întâlniri între prieteni. Întâlniri în care cunoști mai bine pe 
cineva. Întâlniri în care ieşi cu cineva numai pentru că vrei 
să te culci cu acea persoană. Astea sunt întâlniri... 

- Este o întâlnire, Rosie. Între doi oameni care în mod 
evident sunt interesaţi să fie mai mult decât prieteni, 
adăugă el. Despre genul acela de întâlnire vorbesc. 

Deschise gura, o închise și apoi încercă din nou să spună 
ceva, fără succes. Nu putea scoate nici un cuvânt. Ar fi fost 
mai puțin şocată dacă o apariţie s-ar fi ivit în fața ei. 

- Ştiu că am fost... dificil... 

- Poftim? zise Rosie râzând, incapabilă să se abțină. Ai 
fost dificil? Nu este cuvântul pe care l-aș folosi. 

- Probabil ai multe cuvinte pe care le-ai folosi, şi le-aș 
merita pe toate, dar..., zise el şi trase adânc aer în piept. Dar 
nici măcar nu ar trebui să încurajez ideea de „noi. Dacă ai 
avea habar despre ce se întâmplă în viaţa mea, ai înțelege de 
ce ezit să încep orice. 

- Cred că știu o parte, evident, dar nu mi-ai spus nimic 
despre viața ta, Devlin. Nimic. 

- Nu este chiar adevărat. Ți-am spus lucruri pe care nu 
le-am mai spus nimănui. 


- Mi-ai dat varianta prescurtată, Devlin. Faptul că mi-ai 
spus că ai casa bântuită nu este chiar ca și cum ţi-ai 
împărtăși viaţa cu mine. Mi-ai zis că aproape ai murit, dar 
nu mi-ai dat nici un detaliu despre asta. Mi-ai spus că tatăl 
tău a fost un om îngrozitor, dar nu era ceva ce, din câte se 
pare, nu ştiau și alți oameni. Ai împărtăşit cu mine, dar ai 
fost foarte zgârcit cu detaliile. 

- Și vreau să schimb asta. Pentru prima dată în viața 
mea, vreau să schimb asta, pentru că... nu pot să nu mă 
gândesc la tine. Se înroși în obraji, dar nu se uită în altă 
parte. Am încercat. Dumnezeule, am încercat, dar nu pot, 
şi nu mi s-a mai întâmplat asta. Nu așa. 

Rosie trase adânc aer în piept. Era serios? Totul spunea 
că era, dar Devlin... Era superb, și complicat, și... un pic 
defect. Ştia toate acestea despre el, și era mult. El era mult. 

Fu cuprinsă de un amalgam de emoții. Simțea speranță 
amestecată cu ezitare. Furie care se împletea cu confuzie. 
Rosie îl dorea pe Devlin. Evident. Şi asta mergea dincolo de 
partea fizică. Evident. Voia să-l placă, și o mare parte din ea 
îl plăcea, dar Rosie nu putea să nu aibă retineri. 

- Devlin, vreau să spun da, însă... 

- Ăsta nu este un da. 

- Nu, șopti ea, simțind cum îi ardea gâtul. Nu ai 
încredere în mine. 

- Am greşit în privinţa asta. Ar fi trebuit să am încredere 
în tine de la început. Știu mai bine acum. 

- Dar eu nu am încredere în tine, Devlin, spuse ea, 
uitându-se în altă parte. 

- Mi-ai adus lucrurile alea ieri. Trebuie să ai încredere în 
mine. 

- Cu acele lucruri? Sigur. Dar nu cu ce este cu adevărat 
important, recunoscu ea. Îndepărtând încă o dată bucla 
care îi căzuse pe faţă, oftă în timp ce se uita prin curte. M- 
ai întrebat în noaptea balului mascat cum a murit soțul 
meu, şi nu am răspuns. Nici măcar nu știu de ce. Cred că 
era ceva despre care nu voiam să vorbesc atunci. 

- Şi este ceva despre care vrei să vorbeşti acum? întrebă 
el aplecându-se spre ea. 

Rosie trase adânc aer în piept în timp ce atinse colierul 
de la gât și îl scoase de sub tricou. 

- Eu şi lan am fost iubiţi încă din liceu. Ne-am căsătorit 
imediat ce am absolvit. Previzibil, corect? Ne-am iubit unul 
pe celălalt. El lucra foarte, foarte mult, în timp ce eu mă 


duceam la facultate. M-a întreținut, şi nu voiam nimic mai 
mult decât să fiu cea mai bună soție din lume. Îi plăcea 
faptul că eram ciudată, și mie îmi plăcea... tăcerea lui. Nu 
era perfect. Ne certam din cauza unor prostii, dar niciodată 
nu ne-am culcat supăraţi unul pe celălalt. Am crezut că 
vom fi împreună pentru totdeauna, zise ea râzând şi 
jucându-se cu inelul de pe lanţ. Şi am crezut că știam tot ce 
era de ştiut despre el. M-am înșelat. 

- Cum te-ai înșelat? 

Fa se opri, dar nu îşi luă privirea de la inel. 

- Soţul meu, care era cel mai bun prieten al meu, a 
folosit o armă pe care nici nu ştiam că o avea şi s-a 
împuşcat în baie. 

Devlin înjură uşor printre dinţi şi apoi îi pronunţă 
numele încet, cu voce caldă: 

- Rosie... 

Fa nu se uită la el. Nu putea. 

- A sunat la poliţie înainte de a face asta, ca să nu vin 
acasă de la școală și să îl găsesc așa. Și a făcut-o în baie, ca 
să fie... mai ușor de curățat. Ştii, tocmai începuse să caute 
prima noastră casă, și habar nu aveam că suferea aşa. 
Uitându-mă în urmă, erau semne? Da. Dar le-a ascuns 
bine. Şi cred că le-a ascuns pentru că nu voia să mă supăr, 
continuă ea ridicând din umeri și muşcându-şi ușor buza 
de jos. Au trecut zece ani şi, pentru restul vieţii mele, nu 
voi înţelege ce l-a determinat să facă asta și nu voi înceta să 
mă simt un pic vinovată, că poate aș fi putut face sau vedea 
ceva. Nici măcar faptul că știu că gestul lui nu a fost din 
vina mea nu schimbă cum funcționează mintea umană. 
Așa că știu cum este să trăieşti cu cineva pe care crezi că îl 
cunoşti. Știu cum este să pierzi pe cineva care era întreaga 
ta lume. Şi ştiu ce înseamnă să fii atât de al naibii de furios 
pe cineva, dar să îţi lipsească și să iubești în continuare acea 
persoană. Nici măcar nu îţi pot spune de câte ori mi-am 
dorit să fi împărtăşit cu mine stările prin care trecea, dar 
toate acele dorințe nu vor schimba trecutul. Dând drumul 
la inel, trase din nou adânc aer în piept. Îţi spun toate astea 
pentru că nu mă cunosti, Devlin. Nu știi ce am trăit. Tot 
așa cum eu nu știu ce ai trăit și ce trăieşti tu și de ce ţi-ai 
folosit trecutul pentru a judeca pe toată lumea cu care ai 
intrat în contact. Dacă aș fi făcut asta, nu m-aș mai fi 
deschis față de nimeni, niciodată. Nu aș mai vrea nici 
prieteni după ce am pierdut pe cineva aşa cum am făcut-o. 


Dar eu nu sunt aşa. Nu aceea a fost alegerea mea. Asta este 
alegerea ta. Şi cred că îţi spun asta pentru că... pentru că 
vreau să te plac. Rosie se uită la el și constată că o privea. 
Cred că, dedesubt, este ceva cu adevărat bun, dar, uite, eu 
am crezut că îmi cunosc soţul, şi nu era adevărat. Şi nici 
măcar nu știu ce să cred sau să simt în legătură cu tine. 
Acum, mă faci să râd, chiar dacă nu încerci, şi apoi mă faci 
să îmi doresc să-ţi dau un pumn. Dacă mi-ar fi spus cineva 
că vei veni aici azi, vrând să mă inviti la o cină şi dorind să 
dovedeşti că poate exista un „noi, i-aș fi râs în față. La 
naiba, ţi-am râs şi ţie în față. Nu am întâlnit în viaţa mea pe 
cineva la fel de enervant și de tulburător ca tine, și... nu 
ştiu, Devlin. Vrei să ai încredere în cineva şi spui că vrei să 
încerci asta cu mine, dar chiar ești dispus să faci asta? 
Serios? 

- La naiba, chiar ai o diplomă în psihologie, nu-i aşa? 
spuse Devlin, uitându-se în altă parte în timp ce strângea 
din dinti. 

- Da, am, zise ea zâmbind scurt. Şi ar trebui să vreau sä- 
mi asum acest risc cu tine. Pentru că ar fi un mare risc. 

Fl se uită din nou la ea. 

- Aş putea să te plac cu adevărat, Devlin. Şi ştiu că nimic 
nu este garantat în viață, dar am crezut că îmi cunosc soţul, 
şi nu a fost aşa. Cu tine? Deja știu că nu te cunosc cu 
adevărat. Nu ştiu ce te face să vibrezi. Ce secrete nu ai 
împărtășit încă sau de ce eşti așa cum eşti. 

- Nu ştiu ce altceva să spun decât că îmi pare rău, zise el 
după câteva clipe de tăcere. Nimeni nu ar trebui să trăiască 
aşa ceva. Nici măcar nu îmi pot imagina prin ce ai trecut. 

- Dar ai făcut-o, șopti ea. 

- Nici unul dintre noi nu crede că Lawrence s-a sinucis, 
recunoscu el încet, şi faptul că rosti acele cuvinte cu voce 
tare păru să aibă un oarecare efect asupra lui. Îl făcu să se 
destindă. Nici Gabe şi cu siguranţă nici Lucian. 

- Deci, crezi că a fost omorât? întrebă ea, uimită de 
afirmaţia lui. 

- Tot ce știu este că, indiferent ce i s-a întâmplat, şi-a 
făcut-o cu mâna lui. 

Rosie nu ştia ce să creadă despre asta. Ce îi spusese 
despre tatăl lui era suficient pentru ea să înţeleagă că nu 
fusese un om bun, dar, în calitate de fiul al lui, nu voia să se 
facă dreptate? Fraţii lui nu voiau asta? Sau fusese Lawrence 
atât de rău? 


- Dar mama ta? 

- Ea nu s-a sinucis, Rosie. 

- Poftim? spuse ea, crezând că nu l-a auzit bine. 

- Eu și fraţii mei credem că nu s-a sinucis, spuse el, fără 
a-și lua privirea de la ea. Aşa că înțeleg un pic prin ce ai 
trecut, dar nu este același lucru. Nu consider că pierderile 
se aseamănă, dar ceea ce am crezut mereu despre moartea 
mamei noastre nu este adevărat. 

- Ce vrei să spui? întrebă Rosie uitându-se la el, în timp 
ce gândurile i-o luară razna. 

- Îți amintești de sora noastră? Madeline? Când ea 
încuviinţă din cap, el trase adânc aer în piept și ridică din 
umeri. Asta este ceva ce doar fraţii mei, Julia și părinţii lui 
Nikki ştiu. Este posibil ca Nikki să știe, dacă i-a spus Gabe, 
dar foarte puțini oameni cunosc adevărul. Dacă s-ar afla 
vreodată, ar fi un scandal mediatic. Vorbea atât de încet, 
încât nu putea fi auzit nici de un greiere. Sora noastră a 
dispărut în aceeași seară în care a murit mama noastră. 
Lucian mereu a crezut că Madeline a dat peste mama și a 
luat-o razna. Eu şi Gabe... ei bine, nu eram la fel de 
apropiaţi de Madeline cum era Lucian. Habar nu am avut 
de ce a dispărut în noaptea aceea. Nu la început. Așa că 
mereu am crezut că a văzut-o pe mama și poate că nu a 
suportat. Madeline a fost mereu... un pic instabilă. Era 
dovada că blestemul de Vincent putea fi adevărat. 

- Treaba cum că femeile de Vincent fie mor într-un fel 
misterios, fie își pierd minţile? 

- Exact, spuse el plecându-și bărbia şi uitându-se la 
palmele lui. În orice caz, am aflat că sora noastră a fugit şi 
s-a combinat cu vărul nostru, Daniel. A locuit cu el tot 
timpul. El a ascuns-o. 

- La naiba! şopti Rosie. Serios? 

- Serios. Drăguţ, nu? Veri. A reapărut în această 
primăvară. Am găsit-o în piscină, cu fața în jos, fără să 
reacționeze în vreun fel. Lucian a crezut că fusese ţinută de 
cineva împotriva voinței ei și că fugise. Adevărul era că ea 
și Daniel rămăseseră fără bani și aveau de gând să-l omoare 
pe Lawrence. Era un plan îngrozitor. 

- Stai, spuse Rosie, lăsându-se pe spate. Ea... 

- A făcut multe lucruri, Rosie. Multe. Daniel, care nu a 
fost niciodată vreun isteţ, s-a dat de gol şi a pus-o în pericol 
pe Julia, care fusese angajată să aibă grijă de Madeline. A 
fost o luptă crâncenă în seara aceea. Daniel a încercat să mă 


împuște, și a murit în timp ce făcea asta, și Madeline a 
alunecat de pe acoperiș. De data asta, a murit, cu siguranţă. 
El înghiţi cu greutate, şi Rosie era complet şocată. Am aflat 
că mama a prins-o cu Daniel. S-au certat legat de asta şi 
Madeline... a împins-o pe mama, făcând-o să cadă de la 
înălțime. Acesta este motivul pentru care a fugit în noaptea 
aceea. 

- Oh, Dumnezeule! spuse Rosie şi îşi puse mâinile pe 
braţele lui. 

Dacă sora lor le omorâse mama, atunci era foarte posibil 
ca ea să-l fi ucis și pe Lawrence, cu ajutorul vărului ei, şi 
Devlin nu voia să spună. 

- Dumnezeule, Devlin... 

- Nu am spus nimic despre asta. Nu este necesar să se 
ştie ce s-a întâmplat. Ce dreptate s-ar face? Madeline deja 
lipsea de zece ani şi acum e dispărută de-a binelea. Am 
înmormântat-o cu o slujbă privată în cripta noastră şi... și 
acele schelete s-au întors în dulap, zise el cu un zâmbet sec. 
Și să nu se mai vorbească niciodată despre ele. 

Rosie era șocată că el îi zicea ei toate astea. Dumnezeule, 
putea face o avere dacă spunea asta ziarelor de scandal, din 
moment ce era o dramă mult mai delicioasă decât serialele 
de televiziune. Nu că ea ar fi făcut vreodată asta, dar era 
surprinsă că Devlin îi mărturisea totul fără să o oblige să 
semneze cu sânge un contract de confidenţialitate. 

- Uneori, ne-am întrebat dacă acel blestem este adevărat. 
Adică, ştii poveştile despre morţile accidentale și modurile 
ciudate în care au decedat oamenii pe proprietatea noastră. 
Dar mai este o parte a blestemului. Nu este o parte rea, dar 
oamenii se concentrează mereu pe părțile rele. 

- Ştiu totul despre blestem. Nu am auzit niciodată să mai 
fie vreo parte. 

- Voi face o înțelegere cu tine, spuse el ridicându-și 
privirea către ea. Îţi voi spune care este cealaltă parte dacă 
jei cina cu mine. 

Inima ei netoată tresăltă din nou. Acum, se simțea un pic 
mai puţin prosteşte, dar chiar şi aşa. Oricât de important 
era ce îi spusese Devlin, nu însemna că avea să se schimbe 
radical. 

- Dă-mi o şansă, Rosie! O singură şansă. 

- Nu știu. Tocmai mi-ai spus ceva important şi foarte 
scandalos, zise ea râzând sec, cu mintea încă absorbită de 
ceea ce aflase. Deci, da, încerci, dar... 


- O şansă, Rosie, repetă el. O seară. Cina. În seara asta. 

- Nu pot în seara asta, spuse ea, simțind un gol în 
stomac, ca şi cum ar fi fost într-un roller coaster. 

- Atunci, mâine-seară. 

Fa deschise gura, dar Devlin se aplecă repede în faţă, 
prinzând-o de bărbie. Se simţea ca și cum ar fi atins un foc. 

- Doar cina, Rosie. Te rog. Te rog! 

Rosie avea impresia clară că Devlin nu se ruga foarte des, 
dacă o făcea vreodată, şi doar acele cuvinte, spuse atât de 
tandru, doborâră zidul pe care ea se chinuia cu disperare 
să-l construiască între ei. 

- În regulă. 

- În regulă? întrebă el, cu ochii mari. 

- În regulă. 

- Mă pregăteam să mă pun în genunchi și să te implor. 

- Încă poţi face asta dacă vrei, spuse ea râzând. 

- Aș face-o, dar am impresia că, dacă mă las în genunchi, 
risc să ajung să fac ceva ce sora ta nu ar vrea să vadă, zise el 
chicotind. 

Oh, Doamne! 

- Probabil vei regreta cina asta, spuse ea simțind cum o 
cuprindea un val de căldură. 

- Sunt puţine lucruri pe care le regret. Cina noastră nu 
va fi, cu siguranţă, unul dintre ele. 

- Vom vedea, șopti ea. 

- Ai dreptate. Vom vedea. Voi veni să te iau sâmbătă 
seara, la ora 19.00. Să te îmbraci cu ceva formal. 

Îi atinse buza de jos cu vârful degetului, surprinzând-o și 
făcând-o să tragă adânc aer în piept. Atingerea era la fel de 
catifelată precum mătasea şi uşoară precum aerul, abia 
simţind-o, dar întregul ei corp o percepu. Simti un fior în 
vintre, în timp ce inima îi bătea undeva în gât. 

- Ai ochi frumoși, Rosie, zise el în timp ce își plimbă 
degetul pe buza ei de jos și apoi își îndepărtă mâna. Pe 
mâine-seară! 

- Pe mâine-seară! repetă ea, având senzaţia că tocmai 
făcuse un pact cu diavolul. 


CAPITOLUL 30 


- Sabrina este moartă, spuse Archie plin de frustrare, în 
timp ce Dev se holba la iPad. 

- Poftim? 

Dev nu era sigur că îl auzise bine. 

- Mercedesul a fost găsit abandonat într-un mic oraș 
lângă graniţă, și ea era în el. Mă gândesc că se pregătea să 
fugă spre Mexic. 

- Ce s-a întâmplat? 

- Împușcată în cap, executată. 

- Dumnezeule! exclamă Dev lăsându-se pe spate în 
scaun. 

- Nu sunt o minge de cristal magică, dar, dacă era 
implicată în treburile lui Lawrence, probabil a apelat la cine 
nu trebuie şi a fost considerată un risc, răspunse Archie. 
Asta înseamnă că trebuie să ai grijă. 

- Mereu am grijă, spuse Dev strângând din dinţi și 
ridicând iPadul. 

- Trebuie să ai şi mai multă grijă. Nu ştii dacă a vorbit 
înainte de a fi eliminată, spuse el. Nu mai pot face nimic 
acum. Mă întorc. 

- Înţeleg. 

- Îţi trimit şi pe e-mail o parte dintre informaţiile pe care 
le-am găsit şi care au legătură cu Stefan și cu Lawrence. 
Diferite contacte din State și din afară, spuse Archie, apoi 
făcu o pauză. Ce vei face cu informaţia asta? 

- Voi da foc întregii lumi, spuse Dev, zâmbind cu 
superioritate. 

- Bine. Sună-mă dacă ai nevoie de mine, zise el și închise 
telefonul. 

Dev spera să nu mai aibă nevoie de Archie, dar avea 
sentimentul că nu era așa. 

- La naiba, spuse el, închizând ochii. Sabrina era moartă, 
și nu era sigur ce ar fi trebuit să simtă în legătură cu asta. 
Nu îşi dorise ca ea să moară. Cel puţin, nu înainte de a-i 
răspunde la întrebări, și știa că asta suna ca naiba de 
nemilos, dar femeia aia fusese o ființă mizerabilă. Deschise 
ochii, nesigur de cum să interpreteze vestea morţii ei. 
Întreaga poveste îi lăsa un gust amar, dar, oricât de 
îngrozitor suna, erau vești bune - vești bune pentru Gabe și 
pentru familia pe care el încerca să o construiască, căci, 
dacă Sabrina ar fi fost în viaţă, ei nu s-ar fi putut simţi 
complet în siguranță. 


Ceea ce suspecta Archie era probabil adevărat. Sabrina 
apelase la oamenii greșiți pentru ajutor, și aceştia o 
consideraseră un risc prea mare. 

Îşi întoarse privirea către iPad. Odată încărcat, fusese 
surprinzător de ușor de deblocat. În doar câteva minute, 
Dev înţelese de ce ascunsese Andrea iPadul. 

Tânăra avea capturi de ecran cu donaţii pentru companie 
și activităţi suspecte. Acelaşi gen de informaţii pe care Dev 
le descoperise singur, şi acum suspiciunea lui Dev cu 
privire la implicarea lui Stefan, oricât de limitată ar fi fost în 
comparaţie cu a lui Lawrence, era confirmată. 

Materialele de pe iPad dovedeau că suspiciunile lui Rosie 
fuseseră corecte. Andrea avusese o relaţie cu Stefan. Frau 
copii ale chitanţelor de la hotel, informaţii detaliate despre 
timpul petrecut cu Stefan, unele foarte explicite. 

Frau... fotografii intime cu Stefan. 

Unele pe care Dev ar fi putut trăi liniștit fără să le vadă. 
Sau poate că Andrea avusese de gând să-l dea în vileag pe 
Stefan ori să-l șantajeze, şi, printr-o întorsătură ironică a 
sorții, se dusese la Lawrence. Andrea aflase că un de 
Vincent nu putea fi șantajat. 

Și că nu te puteai încrede în unul. 

Adevărul era că, dacă s-ar fi dus la prietenul ei, ceea ce 
foarte probabil i se întâmplase ei i s-ar fi întâmplat lui Ross. 

Lawrence și Stefan ar face orice şi totul pentru a scăpa cu 
nelegiuirile lor. 

Făcându-i-se lehamite, puse iPadul în sertarul de jos al 
biroului său, pe care îl încuie. Ceva trebuia făcut în privința 
lui Stefan, dar, la fel ca Lawrence, și acesta avea foarte multe 
legături. Ar fi fost foarte greu să vină cu acuzaţii, cu atât 
mai greu să scoată totul la iveală. 

Lumea chiar nu intuia puterea pe care o aveau. 

Toate informaţiile pe care le strângea ar fi răstălmăcite. 
Mare parte, dacă nu toate, investiţiile de Vincent ar fi 
anulate, dar, chiar dacă se afla sau dacă celelalte lucruri 
despre care Archie îi trimisese informaţii pe e-mail îl 
implicau pe Stefan sau pe Lawrence, era un risc pe care Dev 
era dispus să și-l asume dacă astfel reușea să pună capăt 
măcar unei structuri internaţionale. 

Ridicându-se de la birou, lăsă deoparte, pentru mai 
târziu, problema cu Stefan. Era altceva ce trebuia să facă 
acum. leşind din birou, se duse să-l caute pe Gabe și îl găsi 
în bucătărie, din fericire singur. 


Gabe era la masă, uitându-se... cum fierbea apa. Îşi ridică 
privirea când Dev intră în bucătărie. 

- Hei. 

- Ce faci? întrebă el încruntându-se. 

- O să fac nişte ouă fierte, zise el făcând un semn către 
un vas mic, și Dev văzu vreo şase ouă îndesate în el. Aştept 
doar să fiarbă naibii apa, continuă el, îndreptând-se. În 
orice caz, am aflat ceva interesant. 

- De la apa care fierbe? 

- Nu ar trebui să spun nimic, zise Gabe pufnind, dar nu 
am cum să nu. Sunt mândru de tine. Ei bine, sper să fiu 
mândru de tine pe bună dreptate. 

- Pentru ce anume? întrebă el surprins. 

- Ştii unde este acum Nic? replică Gabe cu un mic 
zâmbet pe față, în timp ce Dev ridică o tabletă de ciocolată 
de pe masă. 

- Presupun că este sus sau la ea acasă? spuse el. 

- Presupui greşit. Gabe zâmbi. Nic este acasă la Rosie, 
pentru că Rosie se pregătește pentru o întâlnire - o 
întâlnire cu tine. 

Dev se încordă. Făcea tot ce putea să nu se gândească la 
Rosie pentru moment. Nu pentru că nu voia, dar, după ce 
văzuse ceea ce văzuse în această dimineață, nu voia ca 
gândurile despre ea să fie în apropierea tâmpeniilor ălora. 

Când Dev nu zise nimic, Gabe miji ochii. 

- Ai o întâlnire cu Rosie în seara asta, corect? 

- Am, spuse el, rupând o bucată de ciocolată şi 
mâncând-o. 

- Şi de ce te duci la o întâlnire? întrebă Gabe chiar când 
apa începu să fiarbă. 

- De ce se duc majoritatea oamenilor la întâlniri, Gabe? 
răspunse el mestecând meditativ. 

- Sunt multe motive, dar tu nu ești ca majoritatea 
oamenilor. Folosind clești, luă ouăle și începu să le pună în 
apă. Deci, când am auzit că ai invitat-o pe Rosie în oraş, am 
fost surprins, dar apoi mi-am amintit că Lucian a spus că 
te-a văzut cu ea în noaptea balului mascat. 

- A spus asta, comentă el mai rupând o bucată de 
ciocolată. 

- Şi nici nu e altceva de spus, zise Gabe uitându-se la el. 

- Cam aşa este, continuă el mestecând ciocolata. 

- Îţi place de Rosie, Dev? întrebă fratele lui oftând. Sau 
este un fel de chestie ciudată care se va termina enervând-o 


pe Nikki, ceea ce mă va enerva apoi pe mine? 

Aruncând tableta de ciocolată pe masă, Dev se duse la 
frigider și luă o sticlă cu apă. 

- Nu este ceva ciudat. Îmi... îmi place de Rosie. Îmi place 
mult de ea. 

Când Dev se întoarse, Gabe stătea acolo, uitându-se la el, 
ținând un ou între clești. 

- Ce este? 

- Cred... cred că este prima dată de nu știu cât timp când 
răspunzi direct la o întrebare, zise Gabe. Sunt șocat. Cred 
că sunt pe cale să am un atac de cord. Sau poate că tocmai a 
înghețat iadul. Ori... 

- Nu este așa șocant, zise Dev venind din nou la masă. 
Rosie este... Vocea i se stinse, nefiind sigur cum să o 
descrie. Este ceva în legătură cu ea, și este tot ce trebuie să 
spun în privinţa asta. 

- Tu... zâmbeşti, remarcă Gabe încă uitându-se la el. 

Așa era? Îi trebuiră câteva clipe să-şi dea seama că 
zâmbea. 

- Nu mai zâmbeşti, zise Gabe sec. 

- De fapt, te căutam pe tine și nu voiam să vorbesc 
despre Rosie sau despre expresia feței mele, răspunse Dev 
clipind și clătinând din cap. 

- Sunt numai urechi. 

Gabe râse în timp ce ouăle se loveau unele de altele în 
oală. 

Dev știa că nu avea să mai râdă mult timp. 

- După cum ştii, am căutat-o pe Sabrina. 

Gabe se schimbă imediat la față. 

- Vreo veste? întrebă el strângând din dinți. 

- Da. A fost găsită lângă graniţă, îi spuse Dev. Este 
moartă. 

- Poftim? Gabe își puse mâinile pe masă în timp ce trase 
adânc aer în piept. Vorbești serios? 

- Da. Se pare că a fost omorâtă, spuse el. Este tot ce știu. 
Sunt sigur că va fi la ştiri cât de curând. Trase adânc aer în 
piept. Singura veste bună este că nu trebuie să-ţi mai faci 
griji cu privire la ea. Cu Nikki sau cu fiul tău. 

- Ai dreptate, spuse după câteva momente Gabe, 
uitându-se la el. Sunt... sunt ușurat, și... Este un lucru aiurea 
pentru care să te simți ușurat, nu-i aşa? 

- Nu, îl corectă Dev repede. Femeia aceea era 
periculoasă, Gabe, şi poate că am fi avut noroc şi ar fi plecat 


din țară sau poate că s-ar fi întors. Nu știm, dar măcar cu ea 
s-a terminat. 

- Aşa este. Gabe continua să se uite la el. Tu ai făcut-o? 

- Poftim? întrebă Dev, dându-se în spate. 

- Tu ai aranjat să fie omorâtă? întrebă el direct. 

- Nu, spuse Dev uitându-se la el, nefiind nici măcar 
surprins că fratele lui gândi asta despre el. Ceea ce era, 
probabil, aiurea. Clar nu am avut nimic de-a face cu asta. 
Nu este o minciună, Gabe. Îți jur. 

- În regulă... Gabe opri focul. Trecură câteva clipe. 
Trebuie să întreb, Dev. Trebuie să te întreb din nou. De ce 
ai fost cu femeia aceea? 

Dev își ridică privirea către fratele său şi, pentru prima 
dată, voia să-i spună de ce, dar nu putu, pentru că motivul 
era Gabe, şi nu voia să-l încarce cu asta. 

- Este complicat, spuse el în schimb. 


- Încă sunt şocată, zise Nikki din vârful patului lui Rosie. 
Nikki arăta, într-un final, precum femeia pe care o 
cunoştea Rosie, fără vânătăi şi cu fața luminoasă. Adică, 
cred că este un vis. 

- Da, ei bine, nu eşti la fel de şocată cum sunt eu fiindcă 
Devlin vrea să ieşim la o întâlnire, spuse Rosie întorcându- 
se la dulap, cu câte o rochie în fiecare mână. 

- La Firestones, nici mai mult, nici mai puțin. Sarah se 
plimba prin baie, cu o sticlă de vin într-o mână și un pahar 
în cealaltă. Bree era în urma ei, trăgând după ea o geantă 
pentru haine. 

De vreme ce Rosie nu fusese niciodată la Firestones sau 
la o întâlnire cu Devlin de Vincent, asta era o situaţie de 
gradul zero. 

Deja făcuse duș, răsese aproape tot, se dăduse cu cremă 
pe corp, îşi pusese cel mai sexy sutien și chiloți asortați, 
doar pentru situaţia în care întâlnirea ar fi mers foarte, 
foarte bine, şi aproape terminase cu machiajul. Problema 
era că nu avea o rochie. Corecţie. Avea o mulțime de rochii, 
dar nici una pe care să vrea să o îmbrace. 

- Acum, voi nu înţelegeţi, spuse Bree punând geanta 
pentru haine pe pat. Eu și Nikki îi cunoaștem pe cei din 
familia de Vincent. 

- Și îl știm pe Devlin, aşa că faptul că a vrut să iasă la o 
întâlnire este o ştire de ultimă oră, chicoti Nikki în timp ce 
Bree se aşeză pe pat lângă ea. 


- Bărbatul ăla a fost logodit, sublinie Sarah, punând un 
pahar cu vin. Sunt convinsă că a ieșit la nenumărate 
întâlniri. 

Rosie se uită la Nikki, gândindu-se că probabil știa că 
relaţia dintre Sabrina și Devlin nu fusese plină de întâlniri, 
de flori și momente frumoase. 

- Ce părere aveţi despre rochia asta? întrebă Rosie și o 
ridică pe cea din mâna stângă. 

- Dacă ar fi pentru a da în cărţi de tarot în piaţa Jackson, 
atunci, da, zise Bree ridicând dintr-o sprânceană. 

- Hei, ce este în neregulă cu ea? zise Sarah punând 
paharul pe noptieră. 

- Nimic, răspunse Bree ridicându-și mâinile în aer. Dar 
Rosie se duce la Firestones, nu la Woodstock. 

- Da, nu acea rochie, zise Nikki amuzată. 

- Şi asta? arătând-o pe cealaltă şi oftând. 

- Te duci în club? întrebă Sarah, așezându-se pe scaunul 
din colț cu sticla de vin. Pentru că acea rochiță neagră o să 
iți lase la vedere sânii și fundul. 

- Nuuu, răspunse Rosie, uitându-se la rochie. 

- De fapt, ai purtat-o într-un club în Alabama, și a 
trebuit să o tot tragi în jos, îi aminti Nikki. 

- Oh, da... Întorcându-se, puse pe umeraș rochia şi apoi 
se îndreptă spre paharul cu vin. Când se gândea la 
întâlnirea care urma, simţea un gol în stomac cum nu mai 
avusese de mulți ani. Nu se gândise că făcea o greşeală 
acceptându-i oferta. Dacă ar fi crezut asta, nu ar fi acceptat, 
dar era agitată, pentru că... pentru că îl plăcea și, ei bine, 
voia ca întâlnirea asta să fie începutul a ceva. 

- Bea! îi ordonă Sarah din colț. Arăţi de parcă ai avea 
nevoie de o băutură. 

Și făcu întocmai. 

Ridicându-şi paharul, luă o înghiţitură în timp ce se uita 
la geanta neagră pentru haine din spatele lui Bree. 

- Sper că este o rochie magică acolo care să nu arate de 
parcă aş merge în club sau la Woodstock. 

- Este, spuse Bree zâmbind larg, apoi luă geanta din 
spatele ei. Atârnând-o de ușa dulapului, deschise fermoarul 
genţii. Ştiam că nu vei putea să alegi o rochie, așa că am 
adus-o pe aceasta. Am purtat-o o singură dată, din 
moment ce nu am avut motiv să o port a doua oară, dar 
cum arătăm cam la fel, cred că îţi va veni. 

- Oh, uau! exclamă Sarah punând jos sticla de vin. 


Un material verde-închis se vedea printre faldurile genţii 
pentru haine şi, când Bree dădu geanta la o parte, Rosie 
chiar crezu că i se oprise inima. 

- Acum, asta este o rochie frumoasă, spuse Nikki, cu 
ochii mari. 

Rosie își împreună palmele și se uită la rochia uimitoare. 
O culoare frumoasă, care o avantaja. O bilă albă. Avea 
mâneci trei sferturi care îi lăsau umerii la vedere, dar arăta 
de parcă tot putea purta sutien, și nu unul fără bretele. A 
doua bilă albă. Avea un decolteu generos, dar nu lăsa 
impresia că aveau să i se reverse sânii. A treia bilă albă. 
Avea talia înaltă și se mula peste coapse și șolduri. A patra 
bilă albă. Nu părea să fie nici prea lungă și nici prea scurtă, 
şi aceea era cea de-a cincea bilă albă. Dacă îi venea, atunci 
întrunea toate condiţiile. 

- Încearc-o, îi spuse Nikki. Trebuie să te văd cu ea. 

Zâmbind, Nikki o luă de pe umeraş şi se îmbrăcă repede 
cu ea. Rochia îi venea perfect. 

- Vreau să împrumut rochia asta, spuse Nikki. 

- Poţi fi următoarea care o împrumută, răspunse Bree 
zâmbind. 

- Şi eu? întrebă Sarah. 

- Şi tu. 

Când se roti în dreptul oglinzii, golul din stomacul ei se 
făcu şi mai mare. Culoarea îi scotea și mai mult în evidenţă 
ochii verzi şi chiar se potrivea cu tenul ei. 

- Este frumoasă, zise Nikki. 

- Și fundul tău arată uimitor, adăugă Sarah. 

Se întoarse într-o parte, uitându-se la spatele ei. Avea un 
decolteu larg, și fundul ei chiar arăta destul de bine. 

Fra, cu siguranţă, rochia potrivită. 

- Mai ai pantofii aceia negri cu toc cui? întrebă Bree, 
uitându-se în jur. Ar arăta perfect cu rochia asta. Ups! Bree 
se opri brusc. Ce naiba s-a întâmplat cu dulapul tău? 

Oh, la naiba, uitase că dezastrul era vizibil. 

- Oh. Hm, da, a fost o problemă cu peretele de rigips. A 
fost reparat. Trecând pe lângă Bree, găsi pantofii despre 
care pomenise. Despre aceştia spuneai? 

- Da, spuse Bree întorcându-se de la dulap. Ah, uită-te 
cât este ceasul! Va fi aici în curând, și probabil ar trebui să 
plecăm - Sarah, ai băut tot vinul ăla? 

- O, nu, zise Sarah ridicând sticla. Au mai rămas cel 
puţin două pahare. 


- Serios? Bree oftă. Îmi eşti datoare cu o băutură în seara 
asta. 

- Vă duceţi în oraş? întrebă Rosie sprijinindu-se de 
perete în timp ce se încălța. 

- Da. Este invitata mea, zise Sarah zâmbind. Sper că nu 
are gusturi scumpe. 

- Drăguțo, eu am mereu gusturi scumpe. 

După ce promise să le ofere informaţii imediat ce putea, 
Rosie îşi rămas-bun și încercă să ignore fluturii din stomac 
și din piept care deveniseră carnivori de-a dreptul şi păreau 
dornici să o devoreze. 

De ce naiba era atât de agitată? 

Toată lumea plecase, cu excepţia lui Nikki. Zăbovea pe 
acolo în timp ce Rosie își făcea ultimele retușuri ale 
machiajului. Cu alte cuvinte, mai avea puțin și își 
transforma genele în picioare de păianjen. 

Nikki se sprijini de tocul uşii, cu mâinile strânse lejer pe 
piept. 

- La ce te gândești, Rosie? 

- Sincer? Nu știu, spuse ea uitându-se în jos la tubul de 
rimel. Pot să te întreb ceva? Crezi că toată treaba asta este 
absurdă? Eu ieșind la o întâlnire cu Devlin? Eu? 

- Cred că este unul dintre lucrurile foarte sus pe lista cu 
chestii la care nu mă aşteptam. Nu are nici o legătură cu 
tine, ci mai mult cu Devlin. Îmi este greu să mi-l imaginez 
ieşind la o întâlnire. 

- Ştii, nu este atât de rău, spuse ea, uitându-se la Nikki. 

Nikki ridică din sprâncene, uimită. 

- În regulă. Rosie zâmbi uşor și se întoarse spre oglindă. 
Poate fi dificil, dar este departe de a fi plictisitor, şi este... ei 
bine, este diferit. 

- Într-adevăr, răspunse Nikki sec. 

- Este ciudat, Nikki, spuse Rosie râzând în timp ce ridica 
peria rimelului. Adică, nu ne-am înțeles, dar este ceva între 
noi. În orice caz, ai vreun sfat? 

- De obicei, tu ești cea care îmi dă sfaturi, răspunse ea 
uitându-se la Rosie în timp ce se dădea cu rimel. Cum se 
schimbă timpurile! 

- Știu, pufni Rosie. 

- Singurul lucru pe care ţi-l pot spune este că acești frați, 
acești bărbaţi, nu au avut cea mai uşoară viață, în ciuda 
puterii și a averii. Toţi sunt complicaţi, și am sentimentul că 
Devlin este cel mai complicat dintre toţi. 


Rosie lăsă peria jos și o băgă înapoi în tubul de rimel, 
gândindu-se că nici măcar Nikki, care crescuse în umbra 
familiei de Vincent, nu știa cât de complicat era Devlin. 


CAPITOLUL 31 


Din clipa în care Dev o văzuse pe Rosie în acea rochie 
uimitoare care îi scotea în evidență reflexele de verde din 
ochi și până acum, când se uita la meniul cu desert, fusese 
complet și iremediabil fermecat. 

Și nu simţise acest lucru față de nimeni și nimic. Spre 
deosebire de fraţii sau chiar și sora lui, el nu avea nici un 
talent ascuns. Nu era bun la pictură sau la sculptat şi, deși 
Gabe spunea că Dev putea cânta, nu era ceva ce făcea des și 
nici măcar nu își amintea când făcuse asta ultima dată. Dar, 
în acest moment, îşi dorea să fi avut talentul lui Lucian. Îl 
mâncau degetele să surprindă trăsăturile remarcabile ale 
feței și amploarea gurii ei. Se întrebă ce culori ar trebui să 
amestece pentru a reproduce culoarea ochilor și a pielii ei. 

Dev era fermecat de felul în care flacăra lumânării îi 
lumina linia obrazului şi de cum își mușca ea buza de jos 
atunci când se concentra la ceva. Se juca mult cu părul, 
îndepărtând bucla aceea care îi tot venea pe față. Simţea 
din partea ei o agitaţie pe care o găsea... adorabilă, un 
cuvânt pe care nu îl folosea în mod normal, dar nu o mai 
văzuse pe Rosie neliniștită înainte. O văzuse iritată şi 
furioasă. O văzuse seducătoare şi satisfăcută, dar niciodată 
agitată. 

Rosie era femeia aceasta frumoasă, încrezătoare și 
puternică, despre care credea că nu putea fi neliniştită. Dar 
era, și asta nu o făcea să pară slabă sau delicată. O făcea... 
adorabilă. 

Nu își putea aminti să fi fost vreodată captivat așa de 
cineva și chiar să-i facă plăcere să stea să o asculte pe acea 
persoană vorbind. În timpul cinei cu chiftele de crab și 
creveţi prăjiţi în stil Cajun, aflase foarte multe despre ea. 


Cum o cunoscuse pe Nikki. De ce se hotărâse să se ducă 
la Universitatea din Alabama, decizie care se dovedise a fi o 
consecință a dorului de ducă. I se păruse impresionantă 
abilitatea ei de a lua o asemenea hotărâre, mai ales când el 
se simţise adesea... prins aici, din cauza numelui și a 
moștenirii lui. Află despre prima dată când Rosie văzuse o 
apariţie, şi fu fascinat de felul în care se apleca înainte 
atunci când vorbea despre asta și de felul în care îi licăreau 
ochii de interes şi de dorință. Bucuria din ochii ei și tonul îi 
provocau cele mai nepotrivite reacții. 

Stând în restaurantul Firestones, se excită — atât de tare, 
încât își depărtă picioarele cât putu de mult. Reacţia asta 
fizică făcu cina destul de inconfortabilă, dar nu ar fi 
schimbat absolut nimic. 

Și nici măcar o dată în tot acest timp nu se plictisi sau nu 
fu distras de ceva care se întâmpla în viața lui sau cu familia 
lui. Acea parte din el care trebuia să... facă lucruri pentru a 
oferi siguranţă familiei lui nici măcar nu exista când era cu 
ea, dar, ciudat, voia ca ea să vadă și acea parte din el. 

Punând meniul de desert pe masă, Rosie se uită în sus, şi 
privirea i se abătu de la el pentru o secundă, apoi reveni 
asupra lui. 

- Oamenii se uită din nou insistent. 

El își ridică paharul cu apă în timp ce privi prin 
restaurant. Erau câteva priviri insistente, mai ales ale 
oamenilor care erau obișnuiți cu el. 

- Cred că sunt doar curioşi. 

- Pentru că venirea ta aici pentru a mânca este ceva ce 
poate stârni curiozitatea? întrebă ea. 

- Pentru că venirea mea aici cu o femeie atât de 
frumoasă ca tine este ceva poate stârni curiozitatea, spuse 
el zâmbind. 

- Oh, asta a fost subtil. 

Rosie râse ușor în timp ce își luă paharul de vin. 

- A fost, nu-i aşa? 

- Da, dar știu cum arată Sabrina. Este frumoasă. 

- Cred că ai putea spune asta, zise el ridicând din umeri. 
Dar, orice frumuseţe o avea femeia aia, este doar la 
suprafaţă. Este... 

- Cum? întrebă Rosie. 

Dev trase adânc aer în piept în timp ce puse înapoi pe 
masă paharul cu apă. Erau într-unul dintre separeurile mai 
private, acolo unde conversaţia lor nu putea fi auzită. 


- Nu trebuie să răspunzi, spuse ea mușcându-și din nou 
buza de jos. Îmi pare... 

- Era îndrăgostită de Gabe, răspunse el. Fi bine, obsedată 
de el. Încă din facultate. 

- Serios? întrebă Rosie, făcând ochii mari. 

- Nu ai știut asta? întrebă el curios. Sunt surprins că 
Nikki nu ţi-a spus. 

- Nikki nu vorbește despre astfel de lucruri, zise Rosie 
îndepărtându-şi bucla de pe față. Trebuie să întreb. Dacă 
știai că îi plăcea de Gabe, de ce naiba ai stat cu ea? 

Și iată întrebarea de un milion de dolari. Privirea îi 
cobori către lumânarea de pe masă. 

- Este o poveste lungă. 

- Avem timp, corect? 

- Avem, spuse el zâmbind. Urmă o scurtă pauză. Cât de 
mult ţi-a spus Nikki despre trecutul lui Gabe? 

- Te referi la fiul lui şi la mama copilului său? Cred că a 
murit într-un accident acum câteva luni? Nu îmi amintesc 
numele ei, dar, da, ştiu despre asta. 

- O chema Emma. Ba erau împreună, ba se despărțeau. 
Ceva i se întâmplase în facultate. Fusese agresată. 

- Nu, şopti ea şi își puse mâinile în poală. 

- Gabe a reacţionat destul de ferm față de tipul care a 
rănit-o pe Emma. Nu s-a terminat bine. 

Făcu o pauză, ridicându-şi privirea către Rosie. Așteptă 
să vadă dacă avea vreo reacţie la spusele lui. Rosie era fată 
deşteaptă. Ştia la ce se referea Dev, şi, în afară de reacţia 
inițială la acea veste, nu păru a vrea să fugă din restaurant. 

- Probabil că Emma i-a spus asta Sabrinei, continuă Dev. 

- De ce ar face asta? Nu ştia ce simţea Sabrina față de 
Gabe? 

- Emma era o fată foarte bună, genul de om care nu 
întâlnise niciodată un străin, răspunse Dev, gândindu-se la 
ea. Vedea numai ce era mai bun în oameni și, din 
nefericire, asta nu a fost întotdeauna bine pentru ea. Faptul 
că a avut încredere în Sabrina i-a oferit acesteia un avantaj. 
Stia lucruri despre Gabe care puteau aduce probleme, și 
Lawrence făcea presiuni ca un Harrington să se însoare cu 
un de Vincent, chiar și pe atunci. Sabrina îl voia pe Gabe și 
ar fi folosit ceea ce știa pentru a-l forța. Ar fi fost blocat cu 
ea, și asta era... inacceptabil pentru mine. 

- Stai un pic, spuse ea, încruntându-se. Ai... Ai acceptat 
să fii cu ea ca să îl lase în pace pe Gabe? 


- Am fost cu ea pentru că am crezut că unirea afacerilor 
noastre ar fi o mișcare isteață, spuse el fâțâindu-se în scaun, 
inconfortabil. 

- Şi pentru că îi distrăgeai astfel atenţia de la Gabe? 
insistă ea. 

- Fi bine, am crezut că aşa se va întâmpla, dar nu a fost 
așa. Sabrina încă era obsedată de Gabe. Ştii ce s-a întâmplat 
între Nikki și Parker, spuse el ridicând paharul cu apă. Și 
este mai rău de atât. 

- Cum poate fi ceva mai rău decât faptul că Parker a 
atacat-o pe Nikki? şopti ea. 

- Parker i-a spus lui Nikki, atunci când a atacat-o, ceva 
care ne face să ne gândim că cei doi frați au avut ceva de-a 
face cu accidentul Emmei. 

- Dumnezeule... , spuse ea acoperindu-și gura cu mâna. 

- Din fericire, Parker nu mai este, și nu cred că... Sabrina 
va mai fi o problemă. 

- V-aţi dus la poliţie cu informaţiile acestea? întrebă ea, 
apoi îşi dădu ochii peste cap. Corect. Familia de Vincent nu 
se duce la poliţie. 

- De obicei, nu. În afară de asta, nici unul dintre noi nu a 
vrut ca Nikki să fie implicată mai mult decât era necesar, şi 
Parker este mort, iar Sabrina... 

- Este undeva acolo? întrebă ea, luându-și paharul de 
vin. Nu ar trebui să fie undeva acolo, urmărind să devină 
coșmarul altcuiva. 

- Sunt de acord, dar tocmai am aflat că Sabrina este 
moartă. Vestea nu s-a aflat încă, dar sunt sigur că nu va mai 
dura mult. 

- Poftim? întrebă ea făcând ochii mari. 

Dev îi spuse o versiune îmbunătăţită a ceea ce aflase el. 

- Nu știu ce s-a întâmplat cu ea, zise și, deşi era în parte 
adevărat, îl chiuia un pic vina. 

Ceva ce nu prea simţise înainte. 

- Nu ştiu ce să spun. Îmi pare rău pentru ea și pentru 
familia lui Parker, dar nu pot... nu pot să găsesc pic de 
empatie în mine pentru ea și pentru fratele ei. Amândoi 
par să fi fost niște fiinţe îngrozitoare, zise ea luând o gură 
de vin. Gabe știe? De ce ai fost, de fapt, cu ea? 

- După cum am spus, eram... 

- Ce ai spus este o tâmpenie, Devlin. Poate că afacerile 
familiei ei erau parte din motiv, dar încercai să-ţi salvezi 


fratele de un viitor îngrozitor... sacrificându-l pe al tău. 
Asta este... uimitor. 

Simţind cum se înroşeşte, Devlin se uită în altă parte. 

- Nu sunt un cavaler pe un cal alb, Rosie. Sau o fiinţă 
altruistă. 

- Stiu, spuse ea uitându-se la el pentru o clipă. Dar tot 
nu pricep ceva. Dacă Sabrina era obsedată de Gabe, de ce 
ar fi vrut să fie cu tine? Nu vreau sa te jignesc, dar... 

- Nu o iau ca pe o jignire. Dev chiar trebui să se 
gândească la ce să spună despre ceva ce nici el nu înţelegea 
pe deplin. Cred... cred că Sabrina s-a gândit că, măritându- 
se cu mine, ar fi mai aproape de Gabe. Că apropierea ar 
lucra, în cele din urmă, în favoarea ei. Sună al naibii de 
ridicol. 

— Așa este, spuse Rosie. 

- Dar e evident că ea nu vedea lucrurile așa cum erau în 
realitate. Sabrina era răsfăţată de părinţii ei. La fel şi Parker. 
Cred că se gândea că, până la urmă, lucrurile aveau să iasă 
aşa cum își dorea ea, zise el, ridicând din umeri. În afară de 
asta? Chiar nu ştiu. 

- Voi toți... voi, oamenii bogaţi, sunteţi ciudaţi, spuse 
Rosie privindu-l lung timp de câteva momente. Ciudaţi de- 
a dreptul. 

Se întâmplă. 

O vagă curbare a buzelor lui, dar apoi se transformă 
repede într-un rânjet care deveni un zâmbet. Dev râse. Își 
lăsă capul pe spate şi râse tare, fără a se sinchisi de cine îl 
vedea sau auzea. 

Când se uită din nou la ea, observă că îl privea rânjind. 

- Ai un râs frumos, spuse ea. Ar trebui să râzi mai des. 

- Da, ar trebui, admise el, fiind conştient de privirile care 
erau din nou aţintite asupra lor. Deci ce ţi-am spus nu te 
deranjează? 

- Am impresia că este o întrebare-capcană, răspunse 
Rosie după ceva timp. 

— Este. 

- Încerc să nu judec oamenii, zise ea în timp ce bucla îi 
căzu din nou pe faţă, mai ales când este vorba despre 
lucruri rele care se întâmplă oamenilor răi. Poate că asta 
mă face o persoană rea, dar nu sunt foarte afectată de faptul 
că un violator are un sfârșit neplăcut. 

- Serios? întrebă el, cuprins de un fior. 


- Despre genul acesta de lucruri, am părerea asta ciudată 
cu care ceilalți nu sunt de acord, zise ea ridicând din umeri. 
Adică, cred că sunt oameni care au pierdut dreptul de a trăi 
atunci când au luat o altă viață sau când au făcut ceva 
malefic care merge dincolo de decența umană, dar, în 
același timp, mă întreb dacă vreun om are dreptul de a 
decide să ia o altă viaţă. Mă tot răzgândesc în privința asta. 
Cred... cred că, uneori, este de înţeles că, atunci când cineva 
la care ţin este rănit în mod îngrozitor, oamenii își pierd 
minţile. Psihoza este un lucru real, şi oamenii buni o 
experimentează în condiţii de stres extrem. Şi oamenii sunt 
ciudati. 

Ăsta părea un eufemism. 

- Unele dintre cele mai cunoscute cărți, filme şi emisiuni 
de televiziune promovează dreptatea, indiferent că este 
vorba despre oameni de rând sau despre supereroi. 
Oamenilor le plac lucrurile de genul ăsta, unde tipul cel rău 
este eliminat prin violenţă sau prin aplicarea legii. Şi, da, 
este ficțiune, dar ceea ce le place oamenilor vorbește despre 
nevoile lor de bază şi despre fanteziile lor. Când un părinte 
își răzbună copilul agresat, acel părinte este ovaționat. 
Adică, uită-te la Vechiul Testament. Ochi pentru ochi și 
chestii de genul ăsta. Asta nu înseamnă că este în regulă să 
te apuci să omori oameni, dar nu știu... aşa cum am spus, 
uneori, poţi înțelege de ce cineva recurge la asta. Oamenii 
sunt ciudaţi și complicaţi, adăugă Rosie uitându-se la el. 
Multe lucruri sunt în zona de gri. Unii oameni pur și 
simplu nu vor să recunoască asta. 

Dev nu prea ştia ce să spună. 

- În orice caz, desertul arată uimitor aici, dar nu mai pot, 
spuse ea zâmbind când el rânji. A fost o schimbare bizară a 
subiectului, corect? 

- Cu toate acestea, a funcționat, spuse el râzând scurt. 
Apropo, ciocolata este slăbiciunea mea. 

- Serios? întrebă ea uimită. 

- Da, răspunse el zâmbind. Încerc să mănânc sănătos, 
dar, dacă îmi pui o tabletă de ciocolată în faţă, o mănânc pe 
toată. 

- Tot nu mi te pot imagina mâncând praline sau având 
ciocolată ascunsă în dulap, spuse Rosie râzând. 

- Ai fi surprinsă. 

- Deci desert? întrebă ea uitându-se din nou în ochii lui. 


Dev ştia ce fel de desert voia - şi nu era ceva care se 
găsea în meniu. 

- Nu vreau desert, spuse el. 

- Ce vrei? întrebă Rosie fără a se uita în altă parte. 

- Vreau să vii cu mine. 

- Da, răspunse ea fără ezitare. 


Rosie nu văzuse niciodată conacul de Vincent noaptea. 
Adevărat, văzuse numai partea unde locuia Gabe și partea 
în care o condusese Richard atunci când ea îi adusese lui 
Devlin lucrurile pe care le găsise în dulap. 

Întrebase despre acele lucruri în timp ce se îndreptau 
spre casa lui, vrând să știe dacă el aflase ceva despre ele. 
Dev îi spusese că reuşise să încarce şi să deblocheze iPadul, 
dar nu intrase în amănunte. Rosie nu simţise că nu 
detaliase din lipsă de încredere, ci mai degrabă fiindcă nu 
era ceva despre care să vrea să vorbească acum, și nu îl 
putea învinui pentru asta. Discuţia lor atinsese subiecte 
destul de grele în timpul cinei, şi nu voia ca seara lor să 
devină sumbră. 

Și nu fusese vorba despre dragoste între Devlin şi 
Sabrina, Rosie bănuia că el încă procesa vestea morții ei. 

Când ieşi din garaj și se opri pentru a-l aștepta pe 
Devlin, nu putu să nu remarce cât de linişte era acolo. 

- Este o nebunie. 

- Ce anume? întrebă Devlin, alăturându-i-se. 

Fa se uită la împrejurimile luminate. O lumină se 
aprinsese când se apropiaseră de garaj, și întreaga 
proprietate era luminată din loc în loc. Erau lumini 
exterioare între ferestrele de la fiecare nivel, aruncând o 
strălucire discretă ce îți permitea să găsești drumul. Chiar 
şi acum, putea vedea iedera cum se cățăra pe casă. 

- Este atât de liniște. 

- Un circ ar fi liniștit în comparaţie cu ceea ce probabil 
auzi în fiecare seară acolo unde locuieşti tu. 

Rosie râse în timp ce se uita la el. Stătea cu spatele la 
umbre și era aproape ca și cum se infiltra în ele, dispărând. 

- Adevărat, dar ascultă. Nici măcar nu aud insecte sau 
animale. 

- Da. Ai dreptate. Nu am remarcat asta înainte, zise 
Devlin după câteva clipe de liniște. 

- Serios? Rosie se gândi că era ceva ce remarcai imediat. 
Cum se poate să nu fi observat asta? 


- Am crescut aici, îi reaminti el. Asta este ceva normal 
pentru mine. 

Fra o observaţie bună, dar Rosie tot nu putea alunga 
fiorul pe care îl simţea. Era lucru obișnuit ca insectele și 
animalele să evite locurile cu o activitate spirituală intensă. 

Fără să spună un cuvânt, Devlin o luă de mână şi o 
conduse spre scara de la intrarea din spate. Avea mâna rece 
și strânsoarea puternică şi, dintr-un motiv necunoscut, 
Rosie se surprinse zâmbind, ca și cum avea din nou 
șaisprezece ani, doar pentru că el o ținea de mână. 

- Cina a fost plăcută, spuse ea în tip ce urcau treptele 
late. 

- Doar plăcută? 

- În regulă. A fost mai mult decât plăcută. 

- Aştept, zise el, strângând-o de mână, iar ea simţi acea 
strângere până în piept. 

- Ce anume? întrebă ea, uitându-se la el pe când 
ajunseseră la cel de-al treilea şir de trepte. 

- Să recunoști că te-ai înșelat. 

- Cu ce, mai exact, m-am înşelat? 

- Ai crezut că voi regreta cina, spuse el cu un ton 
aproape jucăusș, și că va fi un eșec total. 

Ajungând la cel de-al treilea nivel, îi dădu drumul la 
mână și apăsă pe un fel de buton de deasupra încuietorii. 
Urmă o mişcare, și ușa se descuie. Supertehnologizat. 

- Încă aștept, spuse el deschizând ușa și, intrând, aprinse 
lumina. 

- În regulă. Ai dreptate, zise Rosie râzând în timp ce îl 
urma. Mulțumit? 

- Da, recunoscu el aruncând cheile de la mașină pe o 
masă de lemn lungă, de la intrare. Vrei să bei ceva? 

- Sunt bine, mulțumesc! spuse ea uitându-se în jur în 
timp ce își puse poșeta cu mărgele pe masă, lângă cheile lui. 
Sufrageria lui era de aceleași dimensiuni cu a lui Gabe și 
avea același design minimalist. Avea o canapea şi un 
televizor mare pe perete. Cu excepţia mesei de la intrare și 
a celei de lângă canapea, nu exista nimic altceva. Nu erau 
tablouri. Nici scaune suplimentare. 

- Nu ai mulţi oaspeţi, nu-i așa? 

- Nu, răspunse el cu un zâmbet pe buze în timp ce se 
duse spre o bucătărie echipată cu toată aparatura specifică. 
Avea un bar plin, și luă o sticlă de ceea ce părea a fi 
bourbon. Te deranjează dacă îmi pun ceva de băut? 


- Bineînţeles că nu. 

- Este evident că nu am mulți oaspeţi? întrebă el. 

- Fi bine, ai doar o canapea și un scaun la bar, deci... da, 
este evident, zise ea râzând. 

- Nu sunt mulți oameni pe care îi vreau în preajma mea. 
Îşi puse băutură în pahar și apoi băgă sticla la loc. Cu toate 
astea, pe tine te vreau aici. 

- De ce? întrebă ea, rămânând fără aer în timp ce el se 
întoarse cu faţa spre ea. 

- Îmi place de tine, Rosie, zise el venind dinspre bar. Și 
nu îmi plac mulți oameni. 

- Nu aș fi crezut niciodată asta, pufni ea și îşi dădu o 
șuviță de păr pe după ureche. 

- Vrei să vezi restul? 

Rosie încuviință din cap. 

Sorbind din pahar, el se întoarse spre stânga şi se 
îndreptă spre un hol lung. Și aici, pereţii erau goi. 

— Ştii care a fost primul lucru care mi-a plăcut la tine? 

- Personalitatea mea uimitoare? 

- Surprinzător, nu, răspunse el, şi ea zâmbi. Au fost 
bujorii. 

- Ah. 

- A fost generos ce ai făcut, zise el deschizând o ușă de la 
capătul holului. Ai fost generoasă. 

- Deci acum crezi că nu știam cine erai? 

- Ar fi trebuit să te cred atunci, spuse el, dându-se într-o 
parte. Acesta este, evident, un dormitor. 

Era, şi ea îşi dădu seama de asta după patul foarte mare 
din mijlocul camerei. Dar, la fel ca în sufragerie, nu era 
nimic personal pe noptiere sau pe biroul lung, îngust. Nu 
erau fotografii ori tablouri. Nu era nici măcar o carte pe 
noptieră sau o haină lăsată pe pat. 

- Tu chiar locuiești aici? întrebă ea, întorcându-se către 
el. 

- Poftim? 

- Locuiești aici? repetă, făcând un semn larg cu mâna 
către cameră. Adică, este o cameră frumoasă, dar e goală. 
Nu este... nimic personal la ea. 

- Acesta este al doilea lucru care îmi place la tine, zise 
Devlin după ce se uită la ea câteva momente. 

Fa ridică din sprâncene. 

- Spui ce gândești, zise el și se duse spre pat, așezându- 
se. Nu îţi este teamă să zici ceva despre mine. Chiar dacă 


știi că nu îmi va plăcea sau dacă nu este confortabil de 
auzit, spui ce gândeşti. 

- În general, oamenilor nu le place asta. 

- În general, oamenii sunt nişte idioţi. 

- Uau! spuse ea râzând. 

- Este adevărul, zise el ridicând din umeri și luând o 
înghițitură din pahar. Tu îmi ţii piept. Îmi spui în față. Îmi 
zici ce nu vreau să aud, dar poate că am nevoie să o fac. 
Asta este... o experienţă unică pentru mine. 

Fa se uită către ușile în stil franțuzesc, acoperite cu 
perdele, care dădeau către balcon și apoi se uită din nou la 
el. 

- Începi să mă faci să mă simt specială. 

- Eşti specială, replică el uitându-se către ea. 

- Mulţumesc, răspunse ea simțind cum obrajii îi iau foc 
şi se apropie de el. 

Devlin nu privi în altă parte în timp ce mai luă o 
înghițitură din pahar. 

- Probabil cel mai special lucru la tine este că, chiar şi 
după cum m-am purtat cu tine, ești aici. Ţi-am dat puţine 
motive să fii aici, acum, cu mine. 

- Nu este adevărat. Trăgând uşor aer în piept, se duse 
spre el și se opri în fața lui. Da, de multe ori nu te-am 
plăcut. Deloc. 

FI era tăcut în timp ce se uita la ea. 

- Dar... mereu am simţit că era mai mult dincolo de 
faptul că te purtai ca un nemernic arogant. Un zâmbet îi 
apăru pe buze. Uite, zâmbetul acela, zise ea și îi luă paharul 
din mână și îl puse pe noptieră. Prima dată când ai zâmbit 
în fața mea, prima dată când ai râs, mi-am putut da seama 
că nu era ce făceai des. 

- Ai un bun simţ de observaţie. 

- Am, spuse ea şi își puse mâinile pe umerii lui, apoi se 
așeză în poala lui, călărindu-l. 

El gemu încet în timp ce îşi puse mâinile pe coapsele ei. 

- Nu ne-am înțeles, continuă ea, dar au fost clipe când 
am făcut-o, şi, în timpul acela, te-am... te-am plăcut. Foarte 
mult. 

- Într-adevăr? 

- Da, zise ea şi îşi ridică mâinile către faţa lui și în 
plimbă degetele pe maxilarul său. Încă îmi place mult de 
tine și știu... ştiu că nu va fi mereu un lucru uşor să te plac, 
dar vreau... 


- Ce vrei? întrebă el, strângând-o de coapse. 

- Eşti în multe feluri, spuse ea prinzându-i capul. Şi te 
vreau. Cu totul. 

- Mă ai, răspunse el plimbându-și degetul peste obrazul 
ei. Atingerea îi era ca o pană, dar ea se foi în poala lui. Simţi 
cum o cuprindea dorinţa. El îşi mișcă degetele în jos, pe 
gâtul ei, peste umăr. Fa oftă încet. 

Uşor, el își plimbă mâna spre decolteul rochiei ei, 
presându-și palma pe sânul ei. 

- Mă ai cu totul, spuse el. 

Rosie îşi duse mâna într-o parte, mișcând-o spre spatele 
lui, mângâindu-i mușchii încordaţi. El o prinse de 
încheieturi şi îi puse mâinile pe pieptul lui. Înainte să își 
dea seama, Dev își puse mâinile pe şoldurile ei și o trase în 
jos şi înspre el. Toate formele moi se lipiră de muşchii tari. 
Frecţia lui se lipi, prin pantaloni, de ea, și, când o mișcă 
spre el într-o unduire uşoară, ea icni și se încordă. 

- Te vreau, spuse el și își mișcă din nou șoldurile. 
Cuvintele lui erau un geamăt răgușit, șoptit. Te vreau cu 
totul în seara asta. 

Fa își undui șoldurile, şi el își cobori capul, plimbându-şi 
buzele pe obrazul pe care îl mângâiase mai devreme. 

- Atunci, ia-mă! 

Cealaltă mâna alunecă pe şoldul ei, în sus, spre 
abdomen. Se opri chiar sub sânii ei, pe care îi mângâie cu 
degetul mare. Fa începu să respire mai repede când 
săruturile lui ajunseră la colțul gurii ei. Rosie își întoarse 
ușor capul. Buzele li se atinseră. 

- Și dacă vreau să te păstrez? 

- Va trebui să mă gândesc la asta, zise ea și îl strânse de 
cămașă, frecându-se de el. 

- Sau va trebui să mă străduiesc mai tare să te conving? 
întrebă el şi își plecă uşor capul în spaţiul dintre gâtul și 
umărul ei. 

Coborându-şi mâinile către coapsele ei, îi sărută gâtul. Își 
plimbă mâna mai sus, aproape ajungând la sânul ei, şi apoi 
i-l cuprinse, căldura pielii lui trimițându-i fiori prin 
materialul subțire al rochiei și al sutienului. 

Fa își arcui spatele, împingându-și sânii în palma lui. El 
răspunse, dând rochia laoparte, scoţându-i la iveală 
sutienul, și își plimbă degetul peste sfârcul tare. 

Continuă să se uite în ochii ei în timp ce îi mângâie 
sfârcul prin material. Fa își plimbă cealaltă mână pe pieptul 


lui, și mușchii abdomenului i se încordară. 

- Trebuie să te văd, să te ating... să te gust. 

Cuvintele lui îi trimiseră fiori în tot corpul. 

- Da. 

Mișcându-şi mâna în jos, o strecură pe sub rochie și 
ridică materialul. Ea își săltă brațele şi, în câteva secunde, 
rochia era pe podea. Fl mai că rămase fără aer când îi găsi 
închizătoarea sutienului şi i-o desfăcu. Și sutienul ajunse pe 
jos, împreună cu rochia. 

- Eşti așa frumoasă, spuse el plecându-și capul, 
plimbându-şi limba peste un sfârc. 

Fa gemu când îl prinse de umeri cu ambele mâini. Și 
apoi, îi ridică cămașa. El chicoti în timp ce se îndepărtă de 
sânul ei şi o ajută să-l dezbrace. Ochii ei devorau fiecare 
centimetru al pielii lui. Avea o piele catifelată peste mușchi 
tari ca piatra. Își lipi mâinile pe abdomenul lui, și mușchii i 
se încordară. 

- Eşti perfect, spuse Rosie ridicându-şi privirea în timp 
ce își plimba degetele peste fiecare sfârc întărit. 

- Sunt departe de a fi perfect, replică el în timp ce își 
plimbă mâna către celălalt sân al ei, trecând cu limba peste 
sfârcul ei. Trebuie să ştii ceva. 

- Perfectiunea nu este o stare constantă, zise ea lăsându- 
și capul pe spate gemând ușor în timp ce el îi luă în gură 
sfârcul roz și îi prinse şi celălalt sfârc între degete. 
Dumnezeule, gemu ea, mişcându-se în poala lui. Vezi, asta 
este perfecțiune. 

Dorinţa se învârteji în interiorul ei, lăsând-o complet 
fără control și ameţită. De ce se simţea în felul acesta? Era 
mai mult decât dorință? Dar apoi, îi simţi gura pe sân și 
limba pe sfârc și nu se mai putu gândi la nimic. Totul se 
rezuma la ce simțea și la acele senzaţii pure care o 
cuprindeau până în străfunduri, încălzind-o și umezind-o. 
Tot ce ştia era că își dorea fiecare parte din el, părţile moi și 
cizelate împreună cu cele aspre, uzate. 

Mâinile i se strecurară peste abdomenul tare care se 
umfla și se dezumfla. Perfecţiune masculină. Șoldurile i se 
mişcau peste umflătura groasă care îi apăsa miezul. 
Dumnezeule, era imens. 

El o ridică dintr-odată şi o întoarse, punând-o în 
mijlocul patului. Inima îi bătea cu putere în timp ce se săltă 
și se sprijini în coate pentru a-și scoate pantalonii şi boxerii 
mulati. În câteva clipe, era gol, şi ea... ea încă era încălțată 


cu pantofii cu toc. Rosie dădu să se ridice, dar el o prinse 
de gleznă. 

- Păstrează-i! îi ordonă el cu voce răgușită. 

Į se strânse stomacul. 

Devlin se întinse spre noptieră. Deschise un sertar, și un 
prezervativ apăru pe pat, lângă ea. Se urcă peste ea și apoi 
se lăsă pe o parte, lângă ea. 

Întinzându-se spre el, ea tresări când Dev o prinse de 
mâini şi o țintui de pat. El se poziţionă deasupra ei şi îi 
dădu drumul încheieturilor, plimbându-şi mâinile pe 
braţele ei şi peste sâni, în timp ce cobora tot mai mult. 
Când îi prinse sfârcul între dinţi, ea ţipă din nou, rotindu-și 
șoldurile înspre erecţia lui. Rosie simţi tensiunea acumulată 
între picioare tăindu-i respirația, şocând-o. Nu terminase 
niciodată așa, dar, oh - oh, Dumnezeule —, freamătul din 
vintre i se înteți. Începu să se miște înnebunită. Geamătul 
lui de aprobare îi ardea pielea, întețind focul, în timp ce el 
își înălță capul pentru a se uita la ea. 

Fa se întinse iar spre el, dar de data asta își plimbă 
degetele pe maxilarul său fin. Privirile li se întâlniră și simţi 
un nod în gât de la emoția pe care o anticipa. 

El își plecă uşor capul și își cobori mâna spre abdomenul 
ei, oprindu-se chiar deasupra buricului. 

- Mă faci să îmi doresc... atât de multe, Rosie. Nici nu ai 
idee. 

- Arată-mi! îi ceru ea înălțând capul, atingându-și buzele 
de ale lui. 

Corpul lui mare, puternic, se cutremură lângă ea, şi 
Rosie simţi în vene săgeți fierbinţi de foc. Îşi cobori genele 
şi simți cum rămâne fără aer când el își cobori mâna 
pentru a o cuprinde cu palma. 

- Este o singură problemă, spuse el sărutând-o și se trase 
înapoi. Își plimbă limba peste buzele ei, apoi în interior, 
sincronizând mișcările uşoare ale limbii cu cele ale 
degetelor. Rosie simţi un freamăt în stomac. Muşchii îi 
tremurară. 

- Ce problemă? icni ea. 

- Când vreau ceva, nu renunţ. O chinui până când îşi 
împinse șoldurile în mâna lui, dar, de fiecare dată când 
încerca să obţină mai mult, să preia controlul, el o muşca 
ușor de buze, de gât. Niciodată, adăugă. 

Acel singur cuvânt trezi atât de multe emoţii pure în ea, 
încât, pentru moment, se pierdu. Îi scăpă un scâncet plin 


de dorinţă când orgasmul dădu năvală. Devlin o trase spre 
el, ținând-o aproape în timp ce corpul îi tremura. Pielea îi 
era acoperită de transpiraţie, muşchii îi erau încordaţi şi 
rigizi de la cât se abţinuse. Apoi, o întoarse, lăsând-o să stea 
pe o parte. Îi desfăcu picioarele cu coapsa. Ea îşi arcui 
spatele, împingându-şi fundul în erecţia lui. 

- Și dacă nu mă deranjează problema ta? 

- Nu face o promisiune pe care nu o poţi respecta, spuse 
el în timp ce respiraţia lui caldă dansa pe obrazul ei. 

Îi prinse sânul în palmă, mângâindu-i sfârcul tare cu 
degetul. 

- Nu fac promisiuni pe care nu am de gând să le ţin, 
spuse ea respirând repede. 

Devlin intră uşor în ea, centimetru cu centimetru. 
Trecuse ceva vreme, aşa că îi trebuiră câteva momente 
pentru a o lărgi, dar, când el făcu asta, se simţi incredibil de 
plină. Se mișca atât de adânc, încât ea avu impresia că urma 
să explodeze într-un foc de artificii. Mișcarea regulată îi 
făcea sângele să clocotească. Mai mult - voia mai mult. Își 
mișcă șoldurile, și geamătul lui ușor îi făcu sângele să 
fiarbă. 

- Mai tare, şopti ea. Te rog! 

Lucrurile pe care Dev i le șopti în ureche când o întoarse 
cât să stea în genunchi și o pătrunse pe la spate, fiecare 
mișcare fiind mai puternică și mai rapidă ca anterioara, ar 
putea fi considerate depravate, dar o excitau. Fiecare 
mișcare îi creștea dorința şi o făcea să strige mai tare. Și, 
când începu să se contracte în jurul penisului lui, Dev o 
prinse de bărbie și o forță să-şi dea capul pe spate și într-o 
parte, sărutând-o cu putere chiar când ajunse și el la 
orgasm. 

- Dumnezeule, asta a fost..., spuse el și îşi lăsă fruntea pe 
umărul ei, cutremurându-se din nou. A fost al naibii de 
uimitor. 

- Hei, şopti ea şi îşi înfăşură o mână în jurul brațului său. 
Suntem încă o dată de acord cu ceva. 

Devlin râse încet în umărul ei și apoi își înălță capul, 
sărutând-o pe obraz. 

- Mă întorc imediat. 

Fa se bosumflă când el se retrase din ea şi se ridică din 
pat. Nedorind să piardă ocazia de a-l vedea în toată 
splendoarea lui, ea se rostogoli pe spate. Primul lucru pe 


care îl văzu fu dosul lui incredibil de ferm care tocmai o 
implorase să-l muşte, dar apoi își ridică privirea. 

- Oh, Dumnezeule, icni ea, sărind în sus. 

Devlin se opri, uitându-se peste umăr la ea. Expresia lui 
întunecată trăda faptul că își dăduse seama. Se întoarse, dar 
era prea târziu. Fa văzuse deja. 

- Spatele tău, spuse ea, ducându-se la marginea patului. 
Spatele lui era plin de cicatrici vechi care se intersectau 
unele cu alte, formând un fel de hartă tulburătoare a ceea 
ce nu putea fi decât un singur lucru. Doamne, 
Dumnezeule, Devlin, ce ai păţit? 


CAPITOLUL 32 


Devlin nu putea să se mişte. Nu putea să respire în timp 
ce se holba la Rosie. Uitase. La naiba, fusese atât de pierdut 
în Rosie, încât își amintise să nu o lase să-i atingă spatele, 
dar uitase când se îndepărtase de ea. 

Se întoarse imediat, ducându-se spre ușă. Nu știa unde se 
ducea dezbrăcat, dar trebuia să plece de aici. Trebuia să 
fugă de privirea îngrozită din ochii ei. 

- Nu. Nu, zise ea şi sări din pat, complet goală, și fugi în 
fața lui. 

Surprins, Dev nu ştiu ce să facă în clipa când ea îşi puse 
mâinile pe pieptul lui. 

- Tocmai ţi-am spus că te vreau cu totul și, orice ar fi 
asta, este parte din tine. Nu o să fugi de mine acum. 

O altă undă de șoc îi cuprinse corpul. Deschise gura, dar 
nu știu ce să spună. Asta era ceva ce nu văzuse nimeni. 
Ceva despre care nu vorbise. 

- Ce ţi s-a întâmplat? întrebă ea, căutându-i privirea în 
timp ce apăsă cu palmele ușor pe pieptul lui. 

Dev nu își putea găsi cuvintele în vreme ce mintea îi 
gonea printre ani. Se îndepărtă de Rosie și continuă să 
meargă în spate de parcă era în transă. Se aşeză pe pat, 
uitându-se la rochia care zăcea pe podeaua din lemn masiv. 
Fra atât de al naibii de prost. Cum de uitase de spatele lui? 


Nu îl văzuse nimeni. Nu îl atinsese nimeni. Nimeni. Și 
acum, această femeie frumoasă și puternică văzuse cât de 
slab fusese cândva. 

- Te rog, spuse Rosie în timp ce se aplecă şi îi luă cămașa 
de pe jos. Îmbrăcându-se cu ea, o strânse pe lângă corp. Te 
rog, vorbeşte cu mine! 

Poate că era felul în care îl rugase sau poate era, pur şi 
simplu, din cauză că îl ruga ea. În orice caz, dădu glas 
gândurilor - își găsi vocea - și puse în cuvinte ceea ce nu 
spusese niciodată. 

- Lawrence, zise el cu voce răgușită. 

— Tatăl tău? întrebă ea şi se așeză lângă el. Tatăl tău ţi-a 
făcut asta? 

El continuă să se uite la rochia de pe podea, dar nu o 
vedea, de fapt. Vedea prima dată când îl lovise Lawrence. 
Poate că nu fusese prima dată. Era doar prima amintire. 
Fusese înainte de accident. Dev alergase afară. Lawrence se 
enervase şi îl lovise. 

- Nu este... Lawrence nu este tatăl meu, Rosie. 

- Poftim? şopti ea. 

Fra ca şi cum un fel de sigiliu se fărâmase, și tot - tot - ce 
ținuse în el veni la suprafață. 

- A fost tatăl biologic al lui Lucian şi al lui Madeline, dar 
nu al lui Gabe și al meu. Evident, asta nu este ceva foarte 
cunoscut. La naiba, nici noi nu am știu până anul trecut, 
dar omul acela... nu era tatăl meu. 

— Ştii cine a fost tatăl tău? întrebă ea după câteva clipe. 

Dev își ridică în cele din urmă privirea și se uită la Rosie. 
Un alt adevăr despre care nu vorbise îi apăru pe buze. 

- Cred că ştiu cine este și nici măcar nu știu dacă Gabe 
crede asta sau nu. Nu este ceva despre care să vorbim, dar 
cred... cred că tatăl nostru este Stefan. 

Rosie făcu ochii mari. 

- Aiurea, nu-i aşa? zise el cu un râset scurt, lipsit de 
umor. Este singurul lucru care are logică pentru mine. Atât 
eu, cât și Gabe semănăm prea mult cu Stefan și cu 
Lawrence. La naiba, sunt imaginea aproape identică a lor 
când erau tineri. Lucian şi Madeline seamănă, evident, cu 
mama noastră, şi știu că teoria mea nu este tocmai 
ştiinţifică, dar, dacă am dreptate, este Stefan. 

- Mai este vreo dovadă solidă în afară de asta? întrebă ea 
clătinând uşor din cap. 


- Nu. Am fi putut afla, dar... dacă ar exista vreo 
înregistrare care al cui copil era, asta ar afecta multe 
lucruri. Lucian ar putea ajunge să dețină compania, și nu 
vrea asta. I-am oferit-o, dar nu vrea genul ăla de viaţă. 

- Cu toate astea, a fost... a fost mare lucru din partea ta 
să faci asta. 

Dev își lipi strâns buzele. Chiar era mare lucru? Nu 
credea asta, nu atunci când existau zile când tot ce își dorea 
era să plece şi să lase toată nebunia asta în urmă. 

- Acum, are sens. De ce nu te-am auzit niciodată 
spunându-i „tată, spuse ea. Ce ţi-a făcut Lawrence? 

- Ce nu mi-a făcut? răspunse el cu un râset scurt, aspru. 
A ştiut mereu că nu eram copiii lui şi cred că ne-a urât din 
cauza asta şi, dintr-un motiv neînțeles, îi ura și mai mult pe 
Lucian şi pe Madeline pentru că erau copiii lui. Omul ăla 
era un sociopat. Dându-și capul pe spate, închise ochii. Se 
pierdea cu firea destul de repede și, dacă eram prin 
preajmă, nu se termina bine. Ziua în care aproape am murit 
sau chiar am murit? M-a lovit și m-am dezechilibrat, 
Jlovindu-mă cu capul de colţul biroului său. Besson - tatăl 
lui Nikki - m-a găsit și mi-a acordat primul ajutor. 

- Stai! Vrei să spui că Lawrence a făcut așa ceva şi nici 
măcar nu a chemat ajutor? Nu a încercat să te ajute? 

- Nu. Se pare că a plecat din birou, dar s-a întâmplat ca 
Besson să treacă pe acolo și să mă vadă, zise Dev trecându- 
și o mână prin păr. Nu ştia ce se întâmplase exact, și eu nu 
am spus nimic când m-a dus la spital. Toată lumea a crezut 
că am căzut, aşa cum fac de obicei copiii, și că m-am lovit 
la cap. 

- Dar... nu s-a terminat așa, corect? Nu se poate să se fi 
terminat așa. 

- Ştii, lucrul ciudat este că s-a terminat... până când s-au 
născut Lucian şi Madeline, și apoi... da. Când am mai 
crescut, știam cum era, aşa că am rămas aproape de el, 
pentru că eram... eram cel mai mare. Cicatricile sunt din 
seara în care am intrat în belele la școală, când Gabe și 
Lucian încercau să se furișeze afară. Lawrence a fost furios. 
Eu eram cel mai mare, cel care dădea un exemplu... și alte 
prostii îndrugate când a aflat. Cine știa că o curea putea 
lăsa atât de multe cicatrici? 

- Dumnezeule, Devlin, îmi pare atât de rău... 

- Să nu-ți pară! Nu vreau mila ta sau să mă 
compătimești. 


- Te compătimesc. 

- Era datoria mea să-i protejez. 

- Nu era datoria ta, Devlin. Asta nu este datoria unui 
copil. 

El se uită la ea. Nu era ca şi cum nu își dădea seama de 
asta acum, dar tot era greu să iasă din rolul acela. 

- Dacă nu ar fi fost cineva care să o încaseze pentru ei, 
le-ar fi făcut mai rău lor. Ştiu asta. 

- Cum naiba de părinţii lui Nikki nu au văzut asta? Cum 
de nu au știut ce se întâmpla? întrebă ea în timp ce se uita 
la el. 

- Lawrence era foarte bun la a ascunde ce făcea, Rosie. 
Nu au nici o vină. Nu am spus niciodată nimic. Am fost 
prea slab şi prea fricos pentru a spune naibii ceva. Aș fi 
putut să opresc asta. Aș fi putut... 

- Dumnezeule, Devlin, nu ai fost slab. Erai un copil, zise 
ea și îi cuprinse faţa în mâini, obligându-l să se uite la ea 
când el încercă să se ferească. Nu pune asta pe seama ta! 
Este vina acelui monstru nenorocit, și sunt bucuroasă că a 
murit. 

- Eşti cam însetată de sânge, spuse el. 

- Nici nu ai idee, răspunse ea mângâindu-i bărbia. Sunt 
câteva lucruri în viață care mă enervează. Abuzatorii. 
Monştrii. Cei care profită de ceilalți, zise ea, strâmbând din 
nas. Şi posesorii iresponsabili de animale. Cam în ordine 
asta sunt pe o scară a declanșării furiei. 

- Nimeni nu a văzut cicatricile astea, spuse Devlin 
punându-și mâinile în jurul taliei ei. 

- Nici măcar fraţii tăi? 

- Nu am stat niciodată fără tricou în preajma lor. Îi duse 
mâna la gura lui şi îi sărută palma. Când am fost cu Sabrina 
sau cu altcineva, nu m-am dezbrăcat niciodată complet. 
Mereu am fost atent. 

- Mă bucur că nu ai fost de data asta, șopti ea. Nu le poţi 
ascunde la nesfârşit, Devlin. Te-ar mânca de viu. 

Nu îl mâncaseră deja de viu? 

Închizând ochii, îi sărută vârfurile degetelor. 

- Ce mi-a făcut Lawrence nici nu este cel mai grav lucru, 
Rosie. A fost implicat în niște lucruri îngrozitoare. Ți-am 
zis asta și înainte, dar nu ai idee. 

- Atunci, spune-mi, zise ea înghițind în gol în timp ce se 
aplecă spre el. 


- Fraţii mei nu știu nimic despre asta şi așa vreau să 
rămână, spuse Dev deschizând ochii în timp ce îi cobora 
mâna către coapsa lui. Nu vreau să știe în ce a fost implicat, 
pentru că se rezolvă. M-am asigurat de asta. 

- Nu aş spune nimic şi nu ți-aş înşela încrederea în felul 
acesta. 

O crezu. Pentru prima dată, o crezu fără nici o ezitare. 

- Lawrence, unul dintre cei mai bogaţi oameni din lume, 
a fost implicat în traficul de persoane. 

- Dumnezeule! Rosie își duse cealaltă mână la gură, în 
timp ce groaza i se citi în ochi. Oh, Dumnezeule! 

- Înainte de a muri, am început să suspectez că era 
implicat în ceva. Făcea călătorii ciudate și depunea bani 
care mie mi se păreau suspecți. A durat luni întregi ca un 
investigator financiar să clarifice nebunia. Cred că asta 
descoperise Andrea Joan. 

- Deci, şi Stefan este implicat? 

- Fie este, fie ştie despre ce este vorba, și Andrea a avut 
încredere în persoana greșită. Asta era pe iPadul ei, spuse 
el. S-a dus la Lawrence, corect? Asta susține Ross. Dacă este 
așa, s-a dus direct în gura lupului. 

- Asta e îngrozitor, zise ea. Dumnezeule, nici măcar nu 
ştiu ce să spun. Eu... 

- Ce poţi spune? Este... aiurea. Partea cea mai proastă 
este că sunt implicaţi o mulțime de oameni, fie direct, fie 
acoperind treaba asta. Dev se gândi la fostul ofițer de 
poliție, care avusese... o moarte prematură. Dovezile pe 
care le-a strâns Andrea implicau mulți oameni, și acele 
dovezi sunt date oamenilor potriviți. Nu o să oprească 
totul, dar... 

- Dar va elimina mulți oameni răi, și asta este important, 
insistă ea. E mare lucru, Devlin, și tu vei fi motivul pentru 
care se va întâmpla asta. Tu, Andrea și oricine încearcă să 
facă ce trebuie. 

Dar Dev nu făcuse mereu ceea ce trebuia. Poate că făcuse 
ce considerase necesar, dar lucrul corect? Asta era 
discutabil. 

- Nu ştii totul, Rosie. 

- Atunci, spune-mi totul. Uite ce e, dacă putem vorbi 
despre asta în timp ce ești complet dezbrăcat și eu sunt cu 
cămașa ta, putem vorbi cam despre orice. 

- Bună observaţie, spuse el cu un zâmbet pe față. 


- Mereu am observaţii bune, replică ea aplecându-se şi 
sărutându-l. Devlin, pot gestiona orice ai să-mi spui. 

Putea? Nu era sigur. 

- Nu te merit. 

- Poftim? întrebă ea încercând să-și tragă mâna, dar el 
nu o lăsă. Nu spune asta! 

Dev terminase cu minciunile - cu toate - și știa că, dacă 
îi mărturisea şi acest lucru, era o şansă bună ca acest adevăr 
să îl facă să o piardă înainte chiar de a o avea. Trase adânc 
aer în piept, știind că trebuia să-i spună dacă voia să aibă o 
șansă la un viitor împreună. 

- Nu eu am fost în cimitir în acea zi. 

- Poftim? întrebă Rosie confuză, uitându-se din nou la 
el. 

- Nu am fost eu. A fost fratele meu geamăn. 


CAPITOLUL 33 


Mintea lui Rosie se blocă pentru câteva clipe. Aşa se 
simţea în timp ce se uita la el. El îi rosti numele și, când nu 
răspunse, îngrijorarea apăru pe fața lui. 

- Spune ceva! Încep să-mi fac griji. 

- Ai un frate geamăn? întrebă ea clipind. 

- Da. 

Rosie deschise gura şi apoi o închise la loc. Trecură 
câteva momente. 

- Nu înțeleg. 

Asta nu avea nici un sens pentru ea. Dintre toate 
lucrurile pe care i le spusese, acesta era singurul pe care nu 
îl înțelegea. Ceea ce aflase despre tatăl lui era îngrozitor. 
Ceea ce credea ea în timp ce Devlin îi mărturisea era şi mai 
tulburător, pentru că ea se gândea... Dumnezeule, se 
gândea că probabil ar fi putut fi el. 

Că Devlin îl omorâse pe Lawrence. 

Și încă stătea acolo, fără a fi îngrozită de suspiciunea ei, 
ci de faptul că acest lucru nu o deranja. 


De faptul că se uita la cineva care probabil omorâse pe 
altcineva şi nu simţea groază. Că îl compătimea pe Devlin 
pentru tot ce suferise şi pentru că încercase să-și protejeze 
fraţii. Pe măsură ce el îi spusese despre lucrurile în care 
fusese implicat Lawrence, o mare parte din ea înțelesese de 
ce făcuse ceea ce făcuse. 

Ce zicea asta despre ea? 

Pregătirea şi educaţia ei spuneau că ar putea avea unele 
probleme, dar cum putea uri sau cum se putea teme de un 
bărbat care încercase să se opună unui om atât de 
inexplicabil de malefic. Cum s-ar putea împăca ea cu asta? 
Două lucruri rele nu îndreptau un al treilea, dar uneori... 
uneori, se întâmpla asta. 

Așa cum spusese şi în timpul discuţiei lor de la cină, 
viața exista adesea în zona gri și, pentru oameni precum cei 
din familia de Vincent, era chiar și mai mult așa. 

Dar asta era ceea ce o făcuse să rămână fără cuvinte. 
Avea un frate geamăn? Și nu fusese el în cimitir? Simţindu- 
se amorțită, se trase şi, de data asta, Devlin îi dădu drumul. 
Având nevoie de spaţiu pentru a se gândi, se ridică de pe 
pat, prinzând marginile cămășii. 

- Voi avea nevoie de o explicaţie foarte detaliată, spuse 
ea, mergând prin cameră în timp ce ţinea strâns cămaşa. 
Pentru că sunt confuză. Tocmai ai spus că bujorii sunt unul 
dintre lucrurile tale preferate... 

- Sunt, spuse el ridicându-se și îmbrăcându-se cu 
pantalonii şi trăgând fermoarul, dar fără a închide 
nasturele. Doar că nu mi i-ai dat mie. Nici măcar nu 
venisem încă în oraş. Nu m-am întors decât în acea după- 
amiază. Nici măcar nu am ştiut că este aici, dar s-a dus la 
cimitir la mormântul mamei noastre. Mi-a spus că s-a 
întâlnit cu cineva. Mi-am dat seama când te-am văzut a 
doua zi. 

- De aceea nu m-ai recunoscut de la început, zise ea 
oprindu-se. 

- Dimineața aceea în apartamentul tău a fost prima dată 
când te-am văzut, Rosie. 

- Au existat și alte dăți când am crezut că aveam de-a 
face cu tine şi nu a fost aşa? întrebă ea şi simţi un nod în 
stomac. 

- Nu. Categoric nu. În toate celelalte dăţi am fost eu. Sută 
la sută. 


- Şi cum ştiu că este adevărat? întrebă ea, vrând să-l 
creadă. 

- Nu am nici un motiv să mint despre asta acum, spuse 
el, așezându-se din nou. Ți-am spus pentru că vreau... 
vreau un viitor cu tine, Rosie și, pentru a avea asta, trebuie 
să-ți spun tot. 

Dumnezeule, şi ea voia asta. Chiar voia, dar avea nevoie 
de mai multe informaţii despre asta. Trebuia să înțeleagă 
cum putuse Devlin să ascundă așa ceva. 

- Fraţii tăi nu știu? 

- Nu. Și eu am aflat abia în primăvară. Fratele meu - 
numele lui este Payton. Bărbatul care l-a adoptat i-a spus 
adevărul. Se pare că femeia care l-a crescut a murit cu 
câţiva ani în urmă, şi apoi tatăl lui s-a îmbolnăvit. I-a spus 
înainte să moară că a fost adoptat și că are fraţi. Payton m-a 
căutat, și, la început, nu l-am crezut, dar mi-a trimis o 
fotografie. Suntem aproape identici, Rosie. Cred că, dacă 
am fi unul lângă altul, ai putea face diferența, dar... 

- Cum a ajuns să fie adoptat? întrebă ea, inima bătându-i 
cu putere. 

- Nici măcar nu am știu că am un frate geamăn. Mama 
nu a spus niciodată nimic. Lawrence clar nu a spus, și soţii 
Besson - părinţii lui Nikki - au început să lucreze pentru 
noi la scurt timp după ce m-am născut eu. Habar nu am 
cum a ajuns Payton să fie adoptat, dar ştiu fără nici un 
dubiu că Lawrence a făcut asta. Poate pentru că a știut că 
nu suntem copiii lui. Poate că era un nenorocit de nebun 
care a făcut-o doar pentru că a putut. Nu știu și nu voi ști 
niciodată. Și nici Payton. În ton i se simţi furia. Dar 
Lawrence ne-a luat asta. Suntem gemeni, Rosie, și mereu 
am simțit... mereu am simţit că lipsește ceva. Ştii? 
Crescând, m-am gândit că simţeam asta pentru că fusesem 
la un pas de moarte. Că poate mă întorsesem defect sau 
ceva de genul ăsta, dar mă gândesc... mă gândesc că era așa 
pentru că exista persoana aceasta care era parte din mine, 
într-un fel. 

Dumnezeule! 

Rosie se întoarse, înghițind cu dificultate. Era evident că 
nu știa ce înseamnă să ai un frate geamăn, dar avea o soră 
şi, dacă ar fi aflat despre Bella după toţi aceşti ani, ar fi avut 
inima frântă, mai ales dacă nu exista un motiv întemeiat 
pentru care să fi fost separate. Dar să fii despărțit de un 
frate geamăn? Ştia că se forma o legătură puternică în 


pântec şi văzuse multe studii despre fraţi gemeni care 
fuseseră separați. Mulţi dintre ei trăiseră o viaţă întreagă 
simțind că lipsea o parte din ei. 

- Payton a spus că, atunci când a murit tatăl lui, i s-a 
spus despre noi. A existat un soi de relaţie între Lawrence și 
familia care l-a adoptat pe Payton. Nu ştim ce fel de relaţie, 
dar locuia într-un oraş mic din Nebraska. A crescut acolo. 
Nici măcar nu auzise despre noi până când nu i-a spus tatăl 
lui, zise pe nerăsuflate Devlin. Nu le-am spus fraților mei 
pentru că Payton m-a rugat să nu o fac - nu înainte ca el să 
fie pregătit. A trebuit... să respect asta. 

Rosie se întoarse, simțind o apăsare în piept. Familia 
aceasta era... un dezastru. Nu, se corectă ea. Un bărbat a 
fost un dezastru şi aproape a distrus o întreagă familie, și 
bărbatul acesta nu era Devlin. 

- De fapt, este în oraș, spuse el trăgând aer în piept. Stă 
în apartamentul meu din Port. Fraţii mei nici măcar nu știu 
că am un apartament acolo. Este doar un loc unde mă duc 
pentru a evada. Nu știam că Payton urma să vină din nou. 
A plecat după ce l-ai văzut în cimitir, dar a spus... 

- Ce? întrebă ea. Ce a spus? 

- A spus ca a avut un sentiment ciudat. Că trebuia să fie 
acolo. 

- Sunt multe cercetări care susțin că frații gemeni au 
această legătură care îi ajută să știe când celălalt trece prin 
ceva aparte, spuse ea după ce se gândi un pic. Poate că este 
asta. 

- Poate, șopti el. 

Rosie era tăcută în timp ce încerca să absoarbă toate 
vestile. 

- Nu știu ce să spun sau ce să cred. Dar frații tăi se vor 
supăra, Devlin. 

- Ştiu, zise el, trecându-şi mâinile peste genunchi. Și va 
trebui să mă împac cu asta. 

- Prima dată când te-am întâlnit, nici măcar nu te-am 
întâlnit pe tine. A fost o minciună, spuse ea. 

- Nimic, după aceea, nu a fost o minciună. Ai văzut ce e 
mai rău la mine. Ai văzut și ce e mai bun și ai văzut părți 
din mine pe care nu le-a mai văzut nimeni altcineva. Se 
ridică, lăsându-și mâinile pe lângă corp. Și știu că asta va 
suna ciudat și că nu este cel mai bun moment, dar cred - 
nu, ştiu că simt... 


- Dev? Eşti acolo? Se auziră pumni bătând într-o ușă 
undeva în apropiere, făcând-o pe Rosie să tresară şi să se 
întoarcă. Trebuie să vii aici. Acum! 

- Îmi pare rău. Eu... 

Devlin înjură printre dinţi în timp ce privirea îi țâșni de 
la Rosie către sufragerie. 

- Este în regulă, spuse ea și se dădu un pas în spate. 

El ezită pentru o clipă, apoi se repezi afară din cameră 
precum un leu ţinut în cușcă. Fa se întoarse către el și făcu 
ochii mari. 

- Stai, spuse Rosie, făcându-l să se oprească şi să se 
întoarcă. Spatele tău. Eşti fără cămașă. Grăbindu-se către el, 
își dădu jos cămașa și i-o întinse lui. Poftim! 

Fra palid la față, dar apoi își cobori privirea, şi totul la el 
se înflăcără. 

- Dumnezeule, gemu el, venind înspre ea. Luând-o pe 
după gât, o sărută adânc, puternic. Îmi pare rău! 

Ea era un pic ameţită atunci când el îi dădu drumul și 
făcu un pas în spate, îmbrăcându-se cu cămașa. 

- Mulţumesc, spuse Dev, și apoi se întoarse, ducându-se 
spre hol. 

Rosie se uită după el câteva secunde, după care se răsuci. 
Găsindu-și repede sutienul și chiloţii, se îmbrăcă și își puse 
rochia pe ea. Din fericire, nu era foarte şifonată. Luându-și 
pantofii cu toc cui, se îndreptă spre ieşirea din cameră, 
neavând nici o idee ce urma să facă. Să cheme un Uber? Să 
aștepte? Avea nevoie de timp pentru a se gândi bine la tot 
ce aflase, dar... 

- Ce vrei să spui cu faptul că Stefan este aici? se auzi 
vocea furioasă a lui Devlin. Cum naiba a intrat în casă? 

- Habar nu am, se auzi vocea lui Lucian. Dar era în 
biroul tău. Gabe tocmai se ducea la Nikki când l-a văzut. 

- Ce naiba? explodă Devlin în vreme ce Rosie intra în 
sufragerie. 

Lucian stătea în cadrul ușii și nu putea fi mai uimit decât 
dacă o fantomă ar fi apărut din spatele lui Devlin. Ca prin 
minune, reuși să nu spună nimic cu privire la înfățișarea ei 
șifonată. 

Nu că ar fi avut ocazia. 

Devlin ieşi rapid, și Lucian era chiar în spatele lui. Rosie 
rămase acolo pentru o clipă, nefiind foarte sigură ce să facă, 
dar câștigă instinctul. Ceva ce nu prea putea explica. Îşi 


aruncă pantofii pe podea și fugi după ei, prinzându-i din 
urmă pe holul lung. 

Nici unul din ei nu spuse nimic, dar Lucian se uită în 
spate, către ea. Rosie se gândi că, dacă nu ar fi vrut ca ea să 
îi urmeze, ar fi spus ceva. 

Holul de sus era doar un amalgam de uși închise și cel de 
la al doilea etaj era la fel, doar că acolo erau mai puține uși. 
Sus, văzu două uși duble deschizându-se și auzi voci venind 
din încăpere. 

- Trebuie să pleci de aici, spunea Gabe. Este inacceptabil. 

- Sunt parte din familie. Nu am voie să fiu aici? 

- Noaptea, fără a fi invitat? La naiba, nu! 

Lui Rosie i se strânse stomacul în timp ce Devlin dădu 
buzna în birou. 

- Cum ai intrat aici? întrebă Devlin. Nu ai chei de la 
casă, cu atât mai puţin de la biroul meu. 

- Bineînţeles că am chei, răspunse Stefan și, când Rosie 
se apropie de ușă, îl văzu pe bărbatul înalt ducându-se spre 
o canapea mică. Pe masa din faţa canapelei erau o sticlă de 
bourbon și două pahare. 

În oricare altă situaţie, s-ar fi uitat prin biroul lui Devlin, 
dar era uimită de ceea ce se întâmpla. 

- Cum de ai chei, Stefan? întrebă Devlin. 

Senatorul își umplu un pahar în timp ce Lucian se duse 
la biroul lui Devlin şi se așeză, ridicându-și picioarele pe 
masă, ca şi cum era o seară de marti obișnuită. 

Stefan ridică dintr-o sprânceană în timp ce se uită pe 
lângă Devlin către locul unde era Rosie. 

- M-am gândit că vei fi ocupat mai mult timp, Devlin. 
Sunt un pic dezamăgit de tine. 

Fa trase aer în piept, în timp ce Devlin se duse spre 
Stefan. 

- Nu vorbi cu ea şi nici măcar nu te uita la ea. Trebuie 
să-mi spui de ce naiba erai în biroul meu. 

- Voiam să petrec timp cu tine, spuse el în timp ce își 
ridică paharul. Erai ocupat. De înțeles. Am auzit că aţi fost 
la Firestones în seara asta. Surprinzător, având în vedere că 
nu ai dus-o... 

- Răspunde naibii la întrebarea mea! i-o tăie Devlin. 

Rosie stătea acolo în timp ce Gabe trecu pe lângă ea, 
clătinând din cap. Îi spuse ceva despre mers afară, dar era 
blocată. Ceva nu îi dădea pace în timp ce îl privea pe Stefan 


stând jos şi ridicându-şi paharul cu mâna stângă. Lumina 
căzu pe ceasul de aur, atrăgându-i atenția. 

Se gândi imediat la sesiunea de spiritism avută cu Sarah. 
Ce spusese spiritul? 

Nu trebuia să fie mort. 

Se uită la mâna lui Stefan, în timp ce acesta și fraţii se 
contrau. Atunci își dădu seama şi simţi cum i se cutremură 
întreaga fiinţă. 

Nu spiritul lui Lawrence încercase să vină prin 
intermediul lui Sarah în acea noapte. 

- Oh, Dumnezeule, şopti Rosie, ridicându-și privirea 
spre fața bărbatului. Gemeni identici. Exact ca Devlin și 
fratele lui, se gândi ea. Nu este Stefan, spuse cu glas tare. 

- Poftim? întrebă Stefan şi se întoarse către ea. 

- Este Lawrence. Uită-te la ceasul lui. Groaza ameninţa 
să o sufoce. Stefan purta ceasul la cealaltă mână. Asta mi-a 
spus Ross. Așa putea să îi deosebească. Este Lawrence. 


CAPITOLUL 34 


Dev se întoarse către Stefan, privirea căzându-i pe 
încheietura lui. Rosie avea dreptate. Ceasul era la 
încheietura greșită, dar, nu, asta nu putea să însemne... 

Dev îşi ridică privirea către faţa lui Stefan. Totul se 
răsculă în el la ideea că acest bărbat din faţa lui era 
Lawrence. 

Arogant, stând tolănit pe canapea, bărbatul ridică dintr-o 
sprânceană. 

- Poftim? Lucian râse. Acesta este cu siguranță Stefan, 
senatorul incompetent. 

Gabe rânji în timp ce se lăsă pe spate pe scaun, 
încrucișându-și brațele. 

- Devlin, șopti Rosie, înlemnită lângă fereastră. 

Nu se putea așa ceva. Inima îi bătea cu putere în piept în 
timp ce se uita la acel bărbat. Nu putea fi Lawrence, pentru 
că, dacă era, asta însemna... 


Se gândi imediat la ce îi spusese Rosie despre spiritul 
care venise la ea. Că susținuse că fusese omorât, dar şi că 
nu trebuia să fie el. 

La naiba, era posibil ca spiritul lui Stefan să fi fost cel 
care venise? Şi el chiar începea să creadă spusele unui 
medium? 

- Arăţi de parcă a trecut o fantomă peste mormântul tău, 
comentă Stefan, înclinându-şi capul. Vrei să stai jos, 
Devlin? 

Inima începu să-i bată cu putere în timp ce îl cuprinse 
groaza. Gândurile îi zburau prin minte şi ajunseseră la ziua 
în care Nikki le adusese ceai. Ce îi spusese Stefan? 

„Văd că unele lucruri nu se schimbă niciodată. Tot nu 
reuşeşti să nu faci zgomot.“ 

Simţi cum i se ridică părul la ceafă. Stefan nu fusese 
niciodată atent la Nikki atunci când aceasta era mică. 
Lawrence, pe de altă parte, nu suporta cât de mult zgomot 
făcea, chiar şi atunci când fata abia scotea un sunet. Și 
Lawrence... fusese mereu cu ochii pe Nikki, fiind mult prea 
atent la ea. 

- Vreau să-ţi văd ceasul, ceru Dev. Acum! 

Stefan râse în timp ce se aplecă în față, punând paharul 
pe masă. 

- De ce ai vrea să faci asta? 

- Doar nu crezi..., începu Gabe, întorcându-se către Dev. 

- Arată-mi ceasul! repetă Dev. Acum! 

- Deja știi ce vei găsi, spuse în timp ce se lăsă pe spate, 
iar râsul şi zâmbetul îi dispărură de pe față. 

Dev fu cuprins de groază, îngheţând pentru un moment. 

- Ce vei găsi? întrebă Gabe, întorcându-se spre canapea. 

Dădu să se ridice. 

- Iniţialele. Stefan desfăcu încheietoarea ceasului său, 
prinzând-o în timp ce aluneca. Îi aruncă ceasul lui Lucian, 
care îl prinse cu ușurință. Vrea să ştie care sunt inițialele. 

Încruntându-se, Lucian întoarse ceasul Rolex din mâna 
sa. Zâmbetul îi dispăru de pe faţă. 

- Rosie, spuse Dev încet. Trebuie să pleci. 

- Nu, cred că trebuie să rămână, zise ticălosul de pe 
canapea, ridicând din sprâncene. 

- Lucian? zise Gabe întorcându-se spre fratele său. Ce 
spun inițialele? 

Lucian își dădu jos picioarele de pe birou și le puse pe 
podea. 


- LDV. 

Dev simţi un fior de-a lungul șirei spinării în timp ce se 
întoarse spre Rosie. 

- Te rog. Trebuie să... 

- Nu pleacă nicăieri. 

- Devlin..., se auzi ca o șoaptă vocea lui Rosie. 

- Ce naiba? explodă Gabe, şi Dev se răsuci. 

Îi cuprinse furia în momentul în care văzu că bărbatul 
despre care credeau că era Stefan avea o armă. 

- Lawrence de Vincent. 

Lucian azvârli ceasul de parcă îi ardea mâna și se uită în 
sus. Avea privirea plină de groază. 

- O prostie din partea mea, corect? Dar este un Rolex 
făcut pe comandă. Nu m-am putut despărţi de el. 

Zâmbetul care i se vedea pe față spunea că era sută la 
sută Lawrence. 

Dumnezeule, cum se întâmplase asta? Cum de nici unul 
dintre ei nu își dăduse seama? Cum de Dev nu remarcase 
ceasul, dar Ross da? 

Gabe se împletici în spate, lovindu-se de masă. Era palid. 

- Iisuse... 

- Da, nu cred că te va ajuta acum, spuse cu un zâmbet de 
superioritate Lawrence. V-am crescut pe toți. Fie că vă 
place, fie că nu, toți trei sunteți fiii mei, şi totuși nu ați avut 
habar că eram eu în tot acest timp? Nu știu dacă ar trebui 
să fiu impresionat de abilitatea mea de a mă da drept Stefan 
sau șocat de prostia voastră. Dar apoi, nu este prima dată 
când eu și Stefan facem schimb de roluri. Până la urmă, era 
modul nostru favorit de a ne petrece timpul. 

Dev văzu negru în fața ochilor, fără a-și lua privirea de la 
Lawrence. Spera că Lucian își amintea de arma pe care o 
păstra în birou. Dacă reușea să-i atragă atenţia lui Lawrence 
asupra lui, Lucian putea să o ia. 

- Dar nici unul dintre voi nu a ştiu că sunt eu în tot acest 
timp? Serios? Ea și-a dat seama? O a naibii de fată creolă cu 
un fund drăguţ și vreo câteva sute de dolari pe numele ei? 

- Du-te naibii! spuse Rosie lăsându-și capul pe spate. 

- Asta ar fi o posibilitate, dar nu cred că va fi timp, zise 
Lawrence zâmbind cu superioritate. 

- O să te omor, spuse Dev simțind cum explodează furia 
în el. 

- Dar nu ai încercat deja asta? replică Lawrence. Chiar în 
încăperea de dedesubt? Într-o noapte târzie de primăvară? 


Dev strânse din dinţi în timp ce simţea privirile fraților 
săi şi a lui Rosie aţintite asupra lui. 

- Nu ai făcut deja asta, Devlin? insistă Lawrence în timp 
ce se ridică, încă ținând arma în mână. Oh, aşa este. L-ai 
omorât pe Stefan, în schimb. 

- Dumnezeule, șopti Gabe. 

- Oh, da, chicoti Lawrence. L-a omorât pe Stefan, pentru 
că avea impresia că mă omora pe mine. 

- Este adevărat? întrebă Gabe. 

- Oh, da, este adevărat, spuse Lawrence râzând din nou. 
L-a omorât pe Stefan crezând că m-a omorât pe mine şi a 
făcut să pară sinucidere. 

Devlin putea simţi cum Rosie se holba la el, dar nu putea 
îndura să vadă privirea dezaprobatoare pe care își imagina 
că o avea în ochi. 

- Nu te-am întrebat pe tine, răspunse Gabe către 
bărbatul care îi crescuse. Dev, ai făcut-o? 

- Nu vrea să spună, dar îţi spun eu. Devlin se gândise că 
avea totul aranjat. Și trebuie să-ți recunosc meritele, spuse 
Lawrence, făcându-i cu ochiul lui Dev. Ai descoperit ce 
făceam, dar a contat asta până la urmă? 

- Cum? întrebă Dev, cu voce răgușită. Cum a ajuns să fie 
Stefan? Purta costumul tău. Era... 

- Când m-ai confruntat cu privire la... aranjamentele 
mele de afaceri... 

- Aranjamente de afaceri, icni Rosie, atrăgându-i atenţia 
lui Lawrence. Traficai ființe umane. Asta nu este o afacere, 
nebunule! 

- Draga mea, asta este cea mai veche afacere din lume şi 
cea mai profitabilă, răspunse Lawrence. 

- De ce? întrebă Rosie, luându-i prin surprindere pe Dev 
şi pe fraţii lui. Nu părea deloc temătoare în timp ce se uita 
la Lawrence. De ce ai face asta? Ai toți banii din lume. 

- Nu a fost niciodată vorba despre bani. A fost despre 
putere, spuse el pe un ton condescendent, ca și cum nu-i 
venea să creadă că trebuia să explice asta. Când ai viaţa 
cuiva în mâinile tale, ești Dumnezeul lui. 

— Este revoltător, răspunse ea, tremurând. 

- Nu crezi că şi crima este revoltătoare? întrebă el 
ridicând din umeri. 

Rosie nu răspunse, dar Dev credea că deja știa răspunsul 
la asta. 


- Dar să revenim la cel mai mare complot! Devlin m-a 
confruntat şi, din acel moment, am știut, zise Lawrence, 
mergând pe după masă, cu arma în mână. Am văzut-o în 
ochii tăi, băiete. La fel cum am văzut-o în ochii tăi în ziua 
în care te-ai întors. Aveai doar cinci ani atunci, dar, da, am 
văzut-o. Ţi-am văzut ura. Mă voiai mort atunci și m-ai vrut 
mort în noaptea în care m-ai confruntat. 

- Te-ai întors de unde? întrebă Gabe. 

- Pedeapsa a devenit un pic mai dură pe când Devlin era 
mai tânăr, spuse Lawrence cu superioritate. Băiatul avea 
nevoie de o mână fermă. 

- Lovindu-mă astfel încât să cad și să îmi despic capul a 
însemnat o mână fermă? întrebă Dev. Îl auzi pe fratele lui 
înjurând. Dacă nu m-ar fi găsit Besson, aş fi murit. 

- Nu, Devlin, ai fi rămas mort. 

- Cum de nu am știut despre asta? întrebă Gabe. Cum 
naiba... 

- Pentru că Devlin este și un mincinos. De ce nu spui 
adevărul acum? îl îndemnă Lawrence. Spune-le ce ai făcut! 

- Am făcut ce era necesar, spuse Dev ridicându-şi bărbia. 
Ceea ce făceai tu trebuia oprit, și ştiam că poliția nu era în 
stare să facă asta. Ai fi scăpat, așa cum ai scăpat cu toate 
celelalte. 

- Nu m-aş fi oprit decât dacă m-ai fi omorât? Ai 
dreptate. Nu m-aș fi oprit. Dar nu m-ai omorât pe mine. 
Am făcut schimb cu Stefan. Îmi era dator. I-am spus că am 
o întâlnire în acea seară. Făceam des asta, apropo. Şi nu ai 
reușit să mă omori pe mine, dar ai reuşit să-ți omori 
adevăratul tată. 

Icnetul lui Rosie se pierdu în izbucnirea lui Gabe, dar era 
ca şi cum Dev nu mai auzi timp de câteva minute și, când 
auzul îi reveni, Lawrence vorbea. Buzele i se mișcau, şi Dev 
îl auzea, dar totul se învârtea în jurul său. 

- Mama ta nu a știut. Nu până când s-au născut Lucian 
şi Madeline, spuse Lawrence, zâmbind spre Lucian. I-am 
spus atunci — i-am spus că tu şi sora ta sunteţi copiii mei 
adevăraţi. Privirea din ochii €i..., spuse el zâmbind. Dar, 
între noi fie vorba, cred că a știut mereu. 

- Dumnezeule, murmură Dev. 

- Oh, nu lăsa asta să te afecteze prea mult, spuse 
Lawrence. Stefan era un fraier. 

- De ce ai venit aici în seara asta? întrebă Gabe. 


- De ce? Mi-a șoptit o pasăre că cineva făcea ceva 
săpături, spuse Lawrence, și Dev se gândi imediat la Archie. 
Am ştiut că asta însemna că Devlin pusese mâna pe ceva. 
Am venit aici să găsesc despre ce era vorba. M-am gândit 
că trebuia să aibă de-a face cu Stefan. Era peste tot. Îl știți 
pe nenorocitul acela de reporter? Ross? Dacă Stefan și-ar fi 
ținut scula în pantaloni și gura închisă, nu ar fi trebuit să ne 
facem griji în privința lui. Dar nu. Al naibii prost s-a 
îndrăgostit de angajata lui şi i s-a confesat, copleșit de 
regrete sau ceva de genul. 

- Andrea, şopti Rosie. 

- A venit la mine, crezând că o voi ajuta să-l demaște. Și 
nu era asta ciudat? Pentru că începuse să se simtă prost, a 
distrus tot. Acum, el este mort - omorât de către tine - și 
acea biată fată este... ei bine, pe fundul oceanului. 

Rosie își acoperi gura. 

- Şi lasă-mă să ghicesc, ai pus ca Sabrina să fie omorâtă, 
nu-i aşa? Era un risc, pentru că ştia. Ştia că tu făcuseși toate 
astea, nu-i aşa? întrebă Dev. 

- Sabrina era o femeie încântătoare care ar fi trebuit să se 
mărite cu unul dintre voi, dar... ei bine, știm că avea 
probleme şi că nu se mai putea avea încredere în ea. Atât 
Stefan, cât și Sabrina au făcut toate astea. 

- Nu au fost Stefan sau Sabrina, nenorocitul naibii! 
izbucni Dev apropiindu-se de Lawrence. Lăcomia ta te-a 
dat de gol. Tu ai făcut totul. Tu ai atras toate astea. 

- A fost numai lăcomia mea? Spune-mi un lucru, Devlin. 
Nebraska? Nu căutai proprietăţi acolo, nu-i aşa? 

- Nu, zise el, încordându-se. 

- De cât timp știi despre asta? întrebă Lawrence. 

- De destul, răspunse Dev. 

- Hmm, zise Lawrence şi se uită la frați. Deci trecutul a 
venit şi a bătut la ușă și toate piesele s-au așezat la locul lor? 

- După cum am spus, ești un al naibii nenorocit, zise 
Dev cu superioritate. 

- Ei ştiu? Presupun că nu, adăugă bărbatul rânjind. 

- Vreau să ştiu despre ce naiba vorbiţi, spuse Gabe, 
arătând ca şi cum mai avea puţin şi își pierdea cumpătul. 

- Era îndeajuns de greu să am de-a face cu unul dintre 
bastarzii lui Stefan, dar cu doi? Ai fi uimit de ceea ce fac 
oamenii pentru bani. Am plătit personalul spitalului. I-am 
spus nemernicii ăleia că unul dintre ei a murit. Inutil, nu-i 
așa? A apărut celălalt, zise el şi făcu un semn cu mâna către 


Gabe. Am făcut-o pentru că am vrut să ştiu cum era să 
vinzi un copil. 

- Iisuse! icni Gabe. 

- Nu era copilul meu, replică Lawrence ridicând din 
umeri. 

- Eşti un nebun nenorocit, spuse Dev, clătinând din cap. 

- Stai un pic! Noi... mai avem un frate? Tonul lui Lucian 
exprimă revolta de emoţii din încăpere. Ai știu că mai 
avem un frate? 

- Ce naiba? spuse Lucian, și, cu coada ochiului, Dev îl 
văzu cum deschide sertarul de sus. 

- Dev a avut un frate geamăn, explică Lawrence. Ei bine, 
se pare că încă are. 

- Este... Dumnezeule, este adevărat? întrebă Gabe, palid 
la față. 

- Nu am știut până..., începu Dev. 

- Ştie de suficient timp, interveni Lawrence. Tot așa cum 
a știut că Sabrina a avut ceva de-a face cu moartea mamei 
copilului tău. 

- Nu am ştiu asta sigur, interveni Dev, luându-și privirea 
de la Lawrence. Aveam suspiciunile mele, dar nu puteam fi 
sigur. 

Gabe se uită la el. 

Concentrându-se din nou asupra lui Lawrence, simțea 
cum creştea furia în el. 

- Ce crezi că se va întâmpla acum? Aveai de gând să te 
dai drept Stefan pentru tot restul vieţii? 

- De ce nu? Funcţiona destul de bine și va continua să fie 
așa, spuse Lawrence. Vedeţi voi, mă veţi lăsa să plec de aici. 
Voi dispărea. Am banii şi mijloacele necesare, și nici unul 
nu va mai trebui să-și facă griji că mă va mai vedea 
vreodată. 

- Nu se va întâmpla asta, spuse Lucian, şi Dev se uită 
spre el. 

Ținea pistolul în mână în timp ce ieșea de după birou. 

- Nu vei pleca, fu de acord Dev. 

- Cum vei face, Devlin? întrebă Lawrence cu un râs lipsit 
de umor. O să mă strângi de gât, aşa cum ai făcut cu tatăl 
tău? 

Dev tresări. 

- Taci din gură! urlă Lucian. Taci naibii din gură! 

- Poftim? O să o faci tu? O să mă împuști? O să-ți 
împuști tatăl? 


- Nu mă tenta! 

Lawrence râse cu superioritate în timp ce mișca 
nepăsător mâna în care ţinea pistolul. 

- De parcă ai dus ceva la bun sfârşit în viaţa ta, Lucian. 
Nu îmi este teamă. 

Acea insultă îl lovi cu putere, şi mâna lui Lucian începu 
să tremure. Gabe, veșnicul mediator, păși în față, 
ridicându-şi mâinile. 

- Nu aşa trebuie să se termine lucrurile, spuse Gabe. 

- Ba da, trebuie, interveni Dev. Ştie asta, pentru că 
cealaltă opțiune pentru el este închisoarea pe viață. 

- Şi pentru tine, răspunse Lawrence. Crezi că, dacă eu 
mă duc la fund, nu te voi trage după mine? Crezi că nu o să 
te arunc sub autobuz și să trec direct peste tine? Eşti nebun 
dacă îți imaginezi asta. 

Dev se încordă în timp ce se uită scurt la Rosie. 
Dumnezeule, ar fi dat orice ca ea să nu asiste la asta. 
Reputația lui. Banii lui. Viaţa lui. Orice ca să nu fie martoră 
la ceea ce urma să se întâmple. 

- Nu, spuse Gabe. Nimeni nu te va crede, Lawrence. Nu 
după tot ce ai făcut. Te vei duce la închisoare, nemernicul 
naibii! 

- Oamenii mă vor crede. Mai ales dacă vor dezgropa 
corpul lui Stefan și vor face o altă autopsie, una care să nu 
fie măsluită, ca să examineze cadavrul. Privirea rece a lui 
Lawrence se îndreptă spre Rosie. Cum te simţi că te-ai 
culcat cu un criminal? 

Rosie tresări. 

- Nu te uita la ea! îl avertiză Dev, venind către Lawrence. 
Jur pe Dumnezeu, dacă te mai uiţi o singură dată înspre 
ea... 

- Ce vei face? Lawrence râse din nou. Mă vei omori? 

- Asta este ce vrea, spuse Gabe. Nu îi vom da asta. 

- Cum te simţi? insistă Lawrence. Știind că ţi-ai tras-o cu 
un bărbat care și-a omorât cu sânge-rece tatăl? 

Dev se pregăti să sară la el, dar Gabe întinse mâna, 
oprindu-l. 

- Nu face asta! îi ordonă fratele său. Nu îi da ceea ce 
vrea. 

- Tu i-ai întins capcana, ţipă Rosie, şi Dev se întoarse 
către ea. Ea... îl apăra? Stiai că urma să vină după tine și i-ai 
întins o capcană propriului tău frate. Cum te simți știind că 
te-ai purtat ca un sociopat? 


- Mă simt extraordinar, de fapt. Ar trebui să încerci și tu, 
spuse Lawrence și îi făcu cu ochiul. Poate că nu eram tatăl 
lui biologic, dar l-am crescut. L-am făcut ceea ce este azi, şi 
pot să te asigur că aşchia nu sare departe de trunchi. 

- Nu este deloc ca tine, spuse Rosie strângându-și 
pumnii. 

- Chiar așa? replică Lawrence, privind uimit către 
Devlin. Ai spălat-o pe creier când ţi-ai tras-o cu ea? 

- Taci naibii din gură! urlă Dev, împingându-l pe Gabe. 
Mai înaintă un pas. Neno... 

- Eşti bolnav, nenorocitule, scrâşni Rosie. Pentru ceea ce 
ai făcut - pentru nenorocirile în care te-ai implicat - ai 
merita să fii tăiat în bucățele și dat la câini. 

- Şi polițistul acela..., spuse Lawrence cu o privire 
intensă. 

- Te acoperea, ţipă Dev. Te acoperea, şi tu îi furnizai fete. 
Copile, nenorocitule! Era la fel de bolnav și de depravat ca 
tine. 

- Spune-mi, Rosie, crezi că două fapte greşite pot face o 
faptă bună? o întrebă Lawrence, ignorându-l pe Dev. 

- Jur pe Dumnezeu, dacă mai vorbeşti cu ea o singură 
dată, te să fac înlemnești acolo unde stai! explodă Dev, 
întinzându-se pe după fratele său. 

Lawrence se uită din nou la el, plecându-și ușor capul 
într-o parte. 

- Dumnezeule, ești... îndrăgostit de ea. Lui Dev i se opri 
inima în piept. Nu trebuie să o spui. Pot vedea. O expresie 
întrebătoare apăru pe chipul lui Lawrence. O iubești și o 
să... o să arunci totul la gunoi pentru ea. 

Încet, Dev se întoarse către Rosie. Nu se uita la 
Lawrence. Nu. Se uita la Dev, respirând repede. 

- Da, șopti el, și fu precum un cutremur. 

Chiar o iubea. Nu ştia când se întâmplase. Dacă fusese 
prima dată când văzuse perdeaua aceea oribilă din mărgele 
de lemn, oricât de ciudat suna, sau prima dată când îl 
numise nemernic. Ar fi putut fi prima dată când o sărutase 
sau prima dată când ea îl pusese la punct. Ar fi putut fi 
atunci când îl ascultase. Ar fi putut fi în momentul în care îi 
luase apărarea chiar și știind adevărul. Devlin era 
îndrăgostit de Rosie. 

- Da, spuse el tare, în timp ce privirile li se întâlniră 

Ochii ei se umplură de lacrimi, și doar asta își permisese 
Dev să vadă. Se uită din nou la Lawrence și știu ce avea de 


făcut. 

Asta era, înțelese Devlin. 

Totul se terminase. 

Gabe avea dreptate. Chiar dacă voia să-l doboare pe 
Lawrence şi să vadă cum se scurgea viața din ochii 
nenorocitului, nu avea să facă asta. Nu în fața fraţilor lui. 
Nu în faţa lui Rosie. Deja fusese mult prea mult amestecată 
în asta. 

Dintre toţi oamenii, ea nu merita asta. 

- Sună-l pe Troy, zise Dev. 

- Poftim? întrebă Lucian, încă ținând arma îndreptată 
către Lawrence. Vorbeşti serios? 

- Devlin, șopti Rosie, venind către el, surprinzându-l 
încă o dată, așa cum făcea mereu. Gândeşte-te bine... 

- M-am gândit, spuse el uitându-se la ea. Va fi în regulă. 

- Vei merge la închisoarea împreună cu mine, îl avertiză 
Lawrence. 

- Nu, nu va merge! urlă Gabe. 

- Oh, o să mă asigur că aşa va fi, chicoti sinistru 
Lawrence. 

- Taci din gură! ţipă Devlin. Doar taci naibii din gură! 
Sună-l pe Troy, spuse el întorcându-se către Lucian. Adu-l 
aici. 

- Chiar vrei să faci asta, Devlin? întrebă Lawrence, 
ridicând din sprâncene. 

- Fac ce e de făcut, spuse Devlin trăgând aer în piept. 

Dinspre Rosie se auzi un sunet frânt, un icnet care se 
termină într-un suspin. Nu se putea uita la ea acum, în 
timp ce îl privea pe omul care îl crescuse. 

Care îl făcuse ceea ce era azi. 

- Nu, spuse el cu voce tare, trecând de Gabe. 

Lawrence se încruntă, în timp ce Gabe se uită înapoi 
către el. 

Nu, nu era adevărat, își dădu seama Dev, şi la naiba dacă 
nu era un nou cutremur. Dacă ar fi fost bărbatul crescut de 
Lawrence, l-ar fi omorât pe ticălos din clipa în care aflase că 
nu era Stefan. Nu ar fi ratat ocazia. 

Nu ar fi îndrăgostit. 

Devlin zâmbi pe măsură ce muşchii spatelui și ai gâtului 
lui se relaxară. Şi zâmbetul acele se simțea real și potrivit, și, 
Dumnezeule, era eliberator. Zâmbetul i se lăți în timp ce îi 
întâlni privirea lui Lawrence. 

- Nu sunt deloc ca tine. 


Cuvintele sale îl loviră pe Lawrence ca un pumn bine 
plasat. Se albi la față în timp ce se uita la Dev. Pendula cea 
veche bătu. 

- Ai dreptate, spuse Lawrence cu voce răgușită. Nu eşti. 

Lawrence ridică arma și fu ca și cum întreaga lume 
încetini într-o mișcare infinită. Gabe înjură, și Dev știa ce 
urma să facă. Lawrence avea să pună capăt la tot - să 
termine tot chiar în fața lor —, și Dev nu se putu gândi decât 
la Rosie. Dintre toate lucrurile, nu trebuia să vadă asta. Se 
întoarse către ea, cu numele ei pe buze, în timp ce îl auzi pe 
Gabe strigând un avertisment. 

Dev se răsuci şi văzu cu groază că se înşelase, se înșelase 
al naibii de tare. 

Lawrence nu intenționa să se sinucidă. 

Avea arma îndreptată. Nu spre ei. Dumnezeule, nu spre 
ei. Lawrence avea arma îndreptată către Rosie. 

- Şi va trebui să trăieşti cu asta, spuse Lawrence 
zâmbind. 

Urmară țipete. Ale lui Rosie. Ale fraților săi. Ale lui. Şi 
sunetul de armă fu precum un tunet. 


CAPITOLUL 35 


- La naiba, strigă Lucian, pălind. 

Împleticindu-se în spate şi spre un scaun gol, Rosie 
încercă să tragă aer în piept, dar nu reuși, în timp ce se uita 
la Lawrence. Inima îi bătea atât de tare, încât se gândi că ar 
putea fi bolnavă. 

Lawrence urma să o împuște. Ţintise arma spre ea și avea 
să o împuște. 

Dar nu mai era așa. 

Omul acela incredibil de malefic stătea întins în faţa 
canapelei, cu un glonţ în mijlocul pieptului, şi o baltă de 
lichid roșu aprins se împrăștia pe podeaua de lemn masiv. 
Avea ochii deschişi, aţintiți spre tavan. 

Și era... era mort. 

- Lucian, începu Gabe, apoi se opri. 


- Nu am fost eu, spuse Lucian, uitându-se dincolo de 
Devlin și Gabe. Aveam de gând să o fac. Aveam de gând să- 
] împușc pe nenorocit, dar nu am fost eu. A fost el. 

Rosie se întoarse ca şi cum era prinsă într-un vis. Un 
bărbat stătea în cadrul ușii, un bărbat care semăna atât de 
mult cu Devlin, încât ea tresări, gândindu-se iniţial că 
Devlin era cel care stătea acolo, cu un pistol în mână, dar 
nu era el, pentru că Devlin era lângă ea, cu un braț în jurul 
ei. Devlin o atingea, plimbându-și mâinile pe corpul ei, ca 
şi cum căuta o rană. Bărbatul care semăna izbitor de mult 
cu Devlin era fratele lui geamăn. 

- L-am urmărit. Cu toate acestea, a durat până am intrat 
aici, spuse Payton lăsând arma în jos. Avea de gând să o 
împuște. Trebuia... trebuia să fac ceva. 

Gabe spunea ceva, dar era un zumzet în capul lui Rosie 
care îi acoperea vorbele, înăbușea totul în jurul ei. 

Fra un bărbat mort chiar acolo. 

Se gândi că, după câte învățase şi experimentase în viața 
ei, asta nu ar trebui să fie șocant, dar era. Întregul corp îi 
era cutremurat, și avea un bâzâit în urechi, în vene. 

Mâini o atingeau dintr-odată, luând-o de brațe şi 
uitându-se la ea. În faţa ei era Devlin. 

- Eşti în regulă? Rosie, vorbeşte cu mine! Ești în regulă? 

Se întinse să vadă dincolo de umărul lui. Nici măcar nu 
ştia de ce. Era ca şi cum trebuia să continue să se uite 
pentru a-şi repeta că era mort. 

- Nu. Haide, nu te uita la el! spuse Dev ridicându-şi 
mâinile și cuprinzându-i obrajii în palme. El își lăsă capul 
într-o parte. Uită-te la mine! 

Fa se uită la el și simţi, într-un final, că respira. Imaginea 
deveni din nou clară, în timp ce bâzâitul din urechi se 
estompă. 

- Ştii, spuse ea, cu voce răgușită. Ai fi putut să alegi un 
moment mai bun să-mi spui că mă iubeşti. 

- Da, spuse Devlin râzând, aș fi putut alege un moment 
mai bun. Plecându-și capul, o sărută pe frunte, apoi se 
retrase, cercetându-i tot corpul. Eşti sigură că ești în 
regulă? Nu ești rănită? 

- Nu cred că a tras, spuse ea înghițind cu greutate în 
timp ce continua să se uite la el. 

Un sunet de uşurare se auzi dinspre Devlin în timp ce o 
trăgea spre el, îmbrăţișând-o. 


- Îmi pare atât de rău, spuse el, un fior cuprinzându-i tot 
corpul. Îmi pare atât de al naibii de rău că a trebuit să vezi 
asta. Că a trebuit să auzi asta. 

- Este în regulă, spuse Rosie lăsându-și capul pe umărul 
lui în timp ce îl luă în braţe, strângându-l la fel de tare cum 
o strângea el. Este în regulă. 

El își duse o mână la ceafa ei și îi prinse părul. 

- Nu este în regulă, Rosie. Nimic din toate astea nu este 
în regulă. 

- Știu, șopti ea, în timp ce inima i se strânse de durere. 
Dar va fi în regulă. Trebuie să fie în regulă acum. 

Îl cuprinse un nou fior, şi apoi, iadul păru să se 
dezlănțuie. 

Un țipăt se auzi în încăpere. Devlin se trase înapoi, 
întorcându-se astfel încât să o protejeze pe Rosie. Peste 
umăr, o văzu pe Julia în cadrul uşii, în spatele lui Payton. 

- Oh, Dumnezeule! Julia avea mâinile ridicate, ca pentru 
a bloca astfel ceea ce vedea. 

Rosie o văzu pe Julia alergând către Lucian. Acesta nu 
mai avea în mână arma cu care nu trăsese. Fra în mâinile 
lui Gabe, în timp ce Julia prinse între mâini fața palidă a lui 
Lucian. 

- Iubitule, ce s-a întâmplat? întrebă ea cu voce panicată. 
Ce se întâmplă? Lucian, iubi... 

Țipetele ei se stinseră când Lucian o trase către el, 
îimbrăţișând-o. O ţinea pe Julia așa cum... așa cum Devlin 
tocmai o ţinuse pe Rosie, ca și cum s-ar fi înecat dacă nu ar 
fi fost ea. 

Nu se putea gândi decât că, slavă Cerului, Nikki era la ea 
acasă şi nu era aici să vadă asta. 

Totul se întâmpla în ceață în acest moment. Gabe pusese 
arma pe birou și vorbea la telefon. Rosie era scoasă afară 
din cameră, împreună cu Lucian și Julia, care se uita la 
Payton și la Devlin de parcă era ceva în neregulă cu ochii 
ei, şi cumva ajunseră toți trei jos, într-o sufragerie 
confortabilă, care chiar arăta ca una reală. 

Lucian se așeză pe canapea, cu capul în mâini, în timp ce 
Julia îl mângâia pe spate. Îi povestise ce se întâmplase, şi 
îngrijorarea ei pentru Lucian era evidentă în fiecare privire 
îndurerată pe care i-o arunca lui Rosie. Lucian nu apăsase 
pe trăgaci, dar ar fi fost gata să o facă, şi asta îl tulburase. 
Măcar atâta lucru era evident. 


Rosie... nu putea să stea nemișcată în timp ce Devlin şi 
Gabe făceau Dumnezeu știe ce sus. Mergea agitată prin 
sufragerie. La un moment dat, i se păru că aude voci - nu 
pe a lui Gabe sau pe a lui Devlin. 

Pe cine chemaseră? 

Cineva care urma să aibă grijă de tot, să îndepărteze 
cadavrul și să șteargă dovezile de parcă persoana aceasta 
nici nu existase? 

Dumnezeule, o parte din ea nu putea crede că gândea 
astfel, dar asta... asta devenise viaţa ei, pentru că nici măcar 
o singură dată de când se declanşase arma şi Lawrence 
fusese împușcat nu se gândise să sune la poliţie. 

Și, când Devlin se hotărâse să sune la poliţie, se panicase. 
Asta nu... nu îi stătea în fire. Sau poate da, și abia acum 
descoperea asta? Nu putea găsi în ea forța de a-l judeca pe 
Devlin. 

Poate că urma să aibă coşmaruri și poate că avea să îi ia 
mulți, mulți ani pentru a fi împăcată pe deplin, dar ştia că 
nu avea să regrete că nu sunase la poliție. Ceea ce regreta 
era că fusese pusă în acea situaţie de un om malefic, care 
scăpase de sub control. 

Exact așa cum Devlin și familia lui fuseseră puși în acea 
situaţie în toți acei ani. 

Rosie se cutremură și își strânse braţele în jurul corpului. 
Uitându-se la Lucian și la Julia, își mușcă buza de jos. Era 
îngrijorată din cauza lui. Julia îl trase spre ea. Capetele li se 
plecară împreună, şi Rosie se întoarse pentru a le oferi un 
pic de intimitate. 

Habar nu avea cât timp trecu, dar încă era întuneric afară 
când Devlin şi Gabe apărură în cadrul ușii. Payton nu era 
cu ei și, pentru un moment, Rosie se întrebă dacă fusese 
vreodată acolo. 

Înainte de a avea ocazia să se miște, Lucian vorbi pentru 
prima dată de când coborâse în această încăpere: 

- Unde este fratele nostru? 

- A plecat, răspunse Devlin. S-a gândit că ar fi bine să 
vină într-un moment... mai potrivit. 

- Un moment mai potrivit? întrebă Lucian cu un râset 
sec. 

Desprinzându-și mâinile, Rosie se grăbi către Dev, în 
timp ce Gabe se prăbuşi într-un fotoliu. Ea îi prinse 
mâinile, căutându-i privirea. 

- Este totul... în regulă? 


Devlin nu răspunse, ci doar o strânse la piept și își lipi 
fruntea de a ei. Fa își puse mâinile pe pieptul lui și îi simţi 
bătăile inimii sub palmă. 

- Totul a fost aranjat, spuse Gabe cu voce obosită. S-a 
terminat. 

Rosie se trase înapoi, ridicându-și privirea către Devlin. 

- Nu întreba, zise el. Nu vrei să ştii. 

O parte din ea voia să știe, și poate că acea parte din ea 
existase într-o mare de curiozitate morbidă, dar putea 
spune din felul devastat în care arăta fața lui Devlin că el nu 
își dorea ca ea să afle toate detaliile. Cel puţin, nu acum. 

- Ce se va întâmpla acum? întrebă ea. 

- O să continuăm, aşa cum facem de obicei, răspunse 
Lucian, făcând-o pe Rosie să se întoarcă. Acum, se rezema 
de canapea. Stefan va fi dat dispărut, din moment ce 
Lawrence era deja considerat mort. O altă dispariție bizară 
din familia de Vincent despre care se va bârfi. 

Rosie tresări. 

- Şi ne vom preface că nu s-a întâmplat nimic, nu-i așa? 
spuse Lucian râzând fără pic de amuzament. Adică, ar 
trebui. Nenorocitul ăla... nu merita să trăiască, dar cum... 
cum suntem noi diferiți? 

- Oh, iubitule, spuse Julia cuprinzându-i faţa în mâini. 
Nu eşti deloc precum acel om. Precum nici unul din ei. 

- Noi nu suntem ca el. Nu am fost niciodată ca el, spuse 
Gabe. Dar tu? 

Rosie trase adânc aer în piept când își dădu seama că 
Gabe se uita direct la Devlin. 

- Ce naiba, Dev? continuă Gabe. Chiar ai făcut-o. 

- Haide, spuse Lucian, clătinând din cap. Nu este chiar 
aşa surprinzător. 

- Poate nu pentru tine, spuse Gabe uitându-se înapoi. 

Devlin nu interveni. În tot acest timp, stătu acolo, 
acceptând acuzele lor. Acceptând totul, aşa cum făcuse 
mereu. 

- De parcă nu ai avut suspiciunile tale, replică Lucian. 

- Am avut, dar am sperat că m-am înșelat, spuse Gabe 
strângând din dinţi. Poţi spune că sunt un optimist fraier 
pentru că am vrut să cred că nu era în stare de aşa ceva. 

Julia deschise gura. 

- Emma, spuse Lucian, şi Gabe se trase înapoi la auzul 
numelui mamei copilului său. Poţi spune că am făcut ceva 
diferit fată de ce a făcut Dev? 


- A trebuit să fac ceva, zise Dev într-un final. Ştiţi că, 
dacă m-aş fi dus la poliţie, nu l-ar fi oprit pe Lawrence. 
Jumătate dintre ei erau implicaţi, și putea să îi plătească pe 
restul sau puteau să sfârșească morți. Nu înţelegeți... 

- Nu, ai dreptate. Nu înțelegem, spuse Gabe și se ridică. 
Nu ne-ai spus niciodată nimic din toate astea. Nici măcar o 
dată nu ne-ai zis în ce erau implicaţi. Ce făceau. 

- Nu am vrut să știți! O crăpătură se văzu în stăpânirea 
de sine a lui Devlin, surprinzându-i pe fraţii lui și pe Julia. 
Dar nu şi pe Rosie. Astea - toate acestea - fierbeau de 
foarte mult timp. Devlin păşi pe după Rosie. V-ar fi făcut 
viața mai uşoară sau mai bună dacă ați fi știut că bărbatul 
care v-a crescut și fratele lui vindeau ființe umane? Că 
traficau femei şi copii? Fetite? 

Julia îşi acoperi mâna cu gura. 

- V-ar fi ajutat să dormiţi mai bine noaptea știind că 
jumătate dintre oamenii aceia erau vânduți împotriva 
voinței lor sau că erau păcăliți să-şi părăsească familia 
pentru o viață mai bună? Şi că restul erau omorâţi? Voiaţi 
să știți toate astea? întrebă Devlin. 

Nici unul dintre fraţii săi nu răspunse. 

- Aşa m-am gândit și eu. Pentru că știu ce se întâmplă 
odată ce afli despre asta. Începi să faci cercetări. Începi să 
descoperi ce le fac oamenilor, cum îi droghează şi cum îi 
ameninţă ca să facă ce vor ei, spuse Devlin încordându-se. 
Nu vei mai dormi mult timp după ce afli. Așa că mă scuzaţi 
naibii că am încercat să vă scutesc de asta. 

- Dar suntem o familie, spuse Gabe trecându-și mâna 
prin păr. Nu trebuia să faci asta de unul singur - să duci 
doar tu povara. Cum de nu ai ştiut că, oricât de mult ne-ar 
fi afectat, am fi fost acolo, alături de tine? 

- Nici măcar nu am știut că aproape te-a omorât, spuse 
Lucian, atrăgându-i atenţia lui Devlin. La naiba! Richard 
trebuie să știe despre asta. Şi Livie? 

- Au știut că am fost rănit, spuse Devlin după o clipă. 
Besson a fost cel care m-a găsit inconștient. Mi-a acordat 
primul ajutor, dar nici el și nici soţia lui nu știu cum s-a 
întâmplat. 

- Şi nu ai spus niciodată nimic? întrebă Gabe ridicându- 
și mâinile. Şi ceea ce aflaseși despre Sabrina? Ştiai... 

- Încercam să te protejez, interveni Devlin, și Rosie trase 
aer în piept. Urma să-i spună despre Sabrina? Încercam să 
vă protejez pe amândoi. 


Rosie se chinuise mult să rămână tăcută, pentru că era 
ceva ce trebuia să spună Devlin, trebuia să-și ia povara de 
pe umeri. 

- Aşa cum ai încercat să ne protejezi de la a ști că avem 
un alt frate? întrebă Lucian, și Julia își plecă ușor capul, cu 
coatele pe genunchi. De aceea nu ne-ai spus? 

- Nu am ştiu despre existenţa lui până în primăvară, 
spuse Devlin strângând din dinți. 

- Asta a fost acum aproape șase luni, explodă Gabe. 

- Nu am ştiut cum să vă spun, răspunse Devlin. Și el nu 
voia să se știe. Doamne! Tocmai aflase că fusese adoptat şi 
că era rudă cu noi. Nu am plănuit... 

- Să ne spui vreodată? întrebă Lucian. 

- Nu, se enervă Devlin. Amândoi plănuiam să vă 
spunem când era el pregătit. 

Gabe clătină din cap și dădu să se întoarcă, apoi se răsuci 
spre Devlin. 

- Îl cheamă Payton. Tocmai am aflat asta în seara 
aceasta. Ai știut luni de zile că Lawrence... că l-a dat din 
ură. A minţit-o pe mama noastră pentru că... pentru că a 
putut. 

- Era un monstru, șopti Julia, punându-și mâna pe 
coapsa lui Lucian. Și mă bucur că acum a murit de- 
adevăratelea. 

Rosie nu avea cum să nu fie de acord cu ea. Poate că o 
făcea o persoană îngrozitoare, dar bărbatul acela și fratele 
lui erau răul cu chip de om. 

- Ar fi trebuit să ne spui, zise Gabe, întorcându-se şi 
mergând spre şemineu. Își puse mâna pe marginea acestuia 
şi îşi plecă uşor capul. Nici nu... Iisuse, Dev! Nici măcar nu 
ştiu cine eşti. 

Rosie simţi o apăsare în piept în timp ce Devlin făcu un 
pas în spate. Ea se întoarse spre el, dar el deja dispăruse 
înainte de a putea spune un cuvânt. 

Incredibil! 

Doar la asta se putea gândi Rosie în timp ce se întoarse 
încet către fraţi. Și ea tocmai aflase niște lucruri nebuneşști 
şi, înainte de a se întâmpla... ce se întâmplase, nu era sigură 
care îi erau intenţiile cu Devlin. 

Acum, știa. 

Nu se uită la Julia când vorbi. Se uită direct la ei. 

- Habar nu aveţi. Sincer. Nu știți nimic. 

- Rosie, spuse Lucian uitându-se la ea. 


- Nu. Tot ce a făcut a fost din cauza voastră, a tuturor. 
Ceea ce a devenit a fost din cauza voastră, a amândurora. 
Habar nu aveti. 

- Am vrut să știm, spuse Gabe îndepărtându-se de 
șemineu. Ne-a ținut în întuneric. 

- Nu. Absolut deloc, spuse Rosie nervoasă. Nu v-a ţinut 
în întuneric. V-a menţinut pe amândoi la lumină. 

Întregul corp al lui Lucian păru să tresară la auzul 
cuvintelor ei. 

- A suportat o femeie nebună care era obsedată de tine, 
Gabe, pentru a te proteja. Fa ştia totul şi, dacă nu ar fi fost 
Devlin, s-ar fi folosit de asta. Dacă nu ar fi fost el, nu ai fi cu 
Nikki acum. Ai fi cu acea femeie, îi spuse ea lui Gabe 
înainte de a se întoarce la Lucian. Furia îi clocotea în vene. 
Și îți amintești povestea aceea amuzantă pe care mi-ai spus- 
o despre voi trei la școală? Cum Devlin a fost prins pentru 
că voi aţi încălcat restricţiile? Partea nasoală este că 
Lawrence l-a bătut atât de tare după aceea, că încă are 
cicatricile. Nu aţi ştiut asta, nu-i aşa? I-aţi văzut vreodată 
vreunul dintre voi spatele? 

Amândoi fraţii rămaseră tăcuţi în timp ce lacrimile se 
prelingeau pe gâtul lui Rosie. 

- Aţi văzut vreodată cicatricile? Presupun că nu. Și 
presupun că nici unul dintre voi nu a fost îndeajuns de 
atent şi nu s-a gândit de ce Devlin este aşa cum este și nici 
nu şi-a dat vreunul seama că, în timp ce voi vă vedeaţi de 
viață şi făceaţi ce naiba voiați voi, el era blocat cu acei 
monștri. Nu v-a ţinut în întuneric. V-a ținut pe toţi la 
lumină. Gândiţi-vă la asta în timp ce îl târâţi prin mocirla 
în care a trăit în toţi aceşti ani. 

Rosie nu așteptă ca vreunul din ei să răspundă, ci plecă 
din cameră și începu să-l caute pe Devlin. Îl găsi stând în 
hol, sub candelabrul aurit. Se uita în sus la scara 
grandioasă. 

- Asta... afurisita de casă, spuse el în timp ce ea se 
apropia de el. Privirea ei o urmă pe a lui, dar Rosie nu 
spuse nimic. Asta nu o împiedică să simtă fiori în tot 
corpul când el adăugă: Casa asta este bântuită de morți şi 
de vii. Îmi doresc să nu te fi adus niciodată aici. 

- Devlin..., spuse ea și îi atinse braţul, dar el nu se uită la 
ea. Eşti în regulă? 

FI râse. 

- Știu că este o întrebare prostească. 


- Nu este, dar nu ar trebui să mă întrebi asta. 

- Fraţii tăi... 

- Au toate motivele să fie supăraţi. I-am minţit. 

- Nu, spuse ea, strângându-l mai tare. I-ai protejat. Le-ai 
oferit viața pe care o au în timp ce ţi-ai sacrificat-o pe a ta. 
Da, sunt nervoși, dar trebuie și să treacă naibii peste asta. 
Ceea ce le-am și spus. Așa că sper că nu vei fi foarte supărat 
pe mine din cauza asta. 

- Ce... ai făcut? întrebă Devlin, întorcându-se către ea, cu 
ochii mari de uimire. 

- Hm, ei bine, le-am spus, în esenţă, să caște naibii mai 
bine ochii. Am spus alte lucruri, dar, hmm, da, asta este 
esenţa. 

El se uită la ea. 

Ea începu să se îngrijoreze un pic. 

- Trebuie să știe ce ai făcut pentru ei. Fi... 

- Multumesc, spuse Devlin plecându-și capul şi 
sărutând-o. Nimeni... nimeni nu a făcut asta pentru mine. 
Să-mi ia apărarea. Mulţumesc! 

- Nu trebuie să-mi mulțumești. Am făcut-o pentru că... 

- Nu, spuse el încet, ca și cum simţise ce urma să zică. O 
sărută din nou, încet la început, dar apăsarea gurii lui 
deveni repede mai fermă. Sărutul deveni feroce, chiar 
disperat, și, când, într-un final, își ridică gura de pe gura ei, 
ea tremura și se simţea... se simțea un pic ca la final. Am 
nevoie doar să te duci acasă. În regulă? Nu ai fost niciodată 
aici. 

- Poftim? Am crezut că totul s-a rezolvat. 

- Aşa este, dar pentru orice eventualitate. Trebuie să fac 
ceva. O prinse de obraji, fixând-o cu o privire rugătoare. În 
regulă? Trebuie să pleci. Vom ţine legătura. Promit. 

- Nu vreau să plec. 

- Dar trebuie să fac asta singur și trebuie să pleci. 

- Ce să faci? întrebă ea. 

- Cred că este momentul să scăpăm acest pământ de 
acele fantome, spuse el întorcându-se de la ea și uitându-se 
la trepte. 

- Atunci, sunt fata ta. Sunt... 

- Nu genul acela de fantome, Rosie. Se duse spre trepte. 
Te rog, pleacă! Este ceva ce trebuie să fac singur. 

O cuprinse alt gen de neliniște. 

Străduindu-se să nu plângă, simţi că încuviinţă din cap şi 
se auzi fiind de acord, dar se întinse spre el, însă nu dădu 


decât peste aer. 

- Este adevărat ce am spus, spuse Devlin uitându-se la 
ea. Te iubesc, Rosie. Știu că pare imposibil, dar este real. 

- Devlin... 

El deja urca treptele, și Rosie auzi ușa deschizându-se în 
spatele ei. Se întoarse, așteptându-se să vadă pe cineva, dar 
nu era nimeni acolo. Doar ea şi vântul, mișcând iedera. 


Dev era un criminal. 

Acceptase de mult asta. 

Îl omorâse pe Stefan gândindu-se că era Lawrence. 
Ordonase moartea ofițerului de poliţie care îi acoperise 
crimele lui Lawrence. 

Dev omorâse. 

Nu regreta şi nu ar fi regretat ce făcuse, şi poate asta 
vorbea despre întunericul din sufletul lui - nu știa și nu îi 
păsa. 

Mai devreme în noaptea aceea, fusese gata să se predea. 
Acum, era pregătit să facă ceea ce ar fi trebuit să facă cu 
zeci de ani în urmă. 

Fraţii lui plecaseră când reveni jos, cu o geantă în mână. 
Puse sacul negru lângă uşa de la intrare și luă canistra pe 
care o adusese din garaj. Nu era deloc surprins. Instinctul îi 
spunea că Gabe se dusese la Nikki și Lucian și Julia erau 
împreună, în siguranţă și departe de aici. 

Aveau să îl ierte? Să înțeleagă? 

Atinse lucrătura din lemn pe care Gabe o făcuse cu 
mâinile lui şi cadrele arcuite ale ușilor în timp ce se plimba 
prin casă. Nu erau fotografii, doar tablourile morbide, dar 
totuşi frumoase, făcute de degetele fratelui său și ale surorii 
lui. Se opri la birou şi se gândi la ironia de a-l plăti pe 
medicul legist. Dacă nu ar fi făcut asta, legistul ar fi 
descoperit cu siguranță că nu era corpul lui Lawrence cel 
care se afla la morgă, ci al lui Stefan. 

Amândoi bărbaţii fuseseră complici la unele dintre cele 
mai atroce crime. Ambii fuseseră un blestem nu numai 
asupra acestui teren, ci şi asupra tuturor celor cu care 
veniseră în contact. 

Sunetul paşilor i se auzea pe holul întunecat, liniştit al 
celui de-al treilea nivel în timp ce trecea pe lângă 
dormitorul mamei sale, care fusese la fel de captivă ca el. 
Trecu pe lângă apartamentele private ale lui Lawrence şi 
simţi teama amară pe care o simţea mereu atunci când era 


copil și ura puternică ce izvorâse din asta. Ajunse la cel de- 
al doilea nivel, deschizând larg toate ușile în timp ce 
mergea, amintindu-și de Nikki când era mică, alergând pe 
holuri, şi apoi se opri, amintindu-și că şi el și Pearl făceau la 
fel. 

Simti un fior pe ceafă și putu jura că auzise sunetul ușor 
al râsetului unui bărbat. 

Dev începu să meargă, încet, coborând meticulos. Se 
opri la fereastra din spate, cea care dădea spre grădina de 
trandafiri și spre piscină. 

Și o văzu pe sora lui, nu cu faţa în jos în piscină, ci stând 
și uitându-se pe fereastră, părul ei blond fluturându-i în 
vânt. Poate că era doar o amintire. Sau, poate, o fantomă. 
Poate că îşi pierduse minţile, dar o văzu și, în momentele 
acelea de linişte, o auzi pe mama lui șoptindu-i un 
„mulțumesc. 

Poate că aveau să fie toţi eliberaţi acum. 

Dev se întoarse în hol şi trase în piept mirosul de 
benzină în timp ce îşi luă geanta. Căutând în buzunar, 
scoase o brichetă pe care o găsise în cămară. O aprinse, şi o 
flacără prinse viaţă. 

Pereţii casei erau precum cicatricile de pe spatele său, 
podelele - precum oasele pe care Lawrence încercase să i le 
rupă tot timpul, și totul dinăuntrul casei era doar carne 
pătată și muşchi rupti, întinși prea mult. 

Şi totul trebuia să ardă. 


CAPITOLUL 36 


Scandal după scandal asaltă presa locală, şi apoi, ca un 
foc sălbatic, se răspândi la nivel național. 

Mai întâi, fu dezvăluirea despre moartea Sabrinei și, 
cumva - şi Rosie bănuia că familia de Vincent avea ceva 
de-a face cu asta —, publicului i se servi povestea unui jaf 
îngrozitor care se terminase prost. Implicarea Sabrinei în 
diversele aspecte nu fusese scoasă la iveală. 


Apoi... senatorul Stefan de Vincent fu dat dispărut de 
Gabe. Ştirea abătu atenţia de la soarta Sabrinei. Rosie habar 
nu avea ce se întâmplase cu adevărat cu trupul lui 
Lawrence și nici nu voia să știe şi, oricât de bolnav părea, 
singurul lucru de care îi păsa era că acei doi bărbaţi 
malefici, Stefan și Lawrence, nu mai umblau pe acest 
pământ. 

Vestea falsei dispariţii a lui Stefan pusese în umbră 
altceva, ceva ce Rosie înțelegea, dar la care nu se așteptase. 
Ceva ce era copleșitor de puternic. 

Devlin dăduse foc conacului de Vincent. 

Totul de acolo dispăruse. Focul fusese considerat un 
accident - casa fusese arsă din temelii și, după spusele lui 
Nikki, nimeni nu putea înțelege cum de nu rămăsese nimic 
decât cenușă şi cărbuni. 

Fusese ceva nenatural în legătură cu focul, şi astea 
fuseseră cuvintele lui Gabe. 

Fraţii, Julia şi Nikki știau că Devlin dăduse foc, şi Rosie 
se gândise că aveau să fie supăraţi, dar toţi păreau ciudat 
de... ușurați că locul acela dispăruse. 

La început, Rosie se panicase foarte tare, o panică ce 
aproape o paralizase. Devlin... dispăruse, şi ea se temuse că 
arsese împreună cu casa, dar apoi aflase că fusese văzut 
după incendiu. 

Fusese la casa părinţilor lui Nikki, la Richard și la Livie, 
și le dăduse o geantă plină de bani, şocând familia Besson, 
pe Nikki și pe fraţii lui. 

Dar nu şi pe Rosie. 

Fra o bunătate înnăscută în Devlin. Doar că era 
îngropată sub mult... mult întuneric. 

Trecuseră două săptămâni de la noaptea aceea - o noapte 
care începuse atât de frumos şi care se terminase atât de 
sumbru. 

Nu mai auzise de Devlin. Nici Gabe și nici Lucian. Părea 
să fi dispărut după ce mersese acasă la părinții lui Nikki, și 
Rosie... Dumnezeule, suferea din cauza grijii și era furioasă 
că o părăsise. 

- Eşti bine? 

Trezită din gânduri, clipi și se uită la Jilly. Era acasă la 
Jilly şi la Liz și ar fi trebuit să fie atentă, cum în mod 
evident nu era. 

- Îmi pare rău, spuse Rosie chinuindu-se să zâmbească. 


- Este în regulă, zise Liz cu o privire îngrijorată. Putem 
vorbi despre asta mai târziu. 

- Sigur, interveni Sarah. Nu trebuie să discutăm chiar 
acum. 

- Este în regulă, insistă ea. 

Cele trei femei se uitau la ea, și privirile lor spuneau că 
știau că nu era în regulă. Le spusese ce putuse să le spună, 
ceea ce nu era mare lucru, dar ştiau că Devlin plecase şi 
ştiau... 

Stiau că Rosie se îndrăgostise de el. 

Nu avea habar când se întâmplase asta, dar ştia că fusese 
fie prima dată când văzuse o urmă de zâmbet la el sau când 
îl auzise prima dată râzând. Cât de stupid era asta? 
Complet. Dar era adevărat. Nu înţelesese asta decât după ce 
el dispăruse, şi acum... Cât de ironic era asta? 

Dar îşi dăduse seama când auzise că Devlin le dăduse 
părinților lui Nikki mai mulţi bani decât puteau avea 
vreodată nevoie și i se confirmase când aflase de la Ross că 
albumul foto îi fusese trimis în mod anonim. Crezuse că 
fusese ea, dar Rosie înțelesese că fusese Devlin. 

Ross era pe teren, cu toate lucrurile care se întâmplaseră 
în ultima vreme, și Rosie ştia că avea să mai dureze până să 
renunțe la ancheta sa, dar mai ştia şi că nu avea să afle 
niciodată adevărul. Era greu să nu-i confirme suspiciunile 
despre faptul că Andrea era moartă, dar se temea că, dacă 
descoperea asta, afla şi că femeia pe care o iubise şi pe care 
o pierduse avusese o relaţie cu Stefan. Era bine ca unele 
secrete să rămână îngropate. 

- În regulă, zise Sarah. Deci, am fost şi am vizitat casa 
familiei Mendez, şi pot să vă spun că nu mai sunt spirite. 
Am afumat-o bine şi am pus o barieră, pentru cazul în care 
alte spirite încearcă să intre acolo. 

- Vrei să spui când spiritele se decid să plece din nou din 
casa lui Lucian? întrebă Jilly. 

După ce mersese acolo, Sarah fusese de părere că 
fantomele care supărau familia Mendez veniseră din casa 
lui Lucian, ceva ce Julia nu fusese tocmai fericită să afle. 

- Aşa cum i-am spus lui Lucian, când se va termina 
redecorarea, voi face același lucru şi cu casa lor, dar nu cred 
că vor mai avea probleme. Sarah se uită la Rosie. Cred că 
altcineva i-a scăpat de acele fantome. 

Rosie trase aer în piept. Nu îi spuse lui Sarah despre ce îi 
zisese Devlin înainte de incendiu. Sarah zâmbi și, da, asta o 


speria chiar şi pe Rosie. 

Discuţia se termină acolo, şi Sarah o urmă pe terasă. 

- Doamne, chiar s-a făcut frig, spuse Rosie, strângând 
puloverul în jurul corpului. Nu îmi pot aminti... 

- Stiu, o întrerupse Sarah. 

- Ce ştii? o întrebă Rosie întorcându-se către ea. 

- Doar are nevoie de timp ca să-și limpezească mintea, 
spuse și îi făcu cu ochiul. Să ajungă din nou la lumină. 

- În regulă, zise Rosie și se uită în jur, neputând să-și 
înăbușe un fior. Un spirit îți șoptește asta în ureche sau ceva 
de genul acesta? 

Coborând o treaptă, ea râse la Rosie. 

- Se va întoarce, spuse Sarah, şi zise asta într-un fel în 
care o făcu pe Rosie să se întrebe dacă chiar știa. Și, când va 
face asta, încearcă să nu țipi la el prea tare. 

- Nu pot să promit nimic, spuse Rosie zâmbind, în timp 
ce simţi un fior de speranţă în piept. 


El stătea pe o bancă în mijlocul unei pajiști pline de 
bujori și, chiar și cu spatele la ea, Rosie ştia cine era și nu îi 
venea să creadă în timp ce se îndrepta spre el. 

Avea lacrimi în ochi, amenințând să o sufoce, când ocoli 
banca. Inima nu i se opri în piept, dar simţi cum i se 
strânge. 

Era el. 

Și așa ştiu că visa. 

- Ian, șopti ea în timp ce se aşeză lângă el pe bancă. 

Nu se uită la ea, ci privi la pajiştea luminoasă. 

- Rosalynn. 

Simţi un ghem de emoţii în piept. Vocea lui. Oh, 
Dumnezeule, era vocea lui. 

- Este... este un vis. 

lan zâmbi în timp ce un vânt uşor adie peste pajiște, 
agitând petalele bujorilor. 

- Este? 

- Nu ştiu. Nu vreau să fie, spuse ea trăgând din nou aer 
în piept, dar de data asta se termină cu un suspin. 

- Contează? întrebă el, apoi îşi ridică mâna, deschizând 
palma. În mijloc avea verigheta ei de aur. Este timpul. 

- Nu înţeleg. În depărtare, se auzi un ciripit, devenind 
din ce în ce mai puternic. 

- Este timpul să renunti, spuse el, şi verigheta dispăru. 


Rosie se trezi, trăgând aer în piept în timp ce sări în sus. 
Ciripitul era alarma telefonului ei. Îl căută, oprindu-l în 
timp ce încerca să respire. În întunericul dormitorului ei, 
duse mâna la gât, la lanţul din jurul gâtului, și scoase inelul 
de sub tricou. Strânse metalul între degete. 

„Este timpul.“ 

Nodul din gât se făcu și mai mare, și ea închise ochii, 
ținându-i strâns închiși. În cei zece ani de când Ian nu mai 
era, nu îl visase niciodată. Niciodată. Nici măcar o dată, și 
acest vis, Dumnezeule, păruse atât de real. Încă îi putea 
auzi vocea, îi putea vedea zâmbetul şi putea simţi adierea 
caldă pe piele. 

„Este timpul să renunti.“ 

Umerii i se cutremurară în timp ce lacrimile o năpădiră, 
curgându-i pe obraji. Visul ar fi putut fi un fel de mesaj al 
subconștientului sau poate... poate că Ian o căuta, într-un 
final, de dincolo. 

Nu știa ce să creadă. 

Căzând pe spate, se întoarse pe o parte și îşi strânse 
picioarele la piept în timp ce ţinea inelul. Lacrimile... 
veniră, încet la început, apoi îi zguduiră tot corpul. Habar 
nu avea dacă plângea din cauza visului, sau pentru că era, 
într-adevăr, timpul să renunţe, sau din cauza a tot ce aflase 
despre Devlin, sau pentru că nu mai știa nimic despre el. 

Și poate era din cauza faptului că nu avusese şansa să-i 
spună că îl iubea. 

Era ca și cum un sigiliu se fisurase în interiorul ei, lăsând 
emoţii pure să intre, dar se strânseseră în spatele crăpăturii, 
împingând până când fisura nu mai rezistă și sigiliul 
explodă. 

Nu știa cât timp plânsese. Părură a trece ore, dar, în cele 
din urmă, scoase tot din ea. 

Cu ochii umflaţi și înceţoșaţi, se ridică şi își băgă 
picioarele sub pătură. 

Fra timpul. 

Ridicând inelul, îl sărută şi apoi puse mâna pe lănţişor, 
scoțându-l. Se ridică din pat şi se duse la dulap, luând o 
cutie mică de trabucuri, din lemn, care fusese a lui lan. El 
nu fuma trabucuri, dar îi plăcea să colecţioneze cutiile. 
După moartea lui, Rosie dăduse cutiile familiei lui, cu 
excepţia acesteia. Deschizând-o, puse inelul înăuntru, 
împreună cu lănţișorul, apoi închise capacul. 

Fra timpul. 


O cutie ciudată apăru la uşa ei în după-amiaza 
următoare, după ce se întorsese de la o tură la patiserie. 

- Ce nai... 

Rosie luă cutia de mărime medie. Nu era deloc grea. 
Numele ei era scris cu litere oarecum elegante pe o etichetă 
albă. Nu era nici o adresă pe ea - nici a ei și nici una pentru 
retur. Pachetul acesta clar fusese lăsat acolo. 

Încruntându-se, descuie repede ușa şi intră în 
apartament. Încuie ușa şi apoi duse cutia pe masă. 

Îşi puse geanta pe canapea şi se duse în bucătărie, 
apăsând întrerupătorul. O lumină gălbuie umplu încăperea, 
în timp ce ea luă un cuţit vechi pentru friptură din sertar. 
Un cutter ar fost mai bun, dar cutterele o cam speriau. Era 
din cauza lamelor care se rupeau atunci când tăiai. 

Rosie se cutremură. 

Înfipse cuțitul de bucătărie în cutie, desfăcând-o. O 
întâmpină un miros lemnos, aproape dulceag. Recunoscu 
imediat mirosul. Miros de santal. O hârtie maro ascundea 
ce se afla înăuntru. Voia să rupă hârtia, dar în centru era 
împăturită o carte mică de vizită, albă. 

Îndepărtându-și o șuviță de pe față, căută în cutie și o 
scoase, punând-o deoparte. Trase de hârtia maro. 

- Doamne sfinte, icni ea. 

Scăpă printre degete hârtia maro, care ateriză pe 
podeaua din lemn masiv, uzată, fără să scoată un sunet. 

În interiorul cutiei era cea mai uimitoare lucrătură de 
lemn pe care o văzuse vreodată, dar nu era o bucată 
oarecare de lemn. Era lemn de santal, despre care știa că 
era absurd de scump. Erau acolo mărgele rotunde și 
cilindrice separate de piese mici, ovale. 

Uimită, luă piesele absolut superbe, făcând ochii mari în 
timp ce șiragurile cu bucăţi de lemn se loveau unele de 
altele. 

Fra o perdea din mărgele. 

O perdea din mărgele care, fără nici o exagerare, costa 
mai mult decât maşina ei Toyota Corolla. O trecu un fior în 
timp ce se uita la perdeaua din mărgele, cu gura căscată. 

Privirea îi căzu pe cartea de vizită de pe masă. 

Cu inima acum undeva în gât, luă cartea de vizită şi 
aproape că o sfâşie deschizând-o. 

Era scrisă o singură propoziție. Nici un nume. 


M-am gândit că ar fi o îmbunătăţire. 


Încet, se întoarse către vechea ei perdea din mărgele de la 
Walmart care atârna între dormitor și sufragerie/bucătărie. 
- Devlin, şopti ea și strânse între degete mărgelele fine. 

Se auzi o bătaie la ușă. 

Strângând cartea de vizită în mână, nu îşi făcu prea mari 
speranţe în timp ce se duse la ușă și o deschise larg. 

Inima i se opri. 

Devlin de Vincent era la ușă, cu părul nu la fel de aranjat 
ca de obicei şi cu o barbă de câteva zile. Arăta bine, foarte 
bine. 

Dar era ceva absolut șocant în legătură cu el în timp ce 
stătea în cadrul ușii, cu ochii aceia verzi ai lui aţintiţi 
asupra ei plini de speranţă, de foamete și de ceva mult mai 
puternic. 

- Porţi blugi, reuși ea să spună. 

- Poftim? 

- Porţi blugi, repetă ea strângând cartea de vizită în 
palmă. 

- Da, spuse el, cu o privire confuză. Sunt blugi. 

- Uau! şopti ea. Nu credeam că ai blugi, serios. 

- Asta este tot ce ai să-mi spui? întrebă el zâmbind. 

Nu. Înclinându-se înspre el, îl lovi peste piept. Nu tare. 
Era mai degrabă o lovitură din dragoste. 

- Unde ai fost? Mi-a fost teamă că nu te vei întoarce. Și 
toată lumea... 

Devlin intră în apartamentul ei și, înainte ca ea să mai 
poată spune vreun cuvânt, o sărută, și ea îl sărută înapoi. 
Buzele lui se mișcară peste ale ei, oprind cu un sărut orice 
ar fi vrut ea să tipe la el. Devlin săruta de parcă o revendica, 
precum cineva care nu avusese luxul de a face asta înainte. 

Când își ridică buzele de pe buzele ei, cumva închisese 
ușa în urma lor. 

- Ţi-a plăcut perdeaua din mărgele? 

Încă avea în mână cartea de vizită în timp ce îi strângea 
cămașa cu cealaltă mână. Sprijinindu-şi capul pe pieptul 
lui, ea se strădui să nu plângă. 

- Da, e o îmbunătățire. 

- Perfect. 

Trăgând adânc aer în piept, se dădu în spate, dar nu 
ajunse foarte departe, pentru că mâna care era la ceafa ei îi 
alunecă pe gât. 

- Unde este? întrebă el, uitându-se la ea. Colierul? 
Inelul? 


- Oh. Era timpul. 

El se încruntă. 

- M-am gândit..., spuse ea strângându-i cămașa... Mi-a 
fost teamă că nu te vei întoarce. 

- 'Ţi-am spus că mă voi întoarce, zise el şi îi cuprinse 
obrajii cu palmele. În afară de asta, trebuia. Nu am apucat 
să-ți spun cealaltă parte a blestemului de Vincent. 

- Nu, nu, nu mi-ai spus, zise ea râzând, şi ochii i se 
incețoşară. 

- Stră-străbunica noastră spunea că, atunci când bărbaţii 
de Vincent se îndrăgosteau, spuse el în timp ce îi mângâia 
bărbia, o făceau rapid și profund, fără justificări sau ezitări. 

- Serios? șopti ea. 

- Serios, spuse el și îşi lipi fruntea de a ei. Nu am crezut 
asta. 

- Evident. 

- Dar asta s-a schimbat. Te-am întâlnit pe tine, spuse 
Devlin. Şi acum, cred. 

- Atunci, presupun că este un lucru bun, spuse Rosie 
zâmbind. 

- De ce? 

- Pentru că te iubesc, zise ea şi îşi strecură o mână pe 
obrazul lui, în timp ce el trase zgomotos aer în piept. Sunt 
îndrăgostită de tine, Devlin de Vincent, așa că este un lucru 
bun că ești blestemat, nu-i aşa? 

- Da, spuse el luând-o în braţe. Pentru prima dată, este 
un lucru bun. 


EPILOG 


Dev se pierdu. 

Se pierdea de fiecare dată când era cu Rosie și de fiecare 
dată găsea o bucată din el care fusese ascunsă. De data asta, 
nu era diferit, chiar dacă tatăl ei îi îmbuibase pe amândoi 
cu îndeajuns de mult coniac și cu praline cu o noapte în 
urmă, încât atât el, cât și Rosie nu erau acum făcuţi din 
nimic altceva decât zahăr și alcool, în asemenea măsură 


încât orice activitate fizică părea imposibilă atunci când 
amândoi se prăbuşiră în patul ei, el bombănind despre ale 
naibii stele care străluceau în întuneric şi ea chicotind la 
înjurăturile lui la beţie ca și cum ar fi fost cel mai amuzant 
lucru. Adormiseră într-o încâlcire de brațe și picioare, 
certându-se dacă dormitorul casei pe care o construiau 
împreună urma să aibă tavanul decorat cu stele. Poate că 
fuseseră și ceva discuţii despre PAL, și Dev acceptase deja 
că aveau să aibă o perdea din mărgele. 

Acum, brațele şi picioarele lor erau încâlcite într-un mod 
cu totul diferit. 

Dev se mişcă deasupra ei și în ea, cu un braţ sub capul ei 
și celălalt mai jos, cu o mână strângându-i şoldul în timp ce 
se împingea între coapsele ei. Picioarele ei erau înfăşurate 
atât de delicios în jurul taliei lui, trăgându-l spre ea în timp 
ce se ridica, întâmpinându-i fiecare pătrundere. Pasiunea le 
udă pielea, epuizându-le mușchii şi oasele, şi el voia mai 
mult. 

Mereu voia mai mult din ea şi nu era niciodată 
nepregătit pentru ea - era mereu la câteva secunde 
depărtare de la a-și smulge hainele de pe el și de la a-şi 
expune corpul şi sufletul braţelor ei calde, primitoare. Nu 
se sătura niciodată de Rosie și de stelele ei care străluceau 
în întuneric, de investigaţiile ei despre fantome despre care 
acum știa mult prea multe şi de perdelele din mărgele de 
lemn. 

Să fie cu Rosie era o revoluţie a sufletului, şi cine naiba ar 
fi crezut că avea să fie atât de poetic acum? 

El chicoti în timp ce îşi frecă nasul de-a lungul liniei 
elegante a gâtului ei. 

- De ce râzi? întrebă ea, mângâindu-l pe spate, urmând 
linia frântă a cicatricilor lui cu o grijă care îl termina de 
fiecare dată. 

- Doar... Își înălță capul și se uită la ea, împingând mai 
încet, în timp ce intra îndeajuns de adânc încât să o facă să 
geamă. Doar mă gândeam că probabil transpiri zahăr şi 
coniac. 

- Adevărat, chicoti ea. 

- Şi mă gândesc și că eşti... că ești o revoluţie a sufletului 
meu, recunoscu el, lipindu-și buzele de ale ei și simțindu-se 
un pic prostește că spusese asta cu voce tare, dar acum nu 
erau secrete între ei. 

Deloc. 


- Chiar... chiar crezi asta? întrebă ea cu un zâmbet larg 
pe buze în timp ce mirarea i se citea în privire. 

- Stiu asta. 

Ridicându-și capul, Rosie îşi puse braţul în jurul gâtului 
său și îl sărută - îl sărută într-un fel care aproape îl făcu să 
aibă orgasm chiar atunci. 

- Te iubesc, Devlin! 

Gemu în timp ce cuvintele parcă îi alunecară pe spate și 
pierdu orice fărâmă de control, exact așa cum ştia Rosie că 
se întâmpla de fiecare dată când spunea cuvintele acelea. O 
ridică înspre el în timp ce se împingea în ea, din nou și din 
nou, gura lui căutând-o și revendicând-o pe a ei, și, când ea 
se strânse și se contractă în jurul lui, nu se mai abţinu. Se 
pierdu în acele momente de plăcere, și, în timp ce bătăile 
inimii îi încetiniră şi corpurile se liniștiră, cu excepția 
respirației sacadate, el descoperi că nu avea nici o problemă 
cu puterea pe care dragostea ei o avea asupra lui. 

Absolut nici o problemă. 

Cine ştie cât timp trecu înainte de a se rostogoli de pe ea. 
Nu se duse foarte departe, punând un braţ în jurul taliei ei 
și trăgând-o spre el astfel încât obrazul să i se odihnească 
pe pieptul lui. 

Uitându-se la claia de bucle, își trecu încet degetele în sus 
și în jos pe spatele ei, în timp ce se gândea la cine fusese și 
cine devenea. Trecuse un an de la noaptea în care începuse 
să-și liniștească demonii, și totul se schimbase. Nu doar 
pentru el. 

Julia şi Lucian se căsătoriseră pe furiș și așteptau primul 
lor copil, în vară, într-o casă fără fantome. Gabe şi Nikki se 
căsătoriseră şi ei, dar într-o ceremonie despre care se 
scrisese în ziare timp de săptămâni. Se mutaseră la Baton 
Rouge, pentru a fi mai aproape de fiul lui, William. Nikki 
voia ca William să petreacă mai mult timp cu sora lui mai 
mică. Livie, care fusese botezată după mama lui Nikki, avea 
trei luni. 

Chiar şi Payton, fratele lui geamăn, începea să se 
integreze. Era în oraș, stând în apartamentul lui Devlin din 
Port, şi în seara asta urmau să aibă prima lor cină în 
familie. Era un început. 

Și Dev... ei bine, era o persoană diferită... în cea mai mare 
parte. 

Nu simtea nici un fel de rușine sau regret pentru ceea ce 
făcuse pentru a-i opri pe Lawrence și pe tatăl lui. Poate că 


asta îl făcea o persoană rea, dar nu îi păsa, şi ştia că nici lui 
Rosie nu îi pasă. Nu era bântuit de acţiunile lui, chiar dacă 
trecutul încă îl urmărea în somn, dar Rosie fusese mereu 
acolo în nopţile acelea. Cu săruturile și atingerile ei, cu 
oftatul şi respiraţia profundă, ea alunga acele fantome. 

Dev trebuia să spună că era un om mai bun datorită lui 
Rosie, dar ar fi distrus fără să clipească pe oricine s-ar fi 
atins de un fir de păr de-al ei. Partea aceea brutală din el 
încă exista. Avea să existe mereu pentru cei pe care îi iubea 
și care îi erau apropiaţi, și nu era nimeni de care să fie mai 
îndrăgostit decât de Rosie. 

Şi era timpul să o dovedească. 

- Hei, spuse el dându-i laoparte câteva bucle de pe faţă. 
Ai putea să faci ceva pentru mine? 

- Depinde, spuse ea şi se mișcă astfel încât sânii i se 
lipiră de el într-un fel care îl distrăgea în cel mai evident 
mod posibil. Punându-și bărbia pe pieptul lui, zâmbi. Dacă 
o să-mi spui să anulez investigația cu fantome de la 
Waverly Hills... 

- Nici nu aș visa la așa ceva, spuse el râzând în timp ce 
îşi puse un braţ sub cap. Îţi poţi ridica perna pentru mine? 

- Hm, de ce? întrebă ea mirată. 

- Vei vedea. 

Fa se uită la el câteva clipe, apoi se ridică sprijinindu-se 
într-un cot și ridică perna, scoțând la iveală ce el ştia că era 
dedesubt, şi remarcă exact momentul în care ea observă 
micuța cutie neagră. Rosie înlemni, și Dev se întrebă dacă 
mai respira. 

- Devlin... 

- Deschide-o! spuse el mușcându-și buza de jos. 

Fa se uită din nou la el și apoi sări în genunchi, luându-i 
cutia în timp ce se sprijini de șezut, perfect confortabilă în 
goliciunea ei. Încet, deschise cutia și tresări. 

- Devlin, repetă ea. 

El se ridică în genunchi în timp ce lua cutia din mâinile 
ei tremurânde şi scoase inelul din interiorul catifelat. Inima 
începu să-i bată cu putere când îi întâlni privirea şi văzu că 
ochii ei frumoși străluceau. 

- De cât timp este acolo? întrebă ea, cu vocea gâtuită de 
emoție. 

- De doar două zile, spuse el zâmbind. 

- Două zile! exclamă ea și îşi împreună palmele. Ai pus 
asta sub perna mea de două zile şi nu ai spus nimic? 


- Așteptam momentul perfect. 

- Orice moment este momentul perfect. 

- Fac să fie ăsta momentul perfect dacă mă lași să 
vorbesc, spuse el cu un zâmbet mare pe faţă. 

- Haide. Vorbește! Aştept. 

El chicoti în timp ce îi cuprinse obrazul cu cealaltă 
mână. 

- Nu am crezut niciodată în dragoste până să te întâlnesc 
pe tine, Rosie. Cel puţin, nu pentru mine. Dar mi-ai 
dovedit că m-am înșelat. Nu minţeam când spuneam că 
ești o revoluţie pentru sufletul meu, dar ceea ce nu știi este 
că ești mult mai mult de atât. Eşti un pansament pentru 
sufletul meu și, deși știu că nu te merit, îmi voi petrece 
fiecare zi din viaţă străduindu-mă să devin demn de tine. 
Vrei să te căsătorești cu mine, Rosie? 

- Nu, șopti ea. 

- Nu? repetă el și clipi. 

- Deja ești demn de mine, insistă ea, şi apăsarea din 
pieptul lui se domoli. Deja mă meriţi, și de aceea mă voi 
căsători cu tine. 

- Slavă Domnului! gemu el. 

Devlin de Vincent nu știa cine se mișcase primul sau 
cum ajunsese inelul pe degetul ei, dar o săruta și o trăgea 
înapoi în pat, cufundându-se în ea, în femeia care urma să 
devină soţia lui - femeia care făcuse față diavolului și 
dovedise că până și el poate iubi. 


MULTUMIRI 


Nimic din toate astea nu ar fi fost posibil fără serialul The 
Dead Files. Ştiu. Sună ciudat, dar un episod despre un 

Vreau să le mulțumesc Tessei Woodward și fantasticelor 
echipe de marketing şi publicitate, plus echipei editoriale, 
dar și lui Kristin Dwyer, lui Jenn Watson, celor de la Social 
Media Butterfly, agentului meu, Kevan Lyon, lui Taryn 


Fagerness și asistentei şi prietenei mele Stephanie Brown. 
Chiar e nevoie de o echipă de oameni valoroși pentru a 

Mulţumiri speciale și vouă, dragi prieteni, membri ai 

